
Capitolul 1 


Trei fără cinci minute, după-amiaza. Cu exact 61 de ore 
înainte să se întâmple. 


Avocatul intră cu maşina în parcarea pustie şi opri 
motorul. Se aşternuse un strat de două degete de zăpadă pe 
jos şi zăbovi un pic ca să-şi pună galoşii. Cobori, îşi ridică 


gulerul şi se îndreptă spre intrarea vizitatorilor. Vântul 
bătea amarnic dinspre nord. Fulgi dolofani şi leneşi 
îngroşau aerul. Auzise la radio că la nicio sută de kilometri 
distanţă era furtună. 


Avocatul intră pe uşă şi-şi scutură zăpada de pe picioare. 
Nu era coadă, pentru că nu era zi de vizite. În faţa lui nu 
erau decât o încăpere goală, o instalaţie de raze X, un 
detector de metale şi trei gardieni care nu făceau nimic. Îi 
salută cu o mişcare din cap, cu toate că nu-i cunoştea. Dar 


se considera ca făcând parte din aceeaşi tabără cu ei. 
Inchisoarea era o lume binară. Erai ori întemnițat, ori nu. 
Ei nu erau. Nici el. 


Încă. 
Luă o cutie din plastic dintr-o stivă aflată 
într-un echilibru precar şi îşi puse în ea 4 


paltonul bine îndoit. Sacoul de costum îl aşeză împăturit 
peste palton. În închisoare era foarte cald. Era mai ieftin 
să arzi ceva gaz în plus decât să le dai puşcăriaşilor două 
rânduri de haine, unul pentru vară, altul pentru iarnă. 
Auzea în faţa lui gălăgia pe care o făceau, clănţănitul 
obiectelor metalice pe beton, tipetele şi urletele răzlețe şi 
murmurul jos al altor glasuri nemulţumite, toate 
estompate de 


coridoarele întortocheate şi numeroasele uşi închise. 


Îşi goli buzunarele pantalonilor de chei, portofel, celular şi 
monede, aşezând acele obiecte personale curate şi calde 
deasupra sacoului. Luă cutia din plastic cenuşiu, dar n-o 
duse la instalaţia de raze X. O cără 


până în cealaltă parte a camerei, la o ferestruică din 
perete. O femeie în 


uniformă luă cutia şi îi dădu în schimb un tichet 
numerotat. 


Se opri în faţa detectorului de metale. Îşi pipăi buzunarele 
şi privi înainte, ca şi cum ar fi aşteptat o invitaţie. 
Comportament învăţat de la zborurile cu avionul. 
Gardienii îl lăsară să aştepte un minut: un bărbat scund şi 
neliniştit, doar în cămaşă, cu mâinile goale. Fără servietă. 
Fără 

blocnotes. Nici măcar un stilou nu avea. Nu 5 


se afla acolo ca să acorde consultanţă. Ci ca să primească 
ordine. Nu să vorbească, ci să asculte, iar lucrurile care 
urmau să i se spună nu aveau ce să caute pe o foaie de 
hârtie. 


Gardienii îi făcură semn să treacă. Se aprinse o lumină 
verde, fără niciun sunet, dar totuşi primul gardian îl 
controlă cu detectorul de sus până jos, iar al doilea îl 
percheziţionă. Al treilea îl escortă în interiorul clădirii, 
prin uşi proiectate astfel încât să nu poată fi deschise decât 
dacă 


uşa următoare şi cea precedentă erau închise, ocolind 
colțuri menite să 


încetinească fuga unui om şi trecând pe lângă geamuri 
verzi din spatele cărora îi urmăreau chipuri atente. 


Anticamera avusese un aer instituţional, cu linoleum pe 
podea, pereţi vopsiți în vernil şi tuburi fluorescente pe 
tavan. În plus, avea legătură cu exteriorul, cu pale de aer 
rece ce pătrundeau înăuntru când se deschidea uşa şi pete 
de sare şi 


băltoace de zăpadă topită pe podea, 


închisoarea propriu-zisă era altfel. Nu avea legătură cu 
lumea de-afară. Fără cer, fără 


intemperii. Nicio intenţie decorativă. Totul era beton gol, 
tocit şi slinos în locurile frecate de mâneci şi umeri, încă 
palid şi 6 


prăfuit acolo unde nimic nu-l atinsese. Pe podea, un strat 
de vopsea aderentă de culoare gri, ca în garajul unui 
automobilist entuziast. Pantofii avocatului scoteau zgomote 
stridente la contactul cu podeaua. 


Vorbitoarele erau în număr de patru. 


Fiecare era un cub din beton fără ferestre, împărţit exact 
în două de o tejghea ce unea doi pereţi opuşi, cu un geam 
de siguranță 


deasupra. Pe tavan, în dreptul tejghelei, erau aprinse 
becuri protejate de abajururi din sârmă. Tejgheaua era din 
beton armat. 


Încă se puteau distinge pe suprafaţa ei fibrele lemnului 
folosit la cofraj. Geamul de siguranţă verzui era gros şi 
împărțit în trei panouri suprapuse astfel încât să formeze 


nişte fante de ascultare piezişe. Panoul central avea un 
decupaj în partea de jos, pentru documente. Ca la bancă. 
Fiecare jumătate de cameră avea propriul scaun şi propria 
uşă. Perfect simetrice. Avocaţii intrau pe o uşă, clienții lor, 
pe cealaltă. 


Ulterior, plecau pe unde veniseră, fiecare spre o destinaţie 
diferită. 
Gardianul deschise uşa dinspre coridor şi făcu un pas în 


încăpere ca să verifice din priviri că totul era aşa cum ar fi 
trebuit să 


fie. Apoi se dădu într-o parte şi-l lăsă pe avocat să intre. 
Acesta aşteptă până când 7 


gardianul închise uşa în spatele lui şi-l lăsă 
singur. Apoi se aşeză şi se uită la ceas. 
Intârziase opt minute. Vremea neprielnică 


îl făcuse să conducă mai încet. In condiţii normale, ar fi 
privit ca pe un eşec faptul că 


întârziase la o întâlnire cu clientul. Total lipsit de 
profesionalism şi de respect. Dar vizitele la închisoare erau 
diferite. Pentru deţinuţi, timpul nu însemna nimic. 


După alte opt minute, se deschise 


cealaltă uşă din peretele aflat îndărătul geamului. Un alt 
gardian intră, verifică 


încăperea, după care ieşi şi un deţinut intră târşâindu-şi 
picioarele. Era un bărbat alb, obez, tapetat cu grăsime şi 
complet spân. Era îmbrăcat într-un trening 


portocaliu. Lanţurile de la încheieturile mâinilor şi de la 
glezne arătau ca nişte bijuterii delicate. Avea ochii lipsiţi 
de viaţă 


şi o faţă docilă şi absentă, dar gura i se mişca uşor, încât ai 
fi zis că e un ins cam nătâng care se chinuie să reţină 
informaţii complexe. 


Uşa de dincolo se închise. 


Deţinutul se aşeză. 

Avocatul îşi trase scaunul mai aproape de tejghea. 
Deţinutul făcu la fel. 

Simetric. 

— Scuze de întârziere, spuse avocatul. 

Deţinutul nu-i răspunse. 

— Ce mai faci? întrebă avocatul. 


Deţinutul nu-i răspunse. Avocatul rămase tăcut. În cameră 
era foarte cald. După un minut, deţinutul începu să 
vorbească, recitând listele, ordinele, frazele şi paragrafele 
pe care le încredinţase 


memoriei. Din când în când, avocatul îl ruga să vorbească 
mai rar şi, de fiecare dată, individul se oprea, aştepta, după 
care pornea din nou, reluând de la capăt fraza anterioară, 
fără să-şi schimbe nici ritmul, nici recitarea monotonă. Era 
ca şi cum n-ar fi cunoscut alt mod de a comunica. 


Avocatul avea o memorie pe care o 


considera destul de bună, mai ales pentru detalii, ca 
majoritatea avocaţilor, şi era cât se poate de atent, căci 
faptul că se concentra pe procesul memorării îl 


distrăgea de la conţinutul efectiv al instrucţiunilor pe care 
le primea. Dar, chiar şi aşa, un colţişor al minţii numărase 
paisprezece propuneri criminale separate înainte ca 
deţinutul să termine ce avusese de spus. 


Avocatul nu zise nimic. 
— Ai reţinut tot? îl întrebă deţinutul. 

Avocatul încuviinţă cu o mişcare a capului şi deținutul 
căzu într-o stare de nemişcare bovină. Sau cabalină, ca un 
măgar pe câmp, infinit de răbdător. Timpul nu însemna 
nimic pentru deţinuţi. Mai ales pentru acesta. Avocatul 


împinse scaunul în spate şi se ridică. Uşa rămăsese 
descuiată. 


leşi pe coridor. 

Patru fără cinci după-amiaza. 
Încă şaizeci de ore. 

Avocatul îl găsi pe acelaşi gardian 


aşteptându-l. Două minute mai târziu era în parcare. 
Imbrăcat, cu lucrurile în buzunare, toate având o greutate, 
o 


prezență şi o normalitate liniştitoare. 


Ningea mai tare, era mai frig şi vântul se înteţise. Se 
întuneca, repede şi devreme. 


Avocatul aşteptă un moment, cu motorul şi încălzirea 
pentru scaune pornite, în timp ce ştergătoarele măturau 
zăpada de pe 


parbriz. Apoi porni din loc, făcu o 


întoarcere lentă şi largă, pneurile scârţâind pe zăpada 
proaspăt căzută şi farurile tăind arce luminoase prin 
forfoteala albă a fulgilor. Se îndreptă spre ieşire, porţile 
din plasă de sârmă, aşteptarea, verificarea portbagajului, 
apoi lungul drum drept care ducea prin oraş spre 
autostradă. 


10 
Paisprezece propuneri criminale. 
Paisprezece fărădelegi, de fapt, dacă 


transmiteau mai departe propunerile şi acestea erau puse 
în aplicare, lucru care avea să se întâmple fără doar şi 
poate. Sau cincisprezece delicte, pentru că atunci şi el ar fi 
devenit complice. Sau douăzeci şi opt de fărădelegi, dacă 
procurorul alegea să 


considere separat complicitatea la fiecare dintre delicte, 
ceea ce un procuror ar fi putut să facă, aşa, de amorul 
artei. Sau pentru glorie. Douăzeci şi opt de drumuri 


separate spre ruşine, infamie şi excluderea din barou, 
urmate de proces, condamnare şi trimiterea la închisoare. 
Închisoare pe viaţă, aproape sigur, dată fiind natura uneia 
dintre cele paisprezece propuneri, şi asta numai după o 
negociere reuşită cu procurorul. Perspectiva unei negocieri 
eşuate era prea urâtă ca să se gândească 


la ea. 
Avocatul pătrunse pe autostradă şi 


rămase pe prima bandă. Totul în jurul lui era cenuşiu de la 
ninsoarea care cădea în după-amiaza târzie. Nu era cine 
ştie ce trafic. Doar când şi când câte-un automobil sau 
camion care mergea în aceeaşi direcție cu el, unele mai 
rapide, altele mai lente, la fel de rare fiind şi maşinile care 
veneau din 11 


sens opus, dincolo de separatorul de drum. 


Ţinu volanul cu o mână şi, desfăcându-şi centura de 
siguranţă, scoase telefonul din buzunar. ÎI cântări în 
palmă. Avea trei variante. Prima, să nu facă nimic. A doua, 
să sune la numărul indicat. A treia, să sune la numărul la 
care ar fi trebuit să sune de fapt, în împrejurările date 
fiind vorba de 911, după care să dea repede de veste şi la 
poliţia locală, la Patrula Autostrăzii, la şerifii de district şi 
la Asociaţia Avocaţilor, pentru ca în final să-şi caute un 
avocat. 


Alese a doua variantă, lucru pe care ştia c-o să-l facă. 
Prima variantă nu l-ar fi dus nicăieri, decât ceva mai 
târziu, când ei i-ar fi dat de urmă. Varianta cu numărul 
trei i-ar fi adus moartea, o moarte lentă, la capătul unor 
ore sau chiar zile de suferinţă 


oribilă. Era un omuleţ fricos, nici pe departe un erou. 
Formă numărul pe care primise ordin să-l formeze. 


ÎI verifică de două ori şi apăsă butonul verde. Duse 
telefonul la ureche, gest care în multe state ar fi fost 
considerat a douăzeci şi noua fărădelege. 


Dar nu în Dakota de Sud. 


Nu încă. 
Ar fi putut fi şi mai rău, aşadar. 
12 


li răspunse o voce pe care o mai auzise până atunci de 
patru ori. Răguşită, aspră şi încărcată de un soi de 
ameninţare 


animalică şi brutală. O voce provenită 
parcă dintr-o cu totul altă lume. 


— Scuipă tot, amice, spuse vocea, cu un zâmbet şi un ton 
de plăcere amestecată cu cruzime, de parcă vorbitorul îşi 
savura puterea şi controlul absolute, iar 


disconfortul, teama şi repulsia avocatului îi sporeau 
plăcerea. 


Avocatul înghiţi în sec şi începu să 


vorbească, recitând listele, ordinele, frazele şi paragrafele 
cam în aceeaşi manieră în care-i fuseseră transmise. 


Incepu a vorbi cam de la unsprezece 


kilometri distanţă de un pod la care urma să ajungă în 
şapte minute. Podul nu prea arăta a pod. Terasamentul 
drumului 


continua absolut orizontal, dar terenul de sub el se lăsa 
uşor în jos într-o vâlcea largă şi puţin adâncă. Râpa era 
secată în cea mai mare parte a anului, dar peste cinci luni, 
la primăvară, apa rezultată din topirea gheții şi a zăpezii 
avea să 


năvălească prin ea într-un torent. Inginerii care 
construiseră autostrada neteziseră 


vâlceaua într-un canal de evacuare şi trecuseră pe sub 
terasament patruzeci de 13 


tuburi gigantice din beton, ca să împiedice fundaţia să fie 
luată de ape o dată pe an. 


Era un sistem care funcţiona bine 


primăvara. Avea un singur dezavantaj. care se manifesta 
iarna. Pentru a-l 


contracara, inginerii postaseră indicatoare pe ambele 
sensuri de mers. Pe indicatoare scria: Atenție! Podul 
îngheaţă înainte de 


drum. 
Avocatul conducea şi vorbea la telefon. 


După şapte minute de monolog, ajunse la cea mai fățiş 
brutală, grosolană şi 


scandaloasă dintre cele paisprezece 
propuneri. O recită în microfonul 
telefonului la fel cum o auzise în 


închisoare: neutru şi fără emotie. Vocea aspră de la celălalt 
capăt al convorbirii râse, făcându-l pe avocat să se 
înfioare. Un spasm moral răsări, la propriu, din adâncul 
fiinţei sale. Îi făcu umerii să se cutremure sesizabil şi 
telefonul să se frece de ureche. 


Şi-i mişcă mâna pe volan. 


Rotile din faţă alunecară puţin pe gheaţa de pe pod, iar el 
corectă mişcarea cu stângăcie, roţile din spate se duseră în 
direcţie opusă şi maşina se balansă o dată, de două, de trei 
ori. Derapă peste toate cele trei benzi. Zări un autobuz 
apropiindu-se din faţă prin ninsoarea care continua să 


14 
cadă. Era alb. Imens. Se mişca repede. 


Venea direct spre el. Partea din spate a creierului îi spunea 
că o ciocnire era inevitabilă. Partea din față însă îi spunea 
că nu, că avea spaţiu şi timp şi culoarul de iarbă 
intermediar, pe lângă cele două 

bariere metalice dintre el şi orice vehicul care venea din 


sens opus. Îşi muşcă buza, slăbi strânsoarea pe volan şi 
îndreptă 


maşina, iar autobuzul trecu de-a dreptul paralel cu el, la 
şase metri distanță. 


Răsuflă ușurat. 

Vocea din telefon întrebă: 

— Ce-i? 

— Am derapat, spuse avocatul. 

— Termină raportul, tâmpitule! replică 
tăios vocea. 

Avocatul înghiţi din nou în sec şi îşi reluă 
discursul, de la începutul frazei 
precedente. 


Şoferul autobuzului alb ce venea din direcţia opusă era un 
veteran al volanului, cu o vechime de doisprezece ani. În 
lumea mică a profesiei sale specializate era cât se poate de 
priceput. Avea toate autorizaţiile necesare, era bine 
pregătit şi cu o 


experienţă pe măsură. Nu mai era tânăr, dar nici bătrân 
nu era. Din punct de vedere 15 


mental şi fizic era la înălţime, îndeplinind cerinţele de bun- 
simţ, maturitate şi îndemânare. Nu era în întârziere. Nu se 
grăbea. Nu era băut. Nici droguri nu luase. 


Dar era obosit. 


De aproape două ore, privea fix înainte, în ninsoarea 
monotonă care cădea aproape orizontal. Văzu maşina 
derapând la o sută 


de metri în faţa lui. O zări venind în diagonală direct spre 
el. Oboseala îl făcu să reacționeze cu o întârziere de o 


fracțiune de secundă. Apoi încordarea surdă din corpul lui 
provocă un răspuns exagerat. Trase de volan ca şi cum s-ar 
fi ferit de o lovitură. Prea mult şi prea târziu. 


Și, oricum, total fără rost. Maşina care derapase revenise 
la normal şi era deja în urma lui înainte ca roţile din față 
ale autobuzului să se îndrepte. Sau măcar să 


încerce. Atinseră gheaţa de pe pod exact în clipa în care 
volanul le comanda să se întoarcă. Pierdură aderenţa şi 
derapară. 


Toată greutatea se afla în spatele 
vehiculului. Blocul motor uriaş, din fontă. 


Rezervorul de apă. Toaleta. Era ca un pendul. Spatele 
autobuzului se puse în mişcare încercând să depăşească 
partea din faţă. Nu cu mult. Doar câteva grade esenţiale. 
Soferul făcu tot ce ar fi trebuit 16 


să facă, întocmai ca la carte. Se luptă cu derapajul. Dar 
volanul era uşor ca fulgul şi cauciucurile din faţă 
pierduseră tracţiunea. 


Nu răspundeau comenzilor în niciun fel. 


Spatele autobuzului reveni în linie apoi pendulă în cealaltă 
direcţie. 


Soferul se luptă din răsputeri cale de trei sute de metri. 
Douăsprezece secunde lungi cât douăsprezece ore. Roti 
volanul mare din plastic la stânga, îl roti la dreapta, 
încercând să oprească derapajul. Fără să 


reuşească. Momentul mecanic al 


vehiculului crescu. Greutatea mare a pendulului din spate 
se hâţână într-o parte şi-n alta. Arcurile moi se 
comprimară şi se destinseră. Corpul înalt se înclină şi 


reveni. 


Spatele autobuzului pendulă cu patruzeci şi cinci de grade 
la stânga, apoi cu tot atâtea la dreapta. Podul îngheață 
înainte 


de drum. Autobuzul trecu peste ultimele tuburi din beton şi 
roțile din față prinseră 

din nou aderenţă, dar tocmai în timp ce erau întoarse oblic 
spre acostament. 


Autobuzul se întoarse cu totul în acea direcţie, ca şi cum ar 
fi respectat o comandă legitimă. Ca şi cum ar fi redevenit 


dintr-odată obedient. Şoferul frână cu forţă. Zăpada 
proaspăt căzută se adună ca 17 


un dig în faţa pneurilor. Autobuzul îşi menţinu direcţia, 
încetinind. 


Dar nu suficient. 


Pneurile din faţă trecură peste dunga de siguranţă, peste 
acostament şi părăsiră 


asfaltul ajungând în şanțul puţin adânc plin de zăpadă şi 
noroi îngheţat. Fundul 


vehiculului se izbi zgomotos şi hârjâi pe asfalt cale de trei 
metri înainte de consumarea momentului mecanic. 


Autobuzul se opri pieziş, uşor înclinat, cu treimea din faţă 
în şanţ, cele două treimi din spate încă pe acostament şi 


compartimentul motor ieşit în banda de trafic. Roţile din 
faţă atârnau la limita cursei. Motorul se oprise şi nu se mai 
auzea nimic în afară de sfârâitul 


componentelor fierbinți în zăpadă, şuierul frânei 
pneumatice, tipetele şi gemetele pasagerilor, după care se 
aşternu tăcerea. 


Pasagerii erau un grup omogen, cu 


excepţia unuia dintre ei. Douăzeci de persoane vârstnice 
plus un bărbat mai tânăr, într-un autobuz cu patruzeci de 
locuri. Dintre persoanele în vârstă, douăsprezece erau 
femei văduve. Restul de opt erau cupluri căsătorite. 
Veneau din Seattle. Un grup religios plecat într-o 18 


excursie culturală. Văzuseră Little Town on the Prairiel, 
iar acum se aflau pe lungul drum spre vest îndreptându-se 
spre Mount Rushmore. Li se promisese o excursie 
suplimentară până la centrul geografic al Statelor Unite. 
Pe drum, urmau să viziteze parcuri naţionale şi pajiști. Un 
itinerar minunat, dar într-un anotimp nepotrivit. Pe timp 
de iarnă, statul Dakota de Sud nu era vestit pentru 
ospitalitate. Din acest motiv, doar jumătate din locuri erau 
ocupate, deşi biletele fuseseră ieftine. 


Pasagerul diferit de grup era un bărbat cu cel puţin 
treizeci de ani mai tânăr decât cel mai tânăr dintre ceilalți. 
Stătea singur cu trei rânduri în spatele ultimilor vârstnici. 
ÎI considerau un fel de pasager clandestin. Se urcase în 
autobuz chiar în ziua aceea, la un popas situat la marginea 
estică a oraşului Cavour. După Little Town on the Prairie 
şi înainte de Dakotaland Museum. Nu li se dăduse nicio 
explicaţie. 


Bărbatul se urcase pur şi simplu în vehicul. 


Unii îl văzuseră înainte discutând cu şoferul. Alţii spuneau 
că la mijloc fusese şi un schimb de bani. Nimeni nu ştia ce 
să 


1 De fapt, localitatea se numeşte De Smet (Dakota de Sud), 
fiind orăşelul unde se desfăşoară acţiunea romanului Little 
Town on the Prairie de Laura Ingalls, publicat în 1941 (N.t.). 

creadă. Dacă-şi plătise drumul, atunci era mai degrabă un 
pasager ocazional decât unul clandestin. Ca un autostopist, 
dar nu tocmai. 


In orice caz, era considerat un ins 


cumsecade. Era tăcut şi politicos. Cu un cap mai înalt 
decât toţi pasagerii şi în mod evident foarte puternic. Nici 
frumos ca o vedetă de cinema, dar nici urât. Poate ca un 
sportiv care tocmai se retrăsese din viaţa competițională. 
Probabil, jucător de fotbal. Nu era cel mai bine îmbrăcat 
dintre oameni. Purta o cămaşă şifonată scoasă 


din pantaloni sub o geacă matlasată din tercot. Nu avea 
nicio geantă, ceea ce era ciudat. Dar una peste alta, era 
cumva liniştitor să ai un astfel de bărbat la bord, mai ales 
după ce se dovedise a fi civilizat şi în niciun fel 
ameninţător. Un 


comportament ameninţător din partea unui individ atât de 
solid ar fi fost necuviincios. 


In schimb, bunele maniere arătate de un astfel de personaj 
erau fermecătoare. 


Câteva văduve mai îndrăzneţe se 


gândiseră să iniţieze o conversaţie. Dar bărbatul părea să 
descurajeze orice 


asemenea încercare. Cea mai mare parte a drumului o 
petrecuse dormind şi toate răspunsurile la tentativele de a 
face 20 


conversaţie fuseseră cât se poate de amabile, dar scurte şi 
complet lipsite de substanţă. 


Dar măcar ştiau cum îl cheamă. Pe când se întorcea pe 
culoar de la toaletă, unul dintre bărbaţii vârstnici se 
prezentase. 


Străinul înalt ridicase privirea spre el şi ezitase puţin, ca şi 
cum ar fi evaluat costurile şi beneficiile unui răspuns. Apoi 
strânsese mâna întinsă a celuilalt şi spusese: 


— Jack Reacher. 
21 

Reacher se trezi când impulsul imprimat de derapaj îi izbi 
capul de geam. 


Instantaneu, ştiu unde se afla. Într-un 


autobuz. În următoarea fracțiune de secundă calculă 
şansele. Zăpadă, gheaţă, 


viteză rezonabilă, trafic redus. Ori izbim 
parapetul separator, ori ieşim peste 
acostament. Cazul cel mai rău: ne 


răsturnăm. Nu ar fi fost foarte grav pentru el. Dar poate nu 
la fel de bine pentru bătrânii din faţa lui. Însă probabil că 
aveau să supravieţuiască. Era mai îngrijorat de ce-avea să 
se întâmple după. Douăzeci de bătrâni şocaţi, poate răniți, 
tăieturi, vânătăi, oase rupte, blocaţi la mulți kilometri de 
orice localitate în furtuna care se înteţea. 


Nu era bine. 


Apoi petrecu următoarele unsprezece 


secunde şi jumătate ţinându-se bine, opunându-se inerţiei 
alternante a 


derapajului. Era pasagerul aşezat cel mai în spate, fiind cel 
mai afectat. Cei aflaţi pe locurile din faţă se balansau pe 
arcuri de cerc mai mici. Dar erau fragili. Le vedea 22 


gâturile mişcându-se brusc într-o parte şi-n alta. Vedea 
faţa şoferului în oglinda retrovizoare. Tipul rezista eroic. 
Nu se descurca rău. Dar avea să piardă. Un autocar era un 
vehicul foarte greu de manevrat. Ai grijă ce-ţi doreşti. 
Fusese în Marshall, Minnesota, fără vreun motiv anume, 
după care luase o maşină de ocazie cu un ins care mergea 
spre vest, la Huron, Dakota de Sud, dar dintr-un motiv 
numai de el ştiut nu voise să-l ducă până la capătul 
drumului şi-l lăsase la un popas de lângă Cavour. Iniţial, 
asta nu păruse să fie de bun augur, căci oraşul nu lăsa 
impresia să zumzăie de trafic transcontinental. Dar, două 
ceşti de cafea mai târziu, un autocar alb cu patruzeci de 
locuri oprise la popas şi din el coborâseră doar douăzeci de 
oameni, ceea ce însemna că mai erau locuri libere. 


Şoferul părea să fie un om dintr-o bucată, aşa încât 
Reacher îl abordase direct. 


Douăzeci de dolari pentru un drum până-n Rapid City? 
Tipul ceruse patruzeci şi se înţeleseră la treizeci, iar 
Reacher se urcase în autocar şi se simţise foarte bine toată 


ziua. Dar confortul fusese asigurat de suspensiile moi şi 
stilul lin de condus al şoferului, elemente care, în 
momentul de faţă, nu mai serveau nimănui. 

După alte şapte secunde, Reacher îşi recăpătă optimismul. 
Dacă pedala 
accelerației nu mai era apăsată, autocarul încetinea. Nu 


dădea această senzaţie, dar trebuia să fie adevărat. Fizică 
simplă. 


Legile newtoniene ale mişcării. Dacă nu-i loveau alte 
maşini, urma să se 


bălăngănească un timp, după care avea să 


se oprească, poate de-a curmezişul, poate întors cu faţa în 
direcţie opusă, dar fără să 


se răstoarne şi în continuare manevrabil. 


După care simţi cum roțile din față îşi recăpătară aderenţa 
şi văzu că urmau să 


părăsească drumul. Ceea ce era rău. Dar şoferul frână din 
nou cu forță şi tinu tare de volan cât timp vehiculul 
zdrăngăni şi hârjâi asfaltul, rămânând suspendat 


jumătate în şanţ, jumătate pe drum, ceea ce era bine, în 
afară de faptul că stăteau cu fundul ieşit în carosabil, ceea 
ce nu era deloc bine. Dintr-odată, nu se mai auzi niciun 
zgomot mecanic, ca şi cum 


autocarul murise, ceea ce fără doar şi poate nu era deloc în 
regulă. 


Reacher aruncă o privire în spate şi nu văzu faruri care să 
se apropie. Nu în acel moment. Se ridică şi se apropie de 
locul şoferului. Văzu în faţă un câmp neted, alb de zăpadă. 
Fără povârniş, fără rambleu. 

Prin urmare, nu exista pericolul unui transfer de greutate. 
Aşa că se întoarse şi începu să-i îndemne pe bătrânei să se 
deplaseze spre partea din faţă a 


autobuzului. In felul ăsta, dacă îi lovea un tir, ar fi putut să 
smulgă doar spatele autobuzului, fără ca nimeni să fie 
omorât. 


Dar bătrânii erau zdruncinaţi şi nu prea le dădea inima 
ghes să se mişte. Stăteau pe locurile lor. Reacher se duse 
din nou în față. Şoferul stătea inert în scaun, clipind uşor şi 
încercând să-şi recapete calmul. 


— Te-ai descurcat bine, amice, îi spuse Reacher. 
— Mulţumesc, zise individul dând 
aprobativ din cap. 


— Poţi să scoţi namila asta din şanţ? 


— Nu ştiu. 

— O estimare realistă? 

— Probabil că nu. 

— În regulă, ai nişte torţe de 
semnalizare? 

— Ce? 


— Torţe de semnalizare. În clipa asta, spatele autobuzului 
este ieşit în carosabil. 


O clipă, tipul nu avu nicio reacție. Era năuc. Apoi se aplecă 
şi descuie un dulăpior din spatele picioarelor sale şi scoase 
de acolo trei torţe de semnalizare, tuburi de 25 


carton roşii cu vârfuri de oţel la capete. 
Reacher le luă şi spuse: 

— Ai o trusă de prim-ajutor? 

Şoferul dădu din nou din cap, în chip afirmativ. 


— [a-o şi treci pe la pasageri ca să vezi care au tăieturi şi 
vânătăi. Indeamnă-i să 


se mute cât mai în faţa autocarului. Ideal ar fi să se adune 
toți pe culoar. Dacă ne loveşte vreun camion, în fundul 
maşinii o să ne lovească. 


Şoferul dădu din cap a treia oară, apoi se scutură ca un 
câine ieşit din apă şi se puse pe treabă. Scoase trusa de 
prim-ajutor din alt compartiment încuiat şi se ridică de pe 
scaun. 


— Deschide uşa mai întâi, îi zise Reacher. 


Tipul apăsă un buton şi uşa se deschise, lăsând să pătrundă 
aer îngheţat cu fuioare groase de zăpadă. Ca un viscol. 
Reacher spuse: 


— Închide uşa după mine. Să păstrezi căldura. 


Sări în şanţ şi se luptă cu gheaţa şi noroiul ca să ajungă pe 
acostament. Păşi pe asfalt şi alergă spre colţul din spate al 
vehiculului. Rafale de zăpadă îi biciuiau faţa. Se orientă 


după marcajele de benzi şi alergă treizeci de paşi înapoi, 
spre sensul 26 


din care veniseră. O traiectorie curbă. 


Treizeci de paşi, cam douăzeci şi şase de metri. Douăzeci şi 
şase de metri pe 


secundă însemnau aproape nouăzeci şi cinci de kilometri 
pe oră şi o droaie de nebuni ar fi condus cu viteza asta 
chiar şi pe o furtună de zăpadă. Se lăsă în jos şi înfipse 
vârful unei făclii în asfalt. Flacăra stacojie se aprinse 
automat şi începu să 


ardă violent. Continuă curba şi mai 


parcurse treizeci de paşi. Folosi a doua făclie. Alergă alți 
treizeci de paşi şi o folosi şi pe-a treia completând secvenţa 
de avertizare: trei secunde, două, una, mişcă- 


te dracului dincolo. 


Apoi alergă înapoi, trecu prin şanţ şi bătu cu pumnii în uşă 
până când şoferul îşi întrerupse îngrijirile medicale şi-i 
deschise. 


Reacher se urcă în autocar. Deja îngheţase serios. Faţa îi 
amorţise. Picioarele i se făcuseră bocnă. Şi interiorul 
autobuzului începea să se răcească. Pe geamurile de pe o 
latură se lipiseră deja cocoloaşe de zăpadă. Îi spuse 
şoferului: 


— Trebuie să laşi motorul pornit, să ţină 
în funcţiune încălzirea. 


— Nu pot, răspunse şoferul. Conducta de combustibil ar 
putea fi spartă. De când s-a hârjâit fundul maşinii de 
asfalt. 

— N-am simtit niciun miros când am ieşit, insistă Reacher. 
— Nu pot să risc. În momentul ăsta, toată 

lumea trăieşte. N-aş vrea să ardem toți într-un incendiu. 


— Şi vrei să moară îngheţaţi în schimb? 


— Ocupă-te tu de primul ajutor. O să- 
ncerc să dau nişte telefoane. 

Reacher începu să-i verifice pe bătrâni. 
Şoferul rezolvase primele două rânduri. 


Asta era clar. Toţi cei patru pasageri de pe locurile de la 
geam aveau plasturi pe tăieturile provocate de ramele 
metalice ale geamurilor. Ai grijă ce-ţi doreşti. Vedere mai 
bună pentru peisaje, dar riscurile erau mai mari. O femeie 
avea un al doilea plasture pe partea dinspre culoar a feței, 
probabil pe locul unde capul soţului o lovise după ce se 
bălăngănise ca o păpuşă 


de cârpe. 


Prima fractură de os era în rândul al treilea. O bătrânică 
delicată, cu o 


constituţie ca de pasăre. Se balansase chiar când autocarul 
îşi schimbase direcţia şi o luase spre stânga. Geamul o 
lovise tare în umăr. Lovitura îi fracturase clavicula. 
Reacher putea să vadă asta după 


felul în care femeia îşi proteja braţul. 

— Doamnă, îmi daţi voie să mă uit puţin? 
o întrebă el. 

— Nu eşti doctor, replică bătrâna. 

— Am făcut ceva pregătire în armată. 

— Ai fost sanitar? 


— Poliţist militar. Am avut parte şi de ceva pregătire 
medicală. 


— Mi-e frig. 
— E şocul, spuse Reacher. Şi, în plus, ninge. 


Femeia întoarse partea de sus a corpului spre el. 
Consimţământ implicit. Apăsă cu vârfurile degetelor pe 
claviculă, prin bluză. 


Osul era delicat ca un creion. Era rupt la jumătatea 
lungimii. O ruptură curată. Nu complicată. 


— E rău? întrebă bătrâna. 
— E bine, spuse Reacher. Şi-a făcut 


treaba. Clavicula este ca un întrerupător de circuit. Se 
rupe astfel încât umărul şi gâtul să fie OK. Se vindecă 
repede şi uşor. 


— Trebuie s-ajung la spital. 
— Vă vom duce acolo, spuse Reacher. 


Merse mai departe. Pe rândul al patrulea, o încheietură 
scrântită, iar pe rândul al cincilea, o încheietură 
fracturată. Plus un total de treisprezece tăieturi, multe 
contuzii minore şi multe reacţii de şoc. 


Temperatura scădea vertiginos. 

Reacher vedea făcliile de semnalizare prin geamurile din 
spate. Continuau să 


ardă, trei bulgări stacojii luminând în vârtejurile de 
zăpadă. Nu se vedeau faruri apropiindu-se. Niciun fel de 
trafic. Merse pe culoar în faţă, cu capul plecat, şi-l găsi pe 
şofer. Omul stătea pe scaunul lui, cu telefonul celular 
deschis în mâna dreaptă, privind lung prin parbriz, bătând 
darabana pe volan cu degetele de la mâna stângă. 


— Avem o problemă, îl anunță el pe 
Reacher. 
— Ce problemă? 


— Am sunat la 911. Patrula Autostrăzii e ori la o sută de 
kilometri spre nord, ori la o sută de kilometri spre est. Se 
apropie două 


furtuni mari. Una din Canada, alta dinspre Marile Lacuri. 
Sunt tot felul de accidente. 


Toate vehiculele de tractare au plecat cu poliţiştii. Au de 
rezolvat caramboluri de sute de maşini. Autostrada asta e 


închisă 

în spatele nostru. Şi în faţă, la fel. 
Niciun fel de trafic. 

— Unde suntem acum? 

— În Dakota de Sud. 

— Asta ştiu. 


— Atunci ştii ce vreau să spun. Dacă nu ne aflăm în Sioux 
Falls sau în Rapid City, 30 


suntem în pustietate. Şi nu suntem nici în Sioux Falls, nici 
în Rapid City. 


— Trebuie să fim undeva. 
— GPS-ul îmi arată un orăşel în 


apropiere. Se numeşte Bolton. Cam la treizeci şi cinci de 
kilometri. Dar e mic. 


Doar un punct pe hartă. 

— Poţi să obţii un autobuz de înlocuire? 

— Sunt plecat din Seattle. Aş putea 

obţine unul poate la patru zile după ce încetează ninsoarea. 
— Există departament de poliţie în 

Bolton? 

— Aştept un telefon. 

— Poate că au maşini de tractare. 


— Sunt sigur că au. Cel puţin una. Poate la benzinăria din 
colţ, bun să care 


camionete stricate, de-o jumătate de tonă. 
Dar nu şi pentru un vehicul de mărimea asta. 
— Poate că au tractoare agricole. 

— Ar fi nevoie de vreo opt. Şi lanţuri groase. 


— Poate că au un autobuz şcolar. Am 


putea să-i transferăm pe pasageri. 

— Patrula Autostrăzii n-o să ne 

abandoneze. O să ajungă aici. 

— Cum te cheamă? îl întrebă Reacher. 

— Jay Knox. 

— Trebuie să gândeşti în perspectivă, domnule Knox. 


Patrula Autostrăzii e la o oră de mers în condiţiile cele mai 
bune. Două ore, pe vremea asta. Trei ore, ţinând cont de 
problemele cu care se confruntă. Aşa că 


trebuie s-o ştergem de-aici. Pentru că 


peste o oră autocarul ăsta o să fie ca un congelator. Peste 
două ore, bătrâneii ăştia o să pice ca muştele. Poate chiar 
mai devreme. 


— Deci, pentru ce votezi? 


Reacher se pregătea să răspundă când celularul lui Knox 
sună. Tipul răspunse şi se mai lumină la faţă. Mulţumi şi 
închise telefonul. Se uită la Reacher şi zise: 


— Se pare că în Bolton există un 
departament de poliţie. Ne trimit un om. 
Dar au şi ei problemele lor şi va mai dura un pic. 
— Cât? 

— Cel puţin o oră. 

— Ce fel de probleme? 

— Nu mi-au zis. 

— Va trebui să porneşti motorul. 

— Au haine groase. 

— Nuss de-ajuns. 

— Mi-e teamă de-un incendiu. 

— Motorina e mult mai puţin volatilă 
decât benzina. 
— Dar ce, eşti vreun expert? 


— Am lucrat în armată. Camioanele şi transportoarele de 
infanterie erau pe motorină. Dintr-un motiv precis. 


Reacher se uită înapoi, spre culoar. 
— Ai o lanternă? Şi un extinctor? 
— De ce? 


— Merg să mă uit sub maşină. Dacă totul e în regulă, bat 
de două ori în podea. 


Porneşti motorul şi, dacă ia foc ceva, sting incendiul şi bat 
din nou, ca să opreşti motorul. 

— Nu ştiu ce să zic. 

— E cel mai bun lucru pe care-l putem face. Şi trebuie să 
facem ceva. 


Knox rămase tăcut o vreme, apoi ridică 


din umeri şi scoase din alte compartimente o lanternă 
Mag-lite argintie şi un extinctor. 


Reacher le luă, aşteptă să se deschidă uşa şi ieşi în lumina 
stacojie a făcliilor de semnalizare. Din nou în şanţ. De data 
asta, ocoli partea din faţă a vehiculului pentru că 


înclinarea piezişă lăsase deasupra 


asfaltului o porțiune mai mare din partea stângă a maşinii 
decât din partea dreaptă. 


Să meargă târâş prin şanţul îngheţat nu 33 


era o perspectivă atrăgătoare. Era ceva mai bine să se 
târască pe acostament. 


Găsi uşa ţevii de alimentare cu carburant şi se aşeză pe 
zăpadă, după care se răsuci, se întinse pe spate şi se târî cu 
capul sub laterala autocarului. Aprinse lanterna. Găsi 
ţeava groasă care unea gura de alimentare cu rezervorul. 
Părea intactă. Rezervorul era un butoi imens pătrățos. Era 


puțin îndoit şi zgâriat în urma impactului. Dar nu curgea 
nimic din el. Conducta de carburant care ajungea înapoi la 
motor părea să fie în regulă. Zăpada pătrunse prin geacă şi 
cămaşă şi simţi pe piele o umezeală 


glacială. 
Se înfioră. 
Cu capătul lanternei lovi de două ori întrun lonjeron. 


Auzi clănţănitul releelor iar pompa de motorină porni, 
zumzăind şi scârţâind. 


Verifică rezervorul şi conducta, atât cât îi permitea 
fasciculul lanternei. Se sprijini cu picioarele în zăpadă şi se 
împinse mai mult sub autocar. 


Nu curgea nimic. 


Motorul auxiliar prinse viaţă şi motorul principal porni. 
Huruind şi zdrăngănind, se stabiliză într-un ritm greoi. 


Nicio scurgere. 

Niciun incendiu. 

Nu se vedeau vapori. 


Se împotrivi frigului şi mai zăbovi un minut, ca să verifice 
alte lucruri. 


Cauciucurile mari păreau a fi OK. Câteva elemente de 
suspensie din faţă erau uşor lovite. Podeaua 
compartimentului de 


bagaje era îndoită pe alocuri. Câteva ţevi şi furtunuri mici 
erau zdrobite, rupte sau sparte. O companie de asigurări 
din Seattle avea să primească o factură frumuşică. 


leşi de sub vehicul, se ridică în picioare şi se scutură de 
zăpadă. Avea hainele 


îmbibate de apă. Fulgii mari şi grei de nea se învolburau în 
jurul lui. Pe jos se aşternuse un strat proaspăt de cinci 
centimetri. Urmele pe care le lăsase cu patru minute în 
urmă erau deja acoperite cu alb. Se întoarse pe unde 


venise şi, trecând prin şanţ, ajunse la uşă. Knox îl aştepta. 
Uşa se deschise şi Reacher se urcă 


la bord. Viscolul urla în spatele lui, făcându-l să se 
înfioare. 


Uşa se închise. 
Motorul se opri. 
Knox se aşeză şi apăsă butonul de 


pornire. In spatele vehiculului, Reacher auzi motorul de 
pornire dând să se 

rotească, poticnindu-se, opintindu-se iar şi iar. 
Nu se-ntâmplă nimic. 

— Ce-ai văzut acolo jos? îl întrebă Knox. 

— Stricăciuni, spuse Reacher. Multe 

chestii lovite. 

— Ţevi zdrobite? 

— Câteva. 

Knox dădu din cap. 


— Conducta de alimentare e ciupită. Am folosit ce mai 
rămăsese în ţeavă, iar acum nu mai trece nimic. Plus că 
frânele ar putea fi defecte. Poate că-i mai bine că 


motorul nu porneşte. 


— Sună din nou la poliţia din Bolton, zise Reacher. Situaţia 
e gravă. 


Knox formă numărul şi Reacher se duse din nou la 
pasageri. Trase de hainele groase din compartimentele de 
deasupra şi le spuse bătrânilor să le pună pe ei. Şi căciuli, 
mănuși, fulare, eşarfe şi orice altceva mai aveau cu ei. El, 
unul, nu avea nimic. Doar hainele de pe el, iar acelea erau 
deja ude şi îngheţate. Căldura 


corpului său se stingea încetul cu încetul. 


Și el tremura, doar puţin, dar continuu. 

Mici frisoane care-i străbăteau toată 

pielea. Ai grijă ce-ţi doreşti. O viaţă fără 

bagaje avea multe avantaje. Dar şi dezavantaje cruciale. 
Se întoarse la şofer. Uşa nu era etanşă. 


În partea din faţă a autocarului era mai frig decât în spate. 
Spuse: 


— Ei bine? 
— Trimit o maşină cât de curând posibil, răspunse Knox. 
— O maşină n-o să fie de-ajuns. 


— Le-am spus. Le-am descris situaţia. Au spus că vor găsi 
ei o soluţie. 


— Ai mai văzut furtuni ca asta? 

— Asta nu-i o furtună. Furtuna e la o sută 

de kilometri distanță. Aici e doar marginea ei. 
Reacher se cutremură. 

— Vine spre noi? 

— Fără discuţii. 

— Cât de repede? 

— Nu întreba. 


Reacher îl lăsă acolo şi se întoarse pe culoar, până la 
ultimele scaune. Se aşeză 


pe podea în dreptul toaletei, cu spatele lipit de peretele 
despărțitor din spate, sperând să mai simtă ceva căldură 


reziduală de la motorul care se răcea. 
Aşteptă. 
Cinci fără cinci după-amiaza. 


Incă cincizeci şi nouă de ore. 

Trei sferturi de oră mai târziu, avocatul ajunse acasă. Un 
drum lung şi încet. Aleea era plină de zăpadă şi o clipă se 
temu ca nu cumva uşile de la garaj să fie înghețate. 


Dar acţionă telecomanda şi motorul montat în tavan ridică 
uşa pe şinele metalice şi reuşi să bage maşina la adăpost. 
Uşa refuză să se închidă la loc pentru că 


bulgării de zăpadă aduşi în interior de roțile maşinii 
declanşaseră siguranţa pentru copii a instalaţiei. Aşa că îşi 
puse din nou galoşii, luă o lopată şi împinse zăpada afară. 
Uşa se închise. Avocatul îşi scoase galoşii şi rămase un 
moment în faţa uşii de la vestibul, ca să se liniştească, să 


se curețe şi să facă un duş mental. Şase fără douăzeci. 
Ajunse în căldura bucătăriei sale şi-şi salută familia, ca şi 
cum ar fi fost o zi obişnuită. 


La şase fără douăzeci în autobuz era întuneric şi rece ca 
gheaţa, iar Reacher îşi strânsese braţele în jurul corpului şi 
tremura violent. În faţa lui, cei douăzeci de bătrâni şi 
şoferul Knox făceau cam acelaşi 38 


lucru. Geamurile aflate în direcţia de bătaie a vântului 
erau acum toate întunecate de la zăpada care se lipise pe 
ele. Prin geamurile de pe cealaltă latură se putea vedea o 
panoramă cenușie. Un viscol, suflând dinspre nord şi 
dinspre est, mânat cu forţă neobosită de vântul de iarnă, 
lovindu-se de obstacolul aerodinamic al vehiculului mort, 
clocotind deasupra, dedesubt şi pe lângă el şi învârtejindu- 
se în vidul dindărătul acestuia, fulgi uriași şi imponderabili 
dansând la întâmplare în sus şi-n jos, la stânga şi la 
dreapta. 

Deodată, nişte lumini palide în panorama cenuşie. 

Lumini albe, roşii şi albastre, sfere luminoase palide 
apărând şi dispărând şi deplasându-se prin întunecime. 
Păcănitul slab al lanțurilor de zăpadă în liniştea stranie, 
estompată. O maşină de poliţie, apropiindu-se de ei pe 


sensul lor de mers pe autostradă, înaintând încet şi 
prudent prin vremea vrăjmaşă. 


După ceea ce păru un minut foarte lung, un poliţist urcă în 
autocar. Venise prin şanţ 


şi intrase pe uşă, dar tocmai coborâse din maşina încălzită, 
avea bocanci de iarnă, pantaloni şi mănuși impermeabile, o 

canadiană şi o manta de ploaie din plastic peste căciula cu 
urechi îmblănită, aşa că 


era în formă bună. Era înalt şi slab şi avea ochi albaştri 
bine conturaţi pe un chip care văzuse din belşug soarele 
verii şi vânturile iernii. Le spuse că-l cheamă Andrew 


Peterson şi că era comandantul adjunct al 
departamentului de poliţie din Bolton. Îşi scoase mănuşile 
şi trecu pe rând pe la fiecare individ şi pe la fiecare cuplu, 
strângându-le mâinile şi prezentându-se cu nume şi grad 
de fiecare dată, într-un stil menit să pară franc şi entuziast, 
ca un băiat vrednic de la tară încântat să dea o mână de 
ajutor într-o situaţie de urgență. 


Dar Reacher îi privea cu atenţie ochii albaştri conturați şi 
se gândea că această 


faţadă era falsă. În opinia lui Reacher. 


Peterson era de fapt un individ viclean, ce avea în minte 
mai multe lucruri decât o simplă operaţie rutieră de 
salvare. 


Impresia i s-a întărit când Peterson a început să pună 
întrebări. Cine erau? De unde veneau? Incotro porniseră 
de 


dimineață? Unde voiau să ajungă în seara aceea? Aveau 
făcute rezervări la vreun hotel? Răspunsuri uşoare pentru 
Knox şi cei douăzeci de bătrâni, un grup turistic din 
Seattle, deplasându-se de la o oprire 40 

programată la Dakotaland Museum la următoarea oprire 


la Mount Rushmore, şi da, aveau rezervări confirmate la 
un motel turistic din vecinătatea monumentului, 


treisprezece camere, pentru cele patru cupluri căsătorite, 
plus patru camere duble pentru cei dispuşi să împartă 
camerele, plus patru camere single pentru cei care 
plătiseră suplimentar ca să doarmă singuri, plus una 
pentru şofer. 


Toate fiind informaţii reale, dar nu tocmai necesare, având 
în vedere împrejurările. 


Peterson îi ceru lui Knox să-i arate documentele de la 
motel. 


Apoi se întoarse spre Reacher şi-l întrebă 
zâmbind: 
— Domnule, sunt comandant adjunct 


Andrew Peterson, de la departamentul de poliţie din 
Bolton. Vreţi să-mi spuneţi cine sunteţi? 


O mulţime de poliţişti din regiunea 


centrală a Americii erau foşti militari, dar Reacher nu 
credea că Peterson făcea parte dintre aceştia. Nu recepta 
vibrația 


potrivită, îl ghici ca fiind un ins care nu călătorise mult, un 
băiat onest şi corect care absolvise cu bine un liceu local şi 
după aceea rămăsese prin preajmă ca să 


lucreze în folosul comunităţii sale. Destul 41 


de priceput când venea vorba de toate problemele locale, 
puțin cam depăşit de orice altceva, dar hotărât să facă o 
figură 


bună în orice situaţie cu care s-ar fi confruntat. 
— Domnule? spuse din nou Peterson. 


Reacher îi spuse cum îl cheamă. Peterson îl întrebă dacă 
făcea parte din grup. 


Reacher îi spuse că nu. Aşa că Peterson îl întrebă ce făcea 
în autocar. Reacher îi spuse că plecase din Minnesota şi 
mergea spre vest, sperând să o poată lua spre sud în timp 
scurt, unde trăgea nădejde să 


găsească o vreme mai favorabilă. 
— Nu-ţi place vremea de la noi? 
— Până acum, nu. 


— Şi te-ai gândit să te urci într-un autocar cu 
excursionişti? 


— Am plătit. 

Peterson se uită la Knox şi acesta 

încuviinţă cu o mişcare din cap. 

Uitându-se din nou la Reacher, Peterson îl întrebă: 
— Eşti în vacantă? 

— Nu, răspunse Reacher. 

— Atunci, care e exact situaţia dumitale? 


— Situaţia mea nu contează. Nimic din toate astea nu 
contează. Niciunul dintre noi nu se aştepta să se afle în 
locul în care 42 


suntem acum. Toată povestea asta a fost întru totul 
imprevizibilă. A fost un accident. Prin urmare, nu există 
nicio legătură între noi şi ceea ce te frământă pe tine. Nu 
poate fi. 


— Cine-a spus că mă frământă ceva? 

— Eu. 

Peterson îi aruncă lui Reacher o uitătură 
lungă şi aspră. 

— Ce s-a-ntâmplat cu autocarul? 


— Gheaţa, cred, spuse Reacher. Dormeam în momentul 
ăla. 


Peterson încuviinţă din cap. 
— Intr-adevăr, e un pod care nu seamănă 


a pod, dar sunt indicatoare de avertizare. 


— O maşină care venea din sens opus a intrat în derapaj, 
spuse Knox pe un ton uşor defensiv. Am tresărit, din 
reflex. 


Tonul şoferului era uşor defensiv. 

Peterson îl privi cu compasiune şi fără 

să-l judece, încuviinţând din nou din cap şi zicând: 
— De regulă, e de-ajuns o mică ezitare. 

Mulţi păţesc asta. Inclusiv eu. 


— Trebuie să-i scoatem pe oamenii ăştia din autobuz, 
interveni Reacher. Altfel, vor muri de frig. Şi eu la fel. 


Peterson rămase tăcut o secundă lungă. 
Nu există nicio legătură între noi şi ceea ce 

te frământă pe tine. Apoi mişcă din nou aprobativ din cap, 
definitiv, ca şi cum tocmai luase o hotărâre, şi strigă: 


— Oameni buni, vă vom duce în oraş, 
unde vă putem îngriji cum se cuvine. 
Doamna cu clavicula şi doamna cu 


problema la încheietura mâinii vor veni cu mine în maşină 
şi imediat vom aduce 


mijloace de transport pentru toţi ceilalţi. 


Coborârea în şanţ era prea dificilă pentru femeile rănite, 
aşa că Peterson o cără pe una dintre ele, iar Reacher, pe 
cealaltă. 


Maşina de poliţie se afla cam la zece paşi distantă, dar 
ninsoarea era atât de deasă 


încât Reacher abia o vedea, iar când după 


plecarea lui Peterson se întoarse, nu mai văzu deloc 
autocarul. Se simţi complet singur în pustietatea albă. 
Zăpada îl lovea pe faţă, în ochi, în urechi, pe gât, 
învârtejindu-se în jurul lui şi orbindu-l. Îi era foarte frig. 
O fracțiune de secundă 


simţi că-l cuprinde panica. Dacă dintr-un motiv oarecare s- 
ar fi întors şi s-ar fi îndreptat într-o direcţie greşită, nu şi- 
ar fi dat seama. Ar fi mers înainte până ar fi murit 
îngheţat. 


Dar făcu un lung pas lateral şi zări halourile stacojii ale 
făcliilor de 


semnalizare, care încă mai ardeau 

vitejeşte. Cu ajutorul lor, calculă cam unde-ar fi trebuit să 
se afle autocarul şi se duse într-acolo. Ajunse la partea 
protejată 


de vânt a vehiculului şi-l ocoli prin față, din nou în bătaia 
vântului, prin şanţ şi ajunse la uşă. Knox îl lăsă să intre şi 
amândoi şezură ghemuiţi pe culoar, privind lung în 
întuneric, așteptând să vadă ce fel de vehicul avea să vină 
ca să-i salveze. 


Șase fără cinci seara. 
Incă cincizeci şi opt de ore. 


La ora şase, cele paisprezece propuneri criminale ajunseră 
în sfârşit pe hârtie. 


Tipul care răspunsese la apelul telefonic al avocatului era 
înzestrat din belşug cu acea deşteptăciune atât de necesară 
vieţii de la limita legalităţii, dar întotdeauna îşi zisese că 
cea mai bună parte a inteligenţei era să- 


ţi cunoşti limitele, iar printre limitările lui se număra 
tendinţa de a nu reţine exact detaliile când se afla sub 
presiune. Şi acum urma să se confrunte cu ceva presiune. 


Asta era cât se poate de sigur. Să transpui propunerile în 
acţiuni urma să necesite sancţiunea unor oameni deosebit 
de 


precauţi. 
Aşa încât trecu totul pe hârtie, 


paisprezece paragrafe separate, după care 45 


extrase din încărcător un telefon celular cu cartelă, 
imposibil de urmărit, şi începu să 


formeze numere. 


Vehiculul trimis pentru transport semăna cu un autobuz 
şcolar, dar nu întocmai. Era fără doar şi poate un autobuz 
Blue Bird standard, de mărime şi formă normale, 
proporții obişnuite, dar gri, nu galben, cu panouri din 
plasă solidă sudate peste geamuri şi având pe flancuri 
imprimate cuvintele: Departamentul de corecție. 


Părea aproape nou. 
— Mai bine decât nimic, remarcă Knox. 


— Aş merge şi cu un dric, dacă ar avea încălzire, îi 
răspunse Reacher. 


Vehiculul execută o întoarcere din trei mişcări peste toate 
cele trei benzi şi parcurse de câteva ori o distanţă înainte 
şi-napoi până când se alinie paralel cu autobuzul 
imobilizat, cu treapta de acces cam la jumătatea lungimii 
autobuzului. 


Reacher văzu care era motivul. Autocarul avea o ieşire de 
urgenţă, care era un geam gata să fie demontat. Peterson 
văzuse șanțul, pasagerii şi panoul de geam şi luase de la 
bun început decizia corectă. 


Peterson se dovedea un individ destul de isteț. 

In condiţii normale, ar fi fost nevoie de ceva muncă de 
convingere ca să determini optsprezece bătrâni să iasă pe o 
trapă 


deschisă în viscol şi în brațele unui străin, dar frigul 
amarnic le domolise inhibiţiile. 


Knox îi ajuta să se urce, iar Reacher îi primea jos. O 
treabă uşoară, dacă nu ţineai cont de frig şi de ninsoare. 
Cel mai uşor dintre pasageri era un bătrânel care n-avea 
mai mult de patruzeci şi trei de kilograme. Cea mai grea 
era o femeie care se apropia de nouăzeci. Toţi bărbaţii au 
ţinut să parcurgă singuri distanţa scurtă 


dintre vehicule. Femeile s-au mulţumit să 
se lase cărate. 


Autobuzul închisorii poate că era aproape nou, dar era 
departe de a fi luxos. Zona pentru pasageri era separată de 
şofer printr-o cuşcă din oţel lustruit. Scaunele erau înguste 
şi tari şi acoperite cu plastic lucios. Podeaua era din 
cauciuc. Plasele de la geamuri erau intimidante. Dar era 
cald înăuntru. Nu neapărat un act de 


bunăvoință a statului față de condamnații săi. Dar 
constructorul dotase cu încălzire vehiculul pentru elevii pe 
care autobuzul fusese proiectat să-i transporte. lar 
autorităţile nu demontaseră sistemele de climatizare. Asta 
era tot. Un fel de 47 


bunăvoință pasivă. Şoferul reglase temperatura şi 
ventilatorul la maximum. 


Peterson era bun de trimis în avangardă. 


După ce-i aşezară pe pasageri la locurile lor, Reacher şi 
Knox ieşiră din nou în frig şi scoaseră valizele din 
compartimentul de bagaje al autocarului. Bătrânii aveau 
nevoie de pijamale, de medicamente, de obiectele de toaletă 
şi de haine de schimb. 


Erau o mulţime de valize. Ocupară locurile libere ale 
autobuzului de închisoare şi cea mai mare parte a 
culoarului. Knox se aşeză 


pe o valiză. Reacher rămase în picioare lângă şofer, cât mai 
aproape de aerotermă. 


Vântul izbea autobuzul cu forță, dar lanţurile fixate pe roţi 
făceau ca vehiculul să înainteze constant. Părăsiră 
autostrada cam după unsprezece kilometri şi trecură 


pe lângă un indicator de cedare a priorităţii care fusese 
ciuruit de o rafală de gloanţe. 


O luară pe un drum lung şi drept cu două 


benzi de circulaţie. Trecură de un semn care anunţa că se 
îndreptau spre o 


instituţie corecțională. Nu luaţi 


autostopişti, mai preciza indicatorul nou-nouţ şi frumos 
scris cu vopsea 


reflectorizantă. Pe Reacher nu-l încântă 


vederea indicatorului. Plecarea de-acolo avea să-i fie 
îngreunată a doua zi 


48 
dimineaţa mai mult decât ar fi fost necesar. 


Intrebarea inevitabilă se făcu auzită un minut mai târziu. 
O femeie de pe un scaun din faţă se uită în stânga, se uită 
în dreapta şi, uşor jenată, îndrăzni să 


vorbească: 
— Sper că nu ne duceti la închisoare, nu? 


— Nu, doamnă, spuse Reacher. Probabil că la un motel. 
Cred că ăsta era singurul autobuz disponibil în seara asta. 


— Motelurile sunt pline toate, îi lămuri şoferul 
autobuzului şi nu mai spuse nimic. 


Șapte fără cinci seara. 
Incă cincizeci şi şapte de ore. 


Drumul districtual cu două benzi o ţinu drept cale de peste 
şaisprezece kilometri. 


Vizibilitatea nu depăşi nicio clipă zece paşi. 


Ninsoarea strălucea în bătaia farurilor şi mai departe 
trebuia să ghiceşti. Teren de câmpie, se gândi Reacher, 
judecând după 


tonalitatea neschimbată a motorului. Fără 


dealuri, fără văi. Doar prerie, aplatizată şi mai mult de un 
strat de zăpadă care până 


dimineaţa cu siguranţă că avea să atingă 
treizeci de centimetri. 


Apoi trecură de un alt indicator: Limita 


oraşului Bolton. Populaţie 12 261. Până la 49 


urmă, nu era o localitate aşa de mică. Nu era doar un 
punct pe hartă. Şoferul nu încetini. Lanţurile continuară 
să clănţăne cale de încă trei kilometri. Deodată se văzu 
strălucirea unui bec de iluminat stradal. 


Apoi încă unul. Apoi o maşină de poliție parcată pieziş la 
intrarea unei străzi laterale, blocând-o. Luminile roşii de 
pe acoperişul maşinii clipeau leneş. Maşina staţiona de 
mult timp. Asta era limpede. 


Zăpada umpluse pe jumătate urmele 
roților. 


Autobuzul mai merse încă patru sute de metri, încetini şi 
coti de trei ori. Dreapta, stânga, dreapta. Apoi Reacher 
văzu un zid jos, cu o coamă de zăpadă deasupra şi o firmă 
luminoasă pe lungime: 


Departamentul de poliţie Bolton. În spatele zidului, o 
parcare mare plină pe jumătate de vehicule civile. 
Sedanuri, camioane, camionete cu cinci locuri. Toate 
păreau să 


fi fost de curând parcate. Urme proaspete de roţi, parbrize 
curate, zăpada topindu-se pe capote. Autobuzul trecu pe 
lângă ele, încetini şi se opri în faţa unui hol de intrare 
luminat. Motorul trecu într-un ralanti zgomotos. 
Aeroterma continuă să 


funcționeze. Secţia de poliţie era lungă şi joasă. Nu era 
deloc mică. Acoperişul era 50 


orizontal şi o pădure de antene se ițea din zăpada 
aşternută. Uşa holului era flancată 


de două tomberoane de gunoi, ca două 
santinele mândre. 
In hol părea să fie cald. 


Şoferul trase de un mâner şi deschise uşa autobuzului. Un 
ins în canadiană de poliţist ieşi din hol cu o lopată pentru 
zăpadă şi se porni să croiască potecă între tomberoane. 


Reacher şi Knox începură să care valizele de pe culoar, 
ducându-le în clădire. 


Ninsoarea se mai domolise, dar aerul era mai rece ca 
oricând. 


Apoi se făcu transferul pasagerilor. Knox îi ajuta să 
coboare din vehicul, Reacher îi ajuta să meargă pe alee, 
apoi insul în canadiană îi conducea dincolo de uşă. Unii se 
aşezară pe banchete, alţii stăteau în picioare, alții se 
plimbau de colo-colo. 


Holul era un spaţiu pătrat simplu cu linoleum pe podea şi 
vopsea lucioasă pe pereți. În partea din spate era un birou 
de recepţie, peretele din spatele acestuia fiind acoperit cu 
panouri din plută, care, la rândul lor, erau pline de bileţele 
de diferite mărimi şi tipuri, prinse în piuneze. În faţa lor, 
pe un taburet, stătea un tip vârstnic în haine civile. Nu era 
polițist, ci un fel de ajutor. 

Insul îmbrăcat în canadiană dispăru o clipă şi reveni 
însoţit de un bărbat pe care Reacher îl luă drept şeful 
departamentului de poliţie din Bolton. Avea la brâu o 
centură cu toc pentru pistol şi o uniformă 


cu două petliţe metalice prinse de ambele vârfuri ale 
gulerului cămăşii. Ca însemnele unui căpitan de armată. 
Individul era ceea ce Peterson avea să devină cam peste 
cincisprezece ani, un câmpean înalt, uşor adus de spate şi 
înmuiat de vârstă. Părea obosit şi preocupat, asaltat de 
probleme şi uşor melancolic, ca un om mulțumit mai mult 
de trecut decât de prezent, dar în acelaşi timp şi fericit 
momentan, pentru că 


i se încredinţase o problemă simplu de rezolvat. Se aşeză cu 
spatele rezemat de biroul de recepţie şi ridică mâinile 
solicitând să se facă linişte, deşi nimeni nu scotea o vorbă. 


— Bine-aţi venit în Bolton, oameni buni, spuse el. Mă 
numesc Tom Holland, sunt şeful poliţiei de-aici şi mă voi 
îngriji ca în seara asta toţi să vă simţiţi confortabil şi să fiți 
bine îngrijiţi. Vestea proastă e că 


toate motelurile sunt ocupate, dar vestea bună e că 
locuitorii din Bolton nu sunt genul de oameni care să lase 
un grup de călători aflaţi la necaz, cum sunteţi 52 


dumneavoastră, să doarmă o noapte pe paturi improvizate 
în sala de sport a liceului. Aşa că am dat sfoară-n ţară 
după 

camere de oaspeţi goale şi mă bucur să vă 


spun că reacţia a fost bună şi avem aici mai bine de zece 
oameni în acest moment, gata să vă invite la ei acasă ca pe 
nişte musafiri de onoare şi prieteni regăsiţi. 


După asta, urmară câteva discuţii cu glas scăzut. Puţină 
surprindere, puţină 


nesiguranţă, urmate de multă mulţumire. 
Bătrânii se înseninară, zâmbiră şi prinseră 


curaj. Şeful de poliţie Holland le invită pe gazde dintr-o 
cameră lăturalnică, cinci cupluri, patru bărbaţi şi patru 
femei care veniseră singuri. Dintr-odată, holul se aglomeră. 
Oamenii îşi strângeau mâinile şi se prezentau, grupându-se 
şi căutându-şi valizele. 


Reacher tinu socoteala în minte. 


Treisprezece grupuri de oameni, care însemnau 
treisprezece camere de oaspeţi goale, tot atâtea cât 
camerele de motel rezervate la Mount Rushmore conform 


documentelor oficiale ale lui Knox. 

Peterson era bun de trimis în avangardă. 

Reacher nu figura în documentele oficiale ale lui Knox. 

Holul se goli sub privirile lui. Valizele erau ridicate, braţe 
erau oferite drept sprijin, uşile se deschiseră şi perechi, 
grupuri de câte trei sau de câte patru ieşiră 


la vehiculele care-i aşteptau. Totul se încheie în mai puţin 
de cinci minute. 


Reacher rămase singur. Apoi tipul în canadiană se întoarse 
şi închise uşile. 


Dispăru în lungul unui coridor întortocheat. 
Șeful Holland reveni. Se uită la Reacher şi spuse: 
— Hai să aşteptăm la mine în birou. 

Opt fără cinci seara. 

Încă cincizeci şi şase de ore. 

Capitolul 4 


Biroul lui Holland nu se deosebea cu nimic de o mie de alte 
birouri pe care Reacher le văzuse până atunci. Decor 
municipal simplu, amenajat de firma care oferise prețul cel 
mai mic la licitație. Peste tot, vopsea lucioasă aplicată 
neglijent, în straturi groase, neuniforme şi încreţite, 
linoleum pe podea, un birou furniruit, şase fişete de ultimă 
generaţie aliniate 


imperfect lângă perete, sub un ceas 


instituțional. Sub ceas, centrată față de fişete, atârna o 
fotografie înrămată. ÎI arăta pe şeful Holland mai drept, 
mai puternic, mai tânăr, zâmbind alături de o femeie şi un 
copil. Un portret de familie, vechi de zece ani sau mai bine. 
Femeia era atrăgătoare, cu tenul palid, părul blond şi 
trăsături puternice. Soţia lui Holland, probabil. Copilul 
era o fetiţă de opt-nouă 


ani, cu faţa albă şi trăsături vagi, încă nu prea bine 
definite. Fiica lor, probabil. Pe birou, o pereche de zaruri. 
Cuburi mari din os pe care vârsta şi utilizarea lăsaseră 


urme, cu punctele şterse, iar materialul brăzdat de vine 

moale se dusese şi rămăseseră mineralele mai dure. Dar, în 
afară de fotografie şi de zaruri, în cameră nu mai era 
niciun obiect personal. Toate celelalte ţineau de 


profesie. 


Holland se aşeză la birou într-un fotoliu din piele uzat. În 
spatele lui, o fereastră 


mare, fără draperii, din termopan triplu, cu protecţie 
termică. Din sticlă transparentă. 


Afară se întunecase. Zăpadă pe pervazul exterior, un 
calorifer sub pervazul interior. 


Reacher se aşeză pe un scaun aflat în faţa biroului. 
Holland nu spuse nimic. 

— Eu ce-aştept aici? întrebă Reacher. 

— Am vrut să-ţi oferim aceeaşi 

ospitalitate ca şi celorlalţi. 

— Dar ce, am fost mai greu de plasat? 

Holland afişă un zâmbet obosit. 


— Nu tocmai. Andrew Peterson s-a oferit să te ia la el 
acasă. Dar acum e ocupat. Aşa că va trebui să aştepţi. 


— Ocupat cu ce? 
— Cu ce au poliţiştii de făcut. 
— E un oraş mai mare decât m-aş fi 


aşteptat. GPS-ul din autocar îl arăta ca pe un punct pe 
hartă, spuse Reacher. 


— Ne-am dezvoltat. Cred că datele din GPS-ul ăla trebuie 
actualizate. 

Biroul era supraîncălzit. Reacher nu mai tremura, dar 
acum începea să asude. 


Hainele i se uscau, ţepene şi murdare. 
— V-aţi dezvoltat pentru că aveţi o 
închisoare construită aici, spuse Reacher. 


— De unde ţi-ai dat seama? 


— Autobuzul închisorii e nou. Indicatorul de după 
autostradă era nou-nout. 


Holland încuviinţă din cap şi zise: 
— Avem o închisoare federală nou- 
construită. Am câştigat licitaţia. Era dorită 


de toată lumea. Ca şi cum i-ai aduce pe cei de la Toyota să- 
şi deschidă o uzină de asamblare. Sau de la Honda. Multe 
joburi, mulţi bani. Pe urmă, noul penitenciar al statului s-a 
construit în acelaşi complex, ceea ce a adus şi mai multe 
joburi şi mai mulţi bani, iar închisoarea districtuală e şi ea 
acolo. 


— Asta-i motivul pentru care motelurile sunt pline în 
noaptea asta? Mâine e zi de vizită? 


— În total, sunt trei zile de vizită pe săptămână. Şi la 
modul în care circulă 


autobuzele, cei mai mulţi trebuie să 


rămână două nopți în oraş. Şase nopți pe săptămână 
locurile sunt complet ocupate. 


Proprietarii de moteluri huzuresc. Şi 57 


cârciumile, şi pizzeriile, şi microbuzele de navetă. Cum 
ziceam, joburi şi bani. 


— Unde-i complexul? 


— La opt kilometri spre nord. Un izvor nesecat de 
bunăstare. 


— Noroc mare pe capul vostru, spuse 
Reacher. 
Holland ezită o fracțiune de secundă, apoi spuse: 


— Calul de dar nu se caută la dinţi, am învăţat asta cu 
mult timp în urmă. 


Insul în canadiană bătu la uşă, intră şi se duse direct la 
Holland ca să-i înmâneze un dosar. Ceasul de perete arăta 
opt seara, ceea ce corespundea cu ora indicată de ceasul 
din capul lui Reacher. Holland îşi roti fotoliul, deschise 


dosarul la nouăzeci de grade şi-l ţinu înclinat astfel încât 
Reacher să nu-i poată vedea conţinutul. 


Dar imaginea era reflectată clar în geamul din spatele lui 
Holland. Erau poze de la locul unei crime, fotografii color 
lucioase cu etichete lipite în colţurile de jos. 


Holland le frunzări. O imagine de 
ansamblu, apoi o succesiune de prim- 


planuri. Un corp mătăhălos îmbrăcat în negru, probabil 
bărbat, probabil mort, zăpadă pe jos, o traumă provocată 

obiect contondent la tâmpla dreaptă. Fără 
urme de sânge. 


In autocar, după ce închisese telefonul, Knox spusese: în 
Bolton există un 


departament de poliție. Ne trimit un om. 
Dar au şi ei problemele lor şi va mai dura 
un pic. 

Holland închise dosarul. Nu spuse nimic. 


Un om rezervat, taciturn. Ca şi Reacher. În final, rămaseră 
de-o parte şi de alta a biroului, fără să vorbească. Nu era o 
tăcere ostilă, dar chiar şi aşa se simţea o tensiune în aer. 
Holland ţinea palma pe dosarul închis şi în răstimpuri 
privea când la el, când la musafirul lui, ca şi cum n-ar fi 
fost sigur care era problema lui mai mare. 


Ora opt seara în Bolton, Dakota de Sud, însemna nouă 
seara în Ciudad de México. 


Cu două mii şapte sute de kilometri mai la sud şi cu 
treizeci şi trei de grade mai cald. 


Individul care preluase apelul de la celularul cu cartelă 
preplătită se pregătea să dea el însuşi un telefon, din vila 
lui împrejmuită cu ziduri din oraş către un complex rural 
protejat de ziduri, situat la o sută şaizeci de kilometri 
distanţă. Acolo, un alt individ avea să asculte fără să 

decizii în decurs de douăsprezece ore. Aşa mergeau 
lucrurile de obicei. Fără reflecţie şi chibzuinţă nu se putea 
realiza nimic valoros. Când reflectezi şi chibzuieşti. poti să 
eviţi erorile şi poţi să dai lovituri cutezătoare. 


În biroul lui Holland era linişte şi uşa era închisă, dar 
Reacher auzea o rumoare în restul secţiei de poliţie. 
Oameni venind şi plecând timp de aproape treizeci de 


minute. Apoi se făcu din nou linişte. Bănuia că se 
schimbase tura. O oră neobişnuită 


pentru un sistem de lucru în trei schimburi. 
Mai degrabă, un sistem în două schimburi. 


Schimbul de zi terminase tura, schimbul de noapte o 
începea, câte douăsprezece ore fiecare, probabil de la opt şi 
jumătate dimineaţa până la opt şi jumătate seara. 


Ceva neobişnuit şi probabil fără caracter permanent. 
Sugera probabil o situaţie presantă, dar de scurtă durată. 
Au şi ei problemele lor. 


Andrew Peterson se întoarse la secţie cu puţin înainte de 
nouă şi douăzeci. Vâri capul în biroul lui Holland şi acesta 
îl urmă 


pe hol să-i arate dosarul cu fotografiile de la locul crimei. 

dură mult. Mai puţin de cinci minute. 


Reacher bănuia că Peterson văzuse mortul la faţa locului şi 
prin urmare nu avea nevoie să studieze pozele. Cei doi 
poliţişti se întoarseră în birou şi rămaseră în centrul 
încăperii, limbajul lor nonverbal dând de înţeles că sosise 
ora plecării. 


Fusese o zi lungă şi probabil că avea să 


urmeze o altă zi lungă, dar, până atunci, nimic. O senzaţie 
pe care Reacher o 


recunoştea din anii când avusese un job. O 


senzaţie pe care o avusese şi el în unele zile. Dar nu în cele 
în care în jurisdicţia lui murea cineva. 


— Să mergem, spuse Peterson. 
Nouă şi douăzeci şi cinci seara. 
Incă cincizeci şi patru de ore şi jumătate. 


Nouă şi douăzeci şi cinci seara în Dakota de Sud însemna 
zece şi douăzeci şi cinci seara în complexul protejat cu 
ziduri aflat la o sută şaizeci de kilometri de Ciudad de 
Mexico. Proprietarul complexului era un bărbat extrem de 
scund, cunoscut sub numele de Plato. Unii presupuneau că 


Plato ar fi brazilian şi respectase tradiţia braziliană de a 
alege un nume scurt şi uşor de ţinut minte în locul cine ştie 

certificatul de naştere. Aşa cum celebrul fotbalist Edson 
Arantes de Nascimento îşi zisese Pelé. Sau aşa cum un 
altul, pe care-l chema Ricardo Izecson dos Santos Leite, îşi 
zisese Kaká. Alţii susțineau că Plato ar fi Columbian, ceea 
ce ar fi fost mai logic în multe privinţe, dată fiind ocupația 
aleasă. 


În fine, mai erau şi cei care insistau c-ar fi de fapt mexican. 
Dar toţi căzuseră de acord că Plato era mic de statură, nu 
că ar fi îndrăznit cineva să i-o spună în faţă. În permisul 
lui de conducere local scria că ar avea un metru şaizeci. În 
realitate, avea un metru cincizeci şi cinci încălţat în pantofi 
platformă şi un metru cincizeci desculţ. 


Motivul pentru care nimeni nu îndrăznea să pomenească 
în faţa lui de statură era un fost asociat numit Martinez. În 
cursul unei dispute cu Plato, Martinez îşi pierduse 
cumpătul şi-l făcuse pitic. Martinez a fost transportat la cel 
mai bun spital din Ciudad de Mexico inconştient. Acolo a 
fost dus într-o sală de operații, întins pe o masă şi 
anesteziat. L-au măsurat începând din creștetul capului în 
jos şi, în locul în care ruleta arăta un metru patruzeci şi 
şapte, au trasat nişte linii pe fluierele picioarelor, mai 
aproape de genunchi decât de glezne. 

Apoi o echipă completă de chirurgi şi asistente au efectuat 
o amputare dublă, cu mare precizie şi atenţie şi în condiţii 
corespunzătoare. L-au ţinut în spital două 


zile, după care o ambulanţă l-a adus acasă 


la el. Plato i-a trimis un cadou „de însănătoşire”, însoţit de 
un bilet în care-şi exprima dorinţa ca darul să fie apreciat, 
prețuit şi ținut la vedere tot timpul. În condițiile date, 
dorința lui a fost 


interpretată în mod corect ca un ordin. 


Oamenii lui Martinez au crezut, judecând după 
dimensiuni şi greutatea aparentă, că 


era vorba de un acvariu cu peşti tropicali, fiind vorba fără 
dubii de un recipient plin cu lichid. Când au desfăcut 
ambalajul. au văzut că într-adevăr era un acvariu. Dar nu 
conţinea peşti. Era plin cu formaldehidă şi conţinea labele 
picioarelor, gleznele şi o parte din gambele lui Martinez, în 
lungime totală de douăzeci şi cinci de centimetri. 


Drept urmare, nimeni n-a mai îndrăznit vreodată să 
vorbească de înălțimea lui Plato. 


Preluase apelul venit de la vila din oraş şi promisese luarea 
unei decizii în 


douăsprezece ore, dar în realitate nu merita să investească 
atâta timp într-o chestiune relativ minoră privind un 

avanpost relativ minor al unei organizaţii internaţionale 
atât de extinse şi complexe. 


Aşa că, după doar o oră şi jumătate, luase o decizie: avea 
să autorizeze reducerea la tăcere a martorului. Avea să-şi 
trimită 

omul de îndată ce acest lucru devenea practic. 

Și avea să facă un pas suplimentar, 


adăugând un al cincisprezecelea punct pe listă. Era chiar 
uşor consternat că nu fusese deja propus. Dar, pe de altă 
parte, el era Plato, iar ei nu. 


Avea să şteargă toate urmele, pentru o mai mare siguranţă. 
Avea să-l reducă la tăcere şi pe avocat. 

Capitolul 5 


Peterson îl conduse pe Reacher afară, în noaptea 
îngheţată, şi-l întrebă dacă-i era foame. Reacher îi 
răspunse că da, îi era o foame de lup. Aşa că Peterson 
conduse maşina la un restaurant de lângă o 


benzinărie pe drumul principal care ducea la autostradă. 
Maşina lui era un Ford Crown Victoria cu dotări standard 
pentru poliţie, cu cauciucuri de iarnă în faţă şi lanţuri 
montate pe roţile din spate. 


Inăuntru mirosea a căldură, cauciuc, grăsime de 
hamburger şi circuite 


electronice încălzite. Afară, ninsoarea aproape că încetase. 
— S-a făcut prea frig ca să mai ningă, spuse Peterson. 


Ceea ce părea să fie adevărat. Cerul nocturn se înseninase 
parţial şi o vastă 


cupolă glacială de aer arctic se aşternuse peste 
împrejurimi. Frigul pătrunse prin îmbrăcămintea 
neadecvată a lui Reacher, făcându-l să tremure pe drumul 
scurt pe jos prin parcarea restaurantului. 


— Parcă era vorba să vină o furtună 
mare, remarcă el. 

— Două furtuni vin încoace, zise Peterson. Asta se- 
ntâmplă acum. Imping înaintea lor aerul rece. 


— Cât mai durează până ajung aici? 
— Nu mai durează mult. 

— Şi după aia o să se-ncălzească? 

— Puțin. Atât cât să-nceapă să ningă. 


— Bun. Mai bine să ningă decât frigul ăsta. 


— Ţi se pare că-i frig acum? întrebă 
Peterson. 

— Păi nu e cald. 

— Asta nu-i nimic. 


— Știu, spuse Reacher. Am petrecut o iarnă în Coreea. Mai 
frig ca aici. 


— Dar? 

— Armata mi-a dat haine ca lumea. 
— Şi? 

— Măcar Coreea era interesantă. 
Asta îl cam deranjă pe Peterson. 


Restaurantul era gol şi părea gata de închidere. Dar 
intrară oricum. Luară o masă pentru două persoane, cu 
tăblia pătrată cu latura de şaptezeci şi cinci de centimetri, 
ce părea prea mică faţă de statura celor doi. 


— Bolton este cât se poate de interesant, spuse Peterson. 
— Te referi la tipul mort? 

— Da, spuse Peterson. Apoi avu o ezitare şi zise: Ce mort? 
— E prea târziu să dai înapoi, spuse Reacher zâmbind. 

— Nu-mi spune că Holland ţi-a spus. 

— Nu, dar am stat în biroul lui mult timp. 

— Singur? 

— Nicio clipă. 

— Dar te-a lăsat să vezi fotografiile? 

— A încercat din răsputeri să nu mă lase. 

Dar personalul de serviciu i-a curățat foarte bine fereastra. 
— Le-ai văzut pe toate? 


— N-am putut să-mi dau seama dacă 


individul era mort sau inconştient. 


— Deci m-ai tras în piept cu înţepătura aia legată de 
Coreea. 


— Îmi place să ştiu lucruri. Sunt însetat de cunoaştere. 
O chelneriţă veni la masă, o femeie 


obosită, trecută de patruzeci de ani, încălţată în pantofi 
sport şi purtând o uniformă având ca elemente distinctive 
o cravată înnodată peste o cămaşă kaki. 


Peterson comandă friptură de vită 
înăbuşită. Reacher îi imită alegerea şi ceru şi o cafea. 
— Cât timp ai lucrat în armată? se 
interesă Peterson. 

— Treisprezece ani. 

— Şi ai fost în poliţia militară? 

Reacher confirmă cu o mişcare a capului. 
— Ai avut parte şi de pregătire medicală? 
— Ai vorbit cu pasagerii din autobuz. 

— Şi cu şoferul. 

— M-ai verificat. 


— Bineînţeles. Cu înverşunare. Ce altceva crezi că am 
făcut? 


— Şi totuşi mă iei la tine acasă în noaptea asta. 
— Ai un loc mai bun unde să te duci? 

— Ca să poţi să stai cu ochii pe mine. 

— Dacă zici tu. 

— De ce? 

— Există nişte motive. 


— Vrei să-mi spui care-ar fi alea? 


— Doar aşa, pentru că eşti însetat de cunoaştere? 
— Cred că da. 


— lar eu o să-ţi spun că în clipa asta trebuie să ştim cine 
vine şi cine pleacă. 


Peterson nu mai spuse nimic şi, după un minut, sosi cina. 
Farfurii umplute zdravăn, cu piure de cartofi şi sos din 
belşug. 


Cafeaua era veche de o oră şi lăsa de dorit în privința 
gustului, dar câştigase în privinţa tăriei. 

— Şi ce anume făceai în poliția militară? 
dori să ştie Peterson. 

— Tot ce mi se cerea, răspunse Reacher. 
— Delicte grave? 

— Uneori. 

— Omucideri? 

— De tot felul, de la tentative la multiple. 
— Câtă pregătire medicală ai făcut? 

— Eşti îngrijorat de mâncarea de-aici? 
— Şi mie-mi place să ştiu lucruri. 


— De fapt, n-am avut parte de cine ştie ce pregătire 
medicală. Incercam să-i ajut pe bătrâni să se simtă mai 
bine, atâta tot. 


— Au vorbit frumos despre tine. 

— Nu trebuie să-i crezi. Nu mă cunosc. 
Peterson nu avu nicio replică, aşa că 
Reacher găsi de cuviinţă să întrebe: 


— Unde-a fost găsit mortul? Acolo unde maşina de poliţie 
bloca strada? 


— Nu. Acolo era altceva. Mortul a fost în altă parte. 


— N-a fost ucis acolo. 
— De unde ştii? 


— Nu era sânge pe zăpadă. Dacă loveşti pe cineva în cap 
îndeajuns de tare încât să- 


l omori, scalpul plesneşte. Şi scalpurile sângerează 
groaznic. Ar fi trebuit să se vadă ditamai balta de sânge. 

Peterson mâncă în tăcere un minut, apoi întrebă: 
— Unde locuieşti? 


Asta era o întrebare dificilă. Nu pentru Reacher. 
Răspunsul lui era simplu. Nu locuia nicăieri şi aşa 
stătuseră lucrurile dintotdeauna. Se născuse ca fiu al unui 
militar de carieră, într-o infirmerie din Berlin, şi, începând 
din ziua în care ieşise de-acolo înfăşurat în pături, fusese 
purtat prin toată lumea, printr-un şir nesfârşit de baze 
militare şi locuinţe închiriate ieftine, după care se înrolase 
în armată şi dusese acelaşi tip de viaţă pe cont propriu. Cei 
patru ani de la West Point fuseseră 


perioada lui cea mai lungă de stabilitate rezidențială şi nu 
se dăduse în vânt nici după West Point, nici după 
stabilitate. 


Acum, după ce părăsise serviciul militar, îşi continua 
deplasările. Era tot ce ştia şi totodată o obişnuinţă la care 
nu putea renunța. 


Nu că ar fi încercat vreodată cu adevărat. 
— Sunt un nomad, zise el. 
— Nomazii au animale, spuse Peterson. 


Se mută din loc în loc, în căutare de păşuni. Asta-i 
definiția. 


— Fie, sunt un nomad fără partea cu 
animalele. 

— Eşti un hoinar. 


— Posibil. 
— N-ai bagaje. 
— Te deranjează chestia asta? 


— E un comportament bizar. Poliţiştilor nu prea le plac 
oamenii care au un astfel de comportament. 


— Dar de ce e mai ciudat să te muţi de colo-colo decât să-ţi 
petreci toate zilele în acelaşi loc? 


Peterson tăcu o vreme apoi spuse: 

— Orice om are bunuri personale. 

— Eu n-am ce să fac cu ele. Fără bagaje, ajungi departe. 
Peterson nu-i răspunse. 


— Oricum, zise Reacher, nu trebuie să-ţi faci griji în 
privinţa mea. N-am auzit niciodată de Bolton. Dacă şoferul 


autobuzului n-ar fi reacţionat cum a făcuto, în noaptea 
asta aş fi fost la Mount Rushmore. 


Peterson încuviinţă din cap, părând însă 
neconvins. 

— N-am cum să te contrazic, spuse el. 
Zece fără cinci, seara. 

Încă cincizeci şi patru de ore. 


La două mii şapte sute de kilometri spre sud, în complexul 
protejat de ziduri aflat la 71 


o sută şaizeci de kilometri de Ciudad de México, Plato 
mânca şi el un antricot de vită adus cu avionul tocmai din 
Argentina. 


Ora locală era aproape unsprezece seara. 


O cină târzie. Plato era îmbrăcat în pantaloni largi din 
bumbac, cămaşă albă şi mocasini din piele neagră, toate 
făcând parte din colecţia pentru băieţi de la Brooks 
Brothers. Pantofii şi hainele i se potriveau foarte bine, dar 
arăta nefiresc în ele. Fuseseră concepute pentru copiii albi 
şi graşi ai americanilor din clasa mijlocie, iar Plato era 


bătrân, oacheş şi îndesat, pe lângă că era ras în cap. Dar 
pentru el era important să-şi poată cumpăra haine care să 
i se potrivească fără să fie nevoie de modificări. În mod 
evident, lucrul pe comandă ieşea din discuţie. Croitorii l-ar 
fi măsurat cu centimetrul şi ar fi repetat măsurile mici cu o 
neutralitate studiată şi artificială. Modificarea unor 
obiecte vestimentare cumpărate din magazin era la fel de 
contraindicată. Vizitele din partea cusătoreselor locale şi 
eliminarea pe furiş 


a surplusului de material textil îl deranjau teribil. 
Puse jos cuțitul şi furculiţa şi-şi tamponă 

buzele cu un şervet mare şi alb. Luă 

verde, ca să apeleze ultimul număr care-l sunase. Când i se 
răspunse, vorbi: 


— N-avem de ce să aşteptăm. Trimite 
omul şi aranjează-l pe martor. 

— Când? întrebă omul din vila din oraş. 
— Cât de curând ar fi sigur. 

— În regulă. 


— Şi rezolvă-l şi pe avocat. Ca să fim siguri că am şters 
orice urmă. 


— Bine. 


— Şi vezi cum faci să afle idioţii ăia că-mi sunt datori 
până-n gât. 


— OK. 


— Şi spune-le să facă bine să nu mă mai deranjeze 
niciodată cu tâmpenii de-astea. 


Pe la jumătatea cinei, Reacher întrebă: 
— Şi de ce era blocată strada aia? 
— Poate căzuse vreun cablu de curent, spuse Peterson. 


— Sper că nu. Pentru că ar indica o 


ordonare bizară a priorităţilor. Adică, laşi douăzeci de 
bătrâni să-ngheţe de frig pe autostradă timp de o oră ca să 
păzeşti un cablu electric pe-o stradă secundară? 


— Poate c-a fost un carambol de maşini. 
— Acelaşi răspuns. 

— Contează? Deja intraţi în oraş la 
momentul ăla. 

— Maşina stătea acolo de mai bine de două ore. Urmele 
roților erau acoperite de zăpadă. Dar tu ne-ai spus că n-ai 
nicio maşină disponibilă. 

— Ceea ce era adevărat. Ofiţerul ăla nu era disponibil. 
îndeplinea o misiune. 

— Ce misiune? 

— Nu te priveşte. 

— Cât de mare e departamentul ăsta? 

— Destul de mare. 

— Şi toţi erau ocupati? 

— Corect. 


— Câţi dintre ei erau ocupați nefăcând nimic în maşini 
parcate? 


— Dacă te frământă problema, îţi sugerez să te muti aici, 
să începi să plăteşti impozite şi pe urmă să stai de vorbă cu 
primarul sau cu comandantul Holland. 


— Puteam să răcesc. 
— Dar uite că n-ai păţit nimic. 
— E prea devreme ca să ştim. 


Se întoarseră din nou la farfuriile cu mâncare. Până când 
telefonul lui Peterson sună. Răspunse, ascultă, închise 


convorbirea şi împinse farfuria într-o parte. 


— Trebuie să plec, spuse el. Tu aştepţi aici. 

— Nu pot, zise Reacher. Localul ăsta se închide. E zece 
seara. Chelneriţa vrea să ne vadă plecaţi. Vrea să se ducă 
acasă. 


Peterson nu spuse nimic. 
— Nu pot să merg pe jos, zise Reacher. 


Nu ştiu unde-ar trebui să ajung şi oricum e prea frig 
pentru o plimbare. 


Peterson nu spuse nimic. 


— Rămân în maşină, insistă Reacher. Nu trebuie decât să 
mă ignori. 
— Bine, spuse Peterson, dar nu părea mulţumit de situaţie. 


Polițistul lăsă pe masă o bancnotă de douăzeci de dolari. 
Chelneriţa îi zâmbi. 


Ceea ce şi trebuia să facă, se gândi Reacher. Pentru două 
fripturi şi o cafea la preţurile din Dakota de Sud însemna 
că-i lăsase un bacşiş de şaizeci la sută. Sau poate că toată 
suma era un bacşiş, dacă 


Bolton era unul dintre oraşele alea în care poliţiştii 
mâncau gratis. 


Căldura nu se risipise cu totul din maşina Crown Vic. 
Peterson apăsă pe acceleraţie şi lanţurile muşcară din 
zăpada aşternută 


pe pământ. Nu circulau alte maşini în afară 


de pluguri, care profitau de domolirea ninsorii. Reacher 
avea o problemă cu plugurile de zăpadă. Nu cu maşinile în 
sine, ci cu denumirea lor. Un plug răscoleşte 75 


pământul şi îl lasă în acelaşi loc. Un plug de zăpadă nu face 
acelaşi lucru. Mai degrabă acționau ca nişte buldozere. În 
orice caz, Peterson le depăşi pe toate, nu încetini la 
intersecţii, nu acordă prioritate, nu aşteptă lumina verde a 
semafoarelor. 


— Unde mergem? întrebă Reacher. 


— În suburbia din vest. 

— De ce? 

— Intruşi. 

— Într-o casă? 

— Pe stradă. E o chestie ce ţine de Paza Cartierului. 


Nu oferi alte explicaţii. Peterson se mulţumi să conducă 
maşina, aplecat peste volan, încordat şi agitat. Reacher se 
lăsă 

pe spate în scaunul din dreapta lui, întrebându-se ce fel de 
intruşi puteau să-l facă pe adjunctul şefului unui 
departament de poliţie să reacționeze atât de urgent la 
telefonul unui băgăreţ. 


La două mii şapte sute de kilometri sud, bărbatul din vila 
înconjurată de ziduri din Ciudad de Mexico dădea un 
telefon 


internaţional în Statele Unite ale Americii. 


Era ultima lui misiune din acea zi. Ora locală unsprezece, 
ora zece în regiunea centrală a ţării întinse de la nord. 

răspunse la apel, bărbatul din vilă repetă 


ordinele lui Plato, încet şi precis. Nu era loc de interpretări 
greşite. Nu era loc pentru erori. Aşteptă confirmarea şi 
apoi închise. 


Nu-l mai sună pe Plato. N-avea rost. Plato nu înţelegea 
conceptul de confirmare. 


Pentru Plato, după comandă urma 
supunerea în acelaşi mod în care după 
noapte urma ziua. Era ceva inevitabil. 


Singura situație în care nu s-ar fi întâmplat aşa ar fi fost 
cea în care Pământul nu s-ar mai fi rotit în jurul axei sale. 

Peterson avea staţia radio a maşinii pornită şi dată tare, 
iar Reacher desluşi patru voci diferite din patru maşini 
separate. Toate patrulau suburbiile vestice şi niciuna nu-i 
văzuse pe intruşii reclamați. 


Peterson o luă pe străzile neverificate încă. 
Intoarse la dreapta, apoi la stânga, intră 
pe drumuri înfundate, ieşi de-acolo şi plecă 
mai departe. Luna era sus pe cer şi 


Reacher văzu construcţii suburbane bine aranjate, case 
mici în şiruri drepte, cu lumini calde în spatele geamurilor, 
toate trotuarele, aleile de acces şi curţile albăstrite, 
aplatizate şi uniformizate de pătura groasă de nea. 
Acoperişurile erau vârfuite cu alb. Unele străzi fuseseră 


traversate de pluguri şi aveau nămeţi înalți de zăpadă în 
rigole. Altele erau încă 


acoperite de un strat proaspăt nederanjat, adânc, dar nu la 
fel de adânc ca în curţi şi pe alei. Era clar că ninsoarea 
curentă era a doua sau a treia în decurs de o săptămână. 


Drumurile erau acoperite şi curățate, acoperite şi curățate, 
într-un nesfârşit ritm hibernal. 

— Câţi intruşi sunt? întrebă Reacher. 
— Au fost reclamațţi doi, zise Peterson. 
— Într-un vehicul? 

— Pe jos. 

— Şi ce făceau? 

— Se plimbau prin zonă. 


— Atunci rămâi pe străzile pe care-au trecut plugurile 
deja. Nimeni nu se plimbă 


prin zăpadă de cincisprezece centimetri doar aşa, de 
amorul artei. 


Peterson încetini o secundă şi se gândi la asta. Apoi 
întoarse fără un cuvânt şi merse pe traseul parcurs de un 
plug, care făcuse un zigzag pe străzile principale şi pe cele 
secundare, cu care se intersectau. Zăpada fusese mărunţită 
şi aşternută într-un strat subţire alb. Excesul era strâns în 
grămezi mari pe laterale, încă moale şi curat. 


li găsiră pe intruşi patru minute mai târziu. 
Erau doi, umăr lângă umăr într-o 


confruntare indecisă cu un al treilea bărbat. Cel de-al 
treilea era comandantul Holland. Avea maşina parcată la 
şase metri mai încolo. Era un Crown Vic fără însemne. 


Ori negru, ori bleumarin. La lumina lunii, era greu de 
spus. Specificaţii pentru poliţie, cu antene pe portbagaj şi 

spatele maşinii. Uşa şoferului era deschisă 
şi motorul mergea. Două băltoace de 
vapori negri se condensaseră şi se 
acumulaseră în zăpada de sub cele două 


ţevi de eşapament. Holland coborâse din maşină şi le ieşise 
drept în faţă celor doi indivizi. Asta era limpede. 


Cei doi indivizi erau înalţi, masivi şi neîngrijiţi. Bărbaţi 
albi, cu bocanci Frye negri, jeans negri, cămăşi negre din 
denim, haine negre din piele, mănuşi negre cu un singur 
deget şi capetele înfăşurate cu bandane negre. Pe 
deasupra, fiecare avea câte o haină. Arătau exact ca 
mortul din fotografiile de la locul crimei. 


Peterson frână, opri şi lăsă maşina în ralanti la o distanţă 
de circa zece metri. 


Scena era iluminată de farurile maşinii. 


Lucrurile nu păreau să stea prea bine pentru Holland. 
Părea neliniștit. Nu era şi cazul celor doi. Holland bătuse 
în retragere şi avea în spate un troian de zăpadă. 


Indivizii intraseră în spațiul lui vital, aplecându-se spre el. 
Holland părea 


înfrânt. Neajutorat. 

Reacher văzu şi de ce. 

Tocul de la centura lui Holland era 

desfăcut şi gol, dar în mâna lui nu se vedea 80 
pistolul. În schimb, omul privea în jos şi în stânga lui. 
Scăpase pistolul în zăpadă. 

Sau i-l zburaseră din mână. 

Oricum ar fi fost, nu era bine. 

— Cine sunt ăştia? întrebă Reacher. 

— Indezirabili, răspunse Peterson. 


— Atât de indezirabili încât şeful poliţiei ia parte la 
vânătoare? 


— Vezi şi tu ce văd eu. 

— Ce vrei să faci? 

— E delicat. Probabil că sunt înarmați. 

— Şi tu eşti. 

— Nu pot să-l pun pe şef într-o postură 

penibilă. 

— Nu e vina lui, zise Reacher. Poţi să spui că avea mâinile 
îngheţate. 

— Abia s-a dat jos din maşină. 


— Nu chiar de curând. Maşina aia stă pe loc de zece 
minute. Uită-te la băltoacele de sub ţevile de eşapament. 


Peterson nu-i răspunse. Şi nici nu se mişcă. 
— Cine sunt ăştia? întrebă din nou 
Reacher. 

— Ce te priveşte pe tine? 

— Eram doar curios. Te sperie. 


— Crezi? 

— De n-ar fi fost aşa, până acum erau legaţi cu cătuşe în 
spatele acestei maşini. 


— Sunt motociclişti. 

— Nu văd nicio motocicletă. 

— E iarnă, spuse Peterson. Iarna folosesc camionete. 
— Şi asta e ilegal acum? 

— Sunt tweakeri. 

— Ce sunt ăia? 

— Utilizatori de droguri sub formă de cristale. 

— Amfetamine? 


— Amfetamină metilată. Fumată. Sau, ca să fim exacti, 
vaporizată sau inhalată. Din pipe de sticlă sau becuri 
electrice sparte sau linguriţe din folie de aluminiu. 


Încălzeşti marfa şi tragi pe nară. Te face să 

ai un comportament capricios şi 

imprevizibil. 

— Oamenii sunt întotdeauna capricioşi şi imprevizibili. 
— Nu ca ăştia. 

— Îi cunoşti? 

— Nu pe ăştia doi. În general. 

— Locuiesc în oraş? 

— La opt kilometri spre vest. Sunt multi. 


Au un fel de tabără. În general, nu se-amestecă în treburile 
altora, dar oamenii nu-i suferă. 

— Mortul era unul dintre ei, spuse Reacher. 
— Aşa se pare, zise Peterson. 


— Atunci poate că-l caută pe tovarășul lor. 


— Sau caută să-şi facă dreptate. 


Peterson privea şi aştepta. Zece metri mai încolo, baletul 
limbajului nonverbal continua ca înainte. Şeful Holland 
tremura. 


De frig sau de teamă. 

Sau din ambele motive. 

— Ar fi bine să faci ceva, fu de părere Reacher. 
Peterson nu făcu nimic. 

— Interesantă strategie, constată 

Reacher. Aştepţi până mor înghețţați. 

Peterson nu spuse nimic. 

— Problema e însă că Holland o să- 

ngheţe primul, continuă Reacher. 

Peterson nu spuse nimic. 

— Vin cu tine, dacă vrei. 

— Eşti civil. 

— Doar după o definiţie strictă. 

— Nu eşti îmbrăcat corespunzător. E frig afară. 
— Cât poate să dureze? 

— Eşti neînarmat. 

— Contra unor inşi ca ăştia, n-am nevoie de arme. 

— Nu-i de glumă cu metamfetamina. 

Dispar inhibiţiile. 

— Asta doar ne face să fim chit. 

— Cei care-o folosesc nu simt durerea. 

— Nu trebuie să simtă durere. Trebuie să 

se simtă doar conştienţi sau inconştienți. 


Peterson nu spuse nimic. Reacher 


continuă: 


— Tu te duci în stânga şi eu, în dreapta. Îi fac să se 
întoarcă şi tu te bagi în spatele lor. 


Zece metri în faţă Holland spuse ceva şi cei doi indivizi se 
înghesuiră înainte, făcându-l pe Holland să se retragă şi să 


cadă greoi cu fundul în zăpadă. Acum se afla la mai mult 
de o lungime de braţ de locul în care trebuie să-i fi căzut 
pistolul. 


Zece şi jumătate seara. 

— Nu mai e de aşteptat, spuse Reacher. 
Peterson încuviinţă dând din cap şi 
deschise uşa. 

— Nu-i atingi, spuse el. Nu începi nimic. 
În momentul ăsta, sunt nevinovați. 

— Cu Holland căzut în fund? 


— Nevinovaţi până la proba contrară. Aşa spune legea. 
Vorbesc serios. Nu-i atingi! 


Peterson coborî din maşină. Rămase o secundă în spatele 

o ocoli şi porni înainte. Reacher îi imită 

mişcările pas cu pas. 

Cei doi tipi îi văzură venind. 

Reacher se duse în dreapta şi Peterson, în stânga, în 
maşină fusese o temperatură 


confortabilă de 21 de grade. Afară era cu vreo 33 de grade 
mai frig. Poate chiar mai mult. Reacher îşi trase fermoarul 
gecii până sus şi-şi înfundă mâinile în buzunare, 
aplecându-se din umeri astfel încât gulerul să-i protejeze 
gâtul. Chiar şi aşa, începu să 


tremure după cinci paşi. Era mai mult decât frig. Era rece 
ca-n congelator. Cei doi indivizi din faţă făcură un pas 
înapoi, îndepărtându-se de Holland. Li lăsară 


spaţiu. Holland se ridică cu greu în picioare. Peterson se 
apropie de el. Avea încă pistolul în toc. Reacher păşi peste 
pojghiţa subțire albă şi se opri cam la doi metri în spatele 
celor doi. Holland începu să caute în zăpadă şi-şi recuperă 
arma din dotare. O curăţă, verifică ţeava să nu fi pătruns 
zăpada şi-l vâri în toc. 


Toţi stăteau nemişcaţi. 
Zăpada de pe stradă era parţial pudră 


albă strălucitoare şi parţial cristale de gheaţă. Acestea 
luceau şi scânteiau în lumina lunii. Peterson şi Holland 
priveau ţintă la cei doi indivizi şi, cu toate că se 85 


afla în spatele lor, Reacher era sigur că cei doi inşi le 
susțineau privirile. El tremura din toate încheieturile, 
dinţii începeau să-i clănţăne şi respiraţia forma norişori de 
aburi în faţa lui. 


Nimeni nu scotea o vorbă. 


Tipul din dreapta lui Reacher avea peste un metru optzeci 
înălțime şi aproape un metru douăzeci lăţime. O parte din 
volum se datora căptuşelii din fulgi de gâscă a gecii negre 
de iarnă, dar în cea mai mare parte era vorba de carne şi 
oase. Tipul din stânga lui Reacher era ceva mai mic în 
ambele privinţe, dar mai activ. Era agitat, se muta de pe 
un picior pe altul, se răsucea din mijloc, îşi rotea umerii. Îi 
era frig, cu siguranţă, dar nu tremura de-a binelea. 


Reacher bănuia că agitația era cauzată de reacţii chimice, 
nu de temperatură. 


Nimeni nu zise nimic. 


— Băieți, spuse Reacher, ori plecaţi de-aici imediat, ori 
unul dintre voi vă trebui să-mi dea haina cu împrumut. 


Cei doi indivizi se întoarseră încet spre el. 
Insul mătăhălos din dreapta avea o față 


lătăreață îngropată adânc într-o barbă, mărginită de 
chiciură. Ca un explorator polar sau un alpinist. Tipul mai 
mărunt din stânga avea barba nerasă de două zile şi 86 


ochi neliniştiţi. Gura i se deschidea şi i se închidea ca a 
unui peştişor de acvariu care ciuguleşte la suprafață. Buze 
subţiri şi mobile, dinți stricaţi. 


— Tu cine eşti? întrebă individul din dreapta. 


— Mergeţi acasă, spuse Reacher. E prea frig pentru 
nebunii pe stradă. 


Niciun răspuns. 


În spatele indivizilor, Peterson şi Holland nu făceau nimic. 
Aveau pistoalele în tocuri şi tocurile închise. Reacher îşi 
plănui mişcările următoare. E-ntotdeauna mai bine să fii 
pregătit. Nu anticipa vreo dificultate majoră. Ar fi preferat 
ca individul mai mare să fi fost în stânga lui, pentru că asta 
ar fi maximizat impactul unei lovituri aplicate cu dreapta 
permiţând o cursă ceva mai lungă a braţului şi 
întotdeauna prefera să-l doboare mai întâi pe cel mai mare 
dintr-o pereche. Dar era pregătit să fie flexibil. Poate că 
individul agitat trebuia doborât primul. Tipul mai solid 
era probabil mai lent sau poate mai puţin hotărât în 
absenţa ajutorului chimic. 


— Haina sau valea, băieți! spuse Reacher. 

Niciun răspuns din partea celor doi. 

Atunci, în spatele lor, şeful Holland se trezi 87 

la viață. Făcu mânios un pas în faţă şi spuse: 

— Plecaţi dracului din oraşul meu! 

După care îl împinse în spate pe tipul mai mărunt. 


Individul se dezechilibră înspre Reacher, dar se împotrivi 
mişcării şi, răsucindu-se cu o sută optzeci de grade, porni 
în aplicarea unei lovituri fulgerătoare către Holland, cu 
pumnul strâns la spate ca un aruncător de baseball care-şi 
propune să 


doboare recordul de viteză al mingii. 


Reacher îl prinse de încheietură şi-l tinu o fracțiune de 
secundă, după care îi dădu drumul şi individul, 
dezechilibrat, 


necoordonat şi ineficient, sfârşi prin a trimite un swing 
slab şi întârziat, care nu-l nimeri pe Holland. 


Dar apoi se întoarse imediat şi tinti un al doilea swing 
direct spre Reacher. Ceea ce, în opinia lui Reacher, anulă 
instantaneu povestea cu „nevinovat până la proba 
contrară”. Păşi în stânga şi pumnul care-l avea ca 
destinatar trecu milimetric pe lângă bărbia lui. Forţa din 
spatele loviturii îl împinse pe individ în faţă şi Reacher îi 
seceră picioarele de sub el, făcându-l să 

cadă cu faţa-n jos pe gheață. Moment în care individul mai 
solid începu să se 88 

apropie, coapse imense, paşi scurți şi agitaţi, pumnii ca 
nişte jamboane, trâmbiţe de aburi ieşindu-i din nări de-ai 
fi zis că-i un taur furios dintr-o carte desenată 

pentru copii. 

Pradă uşoară. 

Reacher ripostă la asaltul individului cu un elan propriu şi 
o lovitură orizontală cu cotul drept în mijlocul spaţiului 


alb, între barbă şi linia părului. Ca şi cum ar fi intrat cu 
toată viteza într-o ţeavă de schelărie. 


Final de joc, doar că individul mai mic se ridicase deja în 
genunchi şi se chinuia să 


se salte, în patru labe, ca un alergător în blocstarturi. Prin 
urmare, Reacher îl lovi tare cu piciorul în cap. Individul 
dădu ochii peste cap şi se prăbuşi într-o parte, rămânând 
nemișcat, cu picioarele îndoite sub el. 

Reacher îşi vâri din nou mâinile în 

buzunare. 

— Dumnezeule! exclamă Peterson. 


Cei doi indivizi zăceau unul lângă altul, movile negre pe 
gheaţa luminată de lună, un nor de aburi ridicându-se 
dinspre ei. 


Peterson nu mai spuse nimic. Holland se întoarse la maşina 
lui şi folosi staţia radio. 


Se întoarse după un minut lung şi spuse: 
— Am chemat două ambulante. 

Se uita direct la Reacher. 

Acesta nu avu nicio reacţie. 


— Vrei să explici de ce a trebuit să chem două ambulanţe? 
îl întrebă Holland. 


— Pentru c-am alunecat, răspunse 
Reacher. 

— Poftim? 

— Pe gheaţă. 


— Asta-i explicaţia ta? Ai alunecat şi pur şi simplu te-ai 
lovit de ăştia doi? 
— Nu, am alunecat când l-am lovit pe tipul mai solid. Din 


cauza asta lovitura a fost mai slabă. Dacă n-aş alunecat, n- 
ai mai fi chemat două ambulante. Ai fi 


chemat o ambulanţă şi o maşină de pompe funebre. 
Holland se uită în altă parte, iar Peterson îi spuse: 
— Du-te şi-aşteaptă în maşină. 


Avocatul se duse la culcare la unsprezece fără un sfert. 
Copiii i-o luaseră înainte cu două ore în urmă, iar soţia lui 
era încă în bucătărie. Îşi puse pantofii pe suport, cravata 
într-un sertar şi costumul pe umeraş. Cămaşa, ciorapii şi 
chiloţii ajunseră în coşul de rufe murdare. 


Imbrăcă pijamaua, urină, se spălă pe dinţi, apoi se urcă în 
pat şi. cu pătura trasă peste 90 


el, se uită la tavan. Incă îi răsuna în cap râsul din 
convorbirea telefonică de 


dinainte de-a ieşi de pe autostradă. Un lătrat, un schelălăit 
plin de entuziasm. Plin de anticipație. Plin de încântare. 
Eliminați 


martorul, spusese el, iar omul care-l asculta râsese fericit. 


Reacher se întoarse în maşina lui 


Peterson şi închise portiera. Avea faţa amorţită de frig. 
Orientă fantele 


aerotermei în sus şi dădu ventilatorul la maximum. 
Aşteptă. După cinci minute, apărură ambulanţele, cu 
girofarurile pulsând în roşu şi albastru pe fondul imaculat 
al zăpezii, îi săltară pe cei doi indivizi, care încă nu-şi 
reveniseră. Comoţii şi, probabil, ceva vătămări minore ale 
maxilarului. Nu era mare scofală. Trei zile la pat şi o 
săptămână de convalescență 


prudentă aveau să-i pună pe picioare. Plus analgezice. 


Reacher aşteptă în maşină. La zece metri în faţa lui, prin 
aerul înghețat, îi vedea pe Holland şi Peterson discutând. 
Stăteau aproape unul de celălalt, întorşi pe jumătate, 
vorbind cu voce joasă. Judecând după faptul că nu se 
uitară deloc spre el, Reacher bănuia că despre el vorbeau. 

comandantul Holland. 


— Dacă el e, tocmai i-a băgat în spital pe doi dintre 
prezumtivii lui aliați. Ceea ce ar fi ciudat. 


— Poate că treaba asta a fost la vrăjeală. 


Poate c-au pus-o la cale. Sau poate că unul dintre ei era pe 
cale să spună ceva 


compromițător. Aşa că a trebuit să le-nchidă gura. 
— Şefu’, te proteja pe dumneata. 

— La început, da. 

— Pe urmă a fost legitimă apărare. 

— Cât eşti de sigur că nu e el? 


— Sută la sută. Pur şi simplu nu e posibil. 


E o şansă infimă ca omul pe care îl 
aşteptăm să fie deja aici. 

— E imposibil ca el să fi provocat 
accidentul autocarului? 


— Doar dacă ar fi alergat pe culoar şi l-ar fi atacat fizic pe 
şofer. Şi nimeni n-a zis c-ar fi făcut-o. Nici şoferul, nici 
pasagerii. 


— Bine, spuse Holland. Atunci şoferul ar putea fi omul? A 
provocat accidentul intenţionat? 


— Ar fi fost un risc foarte mare. 


— Nu neapărat. Să zicem că ştie drumul, pentru că a mai 
mers pe-aici, vara şi iarna. 

Ştie unde îngheaţă. Aşa că a făcut autocarul să derapeze. 
— O maşină venea direct spre el. 

— Asta spune acum. 


— Dar putea să fie rănit. Putea să omoare oameni. Putea 
să ajungă la spital sau la puşcărie pentru omor prin 
imprudenţă, nu să umble liber prin oraş. 


— Poate că nu. Vehiculele astea moderne au tot felul de 
sisteme electronice. Control de tracţiune, frâne ABS, 
chestii de-astea. 


Tot ce-a avut de făcut a fost să intre puţin în derapaj şi să o 
ia peste acostament. N-a fost mare brânză. Şi pe urmă l-am 
primit cu braţele deschise, ca pe bunul 


samaritean. 

— Aş putea să vorbesc cu Reacher în 

seara asta. A fost martor în autobuz. 

Discut cu el şi poate obţinem o imagine mai exactă. 
— E un psihopat, zise Holland. Vreau să 


plece de-aici. 


— Drumurile sunt închise. 
— Atunci vreau să-l văd în celulă. 


— Serios? întrebă Peterson. Să-ţi spun sincer, şefu”, mie 
îmi face impresia unui tip deştept. Gândeşte-te. Te-a salvat 
dintr-o situaţie dificilă, şi pe mine m-a scutit să- 

seara asta, ne-a făcut amândurora un mare serviciu. 
— Întâmplător. 

— Poate că intenţionat. 

— Crezi că ştia ce face? Pe loc, în acel moment? 


— Da, cred că ştia. Cred că e genul de om care vede 
lucrurile cu cinci secunde înainte de restul lumii. 


— Vorbeşti serios? 

— Da, şefu”. Am petrecut ceva timp cu el. 
Holland ridică din umeri. 

— Fie, vorbeşte cu el. Dacă asta vrei cu adevărat. 


— Putem să-l folosim la mai multe? A lucrat în armată. S- 
ar putea să ştie câte ceva. 


— Despre ce? 
— Despre ce e acolo, la vest. 
— Îți place de el? 


— Nu contează dacă ne place sau nu de el. Îl putem folosi. 
In situaţia de faţă, ar fi o neglijenţă să n-o facem. 


— Asta-i o recunoaştere a înfrângerii. 


— Nu, şefu”, e o chestie de bun-simţ. Mai bine să cerem 
ajutor din timp, decât să 


primim şuturi în cur dup-aia. 
— Cât de multe va trebui să-i spunem? 


94 


— Aproape tot, zise Peterson. Poate chiar tot. Şi probabil 
c-o să-şi dea seama şi singur, oricum. 

— Tu aşa ai proceda dacă ai fi şef de poliţie? 

— Da, categoric. 

Holland reflectă un moment. Apoi 

încuviinţă cu o mişcare din cap. 


— Bine, spuse el din nou. Din partea mea, poţi să vorbeşti 
cu el. 


Unsprezece fără cinci seara. 

Încă cincizeci şi trei de ore. 

Peterson ajunse acasă cu maşina de 


serviciu. Ceea ce lui Reacher i se păru neobişnuit. Din 
experienţa lui, poliţiştii îşi lăsau maşinile de serviciu la 
garaj şi se duceau acasă cu maşinile personale. 


Vehiculele lăsate la garaj erau preluate de cei din tura 
următoare, cu scaunele şi motoarele calde. Dar Peterson îi 
spusese că departamentul de poliţie din Bolton avea o 
mulţime de maşini. Fiecărui 


membru al departamentului i se 


repartizase una. Şi fiecărui membru al departamentului i 
se cerea să locuiască pe o rază de zece minute de mers cu 
maşina faţă de sediul poliţiei. 


Până la Peterson acasă se putea ajunge în două minute; 
trăia la un kilometru şi jumătate în afara oraşului, spre 
est, într-o casă aşezată pe rămăşiţele unei vechi ferme. 
Casa era o construcţie solidă din lemn, în formă de chec, 
vopsită în roşu cu borduri albe, cu lumină caldă gălbuie la 
unele dintre geamuri. Lângă casă era şi un şopron 
asemănător. Ambele acoperişuri erau acoperite de un strat 
gros de zăpadă. 

Terenul înconjurător era alb, îngheţat, neted şi tăcut. Avea 
formă pătrată. Poate un pogon. Era îngrădit cu sârmă 
ghimpată 

întinsă pe stâlpi de lemn uscat. Gardul se înălța cam cu 
treizeci de centimetri deasupra zăpezii. 


Pârtia de pe alee era săpată în formă de Y. Un braţ ducea 
la şopron, altul, la intrarea în casă. Peterson parcă în 
şopron. 


Era o construcţie mare, veche, cu partea frontală deschisă, 
despărțită în trei compartimente. Unul era ocupat de o 


camionetă Ford cu o lamă de plug ataşată, iar celălalt era 
plin cu lemne de foc. 


Reacher se dădu jos din maşină şi, însoţit de Peterson, 
merseră înapoi pe pârtie şi, la punctul de joncțiune, o luară 
spre casă. 


Uşa de la intrare era o placă simplă de lemn vopsită în 
roşu, la fel ca restul casei. 


Se deschise exact când Peterson şi 


Reacher ajunseră aproape de ea. O femeie stătea în hol, 
având în spate lumina şi aerul cald al locuinței. Era cam de 
vârsta lui Peterson, mai înaltă decât media și zveltă. Avea 
părul blond prins într-o coadă 


de cal şi purta pantaloni negri şi un pulover de lână 
tricotat cu un model complicat. 


Soţia lui Peterson, probabil. 

Toţi trei ezitară într-o pantomimă mută 


de politeţe, Peterson nerăbdător să scape de frigul de- 
afară, soţia lui dornică să nu lase căldura să iasă din casă, 
în vreme ce Reacher nu voia să dea buzna neinvitat. 


După o ezitare de-o secundă, femeia 


deschise uşa larg şi Peterson puse mâna pe spatele 
invitatului său, iar Reacher păşi în casă. Holul avea 


podeaua din lemn lăcuit, tavanul jos şi pereţii acoperiţi cu 
tapet. În stânga era un salon, iar în dreapta, sufrageria. 
Drept înainte, în spatele casei, era bucătăria. Undeva ardea 
o sobă cu lemne. Reacher îi simţea mirosul de fontă închisă 
şi o urmă de fum. 


Peterson făcu prezentările. Vorbea încet, ceea ce-l făcu pe 
Reacher să se gândească 


că undeva, la etaj, dormeau nişte copii. Pe soţia lui 
Peterson o chema Kim şi părea să 


ştie totul despre accidentul autocarului şi nevoia urgentă 
de cazare. li anunţă că 


pregătise un pat retractatul în studio. O 


spuse pe un ton de scuză, ca şi cum un dormitor adevărat 
ar fi fost mai bun. 


— Doamnă, şi podeaua ar fi fost de-ajuns. 
Îmi pare sincer rău că vă deranjez. 

— Nu-i niciun deranj, îl asigură ea. 

— Sper să pot pleca mâine-dimineaţă. 

— Nu cred că va fi posibil. Până se crapă 
de ziuă, o să înceapă să ningă zdravăn. 
— Atunci, poate mai târziu. 

— Mă tem că autostrada va rămâne 
închisă. Nu-i aşa, Andrew? 

— Probabil, spuse Peterson. 


— Eşti binevenit în casa noastră atât cât va fi nevoie, spuse 
femeia. 


— Doamnă, sunteţi foarte generoasă. Vă 
mulțumesc. 
— Ţi-ai lăsat bagajele în maşină? 


— N-are bagaje, interveni Peterson. 


Susţine că n-are ce face cu bunurile personale. 


Kim nu spuse nimic. Avea faţa lipsită de orice expresie, ca 
şi cum i-ar fi fost greu să 


proceseze o asemenea informaţie. Apoi aruncă o privire la 
geaca lui Reacher, la cămaşă şi la pantaloni. 


— Mâine-dimineaţă o să merg la un 


magazin, spuse Reacher. Aşa fac. Imi cumpăr haine noi la 
fiecare câteva zile. 


— În loc să ţi le speli? 

— Da. 

— De ce? 

— Pentru că e logic. 

— O să ai nevoie de o haină groasă. 
— Aşa se pare. 

— Nu trebuie să-ţi cumperi. E prea scump doar pentru 
câteva zile. Îţi putem 


împrumuta una. Tatăl meu poartă cam 

aceeaşi mărime. Îşi ţine aici o haină, s-o aibă când vine în 
vizită. Şi o căciulă şi mănuși. 

Se întoarse şi deschise o uşă de debara, apoi se aplecă 


înăuntru ca să ia un umeraş 


de pe şină. Scoase la iveală o haină foarte mare, de 
culoarea noroiului. Era matlasată, cu straturi orizontale de 
puf, de mărimea camerelor de cauciuc. Era veche şi uzată 
şi avea pete mai închise la culoare în locurile de unde 
fuseseră desprinse ecusoanele şi insignele. Pe mâneci avea 
forme de 


galoane în V. 
— Poliţist pensionat? întrebă Reacher. 


— Patrula Autostrăzii, preciză Kim 


Peterson. Li lasă să păstreze hainele, cu condiţia să-şi 
scoată însemnele de grad. 


Haina avea gluga tivită cu blană şi într-un buzunar era 
vârâtă o căciulă de blană, iar în celălalt, mănușile. 


— Probeaz-o, îl îndemnă femeia. 


Se dovedi că tatăl ei nu purta chiar mărimea lui Reacher. 
Haina era cu un număr mai mare. Dar prea mare e 


întotdeauna mai bine decât prea mic. 
Reacher îşi trase haina pe el şi se uită în 100 
jos la locurile unde fuseseră tresele. 


Zâmbi. Îl făceau să se simtă eficient. li plăcuseră 
întotdeauna sergenţii lui. Făceau treabă bună. 


Haina mirosea a naftalină. Căciula 

păstrase mirosul de păr al celuilalt bărbat. 

Era făcută din fire sintetice şi blană de iepure. 

— Mulţumesc, spuse Reacher. Eşti foarte de treabă. 


Dezbrăcă haina, şi femeia o luă şi-o atârnă în cuier, la 
intrare, lângă locul unde Peterson îşi agăţase canadiana de 
poliţist. 


Apoi merseră cu toţii în bucătărie. Se întindea transversal 
pe aproape întreaga lăţime a casei. Găseai acolo toate 


ustensilele obişnuite pentru o bucătărie, plus o masă cam 
veche şi şase scaune, precum şi o cameră de zi cu o canapea 
uzată, două fotolii şi un televizor. Soba cu lemne era în 
celălalt capăt al încăperii. 


Huruia ca o locomotivă. Dincolo de ea se afla o uşă închisă. 
— Acolo e studioul, spuse Kim. Du-te să-l vezi. 

Reacher presupuse că era trimis la 

culcare, aşa că se întoarse să mulțumească 


încă o dată, dar constată că Peterson venea în urma lui. 
Kim spuse: 

— Vrea să vorbească cu tine. Imi dau seama de asta pentru 
că nu vorbeşte cu mine. 


Bărbatul căruia i se spusese să-i ucidă pe martor şi pe 
avocat începu să curețe arma pe care o primise pentru 
îndeplinirea misiunii. Era un Glock 17, nici vechi, nici nou, 
de bună calitate, bine întreținut. Îl desfăcu în bucăţi, îl 
perie, îl unse cu ulei şi îl reasamblă. Erau rizuri pe 
lateralele patului şi în şanțurile microscopice se acumulase 
ceva mizerie. Folosi un beţişor de urechi înmuiat în solvent 
pentru 


curățare. Numele producătorului era 


gravat aproape de călcâiul patului, un însemn grafic 
excesiv de complex şi parcă 


realizat de un amator, în care o literă mare G înconjura 
restul cuvântului. Era uşor să 


confunzi G-ul cu un contur şi prin urmare să-ţi scape. La 
prima vedere, numele părea să fie LOCK. Toată grafica 
era acoperită de mizerie. Bărbatul înmuie din nou 
beţişorul şi, după un minut, o curăţă. 


Studioul lui Peterson era un spaţiu mic, întunecat, pătrat, 
masculin. Se afla în colțul din spate al casei şi avea doi 
pereţi exteriori, cu două ferestre. Draperiile erau 102 


din material ecosez gros şi erau trase în lături. Pe ceilalți 
doi pereţi erau trei uşi. 


Cea care dădea în camera de zi, plus, probabil, o debara şi 
o baie mică. Restul spațiului oferit de pereţi era acoperit de 
dulapuri cumpărate la mâna a doua şi un birou vechi din 
lemn, pe care trona un mic frigider. Pe frigider era aşezat 
un ceas deşteptător de modă veche, cu două 


clopote metalice, care ticăia zgomotos. În încăpere se mai 
aflau un fotoliu jos din piele, cu aspect scandinav, şi o 
canapea de două locuri, care fusese întinsă şi 


transformată într-un pat îngust. 


Reacher se aşeză pe pat. Peterson luă 


două sticle de bere din frigider, le desfăcu şi aruncă 
dopurile într-un coş de gunoi, după care îi întinse o sticlă 
lui Reacher. 


Apoi se aşeză în fotoliul din piele. 
— Avem o problemă, spuse el. 

— Știu, spuse Reacher. 

— Cât de multe ştii? 


— Ştiu că te-ai purtat cu mănuşi faţă de motocicliştii ăia 
drogaţi. De parcă ţi-ar fi fost frică de ei. 


— Nu ne e frică de ei. 

— Atunci de ce ezitările? 

— Ajungem şi la asta. Ce altceva mai ştii? 

— Știu că aveţi o secţie de poliţie măricică. 

— Aşa... 

— Ceea ce înseamnă o secţie de poliţie destul de mare. 
— Şaizeci de poliţişti. 

— Şi că lucraţi la capacitate maximă toată 


ziua şi toată seara, până într-acolo încât şeful şi adjunctul 
lui, ieşiţi din tură, trebuie să răspundă la un apel 
cetăţenesc la ora zece seara. Lucru care pare să se-ntâmple 
pentru că majoritatea oamenilor sunt pe teren, blocând 
străzile. În esenţă, aveţi tot oraşul blocat. 


— De ce? 

— Pentru că vă temeţi să nu vină cineva din afară. 
Peterson luă o gură zdravănă de bere şi întrebă: 
— Accidentul de autocar a fost pe bune? 

— Nu sunt eu omul vostru, zise Reacher. 


— Ştim că nu eşti. Nu aveai lucrurile sub control. Dar 
poate că e şoferul. 


Reacher clătină din cap. 

— Prea complicat, cu siguranţă. Putea să 

se sfârşească nasol într-o mie de moduri diferite. 
— Chiar s-a luptat cu derapajul? 

— În loc să ce? 

— În loc să-l fi provocat, poate. 


— Nu era mai simplu să oprească motorul şi să simuleze o 
avarie? Mai aproape de intersecţie? 


— Ar fi fost prea pe faţă. 


— Eu dormeam atunci. Dar ce-am văzut după ce m-am 
trezit mi s-a părut real. Nu cred că e omul vostru. 


— Dar ar putea fi. 

— Orice e posibil. Dar, dac-aş fi fost eu, aş fi venit ca 
vizitator la puşcărie. 

Comandantul Holland mi-a spus că aveţi destui. Şase nopti 


pe săptămână locurile de cazare sunt complet ocupate. 


— Îi ştim pe toţi destul de bine. Nu-s prea mulţi cu sentinţe 
uşoare pe-acolo. Feţele nu se schimbă. Şi îi supraveghem. 
Cum nu recunoaştem o figură, sunăm la puşcărie ca să 
verificăm că se află pe listă. Şi oricum sunt în majoritate 
femei şi copii. 


Noi aşteptăm un bărbat. 
Reacher ridică din umeri. Bău din sticlă. 


Berea era Miller. Lângă el, frigiderul începu să zumzăie. 
Aerul cald pătrunsese în incintă când Peterson deschisese 
uşa. 


Acum compresorul avea de lucru. 


— Construcţia închisorii a durat doi ani, spuse Peterson. 
Au lucrat aici sute de muncitori. Au construit o tabără 

la opt kilometri spre vest de noi. Teren public. Acolo a fost 
o veche construcţie militară. Au adăugat câteva barăci şi 
rulote. A fost ca un mic sat. După care au plecat. 


— Când? 
— Acum un an. 
— Şi? 


— În locul lor, au venit motocicliştii. Au pus stăpânire pe 
zona aia. 


— Câţi sunt? 

— Acum, peste o sută. 

— Şi? 

— Vând metamfetamină. În cantități 
mari. La est şi la vest, graţie autostrăzii. E 
o afacere mare. 

— Atunci, arestaţi-i. 

— Încercăm, dar nu-i aşa simplu. Nu 


avem niciun motiv pentru o percheziţie acolo. In mod 
normal, asta n-ar fi o problemă. Când ţii un laborator de 


metamfetamină într-o rulotă, speranța de viață e cam de o 
zi, două. Explodează. Nu trebuie decât să mergi după 
pompieri. Tot felul de chimicale volatile. Dar indivizii ăştia 
sunt foarte prudenţi. Până acum, niciun accident. 


— Dar? 

— Am prins un fir. Un barosan din Chicago a venit în vest 
să negocieze o achiziţie angro. S-a întâlnit cu şeful 
motocicliştilor chiar aici, în Bolton. Pe teren neutru, 
civilizat. A cumpărat o mostră din remorca unei camionete 
în parcarea restaurantului, chiar acolo unde-am luat cina. 


— Şi? 


— Avem un martor care a văzut întreaga tranzacţie. Tipul 
din Chicago a scăpat, dar am pus mâna pe droguri şi pe 


bani, iar pe motociclist l-am săltat. În momentul ăsta e în 
puşcăria districtuală, în aşteptarea procesului. 


— Şeful lor? Şi ăsta nu a fost un motiv suficient de bun ca 
să-i percheziţionaţi locuinţa? 


— Are camioneta înmatriculată în 


Kentucky. Permisul de conducere a fost emis în Alabama. 
Susţine că a venit cu maşina de-acolo. Că nu locuieşte aici. 
N-avem cu ce să-l agăţăm. Nu putem obţine un mandat pe 
baza faptului că se îmbracă 


la fel ca alţi oameni pe care i-am văzut. 

Pentru judecători nu-i de-ajuns. Vor mai mult. 
— Şi-atunci, care-i planul? 

— Vrem să-l întoarcem de partea noastră. 


li oferim o înţelegere, iar el ne dă ce-avem nevoie ca să 
facem curăţenie. 


— A acceptat? 

— Încă nu. E în aşteptare. Vrea să vadă 

probabil dacă martorul uită lucruri. Sau moare. 
— Cine-i martorul? 

— O bătrânică de treabă de-aici din oraş. 

Are şaptezeci şi unu de ani. A fost 

învăţătoare şi bibliotecară. Credibilitate perfectă. 
— E posibil să uite lucruri sau să moară? 


— Bineînţeles. Aşa procedează oamenii ăştia. Ii sperie pe 
martori. Sau îi omoară. 


— Deci ăsta-i motivul pentru care vă 
îngrijorează orice străin care vine în oraş. 
Credeţi că vine pentru ea. 


Peterson încuviinţă cu o mişcare a 


capului. fără să spună nimic. 
Reacher sorbi îndelung din sticlă şi întrebă: 


— De ce presupuneţi că va fi un străin? N-ar putea 
motocicliştii să vină şi să se ocupe de treabă singuri? 


Peterson clătină din cap. 


— Suntem călare pe orice motociclist care apare în oraş. 
Cum ai văzut în seara asta. 


Toată lumea e cu ochii pe ei. Aşa că n-o să 

fie un motociclist. Şi-ar tăia singuri craca de sub picioare. 
Strategia lor e să nu ne ofere un motiv. 


— Inteleg. 
— Altcineva o să vină, spuse Peterson. 


Asta-i sigur. Din partea lor. Cineva pe care nu-l vom 
recunoaşte când va ajunge aici. 

Reacher luă o a treia înghiţitură lungă din sticlă şi spuse: 
— Nu e şoferul autocarului. 

— Cât de sigur eşti? întrebă Peterson. 

— Câţi bani câştigă indivizii ăştia de pe urma 
metamfetaminelor? 


— Două sute de dolari pe gram, din câte ştim, şi bănuim că 
mişcă marfa cu 


camionetele, ceea ce înseamnă o mulțime de grame. Ar 
putea să câştige milioane. 


— Caz în care îşi pot permite un 
profesionist. Un asasin profesionist care să 
lucrez ziua ca şofer de autocar e o 


combinaţie neverosimilă. 


Peterson încuviinţă cu o mişcare a 
capului şi zise: 


— Bine, nu-i şoferul de autocar. Domnul Jay Knox e 
nevinovat. 


— Şi poţi să bagi mâna-n foc pentru toţi cei care vin în 
vizită la puşcării? 


— Suntem cu ochii pe ei. Se cazează la motel, se urcă în 
autobuzele de navetă 


pentru închisori, se întorc şi pleacă a doua zi. Orice 
abatere ar apărea de la acest tipar, i-am sălta imediat. 

— Unde se află martorul? 

— Acasă. O cheamă Janet Salter. E o 
femeie tare cumsecade. Ca o bunicuţă 


dintr-o carte cu poveşti. Din fericire, locuieşte pe o stradă 
înfundată. Avem o maşină care blochează intersecţia, zi şi 
noapte. Ai văzut-o. 


— Nu-i de-ajuns. 


— Ştim. Mai avem o maşină în faţa casei şi o a treia 
parcată la o stradă distanţă, care supraveghează spatele. 
Plus polițiste în casă, cele mai bune pe care le-avem, cel 
puțin patru în orice moment, două stau de veghe, două 
dorm. 


— Când e procesul? 
— Peste o lună, dacă avem noroc. 


— Şi nu vrea să plece? Aţi putea s-o ascundeți într-un 
hotel. Poate în Caraibe. 


Eu varianta asta aş alege-o acum. 
— Nu vrea să plece. 
— Ştie ce primejdie o paşte? 


— l-am explicat situaţia. Dar ea vrea să 


facă ceea ce trebuie. Zice că e o problemă 
de principiu. 

— Foarte frumos din partea ei. 

— E bine şi pentru noi, spuse Peterson. 


Pentru că o să-i înfundăm pe mulţi dintre ei. Dar nici uşor 
nu ne este. Pentru că 


folosim multe resurse. 

Reacher încuviinţă cu o mişcare a capului. 


— Deci ăsta-i motivul pentru care ezitaţi şi nu vă angajaţi 
într-o confruntare directă 


cu ei. Pentru că un război complet acum v-ar depăşi 
resursele. 


— Şi pentru că trebuie să vindem chestia asta unui juriu. 
Nu putem să-l lăsăm pe avocatul apărării să spună că e 
vorba despre o campanie de hărţuire. În plus, motocicliştii 
nu-s tâmpiţi. Nu intră-n buclucuri. Strict vorbind, ca 
indivizi, n-au făcut nimic greşit deocamdată. Cel puţin, nu 
în public. 


— De fapt, pare să fie taman invers. Am văzut pozele. 
— Intocmai, spuse Peterson. Se pare că 


unul dintre cetățenii noştri onorabili l-a omorât în bătaie 
pe unul de-ai lor. 


Ceasul de pe frigider arăta cinci minute după miezul 
nopţii. Incă cincizeci şi două 


de ore. Afară, luna urcase mai sus pe cer. 


Zăpada căzută era strălucitoare. Aerul era nemișcat. Nici 
urmă de vânt. Frigul era atât de intens încât Reacher îl 
simţea lovind în pereţii casei. Exista o zonă-tampon cam de 
treizeci de centimetri, în care frigul se furişa înainte ca 
soba să reuşească să-l contracareze. 

— Comandantul Holland se ridică la înălțimea jobului? se 
interesă Reacher. 


— De ce întrebi? spuse Peterson. 

— Prima impresie. Mi s-a părut cam 
depăşit de situaţie. 

— Holland e un om bun. 

— Asta nu-i un răspuns la întrebarea mea. 
— Tu discutai despre superiorii tăi când erai în armată? 
— Tot timpul. Cu cei de acelaşi grad. 

— Noi doi suntem de acelaşi grad? 

— Aproximativ. 

— Şi cum erau superiorii tăi? 

— Unii erau buni, alții, nişte nemernici. 
— Holland e în regulă, spuse Peterson. 


Dar e obosit. I-a murit soţia. Fata a crescut şi a plecat de- 
acasă. E singur-singurel şi e cam abătut. 


— Am văzut fotografia din biroul lui. 

— Zile fericite. Erau o familie frumoasă. 

— Deci, se ridică la înălţimea postului? 

— Suficient ca să ceară ajutor când are nevoie de el. 
— Şi cui îi cere? 

— Tie. 


Reacher îşi termină berea. În casă era cald, iar el se simțea 
confortabil şi obosit. 

— Ce-aş putea eu să fac ca să-l ajut? 
întrebă Reacher. 

— Acolo unde s-a amenajat tabăra de 


construcții a fost o bază militară. 


— Mi-ai mai spus asta. 

— Trebuie să înţelegem exact ce anume a fost. 

— Nu ştiţi? 

Peterson clătină din cap. 

— A fost construită cu mult timp în urmă. 

Există o singură clădire din piatră, cam cât o casă. 
— Doar atât? 

Peterson încuviinţă dând din cap. 


— Un drum lung şi drept care duce la o clădire mică, 
singuratică în prerie. 


— Şi e cam cât o casă? 

— Mai mică decât asta. 

— Ce formă are? 

— Pătrată. Paralelipipedică. Ca o casă. 
— Cu acoperiş? 

— Desigur. 


— Pentru că mă-ntreb dacă era un siloz de rachete. Sunt o 
mulțime în Dakota de Nord şi de Sud. 


— Nu e un siloz. 


— Atunci poate fi orice. Poate să fie ceva început şi lăsat 
neterminat. 

— Nu credem. Bătrânii îşi mai amintesc câte ceva. 
Povestesc că au fost sute de ingineri acolo, timp de câteva 
luni. Şi un cordon de securitate. Şi multă vânzoleală. 


Cam multă agitaţie pentru o chestie cât o casă. 
— Am auzit de lucruri şi mai ciudate. 


— Trebuie să ştim. S-ar putea să fie nevoie să mergem 
acolo şi să operăm sute de arestări. Trebuie să ştim cu ce- 
avem de-a face. 


— Sunaţi undeva. Sunati la 
Departamentul Armatei. 


— Am sunat. Am sunat noi, au sunat cei de la consiliul 
districtual, au sunat şi cei de la guvernul statului. 


— Şi? 

— Nimeni n-a primit vreun răspuns. 

— Cam ce vârstă au cei mai bătrâni dintre locuitori? 
— Contează? 

— Ca să ştim când a fost construit locul. 


I-au văzut cu ochii lor pe inginerii ăia? Sau doar au auzit 
istorisiri de la părinţii sau bunicii lor? 


— Locul ăla are cam cincizeci de ani. 

— Când au fost văzuţi ultima oară soldaţi acolo? 

— Niciodată. Locul n-a fost folosit niciodată. 
Reacher ridică din umeri. 

— Deci, e o unitate de pe vremea 


Războiului Rece, abandonată. Poate că nu-i nici măcar 
definitivată. Intr-o zi a părut să 


fie o idee bună, a doua zi, n-a mai fost aşa. 
Pe-atunci, genul ăsta de lucruri se- 


ntâmplau mereu, fiindcă strategia era destul de 
schimbătoare. Sau pentru că 


nimeni n-avea habar de ce face. Dar nu-i mare scofală. O 
casă din piatră rezistă mai bine la tirul de pistoale decât o 
baracă sau o rulotă, dar în orice caz presupun că nu 
plănuiţi o confruntare armată acolo. 


— Trebuie să ştim sigur. 
— Nu vă pot ajuta. N-am lucrat niciodată 


acolo. N-am auzit nicio discuţie. 


— Ai putea să dai nişte telefoane pe canale lăturalnice. 
Poate mai cunoşti oameni. 


— Sunt pe tuşă de prea mult timp. 
— Ai putea să mergi spre vest şi să arunci o privire. 


— E o clădire din piatră. Armata foloseşte acelaşi tip de 
piatră ca toată lumea. 


— Atunci, de ce era nevoie de sute de ingineri? 
— Voi la ce v-aţi gândit? 

— Ne-am întrebat dacă nu cumva e o amenajare 
subterană. Clădirea din piatră 


ar putea fi doar capul scării. E posibil ca jos să fie un 
adevărat bârlog. Laboratorul ar putea fi acolo jos. Ceea ce 
ar explica lipsa incendiilor şi a exploziilor în rulote. 


Poate că au transformat locul într-o fortăreață şi au 
depozitat acolo hrană, apă 


şi arme. Toată povestea asta s-ar putea transforma într-un 
asediu, şi nu vrem asta. 


Peterson se ridică, se duse la birou şi mai scoase două sticle 
din frigider. Un semnal pentru Reacher că abia ajunseseră 
la jumătatea discuţiei. Sau poate doar la o treime, dacă în 
frigider erau şase sticle. 


— Mai e ceva, îl anunţă Peterson. 
— Pe bune? spuse Reacher. 


— L-am băgat la zdup pe şeful lor, dar asta n-a afectat 
comanda şi controlul, care continuă să funcționeze. 


— Inseamnă că are un adjunct. 
— Bandele nu lucrează aşa. 
— Atunci individul continuă să comunice. 


Telefonie celulară sau bileţele scoase clandestin din 
puşcărie. 


— Nu se-ntâmplă asta. 


— Ştii sigur? 
— Categoric. 

— Atunci, prin avocatul lui. O discuție privată în fiecare 
zi, se prefac că vorbesc despre caz, când de fapt tipul dă 
ordine verbale, pe care avocatul le transmite mai departe. 


— Aşa am bănuit. Dar nici asta nu se-ntâmplă. 
— De unde ştii? 


— Pentru că au ascuns camere video şi microfoane în 
camerele pentru şedinţe. 


— Pentru discuţii privilegiate între avocaţi şi clienţi? E 
legal? 


— Poate. E o închisoare nou-construită. Şi unele legi 
federale conţin multe chestii tipărite cu litere mici. 


— Nu e un deţinut federal. 
— OK, atunci nu, probabil că nu-i întru totul legal. 
— Dar o faceţi oricum? 


— Da, spuse Peterson. Şi n-am auzit nici un singur ordin 
sau detalii privind 


afacerile. Niciun bileţel înmânat, nimic scris pe hârtie. 
— Ai auzit vreodată de Al 4-lea 
Amendament? Chestia asta s-ar putea să-ți distrugă cazul. 


— Nu avem de gând să folosim ceea ce auzim. Procurorul 
nici măcar nu ştie că 


facem asta. Doar vrem să fim avertizaţi din 118 


vreme, în departamentul de poliţie, în caz că decid să-i facă 
ceva martorului. 

— N-o să păţească nimic. O ţineţi bine protejată. E vorba 
doar de-o lună. Vă mai ţine agățaţi ceva timp, dar asta-i 
tot. 


— Ne-am bătut pentru închisoarea aia. 


— Mi-a spus Holland. Ca pentru o uzină 
Toyota. Sau Honda. 

— A fost un proces cu concesii reciproce. 
— Ca-ntotdeauna. 


— Personalul angajat în închisori are scutiri de impozite, 
am construit locuinţe, am mărit şcoala. 


— şi? 

— Ultimul punct a fost să ne înscriem în planul lor de 
criză. 

— Care este? 

— Dacă evadează careva, avem un rol 

repartizat dinainte. 

— Şi anume? 


— Tot departamentul de poliţie din Bolton se mută pe un 
perimetru prestabilit aflat la un kilometru jumate distanţă. 


— Toţi? 

— Până la ultimul om. De serviciu sau nu. 

Treaz sau adormit. Sănătos sau bolnav. 

— Vorbeşti serios? 

— Am fost nevoiţi să acceptăm. Pentru binele oraşului. 

— Nu e bine, spuse Reacher. 

— Nu e bine deloc, spuse Peterson. Dacă 


sirena aia începe să sune, lăsăm totul deoparte şi ne ducem 
în nord. Toţi 


poliţiştii. Ceea ce-nseamnă că, dacă în următoarea lună 
sirena începe să sune, o lăsăm pe Janet Salter complet 
neprotejată. 

Reacher aproape termină de băut a doua bere şi spuse: 
— E o nebunie! 


— Doar în realitate, spuse Peterson. Nu şi pe hârtie. 
Teoretic, îi avem ca rezervă pe cei de la Poliţia Autostrăzii. 
ȘI FBl-ul ne-a oferit un program de protecţie a martorilor 
pentru doamna Salter. Dar Patrula 


Autostrăzii este de regulă la câteva ore distanță toată iarna 
şi doamna Salter a refuzat protecţia. Spune că motocicliştii 
ar trebui încuiaţi departe de casă, nu ea. 


— Aveţi o problemă, spuse Reacher. 

— Mie-mi spui? zise Peterson. 

Reacher privi pe geam la peisajul luminat de lună şi spuse: 
— Dar asta nu-i chiar o vreme ideală 


pentru o evadare, nu-i aşa? Cel puţin, nu acum. Poate nici 
câteva luni de-acum încolo. Pe o rază de câţiva kilometri 
de jur- 


împrejur e un strat de zăpadă virgină de peste o jumătate 
de metru. Dacă cineva trece de gardul pe care l-or avea 
acolo, moare de frig în mai puţin de-o oră. Sau îl 121 


găsesc imediat elicopterele. Urmele de paşi pe zăpadă vor 
fi vizibile. 


— Nimeni nu mai evadează fugind pe jos, zise Peterson. 
Scapă ascunzându-se în camionul de aprovizionare sau 
ceva 


asemănător. 

— Atunci de ce se formează perimetrul la distanţa aia? 
— Nimeni n-a spus că planul lor de criză 

ar avea vreo logică. 


— Atunci trageţi-le clapa. Lăsaţi câţiva oameni la post. 
Măcar femeile din casă. 


— N-avem cum. Se va face apelul la faţa locului. Vom fi 
auditaţi. Dacă nu ne conformăm la sânge, inspecția 
federală va fi pe capul nostru zece ani de-acum încolo. 


Oraşul a semnat un contract. Am luat bani de la ei. 
— Pentru maşinile suplimentare? 
Peterson dădu din cap afirmativ. 


— Şi pentru locuinţe. Toţi locuiesc pe o rază de zece 
minute de mers cu maşina, toţi primesc o maşină, toti îşi 
ţin staţiile radio pornite, toţi răspund instantaneu. 


— Nu puteţi s-o urcați pe doamna Salter într-o maşină şi s- 
o luaţi cu voi? 


— Civilii trebuie lăsaţi deoparte. In mod cert nu putem să 
luăm pe cineva cu noi. 


— A evadat cineva până acum? 

122 

— Nu. Închisoarea e nou-nouţă. Se descurcă bine. 
— Atunci, speraţi că va fi bine. 


— Nu pricepi. Am trage nădejde că va fi bine. Dacă ar fi 
vorba de o chestie 


întâmplătoare sau de o coincidență, nu ne-am mai agita. 
Dar nu e. Pentru că acelaşi individ care vrea să ne scoată 
din casa lui Janet Salter are în mâinile sale puterea de a 
pune lucrurile în mişcare, în orice moment vrea. 


— Evadând la momentul oportun? spuse Reacher. Nu 
cred. Cunosc închisorile. Să 


organizezi o evadare îţi ia mult timp. 


Trebuie să analizeze situaţia, să facă un plan, să găsească 
un şofer de camion, să 


câştige încrederea oamenilor, să facă rost de bani, să 
aranjeze lucrurile. 


— E vorba de mai mult. Situaţia e şi mai rea. 
— Spune-mi. 


— Partea a doua a planului de criză se referă la o revoltă a 


puşcăriaşilor. Angajaţii închisorii părăsesc gardul pentru a 


se muta în incintă, iar noi preluăm posturile de la turnuri 
şi de la poartă. 


— Toţi? 


— La fel ca la prima parte. Şi nu-i nevoie de prea mult 

răzmeriţă. Poate să izbucnească într-o fracțiune de 
secundă. Crede-mă, puşcăriile sunt răzmeriţe care- 
aşteaptă să se-ntâmple. 


Nu mai exista un al treilea rând de beri. 

Conversaţia substanţială se încheiase. 

Doar câteva fire răzlețe de lămurit şi o mică recapitulare. 
— Vezi? zise Peterson, individul poate să 


programeze acţiunea la minut. E de-ajuns să zică vreunul 
ceva greşit că imediat izbucneşte o încăierare, iar după 
încă un minut o revoltă stă gata-gata să se 


declanşeze, primim apelul şi, în zece minute, suntem cu 
toţii la peste opt kilometri de locuinţa lui Janet Salter. 


— Tipul e-ntr-o celulă, spuse Reacher. 
Vorbim de închisoarea districtuală, da? 


Care e într-o clădire separată. Nimeni nu se revoltă în 
celulă. Toţi cei de-acolo îşi aşteaptă procesul. Sunt ocupați 
să se prefacă inocenți. 


— E motociclist. O să aibă prieteni în clădirea principală. 
Sau prieteni de-ai prietenilor. Aşa funcţionează bandele 
din închisori. Au grijă de-ai lor. Şi căile de comunicare 
sunt multiple. 


— Nu e bine, spuse din nou Reacher. 

— Nu e bine deloc, zise Peterson. Când sună sirena, îl 
lăsăm pe civilul bătrân la birou şi-atât. El ar trebui să ne 
sune dacă 


apare vreo alertă teroristă, dar, în afară de asta, avem 
mâinile legate. 


— Vă aşteptaţi la o alertă teroristă? 


— Nu aici. Mount Rushmore are o valoare simbolică, dar 
asta-i problema celor de la Rapid City. 


— Ati extins şi departamentul de poliţie? 
întrebă Reaches la fel cum aţi făcut cu şcolile? 
— Am fost nevoiţi, confirmă Peterson. 

Pentru că oraşul s-a dezvoltat. 

— Cât de mult v-aţi extins? 

— Ne-am dublat capacitatea. De-am 

ajuns să concurăm cu închisorile ca să 


angajăm oameni. A fost dificil să menţinem standardele. 
Iar asta e o mare parte din problema comandantului 
Holland. 


Jumătate din oameni sunt dintre cei vechi, jumătate nu. 
— N-am cum să-l ajut, spuse Reacher. 

Sunt doar un ins aflat în trecere. 

— Ai putea să dai telefoane la armată. 


Asta l-ar ajuta. Dacă trecem de luna care urmează, vom 
avea nevoie de informaţiile alea. 

— Am plecat de prea mult timp. Acum e o generaţie nouă. 
O să-mi închidă telefonul în nas. 


— Ai putea să-ncerei. 
— N-aş reuşi să trec de centralistă. 


— Pe vremuri, când am intrat în poliţie, aveam un număr 
special de urgenţă la biroul FBI din Pierre. Sistemul s-a 


schimbat acum câţiva ani, dar tot îmi amintesc numărul. 
— Şi? 


— Cred că şi tu ai un număr de care-ţi aminteşti. Poate nu 
e de la o centrală. 


Reacher nu spuse nimic. 


— Dă telefonul ăla pentru noi, spuse Peterson. Asta va fi 
tot, îţi promit. Ne ocupăm noi de restul şi tu vei putea să-ţi 
vezi de drum. 


Reacher rămase tăcut. 

— Îi putem oferi un birou şi un scaun. 
— Unde? 

— La secţia de poliție. De mâine. 


— Vrei să vin să lucrez cu tine? La secţia de poliţie? Incă 
nu prea ai încredere în mine, aşa-i? 


— Eşti în casa mea. Soţia şi copiii mei dorm în casa asta. 
Reacher încuviinţă cu o mişcare a 

capului. 

— Nu pot să te contrazic aici, spuse el. 


Dar Kim Peterson nu dormea. Nu în acel moment. La zece 
minute după ce Andrew Peterson îl lăsase singur, Reacher 
se săturase de mirosul stătut de hamei de la cele patru 
sticle de bere aşa că le prinse gâturile între degete şi le 
duse, câte două 


în fiecare mână, în bucătărie, sperând să 


găsească un coş de gunoi. În schimb, o găsi pe Kim 
Peterson făcându-şi ordine în frigider. Era întuneric în 
încăpere, dar lumina din aparat era puternică, scăldând-o 
într-o strălucire gălbuie. Femeia purta un halat de baie 
flauşat vechi. Reacher ridică 


cele patru sticle, în semn de întrebare mută. 
— Sub chiuvetă, îi spuse Kim Peterson. 


Reacher se aplecă şi deschise uşa măştii de chiuvetă. Alinie 
sticlele în rând cu cele patru deja aflate acolo. 


— Ai tot ce-ţi trebuie? îl întrebă ea. 


— Da, mulţumesc. 


— Ţi-a cerut Andrew să faci ceva pentru el? 
— Vrea să dau nişte telefoane. 

— Despre tabăra militară? 

Reacher confirmă cu o mişcare a capului. 
— O să-l ajuţi? 

— O să-ncerc. 

— Bun. Locul ăla îl scoate din minti. 

— O să fac tot ce-am să pot. 

— Promiţi? 

— Poftim? 


— Imi promiţi că, dacă-ți cere, o să-l ajuţi în orice fel o să 
poți? Munceşte prea mult. 


Acum el răspunde de tot. Comandantul Holland e copleșit. 
Abia dacă-şi cunoaşte jumătate din departament. Andrew 
trebuie să le facă pe toate. 


Lângă studio era o baie mică şi Reacher o folosi pentru un 
duş lung şi fierbinte. Apoi îşi împături hainele pe spătarul 
fotoliului în care şezuse Peterson şi se băgă în 


aşternut. Arcurile canapelei scârţâiră sub greutatea lui. Se 
întoarse pe o parte, apoi pe cealaltă, ascultă ticăitul tare al 
ceasului şi adormi într-un minut. 


Unu fără cinci noaptea. 
Încă cincizeci şi una de ore. 

Capitolul 10 


Reacher se trezi la şapte fără zece, într-o tăcută lume 
sepulcrală. Dincolo de 


geamurile studioului, aerul era îngroşat de fulgii grei de 
zăpadă. Cădeau lin, dar neobosit peste un strat proaspăt 
care deja atinsese treizeci de centimetri. Nu bătea deloc 


vântul. Miliardele de fulgi cădeau paraşutaţi vertical, 
uneori legănându-se puţin, alteori coborând în spirală, 


câteodată deplasându-se lateral câţiva centimetri, fiecare 
tulburat de nimic altceva decât de propria sa instabilitate 
dată de greutatea minusculă. Cei mai mulţi îşi adăugau 
masele individuale la plapuma albă groasă pe care 
aterizau. Unii se lipeau de formele verticale fantastice de 
pe liniile de curent sau de pe sârmele gardurilor, sporind 
înălțimea acelor forme. 


Patul era cald, dar în cameră se făcuse frig. Reacher 
bănuia că soba fusese 


domolită peste noapte, jarul ținut în frâu prin oprirea 
tirajului. Se întrebă un moment care ar fi fost protocolul 
corect pentru un musafir în astfel de împrejurări. 

şi să mai bage ceva lemne în sobă? Ar fi fost de ajutor? Sau 
ar fi fost o obrăznicie? 


Ar fi deranjat o programare delicată şi de mult stabilită a 
combustiei, condamnându- 


şi gazdele la o vizită nocturnă 
neconvenabilă la stiva de lemne pentru două săptămâni? 


Până la urmă, Reacher nu făcu nimic. Îşi trase pătura sub 
bărbie şi închise ochii din nou. 


Şapte fără cinci, dimineaţa. 
Incă patruzeci şi cinci de ore. 


La două mii şapte sute de kilometri spre sud, ziua începuse 
deja de o oră. Plato îşi lua micul dejun în cea mai mică 
dintre cele două sufragerii din exteriorul casei. Cea mai 
mare era rezervată pentru dineurile oficiale, fiind prin 
urmare putin folosită, căci dineuri oficiale însemna dineuri 
de business, majoritatea partenerilor de afaceri actuali 
fiind ruşi, iar ruşii nu se dădeau în vânt după arşiţa serii la 
peste o sută cincizeci de kilometri de Ciudad de Mexico. 
Preferau aerul condiţionat. Plato presupunea că era vorba 
de lucrurile cu care erau obişnuiţi. Auzise că în Rusia erau 


regiuni în care era atât de frig încât scuipatul îngheţa până 

ricoşa de pământ ca o pietricică. Personal, nu credea 
povestea asta. Era pregătit să 


accepte că în părţi ale Rusiei se înregistrau temperaturi 
foarte scăzute şi nu încăpea îndoială că valorile extreme 
menționate în almanahuri şi buletinele meteo puteau într- 
adevăr să provoace înghețarea unui volum mic de lichid 
organic în spaţiul şi timpul ce separau gura şi solul. Dar 
era sigur că, pentru a supravieţui într-un asemenea mediu, 
un om ar fi trebuit să 


poarte o mască de schi, făcută probabil din mătase sau un 
material sintetic modern, şi să scuipi era categoric 
imposibil atunci când purtai o mască de schi. Şi înţelegea 
că, în general, temperaturile extrem de scăzute mergeau 
mână-n mână cu o 


umiditate extrem de joasă, ceea ce ar fi descurajat în orice 
caz scuipatul, poate chiar până la punctul în care devenea 

impracticabil. Prin urmare, anecdota era ilustrativă fără a 
fi adevărată din punct de vedere funcţional. 


Plato era mândru de capacităţile sale analitice. 


Se gândea la ruşi pentru că primise cu o oră în urmă o 
propunere incitantă de la unul dintre ei. Era una dintre 
chestiile obişnuite. Un văr al unui prieten al unui 131 


cumnat dorea o cantitate mare dintr-o anumită substanță 
şi putea oare Plato să-l ajute pe om? Fireşte, prioritatea 
pentru Plato era să-l ajute pe Plato, aşa încât privise 
propunerea din această perspectivă 


şi ajunsese la o concluzie interesantă, care putea, cu puţină 
perfecţionare şi fler comercial, să se transforme într-o 


tranzacţie avantajoasă. Spectaculos de avantajoasă, de 
fapt, şi totalmente şi unilateral în favoarea lui, bineînţeles, 
dar pe de altă parte, el era Plato, iar vărul fără 


nume din Rusia nu era. 


Trei erau factorii principali. 


Primul, tranzacţia avea să impună o 


modificare fundamentală a supoziţiei inițiale de bază a 
rusului, prin faptul că 


acea cantitate mare nu avea să fie 


transportată la rus, ci rusul avea să fie transportat la 
cantitatea mare. 


Al doilea, tranzacţia avea să necesite o încredere completă 
din partea lui Plato, în ideea că pasărea din mână 
valorează cât două de pe gard. 


Al treilea, tranzacţia avea să schimbe puţin lucrurile în 
Dakota de Sud. Prin urmare, situaţia de-acolo trebuia să 


rămână curată, viabilă, imaculată şi perfect atractivă. Cu 
alte cuvinte, perfect 

comercializabilă. Ceea ce însemna că 


martorul şi avocatul trebuiau rezolvati cât mai curând 
posibil. 


Plato întinse mâna după telefon. 


La şapte şi paisprezece minute, vechea locuinţă rurală era 
încă tăcută. La şi un sfert, se trezi la viaţă. Reacher auzi 
piuitul subţire şi vaietul ceasurilor deşteptătoare prin 
pereţi şi tavan, urmate de zgomotele amestecate de paşi la 
etaj. Patru perechi de picioare. Părinţii şi doi copii. Doi 
băieţi, deduse Reacher după stângăcia neinhibată 


a mişcărilor acestora. Uşi deschise şi închise, apa de la 
toaletă trasă, zgomot de duş. Zece minute mai târziu, 
gălăgia se mutase în bucătărie. Gâlgâitul şi şuieratul unei 
cafetiere, bufnetul înfundat al uşii frigiderului, scârţâitul 
picioarelor de scaun pe duşumele. Din nou, Reacher se 
întrebă 


care-ar fi fost protocolul potrivit situaţiei. 


Să iasă pur şi simplu ca să se alăture familiei la micul 
dejun? Sau asta i-ar fi speriat pe copii? Bănuia că 
depindea de vârsta şi de constituţia lor. Să aştepte să 


fie invitat? Sau să aştepte până plecau copiii la şcoală? Se 
duceau oare la şcoală 


după o noapte în care se depusese un strat de zăpadă de 
treizeci de centimetri? 

Făcu un duş rapid şi se îmbrăcă în baia minusculă, apoi 
făcu patul şi se aşeză pe el. După un minut, auzi hârjâitul 
unui scaun şi nişte picioare mici şi iuți păşind pe scânduri, 
urmate de o bătaie neașteptată 


la uşă, care se deschise imediat şi un băieţel îşi iti capul 
înăuntru. Puştiul avea cam şapte ani. Era versiunea în 
miniatură a lui Andrew Peterson. Pe chip i se citea în egală 
măsură resentimentul provocat de faptul că fusese trimis 
să îndeplinească o sarcină şi teama de ceea ce ar fi putut 
găsi. precum şi o curiozitate făţişă legată de ceea ce găsise, 
de fapt. 


Se holbă o secundă şi spuse: 

— A zis mama să vii să bei o cafea. 
Apoi dispăru. 

Până să iasă Reacher pe uşă, copiii 


plecaseră din bucătărie. Îi auzi urcând scările în fugă. Îşi 
imagină că vede turbulenţele aerului din spatele lor, praf şi 
vârtejuri, ca-ntr-un filmuleţ de desene animate. Părinţii lor 
stăteau în linişte la masă. Erau îmbrăcaţi la fel ca în ziua 
precedentă, Peterson în uniformă şi soţia lui în pulover şi 
pantaloni. Nu vorbeau. 


Tropăielile de la etaj ar fi acoperit orice încercare de 
conversaţie. Reacher îşi umplu ceaşca de cafea şi, până să 

ntoarcă la masă, Peterson se ridicase şi se pregătea să iasă 
ca să facă pârtie cu plugul camionetei. Soţia lui urca scările 
ca să se asigure că băieţii erau pregătiţi. Un minut mai 
târziu, amândoi copiii coborau în goană scările şi ieşeau pe 
uşă. Reacher auzi huruitul unui motor diesel masiv şi zări 
ceva galben înaintând prin zăpadă. 


Autobuzul de şcoală, sosit exact la timp, după cum se 
părea, în ciuda vremii de afară. 


După încă un minut, în casă domnea 
liniştea. Kim nu se mai întoarse în 
bucătărie. Reacher n-avea nimic de 


mâncat. Nu era mare scofală. Era obişnuit cu senzaţia de 
foame. Aşteptă singur până 


când Peterson îl chemă din hol. Îşi luă 
haina de împrumut din cuier şi ieşi. 
Opt fără cinci, dimineața. 

Încă patruzeci şi patru de ore. 
Avocatul se chinuia din nou cu uşa 


garajului. Pe alee se aşternuse un strat nou şi gros de 
zăpadă şi care troienise în uşă, blocând-o. Îşi pusese galoşii 
şi luase lopata. Motorul din tavanul garajului trăgea din 
răsputeri. Prinse mânerul din interior şi îl împinse în sus. 
Lanţurile mecanismului se poticniră, se opintiră şi 135 


uşa se ridică în mare viteză, lăsând să cadă 
înăuntru zăpada de afară. Avocatul o îndepărtă cu lopata, 
porni maşina şi se pregăti să-şi înceapă ziua. 


Dimineaţa lui începea cu micul dejun, pe care se hotărâse 
să-l ia în oraş. În unele privinţe, era un comportament 
normal pentru o mică aşezare urbană. O cafenea, discuţii, 
întâlniri cu diverşi oameni, posibilitatea stabilirii de relaţii 
noi. Toate erau prețioase. Dar nu meritau o investiţie de 
timp mai mare de o jumătate de oră. 


Hai, cel mult trei sferturi de oră. Acum petrecea cel puţin o 
oră în separeul lui. 


Uneori, o oră şi jumătate, îi era frică să se ducă la muncă. 


Formularele pentru mesaje folosite de firma lui erau 
galbene. In fiecare 


dimineaţă, secretara lui îi aducea un teanc. 


In majoritate, erau inocente. Dar unele sunau aşa: Clientul 
cere convorbire ref. 


Caz nr. 517713. Nu exista niciun caz cu acel număr. Niciun 
dosar. Nimic scris pe hârtie. Un astfel de bilet era un cod. 
Un ordin, de fapt, să se ducă la închisoare şi să preia o 
dictare mentală. 


În cele mai multe dintre zile nu primea o astfel de 
înştiinţare. În unele zile, da. Nu aveai cum să prezici. Făcea 

ritualul matinal, să stea lângă biroul secretarei, cu mâna 
întinsă şi sufletul la gură, aşteptând să vadă ce-i rezervă 
viaţa pentru ziua-n curs. 


Reacher nu văzu nimic pe drumul spre centrul oraşului în 
afară de zăpadă. Zăpadă 


pe jos, zăpadă în aer. Zăpadă pretutindeni. 
Lumea era lentă, tăcută şi comprimată. 


Traficul era rarefiat şi înghesuit în făgaşele înguste 
formate pe mijlocul şoselelor. Mici vafe de zăpadă se 
desprindeau de pe 


pneuri şi cădeau temătoare parcă în 
evantai. Mici convoaie se formau şi 
înaintau lent, cu treizeci de kilometri la oră 


sau mai puţin. Dar maşina lui Peterson era bine încălzită, 
sigură şi solidă. O maşină 


zdravănă pe teren orizontal, cu lanţuri pe roţile din spate 
şi pneuri de iarnă pe cele din faţă. Nicio problemă. 


Văzută ziua, prin ninsoare, secţia de poliţie arăta mai 
lungă şi mai joasă decât pe timp de noapte. O clădire 
întinsă cu un singur nivel, construită din blocuri de 
cărămidă albe. Avea un acoperiş plat plin cu antene 
parabolice şi antene radio prinse de suprastructuri din 
oţel. Îi amintea lui Reacher de o cazarmă clasică a Poliţiei 
Statale. Poate că fusese construită pe baza 137 


unui proiect standardizat. Erau multe maşini în parcare, 
cu motorul cald încă, abia parcate. Probabil că erau cei din 
tura de zi, sosiți de-acasă pentru instructajul de dinaintea 
începerii zilei de muncă. Un utilaj de tip fadromă cu 
încărcare frontală se fâţâia printre maşini adunând zăpada 
întro grămadă care deja atinsese doi metri şi jumătate 
înălțime. Peterson părea relaxat. 


Reacher se gândea că zăpada îl făcea să se simtă bine 
pentru că limita accesul rapid oriunde, inclusiv la casa lui 
Janet Salter. 


Intruşii vor fi fost nevoiţi să aştepte o zi mai bună. Era 
greu să te strecori nevăzut prin troiene înalte până la şold. 


Reacher îşi luă hanoracul, dar lăsă 


mănuşile şi căciula în maşină. Erau prea personale. Urma 
să le înlocuiască cu obiecte similare, dar ale lui. În holul de 
la intrare, în spatele biroului de recepţie stătea un alt 
bătrân. Ajutorul din tura de zi. Cam de aceeaşi vârstă cu 
cel din seara precedentă, acelaşi gen de haine civile, dar 
persoana era diferită. Peterson îl conduse pe Reacher pe 
lângă birou şi de-a lungul unui coridor într-o sală mare, 
deschisă, plină de bărbaţi şi femei în uniformă care 
discutau şi făceau gălăgie. Îşi luaseră 


cafea de la automat, luau notițe, citeau 138 
panourile cu anunţuri, se pregăteau să iasă 


pe teren. Erau aproape treizeci de inşi. Un departament cu 
peste şaizeci de oameni, împărţiţi egal în cele două ture, de 
zi şi de noapte. Unii mai tineri, alţii mai bătrâni, unii 
arătau bine, alţii, vai de mama lor. O 


amestecătură, fără doar şi poate. Ne-am 
dublat capacitatea, îi spusese Peterson. A 


fost dificil să menţinem standardele. Era uşor să-i distingi 
pe noii angajaţi de cei mai vechi în meserie şi la fel de uşor 
să 


observi fricţiunile dintre ei. Se stricase coeziunea unităţii şi 
profesionalismul fusese compromis. Noi şi ei. Reacher 


înţelegea problema lui Holland. Avea de-a face cu două 
departamente într-unul 


singur. Şi nu mai avea energie pentru asta. 


Ar fi trebuit să se pensioneze. Sau primarul ar fi trebuit să- 
l elibereze din funcţie, înainte să se usuce cerneala pe 
contractul privind închisoarea. 

Dar, noi sau vechi, toţi poliţiştii erau punctuali. La opt şi 
jumătate, sala era aproape complet goală. In mod clar, 
blocajele de drumuri ţineau ocupată o bună parte din forța 
poliţienească şi era de presupus că zilele de ninsoare 


aduceau cu ele şi zeci de tamponări de vehicule. Doar doi 
poliţişti rămaseră în secţie. Ambii 139 


purtau uniformă. Unul avea un ecuson pe care scria 
Kapler. Pe ecusonul celuilalt scria Lowell. Niciunul dintre ei 
nu avea centură. Nici pistoale, nici staţii radio, nici cătuşe. 
Ambii aveau în jur de treizeci şi cinci de ani. Kapler avea 
tenul închis, cu rămăşiţele unui bronz şters. Lowell era 
blond şi roşu la faţă, ca un băiat de prin părţile locului. 
Ambii păreau în bună formă 


fizică, puternici şi activi. Niciunul nu părea mulţumit. 
Kapler o luă pe partea dreaptă, Lowell, pe partea stângă şi 
începură să 


golească tăvile cu documente, cărând afară 
grămezile de hârtii adunate, pe o uşă 

anonimă aflată pe coridor. 

— Care-i faza cu ăştia? întrebă Reacher. 

— Îndatoriri normale de serviciu, zise Peterson. 
— Când te plângi că n-ai oameni? Nu 

cred. 

— Atunci ce crezi că e? 


— Cred că sunt pedepsiţi. Au făcut o trăsnaie şi sunt 
reţinuţi la sediu. Holland le-a luat pistoalele. 


— Nu pot să vorbesc despre asta. 


— Sunt vechi sau noi? 

— Lowell e aici de-o vreme. E din 
localitate. O familie veche din Bolton. 
140 


Kapler e nou, dar nu foarte nou. A venit din Florida, acum 
doi ani. 


— De ce? Li place vremea de-aici? Aş fi zis că lucrurile 
funcţionează în sens invers. 


— Avea nevoie de un serviciu. 
— De ce? Ce nu i-a mers în Florida? 
— De ce ar fi trebuit ca ceva să nu-i meargă? 


— Pentru că, şi-ţi spun asta cu cel mai mare respect 
posibil, dacă faci parte din forţele de ordine din Florida, 
Dakota de Sud este genul de loc unde te duci când nu mai 
ai alternative. 


— Nu ştiu amănuntele. A fost angajat de comandantul 
Holland şi de primar. 


— Şi ce-a făcut Lowell ca să-l merite ca partener? 
— Lowell e mai ciudat, spuse Peterson. 

Un singuratic. Citeşte cărţi. 

— Ce-au făcut ca să fie reţinuţi la bază? 


— Nu pot să vorbesc despre asta. Iar tu ai treburi de făcut. 
Alege ce birou vrei. 


Reacher îşi alese un birou în colţul din spate, după un 
obicei mai vechi. Era simplu, din pal melaminat, iar 
scaunul fusese reglat pentru o persoană scundă. 


Era cald încă. Pe birou erau o tastatură şi un monitor, 

era negru. Închis. Telefonul avea butoane separate pentru 
şase linii şi butoanele obişnuite pentru formarea 
numerelor. 


— Apasă 9 pentru ton, îi zise Peterson. 


Cred că şi tu ai un număr de care-ţi 
aminteşti. Poate nu e de la o centrală. 


Reacher formă. Nouă pentru ton, apoi codul regional 
pentru Virginia şi alte şapte cifre. Un număr pe care şi-l 
amintea. 


li răspunse un mesaj înregistrat, lucru pe care nu şi-l 
amintea. 


Era o voce de bărbat, vorbind lent şi apăsat, accentuând 
exagerat primele trei cuvinte. Mesajul spunea: „Aţi ajuns 
la Biroul de Statistică a Muncii. Dacă ştiţi interiorul 
serviciului căutat, puteți să-l formaţi în orice moment. 
Altfel, vă rugăm să alegeţi din meniul următor”. Urmă o 
lungă listă enunțată monoton, apăsaţi unu pentru asta, 
apăsaţi doi pentru cealaltă, trei pentru altceva, 
agricultură, 


manufacturare, industrii nonalimentare. 
Reacher închise. 

— Mai ştii vreun număr? spuse Peterson. 
— Nu. 

— Unde-ai sunat? 


— La o unitate specială. Un departament de investigații. 
Un fel de elită. Ca un FBI al armatei, doar că mult mai 
mic. 

— Şi la cine-ai ajuns de fapt? 

— La un birou guvernamental. Ceva 
despre statistica muncii. 

— Se pare că lucrurile se schimbă. 
— Aşa se pare, spuse Reacher. 

După care adăugă: 

— Sau poate că nu. Cel puţin, nu 


fundamental. 


Formă din nou acelaşi număr. Obţinu 
aceeaşi înregistrare. Dacă ştiţi interiorul 
Serviciului căutat, puteri să-l formați în 


orice moment. Formă 110. Auzi un declic, un târâit şi un 
nou ton de apel. O voce nouă, vie, imediat după primul 
apel. 


— Da? spuse vocea, care aparţinea unui bărbat cu accent 
sudic, probabil spre de treizeci de ani, aproape sigur un 
căpitan, în afară de cazul în care lumea o luase razna şi îi 
lăsau acum pe locotenenți sau 


subofiţeri să răspundă la aceste apeluri sau, mai rău, pe 
civili. 

— Trebuie să vorbesc cu comandantul 

tău, spuse Reacher. 

— Al cui comandant? 

— Al tău. 

— Cu cine credeţi exact că vorbiţi? 

— Sunteţi cartierul general al unităţii 110 
de poliţie militară din Rock Creek, Virginia. 
— Suntem? 

— In afară de cazul în care v-aţi schimbat numărul de 
telefon. Inainte răspundea un operator. Trebuia să ceri 
camera 110. 


— Cu cine stau de vorbă? 

— Am lucrat la 110. 

— În ce calitate? 

— Am fost primul comandant al unităţii. 
— Numele? 


— Reacher. 


Un moment de tăcere. 


— Chiar se-ntâmplă să folosească cineva meniul ăla? se 
interesă Reacher. 


— Domnule, dacă aţi lucrat la 110, veţi şti că acesta este un 
canal de urgenţă activ şi deschis. Sunt nevoit să vă cer să- 
mi spuneți imediat ce problemă aveţi. 


— Vreau să vorbesc cu comandantul tău. 
— În legătură cu? 

— Am nevoie de un serviciu. Spune-i să 
mă caute în dosare şi să mă sune. 


Reacher îi spuse numărul, citindu-l de pe eticheta lipită pe 
consola din faţa lui. 


Tipul de la celălalt capăt al firului închise fără un cuvânt. 
Nouă fără cinci dimineaţa. 

Încă patruzeci şi trei de ore. 

Capitolul 11 


La nouă şi jumătate telefonul de pe biroul împrumutat de 
Reacher sună, dar apelul nu era pentru el. Întinse firul şi-i 
dădu receptorul lui Peterson. Acesta îşi spuse numele şi 
gradul, apoi ascultă aproape un minut. Îi ceru celui aflat la 
celălalt capăt să 


ţină legătura cu el şi apoi îi înapoie receptorul lui Reacher, 
care îl puse în furcă. 


— Avem nevoie cât mai curând cu putinţă 
de informaţiile tale, spuse Peterson. 
Reacher arătă spre consola din faţa lui. 


— Ştii cum stă treaba cu puștii din zilele noastre. Nu scriu 
niciodată, nu dau telefon niciodată. 


— Vorbesc serios. 


— Ce s-a schimbat? 


— La telefon a fost cineva de la 


Administraţia Antidrog. Chiar de la biroul federal. Din 
Washington D.C. Un apel de curtoazie. Se pare că-l 
supraveghează pe un tip despre care cred c-ar fi traficant 
de droguri rus. Nou-apărut în peisaj, din Brooklyn, New 
York, încearcă să-şi facă un nume, în căutare de târguri. 

Mexic, un oarecare Plato, tocmai l-a sunat să-i spună că e o 
proprietate de vânzare la opt kilometri vest de un oraş 
numit Bolton, din Dakota de Sud. 


— O proprietate de vânzare? 

— Astea au fost cuvintele pe care le-au folosit. 
— Deci, despre ce e vorba? Afaceri 

imobiliare sau trafic de droguri? 


— Dacă e un laborator subteran acolo, atunci e vorba de 
amândouă, nu crezi? Şi asta va fi următoarea întrebare a 
celor de la Antidrog. E la mintea cocoşului. 


Lucrează la dosar acum şi ne vor suna ca să întrebe ce fel 
de loc este ăla. 


— Spune-le să-i sune direct pe cei de la Departamentul 
Armatei. E mai rapid aşa, din toate privinţele. 


— Dar asta ne-ar face să părem nişte idioţi. Nu putem să 
recunoaştem că avem de cincizeci de ani lângă noi un loc 
despre care nici măcar nu ştim ce este. 


Reacher ridică din umeri. Arătă din nou spre telefon. 


— Vei şti de îndată ce voi şti şi eu. lar asta s-ar putea să nu 
se-ntâmple niciodată. 


— Ai fost comandantul lor? Al unei unităţi de elită? 
Reacher admise cu o mişcare din cap. 

— O vreme. Plato e un nume ciudat pentru un mexican, nu 
crezi? Mie-mi sună 


mai mult a brazilian. 


— Nu, iugoslav, spuse Peterson. Ca 
dictatorul ăla de pe vremuri. 

— Ăla era Tito. 

— Credeam că era un episcop sud-african. 
— Ăla a fost Tutu. 

— Şi Plato2 cine-a fost? 


— Un filosof din Grecia antică. Elevul lui Socrate şi 
învățătorul lui Aristotel. 


— Şi ce legătură are Brazilia cu toate astea? 
— Nu mă-ntreba, spuse Reacher. 


Kapler şi Lowell se întoarseră în sala de operaţiuni. 
Distribuiră notele informative calde încă şi îndoite de la 
copiator — câte una în fiecare tăviţă —, după care ieşiră de- 
acolo din nou. 


— Şi-uite-aşa şi-au cam terminat ziua de muncă. li 
aşteaptă acum o pauză de masă 


de vreo cinci ore, probabil. Ce irosire de resurse! 
— Dar ce-au făcut? 

— Nu pot să vorbesc despre asta. 

— E-atât de rău? 

— Nu, nu chiar. 

— Atunci ce-a fost? 

2 E vorba, bineînţeles, de Platon (N.t.). 

— Nu pot să vorbesc despre asta. 

— Sigur că poți. 


— Bine, cu trei zile-n urmă nu au putut fi contactaţi prin 
radio timp de o oră. Nu vor să spună de ce sau cum sau ce 
făceau atunci. Nu putem permite asta. Din cauza planului 
de urgenţă al închisorii. 


Telefonul sună iar la zece fără douăzeci. 
Reacher ridică receptorul şi spuse: 

— Da? 

— Domnul maior Reacher? întrebă un 

glas de femeie. 

— Da. 

— Ştii cine sunt? 

— Continuă să vorbeşti. 

— În ultimul an de serviciu ai predat un curs. 
— Serios? 


— Despre integrarea anchetelor militare şi a celor federale. 
Am urmat acel curs. Nu-mi recunoşti vocea? 


— Continuă să vorbeşti. 
— Ce vrei să-ţi spun? 


În acel moment, Reacher şi-ar fi dorit ca ea să vorbească 
mult, pentru că avea un glas minunat. Era cald, uşor 
răguşit. uşor murmurat, uşor intim. Îi plăcea felul în care-i 
şoptea în ureche. Îi plăcea foarte mult. Cu ochii minţii, şi-o 

posesoarea vocii ca fiind blondă, în vârstă 


de cel mult treizeci şi cinci şi cel puțin treizeci de ani. 
Probabil era înaltă şi probabil arăta bine. Una peste alta, 
un glas grozav, fără doar şi poate. 


Dar nu recunoștea vocea şi îi spuse asta. 
— Sunt foarte dezamăgită, îi spuse 


femeia. Poate chiar puţin lezată. Eşti sigur că nu-ţi 
aminteşti de mine? 


— Trebuie să vorbesc cu comandantul 
tău. 


— Asta va trebui să mai aştepte. Nu-mi vine să cred că nu 
ştii cine sunt. 


— Pot să-ncere să ghicesc? 
— Desigur. 
— Cred că eşti un fel de filtru de păcăleli. 


Comandantul tău vrea să ştie dacă sunt cu adevărat cine 
pretind c-aş fi. Dac-aş spune că-mi amintesc de tine, pic 
testul. Pentru că nu-mi amintesc. Nu ne-am întâlnit 
niciodată. Poate-aş fi vrut să ne fi întâlnit, dar nu s-a- 
ntâmplat. 


— Dar am urmat cursul tău. 
— Nu l-ai urmat. Mi-ai citit dosarul, atât. 


Titlul cursului era doar pentru consumul publicului. 
Cursul era despre cum să-i tragem în piept pe agenţii 
federali, nu cum să cooperăm cu ei. Dacă ai fi fost în acea 
sală de curs, ai fi ştiut asta. 

— Bine lucrat, spuse glasul, în care se putea sesiza un 
zâmbet. Tocmai ai trecut testul. 


— Deci, cine eşti, de fapt? 

— Sunt tu. 

— Ce-nseamnă asta? 

— Sunt comandantul Unităţii Speciale 110. 
— Serios? 

— Serios şi-adevărat. 

— Excelent. Felicitări! Cum e? 


— Sunt sigură că-ţi poţi imagina. Stau la vechiul tău birou 
în acest moment, la propriu şi la figurat. Biroul ţi-l 
aminteşti? 


— Am avut multe birouri. 
— Pe cel de-aici, de la Rock Creek. 


La drept vorbind, Reacher şi-l amintea foarte bine. Un 
birou guvernamental de stil vechi, făcut din oţel, vopsit în 


verde, cu finisajul deja tocit până la metalul lucios în 
momentul când îl moştenise. 


— Pe partea dreaptă e o îndoitură urâtă, spuse vocea. 
Umblă vorba că tu ai făcut-o, cu capul cuiva. 


— Aşa se zice? 

— Ca o legendă populară. E-adevărat? 

— Cred că e opera celor de la mutări mobilier. 
— E perfect concavă. 

— Poate c-au scăpat pe ea o bilă de bowling. 
— Prefer legenda. 

— Cum te cheamă? întrebă Reacher. 

— Inventează-mi unul, spuse glasul. 

— Ce? 


— Să păstrăm caracterul neoficial al discuţiei. Dă-mi un 
nume de cod. 


— Asta-i o conversaţie privată. 

— Nu tocmai. Sistemul nostru îmi arată 
că suni de la o secţie de poliţie. Sunt sigură 
că are o centrală şi dispozitive de 
înregistrare. 


— In regulă, continuă să vorbeşti. spuse Reacher. O să- 
ncerc să găsesc un nume care să ţi se potrivească. 


— Ce vrei să-ţi spun? 
— Citeşte cartea de telefon. E de-ajuns pentru mine. 
Din nou glasul se însenină cu un zâmbet. 


— Se zice că îndoitura din birou vine de la ţeasta unui 
colonel. Oamenii mai spun că 


de-asta ai fost exclus din 110. 


— N-am fost exclus. Am primit ordine noi, atâta tot. 


— Doar pentru că nimeni nu-l înghiţea pe acel colonel. Dar 
în mod categoric ai fost nevoit să părăseşti postul. Asta 
spun oamenii. 

— Amanda. 

— Amanda? Fie, aşa mă cheamă. Când 

mai ai nevoie de mine, formezi numărul şi ceri cu Amanda. 
— E un orăşel în Dakota de Sud, se 


numeşte Bolton. Aproximativ în centrul statului, cam la 
douăzeci de kilometri distantă de autostrada 1 — 90. 


— Știu unde este. Sistemul nostru ne-a dat şi coordonatele 
tale. Mă uit la Bolton chiar acum. 


— În ce fel te uiţi? 
— Pe laptop. Cu Google Earth. 
— În ziua de azi totul e mult mai uşor. 


— Tehnologia e cu-adevărat o chestie minunată. Cu ce-ţi 
pot fi de folos? 


— La opt kilometri vest de oraş se află o construcție din 
timpul Războiului Rece, părăsită. Am nevoie să ştiu ce a 
fost. 


— Nu poţi să-ţi dai seama ce-a fost? 


— N-am văzut-o. Şi se pare că nu e cine ştie ce de văzut. S- 
ar putea să nu fie nimic. 


Dar vreau să verifici asta pentru mine. 

— Eşti sigur că nu-i un siloz de rachete? 

În Dakota sunt o mulțime, şi în nord, şi în sud. 

— Cei de-aici spun că nu-i aşa ceva. Nici nu pare să fie. 

— In regulă, stai puţin. Să măresc imaginea şi să văd 
despre ce-i vorba. 


Conform celei mai recente imagini, 


singurul lucru la vest de oraş arată ca un lagăr de 
concentrare. Cincisprezece barăci şi o clădire mai veche, în 
două şiruri de opt. Plus un drum drept şi lung. Cam de trei 
kilometri şi jumătate. 


— Clădirea veche arată ca o casă? 

— De deasupra arată exact ca o casă. 

— OK, dar am nevoie de mai mult de-atât. 
— Vrei să vin până-n Dakota de Sud şi să 
mergem împreună ca să ne uităm la ea? 


— Pentru că tot sunt blocat aici de o furtună de zăpadă şi 
nu prea am mare lucru de făcut, ar fi o idee excelentă. Dar 
o verificare de arhivă ar fi de-ajuns. Trebuie să apară pe 
undeva. Vreau să ştiu care i-a fost destinaţia, amploarea şi 
arhitectura. 


— Sună-mă din nou la sfârşitul 
programului. 

Urmă un clic şi glasul dispăru. 
Zece fără cinci dimineața. 

Încă patruzeci şi două de ore. 

Capitolul 12 


Avocatul opri maşina în parcarea biroului de avocatură și- 
şi puse galoşii. li scoase din nou în holul de la intrare al 
clădirii, îi puse într-o pungă de plastic, pe care o cără 


împreună cu servieta la ascensor. 


Secretara îl salută din compartimentul ei de lângă uşă. Nu- 
i răspunse. Nu ştia încă 


dacă era o dimineaţă bună sau una rea. 
Intinse doar mâna ca să primească 
mesajele. 


Erau opt la număr. 


Trei erau probleme banale de birou. 
Patru erau chestiuni juridice legitime. 


Ultimul era o cerere pentru o discuţie cu clientul la 
închisoare într-o chestiune urgentă legată de cazul 
numărul 517713, la prânz. 


Reacher rămase singur o vreme, apoi ieşi din cameră şi-l 
găsi pe Peterson într-un birou gol situat pe coridor, 
aproape de intrarea în sala de operaţiuni. Biroul avea 
patru mese de lucru adunate în centrul spaţiului. Pe pereţi, 
panouri lungi 


orizontale, care se întindeau de la 

înălțimea taliei până la înălțimea capului. 


Peterson prindea în piuneze pozele din ziua precedentă de 
la locul crimei. Mortul, îmbrăcat în negru. Imaginea de 
ansamblu, prim-planurile. Zăpadă pe jos, trauma 
provocată cu un obiect contondent la tâmpla dreaptă. 
Absența sângelui. 


— Tocmai am primit raportul de la 


autopsie, spuse Peterson. A fost mutat, nu încape nicio 
îndoială. 


— Au mai fost şi alte răni? întrebă 
Reacher. 

— Nişte vânătăi perimortem. 

— Oraşul ăsta are nişte zone rău famate? 
— Unele sunt mai rele decât altele. 

— Ai controlat barurile? 

— Pentru ce? 

— Podele de curând curățate, pete 
suspecte. 


— Crezi c-a fost o încăierare într-un bar? 


— Undeva în cartierul cu chirii mici, dar nu în zona de 
război. 


— De ce? 
— Zi-mi ce-a spus patologul despre arma crimei. 


— A fost un obiect rotund, destul de neted, probabil din 
metal sau lemn 


prelucrat, poate un stâlp de gard sau o ţeavă pluvială. 

— Nici vorbă, spuse Reacher. Un stâlp de gard sau o ţeavă 
pluvială au diametrul uniform. Prea mari ca să le poţi 
strânge bine în mâini şi să poți lovi cu suficientă 


forţă. Eu cred c-a fost o bâtă de baseball. 


Iar bâtele de baseball sunt relativ greu de găsit iarna. Sunt 
prin debarale, garaje, subsoluri sau în podurile caselor. 
Doar că 


uneori le mai găseşti sub baruri, de unde barmanul le 
poate lua foarte repede. Nu în zona bună a oraşului, 
fireşte, iar în zona de război probabil c-ar prefera o puşcă. 


Peterson nu spuse nimic. 


— Unde se duc gardienii de la închisoare să bea? întrebă 
Reacher. 


— Crezi c-a fost unul dintre ei? 


— Ca să dansezi tango, e nevoie de doi parteneri. 
Gardienii sunt obişnuiţi cu stilul mai brutal. 


Peterson rămase tăcut o fracțiune de secundă. 
— Altceva? 


— les puţin, răspunse Reacher clătinând din cap. Mă- 
ntore mai târziu. 


Ningea în continuare abundent. Maşina lui Peterson era 
deja o cocoaşă albă în parcare. Reacher ridică gluga hainei 
de împrumut şi trecu pe lângă maşină fără să 

se oprească. Ajunse pe trotuar şi privi în stânga, apoi în 
dreapta. Fulgii de nea roiau în jurul lui şi se strecurau pe 
sub glugă, încurcându-se în păr şi în gene, alunecând în jos 
pe gât. Direct în faţa lui era un fel de piaţă publică sau 
parc orăşenesc şi, dincolo de acesta, un şir de stabilimente 


comerciale. Distanţa era prea mare şi ninsoarea prea densă 
ca să poată desluşi exact ce erau. Dar la una dintre ele se 
vedea cum iese fum pe coşul de pe 


acoperiş, existând probabilitatea să fie ori o curăţătorie de 
haine, ori un restaurant, ceea ce însemna că erau şanse de 
cincizeci la sută să poată lua acolo un mic dejun întârziat. 


Reacher o luă într-acolo, înotând prin zăpada stivuită de 
pluguri, alunecând şi ținându-şi cu greutate echilibrul la 
trecerea prin piaţă. Urechile, nasul şi bărbia îi amorțiseră. 
Îşi ţinea mâinile în buzunare. Localul de unde ieşea fum pe 
coş era o cafenea. Intră, în aerul fierbinte şi umed. O 
tejghea şi patru mese. Jay Knox stătea singur la una dintre 
ele. Şoferul de autocar. Judecând după felul în care se 
prezenta masa lui, terminase un mic dejun copios cu ceva 
vreme în urmă. Reacher se postă în faţa lui şi puse mâna 

scaunului. gata să-l tragă de sub masă, ca o cerere mută. 
Knox nu păru nici încântat, nici neplăcut impresionat să-l 
vadă. Doar preocupat şi uşor posomorât. 


Reacher se aşeză şi-l întrebă: 

— Te-ai aranjat bine? 

— M-au repartizat la unii, zise Knox, ridicând din umeri. 
— Şi? 

— Cred că sunt destul de cumsecade. 


— Dar ai ieşit în oraş pentru un mic dejun prelungit, luat 
pe îndelete. 


— Nu-mi place să deranjez. 
— Nu te-au invitat la masă? 


— Să zicem că nu mă dau în vânt după ei, OK? 


Reacher nu zise nimic. 

— Pe tine unde te-au cazat? întrebă 

Knox. 

— La polițistul care a venit la autocar. 

— Şi de ce eşti aici? Polițistul nu ţi-a dat să mănânci? 
Reacher nu-i răspunse, mulţumindu-se să 

spună: 

— Ceva vesti? 


— Camionul de tractare a ajuns aici în dimineaţa asta. Au 
tras autocarul de pe autostradă. Inchiriem un vehicul 

din Minneapolis. Trebuie să ajungă aici de îndată ce trece 
furtuna. 


— Nu-i chiar aşa de rău. 
— Doar că va veni aici cu propriul şofer. 


Ceea ce înseamnă că voi fi pasager până la Seattle. Ceea ce 
înseamnă că nu voi fi plătit începând cu ora şaisprezece a 
zilei de ieri. 

— Asta nu prea e bine. 

— Ar trebui să facă ceva cu podul ăla blestemat. 

— De pasageri ştii ceva? 


— Sunt împrăștiați ici şi colo. Una are braţul legat cu un 
bandaj, alta are 


încheietura mâinii în ghips. Dar în general nu s-au plâns 
prea mult. Nu cred că 


vreunul dintre ei şi-a sunat avocatul. De fapt, unii privesc 
partea pozitivă a întâmplării, ca şi cum toată povestea ar fi 
o călătorie magică şi misterioasă. 


— Nu-i chiar aşa de rău, spuse din nou Reacher. 


Knox nu-i răspunse. Se ridică brusc şi-şi luă lucrurile 
dintr-un un cuier din 


apropiere. Îşi îndesă căciula pe cap, îşi puse fularul la gât 
şi îmbrăcă o haină 


groasă, toate împrumutate, judecând după 


mărimi şi culori. Il salută pe Reacher scurt cu o mişcare a 

tâfnos, apoi ieşi pe uşă să înfrunte ninsoarea. 


O chelneriţă veni la masă şi Reacher comandă cel mai 
copios mic dejun din meniu. 


Plus cafea. 
Unsprezece fără cinci dimineaţa. 
Incă patruzeci şi una de ore. 


Avocatul îşi lăsă servieta în birou, păstrând doar sacoşa de 
plastic cu galoşii. 


li încălță în holul clădirii şi ajunse la maşina parcată. Îşi 
puse centura, porni motorul, încălzi scaunul, dădu drumul 
la ştergătoare. Ştia că autostrada era închisă 


în continuare. Dar existau rute alternative. 


Drumuri lungi şi drepte, caracteristice pentru Dakota de 
Sud, întinzându-se până 


la linia orizontului. 


Îşi descălță galoşii şi. apăsând cu talpa de piele a 
pantofului pe pedala de frână, mută schimbătorul pe 
„Drive”. 


Reacher ajunsese la jumătatea farfuriei cu micul dejun 
când îşi făcu apariţia Peterson. Era îmbrăcat în 
echipament complet de iarnă. Se vedea limpede că 

Peterson. Dar reacţia lui Reacher depindea de numărul 
celorlalte locuri în care-l mai căutase polițistul. 


Acesta din urmă puse mâna pe spătarul scaunului abia 
părăsit de Knox, şi Reacher îl invită să ia loc cu un gestal 


furculiţei încărcate cu mâncare. Peterson se aşeză şi spuse: 
— Îmi cer scuze că nu ai luat micul dejun acasă. 

— Nicio problemă, răspunse Reacher, 

după ce mai întâi mestecă şi înghiți. 

Sunteţi mai mult decât generoşi şi-aşa. 

— Kim suferă de singurătate, asta-i tot. 


Când eu şi băieţii plecăm din casă, nu-i tocmai cel mai 
plăcut moment pentru ea. 


De obicei, se ascunde în camera ei. 
Reacher nu spuse nimic. 

— Te-ai simţit vreodată singur? întrebă 
Peterson. 

— Uneori, zise Reacher. 


— Kim ti-ar spune că nu. Decât dacă ai sta zi după zi pe 
veranda casei tale din Dakota de Sud şi, uitându-te de jur- 


împrejur, n-ai vedea nimic cale de o sută 
de kilometri în orice direcţie. 
— Nu e de pe-aici? 


— Ba da. Dar să fii obişnuit cu ceva nu înseamnă că 
trebuie să-ți şi placă. 

— Am verificat barurile. Am găsit unul cu o podea foarte 
curată. 


— Unde? 
— In nord. Unde se duc gardienii să bea un pahar. 
— Vreun martor cooperant? 


— Nu, dar barmanul lipseşte. Şi-a luat tălpăşiţa cu 
camioneta ieri. 


— OK, spuse Reacher. 


— Îţi mulţumesc, spuse Peterson. 
— Cu plăcere. 


Reacher luă cu furculiţa o jumătate de felie de bacon şi o 
jumătate din gălbenuşul oului şi le mâncă. 


— Mai ai şi alte idei? întrebă Peterson. 
— Ştiu cum comunică omul pe care l-aţi băgat la puşcărie. 
— Cum? 


— Şi-a făcut un prieten înăuntru. Sau a constrâns pe 
cineva. Omul vostru îl 


instruieşte pe al doilea, iar acesta îi transmite mai departe 
instrucţiunile avocatului său. Ca o pistă paralelă. Aşa că 


nu ascultați pe cine trebuie. 

— Zilnic sunt zeci de avocaţi care vin în vizită. 

— Atunci aţi face bine să începeţi să-i triaţi. 

Peterson rămase tăcut o vreme. 

— Altceva? 

Reacher încuviinţă cu o mişcare a capului şi spuse: 
— Trebuie să găsesc un magazin de 


haine. l-am cam promis soţiei tale. Ceva ieftin, fără 
pretenţii. Ştii ceva de genul ăsta? 


Magazinul de îmbrăcăminte recomandat de Peterson era 
la un cvartal spre vest de piaţa publică. Haine zdravene 
pentru fermieri bine făcuţi. Avea raioane de vară 


şi de iarnă, fără diferenţe evidente între cele două. Unele 
obiecte vestimentare erau complet anonime, altele erau 
branduri cunoscute, dar aveau defecte vizibile. 


Paleta coloristică era limitată la câteva nuanţe terne. 
Preţurile erau mici, chiar şi la încălțăminte. Reacher 
începu de jos în sus, cu o pereche de bocanci rezistenți la 
umezeală. Apoi începu să-şi aleagă 


hainele. Când se confrunta cu o alegere, regula lui era să 
cumpere fie verde-măslină, fie albastru. Verde-măslină 
pentru că făcuse cândva parte din armată. 


Albastru, pentru că o fată îi spusese cândva că îi scotea în 
evidenţă ochii. De data asta, preferă verdele-măslină, 
fiindcă 

aproape că se asorta cu haina lui de împrumut, care era 
maro-gălbui. Alese pantaloni cu căptuşeală din flanel, un 
tricou, o cămaşă din flanel şi un pulover din bumbac gros. 
Adăugă chiloţi albi, o pereche de mănuşi negre şi un fes 
kaki. 


Paguba totală: o sută treizeci de dolari. 
Proprietarul magazinului acceptă o sută 
douăzeci, fiind vorba de bani lichizi. 


Îmbrăcăminte pentru patru zile, probabil, adică un cost 
mediu de treizeci de dolari pe zi. Nota de plată anuală, 
numai pentru haine, se ridica la peste zece mii. O 


nebunie, ar fi spus unii. Dar lui Reacher îi plăcea acest 
târg. Ştia că, în majoritate, oamenii cheltuiau mai putin de 
zece mii pe an pentru haine. Aveau un număr mic de haine 
de bună calitate pe care le ţineau în şifoniere şi le spălau în 
subsoluri. Dar şifonierele şi subsolurile erau parte din nişte 
case, iar casele costau mult mai mult de zece mii pe an, 
cumpărate sau 


închiriate, la asta adăugându-se 
cheltuielile cu întreţinerea, reparaţiile şi asigurările. 
Deci, cine era nebun cu adevărat? 


Se îmbrăcă în cabina de probă şi îşi aruncă hainele vechi 
într-un tomberon aflat în spatele tejghelei. Işi îndesă fesul 

pe cap, trăgându-l peste urechi. ÎI acoperi cu gluga hainei. 
Trase fermoarul. Işi puse mănuşile. leşi pe trotuar. 


Şi tot îi era frig. 


Aerul era îngheţat, ca-ntr-o incintă 


frigorifică pentru carne. ÎI simţea în burtă, în coaste, în 
picioare, în fund, în ochi, în față, în plămâni. Ca în zilele 
cele mai geroase din Coreea, numai că în Coreea fusese 
mai tânăr, se aflase acolo la ordin şi mai era şi plătit. Acum 
lucrurile stăteau altfel. Ninsoarea dansa şi se învolbura în 
jurul lui. Simţea un vânt înviorător împingându-l. Nasul 
începu să-i curgă. 


Vederea i se înceţoşă. Făcu pauze în dreptul uşilor. Drumul 
de zece minute până 


la secţia de poliţie se transformă într-o odisee hibernală de 
douăzeci de minute. 


Când ajunse, găsi o nebunie totală. 
Cinci minute înainte de prânz. 
Incă patruzeci de ore. 


Ai fi zis că jumătate din telefoanele de acolo sunau. 
Bătrânul de la recepţie avea câte-un telefon în fiecare 
mână şi vorbea în amândouă. Peterson era singur în sala 
de operaţiuni, în picioare, în spatele unui birou, cu un 
telefon prins între ureche şi umăr, firul legănându-se şi 
unduindu-se 165 


după cum se mişca el. Gesticula cu ambele mâini, mişcări 
scurte, tăioase, decisive, ca un general care-şi mişcă 
trupele, ca şi cum oraşul Bolton se întindea în faţa lui pe 
birou, ca o hartă. 


Reacher privea şi asculta. Situaţia deveni limpede. Nu era 
cine ştie ce enigmă. 


Fusese comisă o infracţiune gravă şi Peterson îşi trimitea 
oamenii să se ocupe de asta, asigurându-se totodată că-şi 
îndeplineau obligaţiile deja existente în mod adecvat. Locul 
crimei părea să fie pe marginea dreaptă a biroului, care 
era probabil limita estică a oraşului Bolton. 


Obligaţiile existente păreau să fie situate la sud şi la vest de 
centrul oraşului, acela fiind probabil locul unde-şi avea 
domiciliul Janet Salter. Martorul vulnerabil. Peterson 


trimitea mai mulţi oameni în jurul ei decât la locul crimei, 
ceea ce indica fie o prudenţă corespunzătoare, fie că 
victima atacului nu mai putea fi ajutată. 


Sau ambele. 


După un minut, Peterson încetă să mai vorbească şi 
închise. Părea îngrijorat. 


Destul de priceput când venea vorba de 

toate problemele locale, puțin cam depăşit 

de orice altceva. 

— Avem un om împuşcat într-o maşină, spuse el. 
— Cine? întrebă Reacher. 


— După plăcuțele de înmatriculare, ar fi vorba de un 
avocat din districtul învecinat. 


A avut cinci vizite la un client aflat în puşcărie. Toate 
începând cu data când l-am arestat pe motociclist. Aşa 
cum ai spus. El e calea lor de comunicare paralelă. Iar 
acum şi-au făcut planul. Aşa că fac 


curăţenie în casă şi şterg toate urmele. 
— Mai rău de-atât, spuse Reacher. 


— Știu, spuse Peterson. Omul lor nu e pe drum. L-am 
ratat. E deja aici. 

De două ori Peterson încercă să iasă din încăpere şi de 
două ori se văzu nevoit să se întoarcă pentru a răspunde la 
telefon. În cele din urmă, ajunse pe hol. Se uită înapoi spre 
Reacher şi-l întrebă: 


— Vrei să mergi cu mine? 
— Vrei să fiu cu tine acolo? întrebă la rândul lui Reacher. 


— Dacă doreşti. 


— Chiar ar trebui să mă duc în altă parte. 
— Unde? 

— Ar trebui să merg să mă prezint 
doamnei Salter. 

— De ce? 

— Vreau să ştiu care-i starea lucrurilor. 
Pentru orice eventualitate. 


— Doamna Salter e bine protejată, spuse Peterson. Am 
avut eu grijă de asta. Nu-ţi face probleme. 


Apoi se opri şi spuse: 

— Ce? Crezi c-or s-o atace azi? Crezi că 
uciderea avocatului e o diversiune? 

— Nu, chiar cred că vor să-şi şteargă 


urmele. Dar se pare că voi rămâne aici câteva zile. Din 

de la puşcărie se declanşează în perioada următoare, doar 
pe mine mă mai ai. Dar mai întâi trebuie să mă prezint 
doamnei. 


Peterson nu spuse nimic. 


— Încerc să fiu de folos, atâta tot, zise Reacher. Ca să-ți 
răsplătesc ospitalitatea. 


Peterson rămase în continuare tăcut. 

— Nu sunt omul pe care-l cauţi, zise Reacher. 
— Știu asta. 

— Dar? 

— Ai putea fi de folos la locul crimei. 

— Las că te descurci tu. Ştii ce trebuie să 


faci, nu? Fă cât mai multe fotografii şi fii atent la urmele 
de pneuri şi de paşi. Caută 


cartuşele goale. 


— OK. 


— Dar mai întâi sună-ţi subalternii din locuinţa doamnei 
Salter. Nu vreau să intre în panică atunci când apar pe 
alee. 


— Nu ştii unde locuieşte. 

— O s-o găsesc. 

Vara, i-ar fi luat zece minute să găsească 
locuinţa doamnei Salter. Iarna, pe 


ninsoare, dură aproape treizeci de minute, pentru că 
mersul pe jos era dificil, iar câmpul vizual, limitat. 
Reacher o luă înapoi pe urmele lăsate de autobuzul de 

închisoare, luptându-se cu troienele, înotând prin zonele 
prin care nu trecuseră 


plugurile, alunecând pe şleaurile formate de vehicule. 
Ningea în continuare, 


puternic. Fulgi mari şi albi cădeau peste el, veneau spre el. 
îl asaltau din toate părţile. 


Găsi drumul principal spre sud. Ştia că în faţa lui se afla 
restaurantul. Dincolo de el era parcată maşina de poliţie. 
Merse mai departe. li era foarte frig, dar continua să 


se mişte. Hainele noi îşi făceau treaba, dar nimic mai mult. 


Pe drum erau maşini care mergeau spre nord şi spre sud, 
cu luminile aprinse şi ştergătoarele pornite. Nu erau multe, 
dar destule ca să-l facă să meargă pe 


acostament şi să n-aibă acces la urmele lăsate de roţi, pe 
unde ar fi mers mai uşor. 


Bănuia că drumul acoperit de zăpadă era destul de lat, dar 
în acel moment traficul era restrâns la două benzi înguste 


apropiate de linia centrală, definite de patru făgaşe 
paralele. Fiecare maşină care trecea confirma decizia 
colectivă de a nu se abate de la calea dreaptă. Cu fiecare 
cauciuc care trecea, făgaşele se adânceau putin şi pereţii 


lor laterali creşteau puţin în înălțime. Zăpada era uscată şi 
fermă. Pe fundul făgaşelor se vedeau urmele 

reticulare întrerupte ale şanțurilor de pe pneuri, netede, 
uleioase şi cu pete maronii pe alocuri. 


Reacher trecu de restaurant. Ora 


prânzului era în plină desfăşurare. Aburul înceţoşase 
ferestrele. Reacher îşi văzu de drum. După alţi patru sute 
de paşi, văzu maşina de poliţie parcată. Se abătuse de la 
făgaşele orientate şi făcuse şanţuri proprii, ca la un macaz 
de căi ferate. Era parcată 


paralel cu traficul şi bloca în întregime strada laterală. 
Avea motorul oprit, dar luminile de acoperiş se roteau. 
Polițistul de la volan îşi ţinea capul nemișcat. Privea fix 
prin parbriz, lăsând impresia că nu-i nici vigilent, nici 
entuziast. Reacher făcu un ocol larg şi se apropie de el din 
stânga şi din faţă, nedorind să-l ia prin surprindere. 


Polițistul lăsă geamul jos şi strigă: 
— Tu eşti Reacher? 


Reacher încuviinţă mişcând din cap. Li îngheţase faţa şi nu 
se simțea în stare să 


vorbească în mod coerent. Pe ecusonul politistului scria 
Montgomery. Era nebărbierit şi gras. Până-n treizeci de 
ani. 


In armată, şi-ar fi luat numai şuturi în fund până-n iad şi- 
napoi de o sută de ori. 

— Casa doamnei Salter e în faţă şi pe stânga, zise 
polițistul. N-ai cum să n-o găseşti. 


Reacher continuă să meargă greoi prin zăpadă. Pe strada 
laterală nu se formaseră 


şanţuri prea mari. Doar două urme 


singuratice, o maşină care venise şi una care plecase, care 
aproape că se 


umpluseră din nou cu zăpadă. Schimbul de ture, care 
avusese loc cu câteva ore în urmă. Polițistul din tura de 
noapte care plecase acasă, cel din tura de zi venind să-i ia 
locul. Polițistul din tura de zi accelerase puţin după 
cotitură. Cauciucurile făcuseră 


puţin slalom înainte de a se îndrepta. 
Strada avea o curbură blândă şi era 


mărginită pe ambele părţi de case vechi şi mari în curți 
întinse. Clădirile aveau un aspect victorian. Puteau să fie 
vechi de o sută de ani. Toate fuseseră prospere cândva şi 
cele mai multe dintre ele încă 


erau. În mod clar, fuseseră construite în timpul unui boom 
economic anterior. 


Precedaseră cu un secol dolarii obţinuţi de pe urma 
închisorii federale. Detaliile construcţiilor erau ascunse de 
zăpadă, dar clădirile aveau greutate, rezistenţă şi elemente 
decorative extravagante. 


Peterson spusese că Janet Salter era ca o 172 


bunicuţă din cărțile de poveşti, iar Reacher se aşteptase ca 
locuinţa unei astfel de bunicuţe să fie o mică vilă cu perdele 
în pătrăţele. Mai ales ţinând cont de faptul că 


bunicuţa aceea fusese profesoară şi 


bibliotecară. Poate că povestea lui Janet Salter era de un 
tip diferit. Reacher aştepta cu nerăbdare s-o întâlnească. 
Nu-şi 


cunoscuse niciodată vreuna dintre bunici. 


Văzuse o fotografie alb-negru cu el, ca bebeluş, stând pe 
genunchii unei femei cu înfăţişare severă. Mama tatălui 
său, i se spusese. Mama mamei sale murise când avea 
patru ani, înainte să apuce s-o cunoască. 


A doua maşină de poliţie era parcată mai în faţă. Fără 
lumini. Stătea cu faţa spre el. 


Polițistul dinăuntru îl urmărea cu atenţie. 
Reacher îşi continuă înaintarea anevoioasă 


şi se opri cam la trei metri. Polițistul deschise portiera, 
cobori şi veni spre el. 


Ghetele lui spulberau pudra albă şi 


împrăştiau mici bulgări de zăpadă. 


— Tu eşti Reacher? întrebă el. 

Reacher dădu din cap afirmativ. 

— Trebuie să te percheziţionez. 

— Cine spune? 

— Adjunctul şefului de poliţie. 

— Pentru ce să mă percheziţionezi? 

— Arme. 

— Are peste şaptezeci de ani. N-aş avea nevoie de arme. 


— E drept. Dar ai avea nevoie de arme ca să treci de 
polițistele din casă. 


Ofiţerul de poliţie era un ins cu înfăţişare ageră, aproape 
de vârsta mijlocie. Solid, musculos, competent. Un 
departament cu două jumătăţi, una mai bună, una mai 
rea. 


Un angajat nou la capătul străzii, unul cu vechime în faţa 
casei. Reacher îşi depărtă 


picioarele şi-şi desfăcu fermoarul 


hanoracului, stând cu braţele deschise larg. Aerul rece 
năvăli pe sub haină. 


Polițistul îl percheziţionă bătând uşor cu palmele şi strânse 
buzunarele hanoracului din ambele părţi deodată. 


— Poţi să mergi, spuse el. Te aşteaptă. 


Aleea de acces era lungă, iar casa era ornamentată. Ai fi 
zis că aterizase pe calea aerului direct din Charleston sau 
San Francisco. Avea toate elementele 


decorative necesare. O verandă cu 
balansoare de jur-împrejur, zeci de 
ferestre, pereţii acoperiţi cu şindrilă 


aranjată în solzi de peşte. Avea turnulețe şi mai multe 
vitralii decât o biserică. 


Reacher urcă treptele spre verandă şi bătu din picioare pe 
duşumeaua de 


174 


scândură ca să-şi curețe zăpada de pe bocanci. Uşa din față 
era alcătuită din panouri sculptate. Avea un lanţ de 
clopoțel lângă ea, o greutate din fontă la capătul unui cablu 
care trecea peste scripeti şi pătrundea în casă printr-un 
ochi mic din bronz. Probabil comandat prin poştă de la 
Sears Roebuck în urmă cu un secol, trimis cu poştalionul 
într-o ladă de lemn umplută 


cu paie şi montat de un meseriaş mai obişnuit cu rotile de 
căruţă şi potcoavele de cai. 


Reacher trase de mâner. Auzi un dangăt undeva în casă, cu 
o întârziere de o secundă, jos, politicos şi sonor. După încă 


o secundă, o polițistă deschise uşa. Era măruntă, brunetă şi 
tânără, fiind îmbrăcată 


în uniformă completă. Avea pistolul în toc, dar tocul era 
descheiat şi tipa părea să fie vigilentă. Poliţiste în casă, 
spusese Peterson, cele mai bune pe care le-avem, 


minimum patru în orice moment, două 
stau de veghe, două dorm. 

— Tu eşti Reacher? întrebă femeia. 
Reacher confirmă cu o mişcare din cap. 
— Intră. 


Holul era întunecos, lambrisat şi de-a dreptul magnific. Pe 
pereţi, picturi în ulei. 


In faţă era o scară solidă, care se înălța 175 


ascunsă vederii. Peste tot în jur erau uşi închise, probabil 
din lemn de castan, fiecare dintre ele fiind lustruită de un 
veac de utilizare. Un covor persan mare întins pe jos. 
Calorifere antice cu abur conectate cu ţevi groase. 
Funcţionau. În cameră era cald. Se vedea şi un cuier din 
lemn încărcat cu patru hanorace noi de iarnă, lucrate 
special pentru poliţie. Reacher îşi dezbrăcă 


haina şi o atârnă de un cui liber. Arăta aşa cum se simtea şi 
el, un obiect bătrân şi uzat înconjurat de modelele curente. 


— Doamna Salter e în bibliotecă, spuse polițista. Te 
aşteaptă. 


— Care e biblioteca? întrebă Reacher. 
— Vino după mine. 

Poliţista o luă înainte ca un majordom. 
Reacher o urmă până la o uşă de pe 


stânga. Femeia bătu şi intră. Biblioteca era o cameră mare 
pătrată, cu tavan înalt. 


Avea un şemineu şi uşi din sticlă ce dădeau în grădină. În 
rest, mii de cărți aşezate pe rafturi. In faţa uşilor din sticlă 
era o altă 


polițistă. Stătea în poziţie relaxată, cu mâinile la spate, 
privind afară. Nu se mişcă. Doar privi scurt în urmă, văzu 
încuviințarea din cap a colegei şi continuă 


să privească afară. 

Era şi o femeie în vârstă într-un fotoliu. 
Doamna Salter, probabil. Profesoara 
pensionată. Bibliotecara. Martorul. Se uită 
la Reacher şi zâmbi politicos. 


— Tocmai mă pregăteam să mănânc ceva de prânz, spuse 
ea. Vrei să-mi ţii 


companie? 

Unu fără cinci după-amiaza. 
Încă treizeci şi nouă de ore. 

Janet Salter pregăti singură prânzul. 


Reacher o urmări cu privirea. Stătea în bucătăria 
spațioasă în timp ce ea se mişca între frigider, blatul de 
bucătărie, aragaz şi chiuvetă. Impresia pe care şi-o 
formase din descrierea superficială a lui Peterson nu se 
potrivea cu realitatea. Avea peste şaptezeci de ani, cu 
siguranţă, cu părul cărunt, nici înaltă, nici scundă, nici 
grasă, nici slabă, dar pe lângă toate astea avea ţinuta 
dreaptă şi o atitudine vag 


aristocratică. Arăta ca o persoană 


obişnuită cu respectul şi supunerea, posibil din partea unui 
personal numeros şi 


important. lar Reacher se îndoia că era o bunică 
adevărată. Nu avea verighetă şi casa arăta ca şi cum niciun 
copil nu călcase pe-acolo de cel puţin o jumătate de secol. 


— Eşti unul dintre ghinioniştii din 
autocar, spuse ea. 

— Cred că ceilalţi au avut mai mult 
ghinion decât mine, răspunse Reacher. 

— Mi-am pus casa la dispoziţie, 
bineînţeles. E loc destul aici. Dar 

178 

comandantul Holland nici n-a vrut s-audă. 
Nu în aceste circumstanţe. 

— Cred c-a fost înțelept. 


— Pentru că persoanele suplimentare din casă ar fi 
complicat acţiunile poliţiştilor? 


— Nu, pentru că persoanele suplimentare din casă ar fi 
putut deveni victime 


colaterale în eventualitatea unui atac. 
— Ei bine, iată un răspuns sincer, măcar. 


Dar, pe de altă parte, mi-au spus că eşti expert. Ai fost în 
armată. Comandant, parcă. 


— O vreme. 

— Al unei unităţi de elită. 

— Aşa ne plăcea să credem. 

— Crezi că sunt înţeleaptă? întrebă ea. 
Sau fac o prostie? 

— În ce privinţă, doamnă? 

— A faptului că depun mărturie la proces. 
— Depinde de ce aţi văzut. 

— Cum aşa? 

— Dacă aţi văzut destul ca să-l 


căptuşească pe individ, cred că faceţi ceea ce trebuie. Dar 
dacă ceea ce aţi văzut este neconeludent, atunci cred că vă 
asumaţi un risc inutil. 


— Am văzut ceea ce am văzut. Şi toate părţile interesate 
m-au asigurat că este suficient pentru obţinerea unei 

condamnări. Sau ca să-l căptuşească pe individ, cum ai zis 
dumneata. Am văzut conversaţia, am văzut inspectarea 
mărfii, am văzut numărarea şi transferul banilor. 


— De la ce distanţă? 

— Cam douăzeci de paşi. 

— Printr-o fereastră? 

— Da, din interiorul restaurantului. 
— Geamul era curat? Aburit? 

— Da şi nu. 

— Vedere directă? 

— Da. 

— Cum era vremea? 

— Rece şi cer senin. 


— Ora? 


— Pe la mijlocul serii. 

— Parcarea era luminată? 
— Puternic. 

— Staţi bine cu vederea? 


— Am o uşoară hipermetropie. Uneori îmi pun ochelari 
pentru citit. Dar niciodată 


când privesc la distanță. 
— În ce consta marfa? 
— O cărămidă de pudră albă ambalată 


etanș în hârtie cerată. Hârtia era uşor îngălbenită de 
vreme. Avea imprimat un însemn grafic, de forma unei 
coroane, o bandă cu trei vârfuri, fiecare vârf având pe 180 


el o bilă, probabil ca să reprezinte o bijuterie. 
— Aţi văzut asta de la douăzeci de paşi? 

— Avantajele hipermetropiei. lar 

însemnul grafic era mare. 


— Fără nicio îndoială? Nicio interpretare, nicio lacună, 
nicio presupunere? 


— Niciuna. 
— Cred că veţi fi un martor excelent. 


Bătrâna aduse prânzul la masă. Era o salată într-un 
castron de lemn. Trecerea timpului şi uleiul închiseseră 
vasul la culoare, iar salata era făcută din frunze şi legume 
diferite, plus ton dintr-o conservă 


şi ouă fierte care încă mai erau călduţe. 

Janet Salter avea mâinile mici. Pielea palidă, subţire. 
Unghii îngrijite, fără nicio bijuterie. 

— Câţi oameni erau în restaurant în acel moment? întrebă 
Reacher. 


— Cinci, plus chelneriţa, spuse ea. 


— A mai văzut cineva ce se-ntâmplă? 


— Cred c-au văzut toți. 
— Dar? 
— După aceea, au pretins că n-au văzut. 


Cei care locuiesc în comunitatea aflată la vest de noi sunt 
bine cunoscuţi aici. li sperie pe oameni. Prin simplul fapt 
că sunt acolo, cred, şi prin felul diferit de-a fi. Ei 181 


sunt ceilalţi. Ceea ce se pare că este implicit tulburător. În 
realitate, nu ne fac rău pe faţă. Coexistăm într-un echilibru 
precar. Dar nu pot să neg existenţa unei senzaţii de 
ameninţare. 


— Vă amintiţi de perioada în care a fost construită acolo 
tabăra militară? întrebă 


Reacher. 
Janet Salter clătină din cap. 
— Comandantul Holland şi adjunctul 


Peterson mi-au pus la nesfârşit aceeaşi întrebare. Dar nu 
ştiu mai multe decât ştiu şi ei. Eram plecată la şcoală când 
a fost construită. 


— Oamenii spun că a durat câteva luni construirea ei. 
Probabil, mai mult de un semestru. N-aţi auzit nimic când 
v-aţi întors în oraş? 


— Am fost la şcoală peste Ocean. 


Călătoriile internaţionale erau scumpe. Nu mă întorceam 
în vacante. De fapt, nu m-am întors timp de treizeci de ani. 


— Unde peste Ocean? 

— La Universitatea Oxford, în Anglia. 
Reacher nu spuse nimic. 

— Te surprinde asta? îl întrebă Janet Salter. 
Reacher ridică din umeri. 

— Peterson mi-a zis că aţi fost profesoară 


şi bibliotecară. Cred că m-am gândit la o şcoală locală. 
— Domnul Peterson are o aversiune faţă 


de grandoare, specifică celor din acest stat. Şi are dreptate, 
în orice caz. Am fost profesoară şi bibliotecară. Am fost 


profesor de Ştiinţa Bibliotecii la Oxford şi apoi am ajutat 
la coordonarea Bibliotecii Bodleian de acolo, după care m- 
am întors în ţară ca să conduc biblioteca de la Yale, iar pe 
urmă m-am pensionat şi m-am 


întors acasă în Bolton. 

— Care e cartea dumneavoastră 
preferată? 

— Nu am una. A dumitale care este? 
— Nici eu n-am una. 


— Știu tot despre planul de criză de la închisoare, spuse 
Janet Salter. 


— Mi-au spus că nu s-a apelat niciodată 
la el. 


— Dar, la fel ca toate lucrurile, ne putem imagina că va fi o 
primă dată şi că aceasta va veni, mai devreme sau mai 
târziu. 


Plato sări peste masa de prânz, ceea ce era neobişnuit la el. 
In mod normal, îi plăceau ritualul şi ceremonia celor trei 
mese zilnice. Personalul lui a pregătit la 183 


timp mâncarea, dar el n-a venit s-o mănânce. În schimb, s- 
a plimbat pe o potecă sinuoasă prin tufărişul de pe 
proprietatea lui, mişcându-se repede şi vorbind la telefonul 
celular, pete 


întunecate de transpiratie apărând pe cămaşa lui. Omul 
său de la Administraţia Antidrog americană făcuse o 
verificare de rutină a tuturor transcrierilor de convorbiri 
ascultate şi sunase cu un avertisment. Lui Plato nu-i 
plăceau avertismentele. Îi plăceau soluţiile, nu problemele. 


Tipul de la DEA3 ştia asta şi deja apelase la un coleg. Nu 
exista nicio posibilitate să 


oprească arestarea nefericitului de rusnac, dar lucrurile 
puteau fi întârziate până când se încheia afacerea, astfel 
încât banii să se poată evapora în siguranţă, iar Plato să 


poată dispărea îmbogăţit şi nepătat. Nu avea să-l coste 
decât patru ani de taxe de colegiu. Colegul avea un băiat 
de 


şaisprezece ani şi nu economisise niciun ban. Plato 
întrebase cât costă colegiul şi fusese puţin cam şocat de 
răspuns. Cu banii ăia, puteai să cumperi o maşină 


decentă. 


3 Acronim pentru Drug Enforcement Administration, 
Administraţia Antidrog din SUA (N.4). 

Plato mai avea o singură problemă. Locul din Dakota de 
Sud era o amenajare 


multifuncţională. În cea mai mare parte, conţinutul ei 
putea fi vândut, dar nu în totalitate. Unele dintre elemente 
trebuiau să fie mai întâi mutate de-acolo. Ca atunci când 
vinzi o casă. Laşi aragazul, iei canapeaua. 


Nu avea încredere în nimeni. De cele mai multe ori, asta-i 
era de folos. Dar uneori îi crea dificultăţi. Ca acum. Cui să 
ceară să 


împacheteze şi să expedieze? Nu putea să 
sune la Allied Van Lines. Iar Fedex sau UPS 
nu erau potrivite pentru aşa ceva. 


Concluzia la care ajunse fără tragere, de inimă era că, 
dacă voiai să faci ceva cum se cuvine, trebuie să te descurci 
singur. 


Janet Salter îi făcu semn cu mâna lui Reacher să rămână 
pe scaun şi începu să 


debaraseze masa. 


— Ce ştii despre metamfetamine? îl 
întrebă ea. 

— Probabil că mai puţin decât 
dumneavoastră, spuse Reacher. 

— Nu sunt genul ăla de fată. 

— Dar sunteţi genul ăla de bibliotecar. 
Sunt sigur că aţi cercetat serios subiectul. 
— Zi tu mai întâi. 

— Am lucrat în armată. 

— lar asta presupune ce? 


— Anumite situaţii şi anumite operaţii cereau ceea ce 
manualele de instrucţie descriu ca vigilenţă, concentrare, 
motivaţie şi claritate mentală, pentru perioade prelungite. 
Doctorii au tot felul de pastile cu stimulente. Când am 
intrat în armată, metamfetamina era pe cale să fie 


abandonată, dar fusese folosită vreme de decenii, înainte 
de asta. 


Janet Salter încuviinţă cu o mişcare a capului. 


— Se numea Pervitin. Germanii au rafinat o descoperire a 
japonezilor. S-a folosit pe scară largă în cel de-al Doilea 
Război Mondial. Era preparat sub formă de 


batoane de ciocolată. F/iegerschokolade, 
care înseamnă ciocolata aviatorilor, şi 


Panzerschokolade, ciocolata tanchiştilor. Şi aliaţii au avut 
aşa ceva. În aceeaşi măsură, de fapt. Poate chiar mai 
multă. I se spunea Desoxyn. Sunt surprinsă că a mai putut 
cineva să doarmă. 


— Pentru somn aveau morfină. 


— Dar acum e controlată. Pentru că 


provoacă probleme groaznice celor care abuzează de ea. 
Aşa că trebuie fabricată 


ilegal. Ceea ce e relativ uşor de făcut, în 186 
mici laboratoare artizanale. Dar ca să 
fabrici orice, ai nevoie de materii prime. 
Pentru metamfetamină ai nevoie de 


efedrină şi pseudoefedrină. Poţi să le cumperi angro, dacă 
reuşeşti să păcăleşti autorităţile. Sau le poţi extrage din 
medicamentele decongestive, care se vând la liber. Pentru 
asta ai nevoie de fosfor roşu şi iod. Sau litiu, din baterii de 
un anumit tip. Asta-i o metodă alternativă, denumită 
reducerea Birch. 


— Se poate obţine direct din arborii de salcâm, din vestul 
Texasului, spuse 


Reacher. Plus mescalină şi nicotină. Un arbore minunat, 
salcâmul. 


— Dar aici nu suntem în vestul Texasului, spuse Janet 
Salter. Suntem în Dakota de Sud. Ce vreau să spun e că nu 
poți să faci chirpici fără paie. Dacă expediază cantităţi 
mari de produs finit, trebuie să aducă 


materiile prime în cantităţi la fel de mari. 


Iar asta e o chestie care se vede. Trebuie să fie implicate 
camioane de marfă. De ce nu-i poate prinde astfel 
comandantul Holland, fără să mă implice pe mine? 


— Nu ştiu. 
— Cred că Holland s-a lenevit. 


— Peterson spune că v-au oferit opţiunea de a face un pas 
înapoi. 

— Dar nu pricepi? Asta nu-i deloc o opțiune. N-aş putea 
trăi cu mine însămi. E 

o chestiune de principiu. 


— Peterson mai zice că vi s-a oferit protecţie federală. 


— Şi poate c-ar fi trebuit s-o accept. Dar prefer să rămân 
în casa mea. Sistemul de justiţie ar trebui să penalizeze 
infractorii, nu martorii. Şi asta-i tot o chestiune de 
principiu. 


Reacher privi spre uşa bucătăriei. O 


polițistă în hol, una la fereastra din spate, alte două care 
dormeau la etaj, gata pentru tura de noapte, o maşină 
afară, altă 


maşină care bloca la un cvartal distanţă şi a treia la 
capătul străzii. Plus vecini vigilenţi şi o secție de poliție 
paranoică. 


Plus zăpadă peste tot. 
Toate bune, în afară de cazul în care suna sirena. 
— Sunteţi bunică? întrebă Reacher. 


— N-am avut copii, spuse Jane Salter clătinând din cap. 
Am aşteptat, iar apoi soțul meu a murit. Era englez şi mult 
mai în vârstă ca mine. De ce întrebi? 


— Peterson vorbea de credibilitatea pe care o aveţi ca 
martor. Spunea că arătaţi ca o bunicuţă din cartea de 
poveşti. 


— Și aşa arăt? 

— Nu ştiu. Cred că eu n-am avut cărţile alea de poveşti. 
— Unde-ai crescut? 

— În baze ale Corpului de Marină. 

— În care? 

— Am avut senzaţia că în toate. 

— Eu am crescut aici, în Dakota de Sud. 


Tatăl meu a fost ultimul dintr-un lung şir de magnați. Am 
făcut comerţ, am 


cumpărat terenuri de la băştinaşi cu doisprezece cenți 
acrul, am cumpărat mii de obligaţiuni emise de guvern 


prin 


companii-surogat, am avut exploataţii aurifere, am investit 
în căi ferate. La preţuri preferenţiale, fireşte. 


— Aşa a apărut casa asta, spuse Reacher. 
Janet Salter zâmbi şi zise: 
— Nu, aici ne-am mutat când am trăit vremuri grele. 


Clopoțelul din hol se auzi sunând o dată, liniştit şi civilizat. 
Reacher se ridică şi se duse la uşă, așteptând. Poliţista de 
serviciu şedea pe treapta de jos a scării. Se ridică, traversă 
spaţiul întunecat şi deschise uşa din faţă. Comandantul 
Holland intră cu un vârtej mic de zăpadă şi un nor de aer 
rece. 


Îşi bătu picioarele pe covoraş şi avu un frison când îl lovi 
căldura. Işi scoase haina. 

Poliţista i-o agăţă în cuier, peste haina de împrumut a lui 
Reacher. 


Holland traversă holul, îl salută pe Reacher cu o mişcare a 
capului şi trecu pe lângă el spre uşa bucătăriei, îi spuse lui 
Janet Salter că nu avea veşti importante pentru ea şi că 
trecuse pe-acolo doar ca s-o salute. Ea îl rugă să aştepte în 
bibliotecă, zicându-i că-i va pregăti o cafea. Reacher o văzu 
cum umple un percolator vechi din aluminiu gros şi mat. 
Cablul de alimentare era izolat cu material textil. Practic, 
era o antichitate. Posibil să fi fost turnat din materialul 
topit al unui avion B-24 


Liberator după cel de-al Doilea Război Mondial. Reacher 
stătea gata s-o ajute, dar ea îl expedie cu un gest al mâinii 
şi-i spuse: 


— Du-te şi aşteaptă în bibliotecă, cu Holland. 
Aşa că Reacher se duse în camera plină 
cu cărţi şi-l întrebă pe Holland: 


— Cum merg lucrurile? 


— Care lucruri? i-o întoarse Holland. 

— Maşina de la limita estică a oraşului. 

Cu mortul în ea. 

— Nu suntem siguri că supoziţia noastră 
iniţială a fost corectă. Mă refer la ştergerea 190 


urmelor. Se poate să fi fost un simplu jaf care s-a sfârşit 
prost. 


— Cum aşa? 


— Tipul era avocat, dar în maşină nu s-a găsit nicio 
servietă. Ai mai auzit de-aşa ceva? Un avocat fără 
servietă? Poate i-a luat-o cineva. 


— Avea portofelul în buzunar? 
— Da. 

— Ceasul la mână? 

— Da. 

— Era aşteptat la închisoare? 


— Conform listei de vizitatori, nu. Clientul lui n-a făcut 
nicio solicitare. Dar cei de la biroul lui ne-au spus că a 
primit un telefon. 


— Atunci n-a fost un jaf simplu. A fost ademenit acolo. N- 
avea servietă pentru că 


nu plănuia să scrie nimic. Nu în linia lui actuală de 
activitate. 


— Posibil. O să ţinem deschisă ancheta. 
— Cine a dat telefon la biroul lui? 
— O voce masculină. Aceeaşi ca în 


primele cinci rânduri. De pe un telefon celular pe care nu-l 
putem identifica. 


— Cine era clientul cu care se vedea la închisoare? 


— Un imbecil, vai de mama lui, de la care n-o să obţinem 
niciodată nimic. L-am arestat acum două luni pentru c-a 

incendiat o casă. Incă mai aşteptăm rezultatele evaluării 
psihologice. Pentru că 


nu vrea să vorbească cu nimeni, dacă n-are chef. Niciun 
cuvințel. 


— Se pare că amicul motociclist a ales bine. 
Percolatorul începu să gâlgâie în 


bucătărie. Era zgomotos. Reacher îl auzea foarte clar. 
Mirosul de cafea se strecură şi umplu aerul. Columbiana, 
se gândi Reacher, măcinată la granulaţie mare, 


rezonabil de proaspătă. 
— Am vorbit cu doamna Salter, spuse 


Reacher, despre aprovizionarea cu materii prime a 
laboratorului pe care v-aţi gândit că-l au acolo. 


— Crezi c-am fost neglijenţi? Crezi că am fi pus-o într-o 
situaţie riscantă când am fi avut o alternativă viabilă? 


— N-am spus asta. 


— Am încercat, crede-mă. Nimic nu trece prin Bolton. 
Suntem cât se poate de siguri de asta. Prin urmare, sunt 
aprovizionaţi din vest. De autostradă răspunde Patrula 
Autostrăzii. Nu avem jurisdicție acolo. Tot ce controlăm 
este drumul districtual care trece pe la nord de tabără. Am 
postat maşini acolo, aleatoriu. În sensul propriu al 
cuvântului. Dau cu zarurile pe birou. 

— Le-am văzut acolo, spuse Reacher. 
Holland încuviinţă cu o mişcare din cap. 


— Procedez aşa pentru că nu ne putem permite ca modelul 
repetitiv să fie 


previzibil în vreun fel. Dar până acum n-am avut noroc. Se 
pare că ne supraveghează 


cu mare atenţie. 


— OK. 


— Procesul o să rezolve problemele. Sau negocierea din 
seara de dinaintea 


procesului. N-o să aibă loc mai devreme de asta. Incă o 
lună, atât. 


— Peterson mi-a spus că nu există nicio posibilitate de a 
evita planul de criză. 


— Are dreptate. Am obiectat, fireşte, dar înţelegerea a fost 
încheiată de primar. 


Mulţi bani, multe condiţii. l-am avea pe inspectorii de la 
Departamentul de Justiţie pe capul nostru o veşnicie. 


— Un cal de dar. 


— Mai mare daraua decât ocaua, spuse Holland. Dar, pe 
de altă parte, eu nu deţin un motel. 


Complexul împrejmuit de ziduri al lui Plato se întindea pe 
o suprafaţă de 


patruzeci de hectare. Drumul său şerpuit prin tufăriş era 
lung de vreo cinci 


kilometri. Următoarea idee îi veni în minte 193 


pe când se afla în cel mai îndepărtat punct de casă. 
Caracteristic pentru el, era o idee cutezătoare. Cei de la 
Antidrog urmau să-l salte pe rusnac. Ăsta era un fapt 
stabilit deja. Plato n-avea să se pună de-a 


curmezişul. Agenţii trebuiau să-l vadă pe individ intrând 
în posesia a ceva. Dar care era exact conţinutul acelui 
lucru? Suficient ca să dea substanţă acuzațiilor, cu 


siguranţă. Dar nu neapărat tot ceea ce individul se 
pregătea să plătească. Ținând cont de circumstanţe, asta ar 
fi fost excesiv de generos. O marjă mică putea fi reţinută. 
La drept vorbind, o marjă mai mare. Posibil, cea mai mare 
parte a 


cantităţii convenite. Pentru că ce mama dracului ar fi 
putut să facă rusnacul? Să 


tune şi să fulgere într-o celulă de maximă 
securitate despre cât e de nedreaptă viaţa? 


Oricum avea să facă asta. Aşa încât Plato putea să-i ia 
banii şi apoi să vândă din nou marfa altcuiva. Ca atunci 
când vinzi o casă, doar că de data asta iei aragazul, 
becurile şi geamurile de la ferestre. 


Stratagema urma să-i crească de peste două ori cheltuielile 
de transport, dar putea să se-mpace cu ideea. Era sigur că 
o soluţie avea să apară singură. Detaliile aveau să se 
clarifice. 

Pentru că el era Plato, iar ei nu. 
Janet Salter aduse cafeaua în bibliotecă 


pe o tavă de argint. Un ibric din porțelan, frişcă, zahăr, trei 
ceşti minuscule, trei farfurioare şi trei linguriţe. Era clar că 


poliţistele aflate la post nu fuseseră 


incluse. Probabil că se discutase în prealabil despre 
separarea obligaţiilor profesionale de cele sociale. Probabil 
că 


polițistele erau mulţumite de rezultatul final. Reacher se 
aflase în situaţia lor de multe ori. Intotdeauna era mai bine 
să 


separi lucrurile şi să te concentrezi. 


Janet Salter turnă cafeaua. Ceşcuţa era mult prea mică 
pentru mâinile lui Reacher, dar cafeaua era bună. 
Adulmecă aburul şi luă o sorbitură. Apoi telefonul lui 
Holland sună. Holland tinu ceaşca în echilibru şi-şi scoase 
telefonul din buzunar, verificând ecranul. Deschise 
telefonul cu o singură 


mână şi răspunse. Ascultă timp de opt secunde. Apoi 
închise telefonul şi zâmbi larg, recunoscător şi fericit. 
— Tocmai l-am prins pe individul care l-a împuşcat pe 
avocat, spuse el. 


Două fără cinci minute după-amiaza. 
Încă treizeci şi opt de ore. 

Capitolul 15 


Reacher se întoarse la secţie împreună cu Holland. Maşina 
Crown Vic fără însemne părăsi străduţa laterală şi se alinie 
pe făgaşele formate, înaintând lin şi uşor. 


Peterson îi aştepta în sala de operațiuni. 
Zâmbea şi el, la fel de larg, de 
recunoscător şi de fericit ca Holland. 
Reacher nu zâmbea. Avea îndoieli serioase. 


Bazate pe o experienţă amară. O rezolvare rapidă şi 
uşoară la o problemă serioasă era ceva prea frumos ca să 
fie adevărat. Iar lucrurile care erau prea frumoase ca să fie 
adevărate de obicei nu erau. O lege 


fundamentală a naturii. 
— Deci, cine a fost făptaşul? întrebă el. 
— Jay Knox, răspunse Peterson. Şoferul autocarului. 


Reacher auzi istorisirea la mâna a doua, stând deoparte şi 
ascultându-l pe Peterson punându-l pe Holland la curent 
cu ce se întâmplase. Cu patruzeci de minute în urmă, o 
maşină de patrulare văzuse un pieton care înainta cu greu 
prin zăpada de pe marginea unui drum rural la un 

kilometru şi jumătate de oraş. Peterson preciză numele 
politistului din maşină, zicând că e „de-ai noştri”. Un 
angajat vechi, probabil. Din jumătatea bună a 
departamentului. Poate cineva pe care Holland chiar îl 
cunoştea bine. Conform ordinelor, polițistul din maşină 
acţiona la un nivel de alertă maximă, dar chiar şi aşa, s-a 
gândit că tipul era mai degrabă un şofer care dăduse de 
necaz decât un 


criminal. A oprit şi s-a oferit să-l ia cu maşina. Răspunsul 
individului a fost cumva în neregulă. Omul era morocănos, 


necooperant şi evaziv. Prin urmare, 
polițistul i-a pus cătuşele şi l-a 
percheziţionat. 

Şi a găsit în buzunar un pistol Glock 17 


de nouă milimetri. Mirosea ca şi cum se trăsese de curând 
cu el, iar din încărcător lipsea un cartuș. 


Polițistul l-a arestat şi l-a adus l-a secţie. 


La registratură a fost recunoscut ca fiind şoferul 
autocarului. S-au luat probe de pe mâini şi haine pentru 
depistarea 


reziduurilor de la împuşcătură. Testele au ieşit pozitive. 
Jay Knox trăsese cu un pistol cândva în ultimele ore. 
Pistolul era plin de amprentele lui. I s-au citit drepturile. 

Acum era în arest într-o celulă. Nu ceruse un avocat. Dar 
nici nu voia să vorbească. 


Holland se duse să se uite la Knox în celulă. Era un imbold 
cu care Reacher se mai întâlnise. Era ceva similar cu 
mersul la grădina zoologică. După o captură 


importantă, oamenii vin să se zgâiască la individ. Stau în 
faţa zăbrelelor un moment şi absorb imaginea. După aceea 
vor spune că citiseră pe chipul individului ceva despre care 
ştiuseră că e ceva necurat. 


Dacă nu, vor vorbi despre banalitatea răului. Despre faptul 
că nu există semne pe care să te poţi bizui. 


Peterson rămase în sala de operaţii. 


Incerca să lege în minte firele răzlețe. Un alt imbold pe 
care Reacher îl cunoştea. Un imbold periculos. Dacă o iei 
înapoi pe firul evenimentelor, ajungi să vezi ceea ce vrei să 
vezi. 


— Câte gloanţe s-au găsit în victimă? 


întrebă Reacher. 

— Unul, răspunse Peterson. În cap. 

— Nouă milimetri? 

— Aproape sigur. 

— E un glonţ răspândit. 

— Știu. 

— Geografia corespunde? 

— Knox a fost săltat cam la şase kilometri de locul crimei. 
— Pe jos? E prea departe, în mod cert. 
— Trebuie să fi fost implicat un vehicul. 
— De ce? 

— Aşteaptă până vezi fotografiile. 


Fotografiile sosiră după o jumătate de oră. Erau în acelaşi 
tip de dosar pe care Reacher îl văzuse în biroul lui 
Holland, cu o seară înainte. Acelaşi tip de fotografii. 


Lucioase, douăzeci pe douăzeci şi cinci de centimetri, cu 
etichete imprimate lipite pe colţurile de jos. Erau foarte 
multe. Erau imagini color, dar dominau nuanțele de gri şi 
de alb. Zăpadă pe jos, zăpadă în aer. 


Obturatorul camerei surprinsese căderea fulgilor în forme 
suspendate stranii şi întunecate, precum cenuşa de la un 
vulcan, ca pete şi impurități. 


Prima era o imagine de ansamblu, luată 


de la distanță, pe direcţia vest-est. Arăta drumul acoperit 
de zăpadă cu două perechi de făgaşe grupate aproape de 
creasta carosabilului. O maşină singuratică stătea fix în 
centrul făgaşelor orientate spre vest. 


Avea farurile aprinse. Nu cotise, nu derapase. Se oprise din 
rulare, ca un tren pe şine. 

A doua imagine fusese obţinută de la o distanță mai mică 
cu vreo treizeci de metri. 


Trei lucruri săreau în ochi. 


Mai întâi, în spatele volanului se zărea o siluetă. Un 
bărbat, ţinut drept în scaun de centura de siguranță, cu 
capul căzut în faţă. Al doilea, geamul din dreapta-spate era 
împroşcat cu o pată roz întinsă. Şi al treilea, nu se vedea 
absolut nimic pe drum, în afară de zăpada virgină şi patru 
făgaşe formate de roţile maşinilor. Nimic altceva în plus. 


A treia fotografie confirma acest lucru. 


Pentru a treia imagine, camera ignorase complet maşina. 
Obiectivul fusese 


îndreptat direct de la vest la est, de-a lungul drumului, 
chiar deasupra locului în care banda galbenă stătea 
îngropată sub zăpadă. Era o imagine lipsită de trăsături 
caracteristice. Nu era nimic de văzut. 


Maşinile care trecuseră săpaseră nişte şanţuri, baza 
făgaşelor fusese presată în jos, mici pereţi laterali fuseseră 
aruncați în sus, avalanşe minuscule se rostogoliseră 


spre exterior de pe vârfurile pereţilor laterali, iar acele 
mici fragmente căzute fuseseră netezite de o crustă de 
omăt proaspăt. 


Nimic altceva. 

— Bune imagini, remarcă Reacher. 
— M-am străduit, spuse Peterson. 
— Frumos lucrat. 

— Mulţumesc. 

— Nu se văd urme de paşi, spuse 
Reacher. 

— De acord, confirmă Peterson. 


A patra fotografie era un prim-plan al unuia dintre 
făgaşele ce mergeau spre est. 


Nici aici nu era nimic de văzut, în afară de fragmente 
desprinse şi amestecate din urmele de cauciucuri, aceleaşi 
vafe şi structuri reticulare pe care Reacher le văzuse peste 
tot în oraş. Nicio şansă să 


reconstitui ceva care să merite să fie trimis la un laborator. 


A cincea imagine era un prim-plan al maşinii, luată din 
dreapta-faţă. Era un Sedan mic şi cochet, o marcă pe care 
Reacher nu o recunoscu. 


— Infiniti, spuse Peterson. E japoneză. 


Divizia de lux a firmei Nissan. Modelul ăla are un motor V- 
6 şi tracţiune permanentă 


pe patru roţi. Toate cele patru pneuri sunt de iarnă. Este o 
maşină practică şi e suficient de arătoasă pentru un avocat 
din Dakota de Sud. 


Vopseaua era argintiu-deschis. In esenţă, era curată, dar 

recent efectuate pe timp de iarnă. Felul în care lumina era 
reflectată de zăpadă şi de vopseaua maşinii o făcea să pară 


fantomatică, lipsită de substanţă. Geamul şoferului era 
complet deschis. Mortul era prins de scaun cu centura de 
siguranță. 


Vântul suflase ceva zăpadă spre el. Avea bărbia proptită în 
piept. Ai fi zis că aţipise, dacă făceai abstracţie de gaura 
din cap. 


Gaura era subiectul celei de-a cincea fotografii. Se afla 
chiar în centrul frunții. 


Ca un al treilea ochi. Era clar că individul se uitase pe 
fereastră, cu capul întors la jumătatea distanţei dintre 
lateral şi drept înainte. Fusese împuşcat drept de-a lungul 
axei câmpului său vizual. Privise către armă. Rana de 
ieşire împrăştiase resturi pe toată suprafaţa geamului aflat 


pe 


diagonală în spatele lui. După aceea, capul i se lăsase în jos 
şi se rotise înapoi la o poziţie centrală. 


Restul imaginilor prezentau cadavrul şi interiorul maşinii 
din toate unghiurile posibile. Fă cât mai multe fotografii, 


spusese Reacher, iar Peterson se 


conformase întru totul. În spaţiul pentru picioare din 
dreapta şoferului se găsea o pereche de galoşi aşezaţi 

cromat, multifuncțional. Reacher văzuse produsul în 
broşurile de reclamă din avioane. Cu ele puteai să spargi 
geamurile dacă portierele rămâneau blocate în urma unui 
accident rutier. Un accesoriu ideal pentru oamenii 
prudenti, meticuloşi şi organizaţi, interesaţi de maşini. Dar 
Reacher se întreba dacă un astfel de obiect fusese vreodată 
folosit în mod serios în întreaga istorie a transporturilor 
rutiere. 


Bănuia că nu. 
Schimbătorul maşinii era în poziția 


Parcare. Cheia de igniţie era întoarsă în poziţia de 
funcționare. Tahometrul arăta un ralanti de 800 de rotații 
pe minut. 


Kilometrajul arăta mai puţin de 16.000 de kilometri. 
Temperatura de interior era fixată la 20 de grade. Radioul 
era acordat pe un post local de unde medii. Indicatorul 
butonului de volum era dat la minimum. 


Indicatorul nivelului de carburant arăta că 
rezervorul era aproape plin. 
— Spune-mi povestea, zise Reacher. 


— OK, spuse Peterson, Knox e într-un vehicul pe care-l 
conduce. Se îndreaptă 


spre est. Avocatul merge spre vest. 


Amândoi circulă cu viteză mică, condiţiile de deplasare 
fiind rele. Knox îl vede pe avocat apropiindu-se. Îşi 

portierei. Scoate braţul afară şi-i face semn avocatului să 
oprească. Avocatul reduce viteza şi opreşte. Coboară şi el 


geamul. Se gândeşte, poate, că Knox vrea să-l avertizeze cu 
privire la un pericol aflat în faţă. Ca de la şofer la şofer, 
cum fac oamenii în condiții meteo adverse. În loc de asta, 
Knox îl împuşcă şi-şi continuă 


drumul cu maşina. 
— Cine-a găsit cadavrul? 


— Un alt tip care mergea spre est. Cred că la cinci sau zece 
minute după ce s-a întâmplat. A încetinit, s-a uitat şi ne-a 
sunat de la o benzinărie aflată la trei kilometri distanţă. Nu 
avea telefon celular. 


— Knox e dreptaci? 

— Nu ştiu. Dar cei mai mulți oameni sunt. 
— Aţi găsit cartuşul gol? 

— Nu. 


— Dacă Knox e dreptaci, înseamnă că a tras pe diagonală, 
cu braţul petrecut peste corp. Avea nevoie de o alungire 
rezonabilă 


a brațului. Probabil că vârful ţevii ieşea doar puţin pe 
geam. Portul de ejecţie al Glockului e pe partea dreaptă. 
Aşa că 


trebuia să-şi aleagă cu mare atenţie poziţia. Trebuia să ţină 
portul de ejecţie în interiorul maşinii. Cam înghesuit. Nu ai 
cum să iei linia de ochire de-a lungul ţevii. 

Şi totuşi glonţul l-a lovit pe mort drept între ochi. Nu-i aşa 
uşor. E chiar aşa de bun trăgător Knox ăsta? 


— Nu ştiu. 
— Ar trebui să încerci să afli. 


— Mă gândesc că, poate, cartuşul gol s-a lovit de cadrul 
uşii sau de parbriz, pieziş, şi a ricoşat în interiorul 
vehiculului lui Knox. 


— Zi-mi despre vehiculul lui Knox. 


— Aranjat dinainte. A ajuns în oraş ieri şi s-a întâlnit cu 
cineva azi. Poate cu un motociclist, care i-a dat o maşină, 
probabil o camionetă. Knox şi-a îndeplini misiunea, a 
returnat vehiculul şi se ducea pe jos acasă când l-am 
arestat. 


Reacher nu spuse nimic, aşa că Peterson continuă: 


— Cei la care l-am cazat aseară mi-au spus că a ţinut 
morţiş să spună că avea să 


fie plecat în oraş toată ziua. Au mai zis că 


n-a fost o companie plăcută. De parcă l-ar fi frământat 
nişte gânduri. 


— M-am întâlnit cu el azi-dimineaţă la cafenea. 
— Şi cum ţi s-a părut? 


— N-a fost o companie plăcută. Mi-a zis că urma să nu fie 
plătit începând de ieri. 


Poate că se temea că-şi va pierde slujba. 

— Era agitat din pricina misiunii sale. 

— De unde ştia că avocatul vine cu maşina? 
— l-a spus cel care i-a dat maşina. 


— De unde ştia că avocatul avea să fie pe acel drum şi la 
acea oră? 


— Aritmetică simplă. Întâlnirea falsă era pentru la prânz. 
Destul de uşor să calculezi retrospectiv în materie de timp. 
La fel de simplu şi în privinţa poziției, dat fiind că 


toată lumea ştia că autostrada e închisă. 


— Nu mă-mpac cu felul în care a ajuns aici, din capul 
locului. A fost mult prea complicat. Şi a spus că o maşină 
se 


îndrepta direct spre el. Nu putea să 


aranjeze asta dinainte. Nici nu putea să o inventeze. Avea 
douăzeci şi unu de martori potenţiali la bord. 


— Niciunul dintre ei n-a văzut-o. 
— Nu putea să ştie asta în avans. 
— Să zicem că într-adevăr o maşină 


venea spre el, spuse Peterson. Poate că a luat instantaneu 
decizia de a o exploata în loc să simuleze o defecţiune 
aproape de intersecţie. A avut vreo întârziere în reacție? 


— Nu ştiu, dormeam, spuse Reacher. 
Peterson nu spuse nimic. 


— Cred că aţi arestat pe cine nu trebuia, fu de părere 
Reacher. 

— Poliţiştilor nu le place să audă aşa ceva. 


— Ştiu. Şi eu am fost poliţist. Ceea ce nu face să fie mai 
puţin adevărat. 


— l-am găsit în buzunar un pistol cu care a tras. 
— Caz rezolvat? întrebă Reacher. 

— Ăsta-i un pas mare. 

— Dar? 

— În acest moment, da, cred că-i 

rezolvat. 

— Atunci fii consecvent şi cheamă 

poliţiştii de la casa lui Janet Salter. 

— Nu eu iau decizia asta, spuse Peterson. 

— Şi dacă ai lua-o, ce-ai face? 

— Nu ştiu. 

— Holland o va lua? 

— Trebuie să vedem. 

Trei fără cinci după-amiaza. Încă treizeci şi şapte de ore. 

Capitolul 16 


Holland n-a luat decizia. Nu pentru că l-ar fi crezut pe 
Knox nevinovat, cel puţin aşa susţinea. Ci pentru că miza 
era îndeajuns de mare ca răufăcătorii să aibă justificare 
pentru o a doua tentativă, apoi pentru a treia şi, dacă era 
necesar, a patra şi a cincea. Prin urmare, protecţia pentru 
Janet Salter avea să rămână în vigoare până la terminarea 
procesului. 


Şi, deodată, Jay Knox a început să 
vorbească, iar lucrurile s-au schimbat din nou. 


Knox a spus că purta asupra lui un pistol pentru protecţie 
personală şi că aşa făcuse întotdeauna. A spus că era 
abătut, 


deprimat şi frustrat din cauza incidentului cu autocarul, 
temându-se că patronii lui aveau să-l fenteze la plată. Nu-i 
plăceau ciudaţii la care fusese cazat. Zăbovise cât putuse 
de mult la micul dejun din cafenea, dar Reacher îl 
deranjase, aşa că, de nervi, plecase într-o plimbare lungă. 
Încerca astfel să-şi domolească sentimentele. Dar a ajuns la 

lemn peste un pârâu înghețat şi a văzut un indicator 
rutier: Podul îngheață înainte de 


drum. Şi-a pierdut cumpătul, a scos pistolul şi a tras în 
indicator. Faptă pentru care era gata să-şi ceară scuze, 
adăugând că mai toate indicatoarele rutiere pe care le 
văzuse în zonă erau ciuruite de gloanţe sau alice. 


Îşi amintea unde era podul. Îşi amintea poziţia în care se 
aflase. A fost destul de exact în privinţa asta. Putea chiar 
să 


aprecieze binişor unde trebuie să fi căzut cartuşul gol. 
Evident, Peterson ştia unde se afla podul. 


Poziţia lui era logică din punct de vedere geografic, dat 
fiind locul în care fusese arestat Knox. Se gândi că, dacă 
Knox fusese într-adevăr acolo, urmele paşilor lui puteau fi 


văzute încă vag, sub acumularea nouă de zăpadă. Cu 
siguranţă că nimeni altcineva nu se plimbase pe-acolo. 


Localnicii aveau mai multă minte. Trimise o maşină de 
patrulare să verifice. In 


portbagajul vehiculului era un detector de metale. 
Echipament standard în 


jurisdicţiile cu delicte armate şi zăpadă. 


După zece minute, polițistul trimis în recunoaştere sună de 

de paşi. Şi cartuşul gol. Era îngropat în zăpadă la capătul 
unui şănțuleţ lung de-un deget. Glonţul ajunsese acolo 
sfârâind şi topind zăpada. Fulgii căzuţi între timp 
acoperiseră parțial șanțul, care era încă 


vizibil, dacă ştiai ce cauţi. Iar polițistul a confirmat că în 
indicatorul de avertizare era o gaură nouă, provocată 
aproape sigur de un glonţ de nouă milimetri, în spaţiul 
dintre h-ul de la „îngheaţă” şi d-ul de la 


„drum”. 

Peterson se sfătui cu Holland şi conveniră 
că omul pe care-l căutau rămânea 
neidentificat şi se afla deja în vecinătate. 
Şi nu-şi terminase treaba decât pe 
jumătate. 


Cinci minute mai târziu, Jay Knox era eliberat. Dar i se 
spuse că pistolul avea să 


rămână la secţia de poliţie, pentru orice eventualitate, 
până când putea să plece din oraş. Knox acceptă cu dragă 
inimă 

înţelegerea. Reacher îl văzu ieşind din hol în zăpadă, 
grațiat, dar tot înfrânt, uşurat, dar tot frustrat. După o 
nouă rundă de consultări, Peterson şi Holland puseră 


departamentul în stare de alertă maximă. 


Chiar şi Kapler şi Lowell reveniră la sarcini active. 

Întregul personal primi ordin să se urce în maşini şi să 
patruleze străzile în căutare de feţe ciudate, vehicule 
nelalocul lor, comportamente bizare, o expresie mobilă a 
temerii primare a oricărui departament de poliţie: e cineva 
în preajmă. 


Peterson prindea în piuneze pozele de la noul loc al crimei 
pe panourile din micul birou de pe coridorul de lângă sala 
de operaţiuni. Le aşeza pe peretele opus celui cu 
fotografiile cu tipul în negru descoperit mort în zăpadă. 
Reacher îl găsi acolo. 


Peterson spuse: 

— Tocmai ne-am făcut de baftă şi am 

irosit o grămadă de timp. 

— Nu chiar o grămadă de timp, zise 

Reacher. 

— Ce-ar face unitatea ta de elită în continuare? 


— Ar face speculaţii legate de transmisiile automobilelor şi 
oamenii precauţi. 


— Ce înseamnă asta? 


— În afară de faptul că Knox n-a fost omul căutat, cred că 
ai intuit corect cum s-au întâmplat lucrurile. Absența 
urmelor în zăpadă o dovedeşte. Două maşini s-au oprit una 
lângă cealaltă, aproape la nivel. 


Ucigaşul i-a făcut semn cu mâna 

avocatului. Acesta a oprit. Întrebarea este, de ce a oprit? 
— Este lucrul evident de făcut. 


— De acord, spuse Reacher, pe un astfel de drum. Vara, la 
viteze normale, nu s-ar întâmpla. Dar pe zăpadă, sigur, 
înaintezi greu, te gândeşti că celălalt ori are nevoie de 
ajutor, ori deţine informaţii care-ţi sunt necesare. Aşa că te 
opreşti. Dar dacă eşti un tip îndeajuns de prudent ca să-ţi 


iei la tine galoşii şi să-ţi montezi pe bord un ciocan de 
urgenţă şi asculţi radioul local ca să auzi buletinul meteo şi 
îţi ţii rezervorul plin mai tot timpul, atunci întreaga 
poveste nu prea-ţi inspiră încredere. Aşa că 


păstrezi transmisia în viteză şi ţii piciorul pe frână. Ca să 
poți, la nevoie, s-o iei rapid din loc. Poate c-ai deschide 
geamul un pic. 


Dar avocatul vostru n-a făcut asta. Şi-a pus maneta pe 
Parcare şi şi-a deschis geamul până jos. 


— Şi ce înseamnă asta? 
— Înseamnă că era pregătit pentru o 


tranzacţie în toată regula. O conversaţie, o discuţie, tot 
tacâmul. A dat volumul radioului la minimum, pregătindu- 
se. De unde reiese că poate-l cunoştea pe cel care l-a oprit. 

cont de genul de oameni cu care pare să fi avut de-a face. 
— Voi ce-aţi fi făcut acum? 
— Până acum, i-am fi întors deja viaţa cu susul în jos. 


— E mai greu să facem asta. Locuieşte în districtul 
învecinat. Nu intră-n jurisdicţia noastră. 


— Trebuie să pui mâna pe telefon şi să 
cooperezi. 

— Cum făceai tu cu agenţii federali? 
— Nu tocmai, spuse Reacher. 

Plato îşi încheie plimbarea de după- 


amiază cu o vizită la prizonierul său. Tipul era prins cu un 
lanţ de gleznă, în aer liber, fixat de un stâlp metalic 
ancorat adânc în pământ. 


Era un hoţ. Se lăcomise. În mod evident, operațiunile lui 
Plato erau tranzacţii cu bani lichizi, astfel că importante 
cantităţi de bancnote trebuiau depozitate pe 


perioade lungi, în pământ, în pivnițe, ascunse ici şi colo, 
până la punctul la care daunele provocate de umezeală şi 


rozătoare se ridicau la aproximativ zece la sută din 
venituri. O sută de mii din fiecare milion pur şi simplu 
erau distruse şi dispăreau. Doar că divizia acestui individ 

susținea că pierderile fuseseră de doisprezece la sută. Ceea 
ce era o 


anomalie. La o cercetare atentă, a reieşit că individul 
obişnuia să dea cu jula, un sfert de milion ici, un sfert de 
milion colo. 


Până la un punct, Plato era tolerant cu greşelile, dar nu şi 
cu lipsa de loialitate. 


Acesta fiind motivul pentru care individul fusese legat cu 
lanţul de un stâlp. 


Pe timpul iernii, la o sută şaizeci de kilometri de Ciudad de 
México, vremea nu era teribil de caldă. Nu erau insecte 
periculoase în aer sau pe pământ, şerpii erau adormiţi, iar 
micile mamifere 


nocturne erau în general sfioase. Aşa încât individul avea 
să moară fie de sete, fie de foame, în funcţie de precipitaţii. 


In afară de cazul în care alegea 
alternativă. O secure se afla la îndemână. 


Lama era ascuţită şi tibia individului. aproape. Încă n-o 
folosise. Dar Plato credea că avea s-o facă. De obicei, 
şansele erau de cincizeci la sută. Dovada acestei afirmaţii 
era peste tot în regiune, 


exprimată într-un număr de femei rămase văduve şi un 
număr egal de bărbaţi care se deplasau în cârje. 

În sala de operațiuni din Dakota de Sud ceasul arăta patru 
fără cinci după-amiaza. 


Incă treizeci şi şase de ore. 


— Patru fără cinci aici înseamnă cinci fără 


cinci pe Coasta de Est, spuse Peterson. Ora închiderii. E 
timpul să suni la vechea ta unitate. Incă avem nevoie de 
informaţia aia. 


Reacher se duse la biroul din colţul sălii. 
Se aşeză, dar nu formă numărul. Ora 
închiderii în Virginia era cinci, nu cinci fără 


cinci. Precizia era importantă. Conta pentru el şi nu avea 
nicio îndoială că şi pentru actualul lui succesor era la fel. 


— Ce părere ţi-ai făcut despre doamna Salter? întrebă 
Peterson. 


— Probabil că e o persoană care a citit mult. 
— Ca martor? 

— Excelent. 

— Va rezista? 

— E speriată. 

— N-o putem învinui. 


— Care-i treaba cu aprovizionarea cu materii prime a 
laboratorului? Şi, că veni vorba, de ce nu interceptaţi 
produsul finit când îl expediază? 

— Încercăm. Dar ca să putem garanta ceva, ar trebui să 
fim pe drumul acela zi şi noapte, şapte zile din şapte. 


— Şi cu oamenii potriviţi, spuse Reacher. 


Unii dintre oamenii voştri par cam adormiti la schimbul de 
tură. Dar, în orice caz, trebuie să-i spui doamnei Salter că 
faceţi tot ce vă stă în putinţă. În momentul ăsta are 
senzaţia că toată povara e pe umerii ei. 


— l-am spus că nu e obligată să facă 

nimic. 

— Unii oameni au modul lor propriu de a înțelege 
obligativitatea. 


Reacher luă telefonul şi apăsă tasta nouă. Formă numărul 
pe care şi-l amintea şi aşteptă să înceapă mesajul 
înregistrat. 


Dacă ştiţi interiorul serviciului căutat, 
puteți să-l formaţi în orice moment. Tastă 
110. li răspunse aceeaşi voce masculină. 


Căpitanul, din Sud. Aceeaşi întâmpinare dintr-un singur 
cuvânt. 


— Da? 

— Cu Amanda, te rog, spuse Reacher. 

Urmă un clic şi un tors ca de pisică şi un al doilea ton de 
apel, după care se auzi glasul. Cald, răguşit, murmurat, 
intim. 

— Eşti o mare belea, rosti vocea. 

— Sunt? spuse Reacher. 

— De parcă n-aveam destule pe cap. 

— Care-i problema? 

— Locul tău aflat la opt kilometri vest de Bolton nu ocupă 
un loc central în arhive. In registrul unităţilor nu apare 
nicio 

menţiune. 

— Nici n-are cum. E abandonat. Poate că 

nici n-a fost folosit vreodată. 

— A fost vândut? 

— Nu ştiu. Poate doar retrocedat. Se află 

pe ceea ce poliţiştii de-aici numesc teren public. 


— Am căutat pe o perioadă de cincizeci de ani în urmă în 
registrul titlurilor de proprietate şi n-am găsit niciun 
transfer. 


— Atunci poate că încă e al nostru. 


— Caz în care am avea nişte costuri. 


Inspecţii bianuale şi ceva cheltuieli de întreţinere, măcar. 
Dar nu sunt 


consemnate nicăieri astfel de cheltuieli. 


— Trebuie să fie ceva. Nici măcar armata nu construieşte 
lucruri ca să uite cu totul de ele apoi. 


— E împrejmuit cu gard? 
— Nu ştiu. Sunt la opt kilometri de el. De ce? 
— Pentru că nici măcar armata nu 


construieşte lucruri ca să uite cu totul de ele apoi. Prin 
urmare, absenţa 

altă listă. Se poate să fi fost o unitate secretă. 

— Toate erau, spuse Reacher. 

— Unele mai mult decât altele. 

— Bătrânii de-aici îşi amintesc de un cordon de securitate. 
— Întotdeauna au existat cordoane de securitate. 


— Cât de secret poate să fie? Au adus lucrători de 
construcții aici. 


— Secretă atunci, abandonată acum. 


Poate pentru că era foarte bizară. Ceea ce ar putea fi 
important pentru tine. Dar dacă 


vrei într-adevăr să ştii, va trebui să mai fac nişte săpături. 
— Poţi? 

— O să te coste. 

— Ce? 

Cald, răguşit., murmurat, intim. 

— Vreau să ştiu povestea din spatele îndoiturii din birou. 
— Nu ai timp. Ai destule de făcut. 


— În momentul ăsta, ard gazul, 


aşteptând un telefon. 

— Ceva interesant? 

— Destul. 

— Povesteşte-mi despre asta. 

— Nu aşa era înțelegerea. Tu trebuie să- 
mi povesteşti. 

— Nu vreau să vorbesc prin centrală. 

— Nu ai de ce să-ţi faci griji. E evident că 
treaba cu capul colonelului a fost 


îndreptățită, altfel te-ar fi arestat pe loc atunci. lar dauna 
produsă unei proprietăţi a guvernului s-a prescris de mult. 


— Cât de mult te vei strădui cu săpăturile alea? 
— Atât de mult cât vei dori tu. 

— Când urmează să primeşti telefonul ăla? 

— Curând, sper. 

— Vezi? N-avem timp pentru poveste. 


Află lucrul de care am nevoie până mâine şi-o să-ţi spun 
atunci. 


— Greu se mai negociază cu tine. 
— Speram să obţin ceva gratis. 
— Măcar dă-mi un indiciu. 


— OK, spuse Reacher. N-a fost vorba de un colonel. Era 
general cu o stea. 


Plato se hotărî să ia cina devreme, pentru că sărise peste 
prânz şi acum îi era foame. 


Aşa că-şi făcu apariţia în bucătărie. Era un lucru pe care-i 
plăcea să-l facă din când în când. Credea că astfel îşi 
demonstrează 


solidaritatea cu oamenii care lucrau pentru el. Simţea că e 
un gest cuprinzător şi democratic. Dar întotdeauna se 

într-o chestie de tip feudal. Oamenii lui lăsau capetele-n 
jos, se foiau, se agitau, roşeau şi se fâstâceau. Probabil 
fiindcă se temeau de el. Dar n-aveau niciun motiv. Nu 
făcuse niciodată victime în rândul 


personalului domestic. Niciunul dintre ei nu avusese 
vreodată de suferit. În orice caz, nu cei din actuala 
generaţie. Doi dintre predecesorii lor fuseseră îngropați pe 
proprietate, dar nimeni dintre actualii săi angajaţi nu ştia 
nimic despre asta. 


Comandă un apetitiv rece şi un antreu fierbinte şi-şi luă o 
bere din frigider, după 


care se duse să aştepte în sufrageria mai mică de afară. 
Luă telefonul celular şi formă numărul de la vila protejată 
cu ziduri aflată în oraş, la peste o sută şaizeci de kilometri 
distanţă. Întrebă: 


— Cum merge treaba în Dakota de Sud? 

Omul din vilă răspunse: 

— Avocatul a fost rezolvat încă de-acum şase ore. 
— Şi martorul? 

— Încă nu. 

— Deci, când? 

— Curând. 

— Cât de curând? 

— Foarte curând. 

Plato simţi cum îi creşte tensiunea şi i se umflă venele de la 
tâmple. Văzu cu ochii minţii următoarele douăzeci şi patru 
de ore. Îi plăcea să gândească vizual. Îi plăcea să vadă 
intervalele cronologice aranjate liniar, ca gradaţiile de pe o 
riglă. 


Le inspectă îndeaproape, ca o pasăre care se lasă jos în 
zbor deasupra mării, pe unele le completă, iar pe altele le 
lăsă goale. 


— Sună-ţi omul şi spune-i că treaba cu martorul nu mai 
poate să aştepte. 


— O să-l sun, spuse omul din vilă. 
Plato închise şi formă din nou un număr. 


La aerodrom. Ceru să i se pună avionul în aşteptare. 
Trebuia alimentat cu carburant şi gata de decolare în orice 
moment. Planul de zbor trebuia să arate Canada, dar aia 
era o rută falsă. În realitate, avea să fie un drum de două 
mii şapte sute de kilometri dus şi două mii şapte sute de 
kilometri întors. Trebuia să se asigure combustibil la 
punctul intermediar pentru cursa de 


întoarcere. 


Apoi dădu un al treilea telefon. Avea nevoie de şase oameni 
care să meargă cu el. Oameni buni, dar nu atât de buni 
încât să nu-şi permită să-i abandoneze acolo. 


Dacă se ajungea la asta. 
Ceea ce, spera el, avea să se-ntâmple. 

Reacher încetă să se gândească la femeia cu glasul 
interesant când auzi strigăte în holul de la intrarea în 
secţie. 


Strigăte dintr-o singură parte. O 


convorbire telefonică, începuse pe un ton oficial, devenind 
politicoasă, apoi uşor defensivă şi, în final, exasperată. Se 
sfârşi cu ţipete. Urmară câteva mişcări: bătrânul de la 
recepţie merse în biroul lui Holland, Peterson veni şi el la 
Holland, bătrânul se întoarse în hol, Peterson se întoarse în 
sala de operaţiuni. 


— Probleme cu motocicliştii, spuse 


Peterson. Unul dintre ei tocmai a sunat. 


Spune că trei dintre oamenii lor lipsesc şi de ce nu facem 
nimic în privinţa asta. 


— Ce le-aţi spus? 
— Că ne ocupăm de povestea asta. 
— şi? 


— Au spus că să facem bine să ne dăm silinţa mai mult, 
altfel vin în oraş şi rezolvă 


singuri problema. Ne-au dat termen până 
mâine. 

Cinci fără cinci după-amiaza. 

Încă treizeci şi cinci de ore. 

Capitolul 17 


Peterson plecă din nou şi Reacher rămase singur în sala de 
operaţiuni, privind pe fereastră. Continua să ningă. Fulgii 
cădeau prin conurile de lumină gălbuie ale 

lămpilor cu sodiu. Cerul era întunecat. Ziua era pe 
terminate. Douăsprezece mii de suflete din apropiere se 
adăposteau în case, la căldură, uitându-se la televizor, 
pregătindu-se de masa de seară. La nord, închisoarea 
dădea-n foc. La vest, 


motocicliştii făceau numai ei ştiau ce. Şi undeva un ucigaş 
necunoscut îşi pregătea a doua lovitură. 


Peterson se întoarse şi spuse: 


— Comandantul Holland crede că indivizii blufează. Că 
toată strategia lor de până 


acum a fost să rămână în limitele legii ca să nu ne dea un 
motiv de acţiune împotriva lor. 


Reacher nu spuse nimic. 
— Tu ce crezi? întrebă Peterson. 


— Nu putem afla decât într-un singur mod. 


— Şi care-ar fi acela? 

— Recunoaștere. 

— Vrei să ne ducem acolo? 


— Nu, mă duc eu, spuse Reacher. Oricum trebuie să văd 
locul. Ca să aflu ce e. 


— Ai oameni care lucrează la asta. 

— Nimic nu poate înlocui ceea ce vezi cu ochii tăi. 
— Pur şi simplu te duci acolo? 

— Am să spun că sunt de la armată. O 
inspecţie bianuală a proprietăţii noastre. 
— De unul singur? 

— De ce nu? 

— N-o să meargă. Vor vrea să-ţi vadă 
legitimaţia. 

— Nu. Ăştia nu sunt cetăţeni obişnuiţi. 
— Când vrei să te duci? întrebă Peterson. 
— Cât de curând posibil, spuse Reacher. 
N-are niciun rost să merg pe întuneric. Să 
zicem, de cum se luminează de ziuă. 


Peterson îi spuse că departamentul avea o maşină 
nemarcată de rezervă, pe care Reacher o putea folosi. 
Momentul în care avea să se lumineze de ziuă depindea de 
vreme, dar avea să fie undeva între orele şapte şi opt. 


— Acum te duc acasă, spuse în concluzie Peterson. Trebuie 
să te odihneşti. 


Reacher clătină din cap şi spuse: 


— Ar trebui să mă duci acasă la Jane Salter. Are camere 

pus la dispoziţia voastră după accidentul cu autocarul. 
Apoi mi-a zis că ştie totul despre planul de criză al 
închisorii. A fost ca un mesaj codificat. Vrea să fie acolo 
cineva care să nu plece când sună sirena. 


Imaginează-ţi cum s-ar simţi într-o astfel de situaţie. 


Peterson se gândi la asta o secundă şi încuviinţă cu o 
mişcare a capului. Dădu să 

spună ceva şi se opri. 

— Am vrut să-ţi zic că-ţi aduc eu bagajele acolo, dar n-ai 
aşa ceva. 

— Spune-i lui Kim că mi-am luat haine noi. Că m-ai văzut 
îmbrăcat cu ele. Cred că 

era putin îngrijorată. Şi mai spune-i c-o să 

am grijă de haina tatălui ei. Şi că-i mulțumesc din nou 
pentru ospitalitate. 

Ninsoarea nu se oprise, dar pe drumurile dintre secţia de 
poliţie şi locuinţa lui Janet Salter încă se mai putea circula. 
Plugurile trecuseră pe-acolo cel puţin o dată în timpul zilei. 
Lamele strânseseră zăpada în maluri abrupte pe părţile 


laterale, astfel încât făgaşele formate de roți erau acum 
patru şanţuri mici în interiorul unui şanţ 


gigantic. Sunetele erau înăbușite. Lumea era tăcută. Fulgii 
cădeau invizibili până 

aşterneau vertical şi implacabil înaintea maşinii care 
înainta lent. 


Felul în care plugurile îngustaseră 


drumurile însemna că Peterson nu putea să întoarcă pe 
strada lui Janet Salter. 
Maşina de poliție parcată ocupa în 


întregime lăţimea acesteia. Luminile roşii ale maşinii se 
roteau leneş şi dădeau fulgilor o nuanţă roz, ca de granate 
sau ca de sânge împroşcat. Reacher cobori din maşina lui 


Peterson şi se înghesui stângaci printre fundul vehiculului 
parcat şi nămetele de zăpadă din spatele său. 


Polițistul din maşină nu-i dădu nicio atenţie. Reacher 
merse singur pe mijlocul străzii. Urmele de la schimbul de 
tură din dimineaţa aceea dispăruseră de mult sub zăpadă. 
Aerul era rece. O zi răcoroasă era pe terminate şi o noapte 
aprigă venea să-i ia locul. 


Reacher urcă treptele de la veranda casei lui Jane Salter şi 
trase de lanţul 


clopoțelului. Şi-o imagină pe politista dinăuntru ridicându- 
se de pe prima treaptă 


a scării şi traversând covorul persan. Uşa se deschise. 
Poliţistele schimbaseră între ele posturile. Asta era cea de 
la fereastra bibliotecii. Era înaltă şi avea părul blond prins 

mâna pe mânerul pistolului. Era vigilentă, dar nu 
încordată. Prudentă, din motive profesionale, dar 
bucuroasă de mica 


întrerupere a rutinei. 


Reacher îşi atârnă haina de împrumut şi căciula în cuier şi 
se îndreptă spre bibliotecă. Janet Salter şedea în acelaşi 
fotoliu ca mai devreme. Nu citea. Doar stătea acolo. 
Cealaltă polițistă se afla în spatele ei. Cea care mai 
devreme fusese în hol. Cea mică şi brunetă. Privea afară pe 
fereastră. Draperiile erau larg deschise. 


— A trebuit să pleci în grabă mai devreme şi nu ţi-ai 
terminat cafeaua, spuse Janet Salter. Vrei să-ţi mai fac 
una? 


— Intotdeauna, spuse Reacher. 
O urmă în bucătărie şi o privi cum umple percolatorul 


antic. Robinetele chiuvetei erau la fel de vechi. Dar nimic 
în acea cameră nu arăta decrepit sau neîngrijit. 


Lucrurile de calitate rămâneau lucruri de calitate, 
indiferent cât de mult trecuse de la punerea lor în 
funcţiune. 


— Am înţeles c-o să înnoptezi aici, spuse femeia. 
— Doar dacă nu vă deranjează, spuse el. 

— Nu te-ai simţit în largul tău acasă la Peterson? 
227 

— A fost foarte bine. Dar nu-mi place să 

stau prea mult pe capul oamenilor. 

— O noapte a fost prea mult? 

— Au şi-aşa destule pe cap. 

— Văd că nu ai bagaje. 

— N-am nimic de ascuns. 

— Domnul Peterson mi-a spus. 

— V-a spus sau v-a avertizat? 


— Este o fobie? Sau o „filie”? Ori o decizie existenţială 
conştientă? 


— Nu cred că am mers atât de departe cu cercetarea 
problemei. 


— Fobia ar fi o teamă, desigur, poate că 


de angajament sau de încurcături. Filia ar implica 
dragoste, poate de libertate sau de oportunitate. Deşi, strict 
vorbind, filia înclină spre probleme de apetit anormal, în 
cazul tău fiind vorba, poate, de 


secretomanie. Trebuie să ne întrebăm cu privire la oamenii 
care zboară sub linia radarului, de ce, exact? Este radarul 
în sine inacceptabil sau terenul de jos exercită o atracţie 
unică? 


— Poate că există o a treia variantă, spuse Reacher. Cea 
existențială. 
— Străşnicia cu care dezavuezi 


posesiunile e puţin cam extremă. Istoria ne-nvaţă că 
ascetismul poate fi foarte atrăgător, dar chiar şi-aşa, cei 

dintre asceţi au avut măcar nişte haine. 


Cămăşi, în orice caz, chiar dacă erau făcute numai din fire 
de păr. 


— Mă luaţi peste picior? 


— Cred că puteai să-ţi permiţi să ai măcar o geantă mică. 
Asta nu te-ar face să fii alt om. 


— Ba mă tem că da. In afară de cazul în care-ar fi fost 
goală, ceea ce n-ar mai fi avut nicio logică. Să umpli o 
geantă mică 


înseamnă să selectezi, să alegi şi să 


evaluezi. Este un proces care n-are nicio noimă. In scurt 
timp aş avea nevoie de o geantă mare, apoi de două sau 
trei. După o lună, aş fi ca restul lumii. 


— Şi asta te îngrozeşte? 


— Nu, cred că să fii ca toți ceilalți este confortabil şi 
liniştitor. Dar unele lucruri pur şi simplu nu pot fi făcute. 
M-am născut altfel. 


— Ăsta-i răspunsul tău? Că te-ai născut altfel? 
— Cred că e clar că nu ne-am născut toți la fel. 


Janet Salter turnă cafeaua, de data asta direct în căni mari 
de porțelan, ca şi cum ar fi găsit de cuviinţă că pentru un 
ascet erau nepotrivite tăvile de argint şi ceremonialul şi, pe 

devreme Reacher nu prea se împăcase cu ceşcuţele ei 
minuscule. 


— Ei bine, oricare ar fi diagnosticul tău exact, mă bucur că 
eşti aici, spuse ea. Eşti binevenit să rămâi atât cât doreşti. 


Şase fără cinci seara. 
Incă treizeci şi patru de ore. 
După ce băură cafeaua, Janet Salter 


începu să pregătească cina. Reacher se oferi să meargă în 
oraş să mănânce, dar ea îi spuse că-i era la fel de uşor să 
gătească 


pentru şase în loc de cinci, de unde el înţelese că cele două 
polițiste din schimbul de noapte aveau să se trezească şi să 


formeze un cvartet pentru cea mai mare parte a serii. lar 
ăsta era un aspect liniştitor. 


Cu permisiunea ei, folosi timpul de 
pregătire a mesei ca să inspecteze 


locuinţa. Nu-l interesa nici parterul, nici etajul. Voia să 
vadă în schimb subsolul. 


Dakota de Sud era un stat măturat din când în când de 
tornade şi Reacher era sigur că orice casă construită cu 
simţ de răspundere ar fi avut o zonă de siguranţă 


subterană. Cobori un şir de trepte din micul hol de la 
ieşirea din bucătărie şi găsi o situaţie mulţumitoare. Solul 

prea adânc pentru ca excavaţia să ajungă 


la stratul de stâncă aşa încât întregul spaţiu era în esenţă o 
imensă ladă de lemn cu şase pereţi, construită din buşteni 
masivi întăriți cu şine de fier. Pereţii şi podeaua erau 
groase ca să asigure 


stabilitate, iar tavanul era şi el gros ca să 


prevină prăbuşirea restului casei după ce ar fi primit o 
lovitură directă. Era acolo un adevărat desiş de stâlpi înalți 
din podea până-n tavan şi răspândiţi în tot spaţiul, la 
distanţe de nici doi metri între ei, fiecare fiind cioplit şi 
rindeluit dintr-un trunchi de arbore. Patru dintre ei erau 
uniţi prin panouri din fibră, alcătuind o mică sală a 
centralei termice. Centrala era o instalaţie vopsită în 
verde. Era alimentată cu 


combustibil printr-o ţeavă subţire, probabil de la un 
rezervor de petrol îngropat în curte. Avea o pompă şi o 
reţea complicată 


de țevi groase din fier ieşea prin tavan. O 


instalaţie veche. Poate prima din oraş. Dar funcţiona 
excelent. Arzătorul duduia, pompa huruia şi ţevile şuierau. 


Făcea cald în tot subsolul. 


Scara care ducea sus putea fi închisă la bază cu o uşă 
solidă care se deschidea în afară. Se putea bloca din 
interior cu un drug de fier proptit pe nişte furci metalice. 

Fără doar şi poate era un excelent adăpost pentru tornade. 
Probabil că un bun 


adăpost antiatomic. Ar fi rezistat aproape cert la orice tir 
de arme de calibru mic. 


Reacher văzuse cum gloanţele trase cu mitraliere de 
calibrul 50 puteau să 


ciuruiască majoritatea obiectelor, dar stâlpii groși de 
treizeci de centimetri, din lemn de esenţă tare şi vechi de o 
sută de ani ar fi rezistat probabil până când ţevile 
mitralierelor s-ar fi supraîncălzit şi s-ar fi deformat. 


Incurajat de ceea ce descoperise, urcă 


înapoi scările şi le găsi pe poliţistele din tura de noapte 
treze şi gata de datorie. 


Erau în bucătărie, împreună cu partenerele din tura de zi. 
Janet Salter se fâţâia în interiorul cordonului alcătuit de 
cele patru polițiste. Domnea o atmosferă de 


familiaritate şi confort. Era limpede că 
mica şi neobişnuita comunitate se 


obişnuise să trăiască împreună. Maşina de gătit era 
pornită şi încălzea încăperea. 


Umezeala aburise geamurile. Reacher se duse în bibliotecă 
şi verifică priveliştea din spate. Nimic de văzut. Doar 
senzaţia vagă 


de teren plat care se pierdea într-o depărtare îngheţată. 
Ninsoarea se 

domolea. Până şi fulgii care cădeau păreau înmărmuriţi de 
ger. 


Reacher se întoarse de la fereastră şi o văzut pe Janet 
Salter intrând chiar atunci pe uşă. 


— Putem vorbi? întrebă ea. 
— Desigur, răspunse Reacher. 


— Ştiu motivul adevărat pentru care eşti aici, bineînţeles. 
Știu de ce ai inspectat casa. Te-ai oferit voluntar ca să mă 
aperi, dacă se-ntâmplă să sune sirena, şi vrei să 


te familiarizezi cu terenul. Şi-ţi sunt foarte recunoscătoare 
pentru bunătatea ta. Cu toate că imperativele tale 
psihologice ar putea să-ţi impună să nu zăboveşti 


îndeajuns de mult. S-ar putea ca procesul să nu aibă loc 
decât peste o lună. Câte cămăşi noi ar însemna asta? 


— Opt, spuse Reacher. 
Ea nu zise nimic. 
— Să ştiţi că n-ar fi nicio ruşine să vă 


retrageţi, o asigură Reacher. Nimeni n-ar putea să vă acuze 
pentru asta. Şi, mai devreme sau mai târziu, indivizii ăia 
vor fi arestaţi pentru altceva. 


— Un asemenea gest ar aduce cu sine o ruşine 
considerabilă, replică ea. Şi n-am să-l fac. 

— Atunci nu-mi mai vorbiţi de imperative psihologice, 
spuse Reacher. 


Ea zâmbi şi-l întrebă: 

— Eşti înarmat? 

— Nu. 

— De ce? 

— Oare instalatorii pensionaţi cară după 
ei trusa de scule toată viaţa? 


Ea arătă către un raft jos. 


— Uite o carte care s-ar putea să te intereseze. O lucrare 
de istorie. Volumul ăla mare, legat în piele. 


Era un obiect impozant, înalt de aproape cincizeci de 
centimetri şi gros de zece. Pe cotorul din piele se vedeau 
nişte nervuri orizontale şi un titlu neobişnuit, scris cu litere 
aurite: O istorie ilustrată şi riguroasă 


a pistoalelor produse de dl. Smith şi dl. 


Wesson. Era un titlu cu sonoritate victoriană, dar ceva nu 
se potrivea. Domnii Smith şi Wesson produseseră o 
mulțime de pistoale la sfârşitul secolului al XIX-lea şi 
începutul secolului al XX-lea, dar nici pe departe atât de 
multe încât să umple o carte groasă de zece centimetri. 


— Aruncă o privire, îl îndemnă Janet Salter. 
Reacher scoase cartea din raft. Era grea. 

— Cred c-ar trebui s-o citeşti în pat la noapte, spuse 
femeia. 


Era atât de grea pentru că nu era o carte. 


Reacher deschise coperta legată în piele aşteptându-se să 
vadă pagini îngălbenite cu gravuri în semitonuri sau 
desene lucrate cu penita, poate alternând cu file de hârtie 
de calc care să protejeze grafica. De fapt, coperta era un 
capac care ascundea în interior o cutie cu două cavităţi 
îmbrăcate în catifea maro. Cuibărite în cele două 


cavități erau două revolvere Smith & Wesson identice, în 
poziţii reciproc inverse, cu vârful unuia în dreptul patului 
celuilalt. Revolverele erau modele realizate pentru poliţie şi 
armată, cu ţevi de zece centimetri. Puteau fi vechi de o sută 
de ani sau poate de cincizeci. Mecanisme simple din oţel, 
cu paturi striate din lemn de nuc, concepute pentru gloanţe 
de calibru 38 


Special, ochi pentru şnur la baza patului. prevăzut pentru 
ofiţeri, fie ei militari sau civili. 


— l-au aparţinut bunicului meu, spuse Janet Salter. 


— A fost militar? întrebă Reacher. 


— A fost comisar onorific, pe vremea când în Bolton s-a 
înființat departamentul 235 


de poliţie. Pistoalele i-au fost oferite cadou. Crezi că mai 
funcționează? 


Reacher încuviinţă cu o mişcare din cap. 
De obicei, revolverele rămâneau 


funcționale o veşnicie. Ca să se strice, trebuiau lovite 
zdravăn sau să ruginească 


serios. 

— Au fost folosite vreodată? întrebă el. 
— Nu cred. 

— Aveţi nişte ulei în casă? 

— Am uleiul de la maşina de cusut. 
— E bun. 

— Mai avem nevoie de altceva? 

— Nişte gloanţe ar fi de folos. 

— Am câteva. 

— De când sunt? 

— De o săptămână. 

— V-aţi făcut lecţiile. 

— Aşa mi s-a părut că trebuie. 

— Câte gloanţe? 

— O cutie de o sută. 

— Bravo! 


— Acum pune te rog cartea la loc, spuse ea. Nu trebuie să 
ştie şi poliţistele. Din experienţa mea, profesioniştii se simt 
deranjați de planurile amatorilor. 


După cină, sună telefonul. Era Peterson, de la secţia de 
poliţie. Ii spuse lui Janet Salter că telefonul de pe biroul 

sunase. De la Unitatea 110 de poliţie militară. Femeia n-a 
vrut să discute cu el. 


Voia ca Reacher s-o sune. 


Telefonul lui Janet Salter era în hol. Era mai nou decât 
casă, dar nu fusese instalat de curând. Numerele se formau 
prin 


apăsarea butoanelor, dar avea fir şi era cam de mărimea 
unei maşini de scris 


portabile. Era aşezat pe o măsuţă cu un fotoliu lângă ea. 
Aşa cum erau telefoanele pe vremea când un aparat era 
de-ajuns pentru toată familia şi folosirea lui era un fel de 
ceremonie. 


Reacher formă numărul pe care-l 


păstrase în memorie. Aşteptă mesajul înregistrat şi formă 
110. 


— Da? 
— Cu Amanda, te rog. 


Urmă un clic. Apoi vocea. Fără ton de apel. Ea aştepta 
deja cu telefonul în mână. 


— Ori tu eşti nebun, ori ceilalţi! zise ea. 

— Sau ambele variante, spuse Reacher. 

— Oricum ar fi, nu mai am mult şi te las baltă. 

— De ce? 

— Pentru că locul despre care mă tot baţi la cap nu există. 
Șapte fără cinci seara. 

Încă treizeci şi trei de ore. 

Foindu-se în fotoliul de pe hol, Reacher spuse: 


— Locul există. Cu siguranţă. Am mai multă încredere în 
piatră şi în relatările martorilor oculari decât în 
documentele armatei. 


— Dar încă n-ai văzut cu ochii tăi piatra, răspunse glasul. 
— Nu încă. Dar de ce ar inventa cineva o poveste ca asta? 


— Atunci locul trebuie să fi fost incredibil de secret. L-au 
construit, dar nu l-au înregistrat niciodată nicăieri. 


— Şi apoi au lăsat să se construiască o tabără de 
construcții chiar deasupra ei? 


Cum se poate una ca asta? 


— Pentru că totul se schimbă, de-aia se poate. A fost o 
unitate ultrasecretă cu cincizeci de ani în urmă şi până 
acum cinci ani era totalmente defunctă. Un scenariu tipic 
pentru Războiul Rece. Probabil c-a fost declasificată la 
începutul anilor nouăzeci. 


— Nu mă interesează când a fost 
declasificată. Vreau doar să ştiu ce este. 

— Aş putea să mă urc într-un avion, dar tu eşti mai 
aproape. 


— Cum merge cazul tău? întrebă Reacher. 
— Mai aşteaptă. Ceea ce nu e încurajator. 
Probabil că se va nărui până dimineaţă. 
— Lucrezi toată noaptea? 

— Ştii cum este. 

— Atunci foloseşte-ţi timpii morți. 


Verifică, te rog, pentru mine, alocările de fonduri ale 
Congresului. Scopul va fi şters din documente, desigur, dar 
sumele de bani vor fi acolo. Întotdeauna sunt. În felul ăsta, 
putem începe de undeva. 


— Ştii cât era de mare bugetul pentru apărare în urmă cu 
cincizeci de ani? Ştii cât de multe erau elementele listate? 


— Ai la dispoziţie toată noaptea. Caută 


documentele în care era vorba despre Dakota de Sud, la 
Camera Reprezentanţilor sau la Senat. Nu văd nicio 
valoare 


strategică aici, aşa că s-ar putea să fie vorba de nişte sume 
cheltuite în scopuri politice. 


— Verificarea acelor documente 
înseamnă o grămadă de muncă. 


— Te aşteptai cumva să duci o viaţă de huzur? Mai bine te 
înrolai la marina militară. 

— Avem o înţelegere, Reacher, mai ţii minte? Povesteşte- 
mi de generalul tău. 


— Îţi iroseşti timpul. 

— Am timp de irosit. Se pare că tu eşti cel care n-are. 
— E o poveste lungă. 

— Aşa sunt poveştile cele mai reuşite. Fă 


un rezumat, dacă vrei, dar ai grijă să atingi toate aspectele 
principale. 


— Vorbesc de la telefonul altcuiva aici. Nu vreau să-i 
măresc factura. 


— Aşteaptă puţin, spuse glasul. 


Se auzi un clic şi o secundă de linişte, după care glasul 
reveni. 


— Acum vorbeşti pe banii guvernului. 

— Ai putea să lucrezi pentru mine de banii ăştia. 
— Lucrez. Am pus deja pe cineva să 

verifice acum treizeci şi cinci de minute. 


Crede-mă, mentin nişte standarde ridicate aici. Oricât ai fi 
fost de bun, eu sunt mai bună. 


— Sper sincer să fie aşa. 


— Deci, odată ca niciodată, ce s-a- 
ntâmplat? 


— Am fost în Rusia, spuse Reacher după o scurtă pauză. 
La ceva timp după căderea regimului comunist. Am primit 
o invitaţie bizară să le inspectăm închisorile militare. 

Nimeni n-avea nici cea mai vagă idee de ce. Dar 
sentimentul general era „de ce nu?” Aşa că am luat 
avionul până la 


Moscova şi apoi un tren cu o destinaţie îndepărtată spre 
est. Era o măgăoaie veche din era sovietică, cu cuşete şi un 
vagon restaurant. Călătoria a durat zile-n şir. 


Mâncarea era groaznică. Dar groaznică 
într-un mod pe care-l simţeam familiar. 
Aşa că într-o noapte m-am dus să mă 
plimb prin tren şi m-am oprit la bucătărie. 


Indivizii ne serveau la masă rații militare semipreparate de 
provenienţă americană. 


— Raţii ale armatei americane? Intr-un tren sovietic? 


— Strict vorbind, atunci era un tren rusesc. In vagonul- 
cantină aveau maşini de gătit cu cărbuni. Samovare şi 
toate cele. 


Incălzeau apă în cratiţe, rupeau pungile cu raţii şi le 
amestecau. Aveau lăzi peste lăzi de raţii. 


— Au încercat să le ascundă? 

— Bucătarii nu ştiau ce erau. Nu ştiau să 

citească în engleză. Probabil că nu ştiau să 

citească deloc. 

— Deci, cum au ajuns rațiile noastre militare acolo? 
— Asta-i episodul de mâine. Trebuie să 


te-ntorci la muncă. 

— Aştept un telefon. 

— De unde? 

— Nu pot să-ți spun. 

— Ştii că vrei să-mi spui. 
— Fort Hood. 

— În legătură cu ce? 


— Un căpitan de infanterie şi-a omorât nevasta. Se mai 
întâmplă. Dar nu era o nevastă oarecare. Lucra la 
Homeland 


Security. E posibil ca individul să aibă 


legături în străinătate. Şi mai e posibil să fi furat 
documente de la ea şi s-o fi ucis ca să-şi acopere fapta. 


— Unde în străinătate? 

— E vorba de ceea ce numim actori 
nestatali. 

— Terorişti? 

— În orice caz, organizații teroriste. 

— Drăguţ. Te aşteaptă o Stea de Bronz. 

— Dacă-l prind pe individ. Acum e dat dispărut. 
— Să-mi spui dacă vine spre Dakota de Sud. 
Ea râse şi-l întrebă: 

— Câţi ani ai, apropo? 

— Mai puţini decât biroul tău. 


La opt kilometri distanță, în cantina închisorii, toate 
urmele mesei de seară 

fuseseră curățate. Dar peste cincizeci de bărbaţi 
rămăseseră aşezaţi pe băncile lungi. Unii erau albi, alţii 
tuciurii şi alţii negri. Toţi purtau uniforme portocalii. 


Şedeau în trei grupuri separate, departe unii de ceilalţi, ca 
trei naţiuni insulare întrun ocean de linoleum. 


Până când un alb se ridică de la masă, traversă sala şi-i 
vorbi unui negru. 


Albul era alb doar cu numele. Pielea lui era în cea mai 
mare parte albastră de la câte tatuaje avea. Era clădit ca o 
casă. 


Avea părul până la brâu şi barba-i cobora până la piept. 
Bărbatul de culoare era ceva mai scund, dar probabil mai 
solid. Avea bicepşii de mărimea unor mingi de rugby şi 
scalpul perfect ras îi lucea. 


— Mexicanii ne datorează două cartuşe de ţigări, spuse 
albul. 


Negrul nu reacționă în niciun fel. De ce-ar fi făcut-o? Albii 
şi tuciuriii nu aveau nicio legătură cu el. 


— Mexicanii spun că voi le datoraţi două 
cartuşe de țigări. 

Nicio reacţie. 

— Aşa că le vom lua direct de la voi. 
Cumperi, vinzi, negustor te numeşti. 


Ceea ce, tehnic vorbind, era o propunere acceptabilă. 

economic în care moneda de schimb sunt ţigările. Aşa cum 
dolarii dobândiţi din vânzarea unei maşini în New York 
pot fi folosiți pentru cumpărarea unui televizor în Los 
Angeles. Dar cooperarea economică 


presupunea existenţa unor legi, a unor tratate şi unei 
atitudini relaxate, toate trei lipsind, practic, între albi şi 
negri. 


Apoi bărbatul alb spuse: 


— O să le luăm sub formă de buci. Ceva gingaş. Cele mai 
tinere şi mai plăcute la pipăit pe care le-aveţi. Două nopţi, 
şi pe urmă le primiţi înapoi. 


În casa lui Janet Salter, cele patru polițiste predau tura. 
Schimbul de zi lua pauză, iar schimbul de noapte intra în 
pâine. Una dintre polițistele din tura de noapte ieşi din 
bucătărie şi-şi ocupă postul din hol. Cealaltă se îndreptă 
spre 


biblioetcă. Cele din schimbul de zi urcară la etaj. Janet 
Salter anunță că se duce în salon. Reacher se gândi că voia 
să 


petreacă ceva timp singură. Asigurarea unei protecţii 
permanente era ceva 


epuizant din punct de vedere social pentru toate părţile 
implicate. Dar bătrâna îl invită 


să i se alăture. 

Salonul nu era diferit de bibliotecă prin nimic semnificativ. 
Mobilier similar, decor similar, rafturi similare, alte mii de 
cărți. 

Fereastra oferea vedere spre partea din faţă a casei, peste 
verandă. Ninsoarea aproape că încetase. Polițistul din 
maşina de pe stradă ieşise din când în când să-şi curețe 
geamurile. Pe acoperiş, pe capotă şi pe portbagaj se 
formase un strat zdravăn de zăpadă groasă de treizeci de 
centimetri, dar geamurile erau curate. Polițistul era încă 
treaz şi vigilent. Reacher îl vedea întorcând capul. Se uita 
înainte, în oglindă, jumătate la stânga, jumătate la 
dreapta. 


Deloc rău, pentru ceea ce trebuie să fi fost a douăsprezecea 
oră din douăsprezece. 


Jumătatea bună a departamentului de 
poliție din Bolton forma o unitate 
merituoasă. 

Janet Salter era îmbrăcată cu un 


cardigan. Era lung pentru ea şi buzunarele erau umflate. A 
reieşit că avea în ele o cârpă şi o cutie cu ulei. Le puse pe o 


măsuţă laterală. Cârpa era albă, iar cutia era mică, verde 
şi avea imprimat pe ea numele Singer. 


— Du-te şi-adu cartea pe care ţi-am 
arătat-o, spuse ea. 

Poliţista din bibliotecă se întoarse spre Reacher când 
acesta îşi făcu apariţia. Era o persoană scundă, drăguță, cu 
umeri 


rotunjiți, pe care echipamentul de la centură o făcea să 
pară mai lată. Mişcă 


ochii în sus, în jos, într-o parte. Niciun 


pericol. Se întoarse din nou spre fereastră, în spatele ei, 
Reacher luă cartea falsă de pe raft şi o puse la subsuoară. 
O duse în salon. Janet Salter închise uşa în urma lui. 


El deschise cutia îmbrăcată în piele pe podea şi luă primul 
revolver. 


Modelul Smith & Wesson pentru armată 
şi poliţie fusese produs prima dată în 1899 


şi modificat ultima oară după trei ani, în 1902. Pe atunci, 
înălțimea medie a 


bărbaţilor americani era de un metru şaptezeci, iar mâinile 
lor aveau dimensiuni direct proporţionale. Reacher era 
înalt de un metru nouăzeci şi cinci, aşa încât arma era 
mică pentru el. Dar degetul arătător intra lejer în garda 
trăgaciului şi asta era tot ceea ce conta. Apăsă siguranţa cu 
degetul mare şi rabată în exterior butoiul pentru cartuşe. 
Era gol. ÎI fixă la loc şi trase în gol. Totul funcţiona. Dar 
simți hârjâitul microscopic şi zgomotul de oţel care fusese 
uns în fabrică în urmă cu multe decenii şi de-atunci nu mai 
fusese atins. 

Aşa încât se apucă să-l aranjeze cu cârpa şi uleiul din cutie 
şi încercă din nou după 


cinci minute, de data asta fiind mult mai mulţumit de 
rezultat. Repetă procesul şi cu al doilea pistol. Strânse 
capacul cutiei şi împături cârpa. 


— Unde-i muniţia? întrebă el. 


— La etaj, în dulăpiorul cu medicamente, răspunse Janet 
Salter. 


— Nu e locul cel mai logic, ţinând cont că 

pistoalele erau în bibliotecă. 

— M-am gândit că voi avea timp, dacă se ajunge la asta. 
— O mulţime de oameni au murit pentru că au crezut asta. 
— Vorbeşti serios, nu-i aşa? 

— Asta-i o treabă serioasă. 


Fără să-i răspundă, femeia se ridică şi ieşi din cameră. 
Reacher auzi treptele scârţâind. Se întoarse cu o cutie nouă 
cu o sută de cartuşe Federal.38 Specials, cu vârful bont şi 
scobit. O alegere bună. 


Primise de la cineva sfaturi competente. 


Încărcătura de 158 grain4 nu era cea mai puternică din 
lume, dar efectul de 


împrăştiere al vârfurilor scobite compensa pe deplin acest 
neajuns. 


4 Unitate de măsură pentru greutate din sistemul anglo- 
saxon, egală cu aprox. 64.8 mg. Se foloseşte la definirea 
greutăţii gloanţelor (N.t.). 

Reacher încărcă şase gloanţe în primul pistol, lăsându-l pe- 
al doilea neîncărcat. 


Apoi spuse: 


— Priviţi într-o parte şi apoi priviţi din nou la mine şi 
îndreptaţi degetul direct spre mine. 


— Poftim? zise Janet Salter. 


— Faceţi cum vă spun. Ca şi cum aş fi un elev care 
vorbeşte în timpul orei. 


— N-am fost genul ăla de profesor. 
— Prefaceţi-vă că sunteți. 


Femeia făcu aşa cum i se spusese şi se descurcă bine. Poate 
că studenţii de la Universitatea Oxford nu erau exact aşa 
cum şi-i imagina lumea. Degetul ei arăta fix spre un punct 
situat între ochii lui. 


— Bun, spuse el. Acum, repetaţi gestul, dar cu degetul 
îndreptat spre pieptul meu. 


Femeia făcu din nou mişcarea, 
îndreptând de data asta degetul spre centrul lui de masă. 
— OK, spuse el. Aşa se trage. Ţeava 


pistolului este degetul dumneavoastră. Nu încercați să 
ochiți. Nici măcar nu vă gândiţi la asta. Faceţi-o, pur şi 
simplu, instinctiv. 


Ţintiţi spre piept, pentru că e ţinta cea mai mare. Chiar 
dacă nu-l ucideţi, o să-i stricaţi ziua. 

Janet Salter nu spuse nimic. Reacher îi dădu pistolul 
neîncărcat. 


— Imcerecaţi trăgaciul, o îndemnă el. 


Femeia apăsă pe trăgaci, percutorul se ridică, butoiul se 
roti, percutorul căzu. 


Frumos şi uşor. 
— Presupun că o să fie un oarecare recul, zise ea. 
Reacher încuviinţă cu o mişcare din cap şi spuse: 


— Doar dacă nu cumva legile fizicii s-au schimbat peste 
noapte. 


— O să fie rău? 


Reacher clătină din cap. 


— Modelul.38 Special este un glonţ destul de prietenos. 
Pentru cel care trage, ca să 


fim exacţi. Nici zgomotul nu e prea mare, nici reculul prea 
puternic. 


Femeia încercă din nou trăgaciul. 
Percutorul se ridică, butoiaşul se roti, percutorul căzu. 


— Acum, trebuie s-o faceţi de mai multe ori, îi zise 
Reacher. 


Ceea ce Janet Salter şi făcu. De patru, de cinci, de şase ori. 
— E obositor, spuse ea. 

— N-o să fie, dacă se ajunge la asta. E 

gloanţe în tipul ăla. Nu vă opriţi până când arma nu e 
complet descărcată. 


— E îngrozitor, spuse bătrâna. 


— N-o să fie, dacă se-ajunge la asta. Veţi fi care pe care. 
Veţi fi surprinsă să vedeţi ce repede îţi schimbă perspectiva 
acest detaliu. 


Janet Salter îi înapoie pistolul. 

— Unde-o să-l ţineţi? o întrebă Reacher. 

— În carte, cred. 

— Răspuns greşit. O să-l ţineţi în 

buzunar. lar noaptea, o să-l ţineţi sub pernă. 
Încărcă şase gloanţe în pistol. Blocă 

siguranţa cilindrului şi i-l dădu înapoi, spunând: 


— Nu atingeti trăgaciul până când nu sunteţi pregătită să-l 
omorâți pe individ. 


— N-o să pot. 
— Ba eu cred c-o să puteţi. 


— Pe celălalt, îl ţii la tine? întrebă ea. 


— O să am grijă să-l înapoiez la plecare, răspunse el, 
confirmând cu o mişcare a capului. 


Opt fără cinci seara, încă treizeci şi două 
de ore. 

Sirena închisorii începu să urle. 

Deşi se afla la opt kilometri spre nord, sunetul sirenei se 
auzi foarte clar în noaptea îngheţată. Era undeva între 


sonoră şi distantă, undeva între jalnică şi urgentă, undeva 
între banal şi straniu. Țipa şi urla, creştea şi scădea, zbiera 
şi şoptea. 


Se rostogolea peste terenul întins şi de-a lungul străzilor 
înzăpezite şi învăluite în tăcere, sfărâmând aerul de cristal 
prin care trecea. 


Poliţistele din casă reacționară 


instantaneu. Făcuseră repetiţii, probabil fizice, cu 
siguranţă mentale. Se pregătiseră 


pentru această variantă dură. Femeia din hol băgă capul 
pe uşa salonului. Pe faţă i se citea starea conflictuală. De la 
etaj, se auzeau zgomote de paşi. Schimbul de zi se pregătea 
în grabă. Femeia din bibliotecă 


alergă să-şi ia haina şi căciula din cuier. 


Afară, pe stradă, maşina de poliţie cea mai apropiată 
întorcea deja. Troiene de zăpadă 


alunecau de pe acoperiş şi de pe portbagaj. 


Maşina de la capătul străzii dădea repede înapoi. Paşi 
grăbiţi pe trepte. 


Femeia din hol spuse: 

— Imi pare rău! 


După care dispăru. Îşi luă haina şi o zbughi pe uşă, fiind 
ultima plecată. 


Maşinile de poliţie aveau portierele deschise. Reacher 
auzea comunicațiile radio furioase. Poliţistele din casă se 
aruncară în maşini, care porniră în mare grabă, răscolind 
zăpada de pe drum. 


Reacher le privi plecând. Apoi se duse să 


închidă uşa de la intrare. Haina lui de împrumut căzuse la 
podea în agitația plecării. O agăţă la loc în cârlig. Acum 
stătea singură în cuier. 


Sirena continua să urle. 
Dar în casă se aşternu o linişte absolută. 
Casa rămase tăcută mai puţin de un 


minut. Apoi, peste sunetul sirenei, Reacher auzi zgomotul 
de lanţuri pe zăpadă şi huruitul unui motor puternic turat 
într-o treaptă de viteză mică. Se uită pe fereastra salonului. 
Faruri puternice. Un Crown Vic. 


Fără însemne. Negru sau bleumarin. Greu de spus, în 
lumina lunii. Se opri la capătul aleii şi din ea cobori şeful 
de poliţie Holland. Haină groasă, căciulă, bocanci. 


Reacher îşi vâri revolverul la spate, în betelia pantalonilor, 

puloverul. leşi în hol şi deschise uşa tocmai când Holland 
ajunsese pe verandă. 


Polițistul se arătă surprins. 
— Nu ştiam că eşti aici, spuse el. 


— A fost mai logic aşa, zise Reacher. Sunt paturi libere aici 
şi Kim Peterson n-are nevoie de protecţie. 


— A fost ideea lui Andrew sau a ta? 


— A mea. 

— Doamna Salter e bine? 
— E bine. 

— Lasă-mă s-o văd. 


Reacher se dădu la o parte şi Holland intră, apoi închise 
uşa. Janet Salter ieşi din salon. 


— Sunteţi bine? o întrebă Holland. 
Ea confirmă cu o mişcare din cap şi 
spuse: 

— Sunt foarte bine. Şi-ţi sunt 


recunoscătoare c-ai venit. Apreciez asta foarte mult. Dar, 
serios, cred c-ar trebui să 


fii în drum spre închisoare. 


— Acolo mă duceam, zise Holland, dând din cap, dar n-am 
vrut să rămâneţi 


singură. 

— Regulile sunt reguli. 
— Chiar şi aşa. 

253 


— O să fiu bine. Sunt sigură că domnul Reacher se va 
dovedi mai mult decât 


capabil. 


Holland aruncă o privire spre Reacher. Pe chip i se citea o 
stare conflictuală jalnică, la fel ca în cazul poliţistei din hol. 


— Ce se-ntâmplă acolo? îl întrebă 
Reacher. 


— Negrii şi albii s-au încăierat, răspunse Holland. O 
răzmeriţă obişnuită în 


închisoare. 


— Prima care-a izbucnit până acum? 


— Corect. 

— Momentul a picat la ţanc. 

— Mie-mi spui? 

— În concluzie, ce se-ntâmplă dacă nu te duci? 


— Departamentul se face de ruşine, iar eu voi fi concediat. 
După asta, nimeni nu ştie exact. 


— Atunci, du-te. 
— Nu vreau. 


O declaraţie simplă. Modul în care o rostise Holland şi 
felul în care rămăsese acolo după aceea îl făcură pe 
Reacher să 


creadă că avea în minte mai multe lucruri decât grija faţă 
de doamna Salter. Voia să 


rămână în casă, comod, la căldurică, întrun loc lipsit de 
riscuri. 

Holland era speriat. 

— Ai avut de-a face vreodată cu o 
puşcărie? îl întrebă Reacher. 

— Nu. 


— Nu-i nicio scofală. O să fiţi lângă ziduri şi în turnurile 
de pază. Oricine încearcă să 


tragă îl împuşti. Simplu ca bună ziua. 
Deţinuţii ştiu regulile. Şi oricum n-or să 


încerce. Nu pe nepregătite şi nu pe vremea asta. Vor 
rămâne înăuntru, ocupați cu încăierarea. În cele din urmă, 
se vor potoli. 

Intotdeauna se-ntâmplă aşa. O să-ngheți de frig şi-o să te 
plictiseşti, dar atât. 


— Tu ai avut de-a face cu pușcăriile? 


— Am avut de-a face cu de toate. Inclusiv cu protecţia 
persoanelor. Şi, cu tot respectul cuvenit, mă descurc cel 
putin la fel de bine ca tine. Aşa că ar trebui să mă 


laşi pe mine aici. În felul ăsta, toată lumea câştigă. 
— Nu ştiu ce să zic. 


— Eu pot să mă ocup de situaţia de-aici, tu poţi să ai grijă 
de oamenii tăi acolo. 


— Ar putea să dureze ore. Chiar zile. 

— De fapt, ar putea să dureze săptămâni. 

Dar, dacă aşa pare să se-ntâmple, te poţi regrupa. 
— Crezi? 

Reacher încuviinţă cu o mişcare a capului. 


— Nu puteţi lucra non-stop, zile-n şir. Nu cu tot efectivul. 
Nimeni nu se poate aştepta la aşa ceva. După ce se termină 


prima stare de panică, poţi să stabileşti un grad de 
flexibilitate. 


Holland nu-i răspunse. Afară sirena tăcu deodată. Se 
întrerupse la mijlocul vaietului şi liniştea absolută se 
prăvăli brusc peste întreaga aşezare. O absenţă desăvârşită 
a sunetelor, ca şi cum aerul însuşi se congelase. 


— Asta-nseamnă probabil că în momentul ăsta ar trebui să 
fiţi toţi acolo, zise Reacher. 


Holland încuviinţă dând din cap, lent şi nesigur, o dată, 
apoi a doua oară. Se uită 


la Janet Salter şi spuse: 

— Măcar veniţi cu mine în maşină. 
Trebuie să ştiu că sunteţi în siguranță. 

— Asta nu-i permis, domnule Holland. 
Regulile sunt reguli. Dar nu-ţi face griji. O 


să fiu în siguranţă aici, cu domnul Reacher. 


Holland rămase nemișcat încă un 


moment. Apoi dădu din cap a treia oară, mai hotărât. 
Luase o decizie. Se întoarse brusc şi ieşi din casă. Maşina 
avea motorul pornit. Un nor firav de gaze se acumulase 

în spatele portbagajului. Se urcă în maşină, făcu o 
întoarcere din trei mişcări şi dispăru. Vapori albi zăboviră 
în urma lui, dispersându-se lent. Sunetul plăpând al 
lanțurilor pe zăpada bătătorită amuţi. 


Reacher închise uşa. 
Liniştea domnea din nou în casă. 


Din punct de vedere tactic, mişcarea cea mai bună ar fi fost 
s-o încuie pe Janet Salter în subsol. Dar ea refuză să se 
ducă 


acolo. Stătea în hol, cu mâna pe mânerul pistolului din 
buzunar. Se uita în jur, spre un punct ai busolei, apoi spre 
următorul, ca şi cum înţelesese dintr-odată că cei patru 
pereţi care ar fi trebuit să o protejeze erau de fapt patru 
căi diferite de a pătrunde înăuntru. Erau uşi şi ferestre 
peste tot. Oricare dintre ele putea fi spartă 


sau forţată într-o clipită. 
A doua variantă ar fi fost s-o 


adăpostească în dormitor. Pătrunderile în casă pe la etaj 
erau mult mai puţin 


răspândite decât cele de la parter. Dar nici la etaj nu voia 
să se ducă, motivând că ar fi avut senzaţia că nu mai are 
unde să fugă. 


— Dar n-o să fugiţi, încercă s-o convingă 
Reacher. O să trageţi cu pistolul. 

— Nu cât tu eşti aici, în mod sigur. 

— Douăsprezece găuri într-un individ sunt mai bune decât 
şase. 


Ea rămase tăcută o clipă. Se uita la el ca la un 
extraterestru. 


— N-ar trebui să patrulezi pe-afară? îl întrebă ea. 
— Nu. 
— De ce? 


— Mi-ar lua prea mult să ajung din faţă în spate, dacă ar 
fi nevoie. lar degetul nu mi-ar încăpea în garda trăgaciului 
dacă aş 


avea mănuşile puse. Şi e prea frig ca să ies fără mănuşi. 
— Şi-atunci aşteptăm aici? 

— Întocmai. Aşteptăm aici, spuse 

Reacher. 


Aşteptară în salon. Reacher socotea că e cea mai bună 
alegere. Avea vedere în partea din față a casei. Şi, dată 
fiind zăpada căzută, abordarea frontală era cea mai 
probabilă. 


Şi chiar dacă nu se încerca o apropiere frontală, salonul 
rămânea camera cea mai bună. Felul în care dădea spre 
exterior pe sub acoperişul verandei şi peste întreaga ei 
adâncime însemna că un trăgător 


potențial ar fi trebuit să se posteze în faţă 

ochire. Ar fi fost depistat cu douăzeci de paşi înainte s- 
apuce să ducă arma la ochi. 


Erau multe alte pericole posibile. 


Bombele normale sau incendiare erau în capul listei. Dar 
dacă erau atacați cu astfel de chestii, nu prea mai conta în 
ce cameră 


se aflau. 


Ceasul trecu de nouă şi marcă sfârşitul primei ore 
petrecute împreună, singuri. 


Strada era părăsită. Reacher făcu o 


verificare scurtă a perimetrului interior. 


Uşa din faţă, încuiată. Ferestrele de la parter, toate închise. 
Ferestrele înalte din bibliotecă, închise. Uşa din spate, 
închisă. 


Ferestrele de la etaj, toate în regulă. 
Majoritatea erau inaccesibile fără o scară. 


Singura posibilitate viabilă era fereastra unui dormitor din 
faţă, care avea marginea din spate a acoperişului verandei 
chiar sub pervaz. Dar acolo se strânsese multă 


zăpadă. Acoperişul verandei era alunecos şi înşelător. Aşa 
că nu exista niciun pericol. 


Vremea se schimba. Un vânt uşor începea să bată. Cerul 
nopții se însenina. Luna strălucea cu putere şi stelele erau 
vizibile. 

Temperatura era în scădere. Toate 


ferestrele verificate de Reacher aveau în faţa lor un strat 

răceală. Vântul nu era deloc binevoitor. 


Găsea fisuri imperceptibile şi forma curenți invizibili. 
furând căldura din întreaga construcție. 


Vântul nu era de folos nici în privinţa siguranței. Scotea 
sunete stranii. Foşnete, scârţâituri, pârâituri, frecarea 


sfărâmicioasă a frunzelor îngheţate, trosnetele găunoase 
ale cioturilor 


îngheţate de arbori, jelania vagă a 
formelor bizare de pe liniile de 


electricitate. In termeni absoluti, sunetele erau slabe, dar 
Reacher s-ar fi bucurat să 


lipsească. Trebuia să audă zgomotele estompate ale paşilor 
pe zăpadă, iar şansele de a putea face asta se micşorau. 


Janet Salter vorbea din când în când, ceea ce înrăutăţea 
lucrurile, dar nu voia să-i spună să tacă. Era neliniştită, 


ceea ce era explicabil, şi vorbitul părea s-o ajute. Când se 
întoarse dintr-un circuit prin casă, ea îl întrebă: 


— De câte ori ai mai făcut până acum genul ăsta de 
lucruri? 


— O dată sau de două ori, spuse el, 
ținându-şi ochii pe geam. 

— Şi ai supravieţuit, în mod clar. 
— Până acum, spuse el. 

— Care-i secretul succesului tău? 

— Nu-mi place să fiu înfrânt. E mai bine pentru toate 
părţile implicate că lucrul ăsta nu se-ntâmplă. 


— Psihologic vorbind, asta-i o povară 

greu de purtat. Nevoia arzătoare de 

dominație, la asta mă refer. 

— Există oameni cărora să le placă să fie înfrânți? 


— Nu putem judeca în alb şi negru. Nu trebuie să-ţi placă. 
Dar poţi să te-mpaci cu ce îţi aduce soarta. Ştii, mai pierzi, 
mai câştigi. 

— Treaba nu merge aşa. Nu în profesia mea. Uneori câştigi 
şi o dată pierzi. Şi-atunci jocul se sfârşeşte. 

— Eşti încă în armată, nu-i aşa? 

— Nu, am plecat de câţiva ani. 

— În mintea ta, la asta mă refer. 

— Nu chiar. 

— Îți lipseşte? 

— Nu chiar. 

— Te-am auzit vorbind la telefon cu 

femeia din Virginia. Păreai plin de viaţă. 


— Datorită ei. Nu armatei. Are o voce grozavă. 


— Eşti singur. 

— Dumneata nu eşti? 

Femeia nu-i răspunse. Ceasul ticăia 
necontenit. Nimeni nu se apropia de casă. 

După o oră şi jumătate, Reacher făcuse patru inspecții de 
securitate şi ajunse să 


cunoască destul de bine casa. Fusese clădită pentru o 
generaţie din alte vremuri, care în unele privinţe fusese 
mai tare, iar în altele, mai blândă. Ferestrele aveau 
foraibăre, iar uşile, broaște, toate fiind elemente solide şi 
bine lucrate din bronz, dar n-aveau nimic din blindajul 
care se găsea de vânzare în orice magazin modern de 
feronerie. Ceea ce însemna că existau patruzeci şi trei de 
posibile căi de intrare, dintre care cincisprezece erau 
practice în mod realist, opt dintre ele puteau fi anticipate 
de un adversar singur dotat cu inteligenţă normală, iar 
dintre acestea şase erau uşor de trecut. Cele două rămase 
aveau să fie greu de trecut, dar posibil, situaţia fiind 
îngreunată de prezenţa mobilă a lui Janet Salter. Liniile de 
foc erau întotdeauna complicate. Se gândi din nou să 
insiste ca ea să se-ncuie în subsol, dar ea îl văzu îngândurat 
şi începu să 


vorbească din nou, vrând parcă să-i abată 
gândurile. Reacher era la fereastra 

salonului, înclinat spre dreapta, când ea îl întrebă: 

— Cine-a fost puşcaş marin, mama sau tatăl tău? 
— Poftim? zise el. 


— Mi-ai spus că ai crescut în baze ale Corpului de Marină. 
Mă întrebam care dintre părinţii tăi a făcut necesar acest 
lucru. Deşi presupun că puteau fi amândoi. 


Era permis? Să fie şi soțul, şi soţia în armată? 


— Nu cred. 

— Atunci, care-a fost? 

— Tata. 

— Vorbeşte-mi despre el. 

— Nu-s multe de spus. Un tip de treabă, dar ocupat. 
— Distant? 


— EI credea, probabil, că eu sunt. Erau sute de copii în 
fiecare bază. Alergam cât era ziulica de lungă. Trăiam în 
lumea noastră. 


— Mai trăieşte? 
— A murit de mult. Ca şi maică-mea, de altfel. 


— La fel şi eu, spuse Janet Salter. M-am făcut distantă. 
Citeam întruna. 


El nu-i răspunse şi ea tăcu din nou. 
Reacher supraveghea strada. Nu se- 


ntâmpla nimic. Se mută în bibliotecă şi controlă curtea. Nu 
se-ntâmpla nimic. 

Ultimul rest de nor se îndepărtă şi luna rămase 
strălucitoare. Afară era o lume albastră, rece şi pustie. 


Atât că nu era pustie. 
Dar nimeni nu venea. 


De-a v-aţi ascunselea. Poate cel mai vechi joc din lume. Din 
cauza emoţiilor şi temerilor ancestrale îngropate adânc în 
partea din spate a creierului fiecărei fiinţe omeneşti. 
Prădător şi pradă. Fiorul 


irezistibil de plăcere, când stai ghemuit în întuneric şi auzi 
paşii trecând pe lângă 


tine. Cum te inundă plăcerea când tragi de uşa şifonierului 
şi descoperi victima. 


Traducerea instantanee a terorii primitive în râsul din 
zilele noastre. 


Acum era ceva diferit. 
Nimeni n-avea să râdă. Urmau să fie 


câteva clipe de focuri de armă furioase şi duhoarea de fum 
şi de sânge, apoi subita linişte asurzitoare şi pauza în care 
întreaga lume stă pe loc şi te controlezi să vezi dacă 


n-ai păţit ceva. Apoi altă pauză ca să vezi care-i starea 
oamenilor tăi. Urmează 


tremurul, înghiţitul în sec şi nevoia de a voma. 
Fără râsete. 

264 

Și aici nu era de-a v-aţi ascunselea. 


Nimeni nu se ascundea cu adevărat şi nimeni nu căuta cu 
adevărat pe cineva. Cel care era acolo, afară, ştia foarte 
bine unde era Janet Salter. Cu siguranţă că primise o 
adresă exactă. Poate că i se dăduseră 


instrucţiuni pas cu pas sau coordonatele GPS. Iar ea stătea 
chiar acolo, aşteptândul. Niciun fel de artă. Doar 
brutalitate. Ceea ce-l făcea pe Reacher să se simtă uşor 
dezamăgit. Era bun la jocul de-a v-aţi ascunselea. 
Versiunea din viaţa reală, nu jocul de copii. Bun la ascuns, 
mai bun la găsit. Fostele lui obligații profesionale îl 
conduseseră în acea direcţie. Fusese un bun vânător de 
oameni. De fugari, mai ales. Învăţase că empatia era 
esenţială. Să 


le înţelegi motivele, circumstanţele, obiectivele, scopurile, 
temerile, nevoile. Să 


gândeşti ca ei. Să vezi ce văd ei. Să fii ca ei. Ajunsese la 
punctul în care ar fi putut să petreacă o oră cu dosarul de 
caz, o a doua oră gândind, a treia cu hărți şi cărţi de 
telefoane, pentru ca apoi să prezică 


aproape cu precizie clădirea în care se găsea individul. 


Verifică vederea spre partea din faţă a casei. 


Nimeni acolo. 

Doar o lume albă şi pustie, ce părea îngheţată de-a binelea. 
Se uită la Janet Salter şi spuse: 

— Vreau să supravegheați partea din faţă 

pentru mine. 

— Bine. 


— O să stau în hol o vreme. Oricine vine prin bucătărie 
sau bibliotecă îl iau ca din oală în coridor. 


— OK. 
— Rămâneți în umbră, dar fiţi cu ochii-n patru. 
— OK. 


— Dacă vedeţi ceva, mă strigaţi, tare şi clar, cu informaţii 
concise. Numere, poziţie, direcţie şi descriere. 


— OK. 

— Şi faceţi asta stând în picioare. 

— De ce? 

— Dacă adormiti în timpul misiunii, o să 
v-aud căzând. 


Janet Salter ocupă o poziţie bună, înspre mijlocul camerei, 
invizibilă din afară, dar cu un unghi de vedere bun. Îşi 
ţinea mâna tot pe pistolul din buzunar. Reacher ieşi în hol 
şi mută scaunul în cealaltă parte a măsuţei de telefon, ca să 
poată sta cu faţa spre spatele casei. Puse pistolul în poală. 

Luă telefonul. Formă numărul pe care-l avea în memorie. 
— Da? 

— Cu Amanda, te rog. 


O pauză. Un clic. Apoi vocea. 


— Eu cred că glumeşti. Acum două ore mi-ai dat o sarcină 
cam pentru două 


săptămâni şi deja mă suni după rezultate? 


— Nu, nu te sun pentru asta, dar oricum nu pot să-ți dau 
două săptămâni. Am 


nevoie de ceva până mâine cel târziu. 
— Tu chiar eşti într-o ureche? 


— Ai spus că eşti mai bună decât mine, iar eu puteam să 
fac asta într-o singură zi. 


Aşa că o noapte ar trebui să fie de-ajuns pentru tine. 


— Asta ce mai e, psihologie inversă? Ai urmat cursuri 
motivaţionale la West Point? 


Reacher ţinea mâna pe pistol şi ochii pe uşa bucătăriei. 
— L-aţi prins pe omul vostru? întrebă el. 

— Nu, nu ţi-ai dat seama? 

— Unde-l căutaţi? 

— Toate aeroporturile, plus 


ambarcaţiunile de pe Coasta Golfului între Corpus Christi 
şi New Orleans. 


— E într-un motel ceva mai la nord de Austin. Aproape 
sigur în Georgetown. 

Aproape sigur al doilea motel la nord de autogară. 


— Dar care-i povestea, poartă la gleznă o brățară secretă 
de urmărire de care eu nu ştiu nimic? 


— Nu, e speriat şi singur. Are nevoie de ajutor. Şi nu-l 
poate obţine decât de la oamenii din străinătate cu care s-a 


înhăitat. Dar aşteaptă să-i sune. ÎI vor ajuta dacă e curat, 
însă, dacă e compromis, îl lasă baltă. S-ar putea chiar să-i 
facă de petrecanie. Iar el ştie asta. Dacă e unul care fuge de 
lege, ei n-au nicio problemă. 


Dacă motivul fugii e politic, situaţia se schimbă. S-ar teme 
că noi ne-am ţine de urmele lui până ajunge acasă, 
oriunde-ar fi acea casă. Aşa că trebuie să afle ştirile. Are 
nevoie de o piaţă media care să se ocupe de problemele din 
Fort Hood. Dacă rămâne o crimă conjugală simplă, va da 
telefon. 


Dacă nu, o să sfârşească punându-și 
pistolul în gură. 

— Încă n-am dat publicităţii informaţiile. 
— Atunci o s-aştepte o zi sau două ca să 
fie sigur, după care-i va suna. 


— Dar putea să se ducă oriunde pentru asta. Waco, Dallas, 
Abilene chiar. 


— Nu, a ales cu atenţie. Abilene e prea departe şi un oraş 

Dallas sunt prea patriotice. Se gândeşte că 


radioul şi televiziunea de-acolo ar avea ezitări să vorbească 
despre partea cu spionajul. De unde e el, Divizia a Patra de 
Infanterie? Publicul din Waco şi Dallas nu vrea să audă că 
un căpitan din a Patra de Infanterie a călcat strâmb. lar el 
ştie asta. 


Insă Austin e o aşezare mult mai liberală. 


Și este capitala statului, aşa că posturile de ştiri sunt ceva 
mai slobode la gură. Are nevoie să ştie care-i situaţia reală 
şi ştie că 

în Austin are şanse să afle adevărul. 

— Ai spus Georgetown. 


— Se teme de oraşul propriu-zis. Prea mulţi poliţişti, prea 
multe lucruri care se-ntâmplă. Nu a plecat cu maşina, nu? 
I-a fost frică de poliţiştii de pe autostradă. 


Maşina lui e încă la post, aşa-i? 


— Da, este. 


— Aşadar a luat autobuzul din Hood şi s-a oprit după 
puţin timp. Georgetown e chiar acolo, aproape de Austin, 
dar nu prea aproape. Tot drumul a privit pe geam. Un 
motel după altul. Le-a înregistrat în minte. 


S-a dat jos la autogară şi a făcut cale întoarsă pe jos. Nu 
voia un teren 


nefamiliar. Nici prea departe nu voia să 


meargă pe jos. Prea mare expunerea. ÎI făcea prea 

a plăcut locul cel mai apropiat de autogară. 


I s-a părut prea evident. Aşa că a ales al doilea motel. În 
momentul ăsta e acolo, în camera lui, cu lanţul de la uşă 
tras, uitându-se la toate canalele de televiziune locale. 


Glasul nu-i răspunse. 
— Stai puţin, spuse Reacher. 
Lăsă receptorul uşor pe masă şi se ridică. 


Verifică bucătăria, apoi biblioteca. Nimic demn de 
semnalat. Verifică şi salonul. 


Janet Salter era încă în picioare, solidă ca o stâncă, 
ascunsă în întuneric. 


Nimic de văzut pe stradă. 
Nimeni nu venea. 


Reacher se întoarse în hol, se aşeză din nou în fotoliu şi luă 
telefonul. Glasul întrebă: 


— Altceva? 


— Nu că asta ar conta, dar a stat în treimea din faţă a 
autobuzului. 


— Eşti plin de gogoşi. 

— A fost ca un gen de camuflaj. N-a vrut să se trădeze că 
ar fi un fugar. Crede că 

băieţii răi stau în spate. E căpitan în Divizia a Patra de 
Infanterie. Probabil că e un tip cu convingeri morale 


rigide. Îşi aminteşte de autobuzul şcolii. Golanii stăteau în 
spate. El nu. 

— Georgetown, spuse Reacher. Al doilea motel la nord de 
autogară. Verifică. 


Niciun răspuns. 

— Unde sunt oamenii tăi cei mai 
apropiaţi? întrebă Reacher. 

— Am oameni în Hood. 


— Atunci, trimite-i acolo. Sunt vreo optzeci de kilometri. 
Ce poate să te coste? 


Niciun răspuns. 

— Şi nu uita, adăugă Reacher, am nevoie de informații 
până mâine. 

Închise telefonul. Aşeză fotoliul la locul lui şi se duse în 
salon. Verifică fereastra. 

Nimic de văzut. 

Nimeni nu venea. 

Zece fără cinci seara. 

Încă treizeci de ore. 

Capitolul 20 


Ceasul continua să ticăie. Reacher lua fiecare minut trecut 
drept o mică victorie. 


O revoltă la puşcărie nu putea să dureze veşnic. Faza ei 
iniţială ar fi trebuit să fie relativ scurtă. Se luau ostatici, 
teritoriul era preluat sub control, urma un fel de remiză 
între părţi. Se făceau ajustări tactice. Ofițerii corecţionali 
se regrupau. 


Poliţiştii erau eliberaţi de sarcini. Reacher ştia asta. 


Prin urmare, şi individul ştia asta. 
Reacher nu înţelegea de ce nu venise. 
Ţinta lui era o bătrână într-o casă. Ce aştepta? 


La zece şi jumătate, Janet Salter se oferi să pună de cafea. 
Reacher nu o lăsă. Poate că asta aştepta individul. 
Percolatorul avea nevoie de apă. Apa venea de la robinet. 


Robinetul era deasupra chiuvetei. Chiuveta era sub 
fereastră. Un cap cărunt preocupat aflat dincolo de geam 
la o jumătate de metru ar fi putut fi o ţintă tentantă. Aşa 
că 


pregăti cafeaua singur, după ce inspectă cu prudență 

necesară, după cum se dovedi. leşi pe uşa din spate fără 
haină, mănuşi sau căciulă. 


Gerul îl izbi cu forţa unui pumn. Era un frig turbat, 
iscoditor. Îl încremeni. Mult sub zero. Prea jos ca să 
încerce măcar să 


ghicească numărul de grade. 


Se întoarse. Nimeni nu aştepta acolo apariţia unei ţinte. 
Era imposibil. După un minut tremurai prea tare ca să mai 
vezi ceva, darămite să tragi. După o oră, intrai în comă. 
După două, erai mort. 


Gânduri care lămuriră puţin lucrurile. Nu avea să fie o 
lungă apropiere pe ascuns prin zăpadă. Pericolul avea să 
vină din faţă. Individul trebuia să vină cu maşina până 
acolo, să iasă şi să se mişte repede. 


Aşa că, după ce percolatorul termină de şuierat şi de 
gâlgâit, Reacher umplu două 


căni şi le duse în salon, unde-i spuse lui Janet Salter că 
aveau să stea cu rândul de veghe la geam, la intervale de 
zece minute, pe durata orei următoare. 


O oră care se scurse cu încetineală. 


Nimeni nu se apropie de casă. Lumea de afară era moartă. 
Îngheţată până la 


măduvă. Nimic nu se mişca, cu excepţia vântului. Sufla cu 
hotărâre dinspre vest. 

şi expunea creste de gheaţă ce scânteiau în nuanţe albastre 
în lumina lunii. Un peisaj spectral al elementelor naturii. 


Janet Salter făcu ceva la un buton din perete şi mări 
temperatura. În opinia lui Reacher, nu era bine ce făcuse. 
Căldura îi face pe oameni somnoroşi. Dar nu voia ca 
femeia să îngheţe. Citise despre bătrâni morţi în casele lor, 
victime ale hipotermiei. 


— Ai mai fost vreodată iarna pe-aici? îl întrebă ea. 
— N-am fost niciodată aici, în niciun anotimp. 

— Poate în Dakota de Nord? 

— Am fost în Clădirea Dakota din New York. 


— Care şi-a primit numele după locurile astea, spuse ea. 
Când a fost construită, oraşul nu se întindea prea mult 
dincolo de Strada 34. Părea o nebunie să construieşti 
apartamente elegante tocmai până la 


Strada 72 şi, pe deasupra, în West Side. 


Lumea zicea că puteai la fel de bine să le construieşti în 
Teritoriul Dakota. Şi numele a rămas. Omul care a 
construit clădirea deţinea o parte din Compania de maşini 
de cusut Singer, ceea ce completează cercul, nu-i aşa, 
pentru că am ajuns la cutia cu ulei. 

Vorbea de dragul de-a vorbi. Reacher o lăsă. Işi ţinea ochii 
ațintiţi pe stradă şi elimina prin filtrare cea mai mare 
parte a discursului. Femeia se lansă într-o lungă 


expunere privind istoria statului. 


Exploratori şi comercianți, Lewis şi Clark, populaţia sioux, 
Fort Pierre, fermieri şi pionieri, goana după aur, Crazy 
Horse, Sitting Bull, Custer, Black Hills, Wounded Knee, 
Dust Bowl, un tip pe care-l chema Brokaw despre care 
susţinea că fusese la o rețea de televiziune. 


Unsprezece fără cinci seara. 
Incă douăzeci şi nouă de ore. 


Reacher termină al optulea circuit al perimetrului interior. 
Nu văzu nimic îngrijorător. Nimic de zărit de la vreo 
fereastră în afară de pustietatea înghețată 


luminată de lună. Nimic de auzit în afară 


de curgerea apei prin ţevile de încălzire şi un scârțâit 
estompat provocat de răcirea gheții de-afară. Gerul 
prindea pământul ca-ntr-un cleşte. Se gândi la fermierii şi 
pionierii despre care vorbise Janet Salter. 


De cedracu” rămăseseră aici? 

Tocmai se-ntorcea pe scări în jos când femeia strigă: 
— Vine cineva. 

Vorbise tare şi clar, dar fără să adauge vreo informaţie. 
Niciun număr, nicio poziţie, nicio direcţie şi nicio descriere. 


Reacher păşi în salon şi trecu pe lângă ea ca s-ajungă la 
fereastră. Văzu un ins care se apropia mergând pe mijlocul 
drumului, dinspre stânga. Era mic de statură, dar 
înfăşurat într-o haină enormă cu glugă. 


Avea pe faţă o mască de schi. Plus un fular, plus mănuși, 
plus bocanci. N-avea nimic în mâini. Îşi ţinea braţele 
desfăcute, ca să-şi menţină echilibru, iar mâinile erau 
goale. 


Individul îşi continua înaintarea lentă şi şovăielnică, cu 
paşi nesiguri. Se opri vizavi de capătul aleii lui Janet 
Salter. Rămase acolo. 


— Ştiţi cine e? întrebă Reacher. 
— Stai, spuse ea. 


Tipul se-ntoarse, într-un semicerc ţeapăn şi anevoios, şi se 
uită în cealaltă parte. Un câine alerga spre el. O chestie 
mare şi albă. Multă blană. Tipul se întoarse din nou şi-şi 
continuă plimbarea, însoțit de câine. 


— E o vecină, spuse Janet Salter. Doamna Lowell. Dar, aşa 
cum era îmbrăcată, mi-a fost greu să-mi dau seama. 


Reacher răsuflă ușurat şi spuse: 
— E cumva soţia poliţistului? 

— Fosta sotie. Ofiţerul Lowell s-a mutat de-aici acum un 
an. Au fost ceva situaţii neplăcute. 


— De ce fel? 
— Nu ştiu. 


— L-am văzut azi pe Lowell. Peterson l-a numit ciudat. 
Spunea că citeşte cărti. 


— Da, aşa e. Mai vine pe la mine când şi când şi 
împrumută din cărțile mele. 


Familiile noastre se cunosc de mult. 

— Pe partenerul lui îl ştiţi? 

— Pe ofiţerul Kapler? Ne-am cunoscut, desigur. 

— Şi? 

— S-a mutat aici din Florida. Ceea ce mi s-a părut ciudat. 
— Şi mie, spuse Reacher. 

Rămase la fereastră şi-o urmări pe 


doamna Lowell şi câinele ei dând colțul şi dispărând din 
vedere. 


Nu mai vorbiră timp de treizeci de 


minute. Ceasul din capul lui Reacher se apropia de miezul 
nopţii. 


— Sunteţi obosită? întrebă el. 

— Nu prea m-am gândit la asta, zise Jane Salter. 
— Puteţi să vă duceţi la culcare, dacă 

vreţi. Am eu grijă aici. 

— Şi-o să ai grijă stând în picioare? Ca, dacă te ia somnul, 
să te aud când cazi? 


— N-o să adorm, spuse Reacher zâmbind. 


— Nici eu n-o să merg la culcare. Asta-i responsabilitatea 
mea. N-ar fi trebuit să te implic deloc. 


— O problemă împărtăşită e o problemă 
înjumătăţită. 

— Ai putea fi ucis. 

— Puțin probabil. 

— Eşti căsătorit? întrebă ea. 


— Nu, zise Reacher, rămânând cu privirea fixată pe 
fereastră. 


— Ai fost vreodată? 

— Nu. 

— Ai fost copil singur la părinţi? 

— Am avut un frate cu doi ani mai mare. 
Lucra la Departamentul Trezoreriei. A fost ucis la datorie. 
— Îmi pare rău. 

— Nu-i vina dumneavoastră. 

— Întotdeauna deviezi în felul ăsta 
compasiunea? 

— De obicei. 

— Deci, eşti ultimul din linia ta ereditară. 


— Cred că da. Dar n-a fost cine ştie ce linie, la drept 
vorbind. 


— La fel ca şi mine. Toţi nişte haimanale. 
— Unde erau minele voastre de aur? 

— În Black Hills. De ce? 


— Peterson crede că locul acela al 


armatei aflat la vest de-aici ar putea fi în cea mai mare 
parte subteran. Mă întrebam dacă au existat lucrări mai 
vechi pe care să 


le fi folosit. 

— Nu sunt mine aici. Doar solul de prerie şi teren stâncos. 
— Părinţii dumneavoastră mai trăiau 

când aţi plecat la colegiu? 

— De ce? 


— Pentru că, dacă trăiau, probabil că v-au ţinut la curent 
cu veştile locale în scrisori. 


Poate şi ceva zvonuri şi bârfe. Trebuie să 


vă fi spus ceva despre locul ăla. Poate nu suficient ca 
mintea dumneavoastră 


instruită să ia în considerare lucrul acela ca pe un fapt 
relevant, dar trebuie să fi auzit măcar ceva. 


— Nimic care să merite repetat. 
— Puneţi-mă la încercare. 


— Tot ce ştiu e c-a fost construit şi n-a fost folosit 
niciodată. Se pare că scopul era prea revoltător. A fost şi 
un scandal mărunt legat de asta. 


— Care era acel scop? 


— Nu ştiu. Nimeni nu mi-a vorbit despre el.Cinci minute 
până la miezul nopții. 

Incă douăzeci şi opt de ore. 
Nimeni nu venise. 


La o mie şase sute de kilometri distanţă, în Texas, două 
maşini rapide parcurseră 


cei optzeci de kilometri spre sud de Hood în mai puţin de 
patruzeci de minute. 


Şase oameni în maşini, toți subofiteri din cadrul Unităţii 
Speciale 110, toţi având în prezent gradul W3, toţi dorind 
să ajungă la W4, toţi fiind cât se poate de conştienţi că 


genul acela de misiune putea să le aducă 


înaintarea în grad. Se abătură de la drumul principal către 
sud, trecură prin centrul oraşului Georgetown şi găsiră 
autogara. 


Era linişte ca la fiecare miez de noapte. Aer răcoros, 
gunoaie, miros greu de motorină 


scursă pe jos. Nimic nu sosea, nimic nu pleca. Parcară 
maşinile la următoarea intersecţie, lângă magazine de 
amanet şi birouri de probaţiune, şi se grăbiră să se 
întoarcă pe drumul pe care veniseră. 

Numărară motelurile. Primul era o clădire din cărămidă în 
spatele unui loc de parcare acoperit cu asfalt crăpat. Al 
doilea era chiar lângă primul, orientat cu un capăt înspre 
stradă, construit din lemn roșcat de sequoia, cu 
douăsprezece camere, un 

gratuit, mic dejun gratuit şi faptul că nu erau locuri libere. 
O recepţie, prima uşă pe stânga. 

Un receptioner în birou, pe jumătate adormit. 

O cheie universală, în sertar. 


Cei şase subofiteri se împărţiră, trei în spate, trei în faţă. 
Unul dintre cei din faţă, rămase în urmă, gata pentru orice 
s-ar fi întâmplat. Ceilalţi doi intrară în fiecare cameră, 
cutezători, cu armele pregătite, ca să-i cerceteze cu 
lanternele vârâte-n faţă 

pe clienţii somnolenţi găsiţi acolo. 

Toate cele douăsprezece camere. 

Omul lor nu era acolo. 


Reacher făcu încă un tur de control prin casa lui Janet 
Salter. De-acum, se 


familiarizase întru totul cu sunetele locuinţei. Scârţâitul 
scândurilor, al treptelor scării, o îmbinare în unghi drept a 
unei ţevi de abur care şuiera mai tare decât celelalte, o 
cercevea de fereastră pe care vântul înviorător o zgâlțâia 
uşor în ramă. Mirosul aerului se schimba. Curenţii de aer 
minusculi şi turbulenţți extrăgeau mirosurile din covoare şi 
din draperii. Nu erau neplăcute. Doar bătrâneşti. Lână 

ceară de albine pentru lustruirea mobilei, fum de trabuc, 
tutun de pipă. Arome vechi, profunde, ca un portret 
olfactiv al vieţii prospere pe care o duseseră familiile de 
frontieră. Reacher le simţea dincolo de mirosul mineral 
local provenit de la uleiul recent aplicat pe pistolul pe care- 
l purta acum cu el pretutindeni. 


Se întoarse în salon. Janet Salter îşi ţinea mâna tot pe 
mânerul pistolului din 


buzunar. 
— Sunteţi bine? o întrebă Reacher. 


— Am ajuns la concluzia că sunt un om privilegiat, îi 
răspunse ea pe un ton cât se poate de pedant. 


— In ce privinţă? 
— Am şansa să-mi pun în aplicare 


principiile. Cred că cetăţenii obişnuiţi trebuie să se opună 
ticăloşiei. Dar cred şi în necesitatea unui tratament 


corespunzător. Cred în dreptul acuzatului de a avea parte 
de un proces corect şi cred în dreptul lui de a se confrunta 
cu martorii aduşi împotriva lui. Dar e atât de uşor să 


faci teorii, nu-i aşa? Nu oricine are prilejul să aplice teoria 
în practică. Dar eu acum am această oportunitate. 


— Vă descurcaţi de minune, o asigură 
Reacher şi se duse la fereastră. 

Văzu dansul deşănţat al fasciculelor de faruri pe stradă. 


O maşină se apropia în viteză. 

Era Peterson, mergând în fruntea a ceea ce părea să fie cea 
mai mare parte a departamentului de poliţie din Bolton. 


Şase, şapte, opt maşini. Apoi şi a nouă. 


Frânând şi derapând, maşinile se opriră pe tot drumul. 
Doisprezece poliţişti coborâră 


din vehicule, apoi treisprezece, 
paisprezece, cincisprezece. şi scoaseră 


pistoalele şi se apropiară de casă animați parţial de o 
grabă disperată şi parţial de o prudenţă extremă. Pentru 
că habar n-aveau ce-i aştepta acolo. 


Ori linişte, ori o crimă dublă. 


Reacher ieşi în hol şi se alinie la partea cu balamale a uşii 
de la intrare. O deschise larg şi rămase ascuns vederii. Nu 
voia să 


fie împuşcat din greşeală. Cincisprezece poliţişti agitati 
puteau să genereze o situaţie imprevizibilă. Strigă: 


— Peterson? Sunt Reacher. Totul e în regulă. 
Niciun răspuns. 
— Peterson? încercă din nou. 


Aerul îngheţat năvălea înăuntru, aducând cu el şi vocea lui 
Peterson. 

— Reacher? 

— Totul în regulă aici, răspunse Reacher. 
Puneţi-vă armele în toc şi veniţi în casă. 


Intrară în fugă, toţi cincisprezece. Mai întâi Peterson, apoi 
cele patru femei, apoi cei trei poliţişti din maşinile de 


supraveghere şi încă şapte inşi pe care Reacher nu-i 
cunoştea. Aduseră cu ei rafale de aer arctic. Toţi aveau 
feţele roşii şi crăpate de ger. Căldura din casă îi lovi şi 
începură să-şi desfacă gecile, să-şi scoată 


mănuşile şi să-şi dea jos căciulile. 


Cele patru femei formară un cordon în jurul lui Janet 
Salter şi o duseră în bucătărie. Peterson ordonă celor trei 
maşini din schimbul de noapte să-şi ocupe poziţiile şi îi 
trimise pe restul de şapte înapoi la secţie. De la fereastra 
salonului, Reacher urmărea cum se restabileşte 


normalitatea. În cinci minute, totul era aşa cum fusese cu 
cinci ore în urmă. 


— Deci, ce s-a-ntâmplat aici? întrebă 
Peterson. 


— Absolut nimic, răspunse Reacher. Acolo ce s-a- 
ntâmplat? 


— O revoltă. N-am văzut mai nimic. Au domolit-o rapid. 

— Pentru că a fost falsă. A fost o diversiune. 

Peterson confirmă cu o mişcare din cap şi spuse: 

— Dar omul lor n-a venit aici. 

— Şi marea întrebare e de ce? 

— Pentru că te-a văzut pe tine. 


— Dar eu nu l-am văzut pe el. Ceea ce ne aduce la o altă 
întrebare importantă. Dacă 


e atât de bun ca să mă vadă fără ca eu să-l văd, de ce n-a 
acționat? 


— Habar n-am. 
— Am văzut o femeie cu un câine alb 
mare. 


— Când? 


— La puţin după unsprezece. 


— Doamna Lowell. Stă în vecinătate. Işi plimbă câinele în 
fiecare seară. 


— Trebuia să-mi fi spus. Puteam s-o 
împuşc. 
— Imi pare rău. 


Peterson îşi puse palmele peste nas. Cu siguranţă că-l 
durea. Temperatura pielii lui suportase un salt de peste 
treizeci de grade în şaizeci de secunde. Apoi îşi trecu 
degetele prin păr. 


— Cred că nu-i cel mai potrivit lucru de spus acum, dar 
aproape c-aş fi vrut ca individul să fi venit în noaptea asta. 

sunt sigur că mai rezistăm o lună în felul ăsta. 


— Nu cred că va mai fi nevoie, îl linişti Reacher. Am 
impresia că şi-au cam epuizat diversiunile. 


— Pot să stârnească o nouă revoltă 
oricând vrea mușchiul lor. 


— Nu pot, tocmai asta-i ideea. Revoltele din puşcării au 
nevoie de o masă critică. 


Aproximativ o treime din populaţia de-acolo s-ar răscula 
în fiecare zi a 


săptămânii, dac-ar avea prilejul. O altă 


treime n-ar face-o niciodată. Treimea din mijloc e cea care 
contează. Voturile indecişilor. Ca la alegeri. Şi acum sunt 
epuizați. Patima le-a dispărut. O să treacă 


un an până să le vină iar bâzdâcul. 
Peterson nu spuse nimic. 

— lar motociclistul tău nu poate să 
organizeze o evadare îndeajuns de repede. 


Aşa că ai scăpat acum. Eşti în siguranță. 


— Crezi? 

— S-ar putea să nu mai auziţi niciodată 

sirena aia. 

Unu fără cinci noaptea. 

Încă douăzeci şi şapte de ore. 

La unu şi un sfert telefonul din hol sună. 
Janet Salter ieşi din bucătărie ca să 

răspundă. Îi dădu telefonul lui Peterson. 


Acesta ascultă o secundă şi se duse să-l caute pe Reacher în 
salon. 


— E femeia de la 110, spuse el. De unde ştie numărul ăsta? 
— Are un sistem de identificare a 

apelantului, spuse Reacher. Cu coordonate. 

Probabil că în clipa asta supraveghează 

casa asta, pe Google Earth. 

— Dar e întuneric. 

— Nu mă-ntreba cum funcţionează. 

leşi pe hol şi se aşeză în fotoliu. Luă 

receptorul şi întrebă: 

— Ai obţinut răspunsurile care mă 

interesează? 

— Nu încă, răspunse glasul. 

— Atunci de ce suni aşa de târziu? 

Puteam să dorm buştean. 

— Voiam doar să-ţi spun că l-am prins pe omul meu. 
— Am avut dreptate? 


— N-o să răspund la această întrebare. 


Nu vreau să-ţi dau satisfacţie. 
— Deci, am avut dreptate. 


— De fapt, nu în totalitate. Era în al treilea hotel la nord 
de autogară. 


— Pentru că primele două erau prea 


apropiate? A trebuit să se ducă ceva mai departe, la al 
treilea? 

— Eşti bun. 

— Pe vremuri, din asta-mi câştigam 

existența. 

— Sunt profund impresionată. 

— Cum era tipul? 

— Spune-mi tu. 

— Era treaz, spuse Reacher. Avea un 
pistol încărcat şi pantofii în picioare. 


Bagajele pregătite şi haina pe spătarul scaunului. S-a 
zbătut mai puţin de zece secunde şi apoi s-a dat bătut. 


— Eşti foarte bun. 

— Nu îndeajuns de bun ca să 
supraviețuiesc capului generalului. 
— Tot mai vreau s-aud povestea aia. 


— Atunci fă rost de răspunsurile alea. Un schimb corect 
nu e un jaf. 


— Suntem aproape. Am descoperit că 


banii au plecat de la Congres. Dar nu-i vedem ajungând la 
Departamentul 


Armatei. Undeva, pe drum, dispar din vedere. Ne 
apropiem. O s-ajungem acolo. 


— Când? 


— Dă-mi restul acestei nopţi. Sună-mă la opt dimineaţa. 
— Şi tu eşti bună. 

— Mă străduiesc. 

— Pe-aici circulă un zvon despre un 

vorbeşte că locul acela n-a fost folosit niciodată, pentru că 
scopul lui era prea revoltător. 


— Prin oraş? 

— Mă rog, în salonul unei doamne în 

vârstă. 

— OK. Dar doamnele în vârstă se revoltă 

pentru tot felul de lucruri. 

— Cred că da. 

— Altceva? 

— Poţi să dai o căutare cu chestia aia de la Google, da? 
— Pentru asta e făcută. 


— Verifică, te rog, un poliţist din Florida, pe nume Kapler. 
A plecat din statul acela acum doi ani. Vreau să ştiu de ce. 


— De ce? 


— Vreau să ştiu două lucruri. S-a mutat din Florida în 
Dakota de Sud. Cine face aşa ceva? 


— Numele mic? 

— Nu-l ştiu. 

— Mă ajuţi foarte mult. 

— Câţi poliţişti cu numele de Kapler pot să fie în Florida? 
— Probabil că mai mult de zece şi mai puţin de o sută. 

— Cu probleme la serviciu acum doi ani? 

— Altceva mai vrei? 

— Cum eşti îmbrăcată? întrebă Reacher. 
— Am trecut cumva la linia fierbinte? 
Reacher zâmbi. 

— Nu, încerc doar să-mi imaginez scena. 


De dragul vremurilor de demult. Cunosc biroul la care 
stai. Aceeaşi încăpere? 


— Cred că da. La etaj, a treia pe stânga. 
— Aia e. 


Reacher vedea totul în minte. Trepte din piatră, balustradă 
metalică, coridor îngust cu linoleum pe jos, şiruri de uşi cu 
geamuri mate pe dreapta şi pe stânga, cu birouri în spatele 
fiecăreia, fiecare birou fiind echipat potrivit unui protocol 
complex de la Departamentul Apărării. Al lui avea biroul 
metalic, două telefoane cu un total de trei linii, un fotoliu 
cu role îmbrăcat în vinilin, fişete pentru dosare şi două 
scaune pentru vizitatori cu picioare din tubulatură 


flexibilă. Plus o lustră în formă de castron şi atârnată de 
tavan cu trei lanţuri metalice. Plus o hartă neactualizată a 
Statelor Unite ale Americii pe perete, făcută după ce 
Hawaii şi Alaska se 


alăturaseră uniunii, dar înainte ca sistemul de autostrăzi 
interstatale să fi fost terminat. 

ciudată din apropiere de Bolton, Dakota de Sud. 


— Port uniforma de luptă şi un tricou, spuse glasul. Am pe 
mine vestonul, pentru că e frig în noaptea asta. 

— Eşti în Virginia. Nu ştii ce-nseamnă 

frigul. 

— Nu te mai văita. Tot valori formate din două cifre ai 
acolo. Negative, dar ce contează. Minus douăzeci şi trei. 


Dar radarul arată că un front de aer mai rece vine dinspre 
vest. 


— Cum poate să se facă mai frig? 

— O s-aveţi parte de temperatura pe 

care-au avut-o cei din Wyoming. 

— Vorbeşti cu meteorologii? 

— Nu, mă uit pe Weather Channel. 

— Şi ce temperatură a fost în Wyoming? 

— Minus treizeci şi patru. 

— Grozav! 

— Las că rezişti. Eşti ditamai omul. După 

cum arăţi, probabil că ai avut strămoşi scandinavi. 
— Ce, acum Google Earth vede şi prin ţiglele acoperişului? 
— Nu, dar e o fotografie în dosarul tău. 

— Dar tu? 

— Da, şi în dosarul meu există o 

fotografie. 

— Nu la asta m-am referit, deşteapto. Nu am la mine 
dosarul tău. 


— Sunt cocoşată, chioară şi am cincizeci de ani. 
— Aşa mă gândeam şi eu, judecând după 

voce. 

— Măgarule! 

— Mă gândesc la un metru şaizeci şi 

şapte sau un metru şaptezeci, dar slabă. 

Toată vocea ta e în gât. 

— Vrei să zici că nu prea am sâni? 

— Porţi cel mult 75B la sutien. 


— Fir-ar să fie! 


— Păr blond, probabil scurt. Ochi albaştri. 
Din nordul Californiei. 
— Vârsta? întrebă ea. 


Prima oară când se aşezase la acel birou uzat, Reacher 
avea treizeci şi doi de ani. O 


vârstă în acelaşi timp mică şi mare pentru un post de 
comandă atât de important. 


Mică, pentru că fusese un fel de vedetă, dar şi mare 
totodată, pentru că ajunsese acolo ceva mai târziu decât ar 
fi fost normal pentru o vedetă, fiindcă nu era un om de 
organizaţie şi nu se bucura de încrederea tuturor. Aşa că 
spuse: 


— Ai treizeci sau treizeci şi unu de ani. 

Ştia că, atunci când venea vorba de vârsta unei femei, era 
întotdeauna mai bine să te păstrezi de partea prudenţei. 


— Cu linguşeala poţi să ajungi departe, spuse ea. Trebuie 
să-nchid. Sună-mă mai târziu. 


In casă se instală din nou rutina 
obişnuită. Peterson plecă, iar cele două 
femei din tura de zi se duseră la culcare. 


Janet Salter îl conduse pe Reacher la etaj, în camera din 
faţă. In principiu, era cea mai vulnerabilă, dar el nu-şi 
făcea griji. 

Furia avea să învingă orice dezavantaj tactic teoretic. 
Detesta să fie trezit noaptea. Dacă vreun intrus pătrundea 
prin fereastra aceea, ar fi fost proiectat imediat în afară ca 
o suliță. 

Două fără cinci noaptea. 

Incă douăzeci şi şase de ore. 

Capitolul 22 


Reacher plănuise să doarmă până la opt, dar Peterson îl 
trezi la şase şi jumătate. 


Omul intrase în dormitor şi de bună seamă 


că un instinct primar îl făcuse să se oprească şi să dea cu 
piciorul în cadrul patului, după care făcuse cu inteligenţă 
un pas înapoi. Probabil că se gândise că era mai sigur aşa. 
Dacă s-ar fi aplecat să-l scuture uşor de umăr pe Reacher, 
s-ar fi putut alege cu umărul rupt. 


Şi e posibil să fi gândit corect. 

— Ce e? întrebă Reacher. 

— Peste mai puţin de-o oră se luminează 

de ziuă, spuse Peterson. 

— Şi? 

— Trebuie să pleci. 

— Unde? 

— La tabăra motocicliştilor. Nu mai ţii minte? Te-ai oferit. 
Janet Salter era deja în bucătărie. 

Reacher o găsi acolo, gata îmbrăcată de zi. 

Pusese de cafea. Vechiul percolator gâlgâia şi zdrăngănea. 
— Trebuie să plec, o anunţă el. 

— Domnul Peterson mi-a spus. O să fii în siguranţă? 

— Sper. 

— Nu prea văd cum. Sunt o sută de 


oameni acolo, iar tu ai la tine doar un pistol cu şase 
gloanțe. 


— Avem nevoie de informaţii. 
— Chiar şi-aşa. 


— Am de partea mea al Patrulea 


Amendament. Asta-i toată protecţia de care am nevoie. 
Dacă sunt rănit sau nu mă 


mai întorc, poliţiştii vor avea un motiv suficient pentru o 
percheziţie. Iar 


motocicliştii nu vor asta. Mă vor trata cu mănuşi de copii. 
— Mi-e greu să-mi imaginez asta. 

— Dumneavoastră o să fiți în siguranță 

aici? 

— Sper. 


— Dacă poliţiştii vor fi nevoiţi să plece iar, luaţi-vă pistolul 
şi încuiaţi-vă în subsol. 


Nu deschideţi uşa nimănui, în afară de mine. 

— N-ar trebui să stabilim o parolă? 

— Puteţi să mă întrebaţi care-i cartea mea preferată. 
— Păi mi-ai zis că n-ai niciuna. 

— Exact. Asta va fi şi răspunsul. 

Percolatorul termină de gâlgâit şi Reacher îşi turnă o 
portie generoasă de cafea în una dintre cele şase căni albe 
aşezate pe blatul din bucătărie. 


— O să plece din nou poliţiştii? întrebă 
Janet Salter. 

— Probabil că nu. 

— Ar putea să izbucnească o nouă 
răzmeriță. 


— Nu prea cred. Răzmeriţele din închisori sunt rare. Ca 
revoluțiile din istoria unei naţiuni. Trebuie să se 
întrunească mai multe condiţii precise. 


— Atunci, o evadare. 


— Şi mai puţin probabil. Evadările sunt dificile. Angajaţii 
puşcăriilor au grijă de asta. 


— Vrei să spui că problemele mele s-au terminat? 
— E posibil. 

— Deci, te mai întorci aici sau nu? 

— Cred că autostrada e tot închisă. 

— Când se deschide din nou, unde-o să 

pleci? 

— Nu ştiu. 

— Cred c-o să te duci în Virginia, spuse Janet Salter. 
— Ar putea fi căsătorită. 

— Ar fi bine s-o întrebi. 

Reacher zâmbi şi spuse: 

— Poate c-o s-o-ntreb. 

Peterson îl puse la punct cu toate 


detaliile pe hol. Íi spuse că afară îl aştepta maşina fără 
însemne, încălzită şi cu motorul pornit. Că se putea baza 
pe ea, căci fusese de curând dusă la service. 


Rezervorul era plin, avea lanţuri la roţile din spate şi 
cauciucuri de iarnă în faţă. Nu exista o rută directă spre 
tabără. Trebuia s-o ia la sud spre autostradă şi, cam la un 
kilometru şi jumătate de intersecţie, să 


cotească pe drumul vechi care mergea paralel. 
— Drumul pe care a fost ucis avocatul, spuse Reacher. 


— Ala mergea până la capăt spre est, spuse Peterson. Dar 
totuşi, poate că n-ar trebui să opreşti dacă cineva îţi face 
semne cu mâna. 


— N-o să opresc, spuse Reacher. Poţi fi sigur de asta. 


Urma să rămână pe vechiul drum cale de opt kilometri, 
după care să facă la dreapta şi să se-ntoarcă spre nord pe 


un drum districtual cu două benzi, care şerpuia puţin pe o 
distanţă de vreo treisprezece kilometri înainte să ajungă la 

dreaptă pe care inginerii militari o construiseră cu 
cincizeci de ani în urmă. 


Acea porţiune era lungă de trei kilometri şi ducea direct la 
tabără, unde avea să dea peste cincisprezece barăci din 
lemn şi vechea clădire din piatră, aranjate în două 


şiruri ordonate de câte opt, orientate precis de la est la 
vest. 


— Clădirea din piatră e în colţul din stânga, în spate, spuse 
Peterson. 


Şapte fără cinci dimineaţa. 
Incă douăzeci şi una de ore. 


La două mii şapte sute de kilometri spre sud era opt fără 
cinci dimineaţa. Plato îşi terminase micul dejun şi se 
pregătea să-şi încalce un obicei de-o viaţă. Urma să sară 


peste intermediarul lui din vila de la oraş şi să-l sune direct 
pe omul din State. 


Formă numărul. 

I se răspunse. 

— Martorul e mort? întrebă el. 

Urmă o pauză pe fir. Individul spuse: 

— Ştii că urma să fie un decalaj între cele două. 
— Cât a durat până acum acest decalaj? 

Omul lui ştiu ce să-i răspundă: 

— Prea mult. 

— Corect, spuse Plato. Am aranjat o revoltă la închisoare 
astă-noapte. 


— Știu. 


— Evident, nu ai valorificat-o. 

— Era un om în casă. 

— Și? 

— N-am avut instrucţiuni. 

— Ăsta-i răspunsul tău? Aveai nevoie de instrucţiuni? 
— Am crezut că sunt la mijloc nişte 
chestii complexe pe care nu le înţeleg. 
Plato oftă zgomotos. 

— Cum pot să te rănesc? 

Omul lui ştiu ce să-i răspundă: 

— În moduri în care nu vreau să fiu rănit. 


— Corect, spuse Plato. Dar vreau să fii mai exact. Vreau să 
te concentrezi pe miza acestei situaţii. 


— O vei ucide pe persoana cea mai 
apropiată şi cea mai dragă mie. 


— Da, o voi ucide, în cele din urmă. Dar mai întâi va fi un 
decalaj, un concept cu care se pare că eşti foarte 
familiarizat. O s-o las invalidă şi-o s-o mutilez şi o s-o las să 


trăiască aşa cam un an. Abia pe urmă o s-o omor. M-ai 
înţeles? 


— Da, te-am înţeles. 


— Atunci, pentru binele tău, termină-ți treaba. Nu-mi pasă 
de cei de pe margine. 

Lichidează tot oraşul ăla nenorocit dacă e nevoie. In ceea 
ce mă priveşte, poţi să 


lichidezi întregul stat. Chiar, câţi locuitori sunt în Dakota 
de Sud? 


— Cam opt sute de mii. 


— OK. Asta-i limita ta superioară pentru daune colaterale. 
Fă-ţi treaba! 


— O s-o fac. Promit. 
Plato închise şi-şi turnă încă o ceaşcă de cafea. 


Maşina fără însemne era tot un Crown Vic închis la 
culoare. Înăuntru mirosea a praf şi avea un aspect obosit, 
încălzirea era fixată la douăzeci şi unu de grade şi 
ventilatorul sufla cât putea de tare în încercarea disperată 
de a ajunge acolo. 


Vremea plonjase adânc, într-o dimensiune cu totul nouă. 
Temperatura scădea rapid. 


Pământul era dur ca granitul şi aerul era solid din cauza 
cioturilor microscopice ale fulgilor de zăpadă purtate de 
vânt. Aceştia fuseseră răciţi şi comprimațţi în nişte 
fragmente ascuţite. 


Se aruncau asupra parbrizului şi formau trasee complexe 
îngheţate. Ştergătoarele nu reuşeau să le mişte. Lamelele 
de 


cauciuc treceau doar peste ele. Reacher comută încălzirea 
pe degivrare şi aşteptă 

până când aerul cald topi două găuri ovale prin care avea 
puţină vizibilitate. 


Apoi plecă. 


Întoarse din trei mişcări pe strada lui Janet Salter. 
Făgaşele de pe şosea se solidificaseră. Cauciucurile maşinii 
ricoşau peste hopuri. Maşina de supraveghere aflată la 
capătul drumului dădu înapoi ca să-l lase să treacă. Coti la 
dreapta şi o luă 


pe drumul de ieşire din oraş. Şanţurile formate de roti care 
în urmă cu o zi erau moi acum se întăriseră de parcă ar fi 
fost din beton. Era ca şi cum ai fi condus un tren pe şine. 
Nu trebuia să mişte volanul. 


Lanţurile de pe roţile din spate ronțăiau gheaţa, iar 
cauciucurile din faţă se loveau de pereţii şanţurilor şi 
mențineau maşina pe o direcţie dreaptă. Lumea de afară 
era întru totul albă. Pe cer se vedea o lumină 


palidă, dar nu şi soarele. Aerul era prea plin de gheaţă. 
Era ca o pulbere. Ca o ceață. Vântul sufla în faţa lui de la 
dreapta la stânga. Mici troiene aerodinamice se 
acumulaseră şi îngheţaseră proptite de stâlpii de gard şi cei 
de iluminat. Formele bizare de pe cablurile de curent 
electric se orientaseră spre est, ca şi cum întreaga lume se 
înclinase într-o parte. 


302 


Reacher găsi cotitura la un kilometru şi jumătate de 
intersecţia cu autostrada. 


Ieşirea de pe şanţurile înghețate se dovedi dificilă. Trebui 
să încetinească până la viteza mersului pe jos şi să tragă 
mult de volan, croindu-şi drum pe rând cu roţile, patru 
urcuşuri separate, urmate de patru coborâşuri separate. 
Găsi noile făgaşe care mergeau spre vest şi se angajă pe 
următorii opt kilometri de mers pe pilot automat. La 
următoarea cotitură repetă 


manevra de ieşire şi o luă spre nord, către tabără. Noul 
drum era diferit. Nu avusese parte de prea mult trafic. Nu 
erau urme de maşini care să fi trecut pe-acolo. Era doar o 
panglică îngustă de zăpadă îngheţată. 


Roţile din faţă patinau şi alunecau uşor. 


Particulele de gheaţă băteau de la stânga la dreapta, izbind 
în geamul şoferului. 


Drumul era accidentat şi şerpuia la stânga şi la dreapta 
fără vreun motiv aparent. 


Creasta drumului se înclina când într-o parte, când în alta. 
Nu era o lucrare prea grozavă de inginerie civilă. Reacher 
încetini şi se concentră cât putu de bine. 


Derapajul într-un şanţ i-ar fi fost fatal. 


Nicio şansă să fie tractat înainte de a îngheţa. Chiar şi o 

dezastru. Şuruburile roţilor probabil că 
erau îngheţate bocnă. 


Opt kilometri parcurşi cu atenţie, apoi zece, apoi 
unsprezece. Deodată, orizontul se schimbă. In faţa lui, 
drumul se lărgea, se îndrepta şi se aplatiza. Dramatic. 


Radical. În depărtarea înceţoşată, părea la fel de lat şi de 
plat ca o autostradă. Poate chiar mai larg şi mai plat. 
Arăta ca o superautostradă cu şaisprezece benzi de 
circulaţie. Era un fragment de drum 


magnific, parcă din altă lume. Construit uşor supraînălţat 
faţă de terenul din jur, era absolut plat şi era absolut drept 
cale de cel puţin trei kilometri. 


Şi fusese curăţat cu plugurile. 
Nu vedeai nici urmă de zăpadă pe el. 


Doar betonul neted şi cenuşiu, curăţat, măturat şi dat cu 
sare. Grămezi înalte de zăpadă fuseseră împinse înspre 
margini, apoi netezite şi modelate astfel încât vântul 
îngheţat de prerie care se lansa de pe marginea vestică să 
nu atingă din nou drumul până când nu trecea de 
marginea estică. Fragmentele minuscule de gheață 


treceau vâjâind prin aer la un metru şi jumătate de sol. 
Suprafaţa drumului 


rămânea curată şi uscată, ca în toiul verii. 

Reacher încetini şi intră pe drum. 


Lanţurile începură să clănţăne. Roţile din faţă mergeau 
drept şi tractau cu forţă. 


Menţinu o viteză constantă de cincizeci la oră şi privi 
înainte. Putea să desluşească 


nişte pete gălbui la orizont. Barăcile din lemn, frumos 
aliniate. La trei kilometri distantă. Maşina hurducăia 


zdravăn. 
Lanţurile nu erau de niciun folos pe beton uscat. 
şi continuă înaintarea. 


Când ajunse la opt sute de metri, văzu în faţa lui ceva 
mişcare. Când ajunse la o sută 


de metri, înţelese despre ce era vorba. 
Camionete cu lame de plug lăsate se 
mişcau încoace şi-ncolo. Erau o mulţime. 


Vreo treizeci sau patruzeci. Dincolo de ele, siluete bine 
înfofolite lucrau de zor cu lopeţile, în şir. Alte siluete 
înfofolite mergeau înapoi, aruncând în arcuri lungi ceva 
din palmele făcute căuş, ca nişte lucrători la fermă care 
aruncă grunte la găini. Sare, probabil. Sau pietriş fin, 
nisip ori vreo substanță chimică pentru 


dezghețat. Sau toate cele de mai sus. 
Făceau curat pe toată suprafaţa taberei. 
Voiau ca locul să fie imaculat. 

La fel de ca şi drumul. 

Barăcile erau din cherestea neprelucrată, albită şi 
decolorată puţin de intemperii, dar nu foarte mult. Nici 
prea noi, dar nici foarte vechi. Pe stânga, în spatele 
primului şir de barăci, Reacher văzu acoperişul vechii 
clădiri din piatră. Era înalt, ascuţit, construit din ardezie. 
Stratul de zăpadă de pe el atingea treizeci de centimetri. 
Avea două hornuri ornate. Barăcile erau 


acoperite cu carton gudronat. Din ele ieşeau burlane de 
sobă. Cablurile electrice erau întinse de la un fronton la 
altul. Alei din beton duceau de la o ușă la alta. Toate erau 
curățate de zăpadă. 


Ceea ce nu fusese îndepărtat complet era strâns ordonat în 
stânga şi în dreapta. În faţa barăcilor era un şir lung de 


forme ascunse sub prelate, una lângă alta, ca nişte piese de 
domino. Probabil, 


motociclete. Erau mari. Cam treizeci la număr. Motociclete 
Harley, probabil, adăpostite pe timpul iernii. 


Reacher încetini şi opri maşina cam la cincizeci de metri. 
Oamenii se opriseră din munca lor şi se uitau la maşină. 
Mâinile înmănuşate erau sprijinite în cozile lopeţilor. 
Bărbiile se rezemau pe mâini. Cei ce aruncau sarea se 

camionetele se opriră şi ele. Gazele de eşapament erau 
luate de vânt. 

Reacher ridică piciorul de pe frână şi înaintă puţin. 
Nimeni nu schiţă nicio mişcare. Reacher mai merse zece 
metri, apoi douăzeci. Se opri din nou. Era 

suficient de aproape. Nu opri motorul. 


Indicatorul de bord al vehiculului arăta o temperatură 
exterioară de minus douăzeci şi patru de grade. Dacă 
oprea motorul, risca să nu-l mai poată reporni. Citise întro 
carte despre nişte locuri de dincolo de Cercul Polar Arctic 
unde trebuia să 


dezgheţi blocul motor cu lămpi de gaz. 

Îşi îndesă căciula pe urechi şi ridică 

gluga. Trase fermoarul gecii până la gât. 

Îşi puse mănuşile, mai întâi stânga, apoi dreapta. 
Cobori din maşină. 


La douăzeci de metri în faţă, mulţimea crescuse numeric. 
Bărbaţi, femei şi copii. 


Cam o sută de oameni în total. Conform estimărilor. Toţi 
erau mogâldeţe fără 


formă ascunşi în hainele groase, căciuli şi fulare. 
Respiraţiile li se condensau în jurul capetelor într-un nor 
compact care plutea nemişcat şi apoi se înălța şi dispărea 
în vânt. Gerul era năucitor. Şi se înrăutăţea. 

După zece secunde, faţa îi amorţise. Făcu zece paşi şi se 
opri. Pantaloni de culoare verde-măsliniu, haină cafenie, în 
spatele lui o maşină care era evident de poliţie, cu plăcuţe 
de înmatriculare din Dakota de Sud. Nici pe departe 
convingător. 


La douăzeci de metri în faţă, un ins îşi făcea loc prin 
mulțime. Păşind lateral, târşâind din picioare, înaintând cu 
umărul stâng, apoi cu umărul drept. Haină, căciulă 


şi mănuşi negre. Limbajul lui nonverbal semăna cu al 
oricărui muncitor din lume întrerupt din treabă. Iritat, dar 
curios. Îşi trecu antebraţul peste frunte, se opri, se gândi, 
apoi înaintă iar. leşi din mulţime şi se opri la un pas în faţa 
mulţimii. 

— Tu cine dracu” eşti? zise Reacher. 

— Plimbă ursu! i-o întoarse individul. 

Reacher păşi înainte: un pas, doi, trei. 

— Nu eşti prea politicos, spuse el. 

— Arată-mi unde scrie că trebuie să fiu. 

— Păi, te plimbi pe proprietatea mea. 

— Cum aşa? 


— Sunt de la armată. Am venit să verific ceva care ne 
aparţine. O inspecţie bienală. 


Aici sunt banii dumneavoastră, cetăţeni. 

— Asta-i o glumă. 

— Crezi ce vrei, trebuie să arunc o privire pe-aici. 

— Ţi-am spus să plimbi ursul. 

— Știu. Dar care sunt şansele ca eu să te iau în serios? 


— Nu poţi să te baţi cu o sută de oameni. 


— N-o să fie nevoie. Se pare că două 


treimi dintre voi sunt femei şi copii. Mai rămân cam 
treizeci de inşi. Sau, hai să 


zicem patruzeci. Dar jumătate dintre ei par să fie prea 
graşi ca să se mişte. La orice acţiune mai energică, riscă să 
se-aleagă cu vreo criză cardiacă. Ceilalţi, cam jumătate 
dintre ei, sunt nişte papă-lapte. O să dea bir cu fugiţii. În 
felul ăsta, mai rămân opt inşi, cel mult zece. Şi unul ca 
mine face cât opt sau zece de-ai voştri, lejer. 


Niciun răspuns. 


— In plus, sunt de la armată. Faci pe şmecherul cu mine, 
următorul ins pe care-o să-l vezi vine călare pe un tanc. 


Pentru câteva secunde se lăsă tăcerea. 


Nu se auzea decât vuietul înfiorător al vântului şi răpăitul 
cristalelor de gheaţă pe lemn. Tipul din faţă se uită la 
Reacher, la hainele lui, la maşină, şi ajunse la un fel de 
decizie. 


— Ce vrei să vezi? întrebă el. 

— Clădirea din piatră, răspunse Reacher. 

— Aia nu-i a noastră. 

— Nimic din ce-i aici nu-i al vostru. 

— Adică, n-o folosim. 

— N-ar trebui să folosiţi nimic. 


— Dreptul de uzucapiune. E o construcţie abandonată. 
Cunoaştem legile. 


Reacher nu spuse nimic. Păşi spre stânga şi ocoli mulţimea. 
Toţi rămaseră nemişcaţi şi-l lăsară să treacă. 


Nicio încercare de a-l opri. O decizie politică. Se uită la 
baraca din colţ. Era o construcţie simplă, utilitară. Lungă 
de vreo cincisprezece metri, cu peretele lateral din lemn 
străpuns doar de două ferestre 


pătrate mici. Pe latura îngustă avea o uşă. 


De jur-împrejurul ei, zăpada fusese 


curățată cu meticulozitate. Direct în spatele ei se afla 
clădirea din piatră. Nici în jurul acesteia nu era pic de 
zăpadă. Doar alei curățate. 


Reacher se întoarse spre ceilalți şi întrebă: 
— Dacă n-o folosiţi, de ce aţi curăţat zăpada? 
Acelaşi individ ieşi din nou din mulțime. 

— Pentru satisfacția unui lucru bine făcut. 


Clădirea din piatră era o construcţie stranie. Ai fi zis că-i 

unei căsuțe vechi şi frumos decorate din suburbii. Avea tot 
felul de detalii, mulaje, înflorituri, frontoane, jgheaburi de 
scurgere şi cornişe. Ca o bazaconie gotică 


pe care un bogătaş ar ridică-o în grădină 
pentru deliciul musafirilor. 


Dar erau şi diferenţe esenţiale. Acolo unde o casă de 
oaspeți dintr-o grădină ar fi avut ferestre, clădirea din 
piatră avea doar nişte firide. Ca-ntr-o iluzie optică. De 
dimensiuni şi forme corespunzătoare, dar fără a fi umplute 
de sticlă. În schimb, suprafeţele erau din piatră, aceleaşi 
cărămizi tencuite cu mortar ca şi restul pereţilor. Era şi un 
portic, dar uşa de sub el nici măcar nu încerca să creeze o 
iluzie. 


Era doar o suprafaţă solidă din oțel, de o simplitate 
desăvârşită. Avea balamale uriaşe. Se deschidea spre 
exterior, ca o uşă 


blindată. O undă de presiune dinspre exterior n-ar fi 
deschis-o, ci dimpotrivă, ar fi menţinut-o închisă. Avea o 
clanţă şi o gaură de cheie. Reacher încercă clanţa. Nu se 
mișcă. Gaura cheii era mare. Mai mică 


decât gaura pentru o cheie de biserică, dar mai mare decât 
una de la o casă obişnuită. 


Oţelul din jurul ei era tivit cu promoroacă. 


Reacher îndepărtă glazura cu degetul înmănuşat, dar nu 

metal. Broasca nu era folosită în mod regulat. Nicio cheie 
nu fusese introdusă şi scoasă în ea, zi după zi. 


— Ştii ce e locul ăsta? întrebă el. 
Tipul care-l urmase spuse: 
— Tu nu ştii? 


— Bineînţeles că ştiu. Dar vreau să aflu cât de eficiente 
sunt măsurile noastre de securitate. 


— Am auzit lucruri, spuse individul. 

— De la cine? 

— De la constructorii care au stat aici înaintea noastră. 
— Ce lucruri? 

— Despre bombe atomice. 

— Şi au spus ei că aici ar fi arme 

nucleare? 

— Nu. Au spus că era o clinică. 

— Ce fel de clinică? 


— Ziceau că, dac-am fi atacați pe timp de iarnă, într-un 
oraş ca New York sau 


Chicago, oamenii ar fi îmbrăcaţi gros, cu paltoane şi 
mănuşi, aşa că doar feţele le-ar fi arse. Ştii, la kilometri de 
centru. Că mai aproape ai fi vaporizat. Dar, dacă 


supraviețuieşti, poţi să vii aici şi să 
primeşti o față nouă. 

— Ca la chirurgie plastică? 

— Nu, ca nişte proteze. Ca nişte măşti. 


Ziceau că aşa ceva ar fi înăuntru, mii şi mii de feţe din 
plastic. 


Reacher dădu ocol micii structuri stranii. 
Era la fel pe toate cele patru laturi. Piatră 
solidă, ferestre false, detalii, ciubucărie. O 


parodie bizară. Distractivă, dar deloc instructivă fără să 
pătrunzi în interior. 


Ceea ce nu avea să se întâmple. 


Se îndepărtă de construcţie. Deodată, împins parcă de o 
toană de moment, se opri la cea mai apropiată baracă. 
Prima de pe şirul din spate, care se afla în linie cu a doua 
din rândul din faţă. Mulțimea îl urmase într-un şir lung şi 
dezordonat, care se întindea până în locul din care 
începuse. 


Ca un semn de întrebare care şerpuia printre spaţii şi 
culoare. Aburul se înălța deasupra lor. Cel mai aproape de 
Reacher se afla tipul care vorbise. Era la nici doi metri 
distanţă. 

Reacher împinse uşa barăcii, care se deschise pe jumătate. 
— Aia nu-i a ta, îl atenţionă tipul apropiat de el. 

— Este fixată pe betonul armatei. Pentru mine e de-ajuns. 
— Nu ai mandat. 

Reacher nu-i răspunse. Terminase cu vorbitul. Era prea 
frig. Faţa-i amorţise şi dinţii îl dureau. Se mulțumi să 
deschidă 


uşa până la capăt şi să arunce o privire înăuntru. 


In baracă era întuneric. Şi cald. În soba cu parafină ardea 
focul. Reacher simțea mirosul dulceag de kerosen. In 
cameră 


erau douăsprezece paturi, câte şase pe fiecare latură, şi o 
secţiune delimitată la capătul îndepărtat, care putea să fie 
o baie. Pături cenuşii simple pe paturi, cutii de carton pline 
cu haine împăturite, draperii din pânză groasă de sac la 


ferestrele mici şi pătrate. 


O femeie tânără şedea pe patul cel mai îndepărtat de pe 
dreapta. N-avea haină pe ea, pentru că era cald. Nici 
căciulă. Avea cam optsprezece sau douăzeci de ani. 


Arăta uşor mohorâtă şi murdară, dar se vedea că e 
frumoasă. Păr blond şi lung, trăsături puternice şi pline de 
viaţă. Inaltă 


şi suplă. Pentru o secundă, Reacher avu impresia că o mai 
văzuse. Dar nu era aşa. 


Era un tip de femeie, atâta tot. Asemenea lui Kim 
Peterson. O femeie din Dakota de Sud. Indiferent de unde 
provenea gaşca asta de motociclişti, recrutaseră şi 
localnici. 

Reacher ieşi şi închise uşa în urma lui. Se întoarse spre 
tipul aflat la doi metri de el şi spuse: 


— Vrei să-mi arăţi şi celelalte barăci? 
— Cum vrei. 


Fără împotrivire. Tipul îşi puse în mişcare membrele pe 
sub îmbrăcămintea groasă şi o luă pe alei, deschizând uşă 
după uşă. 


Paisprezece dintre cele cincisprezece barăci erau la fel. 
Şiruri de paturi, draperii grosolane, sobe cu parafină, 
pături cenușii, cutii din carton, haine împăturite. Fără 


băncuţe, fără mese de lucru, fără vase din sticlă, fără 
instalaţii de gaz, fără niciun fel de echipament de 
laborator. Nici oameni. 


Fata din prima baracă era singura care nu ieşise la muncă. 
Poate că era bolnavă. 


Ultima baracă de pe rândul din spate era o bucătărie. Avea 
două maşini de gătit casnice — aranjate una lângă alta —, 
mese simple lipite de perete de folosit ca suprafeţe de lucru 
şi nişte rafturi lucrate grosolan cu farfurii, castroane şi 
căni, alături de alte rafturi pe care se găseau provizii 
sărăcăcioase. Borcane aproape goale cu făină, zahăr şi 


cafea, cutii cu cereale şi paste singuratice în nişte spaţii în 
care ar fi încăput cu zecile. 

Reacher se cocoşă pe sub haină şi ieşi printre două barăci. 
Maşina era tot acolo, torcând credincioasă în ralanti. 
Dincolo de ea, drumul curăţat se îngusta în depărtare, 
înalt, lat şi frumos. Neted ca sticla. Cele cincizeci de veri şi 
cincizeci de ierni care trecuseră peste el nu reuşiseră să-l 
deterioreze. Glasul din Virgina întrebase: 


Ştii cât era de mare bugetul pentru 
apărare în urmă cu cincizeci de ani? 


Turnaseră zeci de hectare de beton şi uitaseră cu totul de 
ele. 


— S-aveţi o zi plăcută, le spuse Reacher şi se îndreptă spre 
maşină. 

Nouă fără cinci dimineaţa. 

Încă nouăsprezece ore. 

La întoarcere, drumul a fost la fel ca la venire, în afara 
unei stranii ciocniri derulate parcă cu încetinitorul şi care 
era cât pe ce să se producă la prima cotitură. 


Reacher condusese repede pe drumul lat şi curăţat de 
zăpadă şi mai lent pe 


următoarea porţiune de 13 kilometri de drum îngust şi 
acoperit de zăpadă, apoi derapase şi încercase să se înscrie 
pe o traiectorie ca să poată coti la stânga, pe făgaşele ce 
duceau spre est, pe vechiul drum paralel cu autostrada. 
Dar, în acelaşi timp, o cisternă de combustibil încerca să 


părăsească aceleaşi făgaşe şi să cotească 


la stânga pentru a ajunge la tabără. Era un vehicul jos, cu 
numele unei companii scris cu vopsea pe lateral. Parafină 


pentru sobe, probabil, sau benzină pentru camionete, ori 
motorină pentru un generator. 


Camionul trecu într-o treaptă de viteză 


joasă şi luă curba foarte devreme, trecând direct peste 
banda pe care se afla Reacher. 


Acesta frână brusc, sperând ca lanţurile din spate să muşte 
zăpada îngheţată, dar electronica de la bordul maşinii nu 

permitea blocarea roţilor. Maşina îşi continuă înaintarea 
cu tot felul de zgomote generate de pistoanele frânelor. 
Cisterna continua să se apropie. Reacher trase de volan. 


Cauciucurile din faţă pierdură aderenţa şi derapară. 
Colţul din stânga-faţă al Crown Vic-ului trecu la câţiva 
centimetri pe lângă 


spatele camionului, care-şi văzu nepăsător de drum. 
Reacher îl văzu în oglindă 


îndepărtându-se. Rămăsese oprit 


perpendicular pe vechiul drum, cu roţile din faţă proptite 
într-unul dintre făgaşele ce duceau spre est şi roțile din 
spate în unul dintre cele ce duceau spre vest. Se văzu nevoit 
să balanseze maşina înainte şi înapoi şi să apese tare pe 
acceleraţie ca să 


se deblocheze. 
Dar după aceea drumul decurse fără 
probleme. 


Polițistul din maşina de supraveghere de la capătul străzii 
lui Janet Salter era Kapler. Mai bun decât Montgomery, 
din ziua precedentă. Kapler îl cercetă din priviri cu atenție 
pe Reacher şi abia apoi dădu maşina înapoi ca să-l lase să 
treacă. 


Reacher parcă în spatele celei de-a doua maşini de 
supraveghere şi o luă grăbit pe 318 


alee. Poliţista din tura de zi din hol îl lăsă 


să intre. 

— Totul e în regulă? întrebă el. 
— Pân-acum, da, spuse ea. 

— Doamna Salter e bine? 

— Da, e bine. 

— Aş vrea s-o văd. 


La fel ca Holland noaptea trecută şi la fel de inutil. Dacă 
ceva rău s-ar fi întâmplat, poliţistele n-ar fi stat pe-acolo 
liniștite, fără să facă nimic. 

— E în bibliotecă, spuse femeia. 


Reacher o găsi acolo, în fotoliul ei, ca de obicei. De data 
asta citea o carte veche fără supracopertă şi un titlu scris 
cu litere prea mici ca să poată fi desluşit de la distanţă. 
Avea pistolul tot în buzunar. 


Reacher îi distingea forma. Bătrâna se uită 
la el şi spuse: 
— Te-au tratat cu mănuşi? 


— Cu o uşoară răceală, nu cu foarte mult stil. Dar nimic 
de care să mă plâng. 


— Ai aflat ceva? 
— O mulțime. 


Se urcă din nou în maşină şi se duse la secţia de poliţie. I 
găsi pe Peterson în sala de operaţiuni. 


— Holland a avut dreptate, spuse 
Reacher. Nu aveau de gând să vină aici. 

Jucau la cacealma. Sau cineva juca în numele lor. Habar n- 
avem cine-a sunat, de fapt. Poate c-a fost chiar ucigașul, 
încercând să-şi creeze timp şi spațiu, căutând să vă 
îndrepte într-o direcţie greşită. 


— Oricine-o fi fost a dat greş. lar acum o să-i arestăm pe 
toţi. 


— Atunci va trebui să vă grăbiţi. Se pregătesc să plece. 
— Ţi-au spus ei asta? 


— Adu-ţi aminte de telefonul ăla de la Antidrog. Ai vândut 
vreodată o casă? 


— O dată. 

— Ai făcut curăţenie, da? S-o faci s-arate cât mai bine. 
— l-am vopsit pereţii la exterior. 

— Au curăţat toată zăpada cu plugurile. 


Totul este imaculat. Şi-au strâns lucrurile în cutii de 
carton. Şi-au consumat proviziile aproape în totalitate. 
Oricine deţine locul acela îl vinde de sub picioarele lor. 


— Şi când pleacă? 

— Curând. 

— Ţi-au făcut probleme? 

— Nu chiar. 

— Te-au crezut că eşti de la armată? 


— Nicio secundă. Dar li s-a spus să nu creeze probleme, 
de-acum încolo. Zona 320 


trebuie să fie lipsită de controverse. Cel care deţine locul 
ăla nu vrea ca titlul să fie prejudiciat. Aşa că nu mi-au dat 
de furcă. 


— Nimeni nu deţine locul ăla. E un teren public. 


— Cineva scoate profit de-acolo. Prin urmare, cineva crede 
că e al lui. 


Motocicliştii sunt angajaţii lui, atât. Albine lucrătoare. lar 
acum au primit ordin de deplasare. Se mută la următorul 
proiect. 


— Plato mexicanul. 


— Oricine-o fi. 


— Ai găsit vreun laborator? îl întrebă 
Peterson. 


— Vreau să văd produsul din parcarea restaurantului, 
spuse Reacher. 


— De ce? 
— Pentru că aşa funcţionează mintea 
mea. Pas cu pas. 


Ridicând din umeri, Peterson îl conduse până la coridorul 
din spate, pe după un colţ, la camera cu probe. În faţa 
camerei, un pupitru scurt, neocupat. Peterson trecu pe 
lângă el, scoase din buzunar un 


mănunchi de chei şi descuie uşa. 
— Aşteaptă aici, spuse el. 


Intră şi ieşi după zece secunde cu o pungă mare din plastic, 
transparentă. Avea prinsă de ea cu capse un formular de 

custodie, cu patru date, ore şi locuri separate şi 
semnăturile corespunzătoare. 


În pungă se afla pachetul pe care-l 
descrisese Janet Salter. Cărămida de pudră 


albă, dură şi netedă sub ambalajul din hârtie cerată. 
Imaginea imprimată pe aceasta, coroana, banda de cap, 
cele trei vârfuri, cele trei bile reprezentând nişte giuvaiere. 


— Ai testat-o? întrebă Reacher. 
— Desigur, spuse Peterson. E 


metamfetamină, fără doar şi poate. Ceva mai puţin de un 
kilogram, puritate foarte mare, aproape clinică. Marfă 
bună, dacă-ţi plac chestiile de genul ăsta. 


— In valoare de două sute de miare, chiar aici. 
— Un milion pe străzile din Chicago, după 


dozare şi vânzare cu amănuntul. 


— Vreo idee de ce-ar putea să-nsemne imaginea? 


— Nu. Întotdeauna îşi pun un fel de logo pe marfă. E o 
piaţă care respectă 


brandurile. 

— Ai şi banii acolo, cei plătiţi de tipul din Chicago? 

— Bineînţeles. 

— Pot să-i văd? 

— Nu mă crezi? 

— Pur şi simplu îmi place să mă uit la chestii din astea. 


Aşa că Peterson intră din nou şi veni cu altă pungă pentru 
dovezi. De aceeaşi mărime. Acelaşi tip de formular prins 
cu capse. Plin de teancuri de bancnote, strânse laolaltă cu 
benzi de hârtie. 


— OK? întrebă Peterson. 

— În cât timp ai câştiga cinstit suma asta? 

— După impozitare? Nici nu vreau să mă 
gândesc. 

— Drogurile chiar sunt ambalate în hârtie cerată? 


— Nu, e un fel de celofan sau hârtie de pergament. E puţin 
îngălbenită, pentru că 


e dintr-un stoc mai vechi. Dar are o calitate farmaceutică 
bună. Vorbim de o operaţiune de nivel înalt. 


— OK. 

— Deci, le-ai găsit laboratorul? 
— Nu. 

— Ai văzut clădirea de piatră? 
— Doar pe dinafară. 

— Ştii ce este? 


— Nu, dar ştiu ce nu este. 


Reacher se duse în sala de operaţiuni, la biroul din spate. 
Luă telefonul, formă nouă 

pentru ton şi apoi numărul pe care şi-l amintea. 
— Da? 

— Cu Amanda, te rog. 


Un clic. Un tors ca de pisică. Glasul. Părea obosit. Puțin 
frustrat. Spuse: 


— Aş putea să fiu în Afganistan în clipa asta. De fapt, dacă 
nu încetezi să mă mai suni, s-ar putea să mă înscriu pe o 
listă de transferuri. 


— Mâncarea s-ar putea să fie mai bună, zise Reacher. 
Nimic mai nimerit decât nişte ochi de capră în iaurt. 


— Ai fost vreodată acolo? 
— Nu, dar am cunoscut pe cineva care-a fost. 
— N-am nicio veste pentru tine. 


— Ştiu. Nu vezi cum au ajuns banii la Departamentul 
Armatei. 


— Am încercat şi n-am reușit. 


— Nici n-aveai cum, pentru că banii nu s-au dus niciodată 
la armată. 


— Cum aşa? 
— Gunoi bagi, gunoi iese. 
— Ce înseamnă asta? 


— Am pornit de la o supoziţie falsă. Mi s-a vorbit despre o 
construcţie a armatei. O 


clădire mică din piatră cu un drum de trei kilometri. 
Tocmai m-am întors de-acolo. Nu 324 


e un drum. E ditamai pista de decolare. 
Locul e al forţelor aeriene, nu al armatei. 

Capitolul 24 
Glasul din Virginia spuse: 
— Ei bine, asta schimbă puţin lucrurile. 


— Mai circulă un zvon despre nişte feţe umane protetice, 
spuse Reacher. 


— Da, am văzut o notă despre asta. E 


într-un dosar. Se pare că la Pentagon s-au primit telefoane 
de la cetățeni din Dakota de Sud. De la autorităţile 
districtuale şi de la cele ale statului. Dar e o prostie. 
Locurile cu feţe de plastic erau întotdeauna 


aproape de zonele metropolitane. De ce să 
pui un asemenea loc la dracu-n praznic? 


— Dar de ce să ai aşa ceva? Dacă toţi vom fi arşi la fel, ce 
mai contează? 


Niciun răspuns. 

— Ştii pe cineva la forţele aeriene? 
întrebă Reacher. 

— Nu pentru secrete. 


— S-ar putea să nu fie un secret. Doar ceva de rutină. In 
ceea ce priveşte 


supoziţiile, ne-ntoarcem de unde-am 
plecat. 


— Fie, o să dau nişte telefoane. Dar mai întâi, o să trag un 
pui de somn. 

urgent. Pista de decolare a fost curățată cu plugurile. Cale 
de trei kilometri. Nimeni nu face asta doar ca să-şi omoare 
timpul. Prin urmare, cineva sau ceva e pe cale să 


apară. Şi am văzut şi o cisternă cu 


combustibil. Poate pentru drumul de 


întoarcere. Poate cineva are de gând să 

facă un transport de greutate mare. 

— Altceva? zise glasul după o tăcere scurtă. 
— Eşti căsătorită? 

— Tu eşti? 

— Nu. 

— De ce nu sunt surprinsă? 

Închise telefonul. 

Zece fără cinci, dimineaţa. 

Încă optsprezece ore. 


Aflat la două birouri mai încolo, Peterson tocmai încheiase 
o convorbire particulară. 


— Cei de la Antidrog m-au trimis la 
plimbare. Omul lor nu e interesat. 
— De ce? întrebă Reacher. 

— Cică nu e niciun laborator acolo. 
— De unde ştie? 


— Au sateliți şi imagistică termică. Au analizat datele şi nu 
se vede nicio sursă de căldură. Prin urmare, din punctul 
lor de 327 


vedere, e doar o tranzacție imobiliară. 
Până la proba contrarie. 

— Laboratorul e subteran. 

— Cei de la Antidrog zic că nu e. 
Aparatura lor de imagistică poate să vadă 
şi în subsoluri. Spun că nu e nimic acolo. 
— Se înşală. 

— Nici tu n-ai văzut un laborator. 


— Au metamfetamină, deci trebuie să 


aibă şi laborator. 

— Nu ştim dacă există ceva sub pământ. 
Nu în mod sigur. 

— Ba da, spuse Reacher. Nimeni nu 


construieşte degeaba o pistă de trei kilometri. E suficient 
de lungă ca să 


aterizeze orice tip de avion pe ea. Orice tip de bombardier, 
orice transportor. Şi nimeni nu aterizează cu un 
bombardier sau un transportor lângă o clădire mai mică 
decât o casă. Ai avut dreptate. Clădirea e un cap de scară. 
Ceea ce-nseamnă că sub ea e ceva. Probabil foarte întins şi 
foarte adânc. 


— Dar ce anume? 
Reacher arătă spre telefon. 
— Vei şti când voi afla şi eu. 


După o jumătate de oră, Peterson primi un telefon prin 
care era anunţat că se redeschisese autostrada. Radarul 

arăta că nimic nu mai venea dinspre vest în afară de 
frontul de aer super rece, şi pe tot cuprinsul statului 
plugurile de zăpadă şi utilajele de împrăştiat sarea îşi 


terminaseră munca, astfel încât Patrula Autostrăzii se 
sfătuise cu Departamentul Transporturilor, iar traficul 
fusese restabilit. Apoi Jay Knox îi anunţă că 


autobuzul de schimb era cam la trei ore de mers. Aşa că 
Peterson dădu telefoanele necesare şi convocă o întâlnire 
cu toţi cei douăzeci de pasageri ai autocarului la ora două, 
în holul staţiei de poliţie. Doamnele cu fracturi de oase 
erau apte de drum. 


Dacă plecau la ora două, membrii grupului de 
vilegiaturişti urmau să ajungă la Mount Rushmore cu o 
întârziere de nici două zile. 


Ceea ce nu era deloc rău pentru Dakota de Sud, pe timp de 
iarnă. 


Apoi se uită la Reacher şi-l întrebă: 

— Pleci şi tu cu ei? 

— Mi-am plătit deja călătoria. spuse Reacher. 
— Deci, te duci? 

— Sunt un om fără odihnă. 

— Da sau nu? 

— Depinde de ce se-ntâmplă până la 

două, cred. 

Ce s-a întâmplat până la ora două a fost că Janet Salter a 
hotărât să iasă la plimbare. 


Una dintre poliţistele din casă l-a sunat pe Peterson. 
Doamna Salter o luase razna din cauza şederii prelungite 
în casă. Se simţea ca la puşcărie. Era obişnuită cu 
plimbările la băcănie, la farmacie, la restaurant, uneori 
pur şi simplu ca să se destindă. Devenise prizonieră în 
propria sa casă timp de aproape o săptămână. Îşi lua în 
serios responsabilităţile civice, dar acestea veneau la 
pachet şi cu nişte drepturi, iar ieşitul din casă ca orice 
femeie liberă era unul dintre ele. 


— E nebună, spuse Reacher. E un ger de crapă pietrele. 

— E localnică, spuse Peterson. Asta nu contează pentru ea. 
— Trebuie să fie aproape minus treizeci de grade afară. 
Peterson zâmbi, ca un cunoscător fată de un neiniţiat. 

— Cea mai mică temperatură înregistrată 


vreodată aici a fost de minus cincizeci de grade. În 1936, în 
februarie. Apoi, după 


nici cinci luni, în iulie, am avut cea mai fierbinte zi, cu o 
temperatură de patruzeci şi nouă de grade. 

— În tot cazul, tot nebună e. 

— Vrei să-ncerci s-o convingi să se 
răzgândească? 


Reacher încercă. Se duse acasă la ea cu Peterson, cu 
maşina. Janet Salter era în bucătărie împreună cu 
poliţistele din tura de zi. Percolatorul era pornit. Reacher 
simțea mirosul de cafea proaspătă şi aluminiu încins. 
Femeia îi turnă o cană şi spuse: 


— Doamnele polițiste mi-au spus că i-ai zis domnului 
Peterson că motocicliştii se pregătesc de plecare. 


— Aşa mi s-a părut, zise Reacher 


încuviinţând cu o mişcare din cap. 


— Prin urmare, o mică plimbare n-ar fi aşa de riscantă. 
— Omul cu arma nu e motociclist. N-a fost nicio clipă. 


— Dar oricine-ar fi, n-o să stea să aştepte afară. Chiar tu 
ai spus-o, noaptea trecută. 


E prea frig. 

— Totodată, e prea frig şi pentru 

plimbare. 

— Prostii. Dacă mergem în pas vioi, o să 

ne placă. 

— Ne”? 

— Păi nici nu mă gândesc să nu vii cu mine. 

Unsprezece fără cinci dimineaţa. 

Încă şaptesprezece ore. 


Peterson improviză un plan care semăna foarte mult cu 
aranjamentele celor de la Secret Service când îl scoteau pe 


preşedinte la plimbare. A amplasat cele trei maşini de 
supraveghere la intrările dinspre sud, vest şi est, 
instruindu-i să 


stea în aşteptare şi, dacă era necesar, să 


se mişte ca un cordon rulant. El şi cele două polițiste din 
schimbul de zi urmau să 


meargă pe jos, înconjurând-o pe doamna Salter la o 
distanţă potrivită din punct de vedere tactic. Reacher 
urma Să o 


însoţească, având grijă să se posteze în orice moment între 
ea şi maşinile care circulau. Un fel de scut uman, deşi 


Peterson nu folosi chiar aceste cuvinte. 


Se înfofoliră în hainele pe care le aveau la dispoziție şi 
ieşiră pe uşă. Vântul bătea temeinic dinspre vest. Tocmai 
din 


Wyoming. Era extrem de tăios. Reacher fusese în 
Wyoming iarna şi supravieţuise. 


Făcuse un legământ cu sine însuşi să nu mai riște niciodată 
astfel. Peterson mergea în faţă, una dintre polițiste în 
spatele lor, iar cealaltă ţinea pasul cu ei pe trotuarul 

umărului bătrânei. Janet Salter avea partea de jos a feţei 
înfăşurată cu o eșarfă. 


Reacher nu avea aşa ceva. Cât timp vântul bătea din spate, 
situaţia era tolerabilă. Dar când întoarseră şi o luară spre 
nordul oraşului, nasul, obrajii şi bărbia îi amorțiră 

şi începură să-i curgă ochii. Îşi trase gluga mai bine şi-şi 
adăposti faţa atât cât era prudent. Simţea că are nevoie de 
ceva vedere periferică. Trotuarul era denivelat şi acoperit 
de zăpadă îngheţată. Mersul era dificil. 


— La ce te gândeşti? îl întrebă Janet Salter. 


Avea glasul înăbuşit de eşarfă. Cuvintele ieşeau îngroșate şi 
înmuiate, după care îngheţau şi erau luate de vânt. 


— Mă gândesc la luna februarie a anului 1936, spuse 
Reacher. Minus cincizeci de grade, apogeul Marii 
Depresiuni, furtunile de praf, seceta, viscolele, de ce naiba 
nu v-aţi mutat cu toţii în California? 


— Mulţi au făcut-o atunci. Ceilalţi n-au avut de ales decât 
să rămână. Şi oricum, în anul acela a fost o vară caldă. 


— Mi-a spus Peterson. Un salt de aproape o sută de grade. 
— Ţi-a spus şi despre vânturile Chinook? 

— Nu. 

— Sunt vânturi fierbinţi care bat dinspre Black Hills, într- 
o zi a lui ianuarie din 1943 


erau minus douăzeci de grade pentru ca efectiv după două 
minute temperatura să 


crească la şapte grade. Un salt de aproape treizeci de grade 
în o sută douăzeci de secunde. Cel mai spectaculos salt 


înregistrat vreodată în America. Toată 


lumea s-a ales cu geamuri sparte din pricina şocului 
termic. 


— Vreme de război, spuse Reacher. 
— Roata destinului, spuse Janet Salter. 


Exact în acea zi, germanii au pierdut controlul asupra 
aerodromurilor de la Stalingrad, la multe mii de kilometri 
distanţă. Pentru ei, a fost începutul sfârşitului. Poate că 
vântul ştia. 


şi continuară înaintarea anevoioasă. 
Peterson mergea în faţă, una dintre 


polițiste îi urma la o oarecare distanţă, iar cealaltă se 
deplasa în dreptul lor pe cealaltă parte a străzii. Ajunseră 
în dreptul parcării restaurantului. Era plin de oameni care 
intrau sau ieșeau. Cei mai mulţi erau îmbrăcaţi inadecvat 
şi toţi păreau teribil de nefericiţi. 


— Vizitatori la închisoare, spuse Janet Salter. Se pare că 
avem acum cel mai 334 


înfloritor comerţ de tranzit din stat, exceptând Mount 
Rushmore. 


Ceea ce-l făcu pe Reacher să se 


gândească la autobuzul de rezervă din Minneapolis, care 
urma Să plece din oraş la ora două. Nu-l interesau cine ştie 
ce sculpturile supradimensionate, dar ştia că 


e acolo un drum care ducea spre sud. Iar sudul însemna 
Nebraska, apoi Kansas, apoi Oklahoma şi, în sfârşit, Texas, 
unde era cald. Sau, ca alternativă, puteai s-o iei la stânga 
în Kansas, apoi să străbaţi Missouri, vârful sudic al 
statului Illinois, să treci de Kentucky şi să ajungi în 
Virginia. 


— Te gândeşti la ea, aşa-i? îl întrebă 


Janet Salter. 
— Nu, zise Reacher. 


Se întoarse spre stânga şi spre dreapta din mijloc. Scană 
locul de jur-împrejur. În faţă erau mai mulţi oameni decât 
văzuse în ultima vreme. Şi mai multe maşini. Se deplasau 
cu viteza melcului pe drumurile îngheţate. Straturi uriaşe 
de gheaţă 


pârâiau şi crăpau sub greutatea lor. 


Ameninţări multiple, dar pe toate vremea le ținea 
prizonierele unei mişcări lente şi greoaie. Şi printre ele 
erau şi maşini de poliţie. Fiecare al zecelea sau al 

poliţiei, deplasându-se încet pe o buclă 

fără sfârşit, prudente şi vigilente. 

— Unde mergem? întrebă Reacher. 

— Unde-ai vrea să mergi? întrebă Janet Salter. 
— E plimbarea dumneavoastră. 


— Bolton e un orăşel relativ plicticos. Ne lipsesc 
destinațiile interesante. 


— Am putea să luăm prânzul. 
— E prea devreme. 
— Atunci un brunch. 


— Brunch este o combinaţie între mic dejun şi prânz, iar 
eu mi-am luat deja micul dejun. Prin urmare, brunch nu 
mai e o opţiune pentru astăzi. 


— O cafea? 


— Peste tot e plin. E mai greu în zilele de vizită. N-am 
reuşi să găsim o masă pentru cinci persoane. 


— Atunci să ne-ntoarcem. 


— Deja? 


Reacher nu răspunse. Pentru o clipă, ai fi zis că ea va 
merge înainte, poate la nesfârşit, dar deodată se opri şi 
aprobă cu o mişcare a capului. Reacher încercă să-l fluiere 
pe Peterson, dar avea buzele prea înghețate şi crăpate ca să 
scoată vreun sunet. Aşa că aşteptară unul lângă celălalt 
până când Peterson se întoarse ca să 

verifice. Reacher îi făcu semn cu mâna, toată lumea se 
întoarse şi mica procesiune se deplasă în sens invers, cu 
politista în frunte şi Peterson în spate. 


Douăsprezece fără cinci. 
Incă şaisprezece ore. 


La două mii şapte sute de kilometri spre sud era ora 
prânzului. Pentru a doua zi la rând, Plato nu mânca. Și, 
pentru a doua zi la rând, îşi trăda un obicei de-o viaţă. În 
sună pe omul lui din Dakota de Sud. Iar acesta îi răspunse. 
Ceea ce avu darul să-l irite teribil pe Plato, fiindcă asta 
însemna că omul lui avea telefonul pornit, de unde reieşea 
că omul lui nu se afla în acel moment în actul uciderii 
nenorocitului de martor. 


— N-a fost în casă, spuse omul lui. 
— Găseşte-o! zise Plato. 
Schimbarea sensului de mers adusese 


vântul de vest pe celălalt obraz al lui Reacher, ceea ce, în 
privința confortului, nu aducea nicio schimbare. Altfel, în 
comparaţie cu plecarea de acasă, drumul de întoarcere era 
şi mai bun, şi mai rău. 


Mai bun, pentru că se îndepărtau de zonele populate, un 
număr redus de oameni 

însemnând mai puţine pericole. Mai rău, pentru că 
pericolele rămase se aflau în spatele lui Reacher. Nu se 
putea uita cu uşurinţă peste umăr. Jumătate de sus a 
corpului tindea să se mişte independent în interiorul gecii 
lui masive. O privire aruncată înapoi nu făcea decât să-i 


ascundă cu totul faţa în glugă. Aşa încât era obligat să se 
bazeze pe vigilenta lui Peterson, care se afla în spatele lui. 
Merse mai departe, privind fiecare pas completat în 
siguranţă ca pe un mic triumf separat. 


— Îmi pare rău, spuse Janet Salter. 
— De ce? 


— Am fost nesăbuită. V-am creat tuturor o mulțime de 
probleme. 


— Toate fac parte dintr-o zi obişnuită de muncă. Nu există 
niciun motiv să nu ieşiţi din casă din când în când. 


Înaintară mai departe, alunecând din loc în loc, mergând 
unul în spatele celuilalt acolo unde poteca se îngusta la 
trecerea pe lângă obstacole. Între Reacher şi partea 
carosabilă a drumului era grămada înaltă 


de zăpadă împinsă de pluguri. După 


majoritatea paşilor, piciorul lui stâng ajungea pe panta 
descendentă. Era ca şi cum ar fi şchiopătat. Nu pierdea din 
ochi maşinile care veneau. Nu erau prea multe. 

Câteva camionete, câteva modele vechi de SUV, câteva 
autoturisme mânjite cu soluţia salină de pe jos. Nimic 
îngrijorător. Apoi Lowell trecu pe lângă ei cu maşina de 
patrulare şi încetini surprins, făcându-le cu mâna. Janet 
Salter îi răspunse la fel. 


Lowell acceleră din nou. Apoi o vreme nu mai veni nicio 
maşină şi deodată apăru un Sedan mare şi închis la 
culoare, 


îndreptându-se spre nord, către ei. Un Ford Crown 
Victoria. Bleumarin, în lumina puternică, era uşor de 
distins. Maşina comandantului Holland. Omul opri pe 


banda lui de trafic şi coborî geamul. ÎI ignoră pe Reacher 
cu desăvârşire. Se uită 


direct la Janet Salter, cu un soi de îngrijorare pe faţă. Ea se 
opri şi se întoarse cu faţa la el, spunând: 


— Am ieşit la o plimbare. Atâta tot. Nimic de care să-ţi faci 
griji. Domnul Peterson se descurcă de minune. 


— Mergeţi acasă acum? întrebă Holland. 
— Într-acolo mergem. 

— Vreţi să vă duc cu maşina? 

— Mulţumesc, dar prefer să merg pe jos. 
Rostul acestei aventuri a fost să fac puţină 
mişcare şi să iau o gură de aer proaspăt. 
— Bine. 

— Dar, te rog, vino şi tu să ne ţii companie la o cafea, dacă 
vrei. 


— Bine, spuse din nou Holland. 

Se uită în oglinzi şi întoarse la o sută 
optzeci de grade pe lățimea drumului. 
Făgaşele îngheţate se sfărâmară sub 


greutatea maşinii. Se alinie pe banda orientată spre sud, 
dar n-o luă înainte. 


Mergea cu viteză redusă, menţinând o linie dreaptă între 
el, scaunul pasagerului, troianul de zăpadă, apoi Reacher 
şi în sfârşit Janet Salter. Cauciucurile din faţă 


erau dintr-un material dur, special pentru temperaturi 
scăzute, şi scrâşneau la contactul cu zăpada. Pe 
cauciucurile din spate avea lanţuri. Fiecare legătură 


ajungea pe poziţie şi scotea propriul sunet distinct. Aprinse 
girofarul, ca să-i avertizeze pe cei din urma lui că se 
deplasează cu viteză mică. Avea 


stroboscoapele ascunse pe poliţa din spate şi altele 
asemănătoare în spatele grilei radiatorului. Reacher 
bănuia că-şi vor face treaba. De la distanţă, maşina fără 


însemne arăta ca o maşină de poliţie normală. 


— E ridicol! protestă Janet Salter. 

— Face ceea ce trebuie să facă, o linişti Reacher. 

— Nu-mi place toată atenţia asta. 

— Sunteţi importantă pentru el. 

— Doar pentru că se poate folosi de mine. 


— Sunteţi un cetăţean de vază. Sunteţi genul de persoană 
pentru care şeful 

politiei îşi face griji. 

— Singurii cetăţeni de vază din oraşul ăsta sunt angajații 
închisorii, spuse ea. 


Crede-mă. Aşa merg lucrurile acum. 


Îşi continuară drumul, flancaţi de maşina lui Holland. 
Când nu aveau clădiri în dreptul lor, vântul bătea cu 
putere şi neîntrerupt, o masă de aer îngheţat 

şuierând neostoit peste câmpia întinsă, neieşindu-i în cale 
nimic care să creeze turbulente. Aducea în continuare 
spiculi minusculi de gheață. Veneau orizontal şi răpăiau pe 
partea laterală a glugii lui Reacher. Poate călătoriseră pe 
calea aerului sute de kilometri, venind tocmai de la Munţii 
Stâncoşi. 


— Ţi-e frig? îl întrebă Janet Salter. 
Reacher zâmbi, atât cât îi permitea fața amorțită. 
— Știu, spuse el. Asta nu-i nimic. 


Ajunseră în casă şi se descotorosiră de straturile de haine, 
îndurând apoi durerile dezgheţului. Lui Reacher îi ardeau 

pe bărbie. Peterson şi cele două polițiste trebuie să fi avut 
aceleaşi senzaţii, dar nu trădau niciun pic de suferinţă. 
Probabil că 


era ceva care ţinea de mândria localnicilor. 


Comandantul Holland n-avea nicio 


problemă de felul ăsta. Venise într-o maşină încălzită, la 
adăpost de vânt. Dar tot se înfioră teatral de îndată ce 
ajunse în hol. Reacher se gândi că omul se simţea ușurat 
acum că Janet Salter nu mai era expusă pericolului şi 
trecuseră cu bine peste acest episod. 


Poliţistele îşi ocupară posturile 
prestabilite. Janet Salter se duse să pună 


de cafea. Reacher, Peterson şi Holland o urmăreau din hol. 
Deodată, telefonul sună. 


Janet Salter le spuse să răspundă careva la apel. Peterson 
ridică receptorul şi, după ce ascultă o secundă, i-l întinse 
lui Reacher. 


— E pentru tine, spuse el. E tipa aia de la Unitatea 110. 
Reacher luă telefonul. Peterson şi 
Holland plecară în bucătărie şi-l lăsară 


singur. Politeţe instinctivă. Reacher duse receptorul la 
ureche şi glasul din Virginia spuse: 


— Am sunat pe cineva de la forţele 
aeriene. 

— Şi? 

— Ajungem acolo. Incet, dar nu pentru c-ar fi vreun 
secret. Ba dimpotrivă. Pentru că 


locul a fost abandonat şi uitat cu ani în urmă. A picat de pe 
lista activă încă de pe vremea lui Pazvante Chioru. Nimeni 
nu-şi mai aminteşte nimic despre el. 


— Nici măcar ce-a fost? 


— Toate detaliile sunt arhivate. Tot ce-a văzut omul meu 
până acum este un raport despre cât de greu a fost să-l 
construiască. 


Proiectul a fost compromis de câteva ori în timpul 
construcţiei din cauza unui anumit tip de teren. Un fel de 
şist. Ştii ce-i aia? 


— Cred că e o rocă de bază, spuse 

Reacher. Probabil că e dură, dacă a creat probleme. 
— Dovedeşte că s-au făcut excavații 

subterane. 


— Asta-i sigur. Rezultatul nu-i aşa de rău, pentru primele 
două ore. 


— O oră, răspunse glasul. Mai întâi am aţipit puţin. 
— Eşti o persoană rea. 

— Ultima dată când am verificat, tu nu erai şeful meu. 
— Altceva? 


— Am obţinut ceva şi despre un poliţist din Florida pe 
nume Kapler. Departamentul de poliţie din Miami, născut 
acolo în urmă 

cu treizeci şi şase de ani, a demisionat acum doi ani, fără 
vreun motiv anume. Nu avea probleme de sănătate şi nici 
datorii. O 


să aflu mai multe când o să intru în arhivele 
departamentului de poliţie din Miami. 


— Poţi să faci asta cu Google? 
— Nu, folosesc alte câteva resurse. Îţi dau de ştire. 
— Mulţumesc, spuse Reacher. Altceva? 


— Omul meu nu vorbeşte, spuse glasul după o scurtă 
pauză. 


— Cel din Fort Hood? 

— Nicio vorbă nu scoate. 

— Unde e acum? 

— Înapoi în cazarmă, închis în celulă. 

— Înainte locuia în cazarmă sau în afară? 


— In afară. 


— Deci acum îl aşteaptă legea din Texas pentru omucidere 
sau Codul Uniformei pentru trădare. E între ciocan şi 
nicovală. 


Şi într-un caz, şi-n celălalt, va fi prăjit pe scaunul electric. 
Nu-l stimulează nimic să 


vorbească. 

— Tu ce-ai face? 

— Pe tine ce te interesează? 

— Actorii nestatali. Cu cine vorbeşte, cum şi de ce. 

— „De ce”-ul e uşor. Probabil că a luptat în Irak sau 
Afganistan şi s-a lăsat sedus de toată vorbăria umanitară, 
şi-a făcut prieteni şi l-au ademenit uşor. „Cum” va fi prin 
telefonie celulară, e-mail sau un site de internet criptat. 
Sunt de acord că va fi interesant să aflăm cu cine. 


— Deci, cum îl fac să vorbească? 


— Ordonă-i. Ai grad mai mare. E antrenat să respecte 
ordinele. 


— N-o să fie suficient. Niciodată nu e. 

— Părinţii lui trăiesc? 

— Da. 

— Fraţi, surori? 

— Un frate mai mic, se pregăteşte cu cei de la SEAL. 
— Asta-i bine. De fapt, e aproape perfect. 


Trebuie să-l aduci pe băiatul tău în Nord, să-i spui să stea 
jos şi să-i oferi varianta unui târg. 


— Nu pot să fac asta. 
— Ba poţi, în termeni de publicitate. 
Spune-i că, fără doar şi poate, îl aşteaptă 


scaunul electric. Dar depinde de el pentru care motiv. 
Violenta domestică în rândurile ofiţerilor întorşi acasă a 


ajuns la cât? O 


mie la sută? Nimeni nu o tolerează, dar cei mai mulţi o 
înţeleg. Prin urmare, spune-i că, dacă e cooperant, asta-i 

lumea despre el. Dar, dacă nu cooperează, o să faci public 
actul lui de trădare. Părinţii lui vor fi acoperiţi de ruşine, 
fratele lui va trebui să plece de la SEAL, vechiul lui liceu îl 
va repudia. 


— O să ţină chestia asta? 


— Nu i-a mai rămas decât numele. Face parte din Divizia a 
Patra de Infanterie. 


Treaba asta contează acolo. 

Niciun răspuns. 

— Crede-mă, spuse Reacher. Lasă-l să 
scape cu onoarea nepătată. 

— Violenţa domestică e ceva onorabil? 
— În comparație cu alternativă. 

— OK, o să-ncere. 


— Şi nu mă uita, spuse Reacher. Trebuie să ştiu ce-au 
construit acolo cei de la forţele aeriene. Amploarea, scopul 
şi arhitectura, aşa cum am cerut întotdeauna. 


Şi cât mai curând posibil. 

— Altceva? 

— Eşti căsătorită? 

Ea închise fără să-i răspundă. 

Toţi cei şase oameni treji aflaţi în casă 


primiră cafea. Janet Salter însăşi, Holland, Peterson 
Reacher şi cele două polițiste. 


Probabil că veniseră şi ele, pentru că 
simțeau nevoia să se încălzească. Abia 346 


ajunseră la jumătatea primei ceşti că 


telefonul lui Holland sună. Ţinu cana în echilibru şi 
deschise telefonul cu o singură 


mână, apoi ascultă un minut. După care închise telefonul 
şi-l băgă în buzunar. 


— Patrula Autostrăzii, spuse el. 


Motocicliştii pleacă. Chiar acum. Treizeci şi şase de 
camionete tocmai au intrat pe autostradă. 


Unu fără cinci după-amiaza. 
Încă cincisprezece ore. 

Reacher se întoarse împreună cu Holland la secţia de 
poliţie şi află povestea pe drum. Cei de la Patrula 
Autostrăzii ieşiseră 


în număr mare pe magistrală ca să verifice dacă toate 
problemele create de vreme fuseseră rezolvate. Una dintre 
maşinile lor parcase pe acostamentul sensului de mers spre 
est. Urmărea desfăşurarea traficului, dar deodată văzu cu 
coada ochiului stâng un convoi lung care se deplasa rapid 
pe panglica acoperită de zăpadă ce venea dinspre tabăra 
de construcţii. Era o imagine impresionantă. Între treizeci 
şi patruzeci de camionete aliniate, fiecare cu câte trei 
oameni în cabină şi o motocicletă 


acoperită cu prelată şi stive de cutii prinse de platformă cu 
curele. Convoiul a 


încetinit, a întors, a şerpuit pe banda de racord, după care 
maşinile au intrat pe autostradă şi au accelerat spre vest. 
Ca un tren, spusese polițistul. Ai fi zis că-i Northern 
Pacific, lung de vreo patru sute de metri şi având nevoie de 
cam douăzeci de secunde ca să treacă pe lângă orice punct 
dat. 

Sergentul de serviciu confirmă vestea. 


Maşinile de la Patrula Autostrăzii sunau una după alta ca 
să raporteze. Convoiul ajunsese la cincisprezece kilometri 
de Bolton şi se deplasa repede. Dar nu 


îndeajuns de repede ca să fie amendaţi pentru depăşirea 
vitezei legale. Se 


mențineau lejer la circa 105 kilometri pe oră, înaintând 
direct către ţintă, evitând cu străşnicie să intre în conflict 
cu legea. 


Se duseră în biroul cu pozele de la locul crimei. Patru 
birouri adunate laolaltă. patru scaune. Holland şi Peterson 
stăteau unul lângă celălalt, iar Reacher faţă în faţă 


cu Holland, cu spatele spre imaginile cu mortul îmbrăcat 
în negru. 


— Te mulţumeşti să-i laşi să plece? 
întrebă Reacher. 

— De ce nu? zise Holland. 

— Vindeau droguri. 

— Bolton e un oraş mic, în esenţă. 
Funcţionăm după regulile oraşelor mici. 


Dacă o problemă îşi ia tălpăşiţa, atunci e o problemă 
rezolvată. 


— Şi cu asta basta, adăugă Peterson. 


— Nu-i chiar aşa, zise Reacher. Au făcut curat şi au plecat, 
pentru că tranzacţia imobiliară e pe cale să aibă loc. Şi o 

de tranzacţie are nevoie de un titlu de proprietate valabil. 
Janet Salter e ultima pată pe acel titlu. Acum pericolul 
care o pândeşte e mai mare ca oricând. Este singurul lucru 
care stă între cineva şi un purcoi de bani. 


— Plato mexicanul. 
— Oricine-ar fi. 


— Facem tot ceea ce putem, zise Holland. 


Avem şapte ofiţeri la faţa locului, care rămân acolo. O să 
ne descurcăm. 


— Ín afară de cazul în care sirena se declanşează iar. 
— Ai spus că n-o să se-ntâmple. 
— O presupunere avizată rămâne o 


presupunere, spuse Reacher. Doar să ţii minte că acum e 
momentul să începi să-ţi faci griji, nu să te opreşti. 


— Când o să mă vezi relaxat, zise 


Holland, îţi dau permisiunea să-mi tragi un şut în cur. Om 
avea noi problemele noastre şi n-om fi noi Armata SUA, 
dar până acum ne-am străduit şi ne-am descurcat. Ar fi 
bine să nu uiţi asta. 


— Ştiu, zise Reacher încuviinţând cu o mişcare a capului. 
Imi cer scuze. Nu e vina ta. E vina primarului. Cine şi-ar 
pune semnătura pe un plan ca ăla? 

— Oricine, spuse Holland. Vorbim de slujbe care nu pot fi 
transferate în străinătate. Pentru că aşa se fac jocurile 
chiar acum. 


În cameră se lăsă liniştea un moment. 

— Motelurile sunt toate pline, zise 
Peterson. 

— Știu asta, replică Reacher. 

— Atunci, unde doarme omul cel rău? 
— În maşină. Sau în districtul învecinat. 
— Unde mănâncă? 

— Acelaşi răspuns. 

— Ar fi bine să punem bariere pe drum? 
Sunt doar trei căi de intrare în oraş. 


— Nu, spuse Holland. Premisă falsă. Dacă 


organizăm un perimetru static, s-ar putea ca individul să 
fie deja în spatele nostru. 


Trebuie să rămânem mobili. 


Apoi tăcu din nou, ca şi cum ar fi trecut în revistă o agendă 
mentală şi ar fi verificat toate punctele de pe listă. Şi se 
părea că 


aşa stăteau lucrurile, pentru că imediat după aceea se 
ridică şi ieşi din încăpere fără să mai zică nimic. Reacher 
auzi paşii lui pe linoleum şi apoi o uşă trântită. De la biroul 
lui, probabil. Avea treburi de făcut. 


— Ar fi bine să mâncăm de prânz. Ai 


putea să vii la noi acasă, să-i ţii companie lui Kim. S-ar 
bucura, să ştii. 

— Pentru că se simte singură? 

— Da. 

— Atunci noi doi n-ar trebui să fim 


singurele specimene umane pe care le vede toată ziua. Du- 
te şi adu-o şi luăm masa în oraş, toţi trei. 


— Greu de găsit o masă. 

— O să stau la coadă cât timp eşti tu pe drum. 
— Unde? 

— La cafeneaua unde m-ai găsit ieri. 

Dincolo de piaţă. 

— Dar... zise Peterson, după care tăcu. 

— Știu, spuse Reacher. De acolo pot să 


văd secţia de poliţie. Pot să văd când e gata de plecare 
autobuzul. 


Traversarea pieţei până la cafenea a durat puţin, dar a 
avut loc direct în bătaia vântului. La primii paşi, Reacher 
simţi durerea provocată de particulele de gheaţă 


aduse de vânt, dar apoi faţa i-a amortit şi nu le-a mai 
sesizat. Coada pentru o masă 


liberă era în faţa uşii. Reacher îşi ocupă 


locul în spatele unei femei cu un copil înfăşurat în pături 
împrumutate probabil de pe paturile de motel. Dacă un ins 
comite un delict federal în Florida sau Arizona şi ajunge 
într-o puşcărie din Dakota de Sud, familia trebuie să vină 
după el. În primul şi 352 


al doilea an, în orice caz. După aceea, mai puţin. Multe de 
pierdut. 

Coada se mişca încet, dar sigur şi 

Reacher ajunse în dreptul ferestrei aburite. 


Înăuntru desluşea siluete vagi care se agitau de colo-colo. 
Două chelneriţe. 


Salarii constante, poate nu prea multe bacşişuri. Rudele 
deținuților nu se scaldă 


în bani. Dacă au, nu sunt rude ale 


deţinuţilor. Sau, în cel mai rău caz, omul lor era într-o 
închisoare cu regim mai blând, unde avea de lucrat timp 
de un an la atelierul de tâmplărie sau citea cărți. 


Mama şi copilul se strecurară cu pături cu tot pe uşă. 
Reacher îşi aşteptă rândul pe trotuar. Stătea lipit de 
clădire şi la adăpost de vânt. Deodată, o femeie cu trei copii 
ieşi din local şi Reacher se grăbi să intre. 


Aşteptă la casă până când o chelneriţă îi aruncă o privire. 
Articulă pe muteşte cuvântul trei şi ridică trei degete. 


Chelneriţă încuviinţă cu o mişcare a capului, şterse cu 
cârpa o masă şi-l chemă 

cu un gest. Reacher îşi lăsă haina pe spătarul unui scaun 
şi-şi scoase căciula şi mănuşile. Ocupă un loc şi văzu 
maşina lui Peterson oprindu-se lângă bordură, o formă 
lungă, albă şi neagră, abia desluşită 

traversând. Soţia lui nu era cu el. Peterson merse direct la 
capătul cozii şi intră pe uşă. Nimeni nu protestă. Peterson 
era îmbrăcat în uniformă. 


Reacher rămase pe scaun şi Peterson îşi dezbrăcă haina şi 
se aşeză într-o tăcere jenată, întreruptă doar de sosirea 


chelneriţei cu un dispozitiv pentru 


preluarea comenzilor. Nu era genul de local care să ofere 
clienţilor minute suplimentare pentru studierea meniului. 


Peterson comandă un hamburger şi apă, iar Reacher alese 
brânză la grill şi cafea. 


Reacher stătea cu faţa la fereastră, iar Peterson se întoarse 
să se uite la ea, după 


care se întoarse la loc cu un zâmbet satisfăcut. 


— Știu, spuse Reacher. E aburit tot. Dar un autobuz e o 
chestie destul de mare. O 


să reuşesc să-l disting. 
— N-o să pleci. 
— Încă nu m-am hotărât. 


— Kim n-a vrut să vină. Nu prea se dă în vânt nici după 
mulţimi. 


— Mulţimi, în general, sau genul ăsta de mulţime? 


— Ambele. 


Erau doi oameni aşezaţi la o masă de patru, coada ieşea 
încă afară din local, dar 354 


nimeni nu voia să stea lângă ei. Oamenii veneau, priveau 
către ei, poate schiţau gestul de a se apropia, după care 
renunţau şi se uitau în altă parte. Lumea era împărțită în 
două: oameni cărora le plac poliţiştii şi oameni cărora nu 
le plac. Şi în privinţa militarilor lucrurile stăteau la fel. 


Reacher mâncase de foarte multe ori lângă 
scaune goale. 


— Ce-ai face dac-ai fi în locul meu? îl întrebă Peterson. 


— În legătură cu ce? 

— Cu departamentul. 

— Nu-i al tău. 

— Eu urmez la rând. 

— Aş începe să fac antrenamente 


serioase. Pe urmă, aş renegocia contractul cu închisoarea. 
Planul lor de criză este complet nerealist. 


— Noaptea trecută a fost în regulă, în afară de povestea cu 
doamna Salter. 


— Asta-i ideea. E ca şi cum ai spune c-a fost OK, atât doar 
că n-a fost. Trebuie să 


faci planuri pentru situaţii neprevăzute. 
— Nu prea sunt bun de politician. 


— Te rog, spune-mi că este prevăzută în contract o 
perioadă de revizuire. 


— Există. Dar vor spune că se-ntâmplă 
rar să aibă nevoie de ajutorul nostru. Şi 355 


dacă trecem de luna asta cu doamna Salter, n-o să mai 
avem ce să le arătăm la capitolul exemple negative. 


Conversaţia se încheie. Peterson rămase tăcut, iar Reacher 
nu mai avea nimic de spus. Fără Kim acolo, întreaga 
întrevedere lâncezea. Dar mâncarea era bună. Cafeaua, 
proaspătă. Nu prea aveai alternativă, dată 


fiind dinamica clienţilor. Erau trei cafetiere în spatele 
tejghelei şi toate trei funcționau la capacitate maximă. 
Sandvişul era bine preparat, iar Reacher era pregătit să-şi 
înghită caloriile. Ca şi cum ai alimenta cuptorul cu 
cărbuni. Când te confrunți cu frigul, e ca şi cum ai ţine 
dietă, înţelegea acum de ce toţi localnicii pe care-i întâlnise 
arătau în esenţă la fel, toţi slabi, blonzi şi zvelţi. Blonzi, ca 
urmare a moştenirii genetice. Slabi şi zvelţi pentru că 
jumătate de an era un frig de crăpau pietrele. 


Reacher termină primul de mâncat, apoi Peterson, şi 
imediat simţiră privirile jinduitoare ale oamenilor aflaţi la 
coadă în local. Aşa că Reacher achită consumaţia şi lăsă un 
bacşiş generos, ceea ce-i aduse un zâmbet ostenit de la 
chelneriţă. Apoi ieşi cu Peterson pe trotuar, la timp ca să 
vadă 


un autobuz mare şi galben oprind în 
parcarea secţiei de poliţie. 

Două fără cinci după-amiaza. 

Încă paisprezece ore. 

Autobuzul era de aceeaşi mărime, formă 


şi stil ca vehiculul care avusese accidentul cu două zile în 
urmă. Aceleaşi facilităţi. 


Avea geamurile opace în spate, unde era toaleta. Acelaşi 
număr de scaune. Acelaşi tip de uşă. Intrase în parcare 
venind dinspre nord, astfel încât uşa era pe partea opusă 
celei dinspre holul secţiei de poliţie. 


Reacher stătea cu Peterson în piaţă, cu vântul bătându-i în 
spate, şi privea şirul firav de bătrânei înfofoliţi ieşind din 
secţie şi mergând spre autobuz. Îşi luau rămas-bun 
recunoscători de la localnici, se îmbrăţişau, îşi strângeau 
mâinile, făceau schimb de adrese şi de numere de telefon. 


O văzu pe doamna cu clavicula ruptă. Era îmbrăcată într- 
o haină cu o mânecă goală. 


O văzu pe femeia cu încheietura mâinii fracturată. Işi 
ferea mâna rănită şi altcineva îi căra valiza. Cei mai mulți 
dintre ceilalți nu mai avuseseră nevoie de 


plasturi., după ce tăieturile li se 


vindecaseră. Noul şofer stătea aplecat şi aranja valizele în 
compartimentul de sub podea. Bătrânii îl ocoleau pe rând 

încetişor treptele. Reacher îi văzu în maşină prin geamuri, 
capete încărunțite mişcându-se pe culoar, oprindu-se, 


alegându-şi locurile, aşezându-se. 


Ultimul urcă Jay Knox, cândva şofer, acum un simplu 
pasager. Înaintă pe culoar şi ocupă un loc la geam cu trei 
rânduri în spatele ultimului dintre seniori. Locul lui 
Reacher. Aproape de roţile din spate, unde condiţiile de 
deplasare erau cele mai aspre. 


La ce bun să călătoreşti dacă nu simţi drumul? 


Şoferul cel nou încuie cala autocarului şi urcă treapta de 
acces. După o secundă, uşa se închise în urma lui. Motorul 
porni. 


Reacher auzi duduitul greu de diesel. Apoi auzi fâsâitul 
frânei pe aer şi zgomotul cutiei de viteze. Motorul hurui şi 
autocarul se puse în mişcare, ieşind din parcare şi intrând 
pe drum. Vântul înghețat îl izbea cu tărie. Vehiculul o luă 
spre sud, spre autostradă. Reacher îl urmări cu privirea 
până când nu se mai văzu. 


Peterson îl bătu pe spate. 


— Un mijloc de transport viabil tocmai a plecat din oraş 
fără mine. Tocmai mi-am încălcat un obicei vechi de-o 
viaţă. 

Plato îl sună din nou pe omul lui. Direct. 


Un risc, dar era un analist îndeajuns de subtil ca să ştie că 
uneori trebuie să laşi deoparte prudenţa. Şi că nu te pui cu 
cronologia. Pentru că sincronizarea e totul. 


Ceasul bate mai departe, oricine-ai fi. Chiar dacă eşti 
Plato. 


Omul lui răspunse. 

— Ai veşti pentru mine? întrebă Plato. 
— Încă nu. Îmi pare rău. 

Plato făcu o pauză. 


— Aş zice că-i mai uşor pentru tine să-ţi faci treaba decât 
să tot găseşti motive s-o întârzii. 


— Nu-i chiar aşa. 


— Am impresia că te străduieşti din greu să salvezi viața 
cui nu trebuie. 


— Nici vorbă. 

— Concentrează-te pe viaţa pe care vrei de fapt s-o salvezi 
— Aşa o să fac. Asta fac. 

— Ai un termen-limită. Te rog să nu mă 

dezamăgeşti. 

Reacher se întoarse pe jos la secţie. 

Peterson duse maşina în parcare. Se 


întâlniră în holul tăcut şi rămaseră acolo o secundă. Nu 
aveau nimic de făcut şi 

amândoi ştiau asta. Deodată, Holland ieşi din birou şi 
spuse: 

— Ar fi bine să mergem la tabără. Să 


vedem ce-i pe-acolo, acum ca a rămas pustie. Cât încă nu s- 
a terminat ziua. 

Plecară cu maşina lui Holland. Era mai potrivită pentru 
trei oameni decât maşina lui Peterson, deoarece nu avea 
paravanul de siguranţă dintre scaunele din faţă şi partea 
din spate. Reacher se tolăni pe bancheta, întins comod, 
privind la 


drumurile pe care mersese la volanul maşinii de dimineaţă. 
Condiţiile erau rele în continuare. Vântul sufla cu putere. 


Zăpada devenise atât de tare îngheţată, încât ai fi zis că 
face parte din pământ şi era modelată în creste şi canale 
lungi şi ascuţite. Totul era de un alb orbitor în lumina 
palidă a soarelui de după-amiază. 


Ca în Epoca de Gheaţă. 


Cotiră pe drumul vechi paralel cu 


autostrada şi apoi pe drumul şerpuitor cu două benzi ce 
ducea la tabără. Primii treisprezece kilometri se arătară la 
fel de dificili ca mai devreme. Hârtoape şi şănţuleţe, 
înclinații ale drumului inversate, abateri constante de la 
linia dreaptă. Apoi. ca şi mai devreme, orizontul se 
schimba. 


Betonul cenuşiu şi curat, impresionant de lat, infinit de 
lung, vârtejurile de zăpadă cu 361 


forme aerodinamice, vântul vizibil suflând la o oarecare 
înălțime faţa de suprafață. 


Holland încetini şi urcă pe noua 


suprafaţă, oprind maşina cu piciorul pe pedala frânei, ca 
un avion care aşteaptă 


lansarea. 
— Vezi ceea ce vrei să vezi, nu-i aşa? 


spuse el. Am fost aici de peste zece ori în viaţa mea şi am 
crezut că e vorba doar de-un drum. Poate cam 
extravagant, dar mi-am zis, ce naiba, aşa se lucrează în 
armată. 


— Era mai îngust, spuse Peterson. De-aia era mai greu să- 
ti dai seama. Vântul l-a acoperit cu pământ. Doar partea 
de mijloc a fost folosită mereu. Oamenii ăştia l-au curăţat 
pentru prima oară în cincizeci de ani. Nu doar de zăpadă. 
Au împins şi pământul în părți. 


— E o lucrare ca lumea, zise Holland. 
Asta-i sigur. 

— Al dracului de sigur, spuse Reacher. 
Trebuie să aibă un metru grosime. 


Judecând după volum, probabil că este cea mai mare 
lucrare făcută de mâna omului în Dakota de Sud. 


Se mai uitară la întinderea de beton un minut, apoi 
Holland ridică piciorul de pe frână şi lanţurile de zăpadă 


începură să 

cale de peste trei kilometri. Formele maronii ale barăcilor 
îşi făcură apariţia, cu acoperişul din ardezie al clădirii din 
piatră 


înălțându-se în spatele lor, sub cuşma de zăpadă. Holland 
parcă în acelaşi loc în care se oprise şi Reacher. Scena din 
fața lor era diferită. Fără oameni. Fără camionete. Fără 


motociclete. Doar spaţiile goale din care zăpada fusese 
îndepărtată şi, între ele, barăcile din lemn lăsate în 
părăsire. 

Coborâră cu toţii din maşină. şi puseră 

căciulile, mănuşile, îşi traseră fermoarele gecilor. 
Temperatura continua să scadă. 


Mult sub zero grade, iar vântul înrăutăţea senzaţia. Frigul 
lovea de jos în sus, prin tălpile bocancilor lui Reacher. Faţa 
îi amorti în câteva secunde. Holland şi Peterson făceau pe 
eroii, prefăcându-se că 


nu le pasă, dar Reacher ştia că şi ei suferă. 


Aveau amândoi feţele pline de pete albe şi roşii, clipeau 
des, tuşeau şi gâfâiau puţin. 


Merseră direct spre clădirea din piatră. 


Nu părea să arate diferit faţă de cum arătase de dimineaţă. 
În parte inaccesibilă, în parte de-a dreptul bizară. Peterson 
încercă uşa. Nu se clinti. Frecă cu degetul promoroaca 
adunată între timp pe şild, aşa cum făcuse şi Reacher. 

— Nu sunt zgârieturi aici. Broasca asta n-a fost folosită în 
mod curent. 


— Nici nu era nevoie să fie, spuse 


Reacher. Au descuiat-o cu un an în urmă şi a încuiat-o din 
nou azi-dimineaţă. 


— Atunci unde-i cheia? 


— Asta-i o întrebare bună. 

— Au luat-o cu ei, fu de părere Holland. 
— Nu cred, spuse Reacher. 

— De ce n-ar fi făcut-o? 

— Pentru că locul ăsta se vinde. De bună 
seamă că li s-a spus să lase cheia pentru noul proprietar. 
— Atunci unde e? 

— Sub preş, probabil. 

— Nu e niciun preş. 

— Poate sub ghiveciul de flori. 

— Ce ghiveci? 

— Era o figură de stil, spuse Reacher. 
Oamenii lasă cheile în locuri prestabilite. 


Toţi trei se întoarseră lent într-un cerc, uitându-se la tot ce- 
ar fi fost de văzut. Şi nu erau multe. Doar zăpadă, beton, 
barăci şi clădirea însăşi. 

— Cum ar trebui să arate? întrebă 

Peterson. Ca orice cheie? 


— Mare, spuse Reacher. E o uşă blindată, rezistentă la 
explozii, deci încuietoarea trebuie să fie complexă. Multe 

componente, greu de rotit. Deci, cheia trebuie să fie mare și 
solidă. Probabil în formă de T, ca o cheiță de ceas, făcută 


probabil dintr-o marcă de oţel aparte. 


Probabil că Pentagonul a plătit numai pentru cheie o mie 
de dolari. 


— Poate-au îngropat-o în zăpadă. Avem un detector de 
metale în maşină. 


— Dar cred că rusnacul din Brooklyn nare aşa ceva. Ceea 
ce-nseamnă că nu-i în zăpadă. Nu aşa te porţi cu clienţii. 


Nu poţi să-i ceri cuiva să caute o oră într-un morman de 
zăpadă. 


— Atunci unde e? 


Pe toată clădirea erau pervazuri din piatră, muluri 
sculptate şi ornamente gotice. La nivelul ochiului şi mai jos 
era prea la vedere. Reacher făcu ocolul clădirii şi îşi 
plimbă mâna pe toate denivelările aflate până la o înălțime 
de doi metri şi jumătate faţă de sol. Nu găsi nimic. lar 
orice altceva s-ar fi aflat mai sus ar fi fost inaccesibil, în 
afară de cazul în care rusul s-ar fi gândit să-şi aducă o 
scară 


extensibilă. 

Reacher se opri în loc şi se uită în jurul lui din nou, zicând: 

— Trebuie să fie într-un loc bine definit. 


Ca, de exemplu, sub al treilea lucru de la stânga sau al 
patrulea lucru de la dreapta. 


— Ce fel de lucru? întrebă Peterson. 
— Baracă, pat, orice. 
— N-am putea să forţăm uşa cu levierul? 


— E o uşă blindată. Proiectată să reziste la o undă de 
presiune serioasă. 


— Dar noi am trage-o în afară, n-am 
împinge-o spre interior. 

— Undele de presiune sunt urmate de vid. 
Mai întâi compresie, apoi rarefiere. 


Compresia împinge spre interior, vidul o trage spre 
exterior, cu aceeaşi forță. O uşă 


puternică trebuie să reziste în ambele sensuri. 
— Păi atunci să-ncepem s-o căutăm, 


spuse Peterson. 


— Care-i numărul tău norocos? 

— Trei. 

Începi atunci cu a treia baracă, sub a treia saltea. 
— Începând de unde? 

Reacher făcu o pauză. 


— Asta-i altă întrebare bună. Rândul din faţă, de la 
stânga, probabil. Dar în ultimă 


instanţă orice sistem de numărare poate fi considerat 
subiectiv. Şi, prin urmare, potențial generator de confuzie. 

mod obiectiv ar fi să spui cea mai apropiată sau cea mai 
depărtată. 


— De unde? 

— De aici. De la uşa încuiată. 

— Asta presupunând că e într-o baracă. 
— Nu e în zăpadă şi nu poate fi în clădire. 
Unde altundeva ar mai putea să fie? 
Peterson se duse la cea mai apropiată 


baracă. Prima de pe rândul din spate, vizavi de a doua de 
pe rândul din fată. 


Prima pe care Reacher o verificase de dimineaţă. Uşa era 
descuiată. Peterson o deschise şi intră, urmat de Reacher şi 
Holland. Draperiile din pânză de sac rămăseseră la 
ferestre. Toate celelalte lucruri portabile dispăruseră. Nu 
era nimic de văzut în afară de douăsprezece paturi, acum 
fără aşternuturi, lăsând la vedere doar saltelele în dungi 
albastre şi cadrele din metal mat. Locul arăta trist, 
abandonat şi gol. 


Dar era cald. 


Soba cu parafină avea arzătorul în poziţia oprit, însă 
continua să emane căldură 


remanentă din belşug. Era minunată. 


Reacher îşi scoase mănuşile şi-şi tinu mâinile aproape de 
sobă. Fizica simplă 


spunea că trebuie să se răcească 

să fie călduţă, pentru ca după alte trei ore să fie rece ca 
gheaţa, dar deocamdată era complet magnifică. De fapt, 
încă prea fierbinte pentru a fi atinsă. Combinatia dintre 
fontă şi recenta ardere a 


hidrocarburilor era un lucru minunat. 

Reacher spuse: 

— Voi mergeţi să căutați în alte locuri. Eu rămân aici. 
— Cu puţin noroc, toate vor fi la fel, spuse Peterson. 


Și aşa erau. Toţi trei se grăbiră să verifice baraca cea mai 
îndepărtată şi găsiră 


aceeaşi situaţie. Incăperea goală, paturile fără aşternuturi, 
soba caldă. Incepură să 


caute serios chiar acolo. Căldură îi făcea să 
fie răbdători şi meticuloşi. Verificară 


fiecare saltea, fiecare cadru de pat, fiecare ungher, fiecare 
cotlon. Controlară 


rezervorul toaletei din zona delimitată 


pentru baie. Căutară scânduri slăbite, ascultară după 
goluri în pereți şi 


deschiseră fiecare abajur din tavan. 

Nu găsiră nimic. 

Trei fără cinci după-amiaza. 

Încă treisprezece ore. 

După aceea, căutară în bucătărie. 

Reacher se gândea că ar fi fost şanse mai 368 


mari să găsească acolo cheia. Bucătăria e un loc lipsit de 
ambiguităţi. O singularitate. 


Nu exista decât una. Chiar mai bine 


definită decât prima sau ultima baracă. Dar cheia nu era 
acolo. Borcanele cu făină, zahăr sau cafea erau încă acolo, 
dar erau prea goale ca să ascundă un obiect 


metalic, chiar dacă erau supuse la o scuturare neglijentă. 
Nu era ascunsă în partea din spate a rafturilor, nici lipită 
de tăblia mesei, nici în pungile de cereale ca o jucărie, nu 
era pitită într-un teanc de castroane. 


După ce terminară în bucătărie, o luară 
înapoi spre clădirea de piatră, baracă după 


baracă. Cu fiecare pas, deveneau mai buni şi mai iuți la 
căutat, prin practică şi repetiţie, fiindcă fiecare baracă era 
asemănătoare cu toate celelalte. Ajunseră 


la punctul la care ar fi putut să caute legaţi la ochi sau 
adormiţi. Dar chiar şi aşa, rezultatul a fost acelaşi peste 
tot. Adică, niciun rezultat. 


Reveniră în locul din care începuseră, în baraca cea mai 
apropiată de clădirea din piatră. Nu-i trăgea inima să 
înceapă 


căutarea, fiind siguri că vor fi dezamăgiţi, iar lipsa de 
rezultate în ultimele 

de final. Reacher merse prin spaţiul din interior, oprindu- 
se la sobă şi ajungând la ultimul pat de pe dreapta. 


— Azi-dimineaţă aici stătea o fată, spuse el. 
— Ce fată? întrebă Holland, care venise lângă el. 
— O motociclistă, cam de nouăsprezece — 


douăzeci de ani. Singura pe care-am văzut-o înăuntru. 
Ceilalți erau cu toţii afară, ocupați cu zăpada. 


— Era bolnavă? 
— Mi s-a părut că era bine. 


— Era încuiată? 


— Nu, uşa era deschisă. 

— Poate că păzea cheia. Poate că asta era sarcina ei. 
— Posibil. Dar unde-a lăsat-o? 

— Cum arăta? 

— Înaltă, slabă şi blondă, aşa cum sunteţi voi toţi. 
— Crezi că era localnică? 


— Metamfetamina e o chestie cu specific rural, spuse 
Reacher. Deodată se gândi: 


înaltă, slabă şi blondă. 

— Ai semnal de celular aici? îl întrebă el pe Holland. 

— Desigur, răspunse acesta. De jur- 


împrejur e numai câmpie. Vânt, praf şi microunde, toate 
sunt la fel pentru noi. 


— Dă-mi telefonul tău. 

Holland îi dădu aparatul şi Reacher formă 

numărul pe care şi-l amintea. 

— Da? 

— Cu Amanda, te rog. 

Un clic. Un tors ca de pisică. 

— Unde naiba eşti? 

— Ce s-a-ntâmplat? zise Reacher. Acum eşti maică-mea? 
— Am tot încercat să dau de tine. 


— Sunt la clădirea forţelor aeriene. Incerc să intru. Caut 
cheia. Am nevoie să-mi spui cele mai ingenioase douăzeci 
de locuri în care ai găsit vreodată un mic obiect ascuns. 


— Fanta videocasetofonului, ceainic, pantof, în interiorul 
unui televizor, compartimentul pentru baterii al unui 
aparat radio, o carte scobită la interior, în buretele 


scaunului de la maşină, într-un săpun, într-o cutie de 
brânză cu smântână. 


— Sunt doar nouă locuri. Ce mă fac eu cu tine? 
— Am nevoie de timp. 

— Nimic din ce-ai zis nu se găseşte pe-aici. 

— Păi ce ai acolo? 

Reacher se plimbă prin baracă descriind tot ce vedea. 
— Vasul toaletei, spuse glasul. 

— Le-am verificat pe toate. 

— Vreo saltea ruptă? 

— Nu. 

— Scânduri slăbite? 

— Nu. 


— Atunci dă foc la toată şandramaua şi caută în cenuşă. O 
cheie de la forţele aeriene probabil că e făcută din acelaşi 
material ca focoasele de rachete. În mod cert o să 
supravieţuiască incendiului. 


— De ce încercai să dai de mine? 
— Pentru că ştiu ce e locul ăla. 

Peterson şi Holland auziseră chițăitul vorbelor ei emis de 
difuzor. Veniră mai aproape. Reacher se aşeză pe pat, în 
locul în care fusese fata de dimineaţă. Glasul din telefon 
spuse: 


— Locul ăla a fost construit ca orfelinat. 
— Sub pământ? întrebă Reacher. 


— Se-ntâmpla cu cincizeci de ani în urmă, la apogeul 
Războiului Rece. Toată lumea o luase razna. Omul meu 


mi-a trimis dosarul prin fax. Previziunile privind numărul 
victimelor erau apocaliptice. Se 


presupunea că sovieticii aveau sute de rachete pe care să le 
expedieze. Dacă le-ar fi lansat pe toate, le-ar fi fost greu să 


găsească suficiente ţinte. Am simulat diverse scenarii şi 
totul s-a redus la ziua din săptămână şi la perioada din an. 


Sâmbătă sau duminică ori în timpul 


vacanţelor şcolare, se presupunea că toţi vor suferi la fel. 
Dar în zilele de lucru ale săptămânii din timpul 
semestrelor se preconiza o separare semnificativă între 
populaţia adultă şi cea juvenilă, în ceea ce priveşte poziția 

într-un loc, iar copiii altundeva, poate întrun adăpost la 
subsolul şcolii. 


— Sau sub pupitre, spuse Reacher. 
— Nu contează, spuse glasul. Ideea e că 


ratele de supravieţuire la două săptămâni după lansare 
erau foarte inegale. Ar fi supravieţuit mult mai mulți copii 
decât adulți. Cineva de la Comisia de Alocare a Fondurilor 
a Camerei Reprezentanţilor a făcut o obsesie pe tema asta. 
Voia să se construiască locuri în care copiii să fie 
adăpostiţi. S-a gândit că aceştia ar putea cumva să ajungă 
la aeroporturile regionale rămase neatinse şi să fie duşi cu 
avioanele în regiuni izolate. Voia să se construiască o 
combinaţie între adăposturi contra 


radiaţiilor şi cămine de cazare. A vorbit cu cei de la forţele 
aeriene. Şi-au făcut favoruri reciproc. Individul era din 
Dakota de Sud, aşa că acolo au început. 


— Pe-aici circulă zvonuri despre un 


scandal, spuse Reacher. Construirea unui orfelinat nu mi 
se pare ceva teribil de scandalos. 


— Nu înţelegi. S-a pornit de la supoziţia că nu vor mai fi 
rămas adulţi în viață. 


Poate un pilot sau doi, bolnavi şi pe moarte, atât. Vreun 
birocrat cu agendă, hărțuit. Ideea era ca aceşti copii să fie 

aduşi cu avioanele şi lăsaţi singuri să se încuie sub pământ, 
unde să se descurce cum or putea. De capul lor. Ca nişte 
animale sălbatice. Nu era o imagine prea drăguță. Au 
primit rapoarte de la psihologi în care se spunea că urmau 
să aibă loc scene de tribalism, lupte, ucideri, poate chiar 
canibalism. lar vârsta medie a supravieţuitorilor se 
presupunea că ar fi fost şapte ani. Apoi psihologii au stat 
de vorbă cu adulţii şi a reieşit că teama lor cea mai mare 
era că ei aveau să moară şi copiii lor vor continua să 
trăiască fără ei. 

Aveau nevoie să audă că lucrurile vor fi OK, ştii, cu doctori 
şi infirmiere şi cearşafuri curate pe paturi. Nu voiau să 


audă despre cum aveau să se desfăşoare lucrurile în 
realitate. Aşa că, după toată 


agitația, ideea a fost abandonată, ca o chestiune care ar fi 
afectat moralul populaţiei civile. 


— Deci locul ăsta a rămas pur şi simplu aici timp de 
cincizeci de ani? 


— Ceva legat de compromisurile din 

timpul construirii lui l-au făcut de nefolosit în alte scopuri. 
— Știm care au fost acele compromisuri? 

— Nu. Planurile de execuţie lipsesc. 

— Aşadar, locul e gol? 

— L-au umplut cu deşeurile pe care aveau nevoie să le 
depoziteze şi apoi au uitat cu totul de el. 


— Şi deşeurile alea sunt tot înăuntru? 
— Bănuiesc că da. 


— Despre ce e vorba? 


— Încă nu ştiu. E într-un alt dosar. Dar nu poate fi ceva 
foarte interesant. E ceva care era deja un surplus faţă de 
nevoile din urmă cu cincizeci de ani. 


— O să afli? 

— Omul meu a cerut dosarul. 

— Cum e vremea la mine? 

— Scoate capul pe uşă să vezi! 

— Ce urmează, la asta mă refeream. 


— Mâine o să ningă din nou, spuse glasul după o scurtă 
pauză. Până atunci, senin şi rece. 


— Unde-ar fi putut să ascundă cheia o gaşcă de 
motociclişti? 


— Nu ştiu. N-am cum să te ajut. 

Patru fără cinci după-amiază. 

Încă douăsprezece ore. 

Reacher îi înapoie telefonul lui Holland. 


Lumina de la fereastră scădea. Soarele se deplasase mult 
spre vest şi clădirea din piatră arunca o umbră lungă. 
Incepură să 

saltea, fiecare cadru de pat, vasul de toaletă, scândurile 
duşumelei, pereţii, abajururile din tavan. Căutară încet şi 
meticulos şi, pe măsură ce se apropiau de capătul încăperii, 
căutarea devenea şi mai înceată şi mai meticuloasă, pentru 
că 


opţiunile erau pe terminate. 

Nu găsiră nimic. 

— Am putea s-aducem un lăcătuș, poate din Pierre, spuse 
Peterson. 


— Un spărgător de seifuri ar fi mai bun, zise Reacher. 
Unul care se pricepe la aşa ceva. S-ar putea să fie unul la 
puşcărie. 


— Nu-mi vine să cred că n-au folosit niciodată locul. 
Trebuie să fi costat o avere. 


— Pe atunci, bugetul apărării era practic nelimitat. 


— Nu-mi vine să cred că n-au putut să-i găsească o 
utilizare alternativă. 


— Proiectul a fost cumva compromis. 
— Chiar şi aşa. Cineva ar fi putut s-o folosească. 
— Prea mult uscat de jur-împrejur ca să 


poată fi folosit de marina militară. Suntem aproape de 
centrul geografic al Statelor Unite ale Americii. Sau cel 
puțin aşa se spunea în autocar. 

— Cei de la marină puteau să-l folosească 
pentru antrenamentul de iarnă. 


— Nu într-un stat care are în denumire cuvântul „sud”. 
Prea laş pentru ei. Sunt sigur că ar fi insistat pentru 
Dakota de Nord. Sau pentru Polul Nord. 


— Poate că n-au vrut să doarmă sub 
pământ. 

— Cei de la marină dorm unde li se spune. 
Şi când. 


— La drept vorbind, am auzit că-şi fac pregătirea de iarnă 
aproape de San Diego. 


— Am lucrat în armată, spuse Reacher. 


Antrenamentele puşcaşilor marini n-au nicio logică pentru 
mine. 


Înfruntară din nou frigul şi aruncară o ultimă privire la 
clădirea din piatră şi la uşa ei îndărătnică. Apoi se 
întoarseră la maşină şi plecară. Trei kilometri pe pista de 
aterizare unde avioanele rablagite ar fi urmat să-i aducă 
pe copiii oropsiţi. Apoi treisprezece kilometri pe vechiul 


drum cu două benzi, pe care niciun adult nu venise să-i 
salveze pe copii. Războiul Rece. O 


perioadă urâtă. In retrospectivă, probabil mai puţin 
periculoasă decât îşi imaginaseră 

oamenii. Unele rachete sovietice erau doar ficțiuni, unele 

erau defecte. Iar sovieticii avuseseră şi ei psihologi, care 
scriau rapoarte în alfabetul chirilic despre copiii lor în 
vârstă de şapte ani şi despre tribalism, lupte, ucideri şi 
canibalism. Dar în acele vremuri, lucrurile păreau cât se 
poate de reale. Reacher avea doi ani în timpul crizei 
rachetelor din Cuba. 


Se afla în Pacific. N-a ştiut nimic despre asta. Dar mai 
târziu mama lui i-a spus că 


ea şi tatăl lui calculaseră deplasarea spre sud a vântului 
otrăvit. Credeau că avea să 


ajungă în două săptămâni. Aveau pistoale în casă. Iar pe 
teritoriul bazei erau sanitari care aveau pilule. 


— Cât de exacte sunt buletinele voastre meteo? întrebă 
Reacher. 


— De obicei, sunt destul de bune, 
răspunse Peterson. 

Pentru mâine e anunţată iar ninsoare. 
— Pare corect. 


— Atunci cineva o să-şi facă apariţia în curând. Doar n-au 
curăţat pista de 


pomană. 


Departe spre est şi ceva mai la sud, un avion ateriza pe o 
altă pistă lungă, la Baza Andrews a Forţelor Aeriene din 
statul Maryland. Nu era un avion mare, ci unul din clasa 
business, închiriat de armată, 379 


repartizat unei companii de escortă a deţinuţilor din 
custodia poliției militare. 


Avea la bord şase oameni. Pilotul, 


copilotul, deţinutul şi trei oameni din escortă. Prizonierul 
era căpitanul din Divizia a 4-a de Infanterie de la Fort 
Hood. 


Era îmbrăcat în haine civile şi avea lanţuri standard prinse 
la încheieturi, la mijloc şi la glezne, toate legate între ele. 
Avionul opri, scara fu coborâtă şi cei din escortă îl duseră 
pe deţinut la o maşină parcată în apropiere, împingându-l 
pe bancheta din spate. Acolo îl aştepta o doamnă ofiţer 
îmbrăcată în uniformă de armată Clasa A, având gradul 
de maior în poliţia militară. 


Era o femeie zveltă, de înălţime uşor peste medie. Avea 
părul lung, legat la spate. 


Pielea bronzată, ochi căprui-închis. Pe chipul ei se citeau 
simultan inteligenţă, autoritate, tinereţe şi o răutate 
jucăuşă. 

Purta decoraţiile Steaua de Argint şi două 

Inimi Purpurii. 

Şoferul lipsea de la volanul maşinii. 

— Bună ziua, domnule căpitan, spuse 

femeia. 

Căpitanul nu răspunse. 


— Sunt maior Susan Turner, comandantul Unităţii 110 de 
poliţie militară şi mă ocup de cazul tău. Noi doi vom purta 

de un minut, după care te vei întoarce în avion şi vei 
ajunge ori înapoi în Texas, ori direct la Fort Leavenworth. 
Una sau alta. Ai înţeles? 


Glasul ei era cald. Uşor răguşit, uşor murmurat, uşor 
intim. Totul pornea din gât. Era genul de voce care putea 
să scoată 


de la interlocutor tot felul de mărturisiri. 


Căpitanul de infanterie ştia asta. 


— Vreau un avocat, spuse el. 
Susan Turner încuviinţă cu o mişcare a capului. 
— O să primeşti unul, spuse ea. O să 


primeşti pe săturate. Crede-mă, în scurt timp o să fii 
năpădit de avocaţi. O să fie ca şi cum te-ai fi rătăcit la o 
convenţie a Baroului Avocaţilor cu o bancnotă de o sută de 
dolari prinsă de gât. 


— Nu poţi să vorbeşti cu mine în absenţa unui avocat. 


— Nu-i chiar aşa. Tu nu eşti obligat să-mi spui nimic fără 
să ai un avocat. Dar eu pot să vorbesc cu tine cât vreau. 
Vezi 


diferenţa? 
Bărbatul nu spuse nimic. 


— Am o veste proastă pentru tine, spuse Susan Turner. O 
să mori. Ştii asta, da? Eşti terminat. Eşti mai terminat 
decât cel mai terminat individ care-a trăit vreodată. Este 

absolut imposibil să te poată salva cineva. 


Este exact lucrul pe care-o să-l auzi de la avocaţi. 
Indiferent câţi o să ai. Toţi îţi vor spune acelaşi lucru. Vei fi 
executat şi probabil că foarte curând. Nu vreau să-ţi dau 
speranţe false. Eşti un mort ambulant. 


Bărbatul nu spuse nimic. 


— De fapt, eşti un mort care stă jos, în acest moment. Stă 
pe bancheta maşinii şi mă ascultă. Ceea ce şi trebuie, 
pentru că 


vei avea de făcut două alegeri foarte importante. A doua 
este ceea ce vei mânca la ultima ta masă. Friptură şi 
îngheţată 


sunt alegerile cele mai populare. Nu ştiu de ce. Nu că aş da 
doi bani pe aspectele dietetice. Pe mine mă interesează 
prima ta alegere. Vrei să ghiceşti care e? 


Bărbatul nu spuse nimic. 


— Prima ta alegere se referă la motivul pentru care vei fi 
executat. Ori statul Texas te va ucide pentru că ţi-ai 
omorât nevasta, ori cei de la Leavenworth te vor ucide 
pentru că ţi-ai trădat ţara. O să fiu sinceră 


cu tine şi-o să-ţi spun că, în opinia mea, niciuna dintre 
variante nu-ţi face cinste. 


Dar, dacă alegi varianta Texas, poate că 
oamenii vor da dovadă de oarecare 


înțelegere. Stresul războiului, misiuni de luptă multiple, 

chestiile alea posttraumatice. Unii oameni s-ar putea să te 
considere un fel de victimă. 


Bărbatul nu spuse nimic. 


— Dar, în privinţa trădării, lucrurile stau altfel. N-ai nicio 
scuză pentru asta. Mama şi tatăl tău vor trebui să-şi vândă 
casa şi să 


se mute. Poate chiar să-şi schimbe numele. 

Poate nici nu vor reuşi să vândă şi atunci o să se spânzure 
în pivniţă. 

Bărbatul nu spuse nimic. 

— lar în pivniţă tavanul nu-i prea înalt. 

Moartea o să fie lentă. Ca o strangulare. 

Poate vor muri ţinându-se de mână. 

Omul nu spuse nimic. 

Turner îşi schimbă poziţia în scaun. 

Picioare lungi, în ciorapi subţiri negri. 


— Şi gândeşte-te la frăţiorul tău. Toţi anii ăia în care s-a 
uitat la tine ca la un exemplu? S-au dus. Va trebui să plece 
din marina militară. Cine din echipa lui ar mai putea avea 
încredere în el? Fratele unui trădător? Şi pentru el ar fi ca 
o 


condamnare pe viaţă. Va ajunge să lucreze în construcţii. 
O să se-apuce de băut. Îţi va blestema numele nenorocit în 
fiecare zi pe care o va mai avea de trăit. Poate c-o să-şi ia şi 
el zilele. Cu un foc de armă, probabil, în gură sau în 
spatele urechii. 

Bărbatul nu spuse nimic. 


— Deci, uite ce-ţi propun. Vorbeşti cu mine acum, îmi 
răspunzi la toate 


întrebările, faci dezvăluiri complete, cu toate detaliile, şi 
vom ţine ascunsă treaba cu trădarea. 


Bărbatul nu spuse nimic. 


— Dar, dacă nu vorbeşti cu mine, vom face publică 
ancheta. Totul la vedere. Le vom spune celor de la CNN 
unde locuiesc părinţii tăi şi vom suna la marina militară 


ca să le spunem de fratele tău. Nu 

ofiţerilor. Îi vom suna mai întâi pe camarazii lui. 
Urmă un lung moment de tăcere. Apoi 

bărbatul spuse: 

— OK. 

— OK, ce? 

— OK, o să vorbesc cu dumneavoastră. 

— OK, o să vorbeşti cu mine şi mai cum? 

— OK, o să vorbesc cu dumneavoastră, doamnă maior. 
Turner cobori geamul maşinii şi strigă: 

— Spuneţi-i pilotului să meargă să-şi ia cina. 


Plato îi trânti telefonul în nas pilotului său. Individul 
sunase să-i spună că vremea în Nord urma să se 
înrăutățească în 

următoarele douăzeci şi patru de ore. Mai multă zăpadă. 
Lucru pe care Plato îl ştia deja. Avea televiziune prin 
satelit. Pe un postament de beton din apropierea casei era 
înălțată o antenă parabolică uriaşă. 


Antena era conectată la o cutie, iar cutia era conectată la 
un ecran LCD Sony enorm pe peretele din spate al 
livingului. 


Televizorul era deschis pe Weather 
Channel. 


Ecranul Sony nu era singurul lucru de pe peretele din 
spate. Lângă el erau 


optsprezece picturi în ulei, toate concurând pentru spațiu. 
Pe cei doi pereți lungi mai erau alte patruzeci şi trei de 
tablouri. Şi încă douăzeci pe ultimul perete. În total, 
optzeci şi una de opere de artă. În 


majoritate, lucrări de mâna a doua ale unor pictori de 
mâna a patra. Sau lucrări de mâna a treia ale unor pictori 
de mâna a treia. Sau lucrări de mâna a patra ale unor 
pictori de mâna a doua. Una dintre ele era semnată de 
Monet, chipurile, dar Plato ştia că trebuie să fie un fals. 
Monet fusese un artist prolific. Larg distribuit, adesea 
copiat. Cineva îi spusese odată că dintre cele două mii de 
picturi pe care Monet le realizase în timpul vieţii, şase mii 
erau numai în Statele Unite ale Americii. Plato 385 


nu era prost. Ştia ce are. Şi ştia de ce are. 


Nu prea se dădea în vânt după operele de artă. Nu erau 
pasiunea lui. Fiecare pânză 


era un suvenir al unei vieţi distruse, atâta tot. 


În spațiile dintre picturi bătuse ace cu gămălie subţiri din 
alamă, în formă de potcoavă întoarsă. Erau zeci de 
asemenea formaţii, poate chiar sute. Nu le mai numărase 
de multă vreme. Peste fiecare formaţie erau atârnate 
brățări şi coliere atâtea câte încăpuseră. Erau acolo 


diamante, smaralde, rubine şi safire. 


Lanţuri din aur, din argint sau din platină. 


Avea cercei agăţaţi câte unul pe ac. Avea inele puse la fel pe 
câte un ac. Verighete, inele de logodnă, inele cu sigiliu, 
inele de absolvire a clasei, inele cu câte-un diamant mare. 


Sute şi sute de bijuterii. 

Poate chiar mii. 

Totul era o chestiune de timp. 

Era un subiect care-l interesa. Era 


dominat de clasă. Cât puteau să reziste oamenii, după ce 
rămâneau fără bani, până 


să-nceapă să-şi vândă trupurile? Câte straturi aveau 
oamenii între înfrângere şi capitulare, între problemă şi 
ruină? Pentru oamenii săraci, nu rămânea nici timp, nici 

straturi. Aveau nevoie de produsul lui, aşa că de îndată ce 
amărâtele lor de salarii se terminau, lucru care de regulă 
se întâmpla în ziua în care primeau leafa, începeau să 


se bată, să fure şi să înşele, după care ieşeau în stradă şi 
făceau ceea ce trebuiau să facă. De la ei nu obținea decât 
bani. 


Oamenii bogaţi erau altfel. Salarii mai mari, care durau 
mai mult, dar nu la nesfârşit. Apoi începeau să-şi epuizeze 
lent conturile de economii, acţiunile, 


obligaţiunile, investiţiile de toate felurile. 


După care mâinile începeau a scotoci cu înfrigurare prin 
sertare şi casete cu bijuterii. Mai întâi veneau piesele care 
fuseseră uitate, care nu le erau pe plac sau pe care le 
moşteniseră. Obiectele acelea ajungeau la el după călătorii 
lungi şi lente, pornite din suburbiile elegante ale unor 
oraşe precum Chicago, Minneapolis, 


Milwaukee, Des Moines şi Indianapolis. 


Erau urmate de picturi smulse de pe pereţi, inele trase de 
pe degete, lanţuri desfăcute de la gât. Urma un al doilea 
val, după ce părinţii erau jefuiţi, apoi al treilea, după 


vizite la bunici. Când nu mai rămânea nimic, şi bogaţii 
sucombau. Poate mai întâi în hoteluri, păcălindu-se, dar în 
final întotdeauna ajungeau pe străzi, în frig, 387 


îngenunchind pe alei murdare, bărbaţi şi femei deopotrivă, 
făcând ceea ce era nevoie să facă. 


Totul era o chestiune de timp. 


Holland lăsă maşina în parcare şi se duse în biroul lui. 
Peterson şi Reacher se îndreptară spre sala de operațiuni. 
Era goală, ca de obicei. Niciun mesaj pe biroul din colţul 
din spate, nimic în mesageria vocală. Reacher ridică 
telefonul şi-l puse la loc. Bătu bara de spaţiu a tastaturii şi 
pe ecran apăru imaginea unui ecuson de 


poliţie pe care scria Departamentul de 


Poliţie Bolton. Imaginea grafică era mare şi avea 
contururile zimțate. Uşor 


digitalizată. O unitate-turn aflată la niciun metru distanţă 
începu să zumzăie şi să 


huruie. Un hard-disc trezit din amorţire. 

— Aveţi baze de date aici? întrebă 

Reacher. 

— De ce? întrebă Peterson. 

— Am putea să vedem ce-i cu Plato ăsta. 

Pare să fie actorul principal aici, oricine-ar fi el. 


Peterson se aşeză la biroul învecinat şi bătu în tastatură. 
Un clic ici, un clic colo, apoi introduse o parolă. Apoi pe 
ecran apăru probabil o fereastră de căutare, 388 


pentru că Reacher îl văzu folosindu-și arătătorul stâng pe 
tasta Shift, apoi arătătorul drept pe litera P majusculă, 
apoi pe literele mici l, a, t şi o. 


Plato. 
— Nimic, spuse Peterson. Doar o 


redirecţionare către Google, care spune că 


e un filosof grec. 

— Ai o listă cu poreclele? 

Peterson bătu alte nouă taste. Probabil 
aka, apoi un spatiu şi în sfârşit Plato. 
— Sud-american, spuse el. Cetăţenie 
necunoscută. Numele real necunoscut. 


Vârstă necunoscută. Se crede că locuieşte în Mexic. Se 
crede că deţine magazine de amanet în cinci oraşe mari din 
SUA, 


suspectat de trafic de droguri, suspectat de implicare în 
prostituție. 


— Un tip simpatic. 
— Fără cazier judiciar. Nici în Mexic nu are nimic. 
— Asta-i tot? 


— Bazele de date federale ar putea avea mai multe 
informaţii. Dar nu le pot accesa. 


Reacher luă din nou telefonul, apoi îl puse la loc. Rock 
Creek avea şi alte lucruri pe cap în afară de problema lui 
banală. Se întrebă dacă nu cumva începea să devină o 
bătaie de cap. Sau plictisitor. Asemenea 389 


subofiţerilor bătrâni şi cărunţi care continuau să trăiască 
în preajma unităţilor militare şi îşi petreceau nopţile prin 
barurile frecventate de soldaţi, plictisindu-i pe ceilalți cu 
vorbărie goală şi alte stupizenii de pe vremea lui tataie. 
Sau ca poliţiştii de la oraş pensionati, cei care nu 
economisiseră destul ca să se mute în Sud şi continuau să 
umble prin aceleaşi 


cârciumi, băgându-se neinvitaţi în orice conversaţie. 
— Am putea merge la puşcărie, spuse 

Peterson. Face parte din sistemul federal. 

Au computere. Îi ştiu pe câțiva dintre cei de-acolo. 


Cinci fără cinci după-amiaza. 


Încă unsprezece ore. 

Închisoarea era la opt kilometri spre nord, la capătul 
aceluiaşi drum care venea dinspre autostradă în oraş. 
Drumul era drept, ca şi cum proiectantul l-ar fi trasat cu 
rigla pe o hartă. Plugurile şi utilajele de împrăştiat sarea, 
precum şi utilizarea constantă îl făcuseră să fie foarte 
curat. 


Era zi de vizită. Autobuzele de navetă 
fuseseră ocupate. 


Drumul dură opt minute. În primele şapte minute, 
Reacher nu văzu nimic în faţă în afară de cerul mohorât şi 
de gheaţa din aer. Apoi zări închisoarea. Pe orizontul 
îndepărtat apăru mai întâi o lumină difuză, care apoi se 
transformă în sute de globuri pufoase şi separate de o 
lumină alb-albastră mult deasupra unui gard 


scânteietor din sârmă ghimpată. Gardul era lung şi înalt 
de peste trei metri şi jumătate. Şi cam tot atât de gros. La 
interior şi la exterior avea paravane din sârmă întinsă pe 
stâlpi. Spaţiul dintre paravane era umplut până sus cu 
colaci de sârmă desfăcuţi. Alţi colaci desfăcuţi erau fixați 
la partea de sus a gardului. Se 301 


mişcau şi se unduiau în bătaia vântului, sclipind şi licărind 
în lumină. Lumina venea de la reflectoare ca de stadion 
fixate pe stâlpi înalți din nouă în nouă metri. Boluri 
metalice imense, întoarse cu susul în jos, în grupuri de câte 
patru, cu becuri 


puternice montate în ele. La fiecare treizeci de metri erau 
instalate turnuri de pază, structuri înalte cu piloni 
înclinați, ce susțineau cabine din sticlă iluminate şi 
pasarele exterioare. Pe pasarele erau montate reflectoare 
de căutare. Luminile de pe stâlpi erau orbitoare, iar 
zăpada neatinsă reflecta razele dublând 


strălucirea becurilor. In spatele gardului se vedea 
întinderea de trei sute de metri a curții iluminate şi 


acoperite de zăpadă, iar apoi, cuibărit în centrul 
dreptunghiului gigantic, se afla un grup de clădiri noi din 
beton. Acopereau o suprafaţă de mărimea unui sat mare. 
Sau a unui oraş mic. 


Clădirile erau toate iluminate, înăuntru şi afară. Ferestrele 
mici de pe fațadele masive şi anoste semănau cu hublourile 
de pe partea laterală a unei nave. 


Acoperişurile erau toate acoperite cu zăpadă, ca o pătură 
groasă şi uniformă. 


— Calul de dar, spuse Peterson. Vaca bună de muls. 

— Impresionant, spuse Reacher. 


Și era. În ansamblu, locul era uriaş. Sute de hectare. 
Uriaşa pată de lumină pe fondul întunecat al preriei o 
făcea să arate ca o navă spaţială extraterestră, care plutea 
acolo, nesigură dacă să aterizeze sau să plece din nou spre 
locuri mai primitoare. 


La capătul îndepărtat, drumul se lărgea într-o piaţă lată de 
formă pătrată în faţa porții principale. Piaţa era mărginită 
de bănci de aşteptare pentru autobuze şi tomberoane de 
gunoi. Peterson traversă 


zona. Poarta era de fapt un tunel, cu pereţii şi acoperişul 
din sârmă, suficient de înalt pentru autobuzele de 
închisoare, suficient de lat pentru a cuprinde două 


benzi separate, una de intrare şi alta de ieşire. Fiecare 
bandă avea trei porţi care formau două ţarcuri. Peterson 
intră în primul ţarc şi se văzu blocat pentru moment, cu o 
poartă închisă în spate şi altă poartă închisă în față. Un 
gardian echipat de iarnă ieşi pe o uşă, îi cercetă din priviri, 
apoi se întoarse înăuntru, şi poarta din faţă se deschise. 
Peterson rulă maşina nouă metri înainte. Întreaga 
procedură se repetă. Apoi ultima poartă se deschise şi 
Peterson se îndreptă spre clădiri pe un 393 


drum pe care roţile vehiculelor formaseră 


făgaşe bătătorite apoi de paşii trecătorilor. 


Era clar că autobuzele de navetă îi lăsau pe pasageri în 
fața porţii. Reacher şi-i imagină 


pe femeia şi pe copilul pe care-i văzuse la cafenea, 
înfăşuraţi în păturile împrumutate de la motel, păşind prin 
zăpadă spre clădire şi apoi întorcându-se. 


Peterson opri maşina cât mai aproape de uşa de intrare a 
vizitatorilor. În spatele uşii era un hol pustiu, trist şi 
instituţional, cu linoleum ud pe podea, vopsea vernil pe 
pereţi şi tuburi fluorescente pe tavan. 


Acolo erau o instalaţie cu raze X şi un detector de metale, 
păzite de trei gardieni care ardeau gazul cam de pomană. 


Peterson îi cunoştea. Şi ei îl cunoşteau pe el. După un 
minut, el şi Reacher intrară pe o uşă laterală într-o cameră 
de aşteptare. 


Deşi nouă, construcţia purta deja semnele unei uzuri 
premature. Era foarte cald. 


Mirosea a cafea veche, a transpiraţie nouă, a haine din 
lână ude şi uniforme ieftine din poliester. Erau cinci scaune 
joase în sală şi un birou cu un computer. Un gardian îl 
porni, tastă o parolă şi apoi ieşi din încăpere. 


— Închisoare federală, baze de date 
federale, spuse Peterson. 

Era evident că acele baze de date îi erau puţin cam 
nefamiliare, pentru că avu nevoie de multe clicuri şi tastări 
înainte să 

ajungă undeva. Ţuguie buzele şi respiră 

adânc de câteva ori până când, în sfârşit, se lăsă pe spate 
ca să citească ce apăruse pe ecran. 


— Cam aceleaşi lucruri la prima vedere, spuse el. Sud- 
american, origine exactă 


necunoscută, identitate reală necunoscută, vârsta exactă 
necunoscută, dar se crede că 


ar avea peste patruzeci de ani, se crede că 


locuieşte în Mexic, magazine de amanet în Chicago, 
Minneapolis, Milwaukee, Des Moines şi Indianapolis, 
suspectat de trafic de droguri în aceleaşi cinci oraşe, 


suspectat de prostituție în aceleaşi cinci oraşe. 
— Ceva nou? întrebă Reacher. 

— Înainte n-aveam numele celor cinci oraşe. 
— În afară de asta. 


— Nimic dovedit. Apare avertismentul standard legat de 
cât dur e tipul. A ajuns în fruntea listei şi nu reuşeșşti asta 
fiind cuminte ca un băiat din corul bisericii. În opinia lor, 
probabil că a ucis sute de oameni. Asta pare să fie o cerinţă 
de nivel elementar. Des Moines nu impresionează 

pe nimeni, dar Chicago sigur da. Nu e un amator. 
Apoi Peterson începu să dea clicuri şi să 


deruleze imaginea pe ecran. Alte buze țuguiate, alte 
oftaturi. 


— Individul are avion personal, spuse el. 
— La fel ca mulţi alţii. 


— Este un Boeing 737. Un avion de linie transformat 
pentru uz privat. Se 


presupune că l-a cumpărat de la o 

companie aviatică mexicană care a dat faliment. 
Reacher nu spuse nimic. 

Peterson continuă să caute. 

— E foarte scund, spuse el. Un metru cincizeci. 
— Serios? 

— Tu cât ai? 


— Un metru nouăzeci şi cinci. 


— Eşti cu patruzeci şi cinci de centimetri mai înalt decât 
el. 


— Practic, e un pitic, spuse Reacher. 


— Cineva l-a făcut cândva pitic şi s-a trezit a doua zi la 
spital cu picioarele tăiate, spuse Peterson. 


Susan Turner se întoarse în biroul ei din Rock Creek după 
un drum lung şi încet prin traficul de la ora de vârf. Parcă 
în spaţiul 396 


rezervat şi intră pe uşa din faţă şi pe scara din piatră. 
Balustrada era tot din metal. 


Coridorul de la etaj era la fel de îngust. 
Podeaua era tot acoperită cu linoleum. 


Aceleaşi şiruri de uşi cu geamuri mate pe stânga şi pe 
dreapta, îndărătul cărora se aflau birouri. Totul rămăsese 
neschimbat, îşi zise ea, de pe vremea lui Reacher. 


Revopsit, probabil, dar fără alte modificări fundamentale. 
Fiecare birou era echipat în continuare conform 
protocolului actual al Departamentului Apărării. Al ei 
avea şi el celebrul birou metalic, cu trei telefoane şi cu un 
total de treizeci de linii, un scaun ergonomic pe rotile, fişete 
pentru dosare şi pentru vizitatori două scaune cu picioare 
din tubulatură elastică. Abajurul pentru iluminat era făcut 
din sticlă, avea formă de castron şi era atârnat de tavan cu 
trei lanţuri metalice. Sursa de lumină era un bec economic. 
Avea un computer de tip desktop, cu o conexiune rapidă şi 
sigură de intranet guvernamental. Mai avea şi un laptop 
conectat wireless la o reţea 


separată. Pe perete era atârnată o hartă a lumii adusă la zi. 
Se aşeză. Niciun mesaj. Nimic de la 

forţele aeriene. Reacher n-o mai sunase. 

Conectă aparatul de înregistrare digitală 

de voce la hub-ul USB. Conversaţia ei cu deţinutul era 
încărcată într-un fişier audio. 


Softul de recunoaştere vocală avea să-l transforme într-un 
document scris. Ambele fişiere aveau să fie expediate la 
destinațiile corespunzătoare. Urmau arestări în Texas, 
Florida şi New York City. Şi după toate astea, o citare prin 
ordin de zi a unităţii, plus o recomandare pentru Steaua de 


Bronz pentru ea, aşa cum noaptea 
urmează după zi. 

Reacher fusese decorat cu Steaua de 
Bronz atunci, demult. Ştia asta, pentru că 


avea pe birou dosarul lui personal. Era o chestie veche şi 
groasă, abia ținută-n frâu de coperta din carton. Îl răsfoise 
de multe ori. Jack-nimic-Reacher, născut pe 29 


octombrie. Familie de militari, dar cariera nu fusese 
moştenită, pentru că tatăl lui fusese puşcaş marin. Mama 
lui fusese franțuzoaică. Absolvise Academia Militară 


West Point. Petrecuse treisprezece ani în serviciul militar. 
Fusese polițist militar de la bun început, ceea ce, din 
perspectiva lui Susan, îl aşeza în rândul îngerilor, dar chiar 
şi-aşa intrase şi ieşise din situaţii delicate tot timpul. 
Spunea ceea ce trebuia spus şi nu-i păsa cine auzea. Făcea 
ceea ce trebuia făcut şi nu-i păsa cui îi făcea. 

Folosise scurtături pentru rezolvarea problemelor şi luase 
câteva capete. Fusese degradat de la maior la căpitan 
pentru că-i rupsese piciorul unui civil. Retrogradarea 
fusese întotdeauna un mesaj codificat. E 


timpul să pleci, amice. Dar el rămăsese în armată. 
Rămăsese şi se bătuse ca să 


ajungă din nou maior. Aceasta fiind, de bună seamă, cea 
mai mare revenire din toate timpurile. Pe urmă condusese 


Unitatea 110. Primul ei comandant. 
Fondatorul ei, de fapt. 


Predecesorul ei, dar nici pe departe un model de urmat. 


Totuşi, în cei treisprezece ani, la diferite intervale, 
dobândise o Stea de Argint, o Medalie pentru Servicii 
Superioare aduse Apărării. Legiunea de Merit, Medalia 
Soldatului, o Inimă Purpurie şi Steaua de Bronz. Era clar 
că avea talent din belşug. 


Iar asta însemna că, dacă ar fi avut o atitudine mai 
corporatistă, cu un tată din cadrul armatei şi o mamă 
americancă, acum ar fi putut să ajungă şef al statului 
major. 


O carieră bizară. 
Steaua de Argint şi Inima Purpurie 


proveneau din Beirut. Reacher fusese ofiţer de legătură al 

cadrul Corpului de Marină în momentul când a fost 
bombardată cazarma. Fusese rănit grav în timpul atacului 
şi imediat după aceea dăduse dovadă de eroism. 


Toate celelalte ordine de zi referitoare la medalii fuseseră 
şterse, ceea ce însemna că implicau secrete. 


Fusese spitalizat în Beirut şi apoi 


transportat cu avionul în Germania pentru convalescenţă. 
Fişa lui medicală se afla în dosar. Era un om sănătos. Rana 
se 


vindecase repede şi complet. Lăsase ceea ce armata numise 
o cicatrice 


„desfigurantă”, asta însemnând că fusese gravă de tot. Era 
înalt de un metru 


nouăzeci şi cinci şi, la data raportului din Germania, 
cântărea o sută nouă kilograme. 


Nu fusese descoperită nicio afecţiune internă. Vederea era 
considerată 


excelentă. 
Avea multe calificări oficiale. Era 


considerat expert în toate armele mici. 


Câştigase o competiție interservicii de tir cu arma la o mie 
de metri cu un scor-record. Anecdotic, rapoartele privind 
condiţia fizică îl situau mult peste media clasei sale, 
excelent pe teren, vorbitor fluent de engleză şi franceză, 

armament portabil şi dincolo de excepțional în lupta om la 
om. Susan ştia ce putea să însemne această ultimă 


apreciere. Era ca şi cum cineva ar fi aruncat spre tine un 
ferăstrău mecanic în funcţiune. 


Un om dur, dar inteligent. 


Fotografia lui era prinsă în capse pe coperta interioară a 
dosarului. Era o poză 


color, puțin ştearsă de la trecerea anilor. 


Avea părul scurt şi ciufulit. Ochi albaştri, luminoşi, uşor 
ascunşi de pleoapele grele. 


Privirea era directă şi neclintită. Avea două 


cicatrici vizibile. Una era la colţul ochiului stâng. Cealaltă, 
pe buza de sus. Chipul lui părea cioplit din piatră de un 
sculptor priceput, dar care nu avusese prea mult timp la 
dispoziție. Numai planuri drepte şi dure. Avea un gât. 
Gros, desigur, dar era acolo. Umerii erau laţi. Braţe lungi 
şi mâini mari. 

Pe chip avea un zâmbet ambiguu, la 


jumătatea distanţei între răbdător şi exasperat. Ca şi cum 
ştia că trebuie să-şi facă această fotografie, dar tocmai îi 
spusese fotografului că mai are la 

dispoziție trei secunde până să-i fie îndesat pe gât aparatul 
foto. 


Jack-nimic-Reacher. 

Una peste alta, Susan simțea că ar fi interesant să-l 
cunoască, fiind probabil avantajos să-l ai prieten, dar cu 
siguranță 


periculos ca inamic. 


Luă telefonul şi-l sună pe omul ei de la forţele aeriene. ÎI 
întrebă dacă avea veşti. 


Nu avea. Îl întrebă când aveau să apară. 
Omul îi spuse că în curând. Ea îi spuse că 
în curând nu era suficient de curând. 

— Încerci să impresionezi pe cineva? 
întrebă tipul. 

— Nu, zise ea şi închise. 


Ultima pagină a dosarului lui Reacher era ocupată de un 
index standard de referinţe încrucişate care lista 
menţiunile conexe din alte dosare. Erau şaptezeci şi trei de 
puncte. Toate erau clasificate, ceea ce nu însemna mare 
lucru. Practic, toate 


documentele militare erau clasificate. 


Primele şaptezeci şi două de puncte erau datate în diferite 
momente ale serviciului său de treisprezece ani şi erau 
clasificate la un nivel peste care i-ar fi fost greu să 


treacă. Rapoarte operaţionale, desigur. A şaptezeci şi treia 
menţiune era clasificată 


la un nivel mai scăzut, dar era foarte veche. Datată cu mult 
timp în urmă. Atât de veche, de fapt, încât la acea dată 

băieţel. Ceea ce era ciudat. Un raport contemporan despre 
probleme familiale ar fi trebuit să se afle în arhivele 
Corpului de Marină, nu în cele ale armatei. Datorită 


tatălui său. 


Atunci de ce armata deţinea un document despre un 
băieţel de şase ani? 

Trimise prin e-mail o cerere către 

Comandamentul de Resurse Umane pentru o parolă de 


folosinţă unică, permițându-i astfel accesul temporar la 
dosar. 


Plecarea din închisoare presupunea 


aceleaşi manevre în sens invers, la care se adăugă o 
inspecţie fizică meticuloasă a vehiculului care pleca. 
Peterson opri în prima cușcă încuiată şi doi gardieni ieşiră 


cu lanternele, iar unul dintre ei controlă 
portbagajul, şi celălalt, bancheta din spate. 


Apoi cei doi schimbară responsabilităţile şi repetară 
verificarea. Poarta din mijloc se deschise şi Peterson se 
mută în a doua cuşcă. Un al treilea gardian le verifică 


documentele de identitate şi le făcu semn cu mâna să plece. 
— Ce părere ai? întrebă Peterson. 

— Despre? întrebă Reacher. 

— Despre securitatea lor. 

— Adecvată. 

— Doar atât? 

— Atât trebuie să fie. 

— Eu cred că e foarte bună. 

— Natura umană îşi va face în final 


simțită prezenţa. A trecut doar un an şi ceva de când 
lucrează aici. Nu va fi nevoie decât ca pe doi dintre 
gardieni să-i lovească lenea în acelaşi timp. E menit să 


se întâmple, mai devreme sau mai târziu. 

Întotdeauna se-ntâmplă. 

— Pesimist. 

— Realist. 

Peterson zâmbi şi conduse maşina prin zăpadă spre oraş. 


La două mii şapte sute de kilometri spre sud un mic convoi 
alcătuit din trei maşini Range Rover rula prin arşiţă spre 


complexul lui Plato. Camionetele aveau toate mai puţin de 
o lună vechime, toate cu geamurile fumurii şi toate erau 
modelul Sport, care era de fapt un Land Rover LR3 


recarosat, având sub capotă un motor Jaguar cu 
supercompresie. Minunate 


vehicule pentru drumuri accidentate, dar nu foarte dificile, 
aşa cum erau în 


porțiunea din statul Michoacân deţinută de Plato. În 
fiecare maşină se aflau câte doi bărbați. Toţi şase erau 

treizeci de ani, cu experienţă de douăzeci, toţi îmbrăcați în 
costume negre şi toți înarmaţi până-n dinţi. 


Toţi mai lucraseră înainte pentru Plato. 
Ceea ce însemna că tuturor le era puţin teamă. 
Cele trei maşini trecură de ultima curbă 


şi începură să parcurgă ultima bucată de drum prăfuită 
până la poartă. Toţi cei trei şoferi ştiau că erau deja 
urmăriţi cu binoclurile. Trecuseră de punctul de la care ar 
mai fi existat cale de întoarcere. 


Menţineau o viteză constantă de optzeci la oră, în formaţie 
strânsă, şi încetiniră de la o distanţă suficient de mare ca 
să nu pară 


amenințătoare. Lumea spunea că oamenii lui Plato care 
păzeau poarta aveau rachete antitanc. Sau grenade 
propulsate cu 


rachete, cel puţin. Plus rachete sol-aer pentru elicopterele 
guvernamentale. 


Adevărat sau nu, nimeni nu avea 
dispoziţia necesară ca să afle cu 
certitudine. 

Cele trei maşini opriră la o distanţă 


sigură de poartă şi cei şase bărbaţi coborâră de la 
adăpostul geamurilor 


fumurii şi rămaseră nemişcați în arşiţa începutului de 
seară. Nimeni nu se apropie de ei. Ştiau că erau identificaţi 

distanţă. În afară de asta, nu avea să mai fie nicio 
intervenţie. Ştiau că buna lor conduită nu era garantată de 
o percheziţie fizică, ci de faptul că toţi aveau surori, mame, 
bunici şi verişoare la care se putea ajunge uşor. Nu era 
deloc plăcut să vezi cum e jupuită pielea de pe faţa unei 
rude. 


Dar să trăieşti după aceea cu acea rudă era şi mai rău. 
Un motor cu benzină porni şi acţionă 


poarta care se dădu la o parte. După un minut, ultima 
dintre maşini ajungea în interiorul complexului, iar poarta 
se închidea la loc. 


Peterson îl lăsă pe Reacher acasă la Janet Salter. Era noua 
lui destinaţie implicită, noapte şi zi. Străbătu aleea 
înzăpezită şi politista din hol îi deschise uşa. Janet Salter 
era în bibliotecă, în fotoliul ei, ca de obicei, citind la lumina 
unei veioze. 


Cealaltă polițistă stătea la fereastră, cu spatele la încăpere. 
Situaţie normală. Totul era liniştit. 


Janet Salter tinu cartea ridicată şi spuse: 
— Citesc un Sherlock Holmes. 

— Câinele care n-a lătrat noaptea?5 
întrebă Reacher. 

— Întocmai. 

— M-am gândit deja la asta. Vecina 


dumneavoastră locuieşte în direcţia din care bate vântul. E 
drept, câinele ei n-a simțit niciun miros, dar asta nu- 
nseamnă 


că n-a fost nimeni aici. 


— Există un volum însoțitor al acestei cărţi, pe care-ar 
trebui să-l vezi, în salon, spuse Janet Salter. 


Puse cartea jos şi se ridică din fotoliu. 
Reacher o urmă în camera din faţă. După 


ce închise uşa, ea nu-i arătă nicio carte, spunându-i în 
schimb: 


— Chiar au plecat motocicliştii? 

— Da, răspunse Reacher. 

— Se mai întorc? 

— Nu cred. 

— Deci, acum sunt în siguranţă? 

— Nu chiar. 

— De ce i-a lăsat Holland să plece? 

— Regulile oraşelor mici, spuse Reacher. 
— Asta-nseamnă că acum, dacă eu mă 


duc şi depun mărturie, aşa cum am plănuit, un singur om 
va fi căptuşit, cum ai spus tu. 


5 Povestirea se numeşte de fapt „Silver Blaze” („Stea de 
Argint”), făcând parte din volumul de 12 povestiri apărute 
sub titlul Memoriile lui Sherlock Holmes, de Sir Arthur 
Conan Doyle (N.t.). 

— Adevărat. 


— Păi înţelegerea n-a fost nici pe departe aşa. Ideea era să- 
i căptuşim pe toţi. Acum indivizii vor deveni problema 
altui oraş. 


— Şi-al următorului, şi-al următorului. 
— Nu e corect. 
— Aşa merg lucrurile. 


— Adică nu-i corect să mă supui la un risc atât de mare 
pentru o recompensă atât de măruntă. 


— Vreţi să vă retrageţi? 
— Da, cred că da. 

Șase fără cinci seara. 
Încă zece ore. 

Capitolul 29 


Janet Salter şedea într-un fotoliu din salon. Reacher 
verifică vederea de la fereastră. Nu era nimic acolo. Doar 


polițistul în maşina lui, unul bun, care-şi mişca la stânga şi 
la dreapta capul, după 


care se uita în oglinda retrovizoare. 


— Cred că e prea târziu ca lucrurile să se schimbe în sens 
practic, spuse Reacher. 


— De ce? întrebă Janet Salter. 


— Puteţi să vorbiţi cu Holland chiar acum, dar Holland nu 
poate vorbi cu procurorul decât mâine, iar procurorul nu 
poate depune hârtiile necesare decât a doua zi şi s-ar putea 
să mai treacă o zi până când vestea va ajunge unde trebuie. 
Dar 


răufăcătorii sunt în mare grabă. Locul ăla le aduce bani. 
Nu-şi pot permite timpi morţi. 


— Prin urmare, am intrat, dar nu mai pot să ies? zise 
Janet Salter. 


— Nu vă descurajaţi, spuse Reacher. O să 
fie bine. 


— Dacă nu erai tu, noaptea trecută n-aş fi fost deloc bine. 
Şi tu n-o să rămâi aici o veşnicie. 

— Nici n-o să fie nevoie, spuse Reacher. 
Răufăcătorii nu vor aştepta atâta. 


Janet Salter se duse să pregătească cina. 


Spunea că gătitul o relaxează. Poliţistele din tura de noapte 
se treziră şi coborâră la parter. În casă domnea o stare de 


siguranţă. Întuneric şi frig afară, lumină şi căldură 
înăuntru. Oalele şi cratiţele de pe plita maşinii de gătit 
aburiseră ferestrele bucătăriei, aşa că Reacher patrulă 
între bibliotecă, salon şi hol. Nu văzu nimic de la ferestre în 
afară de zăpadă, gheaţă şi umbre mişcătoare. Vântul 
continua să 


bată. Nu erau condiţii pentru o 


supraveghere atentă, dar Reacher simţea că situaţia era 
acceptabilă. Şapte poliţişti alocaţi cazului, cu el însuşi ca 
rezervă. 


Îndeajuns de sigur. 


Deodată sună telefonul. Reacher era în hol în acel moment 
şi Janet Salter strigă 


din bucătărie cu rugămintea să răspundă 
cineva. Era Peterson, care spuse: 

— Am ceva ce trebuie neapărat să vezi. 
— Unde? 

— La secţie, pe un computer. 

— Nu poţi să-l aduci aici? 

— Nu. 

— Nu pot să plec de-aici. 

— Ai spus că s-ar putea să nu mai auzim niciodată sirena 
aia. Că nu vor mai fi evadări sau răzmerite. 


— O presupunere avizată rămâne o 
presupunere. 

— Vin să te iau şi te aduc imediat înapoi. 
— Nu poţi să promiţi asta. Dacă sună 


sirena când sunt cu acolo? 


— Tot te-aduc înapoi. Îţi jur pe viaţa copiilor mei. 
— O să dai de necaz. 
— O să mă lupt şi-o să înving. 


— Trebuie să obţii departamentul, ştii asta? spuse 
Reacher. Cu cât mai repede, cu-atât mai bine. 


Peterson sosi după cinci minute. Vorbi cu oamenii săi şi 
apoi o găsi pe Janet Salter şi-i spuse că-l împrumută pe 
Reacher pentru un sfert de oră. O privi drept în ochi şi-i 
promise că niciunul dintre poliţiştii lui nu avea să 
părăsească locuinţa ei până la întoarcerea lui Reacher. Deşi 
neliniştită, femeia păru să-i dea crezare. Reacher îşi puse 
haina pe el şi se urcă în maşina lui Peterson. Cinci minute 
mai târziu, erau amândoi în sala de operaţiuni. 


Peterson se aşeză la un birou cu 


computer şi începu să dea clicuri pe ecran, ţuguindu-şi 
buzele şi inspirând şi expirând 411 


apăsat. In mijlocul ecranului apăru un pătrat cenuşiu, care 
avea în porțiunea centrală o săgeată pentru „play”. 


— Supraveghere video, spuse Peterson. 

Din vorbitorul închisorii. E un fişier digital. 
Ni l-au trimis prin e-mail. 

— OK. 


— E motociclistul şi avocatul lui. Din după-amiaza asta. N- 
am anulat niciodată 


supravegherea. Ştii de ce? 
— De ce? 
— Ineficienţă. 


Peterson mută cursorul şi dădu clic pe săgeata de play. 
Pătratul gri se schimbă 


într-o imagine color granulară a 


vorbitorului filmat de sus. Camera era ascunsă probabil 
într-un abajur din tavan, în partea dinspre avocat a 


geamului 


despărțitor. În imagine se vedea un bărbat în costum gri 
stând aplecat pe scaun cu coatele pe pervazul din beton şi 
faţa la treizeci de centimetri de sticlă. În faţa lui, de 
cealaltă parte a geamului, era un individ în salopetă 
portocalie. Era înalt şi clădit solid. Avea părul negru lung 
şi o barbă 


încărunţită. Poziţia lui o reflecta pe a avocatului. Coatele 
pe pervaz, faţa la treizeci de centimetri de sticlă. 


Conspirativ. 

— Acum ascultă, spuse Peterson. 

Avocatul spuse ceva în şoaptă. Reacher nu auzi nimic. 
— Unde-i microfonul? întrebă el. 

— În abajur, cu camera video. 


Peterson apăsă pe o tastă şi volumul computerului crescu 
la maxim. Apoi trase de un punct roşu o fracțiune înapoi şi 
segmentul se derulă din nou. Reacher se dădu mai 
aproape. Calitatea audio era foarte slabă, dar de data asta 
propoziţia avocatului era inteligibilă. 


Avocatul spunea: „Stii, grecii antici ne spun că o aşteptare 
de şase ore ne rezolvă 


toate problemele”. 
Peterson opri redarea filmului. 


— Vasăzică, greci antici? Ca filosofii greci din Antichitate? 
Ai spus că Plato a fost un filosof grec din Antichitate. E un 
cod. E un mesaj. 


Reacher încuviinţă cu o mişcare din cap. 
— Când a fost asta? întrebă el. 
— La ora două după-amiază. Deci, o 


aşteptare de şase ore ne duce la ora opt seara. Acum e şase. 
Ceea ce le mai dă două 


ore. Deja au irosit două treimi din timp. 
Reacher privi lung la ecran. 

— Dă filmul de la început, spuse el. 

Peterson trase de punctul roşu înapoi. 


Dădu clic pe play. Capul avocatului, mişcându-se puţin în 
față. Sunetul 


scrâşnit, cuvintele rostite-n şoaptă. Grecii 
antici ne spun că o aşteptare de şase ore 
ne rezolvă toate problemele. 


— Eu înţeleg asta altfel. Nu spune că am avea o perioadă 
de şase ore în care, la un moment aleatoriu, toate 
problemele 


noastre ar putea fi rezolvate. Cred că 


spune că peste şase ore începând din acel moment ceva 
anume o să se întâmple, 


ceva care o să le rezolve. 

— Aşa crezi? 

— E doar părerea mea. 

— Ce fel de lucru se va întâmpla? 


— Sirena va suna. E singura modalitate prin care ar putea 
ajunge la doamna 


Salter. 

— Cum poate un avocat să facă sirena să 
sune? 

— Nu poate. Dar poate că împreună pot. 
— Cum? 


— Ce se întâmplă acolo la ora opt? lau masa de seară? 
Ora mesei la zoo e 


întotdeauna un moment potrivit pentru o revoltă. 


— Mănâncă mai devreme. 

— Se uită la televizor? O ceartă pe canale, CBS sau NBC? 
— Ai spus că nu va avea loc o altă revoltă. 


— Ceva o să se-ntâmple. Avocatul ăla vorbeşte cu 
convingere despre un 


eveniment viitor. 


Peterson se albi la față. Ca hârtia, sub pielea înroşită de 
iarnă. 

— Dumnezeule! spuse el. La opt se face apelul de seară, îi 
încuie în celule pentru noapte şi îi verifică. Să zicem că 
individul a evadat în după-amiaza asta şi ei nu ştiu încă? O 
să le iasă un om în minus. La opt şi un minut vor acţiona 
butonul de panică. 


Se întoarseră imediat acasă la Janet Salter. Cina era 
aproape gata. Mai dura zece minute. Spaghetti cu sos şi 
brânză, cu salată în castronul vechi din lemn. Janet Salter 
se oferi să pună un scaun în plus pentru Peterson, care 
acceptă. Dar nimic mai mult. Acceptă invitaţia şi apoi îl 
luă pe Reacher de cot şi-l duse în salon. 


— O să rămân chiar aici când se 
declanşează sirena, spuse el. 
— Bine, zise Reacher. 


— E mai bine să fim doi decât unul singur. 


— Întotdeauna e mai bine. 

— Eşti înarmat? 

— Da. Şi doamna Salter e la fel. 
— Pe unde-o să vină individul? 


— Prin faţă, într-o maşină. E prea frig pentru orice altă 
manevră. 


— Putem face ceva în prealabil? 
— Nu, zise Reacher. 


— Am putea să-i avertizăm pe cei de la închisoare, cred, 
spuse Peterson. Dacă 


sirena s-ar declanşa chiar acum, s-ar putea ca individul să 
fie prins pe picior greşit. 


— Nu vrem să fie prins pe picior greşit, spuse Reacher. 
Vrem să vină pe alee la opt şi două minute. Exact când şi 
unde îl aşteptăm. Cum ai spus şi tu, vrem ca povestea asta 
să se termine. 


La două mii şapte sute de kilometri spre sud, Plato ieşi din 
casă şi găsi trei camionete Range Rover parcate într-un şir 
frumos aliniat, cu motoarele în ralanti. Cei şase bărbaţi 
care veniseră cu ele stăteau relaxaţi în perechi, cu capetele 
ridicate, ochelari de soare la ochi, mâinile la spate. 


Plato îi cercetă cu atenţie din priviri. Li cunoştea. li mai 
folosise înainte. Erau executanțţi solizi, dar nespectaculoşi. 


Competenţi, dar lipsiţi de inspiraţie. Nu erau cei mai buni 

doua, elevi de nota B, adecvaţi. Termenii cu care puteau fi 
descrişi erau numeroşi. 


Se uită la camionete. Trei la număr, identice. Britanice. 
Fiecare costa cât patru ani de colegiu. Poate nu la 
Harvard. Le numără din faţă în spate, unu, doi, trei. 


Apoi de la spate, trei, doi, unu. Trebuia să 


aleagă. Nu ocupa niciodată aceeaşi poziţie relativă într-un 
convoi de două ori la rând. 


Previzibil din cale-afară. Prea periculos. 
Voia să aibă două şanse din trei de 


supravieţuire după primul proiectil tras în direcţia lui, 
dacă era să fie unul. Se gândea că al doilea glonţ avea să-şi 
rateze ținta. 


Motoarele cu supracompresie aveau o 


acceleraţie excelentă. Mai bună decât motoarele cu 
turbocompresie. Nu aveau întârziere. 


Alese maşina numărul trei. Intr-un fel, era o cacealma 
dublă. Uşor contraintuitivă. 


Dacă numărul unu sau numărul doi erau aruncate în aer, 
numărul trei putea fi prins în capcana carcaselor cuprinse 
de flăcări. 

Era previzibil ca el să se aştepte la asta. 


Tocmai din acest motiv, se va presupune că va fi în maşina 
numărul unu. Ceea ce dădea un pic de lustru şanselor sale 
de două din trei. Convoaiele se deschid la creşterea vitezei. 

cremalieră şi roată dinţată, reacţii rapide, şoferul de pe 
maşina numărul trei putea să 


le ocolească din timp. 

Îşi înclină capul spre cea de-a treia maşină. Unul dintre 
bărbaţii de lângă ea se mişcă repede şi deschise uşa din 
spate. 

Plato se urcă. Maşina avea o treaptă. Care era necesară, 


ţinând cont de statura lui. Se aşeză pe banchetă. Piele 
crem, mărginită 


cu negru. O cotieră pe portiera din dreapta lui, o altă 
cotieră trasă în jos în centrul banchetei Aer condiţionat, 
discret. Foarte confortabil. 


Cei doi bărbaţi se urcară în față. 


Portierele închise, motorul băgat în viteză. 
Convoiul se puse în mişcare. Poarta culisă 


într-o parte când se apropiară. Maşinile încetiniră, trecură 
de poartă, accelerară. 


Parcurseră cu viteză moderată prima milă 
prăfuită. 

Plato se uită la oamenii din faţa lui. 
Puteau fi descriși cu numeroşi termeni. 
Cea mai bună descriere: dispensabili. 


Cu şapte oameni în ea, bucătăria lui Janet Salter era 
ticsită. Peterson şi cele patru femei aveau pistoalele la 
şolduri, ceea ce-i făcea să fie laţi. Reacher însuşi nu era 
îngust, privit de la un cot la celălalt. Dar, 418 


poate tocmai de-aceea, atmosfera era plăcută. La început, 
Janet Salter se arătă 


încordată, aşa cum erau şi Reacher şi Peterson, din alte 
motive. Cele patru femei erau fericite că puteau vorbi. 
Apoi Janet Salter începu să se relaxeze, iar Reacher şi 
Peterson luară tacit decizia de a păstra vestea pentru când 
avea să conteze. Se alăturară discuţiei. Toată lumea spunea 
poveşti. Janet Salter predase cu mult timp în urmă la o 
şcoală elementară locală. 


Copiii fermierilor aveau lenjeria intimă 


cusută pe ei pentru i iarnă în noiembrie şi erau eliberaţi de 
ea abia în martie. În i ianuarie, mirosul era groaznic. În 


februarie, era insuportabil. 
Experienţa lui Peterson fusese diferită. 
Avea jumătate din vârsta lui Janet Salter. 


Școala lui era exact la fel ca cele pe care le văzuse în toate 
emisiunile de televiziune pe care le urmărise. Simţea că 
face parte din America până când s-a uitat la o hartă. 


O mie o sută de kilometri până la cea mai apropiată echipă 
din Major League. 


Departe de orice. Ceva timid i-a spus în minte că nu avea 
să plece niciodată de acolo. Făcu mărturisirea fără reţineri. 


Două dintre polițiste erau din Dakota de Nord. Veniseră în 
Sud pentru slujbe. Şi 419 


pentru o vreme mai caldă, spuse una dintre ele zâmbind. 
Educaţia lor fusese similară cu a lui Peterson. Reacher nu 
spuse prea mult. Dar ştia despre ce 


vorbeau. Vestiare, sala de sport, 
cancelaria. Fusese în şapte şcoli 


elementare, toate pe teritoriul bazelor militare din 
străinătate, dar importate direct din SUA, ca ansambluri 


standardizate de învăţământ. În 


străinătate, fusese în căldura înăbuşitoare din Manila sau 
Leyte, ori în frigul umed din Germania sau Belgia, dar în 
ţară ar fi putut să fie în Dakota de Nord sau Dakota de 
Sud, ori în Maine sau în Florida. Au fost şi perioade când 
s-a aflat la nouăsprezece mii de kilometri distanţă de cea 
mai apropiată 

echipă din Major League. Ceva în minte îi spusese că nu 
avea să stea niciodată prea mult într-un loc. 


La desert mâncară fructe şi, după cafea, curăţară masa şi 
spălară vasele, cu toţii împreună, parte din profesionalism, 
parte din colegialitate. Femeile din tura de zi ieşiră din 
schimb şi se duseră la etaj. 


Femeile din tura de noapte ocupară 


posturile din hol şi din bibliotecă. Janet Salter îşi luă 
cartea. Reacher şi Peterson se duseră în salon să aştepte. 

Șapte fără cinci seara. 
Încă nouă ore. 

Peterson se tot uita la ceas. Reacher socotea în minte 
scurgerea timpului. Ora şapte. Şapte şi cinci. Şapte şi zece. 
Șapte şi un sfert. Nicio activitate pe stradă. 


Imaginea văzută de sub streaşină verandei rămânea 
neschimbată. Zăpadă, gheață, vânt, maşina parcată a lui 
Peterson, maşina de supraveghere cu polițistul vigilent la 
volan. Peterson scoase Glock-ul din toc, îl verifică şi-l puse 
la loc. Reacher avea pistolul Smith & Wesson în buzunarul 
pantalonilor. Nu avea nevoie să verifice că 


e acolo. Li simţea greutatea. 


Peterson era la fereastră. Reacher şedea în fotoliul lui 
Janet Salter. Se gândea la pista de aterizare, la vechea 
clădire din piatră şi la barăcile din lemn. 


Mai exact, la prima baracă. 

— Kim are o soră? întrebă el. 

— Nu, răspunse Peterson. 

— Vreo nepoată sau verişoară? 

— Nu are nepoate. Are câţiva veri. De ce? 


— Fata pe care-am văzut-o în baracă, stând pe pat. Mi s-a 
părut familiară. La început am crezut c-am mai văzut-o 

înainte. Dar nu văd cum. Aşa că încerc acum să mă 
lămuresc. Ori era doar o 


reprezentantă a tipului fizionomie local, ori semăna cu altă 
persoană pe care-am 


văzut-o. 

— Nu există un tip fizionomie local. 
— Crezi? Tu şi Holland arătaţi la fel. 
— El e mai bătrân. 

— În afară de asta. 


— Poate semănăm puţin. Dar nu există un tip local. 


— Atunci fata arăta ca o persoană pe care-am văzut-o. In 
prima mea seară aici, cred. Şi singura femeie pe care-am 
văzut-o în prima seară aici a fost Kim. 


— Şi bătrânele din autocar. 

— Nicio asemănare. 

— Chelneriţa de la restaurant? 
— Nu. 


— Kim nu are surori. Nici nepoate. Şi cred că toţi verii ei 
sunt băieți. 


— OK, spuse Reacher. 


— Poate c-ai văzut un bărbat. Fraţii şi surorile pot să 
semene între ei. Lowell are o soră care seamănă cu el. Îl 
mai ţii minte? 


Ofiţerul pe care l-ai întâlnit. 

— Greu de ea, spuse Reacher. 

— Dar cum arăta fata asta misterioasă 
până la urmă? 

— Înaltă, slabă şi blondă. 

— Păi noi toţi suntem înalţi, slabi şi blonzi. 
— Exact ce spuneam. 

— Dar poţi să ne deosebeşti. 

— Dacă mă concentrez, spuse Reacher. 


Peterson zâmbi scurt şi se întoarse cu faţa la geam. 
Reacher veni lângă el. Şapte şi douăzeci. Linişte totală. 


Departe spre est şi puţin mai la sud, Susan Turner formă 
iar un număr pe 


telefon. Omul ei de la forţele aeriene răspunse de la primul 
apel. Li spuse că 


tocmai se pregătea să o sune şi el. Pentru că avea noutăţi. 
Tocmai îi sosise dosarul relevant. 


— Deci, ce-i acolo sub pământ? întrebă 
Susan. 
Individul îi spuse. 


— E vag, zise ea. Există vreo posibilitate să afli mai multe 
detalii? 


— Mi-ai spus că treaba asta e privată şi neoficială. 
— Aşa este. 

— Laşi impresia că promovarea ta 

depinde de asta. 


— Încerc să ajut pe cineva, atâta tot. Şi informaţiile vagi 
nu ajută. 

— Pe cine încerci s-ajuţi? 

— Un prieten, spuse Susan Turner, după 

o scurtă ezitare. 

— Cât de bun prieten îţi este? 

— Încă nu ştiu. 

— Cât de bun vrei să-ţi fie? 

— Îndeajuns de bun ca să merite să mai verifici. 

— OK, spuse tipul. O să mai verific. Revin eu c-un telefon. 


La şapte şi jumătate, Janet Salter începu să se agite prin 
casă. Reacher o auzi în hol. 


O auzi pe politista de la baza scării spunându-i că cina a 
fost excelentă. O auzi pe Janet Salter răspunzându-i 
politicos. 


Apoi femeia veni în salon. Reacher voia s-o ascundă în 
subsol, dar hotărî să aştepte până când suna sirena. Se 
gândi că acela avea să fie momentul când ar fi fost cel mai 
probabil să se supună, când va auzi din nou vaietul sirenei. 


— Ce e pe cale să se-ntâmple? întrebă ea. 


— De ce credeţi că e pe cale să se- 
ntâmple ceva? o întrebă Peterson. 
— Pentru că tu eşti aici, domnule 


Peterson, în loc să fii acasă, cu doamna Peterson şi copiii 
tăi. Şi pentru că domnul Reacher a fost şi mai tăcut decât e 
de obicei. 

— N-o să se-ntâmple nimic, o asigură 
Peterson. 


— La opt, se face apelul de seară la puşcărie, zise Reacher. 
Credem că vor ieşi cu un om lipsă. Vor acţiona butonul de 
panică. 


— La ora opt? 

— Poate la şi un minut. 

— O evadare? 

— Credem că deja a avut loc, spuse 
Peterson. Vor afla când vor face 
numărătoarea. 

— Înţeleg. 

— N-o să plec de-aici, spuse Peterson. 
— Îţi sunt recunoscătoare pentru grijă. 


Dar te voi face să pleci. Tu eşti următorul şef de poliţie. 
Pentru binele oraşului, nimic nu trebuie să stea în calea 
acestui lucru. 


— E o nebunie. 


— Nu, aşa se iau deciziile bune. Trebuie să te scoţi pe tine 
din ecuaţie. 


— Nu pot s-o fac. 
— O înţelegere e o înţelegere, chiar dacă 


domnul Holland nu s-a ţinut de cuvânt faţă 


de mine. 

— N-o să plec. 
— Ba o să pleci. 

Forţele de Securitate ale Forţelor Aeriene ale SUA aveau 
cartierul general la Baza Aeriană Lackland din Texas. Nu 
aveau un echivalent direct al Unităţii Speciale 110 a 
Corpului de Poliţie Militară al armatei. Cel mai apropiat 
de aşa ceva era Programul Phoenix Raven, care era un set 
integrat de echipe specializate. Una dintre acele echipe era 
condusă de un tip care tocmai terminase de vorbit la 
telefon cu Susan Turner din Virginia şi îl sunase din nou pe 
un funcţionar de la arhivă aflat la o distanţă de peste o mie 
cinci sute de kilometri, într-un depozit al arhivelor. 


— Ce ţi-am dat e tot ce am, spuse 
funcţionarul. 

— Prea vag. 

— Asta e. 

— Trebuie să mai fie ceva. 

— Nu este. 

— Cât de atent te-ai uitat? 


— Poţi să te holbezi cât vrei la o foaie de hârtie, că n-o să 
apară cuvinte pe ea. 


— Care a fost originea livrării? 


— Vrei să urmăresc un anumit transport aerian de-acum 
cincizeci de ani? 


— Poţi? 

— Nicio speranţă. Imi pare rău, domnule maior. Dar aici e 
vorba de istorie antică. 

Aţi putea la fel de bine să mă întrebaţi ce a mâncat la 
prânz omul din Neanderthal întro zi de joi, acum un milion 


de ani. 


La opt fără zece, în casa lui Janet Salter era o linişte 
absolută. Un fel de puls al groazei trecuse de la un locatar 
la 


următorul. Poliţista din hol se ridicase de pe treapta de jos 
a scării şi stătea acum în spatele uşii. Poliţista din 
bibliotecă se dăduse mai aproape de fereastră. Peterson 
supraveghea strada. Janet Salter îndrepta cărțile de pe 
rafturile din salon. Le aranja cotoarele în linie. Mişcări 
mici, neliniştite, dar precise, cu nodurile degetelor de la 
mâna dreaptă. 


Reacher lenevea într-un fotoliu. Cu ochii închişi. Nimic nu 
se putea întâmpla înainte să sune sirena. 


Ceasul ticăia neabătut. 
Opt fără cinci seara. 
Încă opt ore. 

428 

Capitolul 31 


Ceasul din capul lui Reacher ajunse la opt fix. Nu se 
întâmplă nimic. Lumea de afară 


rămase îngheţată şi liniştită. Nu se auzea nimic în afară de 
sunetul vântului, de hârjâitul şi răpăiala coniferelor 
îngheţate, de pârâitul şi agitația crengilor de copaci şi de 
cutremurările tectonice primare ale pământului care se 
răcea şi mai mult. 


Opt şi un minut. 

Nu se întâmplă nimic. 
Opt şi două minute. 
Nu se întâmplă nimic. 
Niciun sunet. 


Nicio sirenă. 


Nu veni nimeni. 


Peterson se uită la Reacher, care ridică 
din umeri. Janet Salter se uită pe 


fereastră. Nicio mişcare pe stradă. Poliţista din hol se foi. 
Reacher auzi scândurile scârţâind sub paşii ei. 


Opt şi trei minute. 

Nu se întâmplă nimic. 
Opt şi patru minute. 

Și cinci. 

Și şase. 

Și şapte. 

Nu se întâmplă nimic. 
Niciun sunet, nicio sirenă. 
Absolut nimic. 


La opt şi-un sfert renunţară să-şi mai facă griji. Peterson 
era sigur că 


numărătoarea efectivelor nu putea fi întârziată atât. 
Închisorile funcţionează pe baza unor rutine fixe. Dacă 
celulele nu erau încuiate pentru noapte la opt fix, trebuiau 
făcute mențiuni în registrele operaționale, rapoartele să fie 
îndosariate în triplu exemplar şi supraveghetorii chemaţi 
să dea explicaţii. Mult prea mult deranj pentru orice alt 
motiv în afară de o revoltă în desfăşurare, iar dacă ar fi 
avut loc o revoltă, sirena ar fi sunat oricum. Prin urmare, 
tentativa eşuase. Sau avocatul aruncase pur şi simplu nişte 
vorbe-n vânt. 


Totul era în regulă. 

— Eşti sigur? întrebă Reacher. 

— Absolut, spuse Peterson. 

— Atunci, dovedeşte-o. Pune-n practică 


ceea ce ai spus. 


— Cum? 

— Du-te acasă. 

Ceea ce Peterson făcu. Mai trase de timp până la opt şi 
douăzeci şi apoi îşi puse 430 

haina şi o luă în jos pe alee, se urcă în maşină şi plecă. 
Janet Salter terminase de îndreptat cărțile şi acum citea. 
Poliţista de pe hol se întoarse la poziţia ei de pe treapta de 


jos a scării. Poliţista din bibliotecă se dădu înapoi de la 
fereastră. 


Reacher şedea în bucătărie şi încerca să se hotărască dacă 
să o deranjeze pe Janet Salter cerându-i permisiunea sau 
să se-apuce să-şi facă singur cafea. Ştia cum funcţionează 
un percolator. Mama lui avusese unul, chiar dacă era 
franţuzoaică. 


În final, se duse şi-l porni nepoftit. Ascultă 


cum gâlgâie şi şuieră şi, când se linişti, îşi turnă o cană. O 
ridică în semn de salut ironic către reflecţia lui din 
fereastră şi luă 


o gură. 
La opt şi jumătate sună telefonul din hol. 


Poliţista de la baza scării se ridică şi răspunse. Era pentru 
Reacher. Glasul din Virginia. Poliţista duse două degete 
sub ochi şi apoi le îndreptă spre uşă. Fii atent 


la intrare şi te las să vorbeşti liniştit. 


Reacher încuviinţă cu o mişcare a capului şi luă receptorul. 
Glasul spuse: 


— Patruzeci de tone de surplus de efecte militare rămase 
din al Doilea Război Mondial. 

— Mie-mi spui? Omul meu a făcut tot ce-a putut, dar mai 
mult de-atât nu ştie. 


— Ce fel de surplusuri au avut după al Doilea Război 
Mondial? 


— Glumeşti? Tot felul de lucruri. Bomba atomică a 
schimbat totul. Au trecut de la multe avioane care cărau 
bombe mici la câteva avioane care transportau bombe 
mari. Numai chiloți şi maiouri se poate să 


fi avut în plus vreo patruzeci de tone. Plus că au trecut de 
la avioanele cu elice la cele cu reacţie. Aveau căşti. Ar 
putea să fie patruzeci de tone de căşti din acelea de pe 
vremuri, din piele. 


— Ce bine mi-ar fi prins una de-aia chiar acum. 
— Nu te mai văicări. 

— Care-i temperatura aici? 

O pauză. 

— Minus douăzeci şi cinci de grade. 

— Se simte mai rău de-atât. 


— Şi-o să fie şi mai rău. Radarul de pe Weather Channel 
arată groaznic. 


— Mulţumesc pentru veştile bune. 

— Hei, tu m-ai întrebat. 

— Deci, căşti şi chiloţi? 

— Trebuie să fie ceva legat de 

sau de reducerea numărului de aviatori. 

Sau ambele. 

— Ceva despre mărimea sau arhitectura locului? 
— Chestia asta a dispărut cu mult timp în urmă. 
— OK, spuse Reacher. Mulţumesc. 

— Omul meu a vorbit. Cel de la Fort Hood. 


Aşa cum ai spus. 


— Mă bucur. 

— Îţi rămân datoare. 

— Nu, suntem chit. 

— Ba nu. A fost prima mea reuşită 
importantă. 

— Serios? De cât timp eşti în acest post? 
— De două săptămâni. 

— Nu mi-am închipuit. Pari să fii acolo de-o veşnicie. 
— Nu sunt sigură că e un compliment. 

— Aşa am vrut să fie, spuse Reacher. 

— Atunci, mulţumesc. 

— Ar trebui să fii în oraş, să sărbătoreşti. 
— Mi-am trimis oamenii în oraş. 


— Bună mişcare. Dă-le lor tot creditul. Ei vor aprecia, dar 
şefii vor şti mereu cine-a făcut de fapt treaba. Vei câştiga 
pe ambele fronturi. 


— Aşa ai procedat şi tu? 

— Intotdeauna. Am dat de înţeles că n-am făcut mare 
lucru. De multe ori era adevărat, bineînţeles. 


— Nu aşa sugerează dosarul tău. 
— Tot te mai uiţi la vechitura aia? 
— E o adevărată saga. 


— Nu-i corect. Este o relaţie foarte asimetrică din 
perspectiva informaţiilor. 


— Băiete, viaţa-i naşpa. 
— Cum mi-ai zis? 
— Incercam să vorbesc ca o blondă din California. 


— Înţeleg. 


— Chiar înţelegi? 

— Nu eşti nici blondă, nici din California. 

— Şi e bine? 

— Dac-ai fi brunetă, s-ar putea să-mi placă. Ochi căprui? 
— Te-ai prins. 

— Părul lung, aşa-i? 

— Mai lung decât ar trebui. 

— Excelent. 

— Vrei să reluăm şi chestia cu numărul de la sutien? 
— Trebuie să fiu sincer. Pur şi simplu nu aud ce spui. 
— OK, spuse ea râzând. Mărturisesc. Ai dreptate. 
— Înălţimea? 

— Un metru şaptezeci. 

— Tenul deschis sau închis? 

— Nici aşa, nici aşa. Dar mă bronzez frumos. 

— Vrei să vezi Dakota de Sud iarna? 

— Prefer plaja, spuse ea râzând din nou. 

— Şi eu. De unde eşti? 

— Montana. Un orăşel de care n-ai mai auzit. 

— Pune-mă la încercare. Am fost în 

Montana. 

— Hungry Horse? 

— N-am auzit în viaţa mea de el. 

— Ţi-am zis eu, spuse ea. E aproape de Whitefish. 
— Îți place armata? 

— Ţie ţi-a plăcut? 


— Ai dosarul meu, spuse Reacher. 


— Şi jumătate din timp mă gândesc, 


Doamne, dacă ai urât-o atât de mult, ar fi trebuit să pleci 
când treaba mergea bine. 


— N-am urât-o niciodată. Nicio clipă. Am vrut doar să 
repar ce nu era în regulă. 


— Ţi-ai depăşit treapta de salarizare. 
— Mi-am dat seama de asta. 


Reacher se uită în jurul lui, în hol. Uşa închisă, lambriurile 
închise la culoare, picturile în ulei, covorul persan. 

toate informaţiile pe care avea să le primească vreodată de 
la sau prin Unitatea 110. N-avea niciun motiv întemeiat să 


continue să vorbească. 
Glasul îl întrebă: 
— Apropo, ce faci tu în Dakota de Sud? 


— M-am aflat într-un autobuz care a fost implicat într-un 
accident. Am rămas blocat aici. 


— Viaţa e un joc de noroc. 
— Dar cărţile sunt măsluite. Niciun 


autobuz în care-am fost eu vreodată nu s-a defectat într-un 
loc cald. 


— Te porţi frumos acolo? 
— De ce m-aş purta altfel? 
— Dosarele astea sunt marcate dacă 


cineva de-afară cere să arunce o privire la ele. Ştii, FBl-ul 
sau un departament de poliţie local, ceva de genul. Iar al 
tău este marcat din plin. S-au tot interesat oamenii de tine 
în ultimii doisprezece ani. 


— Ceva de-aici în ultimele două zile? 
— O copie a plecat la cineva numit 


Thomas Holland, de la Departamentul de Poliţie Bolton. 


— E şeful poliţiei de-aici. Probabil ceva de rutină. A vrut 
să ştie dacă sunt calificat, fiindcă mi-a cerut să-l ajut. Pe 

când credea că acea clădire din piatră ar fi a armatei. Şi, 
vreo urmare? 


— Nu. 

— Asta pentru că m-am purtat frumos. 
O pauză lungă. 

Era timpul să încheie. 

— Cum te cheamă? 

— Contează? 

— Aş putea să aflu. Aşa cum stau 


lucrurile acum în armată, probabil că apari undeva pe 
internet. 


— Glumeşti? 110? Nicio şansă. Nu 

existăm. 

— Deci, cum te cheamă. 

— Susan. 

— Drăguţ nume. 

— Şi eu cred la fel. 

Altă pauză lungă. 

Era timpul să încheie. 

— Omul tău de la forţele aeriene e la Lackland? întrebă el. 
— Da. Vorbeşte cu omul lor de la arhiva din Colorado. 


— Roagă-l să mai facă o încercare. Este evident că marfa 
aia a fost adusă aici cu avionul. Trebuie să existe pe undeva 
un document de transport. 


— O să-ncerc. 
— Mă suni? întrebă el. 


437 


— Desigur, spuse ea. 


Reacher se întoarse în bucătărie şi-şi umplu din nou cana 
cu cafea. In casă era linişte. Niciun sunet semnificativ din 
afară. 


Nici dinăuntru nu venea vreun sunet 
semnificativ, cu excepţia vibraţiei 


subliminale a oamenilor calmi şi vigilenţi care se 
concentrau intens pe ceea ce aveau de făcut. Era genul de 
linişte pe care Reacher o auzise de sute de ori înainte. Îşi 
duse cana în salon şi o găsi pe Janet Salter citind acolo. Ea 
ridică privirea din carte şi spuse: 


— Bei cafea. 

— Sper că nu vă deranjează, spuse 
Reacher. 

— Absolut deloc. Dar nu te ţine treaz? 
— Până când o să vreau să dorm, zise el. 
— Cum a fost? 

— Cine? 

— Femeia din Virginia. 

— A fost în regulă. 

Reacher se apropie de fereastră şi aruncă 


o privire la stradă. Zăpadă, gheaţă, maşina de poliţie 
parcată, frunzişul îngheţat mişcându-se ţeapăn în bătaia 
vântului. 

lumină oranj îndepărtată de la lămpile cu vapori de pe 
străzile aflate la nord şi la est. 


— Linişte peste tot, spuse el. 
— Crezi că penitenciarul de stat şi 


închisoarea federală au aceeaşi oră a stingerii ca şi 
puşcăria districtuală? 


— Aşa-mi imaginez. 


— Atunci o vreme suntem în siguranță, nu-i aşa? 
Efectivele au fost numărate şi nu mai există vreun prilej de 
turbulenţe în masă până dimineață. 


— În principiu. 

— Dar? 

— Speră că va fi bine, pregăteşte-te de ce-i mai rău. 
— Asta-i motoul tău? 

— Unul dintre multe altele. 

— Care ar fi altele? 


— Niciodată să nu uiţi, niciodată să nu ierţi. Fă-o o dată şi 
fă-o bine. Culegi ce-ai semănat. Planurile se duc pe copcă 
de îndată ce s-a tras primul foc. Apără şi slujeşte. Mereu la 
datorie. 


— Eşti la fel de dur cu tine cum eşti şi cu ceilalți. 
— Crud, dar drept. 

— Nu mai pot să suport genul ăsta de tensiune. 
— Sper că nu veţi mai fi nevoită. 

— E pentru prima oară în viaţă când mi-e frică. Este o 
chestie fundamentală, nu-i aşa? 


— E o alegere, spuse Reacher. Atâta tot. 
— Cu siguranţă că toată lumea se teme de moarte. 


— Asta era un alt moto: Nu mi-e frică de moarte. Moartea 
se teme de mine. 


— Parcă ai încerca să te convingi pe tine însuți. 
— Cu toţii încercăm, tot timpul. Credeţi-mă. 
— Deci, ţi-e frică de moarte. 

— Cu o moarte toţi suntem datori. 


Depinde ce formă ia, cred. 


Janet Salter rămase tăcută un moment. 
Apoi spuse: 


— Acum doi ani l-am cunoscut pe cel care m-a succedat la 
Yale. La o conferinţă a bibliotecilor. A fost o experienţă 


interesantă. Îmi închipui că şi tu simţi la fel când vorbeşti 
cu femeia din Virginia. 


— Nu e succesoarea mea. Nu direct. Se poate să fi fost şase 
sau şapte oameni între mine şi ea. Poate mai multi. E o 
legătură îndepărtată. Aproape arheologică. 


— E mai bună decât tine? 
— Probabil. 

— Aşa am simţit şi eu. La început, asta m-a deprimat. Pe 
urmă, mi-am dat seama că 


ar trebui să mă simt încurajată de acest lucru. Progresul 
este menținut. Lumea continuă să meargă înainte. 


— Cât a trecut de când v-aţi pensionat? 
— Ceva mai mult de zece ani. 

— Deci v-aţi întors aici înainte ca 
închisoarea să se fi construit. 


— Cu câţiva ani mai devreme. Pe atunci era un oraş 
diferit. Dar cred că nu foarte diferit. Adevărata schimbare 
urmează să se producă. Încă suntem într-o fază de 


tranziţie. Adevărata schimbare se va produce când ne vom 
obişnui cu situaţia. 


Deocamdată, suntem un oraş cu o 
închisoare în el. În curând o să fie un oraş- 
închisoare. 

— Şi cum era înainte? 


— Blând, spuse Janet Salter. Liniştit. 


Jumătate ca mărime. Fără localuri fast-food, un singur 
motel. Comandantul 


Holland era un bărbat tânăr cu familie. Aşa cum e Andrew 
Peterson acum. Nu ştiu de ce, dar asta simbolizează 
schimbarea pentru mine. Totul era plin de tinereţe, vesel şi 
lipsit de griji. Nu era îmbătrânit, obosit şi plin de 
amărăciune, cum e acum. 


— Ce s-a întâmplat cu soția lui Holland? 

— Cancer. Dar, din fericire, s-a dus repede. Fiica lor, Liz, 
avea cincisprezece ani atunci. Ceea ce ar fi putut să fie tare 
dureros, dar se pare că a depăşit cu bine momentul. A avut 
acelaşi nume ca mama sa. Mamei i se spunea Betty, iar 
fiicei, Liz. 


Semănau în toate privinţele. Ceea ce se poate să fi fost 
durezos şi pentru domnul Holland, dar şi el a depăşit 
momentul. Pe atunci era deja implicat în primele faze ale 
planificării închisorii şi asta i-a ţinut mintea ocupată. 


— Şi care-a fost povestea cu divorţul soţilor Lowell? 
— Ţi-am spus că nu ştiu. Dar faptul că 


niciunul dintre ei nu vorbeşte despre asta te face să-ţi 
imaginezi tot felul de lucruri, nu-i aşa? 


— Vina lui sau a ei? 

— Oh, a lui, cred. 

— Peterson zicea că are o soră care 
seamănă mult cu el. 

— Într-un fel. Dar e mult mai tânără 
decât el. Mai mult ca o nepoată. 


— Aveţi de gând să rămâneţi aici, chiar şi când o să fie un 
oraş-închisoare? 


— Eu? Sunt prea bătrână ca s-o iau de la zero în altă 
parte. Dar tu? 


— Eu n-aş putea să stau aici. E prea frig. 


442 

— În cele din urmă, o să vrei să te aşezi undeva. 
— Până acum, nu s-a-ntâmplat. 

— Vezi ce-o să simţi peste treizeci de ani. 

— E un orizont îndepărtat. 

— O să vină mai repede decât te-aştepți. 
Reacher puse cana goală pe o măsuţă 


joasă. Nu era sigur dacă să rămână în cameră sau s-o lase 
să citească singură. 


Nu ştia ce-ar fi preferat. 


— Stai, spuse ea. O să am timp din belşug pentru citit 
după ce-o să se termine agitația asta. 


Reacher rămase. 
— Ţi-e destul de cald? îl întrebă ea. 
— Mă simt bine, spuse el. 


Și aşa şi era. Radiatorul vechi de sub fereastră făcea 
căldură din belşug. Apa fierbinte din conducte se plimba 
neobosit prin casă. O auzea. Auzea cum îmbinarea în 
unghi drept ascunsă din capul scării şuiera ceva mai tare 
decât celelalte. Îşi imagină arzătorul din subsol huruind şi 
pompa trăgând din greu. Căldură 


nelimitată, disponibilă în permanență. Mult mai bine decât 
aranjamentul din casa lui Andrew Peterson. Vechea sobă 
metalică cu lemne, cu tirajul oprit şi răcindu-se în timpul 
noptii, abia călduţă dimineaţa. 

Se uită în gol o secundă. 

— Prostule! spuse el. 

— Cine? întrebă Janet Salter. 
— Eu. 


— De ce? 


— Trebuie să dau un telefon. 


Se ridică şi ieşi în hol. Vorbi cu polițista aşezată pe prima 
treaptă a scării: 


— Îmi trebuie numărul de-acasă al lui Andrew Peterson. 
— Nu sunt sigură că am permisiunea să 

ţi-l dau, spuse aceasta. 

— Atunci formează-l pentru mine. Nu mă 

uit. 

Femeia formă numărul. Ascultă să vadă 


dacă primise ton de apel, apoi îi întinse receptorul, 
răspunse Kim Peterson. 


Reacher se prezentă şi spuse: 

— Îmi cer scuze că vă deranjez, dar 
trebuie să vorbesc cu Andrew. 

— Abia a ajuns acasă. 

— Știu. Îmi pare rău, dar e important. 


Urmă o pauză lungă. Probabil că femeia trebui să-l scoată 
pe Peterson din bârlog. 


Dar, până la urmă, acesta răspunse. 
— Probleme? întrebă el. 


— Din contră, spuse Reacher. Ştiu unde e cheia de la 
clădirea din piatră. 


Nouă fără cinci seara. 

Încă şapte ore. 

Capitolul 32 


Reacher rămase la telefon şi, preţ de un minut, îl ascultă pe 
Peterson vorbind cu el însuşi despre ce să facă în 
continuare. Ca şi cum ar fi gândit cu glas tare. 


— La închisoare s-a dat stingerea acum o oră, aşa că sirena 
n-o să sune. Este imposibil, nu? N-are cum să se-ntâmple. 


Individul ar putea să vină şi fără să sune sirena, cred, dar 
în acest caz i-ar sta în cale o mulțime de oameni. Patru în 
casă, trei în stradă. Toţi, oameni bine pregătiţi. 


M-am asigurat de asta. Deci în momentul ăsta nu contează 
cu adevărat dacă eşti acolo sau nu, aşa-i? Eşti în plus. Intr- 
un sens temporar. Aşa că nu e niciun risc să 


pleci. Eşti de acord? 
— Da, confirmă Reacher. 
— Vin să te iau în zece minute. 


Reacher se întoarse în salon. Janet Salter se uită la el. 
Reacher îi spuse că trebuie să 


plece, precizând şi motivul, şi locul. 

— Dacă poliţiştii trebuie să plece, ce faceţi? o întrebă el. 
— Mă încui în subsol. 

— Cu? 

— Cu pistolul. 

— Când? 

— Imediat, cred. 

— Corect, spuse Reacher. Imediat, 


instantaneu, fără nicio întârziere, înainte chiar ca poliţiştii 
să iasă pe uşă. Vă încuiați şi rămâneţi acolo până mă 
întorc. 

— Cu parola. 

— Corect, spuse din nou Reacher. Şi chiar dacă poliţiştii 
nu pleacă, vă duceţi acolo dacă simțiţi vreo agitaţie 
oarecare. Orice fel de nelinişte, orice fel de nervozitate 
suplimentară, orice fel de alertă mărită, bine? 

— Crezi că omul ăla ar putea să vină când poliţiştii sunt 
încă în casă? 


— Speră că va fi bine, pregăteşte-te pentru ce-i mai rău. 
Dacă poliţiştii simt ceva în neregulă, nu vă vor spune 
imediat. 


Nu vor vrea să pară penibili după aia, dacă 
se va dovedi că n-a fost nimic. Aşa că 
depinde de dumneavoastră să vă daţi 


seama. Aveţi încredere în instinct. Orice îndoială aţi avea, 
vă ascundeţi acolo, repede. Un glonț rătăcit vă poate ucide 
la fel ca unul trimis special. 


— Cât o să fii plecat? 

— Cam două ore. 

— O să fiu bine. 

— O să fiţi dacă faceţi ce v-am spus. 


— O să fac, îţi promit. Mă duc jos, încui uşa şi aştept 
parola. 


Reacher încuviinţă din cap, fără să spună 
nimic. 
Suficient de sigur. 


Reacher ieşi în hol şi-şi puse haina uriaşă. Verifică în 
buzunare căciula, mănuşile şi pistolul. Toate erau prezente 
şi funcționau. Telefonul sună. Femeia de la baza scării 
răspunse. li întinse telefonul lui Reacher fără să spună 
nimic. 

— Da? spuse el aşteptându-se să fie 

Peterson. 

Glasul din Virginia spuse: 

— Avem un document parţial de însoţire a transportului. 
— Şi? 

— Şi o să-mi petrec restul vieţii mele plătind acest favor. 
Ştii cât de greu trebuie să fi fost de găsit? O hârtie lipsită 


de relevanţă de acum cincizeci de ani? 
— Au funcţionari, aşa cum aveam şi noi. 
Ce altceva au de făcut? 

— Ei spun că multe. 

— Nu-i crede. Ce scrie în document? 


— Patruzeci de tone de surplus de la vechile baze ale 

Aeriene din Marea Britanie. De la terenurile pentru 
bombardiere din estul Angliei, din cel de-al Doilea Război 
Mondial. Pe la mijlocul anilor cincizeci au fost închise 
multe din astea. Pistele nu mai erau îndeajuns de lungi. 


— Se specifică ce fel de surplus? 
— Da şi nu. La modul general se spune că 


e vorba de materiale necesare pentru echipaje, iar în mod 
specific apare un nume de producător de care nu-şi mai 
aminteşte nimeni şi un cod pe care nimeni nu-l mai 
înţelege. 


— Nici măcar băieţii de la Lackland? 


— Nici măcar ei. Avem de-a face aici cu elemente de istorie 
antică. 


— Aşa cum îmi amintesc eu istoria antică, n-am adus 
înapoi din Europa surplusul din timpul războiului. Ori le- 
am aruncat, ori le-am vândut. Am păstrat banii în valuta 
locală şi i-am folosit pentru burse 


Fulbright. Doi iepuri dintr-un foc. Ne-am descotorosit de o 
grămadă de chestii vechi şi am răspândit în acelaşi timp 
pacea, frăţia şi înţelegerea. Prin schimburi educaţionale. 


— Ce vremuri! 

— Care era codul? 
— NO6BA03. 

— Nu-mi spune absolut nimic. 


— Nu spune nimic nimănui. Ar putea fi chiloţi. Sau căciuli. 
— Nu cred c-am fi adus înapoi cu 


avioanele patruzeci de tone de chiloţi sau de căciuli. N-ar fi 
avut nicio logică. E mai ieftin să le dai de pomană sau să le 
dai foc. 


— Atunci poate că era ceva ce nu puteam da de pomană. 
Sau vinde. Sau arde. Din motive de securitate. Pistoale, 
poate. Cred că piloţii din timpul războiului aveau aşa ceva 
la ei. În caz că erau doborâți pe teritoriul inamic. 


— Care era numele producătorului? 

— O firmă numită Crown Laboratories. 

— Cum ai zis? 

— Crown Laboratories. 

— Of, dar-ar dracii! 

— Ce e? 

— Patruzeci de tone? Trebuie să fie o glumă. 
— Reacher, ce e? 

— Trebuie să plec. 


De îndată ce văzu lumina farurilor maşinii lui Peterson pe 
stradă, ieşi, traversă 


veranda şi se grăbi pe alee. Gerul îl izbi cu forţa unui 
baros. Cauciucurile vehiculului lui Peterson pârâiau pe 
zăpada îngheţată. 

Reacher se urcă în maşină. Aeroterma sufla aer călduţ. 
Reacher nu-şi dădu jos mănuşile şi căciula. Peterson 
efectuă o întoarcere din trei manevre pe drumul cu 
făgaşele îngheţate şi o luă înapoi spre şoseaua principală. 
Coti la dreapta şi merse spre sud, mai lent decât ar fi 
făcut-o vara, mai repede decât dacă ar fi fost în trafic. Pe 
şosea nu se vedea nicio altă 


maşină. Chiar dacă era doar nouă seara, părea că se 
dăduse ora închiderii în tot statul. Oamenii se adăpostiseră 


în case şi maşina lui Peterson era singurul obiect în 
mişcare în toată zona. 


După şaisprezece kilometri, cotiră pe drumul paralel cu 
magistrala. Norul era subţire şi la înălţime şi luna lumina 
din plin. Vântul continua să aducă gheață 


dinspre vest. Pe parbriz se depunea o crustă subţire şi 
abrazivă, pe care 


ştergătoarele nu reuşeau s-o îndepărteze. 


Ca o pulbere de diamante. Peterson trecu instalaţia de 
încălzire pe degivrare şi se aplecă să vadă prin cercurile 
încălzite care se micşorau cu fiecare kilometru parcurs. 


Cotiră din nou la dreapta pe drumul 


şerpuitor cu două benzi. Acum vântul venea din stânga şi 
parbrizul se curăță din nou. Vechea pistă de aterizare se 

faţă, cenuşie şi masivă în noapte. Era la fel de curată. 
Intrară pe suprafaţa ei şi lanţurile de pe roți începură să 
clănţăne. 


Parcurseră rapid mai bine de trei 
kilometri. 
In faţă văzură lumini de poziţie. 


O maşină parcată. Era cu spatele la ei şi dincolo de silueta 
întunecată se vedea lumina albă a farurilor. Gazele de 


eşapament ieşeau pe la capetele ţevilor, acumulându-se, 
învolburându-se, fiind apoi împrăștiate de vânt. 


Peterson încetini şi aprinse faza lungă a farurilor. Maşina 
parcată era goală. Era un Ford Crown Victoria, fără 
însemne. Ori bleumarin, ori neagră. Greu de spus în 
lumina puternică. 


— E maşina comandantului Holland, 
spuse Peterson. 


Parcară lângă celălalt vehicul şi coborâră 


în frigul năprasnic, găsindu-l pe Holland la uşa primei 
barăci. Căciulă de blană, hanoracul cu fermoarul tras, 
mănuși 


groase, bocanci grei, mişcându-se ţeapăn şi stângaci în 
hainele alea groase, 


respiraţia adunându-se într-un norişor în fața lui. 

Holland nu se arătă încântat că-i vede. 

— Ce dracu” căutaţi aici? spuse el pe un ton mânios. 

— Reacher şi-a dat seama unde e cheia, răspunse Peterson. 


— Nu-mi pasă cine şi-a dat seama şi de ce anume şi-a dat 
seama. Nu trebuia să 


veniţi. Niciunul dintre voi. Sunteţi iresponsabili. Dacă sună 
sirena? 


— N-o să sune. 
— Aşa crezi? 


— N-are cum. Celulele sunt încuiate şi apelul de seară s-a 
făcut. 


— Ai încredere în procedurile lor? 

— Desigur. 

— Eşti un prost, Andrew. Încetează să 

mai fi atât de naiv. Locul ăla e un dezastru. 


Mai ales puşcăria districtuală, care ne interesează pe noi în 
clipa asta. Dacă-ţi închipui că ăia fac în fiecare seară apelul 
de seară ca la carte, atunci eu am un teren pe plajă de 
vânzare. Ţi-l dau cu 100 de dolari hectarul, cam la doi 
kilometri de-aici. 


— Locul ăla e nou-nout. 


— Metalul şi betonul sunt nou-noute. Dar aceiaşi oameni 
vechi lucrează acolo. 


— Şi ce vrei să spui? Că apelul nu s-a făcut aşa cum 
trebuie? 

— Spun că pariez pe ce vrei tu că apelul nu s-a făcut deloc. 
Că la opt fără cinci au sunat din trâmbiţă aşteptându-se ca 
toată 


lumea să se-ntoarcă acasă şi la opt uşile celulelor s-au 
închis automat. 


— Chiar de-ar fi adevărat, nu-i niciun pericol până 
dimineaţă. 


— Băiete, se fac patrule de noapte. Câte una pe oră, zece în 
total. Bănuiesc că sar peste nouă dintre ele. Dar la un 
moment dat vin cu lanternele, verifică paturile şi fac ceea 
ce-ar fi trebuit să facă la opt. 


— Vorbeşti serios? 

— Natura umană, Andrew. Obişnuieşte-te cu ideea. 
— Şi-ar trebui să ne-ntoarcem acum? 

Holland făcu o pauză. 

— Nu, oricum va trebui să ne întoarcem. 


In cazul cel mai rău, doamna Salter va rămâne singură 
cinci minute. Poate zece. E 


un risc. Ni-l asumăm. Dar era bine să nu fi venit deloc. 
— Tu de ce eşti aici? întrebă Reacher. 

Holland se uită la el. 

— Pentru că mi-am dat seama unde-i 

cheia. 

— Bravo. 

— Nu-i mare brânză. Oricine are un creier ar putea să-şi 
dea seama într-o noapte ca asta. 


— Unde e? întrebă Peterson. 
Era în soba cu parafină din prima baracă. 


O ascunzătoare excelentă, cu acces 


întârziat încorporat. Prea fierbinte ca să te gândeşti să 
cauţi acolo mai devreme, acum era prea rece la atingere. 
Ca soba cu lemne a lui Peterson. Glasul din Virginia 
spusese: 


Dă foc la toată şandramaua şi caută în 
cenuşă. O cheie de la forțele aeriene 
probabil că e făcută din acelaşi material ca 
şi focoasele de rachete. În mod cert o să 


supraviețuiască incendiului. Şi avusese dreptate. Cheia 
supravieţuise. Era în stare foarte bună. Fusese lăsată să 
cadă în mijlocul arzătorului şi fusese încălzită şi răcită fără 
consecinţe negative. Era mare, în formă de T, lată cam de 
şapte 


centimetri. Amprenta cheii era complexă şi obiectul avea 
luciul mat al unui material exotic. Titan, probabil. De pe 
vremea când paranoia nu lăsa loc unor întrebări sceptice 
privind costurile. 


Reacher o scoase din sobă şi i-o dădu lui Holland. Acesta o 

piatră. O băgă în încuietoare. O întoarse. 
Broasca se descuie. 

Reacher apăsă clanţa, care cobori cu şaizeci de grade cu o 
mişcare robustă, la jumătatea drumului dintre precizie şi 
fizică. Ca la un seif bancar de pe vremuri. 


Uşa însăşi era foarte grea. Părea să 


cântărească o tonă. Stratul exterior era o placă din oțel 
groasă de cinci centimetri. 


Pe partea din spate, la cinci centimetri de toate marginile, 
se găsea o protuberanţă 


dreptunghiulară adâncă de douăzeci şi cinci de centimetri, 
care intra la fix în locaşul format de buiandrug, uşori şi 


prag. 
Protuberanţa era ca o cutie din oţel sudată. 
Probabil îndesată cu material ceramic. 


Când era închis, întregul ansamblu alcătuia o parte groasă 
de treizeci de centimetri îmbinată perfect cu zidul. 
Balamalele erau masive. Dar trecuse ceva timp de când 
fuseseră unse. Scrâşniră, scârţâiră şi protestară, dar până 
la urmă uşa se 


deschise. Reacher o împinse pe raza unui arc de şaizeci de 
centimetri şi, 


strecurându-se în spatele ei, o împinse până la capăt. Ca şi 

camion defect, în interiorul clădirii din piatră era doar 
întuneric. 


— Lanterne, spuse Holland. 
Peterson se duse repede la cele două 


maşini şi se-ntoarse cu trei lanterne. Le aprinseră pe rând 
şi plimbară fasciculele în jur. Văzură un buncăr gol din 
beton, lat cam de nouă metri şi adânc de vreo şase. 


Înalt cât o casă cu etaj. Piatra era doar decorația 
exterioară. Pentru aparenţe. Sub ea, construcţia era 
brutală şi utilitară, simplă şi la obiect. În centrul spaţiului 
se vedea capul unei scări în spirală care cobora direct sub 
podea într-un put 


vertical rotund. Aerul care ieşea pe-acolo era stătut, uscat 
şi străvechi. Ca un mormânt. Ca sala faraonului dintr-o 


piramidă. Gaura pentru casa scării era perfect circulară. 
Podeaua era din beton armat şi avea o grosime de şaizeci 
de centimetri. Scara era asamblată prin sudare din profile 
de oțel simple, care se răsuceau în jos în întunecimea 
îndepărtată. 


— Nu e niciun lift, remarcă Peterson. 


— Consumă prea multă energie, spuse 


Reacher. 


Se lupta cu partea pedantă a creierului său care se tot 
căznea să semnaleze că 


spirala era o figură plană, având doar două 

dimensiuni. Astfel, o scară în spirală era o contradicţie în 
termeni. De fapt, scara era elicoidală. Un elicoid este o 
figură 


tridimensională. Dar se abţinu să spună 


ceva. Invăţase să tacă. Poate că Susan din Virginia ar fi 
înţeles. Sau poate că nu. 


— Vă puteţi imagina? spuse Holland, în tăcerea 
înconjurătoare. Ai şapte ani, te uiti în groapa aia şi ştii că 
n-o să mai ieşi de-acolo decât când o să fii mare? 


— Asta dacă ajungeai aici, spuse Reacher. 


Ceea ce nu s-ar fi întâmplat. Întreaga idee a fost 
nebunească. De fapt, au construit cel mai scump depozit 
din lume. 


Aproape de casa scării ieşeau prin podea două conducte 
metalice mari de ventilaţie. 


Cu diametrul cam de şaizeci de centimetri. 


Se ridicau până la un metru şi apoi se opreau, ca nişte 
hornuri mari pe un 


acoperiş orizontal. 


Direct deasupra lor se vedeau două găuri în tavanul din 
beton. O conductă ar fi fost proiectată pentru aducţie, 
conectată la unul dintre hornurile false ale clădirii, având 
instalate ventilatoare, filtre şi epuratoare pentru 
purificarea aerului otrăvit. Cealaltă ar fi fost destinată 


evacuării, prin cel de-al doilea horn fals. O 
instalaţie incompletă. Niciodată terminată. 

Probabil că hornurile false fuseseră 


astupate din interior. Un remediu temporar care durase 
cincizeci de ani. In buncăr nu se vedea nici urmă de ploaie 
sau zăpadă. 


Reacher se duse la una dintre conducte şi lumină cu 
lanterna în interiorul ei. Ca şi cum s-ar fi uitat într-un put. 
Nu vedea fundul. La interior, conducta avea o manta din 
oţel inoxidabil. Netedă şi lucioasă. 


Mişcare eficientă a aerului. Fără 


turbulenţe. Neavând abraziuni, nu se acumula mizeria. 
Curăţarea regulată nu era inclusă în program. N-ar mai fi 
rămas nimeni în viaţă ca să o facă. 


Reacher se dădu înapoi şi se aplecă peste balustradă, 
luminând cu lanterna în josul puţului scării. Nu văzu nimic 
în afară de treptele care se răsuceau la nesfârşit în jurul 
unei ţevi simple din oţel. Fără 


balustradă pe circumferință. Spaţiul era prea strâmt. 


— Locul ăsta e foarte adânc, spuse el, auzindu-şi apoi 
ecoul propriei voci. 


— Probabil că era nevoie să fie, spuse Holland. 
Treptele fuseseră vopsite cândva în 

negru, dar paşii numeroşi tociseră 

vopseaua pe muchii, lăsând să se vadă 

metalul mat. Balustrada de siguranță din jurul deschiderii 
era zgâriată şi murdară. 


— Eu cobor primul, anunţă Peterson. 
Zece fără cinci, seara. 

Încă şase ore. 

Reacher aşteptă până când capul lui 
Peterson cobori cu doi metri şi începu să 


coboare şi el. Treptele erau într-un put 


vertical perfect rotund, din beton sclivisit. 


Spaţiul era înghesuit. Constructorii întâmpinaseră 
dificultăţi. Glasul din Virginia îi citise însemnări din 
dosarul primit prin fax: Proiectul a fost compromis 


de câteva ori în timpul construcției din 
cauza unui anumit tip de teren. Era clar că 


din cauza terenului forajul nu depăşise minimul necesar. 
Diametrul era mic. 


Umerii lui Reacher se frecau de beton întro parte şi de 
teava centrală în cealaltă. Dar problema principală era 
legată de 


picioarele sale. Erau prea mari. Treptele scării elicoidale se 
îngustează de la exterior spre interior. Reacher nu putea să 


păşească decât pe călcâie. La întoarcere, avea să meargă pe 
vârfuri. 


Continuară să coboare tot mai adânc, Peterson primul, 
urmat de Reacher şi de Holland. Cincisprezece metri, apoi 

douăzeci, apoi treizeci. Fasciculele lanternelor se mişcau 
spasmodic şi sfâşiau întunericul. Oţelul de sub tălpi 
clănţănea şi bubuia. Aerul era nemişcat şi lipsit de 
umiditate. Şi cald. Ca într-o mină, izolat de extremele de la 
suprafață. 


— Se vede ceva? întrebă Reacher. 
— Nu, răspunse Peterson. 


Continuară să coboare pe traiectoria elicoidală, jos, tot 
mai jos, fasciculele lanternelor întorcându-se încontinuu în 
sensul acelor de ceasornic, măturând peretele din beton 
netezit cu mistria. 


Trecură prin noduri acustice stranii unde întregul put 
rezona asemenea coloanei interioare a unui oboi, iar 
sunetul tălpilor pe metal genera acorduri armonice bizare, 
ca şi cum nucleul pământului le cânta. 


Șaizeci de metri. 

Apoi şi mai mult. 

Deodată, Peterson strigă: 

— Am ajuns, cred. 

Reacher se grăbi să-l prindă din urmă, încă două ture. 
Deodată se opri în loc, adânc sub pământ. 

Se aşeză pe penultima treaptă. 

Lumină cu lanterna în stânga, în dreapta, sus şi jos. 
Nu era bine. 

Auzi în gând din nou glasul din Virginia: 

Ceva legat de compromisurile din 

construcţie l-au făcut de nefolosit în alte 

scopuri. 

Şi exact aşa se întâmplase. 

Putul scării se sfârşea într-o cameră 


subterană construită din beton. Era perfect circulară. Ca 
un ax central. Cu diametrul cam de şase metri. De 
mărimea unei 


sufragerii. Dar rotundă. Ca o sufragerie dintr-un film 
despre viitor. Avea opt cadre de uşi ce duceau la opt 
coridoare 


orizontale, câte unul pentru fiecare punct cardinal, ca 
spiţele unei biciclete. 


Coridoarele erau întunecate. Adâncite în umbră. Cadrele 
de uşi erau drepte, pătrate şi precis executate. Podeaua 
camerei era dură, plată, uscată şi netedă. Pereţii erau duri, 
plati, uscați şi netezi. Tavanul era dur, plat, uscat şi neted. 
În ansamblu, întregul loc era o lucrare îngrijită şi precisă. 
Bine proiectată, bine executată. 


Ideală pentru destinaţia plănuită. 


Care fusese un orfelinat. 
Pentru copii. 


Ceea ce-l făcea inutil pentru orice altceva era faptul că 
tavanul se afla la doar un metru şi şaizeci şi şapte de 

rotundă şi coridoarele aranjate ca nişte spiţe de roată 
fuseseră săpate lateral întrun strat subțire şi deloc generos 
aflat între două plăci de rocă dură, care nu ceda uşor. 


Tavanul jos era o concesie necesară făcută 


realităţii. Şi o dezamăgire profesională, probabil. Dar 
teoretic adecvată pentru o turmă de copii neînsoţiţi, 
piperniciţi şi înfometați. Reacher şi-i putea imagina pe 
inginerii confruntaţi cu problema 

neaşteptată, cercetând cu atenţie 

prospecţiuni geologice, tabele cu înălțimea medie în funcţie 
de vârstă, ridicând din umeri, revizuind planurile, cedând 
în fața inevitabilului. Acceptabil din punct de vedere 


tehnic, au spus, de bună seamă, acesta fiind singurul 
standard pe care îl înțelegeau inginerii militari. 


Dar locul nu era acceptabil pentru nimic altceva, tehnic 
sau altcumva. Nici pe departe. Nu era acceptabil pentru 


antrenamentul puşcaşilor marini sau 


pentru orice alt scop militar. Nu era acceptabil pentru 
niciun fel de persoană 


adultă. Peterson înaintase cam trei metri în acel spaţiu şi 
pentru asta îndoise genunchii şi aplecase capul mult. 
Stătea ghemuit. Umerii lui erau lipiţi de tavan. 

Inainta dureros, cocoşat într-un mod ridicol, ca un 
dansator popular rus. 


Iar Peterson era cu opt centimetri mai scund decât 
Reacher. 


Reacher se ridică în picioare. Stătea pe ultima treaptă. La 
douăzeci şi doi de centimetri de podeaua camerei rotunde. 


Tavanul acesteia îi ajungea la mijloc. 

Partea de sus a corpului era în interiorul puțului. 
Nu era bine. 

Holland cobori şi se înghesui în spatele lui. 

— N-o să auzim sirena de-aici, spuse el. 

— Telefonul are semnal? 

— Nicio şansă. 

— Atunci trebuie să ne grăbim. 

— După tine, spuse Holland. Ai grijă la cap. 


Reacher avea de ales. Ori se târa în genunchi, ori pe fund. 
Alese a doua 


variantă. Lent şi lipsit de demnitate, dar mai puțin 
dureros. Se lăsă în jos de pe ultima treaptă ca un gimnast 


neîndemânatic, se aşeză şi înaintă un metru, pe călcâie, 
încheieturile degetelor de la mâini şi fund, ca un copil care 
se preface că e un crab. In faţa lui, cele două 


conducte de ventilaţie coborau prin 

tavanul jos şi se sfârşeau brusc la treizeci de centimetri sub 
beton. Trei puțuri separate şi paralele, unul larg pentru 
scară, două înguste pentru conductele de ventilaţie, toate 
terminându-se la distanţa prescrisă sub suprafață într-o 
fantă 


orizontală absurdă, săpată lateral şi cu zgârcenie în stâncă. 


— Când aveam şapte ani, eram deja mai înalt de-atât, 
spuse Reacher. 


Vocea reveni spre el într-un ecou 


murmurat straniu. Acustica era ciudată. 


Betonul pe care stătea nu era nici cald, nici rece. În aer se 
simţea un miros slab de kerosen. Şi un curent. Aerul 
cobora prin putul scării şi circula înapoi în sus prin 
conductele de ventilaţie. Un efect Venturi. 


Uşa clădirii din piatră era deschisă la peste şaizeci de metri 
deasupra lor şi vântul care sufla năprasnic extrăgea aerul 
din buncăr. 


La fel cum un pistol de vopsit extrage vopseaua dintr-un 
rezervor sau cum un carburator absoarbe benzina dintr-o 


conductă de alimentare. Dar natura 


detestă vidul, aşa încât un strat circulator aducea la fel de 
repede aerul înăuntru. 


— Mişcă-te, spuse Holland. 


Reacher se mai târî un metru. Holland se aplecă, cobori de 

după el, ghemuindu-se ca Peterson, răsucindu-se lent, 
luminând cu lanterna pe toată circumferința. 


— Opt uşi, spuse el. Opt variante. Oare care duce la 
laborator? 


Acelaşi ecou straniu, murmurat, ca şi cum vocea lui 
Holland ar fi fost 


pretutindeni şi nicăieri. 
— Nu există niciun laborator, spuse 
Reacher. 


— Trebuie să fie. Unde-i metamfetamină, există şi 
laborator. 


— A fost un laborator, cândva, spuse Reacher. Dar nu aici. 
A fost o chestie mare în New Jersey sau California, sau în 
altă 


parte. Avea şi o firmă mare la intrare. 
— Ce tot vorbeşti acolo? 


Reacher plimbă fasciculul lanternei jos, peste podea, 
începu de la treapta de jos şi urmări o dâră vagă de 


mizerie şi resturi care se curbau în sensul invers acelor de 
ceasornic spre o uşă aflată mai mult sau mai putin în 
partea opusă locului în care era el. La sud, dacă el era la 
nord, sau la nord, dacă el se afla la sud. Se rotise de atâtea 
ori pe scară încât era dezorientat acum. 


— După mine, spuse el. 

Se urni din loc. Constată că poate înainta mai repede dacă 
se suceşte şi merge cu spatele înainte. Impingea cu 
călcâiele, pivota pe mâini, se lăsa pe fund şi repeta. 

Şi repeta. Şi repeta. Efortul îl încălzise. Îşi dădu jos căciula 
şi mănuşile şi-şi desfăcu fermoarul gecii. Apoi reluă 
mişcările. 

Holland şi Peterson veneau după el, 

aplecaţi, ghemuiţi, înaintând cu greu, mereu în câmpul lui 
vizual. Auzi nişte articulaţii de genunchi pocnind şi 
pârâind. 

Ligamente şi fluid. Ale lui Holland, bănui el. 

Peterson era mai tânăr şi în formă fizică 

mai bună. 


Reuşi să ajungă la uşă şi se întoarse ca să lumineze cu 
lanterna de-a lungul 


coridorului. Era un tunel lung cam de treizeci de metri, 
perfect orizontal, ca un strat subteran de cărbune. Era 
înalt de 1,67 metri şi cam tot atât de lat. Jumătatea stângă 
era o alee neobstrucţionată lungă 


de treizeci de metri. Jumătatea dreaptă era construită ca o 
poliţă lungă şi continuă din beton, lungă de treizeci de 
metri şi înălțată 


cam la şaizeci de centimetri faţă de podea. 


Se gândi că era o poliţă pentru dormit, îşi imagină saltele 
întinse cap la cap pe toată 


lungimea, poate douăzeci în total. 

Douăzeci de copii adormiţi. Înalţi de câte un metru şi 
jumătate. 


Dar locul nu fusese folosit niciodată. Nu erau nici saltele, 
nici copii adormiti. În schimb, pe poliţă se găsea surplusul 
de război adus înapoi cu avionul în urmă cu cincizeci de 
ani de la vechile baze de bombardiere americane din 
Europa. 


Materiale pentru aviatori. Sute şi sute de cărămizi de 
pudră albă, ambalate frumos şi compact în hârtie de 
pergament 


îngălbenită, pe fiecare pachet fiind imprimată coroana, cu 
banda şi cele trei vârfuri, precum şi cele trei bile 


reprezentând nişte giuvaiere. O marcă 


înregistrată, probabil, pentru o companie acum defunctă, 
dar cândva pe deplin 


legitimă şi deţinătoare de contracte guvernamentale, 
purtând numele de 


Crown Laboratories, oricine ar fi fost şi oriunde s-ar fi 
aflat. 


— Nu-mi vine să cred, spuse Peterson. 


Pachetele păreau să fie stivuite câte zece pe înălțime şi câte 
zece în adâncime, în grupuri de câte o sută, iar de-a lungul 
întregii polite erau poate o sută cincizeci de grupuri. În 

total, cincisprezece mii, minus cele care fuseseră luate deja. 

mai mic. Arăta ca un zid din cărămidă în cursul unei 
demolări răbdătoare. 


— Sunt patruzeci de tone aici? întrebă 
Holland. 
— Nu, spuse Reacher. Nici pe departe. E 


doar o treime din marfă. Trebuie să mai fie alte două stive 
exact ca asta. 


— Câte pachete înseamnă patruzeci de tone? întrebă 
Peterson. 


— Aproape patruzeci şi cinci de mii. 
— E o nebunie. Vândute pe stradă 
înseamnă patruzeci şi cinci de miliarde. 


— Uite cum s-au folosit banii de impozite plătiţi de bunicul 
tău. 


— Pentru ce erau folosite? 


— Echipajele aviatice din al Doilea Război Mondial, spuse 
Reacher. De pe 


bombardiere, în cea mai mare parte. 


Niciunul dintre noi n-are habar cum trebuie să fi fost 
războiul pentru ei. Spre final, făceau curse de câte 
douăsprezece ore, până la Berlin şi înapoi, în inima 


Germaniei, zi după zi după zi. La fiecare cursă, făceau 
lucruri pe care nimeni nu le reuşise înainte, în termeni de 
precizie şi rezistenţă. Şi în fiecare minut erau în pericol de 
moarte, în fiecare secundă. Rata mortalităţii era 
înfiorătoare. Ar fi fost terifiaţi şi demoralizaţi în 

doar că erau mereu prea epuizați ca să mai gândească. 
Pilulele cu stimulente erau singura modalitate de a-i ţine în 
aer. 


— Astea nu-s pilule. 


— Metoda de administrare era stabilită de medicii militari. 
Unii o transformau în pilule, alţii preferau s-o bea 
dizolvată în apă, alţii recomandau inhalarea şi erau şi unii 
care preferau supozitoarele. Probabil că unii doctori 
prescriau toate cele patru modalităţi deodată. 


— Habar n-am avut. 
— Era o problemă generală, ca 
încălțămintea sau muniţia. Ca hrana. 


— Nu se poate să le fi făcut bine. 


— Unele avioane aveau nişte sârmuliţe sudate aproape de 
capătul cursei clapetei de acceleraţie. Pe ultimul 
centimetru. Se numea „accelerator de război”. Dacă aveai 
nevoie, trăgeai de clapetă, rupeai sârma şi obţineai 
maximum de putere. Solicitai motorul, ceea ce nu era bine, 
dar îţi salvai viaţa, ceea ce era bine. Acelaşi principiu ca la 
droguri. 


— Cât de mult consumau? 
— Mult mai mult decât am putea bănui. 


Pe atunci, forţele aeriene din Europa numărau sute de mii 
de oameni. lar 

confruntare dură. Sunt sigur că aş fi inhalat cam cât 
greutatea mea corporală 


înainte să ajung la jumătatea primului tur de serviciu 
militar. 


— Şi atât de mult a rămas? 

— Se poate să fi fost proviziile pe o lună. 
De care dintr-odată n-a mai fost nevoie. 
Oprirea producţiei s-a făcut cam la 
întâmplare în final. 

— De ce-a fost adusă aici? 

— Nu puteau s-o arunce, pur şi simplu. 


Nu puteau s-o vândă. Cu siguranță, nu puteau s-o ardă. 
Fumul ar fi riscat să 


drogheze toată Europa. 
Cei trei se uitau lung, fără să scoată o vorbă. 
— Să găsim şi restul, spuse Holland. 


Restul era împărțit între următoarele două tunele de la 
stânga. Aceleaşi polite lungi de treizeci de metri, aceleaşi 
stive ordonate de pachete, aceleaşi reflexii mate ale hârtiei 


de pergament. Cincisprezece mii de cărămizi în al doilea 
tunel şi alte cincisprezece mii în al treilea. 


Holland se lăsă în genunchi. Încleştă 
pumnii. Zâmbi larg. 
— Patruzeci de mii de kilograme, în total. 


Șmecherii ăia de la Antidrog vor fi nevoiţi să ne asculte 

mai mare captură de droguri din istorie. Şi noi am făcut-o! 
Noi ăştia mărunții, poliţiştii din Bolton, din Dakota de Sud. 
O să fim celebri. O să fim legende. Gata cu relaţiile 
proaste. Angajaţii de la puşcării n-au decât să ne pupe 
undeva. 


— Felicitări, spuse Reacher. 

— Mulţumesc. 

— Dar lucrurile nu stau chiar pe roze. 
Plato a găsit-o cu un an înaintea voastră. 
— Cum? 


— Zvonuri şi logică, bănuiesc. A ştiut c-a fost folosită în 
război şi că trebuie să fie un surplus de stocuri pe undeva, 
aşa că i-a dat de urmă. Probabil c-a avut oameni în forțele 
aeriene. Poate de-aia am găsit documentul ăla de însoţire. 
Era deasupra unui teanc pe undeva, pentru că altcineva îl 
căutase deja. 


— Nu pot să cred că motocicliştii au lăsat toată marfa aici, 
zise Peterson. Tentaţia să 


fi luat ceva la ei trebuie să fi fost uriaşă. 
— Am impresia că, dacă Plato îţi spune să 
laşi ceva la locul lui, îl laşi, spuse Reacher. 


Inaintă puţin în tunel, imaginându-şi un lung şir de 
bărbaţi asudați în urmă cu cincizeci de ani, trecându-şi din 
mână în mână pachetele şi apoi stivuindu-le 


frumos, ca nişte meseriaşi. Probabil că 

fuseseră detaşaţi aici indivizii cei mai scunzi. Nu ştia care 
erau cerinţele pentru înălţime ale forţelor aeriene din 
urmă cu cincizeci de ani. Dar probabil că unii dintre inşi 
stătuseră drepți, iar alţii nu. Probabil că lăsaseră pachetele 
în jos prin ţevile de ventilaţie, în rucsacuri. Câte cinci sau 
zece deodată, poate mai multe. Cu postamente şi scripeți 
montați la suprafaţă. Un fel de sistem improvizat. Ar fi fost 
prea laborios să le care pe toate în jos pe trepte unul câte 
unul. Probabil că şi motocicliştii procedaseră la fel pentru 
a le urca. Faptul că ţevile de ventilaţie erau neterminate şi 
deschise la ambele capete fusese prea evident ca să fie 
ignorat. 


Se mai deplasă puţin şi făcu o nouă 
descoperire. 


Exista o legătură laterală care se ramifica pieziş din 
tunelul principal. Ca o parte a circumferinței unui cerc 
care se 


intersectează cu raza cercului. Se târî de-a lungul legăturii 
şi ieşi în tunelul învecinat. 


Se duse mai departe şi găsi alte două 


legături laterale, una la stânga şi alta la dreapta. Întregul 
loc era un labirint. În total erau opt spiţe şi trei inele 
incomplete separate. Fiecare inel avea propria sa poliţă 

plus pentru copiii adormiţi. O grămadă de colţuri. Unele 
coteau doar la stânga, altele coteau doar la dreapta. Nu 
existau 


joncțiuni în patru direcţii. Toate erau în T, perpendiculare 
la capetele îndepărtate ale spiţelor, rotite aleatoriu la 
stânga sau la dreapta la celelalte coturi. Un aranjament 
bizar. Imaginea plană a proiectului de execuţie trebuie să fi 
arătat ca o broşă 


celtică. Poate că se făcuseră şi alte compromisuri de 
construcţie în afară de înălţimea tavanului. Poate că 


întreaga construcţie trebuia să fie ca o versiune subterană 
ciudată şi trunchiată a 


Pentagonului, dar rotunjită, nu unghiulară, şi cu unele 
legături dintre inele şi spiţe rămase neefectuate. 


Bucăţile de rocă solidă care separau spiţele şi inelele 
fuseseră scobite în zece locuri separate. Băi, poate, 
niciodată 


instalate, sau bucătării, niciodată instalate, sau magazii 
pentru rațiile de subzistență, niciodată aprovizionate. 
Toate încăperile fuseseră tencuite cu ciment neted şi fragil. 


Era uscat şi prăfuit. Aerul mirosea ciudat. 
O linişte absolută stăpânea întregul loc. 

— la veniţi să vedeţi! strigă Peterson. 
Reacher nu reuşi să-i localizeze vocea. 

pretutindeni, murmurând, cântând, fluierând şi 
reflectându-se de pereți. 


— Unde eşti? strigă Reacher. 
— Aici, răspunse Peterson. 


Ceea ce nu ajută cu nimic. Reacher se întoarse în sala 
circulară principală şi puse din nou întrebarea. Peterson se 
afla în tunelul învecinat. Reacher se grăbi să 


ajungă la el. Peterson se uita la un rezervor de combustibil. 
Era o măgăoaie urâtă care fusese sudată din secţiuni 
curbate din oțel, suficient de mici ca să fie coborâte pe 
conductele de ventilaţie. 


Stătea pe o poliţă. Avea cam doisprezece metri lungime. 
Era îndeajuns de mare ca să 


încapă în el cam douăzeci de mii de litri. 


Transpira uşor şi mirosea a kerosen. Nu fusese acolo de la 
început. Sudurile erau rudimentare. Inacceptabile tehnic. 


Mecanicii de la aviaţie ar fi lucrat mai îngrijit. 


Peterson se aplecă şi ciocăni rezervorul cu degetele. 
Măgăoaia răspunse printr-un sunet plin şi lichid. Reacher 
se gândi la cisterna cu carburant care aproape că-l 
aruncase în zăpadă la capătul vechiului drum districtual. 


— Minunat, spuse el. Suntem la şaizeci de metri sub 

combustibil pentru avion într-un rezervor lucrat artizanal. 
— De ce combustibil pentru avion? 
Miroase a kerosen. 


— În esenţă, combustibilul pentru avion e kerosen. Aşa că 
e ori una, ori alta. lar aici e o cantitate mult mai mare 
decât ar fi nevoie pentru sobele din barăci. Şi tocmai l-au 
primit. După ce aflaseră deja că 


urmează să plece. Şi după ce au curăţat pista de zăpadă. 
Prin urmare, trebuie să 


sosească un avion. Care va trebui 


alimentat. Holland trebuie să-i anunţe pe cei de la 
Antidrog de chestia asta. Va trebui să se mişte rapid. 


— N-or să vină pe întuneric. Nu sunt lumini pe pistă. 


— Chiar şi aşa. Timpul e scurt. Cât de departe e cel mai 
apropiat birou DEA? 


Peterson nu răspunse. În schimb, 

întrebă: 

— Cum au umplut rezervorul tocmai de sus? 

— Au dus cisterna cu spatele până la uşă 

şi au lăsat furtunul în jos pe conducta de aerisire. 
— Ar fi fost nevoie de un furtun lung. 

— Au furtunuri lungi pentru casele cu curţi mari. 

Deodată, Holland strigă: 


— Băieți, ia veniţi să vedeţi ce-i aici! 


Vocea lui ajunse la ei cu un ecou 


şuierător straniu, de jur-împrejurul sălii circulare, ca o 
galerie şoptitoare. Era în tunelul diametral opus. Reacher 
şi 

Peterson, fiecare cu metoda lui, se târâră 


până la Holland. Acesta lumina cu lanterna când aproape, 
când departe, pe toată 


lungimea de treizeci de metri şi înapoi. 
Era ceva desprins parcă dintr-un basm. 
Ca în peştera lui Aladin. 

Capitolul 34 

Lumina lanternei lui Holland era 


reflectată de obiecte din aur, argint, platină. Trimitea 
înapoi spre ei sclipiri şi refracţii de diamante strălucitoare, 
smaralde, rubine şi safire, în nuanţe sclipitoare de roşu, 
verde, albastru. Scotea la iveală culori vechi estompate, 
peisaje, portrete, uleiuri pe pânză, rame aurite. 


Erau acolo lanţuri, medalioane, ace de păr, coliere, brățări 
şi inele. Erau înfăşurate, îngrămădite şi încâlcite, 
împrăştiate pe toată lungimea poliţei. Aur gălbui, aur roz, 
aur alb. Lucruri vechi. Obiecte noi. Şaizeci de metri liniari 
de pradă. Picturi, bijuterii, sfeşnice, tăvi din argint, ceasuri 
de mână. 


Ceasuri din aur de mici dimensiuni, 


pungute din piele întoarsă cu şireturi de strângere, un bol 
din sticlă plin cu verighete. 


— Obiecte lăsate la amanet şi 


nerecuperate, spuse Peterson. În tranzit, de la prăvăliile lui 
Plato. 


— Barter, spuse Reacher. Pentru droguri. 


— Poate ambele, spuse Holland. Poate că 


ambele lucruri sunt la fel în final. 

Parcurseră cu toţii tunelul, incapabili să 
reziste. 

Poliţa era lungă de şaizeci de metri şi lată 
cam de optzeci de centimetri. O suprafaţă 


de aproape cincizeci de metri pătraţi. Cam cât o cameră de 
dimensiuni rezonabile. Nu găseai pe ea un spaţiu gol cât să 
pui palma. Era aproape în întregime acoperită. 


Unele dintre bijuterii erau splendide. Unele picturi erau 
minunate. Toate obiectele erau triste. Fructe ale disperării. 
Rămăşiţe ale unor vieţi distruse. Vremuri grele, 


dependență, jaf, pierdere. Sub lumina celor trei lanterne, 
întreaga îngrămădire fulgera, dansa şi scânteia, arătând 
simultan 


fabuloasă şi oribilă. Visurile cuiva, coşmarurile altcuiva, 
toate tainice şi îngropate la şaizeci de metri sub pământ. 


O greutate de cincizeci de kilograme sau de cinci sute. 
În valoare de un milion de dolari sau zece. 

— Să mergem, spuse Reacher. Avem 

lucruri mai importante de făcut. Nu trebuie să pierdem 
vremea pe-aici. 


Urcuşul spre suprafață a fost lung, dificil şi istovitor. 
Reacher numără treptele. Erau două sute optzeci. Ca şi 
cum ai fi urcat scările unui bloc cu douăzeci de etaje. Se 

văzu nevoit să urce fiecare treaptă în vârful degetelor. Un 
bun exerciţiu fizic, îşi spuse, dar în momentul ăla nu de aşa 
ceva avea nevoie. Pe măsură ce urcau, aerul se făcea tot 
mai rece. Jos de tot temperatura fusese cam de minus un 
grad. La suprafaţă 


erau aproximativ minus douăzeci şi nouă 


de grade. O diferență în minus de douăzeci şi opt de grade. 
Câte un grad la fiecare zece trepte urcate, îndeajuns de 
repede ca să fie sesizabil, dar fără să fie un şoc brusc. 
Reacher îşi trase fermoarul şi-şi puse din nou mănuşile şi 
căciula cam la o treime din urcuş. Următorul capitulă 


Holland. Peterson ajunse până la jumătate, după care se 
dădu bătut. 


Se odihniră un minut în clădirea din piatră. Afară, luna 
lumina puternic. 


Peterson adună lanternele şi le stinse. 
Holland se sprijinea cu mâna de 


balustradă. Era roşu la faţă din pricina efortului şi respira 
greu. 


— Trebuie să dai un telefon, îi spuse Reacher. 

— Trebuie? 

— E posibil ca sirena să fi sunat deja cât timp am fost jos. 
— Caz în care deja suntem în întârziere. 

Holland scoase telefonul mobil şi formă 

un număr. Se prezentă, puse o întrebare, ascultă răspunsul 
şi zâmbi. 

— Totul e-n regulă, spuse el. Uneori, rişti şi câştigi. 

Apoi aşteptă până când Peterson plecă să 


ducă lanternele înapoi la maşini. Îl privi plecând şi se- 
ntoarse către Reacher ca să-i spună: 


— Noi doi ne-am prins unde-i cheia. Tu ai ştiut că acolo e 
metamfetamina. Dar vreau ca meritele să-i revină lui 
Andrew. El va fi următorul şef al departamentului. O 


chestie ca asta o să-i fie de folos faţă de autorităţi. Şi faţă 
de oraş. O chestie ca asta l-ar aranja bine. 


— Fără discuţie, spuse Reacher. 


— Deci, n-ai nimic împotrivă? 


— Câtuşi de puţin, confirmă Reacher. 
— Bun. 
Reacher închise uşa în vaietele 


balamalelor, iar Holland o încuie şi puse cheia în buzunar. 
Se întoarseră împreună 


la maşini şi Holland îşi scoase mănuşa şi-i întinse mâna 
dreaptă lui Peterson. 


Peterson procedă la fel şi-i strânse mâna. 

— Acum, ascultă la mine, spuse Holland. 

Se aplecă în maşină, desprinse 

firul se întinse la maximum. Apăsă 

butonul, rosti codul de apel pentru toate posturile şi vorbi: 


— Doamnelor şi domnilor, în seara asta adjunctul şefului 
de poliţie Peterson a descoperit ceea ce sunt sigur că va fi 
cea mai mare captură de droguri din istoria ţării noastre. 
Mâine-dimineaţă, la 


începerea programului, el va suna la DEA la Washington 
ca să le dea detaliile şi, cam la treizeci de secunde după 
aceea, 


departamentul nostru se va număra printre cele mai 
renumite din țară. II felicit din toată inima, aşa cum vă 
felicit şi pe voi. 


Încă o noapte de muncă excelentă dintr-o lungă şi distinsă 
tradiţie. 


Închise microfonul şi-l aruncă pe scaun. 

— Mulţumesc, şefu”, spuse Peterson. 

— Cu plăcere, răspunse Holland. Dar tot nu trebuia să vii. 
Unsprezece fără cinci seara. 


Incă cinci ore. 


La două mii şapte sute de kilometri spre sud, convoiul din 
trei maşini al lui Plato aştepta la poarta modestă dintr-un 
gard de protecţia contra uraganelor ce înconjura un 
aerodrom. Poarta era rablagită şi lăsată, legată cu un lanţ 

lacăt. La baza gardului era plin de gunoaie şi buruieni. 
Dar aeroportul propriu-zis era potrivit scopului său. 
Pusese militar, apoi civil, din nou militar şi din nou civil. 
Avea o pistă lungă, hangare şi birouri şi o parcare pentru 
avioanele de agrement. Toate erau aliniate frumos şi 
acoperite cu huse din prelată. 


Avionul lui Plato nu era unul de 


agrement. Era un Boeing 737. De departe, cea mai mare 
aeronavă de pe aerodrom. 


Avea o vechime de douăzeci de ani, iar Plato era al treilea 
proprietar. Nu că ar fi ştiut cineva. Numai pasionaţii pot să 


dateze avioanele, iar pasionaţii ştiu să-şi ţină gura. Plato 
spusese tuturor că avionul fusese construit la comanda lui 
cu un an în urmă, tocmai sus, în statul Washington. În 
realitate, aparatul fusese adus la un atelier din Arizona şi, 
după ce i se îndepărtaseră 


toate elementele decorative, fusese vopsit cu o nuanţă de 
gri care-l făcea să arate mai întunecat, mai lucios şi mai 
malefic. 


Oameni care-i datorau servicii petreceau cu regularitate 
zile şi săptămâni frecându-l cu batoane de argilă şi ceară 
de carnauba. 


Avionul era lustruit ca o maşină de 


expoziţie. Plato se mândrea cu el. Era primul proprietar de 
Boeing din familia lui. 


484 


O camionetă prăfuită cu un singur far funcţional parcurse 
drumul de pe 


perimetrul interior al gardului şi se opri lângă poartă. Un 
ins cobori şi descuie lacătul, apoi trase şi lanţul. Se căzni 


apoi să ridice şi să deschidă poarta. Convoiul intră în 
incinta aerodromului. 


Plato era Plato, iar cele trei maşini erau marca Range 
Rover, aşa că n-o luară pe drumul ocolitor. În schimb, 
merseră în linie dreaptă peste hârtoapele acoperite cu 
iarbă, peste pistele de acces, peste pista de decolare şi peste 
zona de parcare. 


Ocoliră cu respect Boeingul şi parcară una lângă cealaltă 
între două aparate Cessna şi un Piper. Cei şase bărbați 
coborâră din maşini şi formară un cordon de protecţie. 


Plato coborî în mijlocul lor. Nu era în niciun pericol, dar 
era de folos să pară ca şi cum ar fi fost, din motive de 
precauţie, dar şi pentru reputaţie. Lângă uşa din faţă a 
avionului era o scară rulantă de tip vechi. 


Pe ea se mai putea citi cuvântul Mexicana, 


cu litere şterse şi cojite. Trei dintre însoțitori urcară în 
aparatul de zbor. După 


un minut, unul dintre ei scoase capul şi dădu din cap 
aprobativ. Totul era în regulă. 


Plato urcă scara şi-şi ocupă locul, care era numerotat IA, 

stânga. Spaţiul pentru picioare până la peretele despărțitor 
nu era o problemă 


pentru el. Vechea cabină de clasa întâi rămăsese intactă. 
Patru rânduri de câte patru fotolii din piele. În spatele 
acestora, clasa economic fusese îndepărtată. Nu rămăsese 
decât un spaţiu gol. Capacitatea nominală a avionului era 
de o sută optzeci de pasageri şi, cu douăzeci de ani în 
urmă, greutatea medie a unui pasager era 


stabilită la nouăzeci de kilograme, cu bagaje de mână cu 
tot. Rezulta o 


capacitate portantă de circa şaisprezece tone. 


Plato aşteptă pe fotoliu până când 


oamenii lui verificară echipamentul. Fusese livrat şi 
încărcat în avion de un tip care-i datora lui Plato un 
serviciu. Prin urmare, totul era prezent şi corect, sub 


ameninţarea pedepsei cu moartea. Dar oamenii lui îşi 
făceau oricum datoria să 


verifice. Imbrăcăminte pentru climă 


friguroasă, scări din aluminiu, lanterne, arme automate, 
muniţie, ceva alimente şi apă. Orice altceva ar fi fost 
necesar urma să fie livrat la destinaţie. 


Piloții terminară verificările 


premergătoare zborului. Primul ofiţer ieşi din cockpit şi 

prinse privirea şi încuviinţă cu o mişcare a capului. Ca un 
client care-i dă de veste majordomului când să servească 
supa. 


Primul ofiţer se întoarse la puntea de comandă şi 
motoarele porniră. Avionul efectuă manevra de taxi, se 
alinie cu pista de decolare, se opri, se cutremură la 
deblocarea frânelor, rulă înainte, acceleră 


şi apoi se înălţă maiestuos în noapte. 


Reacher se întoarse în oraş în maşina lui Peterson, urmați 
de Holland, în maşina proprie. Cobori la capătul străzii lui 
Janet Salter şi le făcu semn cu mâna celor doi poliţişti. 
Apoi se strecură pe lângă maşina de supraveghere parcată 
şi merse prin zăpadă până la casă. Janet Salter nu se 
culcase încă. Îl cercetă cu privirea de sus până jos şi dintr- 
o parte în alta, ca şi cum ar fi vrut să se convingă că e 
întreg. Apoi întrebă: 


— Aţi avut succes? 
— Până acum, e bine, spuse Reacher. 


— Atunci, sun-o pe fata din Virginia şi spune-i. Ai fost 
teribil de abrupt mai devreme. Practic, i-ai închis telefonul 
în nas. 


— Probabil că nu mai e la post. E târziu. 


— Încearcă şi vezi. 

Aşa că Reacher îşi dezbrăcă geaca, o agăţă în cuier şi se 
aşeză în fotoliul din hol. 


Formă numărul pe care şi-l amintea. Ceru cu Amanda. 
Era încă la post. 

— NO6BA03 e clar un cod farmaceutic 
pentru metamfetamină, spuse el. 

— Patruzeci de tone? 

— Aproape intacte. 

— Dumnezeule! 

— Aşa ne-am gândit şi noi. 

— Şi ce-o să faci? 

— Nimic. Poliţia locală se ocupă de 
problemă. 

— Cum arată patruzeci de tone? 

— Repetitiv. 


— Cum naiba pot să dispară din sistem patruzeci de tone 
de metamfetamină? 


— Nu ştiu. Mereu dispar tot felul de chestii. Ghinion de 
neşansă. Poate că nu era ceva cu care să se mândrească. 
Când se trece de la război la pace, valorile se schimbă pe 
neaşteptate. Poate că de-aia au ascuns-o în spatele unui 
cod. Şi din momentul în care toţi au uitat ce-nsemna codul, 
au uitat că marfa era acolo. Ochii care nu se văd se uită. 


Ea nu-i răspunse nimic. 

— Mulţumesc pentru ajutor, Susan, spuse el.— Cu mare 
plăcere. 


— Spune-i amicului de la Lackland că 


funcționarii de la arhivă iau bani pentru verificarea 
arhivelor. Marfa aia n-a fost găsită din întâmplare. Poate 
că în felul ăsta îţi plăteşti datoria faţă de el. 


— Numai Stele de Bronz peste tot. 
Altceva? 
— N-ai găsit nimic despre Kapler? 


— A demisionat fără niciun motiv. Doar atât se ştie. Ceea 
ce sunt de acord că e ciudat, dar alte informații concrete 
nu sunt. Ori e curat, ori cineva a făcut curăţenie după el. 


— OK, spuse Reacher. Mulţumesc. 

— Altceva? 

— Nu, spuse Reacher. Cred că am cam 
terminat. 

— Deci, ne luăm rămas-bun? întrebă ea. 
— Cred că da, spuse Reacher. 

— Mi-a făcut plăcere să vorbesc cu tine. 
— Și mie. Mult noroc, Susan. Şi 
mulțumesc încă o dată. 

— Cu plăcere. 


Susan Turner încheie convorbirea. El rămase un moment 
în fotoliu cu ochii închişi şi receptorul în poală. Când 

începu să bipăie, îl puse la loc în furcă, se ridică şi se duse 
în bucătărie. 


Reacher o găsi acolo pe Janet Salter, cu o carte sub braţ. 
Umplea un pahar cu apă de la robinet. Se pregătea să 
meargă la culcare. Reacher stătu deoparte şi femeia trecu 
pe lângă el, îndreptându-se spre scară. Reacher aşteptă un 
moment şi apoi se duse să mai facă un control al casei. 


Poliţista din bibliotecă stătea pe loc repaus, la doi metri de 
fereastră, vigilentă 


şi hotărâtă. Poliţista din hol şedea pe fotoliul de lângă 
telefon, aplecată în faţă, cu coatele rezemate pe genunchi. 
Reacher se uită afară pe fereastra din salon apoi urcă la 
etaj, în camera lui. Ţinu luminile stinse şi draperiile 
deschise. Zăpada de pe acoperişul verandei era groasă şi 
lucea, îngheţată. Strada era pustie. Doar maşina de 
supraveghere parcată, cu polițistul la volan, făgaşele, 
gheaţa şi vântul neostenit. 


Totul era liniştit. 


In Virginia, computerul lui Susan Turner scoase un sunet 
ca de sonerie. Reţeaua intranet guvernamentală securizată. 


Anunta sosirea unui e-mail. Parola 

Resurse Umane. O copie într-o fereastră în baza de date 
relevantă. Primi raportul de demult sub forma unui 
document Adobe. 


Ca o fotocopie electronică. A şaptezeci şi treia citare din 
indexul de referinţă 


încrucişată de la spatele dosarului de serviciu al lui Jack 
Reacher. 


Era relatarea unui experiment efectuat de o unitate 
psihologică a armatei, 


experimente despre care ştia că pe 
vremuri fuseseră numeroase. Atât de 


multe, de fapt, încât în cea mai mare parte a timpului 
indivizii şedeau pe fundurile lor grase până când îi lovea 
inspiraţia. Grupul ăsta fusese interesat de mutaţiile 
genetice. 


Partea ştiinţifică era bine înţeleasă în acel moment. ADN- 
ul fusese descoperit. Şi deodată au apărut dovezi 
anecdotice 


despre un film care le era prezentat copiilor din bazele 
militare. Era un film SF 


ieftin, despre un monstru. O păpuşă din cauciuc filmată de 
la o distanţă extrem de mică. Prima apariţie a creaturii era 
considerată o capodoperă cinematografică. 


Dihania ieşea dintr-o lagună. Şocul era total. Copiii din 
public ţipau şi săreau înapoi oripilați. Reacţia părea să fie 
universală. 

retragerea din faţa unei surse de pericol extrem era un 
răspuns raţional derivat din evoluţie. Dar ştiau despre 
mutații. Girafele se năşteau uneori cu gâturi mai lungi sau 
mai scurte decât ale părinţilor lor, de exemplu. Mutaţia 
putea să fie utilă sau nu, în funcţie de circumstanţe. 
Timpul avea să 


decidă. Evoluţia avea să judece. Aşa încât s-au întrebat 
dacă se năşteau vreodată 


copii fără reflexul retragerii. Ceva contraproductiv, din 
perspectiva 


supravieţuirii speciei. Dar posibil util pentru mediul cazon. 


Au trimis copii ale filmului la bazele îndepărtate din 
Pacific. La cele ale armatei, ale marinei militare, ale 
forţelor aeriene şi ale puşcaşilor marini. pentru că-şi 
doreau cel mai mare eşantion experimental 


posibil. În Pacific, pentru că voiau copii care să nu fi fost 
expuşi la film şi nici măcar la zvonuri despre acesta. Au 
montat aparate de fotografiat ascunse deasupra ecranelor 
de cinematograf. Camerele erau focalizate pe primele 
rânduri ale publicului. 


Obturatoarele erau sincronizate cu 


derularea filmului, fiind programate să se declanşeze 
imediat după ce monstrul ieşea din întuneric. Sute de copii 

cuprinse între patru şi şapte ani au fost invitaţi la proiecţii 
în loturi; aceasta era considerată, se pare, o grupă matură 
în ceea ce priveşte răspunsul emoţional, dar nu suficient de 


integrată social încât să le elimine copiilor expresia sinceră 
şi nestudiată. 


Documentul conţinea o lungă succesiune de instantanee 
ilustrative. Uşor blurate, cam întunecate, dar toate arătau 
acelaşi lucru. Copilaşi cu ochii măriţi, gurile căscate, 
făcându-se mici în scaune, unii dintre ei aruncându-se 
peste spătare, acoperindu-şi capetele cu braţele, cuprinși 
de teamă şi panică. 


Apoi apăru excepţia. 


O fotografie era focalizată pe un rând din faţă cu 
cincisprezece locuri. Cincisprezece copii. Toţi băieți. Toţi 
arătau cam de şase ani. Paisprezece s-au retras îngroziți. 
Unul singur a sărit în faţă. Era mai solid decât ceilalţi. 
Avea părul tuns scurt şi ciufulit, de culoare deschisă. S-a 
aruncat în faţă, încercând să ajungă la ecran. Îşi ridicase 
braţul drept cu agresivitate. Ţinea în mână 


ceva. 


Susan Turner nu avu nicio îndoială că era un briceag 
deschis. 

Documentul nu specifica în mod oficial numele băieţelului 
agresiv. Psihologii l-au studiat un timp scurt, dar pe urmă 
tatăl lui a primit noi ordine şi băiatul nu a mai fost de 
găsit. La scurt timp după aceea, 


experimentul s-a dezumflat. Dar 


rezultatele obţinute până în acel moment au fost reţinute 
ca un dosar complet. 


Băiatul agresiv a fost etichetat cu nişte termeni lungi, care 
nu însemnau nimic pentru Susan. 


Ultima pagină a dosarului era ocupată de propriul index 
de referinţă încrucişată. Nu existau alte legături în sens 
invers cu orice alt dosar personal în afară de cel al lui 
Reacher. 


Susan reveni la preambulul tehnic. 


Decalajul dintre apariţia monstrului şi declanşarea 
obturatorului fusese stabilită 


la optsprezece cadre, adică trei sferturi de secundă. Era 
impresionată. Nu atât de saltul înainte. 


Cunoscuse oameni dintr-ăştia. Ea însăşi făcea parte dintre 
ei. Dar ca un băieţel de şase ani să ţină în mână un briceag 
gata deschis în mai puţin de o secundă era cu totul altceva. 

Casa lui Janet Salter rămase liniştită mai puţin de zece 
secunde. Apoi primul, al doilea, al treilea şi al patrulea 
radio de poliţie se treziră la viață cu zgomote de fond 
puternice, coduri şi cuvinte rostite în grabă, apoi 
telefoanele celulare începură 


să sune, telefonul din hol sună şi el, paşi grăbiţi străbătură 
podeaua dormitorului pentru poliţistele din tura de zi, 
uşile se deschiseră, paşi zgomotoşi pe scări şi oamenii 
începură să vorbească toți 


deodată, tare, speriaţi şi îngroziți. 


Reacher ieşi din camera lui şi ajunse cu paşi repezi în hol. 
Cele patru polițiste se adunaseră toate pe covor, două în 


uniformă, două în pijamale, şi vorbeau la telefon, albe la 
faţă, şocate şi uitându-se în jur cu ochii mari, cuprinse de o 
panică 


neajutorată şi agitată, toate pline de adrenalină, toate 
neavând unde să plece. 


— Ce e? întrebă Reacher. 

— E vorba de Andrew Peterson, îi 
răspunse una dintre ele. 

— Ce-i cu el? 

— A fost împuşcat şi este mort. 

Capitolul 35 


Polițistul din maşina de pe stradă intră şi se alătură 
confuziei generale. Reacher nu avea nicio îndoială că 
oamenii din celelalte două maşini erau la fel de tulburați. 


In acel moment, securitatea lui Janet Salter nu valora nici 
cât o ceapă degerată. 


Aşa că-şi menţinu jumătate din atenţie asupra ferestrei 
salonului şi folosi cealaltă 


jumătate ca să reconstituie povestea din bolboroseala 
glasurilor. Nu era prea greu. 


Faptele concrete păreau să fie 
următoarele: ca urmare a celor mai 


recente ordine ale comandantului Holland, departamentul 
continua să se afle în stare de alergă maximă. Prin urmare, 
patrulele mobile acționau în permanenţă, iar 


vigilenta era ridicată. Nicio stradă nu rămânea 
neverificată mai mult de douăzeci de minute. Orice pieton 
era observat cu atenţie, la fel automobilele şi camionetele. 


Poliţiştii controlau cu regularitate fiecare parcare, fiecare 
alee, fiecare intrare în oraş. 


O maşină de patrulare condusă de tipul nou-angajat, 
Montgomery, intrase într-o 496 


parcare înzăpezită situată la nord-est de centrul oraşului. 
Montgomery a văzut maşina lui Peterson aparent goală, cu 
motorul în ralanti, cu geamul de pe partea şoferului 
coborât complet şi cu bara de protecţie suplimentară 
proptită zdravăn într-un zid din cărămidă. La o cercetare 
mai atentă, Montgomery a constat că 


maşina nu era goală. Peterson era întins peste scaunele din 
față, ucis de un glonţ 


tras în cap. 

Reacher rămase la fereastra salonului, privind strada 
liniştită şi gândindu-se la Peterson, lăsându-i pe poliţiştii 
îndurerați în hol. Le auzea vocile. Treceau printr-un soi de 
fază a negării. Poate că povestea nu era adevărat. Lucru pe 


care Reacher îl considera plauzibil din punct de vedere 
teoretic, dar puţin probabil. Uneori, rapoartele 
operaţionale trimise de pe teren erau neverosimile. lar 
rănile la cap produceau uneori impresii înşelătoare. O 


comă profundă poate fi confundată cu moartea. Dar în 
nouăzeci şi nouă de cazuri din o sută, să speri că va fi bine 
era o pierdere de timp. Reacher ştia asta. Era optimist, dar 
nu prost. 

Vestea rea a fost confirmată cinci minute mai târziu de 
comandantul Holland însuşi, care sosi cu maşina, parcă şi 
intră în casă. 


Avea trei lucruri în plan. Mai întâi, voia să- 
şi anunţe personal oamenii de cele 


întâmplate. Apoi voia să se asigure că toți poliţiştii îşi 
concentrau din nou atenţia asupra misiunii încredințate. ÎI 
trimise pe polițist înapoi la maşina de pe stradă, pe cele 
două femei din tura de zi le expedie la culcare, pe una 
dintre femeile din tura de noapte o trimise în bibliotecă, iar 
celeilalte îi ordonă să supravegheze uşa din faţă. 


Avea glasul liniştit şi ferm şi îşi controla bine 
comportamentul. Era un comandant bun. Depăşit de 
situaţie, probabil, asaltat de probleme dificile, fără 
discuţie, dar nu se lăsa copleşit. Iar asta era mai mult decât 
văzuse Reacher la câţiva dintre comandanții pe care-i 
cunoscuse, atunci când evenimentele o luaseră razna. 


Al treilea lucru de pe agenda lui Holland era ceva între o 
invitaţie şi un ordin. Intră 


în salon, se uită direct la Reacher şi-l rugă 
să vină cu el ca să arunce o privire la locul crimei. 


Janet Salter se trezise din pricina gălăgiei şi se ascunsese în 
bucătărie. Reacher o 498 


găsi acolo. Era încă îmbrăcată în hainele de zi. Avea 
pistolul în buzunar. Ştia exact ce se pregătea el să-i spună. 
Dădu din mână 


cu nerăbdare şi spuse: 

— Știu ce am de făcut. 

— Ştiţi? spuse el. 

Ea confirmă cu o mişcare din cap şi 
spuse: 

— Subsolul, pistolul şi parola. 

— Când? 

— Imediat ce se întâmplă ceva. Sau 
înainte. Poate chiar acum. 

— Nu-i o idee rea, spuse Reacher. 
Individul e afară şi pe aproape. 

— Știu ce am de făcut. 


v A 


Reacher se urcă în sedanul fără însemne al lui Holland. 
Politistul dădu înapoi, întoarse şi porni spre oraş. Făcu la 
stânga când ajunseră la parc, apoi la dreapta pe o stradă 
care trecea pe lângă cafenea şi mai departe pe lângă 
magazinul de 


îmbrăcăminte vizitat de Reacher. După 


aceea coti la dreapta, la stânga şi iar la dreapta pe străduţe 
lăturalnice, până la un şir lung de clădiri din cărămidă cu 
două 


nivele. Erau simple şi pătrăţoase. Poate cândva fuseseră 
birouri sau depozite. 

Poate cândva fuseseră inima districtului comercial al 
oraşului Bolton. 


Acum erau paradite. În majoritate, 
păreau abandonate. Trei dintre ele, 


învecinate, fuseseră demolate ca să se elibereze terenul. Un 
gol dreptunghiular, cam de treizeci de metri pe 
doisprezece. 


Părea să fie folosit temporar ca parcare, poate ocupată 
ziua, dar acum, pe timp de noapte, goală. Era plină de 
zăpadă 


îngheţată şi brăzdat de făgaşele formate de rotile maşinilor 
cu câteva zile în urmă, când suprafaţa era încă moale. 


Parcarea goală era păzită de două maşini ale poliţiei, cu 
luminile roşii ale 


girofarurilor aprinse. Fasciculele dansau nebunește şi 
ritmic peste suprafeţele aflate departe, apoi aproape, apoi 
departe, apoi aproape. În fiecare maşină se afla câte un 
singur poliţist. Reacher nu-l cunoştea pe niciunul dintre ei. 
Stăteau pur şi simplu acolo. Nu aveau de ţinut în frâu 
mulțimi de oameni. Era mult prea târziu şi mult prea frig 
pentru gură-cască. 


Maşina lui Peterson ocupa toată partea stângă a terenului 
viran. Incă mai avea motorul pornit. Geamul din dreptul 


şoferului era coborât. Grilajul vertical scurt de pe bara din 
faţă era împins adânc în 500 


mijlocul zidului gol de cărămidă. Laterala clădirii de 
alături. 


Holland parcă lângă bordură şi cobori. 


Reacher îl urmă şi-şi încheie fermoarul, după care îşi trase 
căciula peste urechi. 


Strada pe care se aflau mergea de la nord la sud, aşa că 
erau feriti de vânt. Era frig, dar nu imposibil de suportat. 
Merseră 


împreună în parcare. Niciun pericol să 


deranjeze dovezile de la sol. Niciun pericol să acopere 
urmele pneurilor sau ale 


paşilor. Nu existau. Zăpada brăzdată de făgaşe era ca tabla 
ondulată, dar mai dură. 


Şi era sticloasă şi alunecoasă. Înaintară cu greutate şi se 
apropiară de maşina lui Peterson din spate. Ţevile de 
eşapament bolboroseau răbdătoare. Întregul vehicul stătea 
acolo ca un servitor credincios așteptând următoarea 
poruncă a 


stăpânului. 


Straturile subţiri de gheaţă crăpau sub tălpile lui Reacher 
şi Holland pe când se apropiară de portiera şoferului. Se 
uitară 


înăuntru prin geamul deschis. Picioarele lui Peterson 
rămăseseră sub volan, iar corpul era răsucit din talie. 
Căzuse într-o parte. 


Pistolul său era încă în toc. Capul era dat în spate, gâtul 
îndoit, un obraz lipit de tapiterie, ca şi cum ar fi privit 
atent la un 501 


obiect de mare interes pe panoul interior al uşii 
pasagerului. 


Reacher ocoli maşina prin spate, trecând cu genunchii prin 
norişorul gazelor de eşapament şi ajungând la uşa din 
dreapta. 


Puse mâna înmănuşată pe mâner şi 


deschise portiera. Se lăsă pe vine. 


Peterson se holba la el cu ochi lipsiţi de viaţă. Avea un al 
treilea ochi în mijlocul frunţii. O rană de penetrare perfect 
plasată, la fel ca la avocatul de pe drumul ce ducea spre 
est. Nouă milimetri. aproape sigur. Tras de la mică 
distanţă. Se puteau observa urme de arsură şi vagi 
rămăşiţe de praf pe piele. Cam de la un metru şi jumătate, 
probabil. 


Rana de ieşire lipsea. Glonţul rămăsese în capul lui 
Peterson, zdrobit, deformat şi rostogolit. Neobişnuit, 
pentru un glonţ de nouă milimetri tras de aproape. Dar nu 
imposibil. Era clar că Peterson avusese un craniu gros. 


Nu încăpea nicio îndoială că era mort. 


Reacher ştia destule despre balistică şi biologia umană şi 
văzuse destui oameni morți ca să fie absolut sigur. Dar 
verifică, totuşi, îşi scoase mănuşa şi puse două 


degete împreunate pe pielea rece din spatele urechii lui 
Peterson. Nici urmă de 502 


puls. Absolut deloc, în afară de senzaţia că 


de ceară pe care ţi-o dă un cadavru, nici moale, nici tare, în 
acelaşi timp solid şi lipsit de substanță, deja complet 
înstrăinat de o atingere vie. 


Reacher îşi puse mănuşa la loc. 


Transmisia maşinii era controlată de un levier de pe 
coloana de direcţie, rămas în poziţia Mers. Instalaţia de 
încălzire era fixată pe 21 de grade. Volumul radioului era 
dat foarte mic. Se auzeau zgomote de fond regulate şi, din 
când în când, voci murmurate, toate neinteligibile. 


— OK, spuse Reacher. 

— Ai văzut tot ce trebuia? întrebă 
Holland. 

— Da. 

— Deci, ce s-a-ntâmplat? 


— Nu ştiu. 


— De ce nu s-a dus direct acasă? 

— Nu ştiu. 

— ÎI căuta pe asasin, spuse Holland. 

— Toţi îl căutaţi. 

— Dar nu era misiunea lui în seara asta. 
Aşa că acţiona pe cont propriu. Şi ştii de ce? 
— Nu. 

— Pentru că-ncerca să te impresioneze. 

— Pe mine? 

— Practic, erai ca un fel de mentor pentru el. îi ajutai. 
Poate chiar îl împingeai de la spate. 


— Oare? 
— l-ai spus ce să facă în privința 


avocatului. Toate fotografiile alea! I-ai spus cum să 
procedeze şi cu motociclistul ucis. Ați discutat tot felul de 
lucruri. El urma să preia şefia departamentului. Voia să fie 
un şef bun. Era gata să asculte pe oricine. 


— Nu i-am spus să se ducă să-l caute pe asasin singur- 
singurel în toiul nopţii. 


— Voia să rezolve cazul. 

— Toţi vreţi asta. 

— Voia respectul tău. 

— Sau pe-al tău, spuse Reacher. Poate că 


încerca să se ridice la înălțimea prostiilor pe care le-ai 
transmis prin radio în seara asta. Despre 
metamfetamină... L-ai făcut să se simtă ca un impostor. 


O tăcere de o secundă, apoi Holland 
întrebă: 


— Ce s-a întâmplat aici? 


— A văzut pe cineva în parcare, spuse Reacher. Aproape 
sigur într-o maşină sau o camionetă. Prea frig să meargă 
pe jos. A intrat cu maşina. A făcut un cerc larg. A oprit 
lângă cealaltă maşină. Destul de 504 


aproape. A dat radioul încet şi şi-a deschis geamul, gata să 
vorbească. Dar individul a scos pistolul şi l-a împuşcat. 
Peterson a căzut într-o parte, a murit şi piciorul i-a scăpat 
de pe frână. Maşina s-a dus singură 


în zid. 

— Cam acelaşi aranjament ca în cazul avocatului. 

— Cam aşa. 

— S-a-ntâmplat repede? 

— De regulă, împuşcăturile la cap au efect imediat. 
Rămaseră tăcuţi. Stăteau şi tremurau în aerul înghețat. 
— Să căutăm cartuşul gol? întrebă 

Holland. 


— La fel ca la avocat, spuse Reacher clătinând din cap. 
Cămaşa glonţului a fost ejectată în maşina trăgătorului. 


Holland nu spuse nimic. Dar Reacher îi citea întrebarea pe 
față. Cine a fost 


făptaşul? Era chiar acolo, sub ochii lui. 
O întrebare incomodă, cu un răspuns 
deloc atrăgător. 


— Acum înţeleg de ce-ai vrut să vin aici, spuse Reacher. Ai 
vrut să fiu eu cel care ajunge la concluzie. Şi s-o spun cu 
glas tare. Eu, nu tu. O voce independentă. 


Holland nu spuse nimic. 

— OK, hai să n-ajungem acolo, spuse Reacher. Măcar 
deocamdată. Să ne gândim un minut. 


Se întoarseră la secţia de poliţie. Holland parcă pe locul 
rezervat lui şi trecură 


printre tomberoane spre uşă. Intrară în sala de operaţiuni, 
la biroul pe care-l folosise Peterson. Holland spuse: 


— Ar trebui să-i verifici mesajele. Poşta vocală şi e-mailul. 
Poate c-a primit ceva care l-a dus acolo. 


— Te agăţi de-un pai. 

— Acordă-mi acest privilegiu. 

— A trecut măcar mai întâi pe-aici? 
— Nu ştiu. 

— A avut când s-o facă? 


— Probabil că nu. Dar trebuie oricum să-i verificăm 
mesajele. Pentru că, într-o chestie ca asta, trebuie să fim 
siguri. 


— Tu trebuie să verifici. E departamentul tău. Eu sunt 
doar un civil. 


— Nu ştiu cum să fac, spuse Holland. N-am învăţat 
niciodată. Nu mă pricep la tehnologie. Sunt de şcoală 
veche. Toată 


lumea ştie asta. Eu sunt trecutul. Andrew era viitorul. 


Aşa că Reacher o luă pe bâjbâite şi reuşi să se descurce cu 
consola telefonică şi cu tastatura de computer. Nu era 

parolă sau de cod PIN. Totul era setat pentru acces rapid şi 
fără probleme. Exista doar un singur mesaj vocal. Era de 
la Kim Peterson, de mult mai devreme, imediat după ora 
şase, când Reacher şi soţul ei plecaseră în grabă acasă la 
Janet Salter după ce văzuseră filmarea făcută de 


camera de supraveghere de la închisoare. 
Vocea înregistrată a lui Kim era 
suspendată undeva în spaţiul dintre panică 
şi bravură, între resemnare şi protest. 
„Când vii acasă?” întrebase ea. 


Reacher trecu la e-mail. Deschise 


aplicaţia. Două mesaje descărcate. Primul era de la DEA 
din Washington D.C. Un agent de acolo îşi reitera 
convingerea că 


nu exista niciun laborator de 


metamfetamină sub construcţia aflată la vest de Bolton, 
Dakota de Sud. Faptul era dovedit de o operaţiune de 
supraveghere prin satelit. Lui Peterson i se mulțumea 
pentru interesul arătat şi era rugat să ia din nou legătura 
cu ei dacă apăreau 


informaţii noi. 


Al doilea e-mail era un buletin informativ semnat de mai 
multe puncte de 


supraveghere ale Patrulei Autostrăzii. 
Coordonate la nivelul statului. Alertă 
observaţională. În acest caz, era vorba de 507 


mai multe lucruri, printre care una sau toate cele trei 
maşini şi patru camionete furate în acea zi din diferite 
locuri de pe teritoriul statului, un plug de zăpadă furat de 
la un depou cu vehicule de întreţinere a autostrăzii aflat la 
est de Mitchell, o chestie numită pompă Isuzu seria N şi un 
camion de degivrare furat de doi angajaţi fugari de la un 
aerodrom comercial la est de Rapid City, o puşcă Ithaca 
furată din Pierre, patru suspecți despre care se credea că 
se află în libertate într-un Chevrolet Suburban model 1979 
după un jaf confuz şi abandonat în Sioux Falls şi, în sfârşit, 
contribuţia lui Peterson însuşi, un barman bănuit c-ar fi 
fugit de la locul unei crime din Bolton cu o camionetă Ford 
model 2005. 


— Nimic, spuse Reacher. 

Holland se aşeză. 

— Hai să vorbim, zise el. Să spunem 
lucrurilor pe nume. 


— Trei întrebări, spuse Reacher. De ce avocatul s-a oprit 
pe drum atât de 


încrezător? De ce Peterson s-a oprit în parcare? Şi de ce a 
fost ucis în noaptea asta dintre toate nopţile? 


— Răspunsuri? 

— Pentru că avocatul s-a simţit în siguranță să procedeze 
astfel. Pentru că 


Peterson s-a simţit în siguranță să facă la fel. Şi pentru că 
ai anunţat captura de metamfetamină prin reţeaua radio a 


departamentului de poliţie. 

Holland încuviinţă cu o mişcare a capului. 
— Asasinul este unul dintre noi, spuse el. 
E un polițist. 

Cinci minute până la miezul nopții. 

Încă patru ore. 

Capitolul 36 


Holland şi Reacher întoarseră ipoteza pe toate părțile, aşa 
cum fac oamenii, căutând punctele slabe ale teoriei şi, 
negăsind niciuna, o transformară în certitudine. Un poliţist 
corupt aflat deja în oraş explica de ce supravegherea 
străinilor nou-ajunşi în oraş nu dăduse roade. Un polițist 
corupt într-o maşină, cu girofarul aprins, poate scoțând 
mâna pe geam şi făcând semne de oprire, explica de ce un 
avocat precaut se oprise pe un drum necirculat aflat într- 
un loc pustiu. Un polițist corupt, auzind mesajul radio 
triumfător al lui Holland de mai devreme explica de ce 
Peterson 


murise la scurt timp după aceea. Individul trebuie să-şi fi 
dat seama că e necesar să 


acţioneze înainte de sosirea dimineţii. 
Mâine-dimineaţă, la începerea 


programului, el va suna la DEA la 


Washington ca să le dea detaliile, spusese Holland. Clar ca 
bună ziua. Şi un poliţist corupt cu maşina într-o parcare, 
poate făcând semne insistente cu mâna, explica de ce 
Peterson oprise maşina chiar lângă 

el, fără să bănuiască nimic, complet nepregătit. 


Şi tot un poliţist corupt, pe care sirena şi planul de criză îl 
îndepărtaseră împotriva voinței lui, explica de ce 


Janet Salter supravieţuise revoltei de la închisoare, chiar 
dacă durase cinci ore. 


— E vina mea, spuse Holland. Ceea ce am spus prin staţie 
l-a ucis pe Andrew. 


— Poate că şi eu aş fi făcut la fel, spuse Reacher. De fapt, 
uneori chiar am făcut acelaşi lucru. 


— Încercam să-l ajut. 

— Consecințe neintenţionate. Nu te 
învinui. 

— Cum aş putea să n-o fac? 

— De ce s-a dus acolo? Nu era de 


serviciu. Nici măcar nu era în trecere, pentru că nu era în 
drumul lui spre casă. 


— Era mereu la datorie, în mintea lui, cel puţin. Şi se 
putea să fie în drumul lui spre casă. Mai mult sau mai 
puţin. Adică a fost un ocol foarte mic. Două minute în plus, 
poate. Şi aşa era Andrew, în toate 


privințele. Intotdeauna dispus să dea un pic mai mult, 
pentru cauză. Întotdeauna gata să mai încerce ceva, să mai 
verifice un loc. 


Reacher nu spuse nimic. 
SII 


— Presupun că mexicanul ăla e în spatele tuturor acestor 
lucruri, spuse Holland. Cel despre care tot auzim. 


— Plato, spuse Reacher. 


— Cu cât timp în urmă crezi că l-a corupt pe omul nostru? 
întrebă Holland. 


— De un an, spuse Reacher. Toată 
afacerea asta pare să fie veche de un an. 
— Să fie vorba de bani? 

— De cele mai multe ori aşa se-ntâmplă. 
— Cine e? 

— Nu ştiu. 


— Bănuiesc că e vorba de unul dintre cei noi. Abia dacă-i 
cunosc. În orice caz, nu suficient ca să am încredere în 
vreunul dintre ei. E harababură în departament. Şi cred că 
şi asta e din vina mea. N-am putut să țin pasul. 


Reacher nu spuse nimic. 

— De unde începem? întrebă Holland. 
— Zi-mi despre Kapler. 

— A avut probleme în Miami. Nimic 


dovedit împotriva lui. Dar au circulat zvonuri. Era în 
Miami şi s-a vorbit despre bani din droguri. 


— Minunat. 
— Au fost doar zvonuri. 


— Ar trebui să-l verifici mai atent. Şi pe Lowell. Ce s-a- 
ntâmplat cu el acum un an? 

N-ar strica să-l verifici şi pe Montgomery ăsta. Oamenii 
care sunt singuri când descoperă crime sunt uneori aceiaşi 
care le-au comis. 


— Să-i aduc aici? 


— Cel mai sigur lucru ar fi să-i aduci pe toţi aici. Întregul 
departament. Adu-i chiar aici în sala asta şi vei şti sigur că 
omul pe care-l cauţi se află chiar în faţa ta. 


— Pot să fac asta? întrebă Holland. 

— Bineînţeles că poţi. 

— E bine s-o fac? 

Reacher nu spuse nimic. Întrebarea 
fundamentală a oricărui polițist: Și dacă ne 
înşelăm? 


— Echipajul de la doamna Salter trebuie să fie în regulă, 
spuse Holland. N-au plecat nicăieri în seara asta, nu-i aşa? 
Nu au aşteptat în parcări abandonate. Au alibiuri. 


Fiecare dintre ei şi tu la fel. 
— Adevărat. 
— Aşa că aş putea să-i las la posturile lor. 


— Dar mai întâi trebuie să-i avertizezi, spuse Reacher. 
Dacă omul nostru simte că 


se strânge laţul, poate mai face o ultimă 
încercare. 

— Ar putea să-l prindă. 

— Nu şi dacă nu-i avertizezi înainte. Dacă 
vine un coleg poliţist la uşa lor, ce să facă? 

Întâi îl împuşcă şi pe urmă îl iau la întrebări? 
— Ar putea să-l prindă după aia. 

— Când ar fi prea târziu. 

— Ar fi o misiune sinucigaşă. 

— Poate că-i pregătit pentru aşa ceva. 


Probabil că ştie c-o să fie prins, mai devreme sau mai 
târziu. Trebuie să ştie că 


e ca şi mort, orice s-ar întâmpla. E între ciocan şi nicovală. 
Cu două sau trei crime la activ, oricum ar fi, îl aşteaptă 
execuţia. 


— S-ar putea să nu vină deloc. Să nu asculte de ordinul 
meu. 


— Atunci se va identifica singur. E ca şi cum şi-ar desena o 
ţintă pe spate. Te va scuti de necazuri. 


— Deci, e bine s-o fac? Să-i chem pe toţi aici? 


— Eu aşa aş face, spuse Reacher. Este datoria 
fundamentală a oricărui 


departament de poliţie. Să-i elimine pe criminali de pe 
străzi. 


Holland făcu apelurile. Mai întâi, cele şapte conversatii 
individuale, cu cele patru femei şi cei patru bărbaţi 
staţionaţi la locuinţa doamnei Salter. Subtextul era dificil 
de formulat. Unul dintre colegii 


voştri este un ucigaş. Nu puteţi avea 
514 


încredere decât în voi înşivă. Apoi transmise un apel 
general către toate posturile pe reţeaua radio şi ordonă 


tuturor celorlalţi ofiţeri, oricine ar fi fost, oriunde s-ar fi 
aflat şi orice ar fi făcut, la datorie sau nu, să se prezinte la 
raport la bază în exact treizeci de minute începând din 
momentul apelului. Detaliu pe care Reacher îl considera o 
eroare tactică 


minoră. Ar fi fost mai bine să le ceară să se prezinte 
imediat. Poate că nu i-ar fi adus mai repede în practică, 
dar stabilirea chiar şi a unui termen scurt îi dădea 


răufăcătorului sentimentul că încă mai avea timp şi spaţiu 
să acţioneze, să-şi termine treaba şi, pe deasupra, şi în 
condiţii ideale de haos şi confuzie, cu poliţiştii alergând 
care încotro. Avea să fie o jumătate de oră plină de riscuri. 


Holland puse microfonul în suport şi luă 
din nou telefonul. 
— Kim Peterson n-a fost anunţată încă, spuse el. 


— N-o face prin telefon, spuse Reacher. 


Nu e corect. 


— Ştiu. Sun la biroul de recepţie. Pentru că vreau s-o 
anunti tu. Omul de la birou te va duce acolo cu maşina. 
Vine să te ia 515 


înapoi după o oră. Cred c-o să fie de-ajuns o oră. 
— Vorbeşti serios? 

— N-am timp s-o fac eu. O să fiu ocupat aici. 

— Nu se cade s-o fac eu, zise Reacher. 

Sunt doar un străin aflat în trecere. 


— Ai cunoscut-o, replică Holland. Ai petrecut o noapte în 
casa ei. 


— E treaba ta, nu a mea. 

— Sunt sigur c-ai mai făcut-o până acum. 

— Nu asta-i ideea. 

— Şi sunt sigur că te-ai descurcat de minune. 
— Nu prea. 


— Trebuie să te duci, spuse Holland. Pur şi simplu, nu pot, 
OK? Nu mă obliga. 


După o oră petrecută în fotoliul 1A, în partea din faţă a 
cabinei, pe stânga, Plato începu să se agite. Zborurile pe 
timp de noapte îl plictiseau. Ziua mai vedeai ceva, chiar şi 
de la 11 kilometri altitudine. 


Desigur, peisajul era în cea mai mare parte pustiu şi brun, 
dar cu destule drumuri, case şi oraşe ca să-i aducă aminte 
că acolo jos erau clienţi noi, care abia aşteptau să 


fie recrutaţi şi serviţi. Dar noaptea nu 516 
putea să-i vadă. Nu vedeai nimic în afară 
de întuneric şi şiruri de lumini îndepărtate. 
Se ridică şi merse pe culoar, pe lângă 


oamenii lui, pe lângă ultimul loc de la clasa întâi, în spațiul 
gol în care fuseseră locurile de la clasa economic. Se uită la 


echipamentele de pe podea. Oamenii lui le verificaseră. Le 
verifică din nou, pentru că 


el era Plato, iar ei nu. 


Mâncare, apă, neinteresant. Şapte haine, şapte căciuli, 
şapte perechi de mănuşi. 


Toate noi, toate potrivite. Hainele erau nişte obiecte mari şi 
umflate, umplute cu puf de gâscă. North Face, o marcă 


populară, toate negre. Şase erau de 

mărime medie, una, ca pentru un băieţel. 
Pistoalele semiautomate erau modelul H&K 
MP5K. Scurte, boante, futuriste, letale. 


Preferatele lui. Mai erau şi şapte rucsacuri, fiecare 
conținând încărcătoare de rezervă 


şi lanterne. 
Plato identifică imediat problema. 


Curelele rucsacurilor trebuiau desfăcute aproape de 
lungimea lor maximă, ca să se potrivească peste hainele 
voluminoase. O 


concluzie evidentă. Nu trebuia decât să 
gândeşti în perspectivă. Dar nimeni n-o făcuse. 
El era Plato, iar ei nu. 

Scările erau produse de o companie americană numită 
Werner. Din aluminiu, lungi de aproape zece metri când 
erau extinse la maximum, proiectate să susţină 


o greutate de 113 kilograme. Peste tot erau lipite 
abţibilduri galbene de 


avertizare. Zăngăneau uşor. Preluau 


vibraţiile motoarelor. Cântăreau, probabil, cam nouă 
kilograme fiecare. Patru la număr. Asta însemna 36 de 
kilograme. Vor fi lăsate în urmă. Era mai bine să se 
utilizeze capacitatea portantă pentru mai multe cărămizi 


învelite în hârtie de pergament decât pentru patru scări 
inutile. 


La fel stăteau lucrurile şi cu cei şase oameni inutili, fireşte. 
Şi ei aveau să fie lăsaţi în urmă. Peste patru sute de 


kilograme de carne şi sânge înlocuibile, versus patru sute 
cincizeci de cărămizi de metamfetamină suplimentare? 
Alegerea era mai mult decât clară. 


Plato vizualiza deja drumul de întoarcere. 


Stia că va reuşi. Avea multe avantaje. Cele mai multe erau 
inerente şi covârșitoare. 


Omul lui de la sol era o asigurare, nimic mai mult. 


Caleb Carter era considerat un om aflat jos pe stâlpul 

credea că e deosebit de ironic. Ştia câte ceva despre stâlpii 
totemici şi despre cultura americanilor nativ, în general. 
Ştia câte puţin despre o mulţime de lucruri, dar într-o 
manieră aleatorie şi nestructurată, care nu-i adusese 
niciun fel de plusuri în privinţa calificativelor de la liceu 
sau a oportunităţilor de angajare. Aşa că se îndreptase 
spre Departamentul de Corecţii. 


Alegerea implicită pentru absolvenţii clasei lui. Probabil că 
avea să fie alegerea implicită pentru multe clase de 
absolvenți în viitor. Fusese antrenat şi echipat cu o staţie 
radio şi o uniformă de poliester, fiind repartizat apoi în 
schimbul de noapte la închisoarea districtuală. Era cel mai 
tânăr şi cel mai nou membru al echipei alcătuite din patru 
inşi. În consecință, locul de jos de pe stâlpul totemic. 


Atâta doar că era cu totul nepotrivit să-i spui unui nou- 
venit că ocupă un loc 


inferior pe stâlpul totemic. Ce înălţime aveau aceşti stâlpi? 
Şase, nouă metri? 


Amerindienii nu era proşti. In poziţia inferioară îl puneau 
pe omul cel mai important. La nivelul ochilor. Ce tip 
important voia să fie plasat la şase sau nouă metri înălțime, 


unde nu putea să-l vadă nimeni? Ca la supermarket. 

la nivelul ochilor era rezervat pentru mărfurile cele mai 
bune. Obiectele cu marja de profit cea mai mare. Marile 
corporaţii angajează experţi ca să 


stabilească lucrurile astea. Până la urmă, totul se rezumă 
la ce se află la nivelul ochiului. Astfel, omul de jos devine 
omul de sus, iar cel de sus este, de fapt, omul de jos. Într- 
un anumit sens. O percepţie greşită. Un fel de inversiune 
lingvistică. 

Caleb Carter nu ştia cum se produsese. 


Schimbul de noapte era uşor. Celulele erau încuiate înainte 
ca ei să intre în tură 


şi erau descuiate după ce plecau. In practică, echipa lui 
Caleb avea o singură 


responsabilitate reală, şi anume să 
monitorizeze populaţia în privinţa 


urgenţelor medicale. Era posibil ca unii dintre indivizii ăia 
să facă spume la gură 


sau să dea cu capul în perete. Unii dintre ei nu erau foarte 
atenți la medicamentele pe care trebuia să le ia. Alţii 
încercau să se spânzure cu crăcii de la pantaloni, răsuciți şi 
înnodați. Erau nişte amărăşteni. 


Procesul de monitorizare presupunea 


zece tururi de inspecţie, câte unul la fiecare oră. În mod 
natural. majoritatea erau sărite. Uneori, toate. Era mai 
simplu să stai în camera gardienilor, să joci 520 


pocher pe mărunţiş sau să te uiţi la filme porno pe 
computer ori să te relaxezi cu căştile în urechi. La început, 
o asemenea neglijenţă îl descumpănise pe Caleb. Un job 
nou, o viaţă nouă, pe care le începuse cu anumită energie şi 
impuls. Fusese pregătit să-şi ia în serios misiunea. Dar 
prima datorie a oricărui nou angajat este să se adapteze. 
Aşa a şi făcut. 


După o lună, nici nu-şi mai amintea ce-l deranjase la 
început. În fond, ce voia departamentul pentru amărâţii 
ăia de zece dolari pe oră? 


Dar revolta izbucnită cu o noapte în urmă 


zdruncinase un pic lucrurile. In consecință, şeful de schimb 
îi obligase să facă trei tururi de inspecţie. Pe unul îl făcuse 
chiar el. In noaptea asta, se aşteptase la două 


tururi, dar trecuseră patru ore de la intrarea în schimb şi 
nu făcuseră niciunul, aşa că era clar că nu vor face decât 
unul singur. Şi tocmai era timpul şi bineînţeles că urma să- 
l facă chiar Caleb, pentru că 


era omul de sus pe stâlpul totemic. N-avea nimic 
împotrivă. Urma s-o facă, cât de curând, dar nu imediat, 
pentru că exact în acel moment era ocupat să vizioneze 


câteva site-uri cu fete goale şi grase şi 521 
animale de fermă. Munca putea să mai aştepte. 
Reacher cobori din Sedanul uzat la 


capătul aleii lui Peterson şi aşteptă ca tipul de la recepţie să 
plece, apoi se îndreptă 


spre casă. Era ca şi cum ar fi pătruns întrun tunel alb. 
Zăpada se ridica în dreapta şi în stânga la un metru şi 
jumătate. In faţă 


era o răscruce în Y, cu braţul drept spre şopron şi cel stâng 
spre casă. Vântul bătea cu putere. Terenul era neted şi 
liber. Lui Reacher nu-i fusese niciodată atât de frig. 


Stia asta cu certitudine. Un superlativ fusese atins. Într-o zi 
la prânz, în Arabia Saudită, la începutul operațiunii Scutul 
Deşertului, temperatura ajunsese la 60 de grade. Acum, în 
Dakota de Sud, trebuia să 


îndure minus 34 de grade, care, din cauza vântului 
îngheţat, se simţea mai mult ca minus 45. Niciuna dintre 
extreme nu era confortabilă. Dar ştia pe care o preferă. 


Ajunse la răscruce şi o luă la stânga, spre casă. Poteca era 
în regulă. Călca pe o suprafaţă pe care se împrăştiase sare 


şi nisip. Probabil ultima treabă domestică 
făcută vreodată de Andrew Peterson. O 

Reacher sarcina de a o înştiinţa pe văduva lui despre 
moartea sa. 


Casa se profila în faţă. Scânduri roşii, uşă 


roşie, cărora lumina albăstrie a lunii le dădea o nuanţă 
maronie, în spatele 


ferestrelor, o lumină gălbuie şi blândă. Un miros vag de 
fum de lemn de la horn. 


Reacher continuă să meargă. Era atât de frig încât avea 
senzaţia că uitase cum să 


mişte picioarele. Ca victima unui accident vascular 
cerebral. Trebuia să se 


concentreze. Piciorul stâng, piciorul drept, un pas, 
următorul, conştient şi deliberat. 


Ca şi cum învăţa să facă ceva cu totul nou. 


Ajunse la uşă. Se opri o secundă, tuşi aerul înghețat din 
plămâni, ridică mâna şi ciocăni. Grosimea mănușşii şi halul 
în care tremura transformă ceea ce trebuia să fie o bătaie 
dublă şi clară într-o succesiune neregulată de bufnituri 
estompate. Cel mai rău sunet din lume. După miezul 
nopții, familia unui poliţist singură în casă, o bătaie în uşă. 
N-avea cum să fie o veste bună. Kim avea să înţeleagă asta 
în prima fracțiune de secundă. Singura problemă 


era cât de aprig şi cât timp avea să se împotrivească. 
Reacher ştia cum urma să 


fie. Bătuse la o grămadă de uşi, după 
miezul nopţii. 

Kim deschise uşa. O privire, şi ultima urmă de speranţă 
absurdă îi dispăru de pe chip. Nu era soţul ei. Nu-şi 
scăpase cheile în zăpadă. Nu se îmbătase în mod 


inexplicabil şi nu mai nimerea gaura cheii. 
Căzu pe podea, ca şi cum o trapă se 
deschisese sub ea. 


Caleb Carter luă o lanternă Mag-lite cu patru baterii de pe 
raftul de lângă uşă şi-şi verifică staţia radio. Era pornită şi 
funcționa. Lanterna lumina binişor. 


Bateriile erau în regulă. Pe perete era prinsă o planşetă cu 
clamă, de care era legat un pix cu un şnur mizerabil. Caleb 
semnă dinainte pentru al cincilea tur. 


Primele patru semnături erau false. Nimeni nu verifica. 
leşi din sala gardienilor şi o luă 


pe coridor. 


Din punctul de vedere al jurisdicției, puşcăria districtuală 
era cu totul separată 


de penitenciarul de stat, care, la rândul lui, era cu totul 
separat de închisoarea 


federală. Dar toate cele trei instituţii ocupau acelaşi teren 
şi aveau aceeaşi arhitectură. Economie de scară, uşurinţă 
în funcţionare. Puşcăria era plină în cea mai mare parte cu 
localnici arestaţi, care fie nu obţinuseră cauţiunea, fie nu 

plătească. Arest preventiv, în aşteptarea procesului. 
Nevinovaţi până când le era dovedită vinovăția. Caleb îi 
ştia pe unii dintre ei din liceu. Cam un sfert dintre deţinuţi 
fuseseră judecați, găsiţi vinovaţi şi condamnați, aşteptând 
câteva zile până 


când sistemul îi muta la următoarea lor destinaţie. 
Nişte amărăşteni. 
Erau şaizeci de celule, aranjate într-un V 


pe două nivele, cu câte cincisprezece celule pe fiecare 
secţiune. Aripa de est parter, aripa de est etaj, aripa de vest 
parter, aripa de vest etaj. În vârful V-ului era o scară 
metalică, dincolo de care se afla o sală de mese la parter şi 
o sală 


recreaţională pe un singur nivel, astfel încât parterul avea 
de fapt forma literei Y. 


Toate cele şaizeci de celule erau ocupate. 
Intotdeauna. Banii veneau din afara 


oraşului Bolton şi era ca şi cum politicienii din Pierre sau 
Washington sau de unde-or fi fost voiau ca investiţiile lor 
să fie bine folosite. In oraş era larg acceptată ideea că 


aplicarea legii se înăsprea dacă existau locuri libere. Şi 
viceversa. Dacă era un pat gol şi te prindeau cu o punguţă 
de iarbă în maşină, ajungeai la zdup. Dar dacă toate cele 
şaizeci de paturi erau pline, pentru 525 


două pliculeţe nu riscai mai mult de o palmă peste ceafă. 
Aplicarea legii. Cariera aleasă de Caleb. 


Începu cu capătul îndepărtat al aripii de est de la parter. 
Merse până la zidul de la capăt, se întoarse, aprinse 
lanterna şi se întoarse mergând mai lent. Celulele se aflau 
la stânga lui. Ţinea lanterna la umăr, ceea ce nu numai că 
arăta fain, dar şi ridica fasciculul la nivelul ochilor. 
Celulele aveau gratii în față, paturi pe dreapta, chiuvete şi 
toalete combinate în colţul din stânga-spate, pupitre nu 
mai late decât rafturile vizavi de paturi. În paturi se 
găseau bărbaţi. Majoritatea erau adormiţi, mormăind, 
bodogănind şi sforăind sub cearşafurile subţiri şi cenuşii. 
Unii erau treji, ochii lor îngustaţi şi furişaţi reflectând 
lumina ca nişte ochi de șobolani. 


Ajunse la vârful V-ului şi începu să 
verifice aripa de vest de la parter. 


Cincisprezece celule, cincisprezece paturi. cincisprezece 
bărbaţi în ele, doisprezece dormeau, trei erau treji, 
niciunul nu avea probleme. 


Urcă treptele care duceau la aripa de est de la etaj. Acelaşi 
rezultate. Nu înţelegea de ce se mai deranjau. Locul era ca 
un depozit, atâta tot. Un fel de hotel ieftin. Păi 526 


ce, la hotel se duc angajaţii să-şi verifice clienţii din oră-n 
oră? Nici vorbă. 


Procedura era o mare prostie. 


Trecu de capul scării spre aripa de vest de la etaj. Mergea 
ceva mai repede decât ar fi fost normal. Umbrele gratiilor 
se mişcau în timp ce fasciculul lanternei trecea peste ele. 
Celula unu, spaţiu gol la stânga, o mogâldeaţă sub cearşaf 
la 


dreapta, trează, celula doi, spațiu gol la stânga, o 
mogâldeaţă sub cearşaf la 


dreapta, adormită, celula trei, la fel. 


Şi aşa mai departe, şi aşa mai departe, până la capătul 
şirului. Celula şase îl avea în ea pe grăsan. Cel care nu voia 
să discute cu nimeni. In afară de motociclistul din celula 
şapte. 


Dar motociclistul nu era în celula şapte. 

Celula şapte, din aripa de vest de la etaj, era goală. 

Capitolul 37 

Reacher reacţiona prea lent ca s-o prindă 

pe Kim Peterson înainte să cadă la podea. 


Se aplecă greoi în haina lui mare, îşi strecură braţul pe sub 
umerii femeii şi o ridică în capul oaselor. Era dusă. 
Leşinată 


de-a binelea. In mod absurd, principala lui grijă era că uşa 
rămăsese deschisă şi căldura se scurgea din casă. Aşa că îşi 
vâri celălalt braţ pe sub genunchii ei şi o ridică. 


Se întoarse şi trânti uşa cu piciorul, după 


care o duse în sufragerie şi o lăsă pe o canapeaua uzată din 
apropierea sobei. 


Nu era prima oară când vedea o femeie leşinând. Bătuse la 
o grămadă de uşi după 


miezul nopţii. Ştia ce avea de făcut. Ca orice altceva în 
armată, situaţia fusese explicată în amănunt. Leşinul în 
urma unui şoc era un simplu reflex vasovagal. Pulsul scade 


brusc, vasele sangvine se dilată, puterea hidraulică ce 
forţează sângele spre creier scade. Planul de tratament 


cuprindea cinci puncte. Mai întâi prinzi victima. Deja o 
zbârecise pe asta. Apoi întinzi victima cu picioarele ridicate 
mai sus de nivelul capului, astfel încât 528 


gravitația să ajute sângele să ajungă din nou în creier. 
Lucru pe care îl făcuse. O 


suci astfel încât să-i aşeze picioarele pe brațul sofalei, capul 
de pe pernă fiind situat mai jos. Al treilea punct, verifică-i 
pulsul. Lucru pe care-l făcu, la încheietura mâinii. Îşi 
scoase mănuşile şi-şi lipi degetele de pielea femeii, la fel 
cum făcuse şi cu soţul ei. Dar cu un rezultat diferit. 


Pulsul ei bătea foarte bine. 
Al patrulea punct din planul de 


tratament: stimulează victima, cu țipete puternice sau 
pălmuiri uşoare. Ceea ce întotdeauna i se păruse de o 
cruzime insuportabilă faţă de nou-devenitele văduve. Îi 
vorbi în ureche, îi atinse obrazul şi o bătu uşor pe mână. 


Nicio reacţie. 


Încercă din nou, ceva mai ferm. Cu voce mai tare, cu 
atingere mai grea. Nu se întâmplă nimic, doar că deasupra 
lui scândurile podelei scârţâiră. Unul dintre băieţi, 
întorcându-se în somn. Tăcu un moment. Rămase 
nemişcat. Se lăsă din nou liniştea. În sufragerie era cald, 
dar nu foarte cald. Tirajul sobei fusese oprit. Îşi dădu jos 
căciula şi descheie fermoarul gecii. Se aplecă şi vorbi din 
nou. Îi atinse obrazul, apoi mâna. 

Kim Peterson deschise ochii. 


Punctul cinci din planul de tratament: convinge victima să 
rămână nemişcată 


între cincisprezece şi douăzeci de minute. 


Simplu, în acest caz. Nu era nevoie de convingere. Kim 
Peterson nu se mişcă. 


Rămase întinsă pe spate şi privi în sus la tavan, întrebător, 
speculativ, mişcându-şi ochii, îngustându-i şi lărgindu-i, ca 
şi cum ceva era scris acolo sus, ceva complex şi dificil de 
înţeles. 


— Mă mai ţii minte? întrebă el. 

— Desigur, spuse ea. 

— Mă tem că am o veste proastă. 
— Andrew e mort. 

— Mă tem că da. Îmi pare rău. 

— Când? 

— În ultima oră. 

— Cum? 

— Împuşcat. A murit instantaneu. 
— Cine l-a împuşcat? 

— Credem că individul pe care-l caută 
toţi. 

— Unde? 

— În cap. 

Ochii ei se îngustară. 

— Nu, în ce loc s-a întâmplat? 

— Îmi pare rău. Undeva în centru. Într-o parcare părăsită. 

— Ce căuta acolo? 

— Îşi făcea datoria. Controla ceva. 
— A fost un om bun, să ştii, zise ea. 
— Știu. 

— Am doi băieți. 

— Știu. 


— Ce mă fac? 


— O să iei lucrurile pas cu pas. Zi după zi. oră după oră, 
minut după minut. Secundă 


după secundă. 

— OK. 

— Începând de-acum. 
— OK. 


— Primul lucru pe care trebuie să-l facem este să aducem 
pe cineva aici. Chiar acum. 


Cineva care să te poată ajuta. Cineva care să fie cu tine. 
Pentru că nu trebuie să 


rămâi singură. E vreo persoană pe care s-o pot suna? 
— De ce n-a venit comandantul Holland? 


— A vrut să vină. Dar trebuie să înceapă o investigaţie 
importantă. 


— Nu te cred. 

— Nu putea să lase totul baltă. 

— Nu, am vrut să zic că nu te cred c-a vrut să vină. 
— Se simte responsabil. Un şef bun asta simte întotdeauna. 
— Trebuia să fi venit. 

531 

— Pe cine pot să sun? 

— O vecină. 

— Cum o cheamă? 

— Alice. 

— Ce număr de telefon are? 

— Butonul 3 de pe telefon. 


Reacher se uită în jur. La capătul dinspre bucătărie al 
camerei era un telefon pe perete. Un aparat fără fir şi o 
consolă 


neagră. Tot felul de butoane şi un mare zero pe ecranul cu 
LED-uri. Niciun mesaj. 


— Rămâi pe loc, da? spuse el. 
Se duse în bucătărie şi luă telefonul. 
Avea o tastatură obişnuită, pentru 


formarea normală a numerelor. Avea şi un buton de 
memorie, care permitea, 


probabil, formarea rapidă a numerelor. Era de presupus 
că butoanele 1 şi 2 erau ale lui Andrew, de la birou şi de pe 
mobil. Apăsă 


butonul de memorie şi tasta 3. Telefonul formă singur 
numărul şi auzi tonul de apel. 


Sună îndelung. Apoi o voce răspunse. O 


femeie, somnoroasă, dar preocupată. Uşor îngrijorată. 
Poate că şi soţul ei era pe drum. Poate că avea copii mari 
în alt oraş. 


Telefoanele primite în toiul nopții erau la fel de rele ca 
bătăile în uşă. 

— Eşti Alice? întrebă Reacher. 

— Da, eu sunt. Tu cine eşti? 

— Sunt cu Kim Peterson. Vecina ta. Are nevoie să vii până 
la ea. Soţul ei a fost ucis în noaptea asta. 


Urmă un moment de linişte. Apoi Alice vorbi. Dar Reacher 
nu mai auzi ce spunea. 


Un alt sunet îi înecă vorbele. Un sunet brusc. Puternic. De 
afară. Ca un vaiet şi un urlet. Ca un țipăt şi ca o şoaptă. 
Crescând şi scăzând în intensitate. Noul sunet se rostogolea 
peste câmpiile îngheţate ca un talaz. Se izbea de peretele 
lateral al casei şi bătea în ferestre. 


Sirena închisorii. 


Unu fără cinci noaptea. 


Încă trei ore. 

O diagramă nebunească prinse contur în mintea lui 
Reacher, explodând în patru dimensiuni, timp, spaţiu şi 
distanţă. 

Poliţişti în tot oraşul, mişcându-se haotic la nord, la sud, la 
est, la vest, cu toţii răspunzând la convocarea lui Holland, 
toți îndreptându-se spre secţia de poliţie, toţi auzind sirena, 
toți schimbând direcţia dintr-odată, cei şapte repartizaţi la 
locuinţa lui Janet Salter grăbindu-se să 

iasă în noapte, alăturându-se confuziei, pregătindu-se de 
plecare, îndreptându-se spre închisoare, lăsând-o pe Janet 
Salter singură în urma lor. 

Singură, lipsită de apărare şi vulnerabilă 


în faţa unei ultime tentative disperate din partea 
răufăcătorului înainte ca acesta fie să fugă ca să-şi salveze 
viaţa, fie să 


încerce să-şi piardă urma în peisaj. 

Ştiu ce am de făcut, spusese Janet Salter. 

Reacher puse telefonul în suport şi-i spuse lui Kim: 
— Trebuie să plec. Alice e pe drum. 


Ajunse la uşa din faţă şi se opri. Sirena hăuia întruna, 
asurzitor. Pârtia făcută prin 534 


zăpadă era chiar în faţa lui. Cincisprezece metri până la 
joncţiunea în Y, alţi 


cincisprezece până la stradă. Apoi un kilometru şi 
jumătate până în oraş şi tot atât până la casa Salter. 


Era pe jos. 


N-avea maşină. Închise uşa în urma lui şi plecă, alunecând 
şi poticnindu-se, spre joncțiune şi apoi spre şopron. Vechea 
camionetă Ford era tot înăuntru. Cu lama de plug. 


Fără cheie în contact. 


Se întoarse grăbit spre casă. Bătu tare la uşă. O aşteptare 
lungă. Mai bătu de câteva ori. Apoi Kim Peterson îi 
deschise din nou. 


Socul trecuse. Era cufundată adânc în coşmarul ei. Era 
pleoştită, absentă, detaşată. Plângea amarnic. 


— Imi pare rău, spuse el. Dar am nevoie de cheia de la 
camionetă. 


Ea nu-i răspunse. 
— Kim, îmi pare rău, dar chiar am nevoie de cheie. 


— E pe inelul de chei al lui Andrew, spuse ea. În buzunarul 
lui. 


— E vreuna de rezervă? 

— Nu cred. 

— Eşti sigură? 

— Maşina aia e foarte veche. 

— Trebuie să fie o cheie de rezervă. 
— Cred că s-a pierdut. 


Femeia se uită în altă parte, se întoarse şi păşi pe hol. Se 
clătină şi se sprijini cu mâna de perete ca să se stabilizeze. 


Reacher trase siguranţa uşii şi ieşi să o aştepte pe Alice. Pe 
vecină. Ţinutul rural din Dakota de Sud era imens şi 
pustiu. 


Casele nu erau învecinate. Nici măcar apropiate între ele. 
Alice avea să vină cu maşina. Putea să-i împrumute 
vehiculul ei. 


Aşteptă. 
Sirena urla întruna. 
Alice veni pe jos. 


O văzu de la o sută de metri distanţă, în lumina lunii. Era 
o femeie înaltă, răvăşită 


după ce se îmbrăcase la repezeală, 


grăbindu-se, alunecând pe gheaţă, ţinând desfăcute 
mâinile înmănuşate ca un 


echilibrist pe frânghie, cu părul ciufulit ieşind de sub 
căciulița tricotată. Venea de la dreapta la stânga de-a 
lungul drumului, palidă la faţă, privind neliniştită la casa 
familiei Peterson, braţele şi picioarele zvâcnind necontrolat 
din cauza stării înşelătoare a drumului. Reacher se 


îndepărtă de uşă, în frig, pe potecă, spre joncţiunea în Y şi 
mai departe spre stradă. 


Se întâlni cu ea la capătul aleii şi o întrebă: 536 
— N-ai maşină? 

— N-a vrut să pornească, spuse ea. 

El privi la stânga spre drumul către oraş. 

Ea se uită în faţă, spre casă. 

— Cum se simte Kim? întrebă ea. 

— Rău. 

— Ce s-a-ntâmplat? 

— Andrew a fost împuşcat şi-a murit. 

Cineva într-o parcare părăsită. 

— E groaznic. 

— Du-te-n casă. O să fie o noapte lungă. 

— O să dureze mai mult decât o noapte. 

— Crezi că te descurci? 

— N-am încotro. 

— Sună-l pe tatăl ei. Zicea că uneori mai vine să-i viziteze. 
— O să-l sun. 

— Succes! 

Femeia merse mai departe pe alee. 


EI o luă la stânga pe stradă. 


Ştiu ce am de făcut, spusese Janet Salter. 
După un minut, Reacher mai avea o sută 


de metri până la intersecţia care avea să-l ducă pe drumul 
principal ce străbătea districtul de la est la vest. La 
dreapta lui, centrul oraşului. La stânga, ținutul rural. 


Avea nevoie de un polițist care să locuiască 
într-acolo. La maximum zece minute. Nu 537 


Kapler, Lowell sau Montgomery. Voia unul care să facă 
parte din majoritate. Voia un om aflat acasă, în timpul lui 
liber, adormit, trezit brusc, care apoi să se îmbrace, să 


iasă în frig, să pornească maşina şi să o ia spre vest. 
Voia să-i facă tipului semn cu mâna şi să- 

i ceară să-l ducă cu maşina. 

Avu parte de ceea ce-şi dorea. 


Când mai avea şaptezeci de metri până la cotitură, văzu 
lumini spre est. Lumini roşii şi albastre pulsând ritmic, la 
un kilometru şi jumătate, apropiindu-se în viteză. 


Reflecţia zăpezii crea impresia unui hectar de lumini 
aprinse în mişcare. Ca un OZN 


care se pregăteşte de aterizare. Un imens cerc strălucitor 
de lumină orizontală. Se grăbi cât putu ca să-i iasă în cale. 


Picioarele îi alunecau şi patinau. Braţele i se mişcau 


dezordonat. Faţa îi îngheţase deja. O simţea de parcă ar fi 
fost bătucită 


cu o bâtă şi apoi anesteziată de un dentist. 


Maşina de poliție mergea cu o sută de kilometri la oră, cu 
lanţuri şi pneuri de iarnă. El abia se târa cu cinci kilometri 
pe oră, cu picioare ţepene, lente şi insensibile. 


Aluneca şi patina, de parcă alerga pe loc. 


Ca într-o comedie ieftină. Incă mai avea până la colţ 
cincizeci de metri. 

N-avea să reuşească. 
Dar nu era nevoie să reuşească. 
Polițistul îl văzu. 


Maşina încetini şi coti pe strada lui Peterson, luând-o spre 
nord, către el. 


Faruri puternice, luminile stroboscopice roşii, albastre şi 
albe pulsând direct în ochii lui. Reacher se opri în loc, îşi 
propti picioarele şi, rămânând nemișcat, ridică 


braţele şi începu să le mişte. Semaforul universal al unei 
situaţii de urgenţă. 


Semicercuri mari suprapuse, desenate în aer cu ambele 
mâini. 
Maşina de poliţie încetini. 


În ultima clipă, Reacher păşi lateral şi maşina se opri cu 
un derapaj uşor în dreptul lui. Şoferul cobori geamul. La 
volan se afla o femeie. Era palidă şi umflată de la somn. Nu 
apucase să se pieptene. Avea ochii roşii. N-o cunoştea. 


— Trebuie s-ajung la casa Salter, spuse el.Cuvintele rostite 
erau neclare. Avea buzele amorţite. 


Partea de sus a feţei era o halcă 


congelată. Nici cu partea de jos nu stătea mai bine. 
Articulația mandibulară abia dacă mai funcţiona. 


— Ce? întrebă femeia. 

— Am nevoie de maşină. 
— Unde vrei s-ajungi? 
— Acasă la Janet Salter. 


De la opt kilometri depărtare, sirena continua să urle. In 
maşină se auzeau conversații radio. O voce de dispecer, 
joasă 


şi repezită, încercând să nu pară 


imperioasă. Probabil bătrânul care se întorsese deja la 
biroul de recepţie al secţiei. Respirația femeii mirosea a 
alcool. 


Poate whisky. Un pahar înainte de culcare. 
Poate chiar două, trei. 

— Cine naiba eşti tu? întrebă ea. 

— Am colaborat cu Holland şi Peterson, zise Reacher. 
— Peterson e mort. 

— Știu asta. 

— Tu eşti polițistul militar? 

— Da. Şi am nevoie de maşină. 

— Nu pot, spuse femeia. 

— Atunci de ce ai întors pe strada asta? 
— N-a fost pentru tine. Mă duc spre 
poziţia mea. 

— Închisoarea nu e într-acolo. 


— Formăm un perimetru la un kilometru şi jumătate 
distanţă. Mie-mi revine colțul din nord-est. Pe-aici trebuie 
s-o iau ca s-ajung acolo. 


— Ce s-a-ntâmplat? 

540 

— A evadat motocielistul. Celula lui e goală. 

— Nu, spuse Reacher. 

— Cum adică nu? 

— Nu-i posibil. E o făcătură. E o simulare. 

— Amice, ori e în celulă, ori nu e. Şi ei spun că nu e. 


— Se ascunde undeva în puşcărie. Într-o magazie cu 
obiecte de curăţenie, undeva. E 


o făcătură. 


— Prostii! 


— Am mai văzut asta înainte. Evadarea ridică două 
probleme. Mai întâi, trebuie să 


ieşi din incintă, apoi să scapi de urmărire. 
Cei isteţi se ascund mai întâi. Inăuntru. 


Până când se termină urmărirea. Apoi pleacă. Dar omul 
ăsta nu pleacă nicăieri. 


Nu face decât prima parte. Ca paravan. 
Poliţista nu-i răspunse. 


— Gândeşte-te, spuse Reacher. Evadarea e mai grea decât 
pare. Îţi garantez că e tot înăuntru. Mâine o să i se facă 
foame şi-o să 


iasă din ascunzătoare. Cu un mare zâmbet pe faţă. Pentru 
că atunci va fi prea târziu. 


— Eşti într-o bujie. 

— E tot în puşcărie. Crede-mă! Mergi la risc! Fii tu aceea! 
— Eşti nebun. 

— OK, să zicem că sunt. Să zicem că 


individul a ieşit cu-adevărat. E plecat de mai bine de cinci 
ore. Ştii asta. Atunci care dracu” mai e rostul unui 
perimetru de securitate acum? 

Poliţista nu-i răspunse. 

Sirena continua să urle. 

— Cinci minute, spuse Reacher. Te rog. 

De-atât am nevoie de la tine. 


Poliţista nu-i răspunse. Se mulţumi să 


apese pe buton şi pe acceleraţie, geamul se ridică şi maşina 
o luă din loc. Reacher se aplecă spre maşină, care-l lovi din 
mers cu partea din spate în şold făcându-l să se răsucească 
şi să cadă pe spate. Rămase fără suflare în zăpada 
îngheţată şi privi cum hectarul de lumini se pierdea în 
depărtare. 


Ştiu ce am de făcut, spusese Janet Salter. 
Reacher se ridică şi se căzni să ajungă 


până la colţ şi deodată sirena muri. Se întrerupse la 
mijlocul unui vaiet şi minuscule ecouri fragile ale ultimului 
țipăt se loviră de gheaţă, după care liniştea nopţii se 
înstăpâni. Nu era tăcerea surdă, estompată a ninsorii 
proaspăt căzute, ci susurul intens, scrâşnit, iscoditor şi 
fremătător al unei lumi îngheţate bocnă. 

Duduitul paşilor să-i i-o lua înainte prin vinele şi foile de 
gheață. Vântul bătea tot dinspre vest, din față, azvârlind 
spre el mici ace înghețate. Se uită în urmă. 
Parcursese o sută cincizeci de metri. Atât. 


Mai avea de mers trei kilometri. Pe drum nu se vedea 
nimic. Era absolut singur. 


Şi îi era foarte frig. 


Pe jumătate mergea, pe jumătate alerga, prin făgaşele 
roților, călcâiele alunecându-i teribil la fiecare pas până 
când se blocau în următoarea fisură, în locul unde un lanţ 
de pe vreo roată crăpase suprafaţa. Respira din greu, aerul 
îngheţat arzându-i traheea şi pârjolindu-i plămânii. Tuşea 
şi gâfâia. 

Încă trei kilometri de mers. Poate treizeci de minute. Prea 
mult. Se gândi că, în mod cert, unul dintre ei avusese 
curajul să 


rămână cu ea. Unul dintre cei şapte. Una dintre femei. La 
dracu” cu regulile! La dracu” cu planul! Peterson era mort. 
Cald, încă. Un motiv suficient. Cu siguranţă că 


unul dintre ei îşi va fi luat inima-n dinţi să 

le spună federalilor să se ducă la dracu”. 

Măcar unul. Poate mai mulţi. Poate doi sau trei. 
Poate toţi. 


Sau poate niciunul 


Ştiu ce am de făcut, spusese Janet Salter. 

Aşa să fi fost? 

Făcuse ceea ce avusese de făcut? 
Reacher continuă să meargă. Un pas, 


apoi încă unul şi încă unul. Vântul îl împingea în spate. 
Fragmente de gheaţă se izbeau de haina lui. Nu-şi mai 
simţea nici mâinile, nici picioarele. Avea senzaţia că 


apa din ochi o să îngheţe. 


Drept înainte era o bancă. Se înălța singuratică într-o 
parcare mică. La 


marginea oraşului. Prima clădire. Pe un stâlp înalt din 
beton era un afişaj. pe care se puteau citi numere. Ora şi 
temperatura. 


Unu şi douăzeci noaptea. Minus treizeci şi patru de grade. 
şi continuă înaintarea, mai repede. 


Simţea că ajunge undeva. La stânga şi la dreapta se înşirau 
clădiri, una după alta. 


Un magazin alimentar, o farmacie, cadouri pentru 
petreceri, închirieri de DVD-uri. 


Piese auto, UPS, un magazin de băuturi, o curăţătorie 
chimică. Toate aveau parcări întinse. Pentru clienți cu 
maşini. Înaintă în grabă. Asuda şi dârdâia, în acelaşi timp. 


Clădirile începeau să se înmulțească. Acum aveau şi etaj. 
Centrul oraşului. Marea arteră cu patru benzi era la o sută 
de metri în faţă. La dreapta spre puşcărie, la stânga 544 


spre autostradă. Reacher o luă pe scurtătură, pe o stradă 
laterală. La secţia de poliţie întoarse spre sud. Vântul vuia 
prin pădurea de antene de pe acoperiş. 


Încă un kilometru şi jumătate de mers. 
Alerga singur pe mijlocul arterei 


principale. O siluetă solitară. Mătăhăloasă. 


Cu paşi scurți, fragmentați. Işi ridica picioarele şi le lăsa să 
cadă mai mult sau mai puțin vertical. Era singurul mod în 
care putea să rămână drept. Nu putea să facă 


paşi fluenti, săltăreţi. Gheaţa nu-i dădea voie. Vederea i se 
înceţoşa. Gâtul îl ardea. 


Toate ferestrele din jurul lui erau 


întunecate. El era singurul lucru care se mişca într-o lume 
albă şi pustie. 


Reacher trecu de restaurantul de familie. 
Era închis şi tăcu. Întuneric înăuntru. 


Scaune fantomatice inversate erau aşezate pe mese ca o 
mulţime de oameni tăcuțţi şi anxiosi, toţi cu braţele ridicate. 
Trei sute cincizeci de metri până la strada lui Janet Salter. 
Patruzeci de secunde, pentru un atlet rezonabil. Reacher 
avu nevoie de două minute. Maşina care bloca drumul 
dispăruse de mult. Mai rămăseseră doar făgaşele în urma 
ei. Goale, ca un macaz de cale ferată. Reacher călcă cu 

ele. O luă pe stradă. Trecu de o casă, apoi de următoarea. 
Vântul şuiera printre crengile coniferelor. Pământul pârâia 
şi gemea sub picioarele sale. 


Aleea lui Janet Salter. 

Lumini în casă. 

Nicio mişcare. 

Niciun sunet. 

Nimic nelalocul lui. 

Totul liniştit. 

Se odihni o secundă, cu mâinile sprijinite pe genunchi, 
gâfâind. 

Apoi urcă în grabă aleea către casă. 

Capitolul 39 


Reacher ajunse pe verandă. Uşa era 


încuiată. Trase de şnurul clopoțelului. Firul se derulă prin 
micul ochi de bronz. Se rulă 


la loc. Clopoțelul sună, o secundă mai târziu, liniştit, 
politicos şi discret, undeva în interiorul casei. 


Niciun răspuns. 
Ceea ce era bine. Nu avea cum să-l audă 


din subsol. Şi, chiar dacă l-ar fi auzit, n-ar fi ieşit din 
ascunzătoare ca să răspundă. 


Aşa spera. 

Ştiu ce am de făcut, spusese ea. 

Subsolul, pistolul şi parola. 

Se uită înăuntru printr-un panou de sticlă 
colorată. Luminile din hol erau încă 


aprinse. Văzu o imagine distorsionată în albastru a 
încăperii. Fotoliul. Măsuţa de telefon. Scara, covorul, 
picturile. Cuierul gol. 


Nicio mişcare. Nu era nimeni acolo. 
Niciun semn de deranj. 
Totul liniştit. 


Patruzeci şi trei de căi de pătrundere, conform calculelor 
sale anterioare, 

uşoare. Se îndepărtă de uşă şi traversă din nou veranda. 
Coborî şi păşi prin zăpada adâncă acoperită de crustă pe 
lângă 


plantele de lângă fundaţie, ocolind zidul lateral al casei ca 
să ajungă în spate. Ştia din inspecţiile precedente că 
încuietoarea de la uşa bucătăriei era un obiect solid din 
alamă cu o limbă fixată fest într-un şild masiv. Şildul era 
prins în uşorul uşii, care era lucrat dintr-un lemn de esenţă 
moale vechi de un secol şi vopsit, în vreme ce cadrul uşii 


din față era din lemn de castan finisat cu şmirghel fin şi 
lăcuit. Mai greu de înlocuit. Ţinând cont de toate aceste 
detalii, pătrunderea pe uşa din spate avea să fie un lucru 
plin de tact. 


Făcu un pas înapoi, trase aer în piept, ridică piciorul şi izbi 
cu tocul bocancului în lemn direct sub încuietoare. Nu era 
nevoie de o a doua încercare. Era un bărbat solid, agitat şi 
prea îngheţat de frig ca să mai aibă răbdare. Uşa rămase 
întreagă, dar şildul se smulse din lemn şi zăngăni pe podea, 
iar uşa se deschise larg. 


— Eu sunt, strigă el. Reacher. 


Poate că nu auzise clopoţelul, dar era posibil să fi auzit 
zgomotul de lemn spart. 


Nu voia ca bătrâna să facă un atac de cord. 

— Eu sunt! strigă el din nou. 

Intră în bucătărie. Împinse uşa în spatele lui. Aceasta 
rămase întredeschisă. Toate sunetele şi mirosurile familiare 
năvăliră 

spre el. Şuieratul ţevilor. Percolatorul, acum rece. Păşi în 
micul hol din spate. 

Aprinse lumina. Uşa de la baza scării era închisă. 

— Janet? strigă el. Sunt eu, Reacher. 

Niciun răspuns. 

Încercă din nou, mai tare: 

— Janet? 

Niciun răspuns. 

Cobori treptele din spate. Ciocăni tare în uşa subsolului. 
— Janet? 

Niciun răspuns. 

Încercă mânerul uşii. 


Uşa se deschise. 


Scoase mănuşa şi apoi extrase pistolul din buzunar. Cobori 
în subsol. Era întuneric acolo. Ascultă. Niciun sunet, în 
afară de vuietul arzătorului şi de scârţâitul pompei. 


Bâjbâi cu mâna pe perete, găsi 
întrerupătorul şi aprinse lumina. 


Subsolul era gol. Nu se vedea nimic în afară de umbrele 
aruncate brusc de 


grinzile verticale din lemn pe suprafaţa goală a podelei. Se 
duse la compartimentul arzătorului. Gol. Nimic acolo, în 

vechea instalaţie verde în care ardea zgomotos petrolul. 


Se întoarse la uşă. Se uită în susul scării peste cătarea 
pistolului. Nimeni acolo. 


Nicio mişcare, niciun sunet. 
— Janet? strigă el. 

Niciun răspuns. 

Nu era bine. 


Se întoarse în bucătărie, o traversă şi ajunse în hol. Era la 
fel cum îl văzuse prin ochiul de geam colorat, din față. 
Totul liniştit. Fotoliul, măsuţa, covorul, picturile, cuierul. 
Nicio mişcare. Nimic deranjat. 


O găsi în bibliotecă. Şedea în fotoliul ei preferat. Avea o 
carte în poală. Cu ochii larg deschişi. In centrul frunțţii, o 
gaură de glonţ. 

Ca un al treilea ochi. 

Nouă milimetri, aproape sigur. 

Mintea lui Reacher rămase goală un timp îndelungat. 
Corpul îl durea. De la dezgheţ. 

Urechile îl ardeau de parcă cineva ţinea o lampă cu gaz 
îndreptată spre ele. Apoi nasul, apoi obrajii, apoi buzele, 
apoi bărbia, apoi mâinile. Se aşeză în fotoliul din hol şi se 
legănă înainte şi înapoi, cuprinzându-şi corpul cu braţele 
în agonie. 

coastele, apoi oasele lungi din braţe şi picioare. Avea 
senzaţia că toate erau rupte şi zdrobite. 


Janet Salter nu avusese un craniu gros, astfel că partea din 
spate se împrăştiase pe fotoliul ei preferat, înfigându-se 
adânc în despicătura pe care glontul o făcuse în capitonaj. 


O să am timp din belşug pentru citit, 
spusese ea, după ce-o să se termine 
agitația asta. 


Reacher îşi rezemă capul în palme. Îşi propti coatele în 
genunchi şi privi lung la podea. 


Sunt un om privilegiat, spusese femeia. 
Nu oricine are prilejul să pună teoria în 
practică. 


Reacher se frecă la ochi. Când le depărtă, mâinile erau 
pline de sânge. Acele de gheață aduse de vânt îi 
presăraseră faţa cu o mie de înțepături minuscule. 


Neobservabile, când carnea fusese 


îngheţată. Acum dăduseră naştere la o mie de picături 
minuscule de sânge. Îşi frecă 


ambele palme pe fiecare centimetru pătrat al feţei, ca şi 
cum s-ar fi spălat. Îşi şterse apoi palmele de pantaloni. Se 
uită fix la podea. Urmări cu privirea fiecare spirală de 
culoare estompată din covor, una câte una. 

Când ajungea în centrul fiecărui model şerpuitor, se oprea 
şi ridica privirea. Janet Salter se uita direct la el. Se afla pe 
diagonală, în partea opusă față de el. O 


linie dreaptă. Un vector. De la stânga stâlpului scării, 
trecând prin uşa bibliotecii, străbătând lățimea camerei şi 
până la fotoliu. O mică virgulă se formase sub gaura lăsată 
de glonţ în fruntea ei. Nu era mult sânge. Doar o infiltraţie. 
O mică 


scurgere. 


De fiecare dată se uita la ea cât de mult putea să suporte, 
după care îşi cobora din nou privirea spre covor. 


Nu-mi place Să fiu înfrânt, spusese el. E 

mai bine pentru toate părțile implicate că 
lucrul ăsta nu se-ntâmplă. 

Apără şi slujeşte. 

Mereu la datorie. 

Vorbe goale. 

Iar el era un impostor, un şarlatan şi un ratat. 
Întotdeauna fusese. 


Rămase în fotoliu. Nu veni nimeni. Casa zumzăia 
neperturbată în jurul lui. Nu ştia. 


Işi scotea zgomotele nepăsătoare. Apa curgea prin ţevi, o 
cercevea de fereastră 

mişcată de vânt. Afară, frunzişul şuiera şi întreaga planetă 
îngheţată se cutremura şi gemea. 


Ridică receptorul telefonului. 

Formă numărul pe care şi-l amintea. 
Aţi ajuns la Biroul de Statistică a Muncii. 
Dacă ştiţi interiorul serviciului căutat, 
puteți să-l formaţi în orice moment. 
Formă 110. 

Un clic. Un tors ca de pisică. 

— Da? 

— Cu Susan, te rog, spuse Reacher. 

— Cu cine? 


— Cu Amanda. 


Un clic. Un tors ca de pisică. 

— Reacher? spuse Susan. 

El nu-i răspunse. 

— Reacher? Eşti OK? 

El nu spuse nimic. 

— Vorbeşte cu mine, spuse ea. Sau 
închide. 

— Ţi-a fost vreodată foame? o întrebă el. 
— Foame? Desigur. De câteva ori. 


— Mie mi-a fost odată foame şase luni în şir. În Golf. 
Scutul Desertului şi Furtuna Desertului. Când a trebuit să 
mergem să-l gonim pe Saddam din Kuweit. Am ajuns 
acolo chiar de la început. Am rămas până 

nimic de mâncare. Vorbesc despre unitatea mea. Şi alți 
oameni din eşaloanele de ariergardă. lar noi credeam că e 
în regulă. 


Am înghiţit găluşca. La o aşa de mare vânzoleală, era 
inevitabil să apară 


încurcături. Întotdeauna apăreau probleme pe traseele de 

aprovizionare. Era mai bine ca proviziile care existau să se 
ducă la băieţii care luptau efectiv. Aşa că nimeni n-a făcut 

scandal. Dar n-a fost deloc 


distractiv. Am slăbit. Situaţia era 


nenorocită. Pe urmă ne-am întors acasă, am mâncat ca 
porcul şi am uitat cu totul de asta. 


— Şi pe urmă? 


— Şi pe urmă, după nişte ani, am mers cu trenul ăla 
rusesc. Aveau raţii de hrană 


americane. La momentul ăla, eram plictisit. 


Când ne-am întors, mi-am propus să aflu ce se întâmplase. 
Ca un hobby. Un lucru a dus la un altul şi am ajuns la 


sursă. A reieşit că un tip de la logistică ne vânduse hrana 
timp de zece ani. Ştii, câte-un pic aici, câte-un pic dincolo, 
în toată lumea. 


Africa, Rusia, India, China, oricine era dispus să plătească 
pentru porcăriile alea. 


A fost destul de prudent. Nimeni n-a băgat de seamă, la 
cantităţile existente. Dar războiul din Golf l-a prins cu 

vine. Dintr-odată, cererea a crescut până la cer, iar 
proviziile nu mai erau acolo, pur şi simplu. Ni le expedia pe 
hârtie, iar noi făceam foamea în deşert. 


— Generalul? 


— De curând avansat. A fost colonel în cea mai mare parte 
din timp. Nu era cel mai deştept dintre pământeni, dar a 
fost un tip prudent. Şi-a acoperit bine urmele. 


Numai că eu n-am vrut să mă dau bătut. A fost ceva 
personal. Eu contra lui. Oamenii mei făcuseră foamea din 
cauza lui. Am intrat în conturile lui bancare şi în toate 
celelalte. Ştii pe ce şi-a cheltuit banii? 


— Pe ce? 


— Nu pe multe. În cea mai mare parte, i-a economisit. 
Pentru pensie. Dar şi-a cumpărat un Corvette din 1980. A 


considerat că e o maşină clasică. De colecţie. Dar modelul 
1980 a fost cea mai proastă maşină Corvette fabricată 


vreodată. A fost un rahat pe băț. Au renunţat la motorul 
de 350 şi au pus unul de 305, pentru emisii. Abia dacă 
scotea 180 de cai-putere. Şi eu puteam să fug mai repede 
decât un Corvette 1980. Când am auzit asta, parcă mi-a 
explodat capul. 


Adică să fac foamea pentru un geniu al criminalităţii ar fi 
fost un lucru. Dar era cu 555 


totul altceva să mor de foame pentru un idiot patentat. Un 
cretin fără gusturi, fără 


fler, sordid şi jalnic. 


— Aşa că l-ai săltat? 


— Am construit dosarul ăla de parc-ar fi fost vorba de 
Ethel Rosenberg. O luasem razna. Verificam şi-ntr-un 
sens, şi-n celălalt, de mai multe ori. Puteam să merg cu el şi 
la Curtea Supremă. L-am adus în birou. I-am spus că sunt 
supărat. Era îmbrăcat în uniformă Clasa A. Avea tot felul 
de medalii. Mi-a râs în nas. Un fel de rânjet superior. Ca şi 
cum îmi dădea de înţeles că era mai bun decât mine. Mi- 
am zis, tu ai cumpărat un Corvette 1980, tâmpitule, nu eu. 
Deci, cine-i mai bun? Pe urmă l-am lovit. I-am ars una în 
vintre ca să se îndoaie şi apoi l-am izbit cu capul de birou. 


— Ce s-a-ntâmplat? 
— l-am spart capul. A rămas în comă 


timp de şase luni. Nu şi-a mai revenit pe deplin după aia. Şi 
ai avut dreptate. In esenţă, m-au dat afară. Mi-au luat 


unitatea. Doar faptul că dosarul era unul solid mi-a salvat 
pielea. Nu voiau s-ajungă 


în ziare. Eram în stare să fac scandal mare, altfel. Aşa că 
am plecat. 


— Unde? 

— Nu mai ţin minte. Mi-era prea ruşine de mine însumi. 
Am făcut un lucru rău. Şi am scăpat din mână cel mai bun 
post de 


comandă pe care l-am avut vreodată. 
Susan nu-i răspunse. 
— După aceea m-am gândit la toată 


povestea. Ştii de ce făcusem asta? N-am găsit răspuns. Nici 
azi nu ştiu. 


— Ai făcut-o pentru oamenii tăi. 
— Poate. 
— Ai vrut să îndrepţi lucrurile. 


— Nu tocmai. Nu vreau să îndrept lumea. 


Poate c-ar trebui, dar nu vreau. 

Ea nu spuse nimic. 

— Doar că nu-mi plac oamenii care 
strâmbă lumea. O fi corect ce-am zis? 
— Ar trebui să fie. Ce s-a întâmplat? 


— Nimic altceva. Asta-i povestea. Ar trebui să ceri un 
birou nou. Cel vechi n-are nimic onorabil. 


— M-am referit la ce s-a întâmplat în noaptea asta? 
Reacher nu-i răspunse. 

— Spune-mi, zise Susan. Ştiu că s-a 
întâmplat ceva. 

— De unde? 

— Pentru că m-ai sunat. 

— Te-am sunat de multe ori. 

— Când aveai nevoie de ceva. Aşa că 
acum ai nevoie de ceva. 

— Sunt bine. 

— Se simte în glasul tău. 

— Am pierdut, doi la zero. 

— Cum adică? 

— Doi ucişi în acţiune. 

— Cine? 

— Un poliţist şi o bătrânică. 

— Doi la zero? Asta nu-i un joc. 

— Ştii bine că e un joc. 

— E vorba de oameni. 


— Știu că-i vorba de oameni. Mă uit la unul dintre ei chiar 
acum. Şi singurul lucru care mă opreşte să duc pistolul la 


tâmplă e faptul că mă prefac că-i un joc. 

— Ai un pistol? 

— E în buzunar. Un Smith & Wesson vechi şi drăguţ. 
— Lasă-l în buzunar, da? 

Reacher nu spuse nimic. 

— Nu-l atinge, OK? spuse Susan. 

— Dă-mi un motiv temeinic. 

— Un pistol nu va rezolva neapărat 


problema. Ştii asta. Am văzut cu toţii cum se-ntâmplă. 
Rişti să ajungi ca generalul. 


— O să ţintesc cu atenţie. Exact unde trebuie. O să mă 
asigur. 


— N-o face, Reacher. 

— Linişteşte-te. N-o să mă împuşc. Nu e stilul meu. O să 
stau aici până când o să-mi explodeze capul de unul singur. 


— Îmi pare rău. 

— Nu-i vina ta. 

— Atâta doar că nu-mi place să mă 

gândesc la asta ca la un joc. 

— Ştii că e un joc. Trebuie să fie un joc. 

Doar aşa e suportabil. 

— OK, e un joc. În ce repriză suntem? A patra? 
— În prelungiri. 

— Fă-mi o relatare a jocului de până 


acum. Dă-mi toate detaliile aduse la zi. Ca şi cum am lucra 
împreună. 


— Mi-ar fi plăcut să lucrăm. 


— Păi, lucrăm. Ce-avem până acum? 


El nu-i răspunse. 
— Reacher, ce-avem până acum? 


Aşa că Reacher trase aer în piept şi începu să-i spună ce- 
aveau până în acel moment, la început mai lent, apoi mai 
repede când prinse vechile ritmuri de care- 


şi aminti din anii în care vorbea cu oameni care înțelegeau 
ceea ce înţelegea şi el, şi vedeau ceea ce vedea şi el, şi se 
prindeau de ceea ce nu era nevoie să fie rostit. Îi vorbi 
despre autocar, despre 

puşcărie, despre departamentul de poliţie, despre planul de 
criză, despre avocat, despre protejarea martorului, despre 
revoltă, despre depozitul subteran, despre Peterson şi 
despre Janet Salter. 


Prima ei reacţia a fost: 

— Bagă mâna în buzunar! 

— De ce? întrebă el. 

— Scoate pistolul. 

— Acum e OK să-l scot? 

— Mai mult decât OK. Este necesar. 
Răufăcătorul te-a văzut. 

— Când? 

— Când erai singur cu Salter în casă. A avut cinci ore. 
— N-a venit. A fost la puşcărie tot timpul. 
— Asta-i o presupunere. Nu ştim sigur. 


Putea să se fi prezentat la post, să iasă din reţeaua radio, să 
se fi furişat şi să vină 

înapoi. Şi ştim măcar dacă s-a făcut prezenţa în noaptea 
asta? Un lucru ca ăsta, desigur, e scris în plan, dar cine 
garantează că se face într-adevăr, ştii, în viaţa reală, într-o 


situaţie ca asta, exact când lucrurile iau o întorsătură 
nasoală. 


— Oricum, eu nu l-am văzut. 

— Dar el nu ştie. Dacă te-a văzut, o să 
presupună că l-ai văzut şi tu. Aşa că o să 

vină după tine. 

— Prea mulţi „dacă” şi prea multe presupuneri. 


— Reacher, gândeşte-te. Ce-l poate opri pe omul ăsta să 
scape nepedepsit? I-a împuşcat pe avocat, pe Peterson şi pe 
Salter cu trei gloanţe dintr-un pistol neînregistrat. Pe-al 
patrulea ţi l-a rezervat ţie şi pe urmă e liber ca pasărea 
cerului. 


Nimeni nu va şti vreodată cine-a fost. 
— Eu deja nu ştiu cine-a fost. 


— Dar el nu e sigur de asta. Şi nu e sigur că n-o să-ţi dai 
seama până la urmă. Eşti ultimul obstacol din calea lui. 


— De ce n-a venit după mine deja? 


— Nu s-a ivit un prilej sigur. E singurul motiv posibil. O să 
fie foarte prudent cu tine. Mai mult decât cu ceilalți. 
Avocatul era un fraier, Peterson era un om simplu, de la 
ţară, iar Salter era o bătrânică 


neajutorată. Tu eşti diferit. 
— Nu chiar atât de diferit. 
— Trebuie să te retragi în Rapid City. Să 


te ascunzi undeva şi să iei legătura cu FBI-ul.— N-am 
niciun vehicul. 


— Dar ai un telefon. Vorbeşti la el chiar acum. Închizi cu 
mine şi pe urmă suni la FBI. Ţine-ţi garda sus până când 
ajung la tine. 

— O să faci ce ţi-am zis? întrebă ea. 


— Mă îndoiesc. 

— Să ştii că n-ai fost responsabil pentru oamenii ăia. 
— Cine spune asta? 

— Toate astea s-ar fi întâmplat la fel fără 

tine. E o şansă de una la un milion ca tu să 

fi fost acolo. 


— Peterson era un tip de treabă. Şi un poliţist bun. Voia să 
fie un poliţist şi mai bun. Era unul dintre oamenii care ştiu 
destul ca să ştie că nu ştiu totul. Imi plăcea de el. 


Susan nu spuse nimic. 


— Şi de doamna Salter mi-a plăcut. Era o doamnă cu 
suflet nobil. 


— Trebuie să pleci de-acolo. Eşti singur şi ei sunt mulţi. 
Plato n-o să vină singur. 


— Sper să nu vină singur. 
— E periculos. 
— Pentru el, spuse Reacher. 


— Îți aminteşti de tine când erai copil şi te uitai la filmul 
cu creatura care ieşea din lagună? 


— Mai e chestia aia în dosarul meu? 
— În indexul de la sfârşit. 

— Şi ai citit-o? 

— Am fost interesată. 

— Au înţeles greşit. Şi mi-au luat briceagul, ceea ce m-a 
călcat pe nervi. 


— Cum adică, au înţeles greşit? 
— Nu eram un fel de anomalie genetică. 
M-am născut la fel de sperios ca oricare. 


Poate chiar mai mult. Mă trezeam 


plângând împreună cu cei mai buni dintre ei. Dar am 
obosit. M-am antrenat să nu mai fiu aşa. Un act de voinţă. 
Mi-am 


redirecționat teama în agresivitate. Nu mi-a fost deloc 
greu. 


— La şase ani? 


— Nu, la şase ani eram deja vechi în meserie. Aveam patru 
când am început. 


Am terminat treaba când aveam cinci ani. 
— Asta faci tu acum? Redirecţionezi 
vinovăția în agresivitate? 


— Am depus un jurământ. La fel ca şi tine. Toţi inamicii, 
din ţară sau din străinătate. Se pare că aici avem câte unul 
din fiecare. Plato şi oricare-ar fi polițistul corupt. 


— Jurământul tău a expirat. 
— Nu expiră niciodată. 


— la spune-mi, cum ajunge un băieţel de şase ani să aibă 
propriul briceag? 


— Tu n-ai avut? 

— Bineînţeles că nu. 

— Acum ai unul? 

— Nu. 

— Ar fi bine să-ţi faci rost. 


— lar tu trebuie să te duci în Rapid City şi să faci ceea ce 
trebuie. 


— N-avem timp. 
— N-ai niciun statut legal. 


— Atunci mai pune-o etichetă pe dosarul meu. Sau 
scuteşte-i pe toţi de un efort. 


Xeroxează-l. Fă trei copii, pentru FBI, DEA şi oamenii din 
Dakota de Sud. Le expediezi peste noapte. 


— Nu gândeşti limpede. Te pedepseşti. 

Nu poţi să câştigi toate bătăliile. Nici nu trebuie. 
— Te-au pus la conducerea Unităţii 110? 

— Şi-o să rămân în acest post. Atâta timp cât o să vreau. 
— De data asta a fost foarte important. 

— Toate sunt importante. 

— Nu ca acum. Mă uit la o bătrânică 
cumsecade cu o gaură în frunte. A 

însemnat mai mult pentru mine decât 

faptul că am fost înfometat. 

— Nu te mai uita la ea. 

Reacher privi în podea. 

— Nu poţi schimba trecutul, spuse Susan. 

— Știu. 


— Nu poţi să te pocăieşti. Şi. oricum, nici nu trebuie. Omul 
ăla merita să ajungă în 564 


comă şi să rămână aşa poate pentru totdeauna. 

— Poate. 

— Du-te în Rapid City. 

— Nu. 

— Atunci vino în Virginia. Ne ocupăm de asta împreună. 
Reacher nu spuse nimic. 

— Nu vrei să vii în Virginia? 

— Sigur că vreau. 

— Atunci vino. 

— O să vin. Mâine. 


— Vino acum. 


— E miezul nopții. 

— Era o întrebare pe care mi-o tot 
puneai. 

— Era? 

— Nu m-ai mai întrebat. 

— Care era? 

— Dacă sunt măritată. 

— Eşti? 

— Nu. 


Reacher ridică din nou privirea. Janet Salter se uita direct 
la el. 


— O să plec mâine, spuse Reacher. 

Puse receptorul în furcă. 

Două fără cinci noaptea. 

Încă două ore. 

Capitolul 40 

După trei ore de zbor, Plato era încordat. 


Deloc surprinzător. Viaţa lui era ca un joc video. Lucrurile 
îi ieşeau în cale unul după 


altul. Fiecare lucru trebuia rezolvat în mod eficient şi 
cuprinzător. De la cel mai important la cel mai neînsemnat. 
Nu că 


până şi cel mai neînsemnat lucru era ceva banal. Cheltuia 
o mie cinci sute de dolari pe lună numai pe elastice pentru 
legarea teancurilor de bani pe care-i ducea la bancă. Nu 
existau probleme mărunte. Iar cele mari erau multe. Şi 
performanţa lui era judecată nu numai în privinţa 


substanței, ci şi a stilului. Drama însemna slăbiciune. Mai 
ales pentru el. 


Ironia era că fusese un copil solid. Până 


la şapte ani, fusese la fel de mare sau chiar mai mare decât 
oricare altul. La opt ani era competitiv încă. La nouă ani, 
în limite normale. Şi deodată creşterea s-a oprit. 


Nimeni nu ştia de ce. Nimeni nu ştia dacă 


era ceva genetic, dacă era o boală sau un factor de mediu. 
Poate mercur sau plumb, ori vreun alt metal greu. Cu 
siguranță nu fusese vorba de lipsa hranei sau a unei 566 


îngrijiri corespunzătoare. Părinţii lui fuseseră întotdeauna 
prezenţi şi îşi făcuseră datoria. La început, s-au făcut că 


nu văd. Au ales să presupună că un 
asemenea lucru avea să se corecteze 


singur. Dar n-a fost să fie. Aşa că mai întâi tatăl lui a fost 
cel care şi-a întors faţa de la el, urmat de mama lui. 


Acum nimeni nu-şi mai întorcea fața de la el.Avea telefonul 
mobil pornit. Regulile normale nu i se aplicau lui. 
Aparatul sună 


şi Plato răspunse. Omul lui de la sol. Un coleg poliţist 
aflase prea mult şi fusese eliminat. Lui Plato nu-i păsa. 
Daune colaterale. Neimportant. Un alt individ amuşina 
prin preajmă şi trebuia rezolvat. 


Un fost poliţist militar. Nici de ăsta nu-i păsa lui Plato. 
Neimportant. Nu era 


problema lui. 

Apoi, în sfârşit, vestea cea mare: 
martorul era mort. Plato zâmbi. 

— Tocmai ai salvat o viaţă, spuse el. 


Apoi dădu el un telefon. În Brooklyn, New York. Ca să 
anunţe vestea. Ultimul obstacol fusese eliminat. Dakota de 
Sud era acum în mod categoric o zonă lipsită de probleme. 


Titlul de proprietate era inexpugnabil. 

banii imediat. Plato ciuli urechile şi-şi imagină că aude 
clicul de mouse. 


Zâmbi din nou. 
O afacere încheiată. 
Închise telefonul şi se uită pe geam. 


Locul 1A, cel mai bun din avion. Avionul lui. Se uită în jos 
la America de sub el. 


Întunecată şi masivă. Şiruri de lumini. Se uită la ceas. Încă 
cincizeci şi şapte de minute. Apoi, din nou, şi ca 
întotdeauna, începea spectacolul. O nouă provocare. Un 
nou triumf. 


Reacher urcă la etaj şi găsi dormitorul lui Janet Salter. Era 
în spatele casei, direct deasupra bibliotecii. O cameră 
plăcută, parfumată, care mirosea a pudră de talc şi 
levănţică. Baia se afla deasupra unei jumătăţi din 
bucătărie. Deasupra chiuvetei era un dulăpior pentru 
medicamente. În el se găseau obiecte de toaletă obişnuite 
plus cutia cu gloanţe de calibrul 38, optzeci şi opt de 
gloanţe rămase din cele o sută 


iniţiale. 
Reacher puse cutia în buzunarul hainei şi închise oglinda. 
Coborî scara şi, ajuns în bibliotecă, se aplecă deasupra lui 


Janet Salter şi îi mută cartea şi un braţ moale, ca să-i poată 
lua pistolul din buzunarul 568 


cardiganului. Era încărcat la maximum. Nu se trăsese 
niciun glonţ cu el. Îl puse în buzunar şi, după ce aşeză la 
loc cartea şi braţul, plecă. 


Polițistul care îi ucisese pe avocat, pe adjunctul şefului de 
poliţie şi pe doamna Salter stătea în maşina lui şi privea 
afară 


pe parbriz. Se afla în poziţia desemnată de pe perimetrul 
improvizat, răspunzând personal de două sute de metri de 
zăpadă 


la stânga lui şi de alţi două sute de metri de zăpadă la 
dreapta. Oricum nu exista riscul ca vreun evadat să 
folosească 


altceva decât drumul, chiar şi vara. In orice anotimp, 
relieful era prea neted şi lipsit de denivelări ca să permită 
cuiva să 


se ascundă. Câinii l-ar fi prins din urmă 


într-un minut. Să fugi pe coclauri şi să te ascunzi în şanţuri 
şi rigole era rezervat strict filmelor alb-negru vechi cu 
deţinuţi legaţi în grup cu lanţurile, transmise noaptea 
târziu pe canalele de satelit lipsite de importanță. Nu, în 
zilele astea, orice evadat întreg la minte ar fugi pe şosea, 
legat bine de şasiul unui camion de 


aprovizionare gol. 


Nu că ar fi existat cu adevărat vreun evadat. Plato fusese 
clar în privinţa asta. 

Arhitectura unei închisori cuprindea tot felul de locuri 
goale. Camerele de 


distribuire a aerului din tavan, unde conductele se 
ramificau, matricele de sub podea unde ţevile se separau 
ţevile de canalizare. Tot felul de panouri de 


inspecţie. Toate perfect sigure, pentru că 


niciunul dintre acele spaţii goale nu ducea nicăieri. Dar 
utile pentru scopuri ce nu includeau o evadare propriu- 
zisă. Cu un sandviş şi o sticlă în care să urineze, un ins 
putea să se ascundă zece până la 


douăsprezece ore. 
Ceea ce ar fi fost suficient. 
Polițistul îşi verifică armele. Din 


obişnuinţă. Din instinct. Mai întâi, pistolul oficial, din toc, 
apoi celălalt, în buzunar. 


Incărcat. Un glonţ pe ţeavă şi alte 
paisprezece în încărcător. 


Nu va avea nevoie de cele paisprezece din încărcător. 


Reacher făcu un ultim tur de inspecţie atentă prin casa lui 
Janet Salter. Era cât se poate de sigur că nu va avea să mai 
revină 


acolo şi erau unele lucruri pe care trebuia să le rezolve în 
minte. Se uită la uşa din faţă, la uşa din spate, la uşa 
subsolului, la bucătărie, la hol, la bibliotecă, la poziţia lui 

Janet Salter şi la cartea din poală. Se gândi că avusese 
nevoie de cinci până la opt minute ca să se facă aşa de 
comodă 


precum arăta, dat fiind că pornise de la o stare de panică 
extremă. Cam atât i-ar fi fost necesar să se relaxeze, chiar 
şi în compania sigură şi liniştitoare a unei persoane de 
încredere ca un polițist din oraş. 


Prin urmare, lăsând încă un minut pentru ca echipa care-i 
asigura protecţia să 


părăsească zona, cineva întârziase între şase şi nouă 
minute la efectuarea 


prezenţei la închisoare. 

Cineva îşi va aminti. 

Poate. 

Dacă se făcuse vreo prezenţă. 

Dacă omul plecase măcar. 

Reacher îşi trase fermoarul gecii, îndesă 
căciula peste urechi şi o acoperi cu gluga. 


Îşi puse mănuşile, deschise uşa de la intrare şi ieşi din nou 
în frig. Gerul se năpusti asupra lui, lovindu-l din toate 
părțile, chinuindu-l şi îngheţându-l. Dar îl ignoră. Prin 
puterea voinţei. Închise uşa şi, coborând aleea, o luă spre 
secţia de poliţie. 


Rămase vigilent tot drumul, chiar acolo în acea zonă de 
hiperalertă care-l făcea să 


simtă că ar putea să scoată pistolul şi să 

tragă de o mie de ori mai iute decât orice oponent. Genul 
de zonă care-i dădea 


senzația că ar putea să extragă minereul, să topească 
metalul, să deseneze proiectul de execuţie, să toarne părţile 
componente şi să-şi construiască propriul pistol înainte ca 
orice alt adversar să-i poată face vreun rău. 


Nu mi-e teamă de moarte. 
Moartea se teme de mine. 
Din frică în agresivitate. 

Din vinovăţie în agresivitate. 


Secţia de poliţie era complet părăsită în afară de ajutorul 
civil revenit la datorie în spatele biroului de recepție. Era 
un individ înalt şi ramolit, cam de şaptezeci de ani. 


Stătea posomorât pe taburet. Reacher îl întrebă dacă avea 
vreo veste. Omul îi spuse că nu. Reacher întrebă cât timp 
avea să fie departamentul detaşat pe teren. 


Omul îi răspunse că nu ştia. Departamentul nu avea 
experienţă în astfel de lucruri. 


Niciodată nu mai avusese loc o evadare. 


— Nici în noaptea asta n-a evadat nimeni, spuse Reacher. 
Omul se ascunde înăuntru. 


— Aşa crezi? 

— Da, aşa cred. 

— Pe ce te bazezi? 

— Pe bunul-simţ, spuse Reacher. 


— Atunci cred că vor mai aştepta circa o oră. Perimetrul e 
la un kilometru şi jumătate distanță. Două ore sunt 


suficiente pentru a decide că individul ori a trecut deja, ori 
poate nu mai apare deloc. 


— Spune-mi cum se face prezenţa la post. 


Pentru departament, la închisoare. 


— Eu o fac, de-aici. Prin radio. Strig lista, ei îmi răspund 
din maşini sau de la 


microfoanele montate la guler, eu îi bifez. 
— Cum a mers în noaptea asta? 

— Toţi prezenţi la posturi. 

— Niciun absent? 

— Niciunul. 

— Greşeli? Ezitări? 

— Nimic. 

— Când ai făcut-o? 

— Am început când am auzit sirena. 
Durează cam cinci minute, de la început până la sfârşit. 
— Deci, ei se confirmă singuri, aşa-i? 

— Nu înţeleg. 


— Nu ştii sigur unde se află sau ce fac acolo. Tot ce ştii e că 
îţi răspund la apel sau nu. 


— Li întreb unde sunt. Ei îmi spun. Ori sunt în acea poziţie, 
ori în apropierea ei. 

Iar directorul închisorii are dreptul să 
verifice. 

— Cum? 


— Se poate duce în turn ca să verifice vizual. Terenul e 
întins. Sau se poate branşa la reţeaua noastră radio şi 
poate face prezenţa singur, dacă vrea. 


— A făcut-o în noaptea asta? 
— Nu ştiu. 


— Cine-a fost ultimul ajuns în post în noaptea asta? 
întrebă Reacher. 


— Nu ştiu să-ți spun. La începutul 

alfabetului, toţi erau încă în mişcare. Spre sfârşit, toţi erau 
ajunşi la posturi. 

— Deci, ei îţi spun. 

— De ce nu i-aş crede? 

— Trebuie să-l suni pe comandantul 

Holland, zise Reacher. Doamna Salter a murit. 


Reacher se plimbă prin secţia de poliţie tăcută, trecând 
prin sala de operaţiuni, biroul lui Holland, băi şi se opri în 
camera cu fotografiile de la locurile crimelor prinse pe 
pereţi. Motociclistul, avocatul. Stând cu spatele la 
motociclist, se uită la avocat. Nu ştia cum îl cheamă pe tip. 
Nu ştia prea multe despre individ. Dar ştia destule ca să-şi 
dea seama că, în esenţă, omul era la 574 


fel ca Janet Salter. Un bărbat, nu o femeie, un drum 
îngheţat, nu o cameră cu pereţii plini de rafturi cu cărți, 
dar amândoi fuseseră nişte oameni pe jumătate 


înţelepţi, pe jumătate naivi, cărora li se insuflase un fals 
sentiment de siguranţă, fiind păcăliţi să se relaxeze. 
Maneta schimbătorului pe poziţia Parcare şi geamul 
coborât însemnau acelaşi lucru ca poziţia confortabilă a lui 
Janet Salter şi cartea din poală. 


Să le înţelegi motivele, circumstanţele, 

obiectivele, scopurile, temerile, nevoile. Să 

gândeşti ca ei. Să vezi ce văd ei. Să fii ca 

ei. 

Amândoi fuseseră duşi de nas până la capăt. Nu parţial. nu 
doar pe jumătate. 

Fuseseră complet încrezători. Se 

deschiseseră, în sensul propriu al 


cuvântului. Uşi, ferestre, inimi, minţi. Nu pe jumătate 
îngrijoraţi, nu pe jumătate formali, nu pe jumătate 
suspicioşi. 


Fuseseră duşi de nas până la capăt. 
Nu orice polițist putea să le facă una ca asta. 


Era un poliţist pe care amândoi îl ştiau, îl cunoscuseră 
dinainte, erau familiari cu el. 


Peterson întrebase: Ce ar face unitatea ta 
de elită acum? 

Răspuns: Reacher, Susan sau oricare dintre ceilalți 
comandanți ai Unităţii Speciale 110 dintre cei doi şi-ar fi 
pus picioarele pe biroul vătămat şi ar fi trimis doi 
locotenenţi dornici de afirmare să afle totul despre vieţile 
amândurora, să facă o listă cu toate cunoştinţele lor din 


Departamentul de Poliţie Bolton în ordinea apropierii. 
Apoi el sau ea sau oricare dintre ceilalți ar analiza cele 
două liste, ar face corelaţiile necesare şi un nume comun ar 
ieşi în evidenţă. 


Reacher nu avea la dispoziţie doi 
locotenenţi dornici de afirmare. 
Dar existau şi alte abordări. 


Un minut mai târziu, Reacher auzi paşi pe coridor. 
Aritmici. Plesnetul unei tălpi, urmat de târşâitul celeilalte. 
Bătrânul de la recepţie. Şchiopăta uşor. Îşi vârî capul pe 
uşă şi spuse: 


— Comandantul Holland e pe drum. Îşi părăseşte postul 
din perimetru. N-ar trebui, dar o face totuşi. 


Reacher încuviinţă cu o mişcare din cap. 

Nu spuse nimic. 

Bătrânul adăugă: 

— E groaznic ce s-a-ntâmplat cu doamna Salter. 

— Știu. 


— Ştii cine a făcut-o? 


— Încă nu. A sunat cineva până acum? 


— Cine să sune? 

— Vreun vecin, poate. S-a tras un foc de armă. 
— În casă? 

— În biblioteca ei. 

Bătrânul ridică din umeri. 


— Casele sunt depărtate între ele. Toţi au ferestre duble. 
Cele mai multe sunt cu geamuri termopan triple şi, într-o 
noapte ca asta, toate sunt ţinute bine închise. 


Reacher nu spuse nimic. 

— E unul dintre noi? întrebă bătrânul. 
— De ce-ar fi? 

— Comandantul Holland a convocat o 


şedinţă. Chiar înainte să sune sirena. Nu văd ce alt motiv 
ar fi avut. Nu văd nici cum s-ar fi putut întâmpla altfel. 
Adică, avocatul, apoi domnul Peterson şi acum doamna 
Salter. Toţi trei, lichidaţți rapid şi uşor, uite-aşa! Trebuie să 
fie unul de-ai noştri. În plus, m-ai întrebat cine-a ajuns 
ultimul la post în noaptea asta. 


— Ai fost poliţist? 

— Am lucrat în departamentul ăsta 

treizeci de ani. 

— Îmi pare rău. 

— Mi-ar plăcea să-l prindem pe individul ăsta. 


— Ai vorbit cu el în noaptea asta. La un moment dat. Ori 
înainte, ori după. 


— Toți mi s-au părut normali. 
— li cunoşti bine? 
— Nu pe cei noi. 


— A fost cineva în mod special mai 


apropiat de doamna Salter? 
— Mulţi erau. E de multă vreme aici. Era... 


La unsprezece mii de metri altitudine şi la şase sute de 
kilometri spre sud, telefonul lui Plato sună din nou. Banii 
pe care-i luase de la rus îşi croiau drum prin lume. De la o 
jurisdicție la alta, tenebroşi şi imposibil de urmărit, într-o 
călătorie automată 


nocturnă care era programată să dureze şapte ore în total. 
Dar întotdeauna existau bănci deschise pe undeva. 
Depozitul apăru pe un ecran din Hong Kong şi declanşă un 
cod care însemna că deţinătorul contului trebuia notificat. 
Aşa că funcţionarul care îl văzu formă un număr care sări 
prin cinci puncte separate de redirecţionare înainte de a 
suna în Boeingul aflat sus deasupra statului Nebraska. 
Plato răspunse şi ascultă fără vreun comentariu. Era deja 

vreodată. Aşa avea să fie întotdeauna. El era Plato, iar 
ceilalţi nu. Nici părinţii săi, nici rusul, nici vechiul lui 
asociat Martinez, nimeni. 


Funcţionarul bancar din Hong Kong 


închise convorbirea cu Plato şi formă alt număr. Brooklyn, 
New York. Era trecut de trei dimineaţa acolo, dar 
preluarea apelului avu loc imediat, de către rus, care 
plătea mai mult decât Plato. 


Mult mai mult. 

— l-am spus că banii sunt în contul lui, zise funcţionarul. 
— Acum inversează tranzacţia, îi spuse rusul. 
Funcţionarul execută ordinul. 

— Gata, spuse el. 

— Mulţumesc, spuse rusul. 


Din Brooklyn, rusul sună la un număr din Ciudad de 
Mexico, un număr din interiorul unei agenţii locale de 
aplicare a legii, cu o denumire pe care nici măcar nu 


încerca s-o traducă. li răspunse un colonel. Rusul îi spuse 
că totul se desfăşura conform 


planului. 

— Plato e deja în avion, spuse colonelul. 

A decolat cu mai bine de trei ore în urmă. 

— Știu, spuse rusul. 

— Vreau cincisprezece la sută, spuse colonelul. 
Rusul rămase tăcut un moment. Se 

prefăcea supărat. Promisese zece la sută. 


Tot timpul se discutase despre o împărțire de nouăzeci-zece 
la sută. Dar în sinea lui se pregătise pentru optzeci- 
douăzeci. 


Scopul lui fusese să obţină optzeci la sută 


din afacerea lui Plato. Să obțină optzeci şi cinci la sută 
însemna un bonus neaşteptat. 


Un cadou. Colonelul era un individ subţire, lipsit de 
ambiţie. Limitat în toate 


privințele. Tocmai de-aceea era doar colonel, nu general. 
— Mă cam strângi cu uşa, spuse rusul. 

— Asta-i situaţia! 

— Îmi dai de înţeles că n-am de ales. 

— Păi n-ai. 

O lungă tăcere, doar de dragul efetului. 

— OK, spuse rusul. Ai cincisprezece la sută. 

— Mulţumesc, spuse colonelul. 


Rusul închise şi formă din nou, Un număr despre care ştia 

că aparţine unui celular nedetectabil situat în acel moment 
pe o noptieră dintr-un dormitor din Virginia. Era trecut de 
trei dimineaţa acolo, la fel ca în Brooklyn. Acelaşi fus orar. 
Celularul nedetectabil aparținea unui agent DEA 580 


docil, care aparținea unui cumnat al prietenului unui văr 
al rusului. Tipul din Virginia răspunse şi rusul îi spuse că 
totul se desfăşura conform planului. 


— Am cuvântul tău? întrebă tipul. 
Rusul zâmbi în sinea lui. Politică 


organizațională de cel mai înalt nivel. Tipul corupt de la 
DEA al cumnatului prietenului vărului îl redusese la tăcere 
pe omul de la DEA corupt al lui Plato şi acceptase ideea ca 
rusul să preia restul operaţiunilor lui Plato de pe teritoriul 
american cu condiţia să nu scoată metamfetamina 
guvernului din depozitul subteran din Dakota de Sud. 


De fapt, dacă acea metamfetamină ar fi putut pur şi simplu 
să dispară cu totul, era mult mai bine. Ar fi fost prea 
stânjenitor pentru toată lumea. Jenant pentru că se afla 
acolo, jenant pentru că fusese uitată, jenant fie şi numai că 
exista. Chiar şi indivizii corupți au loialităţi 


departamentale. 

— Ai cuvântul meu în privinţa asta, spuse rusul. 
— Mulţumesc, spuse omul din Virginia. 

Rusul zâmbi din nou gândindu-se la 
absurditatea întregii poveşti. Dar avea să 


se conformeze. Şi de ce n-ar fi făcut-o? Era o adevărată 
comoară, desigur, dar el avea 581 


obiective pe termen lung. Şi nu avea cum să-i lipsească 
ceea ce nu i-a aparținut niciodată. Şi nu era ca şi cum ar fi 
plătit pentru asta. 


Închise din nou telefonul şi compuse un mesaj text pe 
celălalt telefon, după care îl trimise. 


La unsprezece mii de metri deasupra 


statului Nebraska, la trei rânduri în spatele lui Plato, în 
scaunul 4A, un telefon dat pe modul silențios vibră o dată 
în buzunar, un tremur mecanic solid pe mușchiul unei 
coapse. Al cincilea dintre cei şase mexicani dispensabili 


scoase telefonul şi se uită la ecran. Era tipul care condusese 
la 


aerodrom maşina în care se aflase Plato. I-l arătă 
bărbatului de lângă el, din scaunul 4B, care era al şaselea 
dintre cei şase şi care stătuse cu el mai devreme pe scaunul 
din faţă al camionetei. Ambii bărbaţi încuviinţară dând 
din cap. Niciunul nu spuse nimic. Nici măcar nu zâmbiră. 


Amândoi erau mult prea încordaţi. 
Mesajul spunea: Acfionafți. 


Un minut mai târziu, Reacher auzi maşina lui Holland în 
liniştea îngheţată. Auzi murmurul jos al motorului şi 

molatic al pneurilor pe gheaţă. Apoi motorul oprindu-se cu 
un oftat, portiera trântită şi zgomotul bocancilor lui 
Holland pe zăpadă. Auzi uşa de la intrare 


deschizându-se şi-şi imagină că simte valul de aer rece 
venind de afară. Auzi paşii lui Holland pe coridor, după 
care omul sosi şi umplu cadrul uşii, gârbovit şi înfrânt, ca 
şi cum ar fi ajuns într-adevăr la capătul a ceva. 


— Eşti sigur? întrebă Holland. 

— Nicio îndoială în privinţa asta, spuse Reacher. 

— Pentru că uneori mai pot fi în viaţă. 

— Nu de data asta. 

— Să verificăm? 

— N-are rost. 

— Ce-a fost? 

— Nouă milimetri, între ochi. La fel ca la ceilalţi doi. 
— Ceva lăsat în urmă? 

— Nimic. 

— Deci, nu suntem mai aproape. Încă nu ştim cine e. 
Reacher încuviinţă cu o mişcare a 


capului. 


— Dar ştiu cum putem afla, spuse el. 

— În curând o să ningă din nou, spuse Reacher. Pista o să 
se acopere iar de zăpadă şi motocicliştii nu mai sunt acolo 
ca s-o curețe. Vremea e imprevizibilă, deci timpul e scurt. 
Prin urmare, Plato e pe drum, probabil chiar acum. 
Pentru că 


trebuie să-şi scoată bijuteriile de-acolo înainte ca vânzarea 
să se perfecteze. 


Probabil c-o să-l tragă pe sfoară pe rus şi-o să ia şi o parte 
din metamfetamină. Poate chiar cea mai mare parte. Are 
un avion mare. Bănuiesc că i-a spus omului său să 


fie acolo ca să-l ajute. Aşa că omul va părăsi perimetrul la 
un moment dat şi se va duce acolo. Poate foarte curând. 
Noi trebuie doar să ajungem acolo înaintea lui. 


Ne ascundem undeva şi vedem cine apare. 
O să intre direct în braţele noastre. 

— Aşa crezi? zise Holland. 

— Sunt sigur. 

— S-ar putea să aşteptăm acolo ore în şir. 
— Nu cred. Plato trebuie să intre şi să 


iasă. Nu-şi poate permite să rămână blocat de furtună. Cu 
un avion mare la sol, fără 

facilități corespunzătoare, riscă să-l prindă 
începutul verii aici. 

— Şi de ce fel de ajutor ar avea nevoie, mă rog? 
— Trebuie să fie ceva. 

— O să-şi aducă oameni cu el. În 


definitiv, nu trebuie decât să urce şi să 


coboare o scară. 

— Nu cumperi un câine ca să te-apuci să 
latri singur. 

— Eşti sigur? 

— Vor ateriza cu ditamai avionul în 
mijlocul pustietăţii. Cineva s-ar putea să 


audă. Orice se poate întâmpla. Un polițist local e 
întotdeauna util. 


— Şi trebuie neapărat să ne-ascundem acolo? E foarte frig. 
— Frig? zise Reacher. Asta nu-i nimic. 


Holland se gândi un minut. Reacher îl urmărea cu atenţie. 
Gura lui Holland se mişca pe tăcute şi ochii îi jucau în 
stânga şi-n dreapta. Începu fără tragere de inimă, apoi 
intră direct în subiect: 


— Bine, spuse el. Hai să mergem. 

Trei fără cinci dimineața. 

Încă o oră. 

Holland se aşeză la volan. Maşina lui fără 
însemne era caldă încă. Drumurile erau tot 585 


îngheţate şi pustii. În toiul nopții, în miezul iernii, în 
mijlocul pustietăţii. Nu mişca nimic în afară de vânt. 
Trecură de capătul străzii lui Janet Salter. Era părăsit. 
Holland stătea aplecat peste volan, prins cu centura de 
siguranță de scaun, cu 


fermoarul gecii tras, materialul ţeapăn al acestuia 
stingherindu-i mişcările. Reacher stătea tolănit în scaunul 
pasagerului, fără 


centură, cu haina deschisă, cu poalele trase în față, cu 
mănuşile scoase şi mâinile în buzunare. Gerul erodase şi 
uscase făgaşele de pe drum. Roţile din faţă 


ţopăiau uşor în stânga şi în dreapta. 


Lanţurile din spate huruiau şi zornăiau. 


Luna era sus pe cer, aproape plină, palidă 
în spatele panglicilor zdrenţuite ale norilor înghețați. 


— Cât timp ar trebui să rămâneți detaşaţi pe perimetru? 
întrebă Reacher. 


— Nu e un timp prestabilit, răspunse Holland. O să fim 
anunțați de directorul închisorii. 


— Cea mai bună estimare? 

— Încă o oră. 

— Deci, orice poliţist apare înainte de asta e omul nostru. 
— Dac-o să vedem vreunul. 

— Eu cred că da, spuse Reacher. 

Cotiră pe vechiul drum cu două benzi paralel cu 
autostrada, îndreptându-se spre vest. Opt kilometri, nici 
repede, nici încet. 


Vânt şi gheaţă în aer. Apoi cotiră din nou spre nord, pe 
fâşia şerpuitoare lungă de treisprezece kilometri. Deodată, 
în faţa lor apăru pista de aterizare, spectaculoasă ca de 
fiecare dată, impunătoare, masivă, largă, netedă, infinit de 
lungă în lumina farurilor, la fel de curată şi de uscată. 


Holland nu încetini. Maşina troncăni la intrarea pe betonul 
luminat de lună, menținându-și direcţia şi viteza. În față 
nu era nimic altceva în afară de întunericul cenuşiu. Nicio 
lumină, nicio activitate. 


Nimic în mişcare. Nu era nimeni acolo. 


Barăcile din lemn păreau negre de la distanță, iar în 
spatele lor se profila clădirea din piatră, mai mare şi mai 
neagră. 

După două sute de metri, Holland ridică 

piciorul de pe acceleraţie, lăsând maşina să se deplaseze în 
virtutea inerţiei. Stătea tot drept în scaun, tot aproape de 


volan, tot cu centura prinsă, la fel de stânjenit în mişcări 
de materialul rigid al hainei sale. 


— Unde să las maşina? întrebă el. 

— Nu contează, spuse Reacher, care stătea în continuare 
tolănit, fără centură, cu mâinile în buzunare. 


— Ar trebui s-o ascundem. Omul o s-o vadă. Dacă vine. 
— E deja aici, spuse Reacher. 

— Ce? 

— Tocmai a sosit. 


Maşina încetini şi se opri la treizeci de metri de primul şir 
de barăci. Holland rămase cu piciorul pe podea. Nu pe 
frână. 

Maşina rămăsese în viteză. Viteza de ralanti a motorului 
nu reuşea să învingă 


rezistenţa lanțurilor de zăpadă. Maşina stătea pe loc, 
vibrând uşor, nici în mişcare, nici inertă, la limită. 


— De când ştii? întrebă Holland. 
— Sigur, de trei minute, spuse Reacher. 


Mai presus de o îndoială rezonabilă, cam de treizeci de 
minute. Retrospectiv, cam de treizeci şi una de ore. Dar 
atunci nu ştiam că ştiu. 


— Ceva din ce-am spus? 


— Lucruri pe care nu le-ai spus. Lucruri pe care nu le-ai 
făcut. 


— Cum ar fi? 


— Cel mai recent, n-ai încetinit şi n-ai stins farurile când 
am intrat pe pistă. Omul 588 


putea să fie aici deja. Dar ştiai că nu e. 
Pentru că tu eşti omul. 
— Te înşeli, spuse Holland. 


— Mă tem că nu, replică Reacher. Am stat o oră sub 
pământ mai devreme, în seara asta, şi primul lucru pe care 


ar fi trebuit să-l faci când am revenit la suprafaţă era să 
suni la casa Salter. Dar n-ai făcut-o. A trebuit să-ţi aduc eu 
aminte. A reieşit că 


era OK, pentru că omul nu ajunsese la ea în acea oră. Dar 
tu ştiai asta dinainte, pentru că tu eşti omul. De-aia nici nu 
ţi-a trecut prin cap să suni. Trebuia să te prefaci mai bine. 


Holland nu spuse nimic. 


— Am avut o discuţie cu Peterson aseară, continuă 
Reacher. A venit la opt, când credeam că la apelul de seară 
la puşcărie o să iasă un om lipsă. Eram îngrijorați. Eram 
încordaţi. M-a luat deoparte şi m-a întrebat dacă sunt 
înarmat. l-am spus că da. I-am spus că şi doamna Salter 
este. Întrebări evidente, într-o situaţie ca asta. Tu n-ai pus 
acele întrebări cu o seară înainte. 


Trebuia să le pui. 

— Poate c-am presupus, zise Holland. 
Ştiam că doamna Salter are arme în casă. 
Mi-a cerut sfatul în privinţa muniției. 

— Şi ai sfătuit-o bine. Dar trebuia să te asiguri că 
pistoalele alea nu erau încă în cutie în seara aia. Verbal, 
măcar, dacă nu şi vizual. Oricine ar fi făcut asta, în afară 


de un ins care ştia sigur că nu va fi nevoie de ele. 
Holland nu spuse nimic. 


— Chiar la început, te-am găsit 


. we 


confruntându-te cu motocicliştii ăia pe stradă. Dar, de fapt, 
nu erai în conflict cu ei, nu-i aşa? Li ascultai. Primeai 
ordinele de la ei. O predică obişnuită de zece minute. 


Plato luase o decizie. Ucide-l pe avocat, ucide-o pe Janet 
Salter. Motocicliştii transmiteau mesajul. Pe urmă ai auzit 
maşina lui Peterson în spatele tău şi ai aruncat pistolul în 
zăpadă, doar ca să-ţi oferi un motiv pentru faptul că 
stătuseşi acolo prea mult timp. Pe urmă, l-ai 


îmbrâncit pe unul dintre ei şi-ai început o încăierare. Toată 
mascarada de ochii lui Peterson. Şi ai mei, bănuiesc. Şi 
chestia aia cu aruncatul zarurilor? Era imposibil ca ei să fi 
evitat atâta timp verificările aleatorii dacă tu nu i-ai fi 
sunat ca să-i previi. Cu toţii lucraţi pentru acelaşi stăpân. 
De-aia i-ai şi lăsat să plece din oraş fără un cuvânt. 


Holland nu spuse nimic. 

— Apoi, mult mai târziu, eu şi Peterson te-am pus în 
dificultate. Ne-am înfiinţat aici tocmai când era cel mai 
sigur pentru tine să scoţi cheia din sobă. Ştiai unde e. 


Dar nu pentru că ai fi dedus. Ţi s-a spus. 


Veniseşi să pregăteşti lucrurile. Dar am coborât împreună. 
Pentru că n-ai găsit un motiv convingător să opreşti asta să 
se-ntâmple. Şi uite-asa Peterson a văzut marfa la care era 
evident c-o să 


reacționeze. Aşa că ai dat drumul la porcăria aia prin 
radio astfel încât, când l-ai ucis imediat după aceea, să 
existe şaizeci de suspecți, nu doar tu. Şi m-ai minţit şi în 
legătură cu Kapler. Ai încercat să mă duci într-o direcţie 
greşită. N-au existat zvonuri legate de bani proveniţi din 
droguri în Miami. Dac-ar fi fost, prietena mea din Virginia 
ar fi aflat de mult. 


— Puteam să-l ucid pe Peterson aici. spuse Holland. 
Atunci. Sub pământ. 


— Aşa e. Dar nu şi pe mine. Ştiai asta. Iţi era frică de 
mine. Mi-ai verificat dosarul din armată. Femeia din 
Virginia mi-a spus. 


A găsit marcajul tău pe dosar. Deci ţi-ai dat seama că 
avocatul, Peterson şi Janet Salter erau un lucru şi că eu 
eram cu totul altceva. Au fost uşor de lichidat. Ai aşteptat 
pe drum, ai dat drumul la girofar 591 


şi ai făcut semn cu mâna pe geam, iar avocatul a oprit 
imediat. De ce să nu oprească? Probabil că te ştia. Un şef 
de poliţie din districtul învecinat? Poate c-aţi şi luat micul 
dejun împreună de câteva ori. 


Iar Peterson venea după tine pe oriunde te duceai. Şi Janet 
Salter a fost probabil încântată să te vadă. Până când ai 
scos pistolul. 


Holland nu spuse nimic. 
— Trei cartuşe goale, spuse Reacher. 


Două dintre ele chiar în maşina asta, iar al treilea cules de 
pe podeaua lui Janet Salter. Bănuiesc că le-ai aruncat chiar 
în tomberoanele de gunoi de lângă secţie. Să- 


l sun pe bătrânul de la recepţie să-l rog să 
se uite? 
Holland nu spuse nimic. 


— Şi mai cred că al patrulea glonţ e chiar acum pe ţeavă, 
spuse Reacher. Glonţul meu. Intr-un pistol neidentificabil. 
Poate declarat pierdut, poate un caz nerezolvat. 


Sau poate că ţi l-au dat motocieliştii. Vrei să-ţi goleşti 
buzunarele ca să-mi dovedeşti că greşesc? 


Holland nu spuse nimic 
— Numai că glonţul o să rămână în 


camera cartuşului. Pentru că eu nu sunt ca ceilalţi trei. Ai 

şi pe urmă ai avut confirmarea de la armată. Aşa că te-ai 
purtat cu mănuşi cu mine. Aşa şi trebuie. Eu observ 
lucruri. Tot încerci să-mi faci felul de vreo trei ore. M-ai 
trimis aici, m-ai trimis colo, ai vorbit tot timpul cu mine, 
încercând mereu să-ţi dai seama cât ştiu, fără să te 
grăbeşti, aşteptând momentul potrivit. Ca acum. 


Când eram în secţie, te-ai tot frământat. 


Mai întâi n-ai vrut să mă aduci aici, pe urmă ai vrut. 
Pentru că ţi-ai zis că s-ar putea ca momentul potrivit să se 
ivească 

aici. Dar nu s-a ivit şi nici n-o să se ivească 


vreodată. Eşti un tip isteţ şi ştii să tragi cu pistolul, 
Holland, dar eu sunt mai deştept şi mai bun. Crede-mă. In 


esență, eşti doar un ţărănoi bătrân şi obosit. Nu faci faţă. 
Ca acum. Ai fermoarul tras, eşti prins în centura de 
siguranţă, iar eu nu sunt. Aş 


putea să-ţi zbor creierii înainte să apuci să 


atingi pistolul. Aşa au stat lucrurile în ultimele trei ore. Nu 
pentru că ştiam deja cu adevărat. Ci pentru că aşa sunt eu. 


Holland nu spuse nimic. 
— Dar ar fi trebuit să ştiu, spuse Reacher. 


Ar fi trebuit să ştiu de-acum treizeci şi una de ore. Prima 
dată când a sunat sirena. Era chiar în faţa ochilor mei. Nu 
puteam să 

eu să-l văd pe el. Şi doar am ştiut că va trebui să vină cu o 
maşină, pe stradă, venind din faţa casei. Din cauza 
frigului. Şi a făcut exact aşa. Şi l-am văzut. Te-am văzut pe 
tine. La un minut după ce toți ceilalți au plecat, ai apărut 
tu. Îndrăzneţ, încrezător, iute şi relaxat, cu maşina, din 
fața casei. Veniseşi s-o ucizi pe Janet Salter. 


— Venisem s-o păzesc. 


— Mă tem că nu. Revolta putea să dureze câteva ore. 
Chiar zile. Tu ai spus-o. Dar ai lăsat motorul pornit. 


Holland nu spuse nimic şi Reacher 
continuă: 
— L-ai lăsat pornit pentru că plănuiai să 


intri şi să ieşi rapid. Te-ai gândit că-ți poţi permite să 
întârzii la închisoare. Cum ai întârziat şi-n noaptea asta, 
probabil. Dar m-ai găsit în casă. Ai fost surprins când m-ai 
văzut. Aveai nevoie de timp de gândire. 


Aşa că ai zăbovit, măcinat de gânduri contradictorii. Eu şi 
doamna Salter am crezut că erai frământat de cele două 
îndatoriri conflictuale. Dar de fapt tu încercai să-ţi dai 


seama dacă aveam la centură unul dintre pistoalele 
doamnei Salter şi, în caz afirmativ, dacă puteai să 


tragi mai repede decât mine. Ai ajuns la 594 


concluzia că aveam pistolul şi că nu erai în stare să tragi 
înaintea mea. Ai hotărât să 


încerci din nou în altă zi. Sunt sigur că 
Plato a fost supărat din cauza asta. 


Probabil că era foarte nerăbdător. Dar până la urmă ai 
făcut ce ţi-a cerut. 


Holland rămase tăcut vreme îndelungată. 
Apoi spuse: 

— Ştii şi de ce, nu-i aşa? 

— Da, spuse Reacher. 

— Cum? 


— Mi-am dat seama în final. I-am văzut poza în biroul tău. 
Seamănă perfect cu mama ei. 


— Atunci, înţelegi. 
— Nu era prizonieră. Au încercat fără 


prea multă convingere s-o ascundă, dar fata era acolo de 
bunăvoie. Asta mi-a fost limpede. Cred că-i plăcea acel stil 
de viaţă. 


— Ceea ce nu o făcea mai puţin 
vulnerabilă. 


— N-ai nicio scuză. Existau alte metode de rezolvare a 
problemei. 


— Ştiu, spuse Holland. Îmi pare rău. 
— Asta-i tot? Trei morţi şi tu-mi spui că-ţi pare rău? 


Holland nu răspunse. Rămase nemișcat încă un moment. 
Deodată ridică piciorul de pe podea şi călcă acceleraţia. 

înainte. Beton uscat sub roti, motorul V-8 


mare, eşapament dublu, cuplu de torsiune din belşug, 
suspensie rezistentă, înclinare redusă, osia din spate 


rapidă, capabilă să 
atingă suta în ceva mai mult de opt 


secunde. Reacher se pomeni aruncat în spătarul scaunului. 
Erau la doar treizeci de metri de peretele lateral al barăcii. 


Nouăzeci de paşi. Atât. Peretele luminat de farurile 
puternice umplea parbrizul, venind direct spre ei. Motorul 
urla. 


După zece din cei treizeci de metri, Reacher scosese 
pistolul din buzunar. 


După douăzeci, vârâse gura ţevii în 


urechea lui Holland. Înainte de impact, îşi strecură mâna 
pe după scaunul lui Holland, ţinându-şi braţul rigid şi 
umărul blocat. 


Botul maşinii lovi ca un baros peretele din lemn. 
Airbagurile explodară. Parbrizul se sfărâmă. Roţile din 
faţă ale maşinii ricoşară de podeaua barăcii şi întreaga 
maşină se înălță în aer. Bara de protecţie din faţă lovi un 
cadru de pat şi-l împinse în soba de parafină. Soba se 
desprinse din ţevi şi se rostogoli ca un butoi, iar maşina 
căzu la sol şi-şi continuă înaintarea, lovind din nou patul şi 
strivindu-l de patul următor, de peste culoar. Bara de 
deasupra parbrizului lovi burlanul desprins al sobei, 596 


îndoindu-l cu un scrâşnet, iar capătul liber al acestuia 
hârjâi pe toată lungimea acoperişului maşinii, după care 
vehiculul ajunse pe de-a-ntregul în baracă, 


continuând să se deplaseze cu viteză, lanţurile de pe roţile 
din spate izbind şi tocând podeaua de lemn. Reacher îl izbi 
pe Holland cu bocancul în genunchi, forţândul să mişte 
piciorul de pe acceleraţie. 


Maşina strivi două paturi lipite de peretele îndepărtat şi 
ieşi la lumina lunii, aterizând dur cu botul în jos, pe 
jumătate ieşită din baracă, într-o învălmăşeală de cadre 
metalice de paturi şi panouri de placaj răsturnate. Ambele 
faruri erau stinse şi de sub capotă se auzeau tot felul de 


clănţănituri şi scrâşnete. Componentele supuse la eforturi 
şuierau, fâsâiau şi ticăiau. Peste tot în jur se împrăştiaseră 


praf şi aşchii de lemn, iar aerul îngheţat năvălea ca un 
şuvoi prin geamul spart. 


Ţeava pistolului lui Reacher rămăsese lipită de urechea lui 
Holland. 


Reacher stătea drept în scaun, prins de spatele scaunului 
lui Holland. Airbagul de pe partea lui-se umflase în 
umărul lui, după care se fleşcăise. 


— Ţi-am zis, Holland, că nu faci faţă. 
Holland nu-i răspunse. 

— Ai stricat maşina, spuse Reacher. Cum mă mai întorc în 
oraş? 


— Ce-o să faci cu mine? întrebă Holland. 

— Să facem o plimbare. Ţine-ţi mâinile la vedere. 
O să am timp din belşug pentru citit, 

spusese Janet Salter, după ce-o să se 

termine agitația asta. 

Cine seamănă vânt culege furtună. 


Coborâră din maşina distrusă în ger şi vânt şi o luară pe 
aleea îngustă ce separa cele două şiruri de barăci. Holland 
mergea înainte, urmat de Reacher care ţinea relaxat şi în 
poziţie joasă vechiul pistol de calibru 38 cu şase gloanţe. 
Era cel pe care Janet Salter îl ţinuse în buzunar atâtea ore. 


— Vorbeşte-mi despre Plato, spuse 
Reacher. 
Holland se opri, se întoarse şi spuse: 


— Nu l-am întâlnit niciodată. Totul a fost la telefon sau 
prin intermediul 


motocicliştilor. 


— E chiar atât de rău pe cât pare? 

— Mai rău. 

— Ce trebuia să se-ntâmple în noaptea asta? 

— Exact cum ţi-ai dat seama. Vine să-şi ia bijuteriile şi să 
fure o parte din 


metamfetamină. 
— Şi tu urma să-l ajuţi? 


— Da, trebuia să fiu aici. I-am adus ceva echipament şi 
cheia pentru uşă. 


— OK, spuse Reacher. 


Apoi ridică pistolul, apăsă trăgaciul şi-l împuşcă pe 
Holland între ochi. Simti în mână micul recul al armei şi 
zgomotul glonţului, care se auzi la fel cum suna de fiecare 
dată un 38 cu încărcătură de 158 


grain afară, în aerul rece şi silențios, ca un cârâit întrerupt 
în rafală, care se împrăştie peste terenul întins şi muri 
repede, neavând în ce să ricoşeze. Holland se prăbuşi cu un 
foşnet zgomotos de nailon greu şi rigiditatea hainei îl 
propti întors pe jumătate, lăsându-l întins pe un umăr şi cu 
faţa întoarsă spre lună. Treizeci şi opt de sutimi de ţol 
însemnau ceva mai mult decât nouă milimetri, aşa încât al 
treilea ochi din fruntea lui era puţin mai mare decât fusese 
cel din fruntea lui Janet Salter, dar şi faţa lui era ceva mai 
mare, aşa încât efectul general era proporțional. 


Thomas Holland, requiescant in pace. 

Corpul şefului de poliție se stabiliză. sângele începu să 
curgă şi telefonul începu să-i sune în buzunar. 

Reacher găsi telefonul la al treilea apel. 


Era în haina lui Holland, în buzunarul de la piept. Era 
călduţ. Reacher apăsă butonul verde, duse aparatul la 
ureche şi spuse: 


— Da? 
— Holland? 


Practic, un zbieret. O conexiune proastă, un zgomot de 
fond foarte puternic, accent hispanic, nazal şi deloc grav. 


Un bărbat scund. 
Plato. 

Reacher nu-i răspunse. 
— Holland? 

— Da, spuse Reacher. 


— Mai avem cincisprezece minute. Avem nevoie de lumini 
de aterizare. 


După care convorbirea încetă brusc. 


Avem? Câţi sunt? Lumini de aterizare? Ce lumini de 
aterizare? Reacher rămase 


nemişcat o secundă. Nu văzuse nicio sursă 


de curent electric pe pistă. Nu văzuse nicio lentilă de sticlă 
umflată pe lungimea acesteia. Era doar o suprafaţă plată 
din beton. Era posibil ca farurile maşinii Crown Vic să fi 
fost cele care urmau să 

îndeplinească misiunea asta, caz în care Plato o cam 
încurcase, pentru că ambele faruri se spărseseră. Dar, pe 
de altă parte, lumina farurilor nu putea să bată trei 
kilometri. Nici dacă becurile erau cu halogen şi pe faza 
lungă. 


Cincisprezece minute. 
Acum, paisprezece şi un pic. 


Reacher puse telefonul în buzunar şi apoi controlă restul 
buzunarelor lui Holland. 


Găsi cheia în formă de T de la clădirea din piatră şi un 
pistol Glock 17 vechi şi zgâriat. 


Pistolul neidentificabil. Erau paisprezece gloanţe în 
încărcător şi unul în cameră. 


Glonţul lui. 
Puse cheia şi Glock-ul în buzunar şi luă 


din tocul lui Holland un alt Glock. Pistolul oficial. Era mai 
nou. Cu încărcătorul plin. 


Îşi puse mănuşile, strânse în pumn gulerul cămăşii, gulerul 
hainei şi gulerul gecii lui Holland şi târî cadavrul în cea 
mai 


apropiată baracă. II lăsă să cadă în mijlocul podelei. După 
care se întoarse repede la maşină. 


Treisprezece minute şi ceva. 


Maşina era aplecată în spate, jumătate afară, jumătate în 
baracă. Se strecură pe lângă flancul maşinii şi prin gaura 

peretele sfărâmat. Stând pe locul în care fusese soba, 
deschise portbagajul. 


Tot felul de chestii acolo. Dar împărţite în trei categorii de 
bază: obiectele normale pentru o maşină, acolo unde 
Compania Ford Motor plănuise să le aşeze, 


echipamentul obişnuit pentru poliţişti în tăvi de plastic şi 
apoi alte lucruri aruncate peste celelalte. În prima 
categorie: roata de rezervă şi un cric-foarfecă. În a doua 
categorie: o vestă fluorescentă de trafic, patru torţe de 
semnalizare, trei conuri de trafic băgate unul în altul, o 
trusă de prim-ajutor, o lădiţă verde pentru obiecte 
mărunte, două prelate, trei role de bandă 


galbenă pentru locul crimei, o pungă cu cârpe albe, o 
casetă pentru un pistol. În a treia categorie, un colac de 
frânghie unsuroasă, un troliu cu scripeti şi trepied, cutii 
nedesfăcute cu saci de gunoi mari şi rezistenți. 


Nimic care să semene nici măcar pe 


departe cu nişte lumini de aterizare. 
Douăsprezece minute şi-un pic. 
Işi imagina scena din perspectiva 


pilotului. Un avion de linie, Boeing 737, coborând, 
apropiindu-se, având în faţă şi jos tundra întunecată, 
albastră-cenuşie în lumina lunii. Vizibilă într-o oarecare 

măsură, dar uniformă, lipsită de trăsături distinctive. 
Pilotul dispunea sigur de navigaţie GPS, dar avea nevoie 
de ajutor de la sol. Asta era limpede. Dar nu s-ar fi 
aşteptat la vreuna dintre chestiile standard aprobate de 
Administraţia Federală a Aviației. Şi asta era limpede. 
Nimic nu avea să se execute ca la carte. 


De ce ar fi avut nevoie? 
De ceva improvizat, evident. 
Nişte focuri, poate? 


Piloții de bombardiere din al Doilea Război Mondial care 
aterizau în ceața din estul Angliei erau ghidaţi de şanţuri 
paralele lungi umplute cu benzină şi cărora li se dădea foc. 
Avioanele mici care aduceau la sol agenţi secreţi în Europa 
ocupată căutau terenuri cu câte trei focuri de tabără 
aranjate în formă de L. 


Oare Holland trebuia să aprindă nişte focuri? 
Unsprezece minute şi ceva. 
Nu, nu focuri. 


Reacher trânti capacul portbagajului şi împinse cu piciorul 
resturile din spatele maşinii. Se duse în față şi îndepărtă 


cadrele de paturi încâlcite sub bara de protecţie şi aruncă 
de pe capotă bucăţile de placaj. Motorul încă mergea. 

ulei încins şi rulmențţii clănţăneau zgomotos. Se întoarse, 
deschise portiera şoferului. se lăsă pe scaunul lui Holland 
şi trecu transmisia maşinii pe Marşarier. 


Apăsă acceleraţia, maşina se smuci, 


tremurând din încheieturi, şi se trase înapoi pe traiectoria 
pe care venise. Trecu de gaura din peretele îndepărtat, 
traversă 


podeaua şi ieşi prin gaura din peretele apropiat. Ajunse pe 
sol şi Reacher roti volanul şi trecu levierul pe Mers, 


îndreptându-se spre colțul nord-estic al pistei. Colţul din 
dreapta sus, din 


perspectiva Boeingului. Frână, opri maşina, cobori şi 
deschise din nou portbagajul. de unde scoase cele patru 
torţe de 


semnalizare roşii aflate într-o tavă de plastic. Aruncă din 
mers trei dintre ele pe scaunul din dreapta şoferului şi o 
înfipse pe a patra în beton. Torta se aprinse automat şi 
începu să ardă violent. Ca un bulgăre de păpădie stacojie. 
Vizibilă de departe de la sol, probabil şi mai de departe din 
aer. 


Se urcă din nou în maşină şi se îndreptă 


spre colţul opus. Colţul din stânga sus. Nu avea faruri, dar 
lumina lunii îi ajungea. La limită. O sută de metri. Folosi a 
doua torță. 


Apoi porni să străbată porţiunea dreaptă 

de trei kilometri. Deloc distractiv. Sticla parbrizului 
dispăruse şi vântul bătea nemilos. lar maşina era lentă. Şi 
se mişca tot mai încet. Dădea senzaţia că se va opri în 
curând. Mirosea a ulei ars. Motorul zdroncănea şi vibra. 
Indicatorul de 


temperatură de la bord urca hotărât spre roşu. 
Nu era bine. 
Nouă minute şi-un pic. 


Trei kilometri ar fi trebuit să dureze două 


minute, dar maşina rănită avu nevoie de peste patru. 
Reacher înfipse a treia torță în colțul sud-vestic. În stânga 
jos, din punctul de vedere al pilotului. Se urcă din nou în 
maşină. Dădu înapoi, întoarse volanul, porni spre ultimul 
colț. Maşina începu să 


trepideze incontrolabil. Începea să-şi piardă toată puterea. 
Acum termometrul înţepenise la capătul scalei. De sub 
capotă 


ieşeau aburi şi nori groşi de fum negru. 
Incă o sută de metri. Asta mai rămăsese. 
Un singur colţ. 


Maşina parcurse cincizeci de metri şi muri. Se opri în loc şi 
refuză să meargă mai departe, şuierând inertă, exact la 
mijlocul laturii sudice a pistei. Transmisia se dusese, sau 
presiunea uleiului, sau apa, sau ceva, sau totul. 


606 
Reacher cobori şi străbătu în fugă restul distanţei. 
Înfipse ultima torță şi se dădu putin înapoi. 


Luminile stacojii din cele patru colţuri erau mult mai 
puternice decât orice 


altceva din jur. Şi, reflectându-se de troienele de zăpadă 
împinse de pluguri pe margini, erau de două ori mai 
luminoase. 


Potrivite, de pe puntea de pilotaj a Boeingului. Privind 
înainte şi în jos, dintr-un unghi oblic, nu încăpea nicio 
îndoială cu privire la forma şi poziţia pistei de aterizare. 
Maşina era întunecată şi oprită 


chiar la mijlocul marginii apropiate a pistei, dar nu era un 
obstacol mai rău decât un gard de aeroport. 


Două minute şi ceva. 
Misiune îndeplinită. 


Atât doar că Reacher se afla la trei kilometri de locul în 
care ar fi trebuit să fie şi era o noapte cam geroasă pentru 


o plimbare pe jos. Însă era destul de sigur că 


avea să fie nevoit să meargă pe jos. Era destul de sigur că 
avea să fie dus cu maşina, dacă voia, într-un timp nu foarte 
îndelungat. Poate chiar înainte să îngheţe. 


Ceea ce era bine. Atâta doar că, potrivit informaţiilor lui 

probabil ca maşina să-l ducă la clădirea de piatră ceva mai 
târziu după ce Plato va fi ajuns acolo. Ceea ce nu era bine. 
Nu era bine deloc. Şi nici pe departe ceea ce intenţionase. 


Planurile se duc pe copcă de îndată ce s- 
a tras primul foc. 


Se grăbi să ajungă prin aerul îngheţat la maşina moartă şi, 
rezemându-se de ea, privi cerul nopţii către sud. 


Și aşteptă. 
După un minut, Reacher văzu lumini 


deasupra orizontului. Ca nişte stele care nu erau stele. 
Scântei electrice punctiforme care pluteau în aer, licăreau 
şi creşteau, dansând un pic, în sus şi-n jos, dintr-o parte în 
alta. Luminile trenului de aterizare al avionului, desigur, 
apropiindu-se, cam la cincisprezece kilometri depărtare. 


Apoi văzu şi lumini sub linia orizontului. 


Mai gălbui, mai slabe, îndreptate spre sol, mai puţin 
stabile, săltăreţe şi deplasânduse mult mai lent. Faruri. Un 
vehicul rutier. 


De fapt, două, unul după celălalt pe drumul şerpuitor 
mărginit de zăpadă, venind lent spre pistă, cam cu 
cincizeci de kilometri la oră şi aflate cam la opt kilometri 


depărtare. 

Maşinile lui. 

Aproape, dar nu îndeajuns de aproape. 


Rămase rezemat de maşină în frig, 


aşteptând şi privind. 


Boeingul ajunse primul. La început mic şi silențios, se făcu 
tot mai mare şi mai gălăgios. Sosi la joasă înălţime, cu 
aripile de susţinere ample, un vârtej de căldură 


dedesubt, vaietul asurzitor al motoarelor şi fasciculele de 
lumină care sfâşiau 


întunericul. Avea botul ridicat şi trenul de aterizare jos, cu 
roţile din spate atârnând mai jos decât cele din faţă, ca 
ghearele unei uriaşe păsări de pradă gata să 


coboare brusc şi să înşface maşina 


avariată aşa cum un vultur răpeşte un miel. Reacher se 
lăsă în jos şi avionul îi trecu chiar pe deasupra capului, 
imens şi aproape suficient de aproape cât să poată 


fi atins, iar aerul răscolit şi zgomotul înspăimântător lăsat 
în urmă aproape că-l culcară la pământ. Se îndreptă, se 
întoarse şi privi peste acoperişul maşinii cum avionul pluti 
în aer parcă stând pe gânduri, o sută de metri, două, trei şi 
deodată 


ateriză hotărât cu un țipăt zgomotos de pneuri şi un 
norişor de fum negru, după 


care botul matahalei se lăsă în jos şi 609 


avionul îşi continuă înaintarea repede şi fără ezitare până 
când reversoarele intrară 


în funcţiune şi-l încetiniră într-un țipăt asurzitor. 
Reacher se întoarse cu fața spre sud. 
Cele două vehicule continuau să se 


apropie de el. Înaintau încet şi prudent pe şoseaua 
luminată de lună, prudent din cauza curbelor, a ghetii şi a 
suprafeţei înşelătoare, dar implacabil, un convoi în 
miniatură având o destinaţie în minte. 


Fasciculele farurilor se clătinau la dreapta şi la stânga, 
săltau în sus, apoi se lăsau în jos. Primul vehicul era un 
camion ciudat cu cadru deschis, cu un colac mare de 
furtun gros flexibil înfăşurat pe un mosor aflat imediat în 


spatele cabinei, urmat de o pompă încorporată într-un 
cadru pătrat din oţel, şi apoi un al doilea colac pe un alt 
mosor. Vehiculul aflat în spatele lui avea cam aceeaşi 
formă şi dimensiuni, dar în spatele cabinei se afla un 
rezervor mare şi alb, şi o cupă aflată la capătul unui braţ 


telescopic pliat şi prins de platformă 
pentru drum. 
Primul camion era vopsit în culorile companiei Shell Oil. 


Avea scris pe grilă cuvântul Isuzu. În buletinul statal 
informativ se spunea: o 

pompă Isuzu seria N şi un camion de 
degivrare furat de doi angajaţi fugari de la 
un aerodrom comercial la est de Rapid 


City. Furat la ordinele lui Plato, probabil, astfel încât 
avionul lui să poată fi realimentat din rezervorul subteran, 
pentru ca apoi să poată decola în condiţii de siguranță. 


Reacher se desprinse de flancul maşinii şi aşteptă. Farurile 
camionului cu pompa îl prinseră în raza de acoperire şi 
maşina încetini, farurile trecură scurt pe faza lungă, după 
care camionul se opri în loc. 


Preţ de o secundă, Reacher deveni 


conştient de pantalonii lui negri, de căciula kaki şi haina 
maro. Geaca era veche, dar tot arăta ca un obiect 
vestimentar din dotarea Patrulei Autostrăzii. lar Crown 
Vicul mort era parcat transversal, ca şi cum ar fi blocat 
accesul pe pistă. Şi nimeni nu foloseşte maşini Crown Vic 
simple în afară 


de forţele polițienești. Dar tipii din Rapid City ştiau 
probabil că un poliţist corupt avea să-i aştepte acolo, 
pentru că, după o scurtă pauză, camionul cu pompa se 
puse din nou în mişcare, urmat îndeaproape de maşina de 
degivrare. Reacher ridică mâna, parţial în semn de salut, 
parţial ca un semnal de oprire în trafic şi, după un 611 


minut, şedea la căldură în cabina camionului cu pompă, 
mergând pe pistă 


spre ceea ce îl aştepta la celălalt capăt. 
Trei şi douăzeci şi şapte de minute 
dimineaţa, încă douăzeci şi opt de minute. 

Capitolul 43 

Avionul efectuase manevra de taxi, 


întorsese şi parcase cât mai aproape de primul şir de 
barăci. De aproape, părea gigantic, pe înălţime, pe lățime 
şi pe lungime, în repaus temporar în mijlocul pustietăţii, 
impunător în preajma clădirilor tăcute din spatele lui, 
fâşâind şi şuierând, o prezenţă activă şi vie într-un peisaj 
pasiv şi îngheţat. Motoarele continuau să se rotească 
zgomotos şi luminile roşii de pe burta lui continuau să se 
aprindă 

intermitent, în vreme ce uşa din faţă era deschisă larg. 
Interiorul era iluminat. O 


scară din aluminiu din cele folosite de zugravi fusese 
întinsă de la cabină până la suprafaţa pistei. Părea 
subțirică, firavă şi neînsemnată în preajma avionului uriaş. 


La sol erau şapte bărbaţi. Sau un grup ce părea alcătuit 
din şase bărbaţi şi un băieţel. Nu aveai cum să-l confunzi 
pe Plato. Înalt de un metru şi cincizeci de centimetri. dar 
valoarea aceasta abstractă 


nu reuşea să redea realitatea. Avea 


greutatea, constituţia şi musculatura unui bărbat 

mişcările asemenea, dar o statură de copil. 
Nu era un pitic. Nu era o anomalie. 


Membrele, trunchiul, gâtul şi capul erau rezonabil de bine 
proportionate. Era ca un fundaş din liga americană de 
fotbal cu dimensiunile reduse cu exact douăzeci şi cinci la 


sută. Asta era tot. Era un tip dur în miniatură. Ca o 
jucărie. 

Părea să aibă undeva între patruzeci şi cincizeci de ani. 
Purta o canadiană neagră, o căciulă neagră din lână pe cap 
şi mănuşi negre. Se vedea că-i este foarte frig. Cei şase 
bărbaţi care-l însoțeau erau mai tineri. La treizeci şi ceva 
de ani, poate. 


Erau îmbrăcaţi la fel ca el. Geci negre, căciuli negre, 
mănuşi negre. Erau bărbaţi hispanici de dimensiuni 
normale, spanioli, nu indieni, nici prea scunzi, nici prea 
înalți, părând că suferă de frig şi ei. 


Camionul cu pompă ocoli şi parcă 


aproape de aripa Boeingului, iar camionul de degivrare 
parcă în spatele lui. Ambii şoferi coborâră. Nu avură nicio 
reacție vizibilă la temperatura extremă. Erau băieţi din 
Rapid City. Ştiau ce-nseamnă 


frigul. Aveau şi ei hainele potrivite. 


Amândoi erau albi, de înălțime medie şi slabi. Oameni 
obişnuiţi cu munca, cu rădăcini rurale, reduşi la 

esenţiale. Brate, picioare, capete şi trunchiuri. Probabil că 
aveau treizeci de ani, dar arătau de patruzeci. Abia plecaţi 
de două generaţii de la ţară. 


Reacher rămase în scaun un moment, la adăpost de frig, 
urmărind scena. 


Plato se mişca în interiorul unui cordon aproximativ, 
format de cei şase indivizi. 


Niciun motiv real pentru asta. Poate obişnuinţa, poate 
aparențele. Iar Plato şi oamenii lui erau înarmaţi. Cu toţii 
aveau automate Heckler & Koch MP5K atârnate de gât cu 
curele din nailon. Arme scurte şi butucănoase, negre şi 
periculoase. 


Încărcătoare cu treizeci de gloanţe. Armele se sprijineau 
semețe şi proeminente pe hainele pufoase. Paturile la 
dreapta, ţevile spre stânga. Toţi cei şapte bărbaţi erau 


dreptaci. Toţi cei şapte bărbaţi aveau şi rucsacuri. Din fâş 
negru. Rucsacurile păreau goale în cea mai mare parte în 
afară de ceva care atârna greu la fund. 


Lanterne, presupuse Reacher. Pentru 


coborârea în subteran. Şi încărcătoare de rezervă, 
probabil. Pentru arme. 


Intotdeauna era bine să le ai. Pe foc automat, treizeci de 
gloanţe ieşeau pe țeava unui MP5 în două secunde scurte. 

Pistol automat cu ţeava scurtă. Cel mai bun prieten al 
fabricanţilor de gloanţe. 


Reacher cobori din cabina camionului cu pompă, în frig şi 
vânt. Băieţii din Rapid City n-aveau nicio problemă, dar 
toți cei şapte mexicani dârdâiau serios. Pe chipurile lor se 
citea că pur şi simplu nu le venea să 

creadă. Plecaseră pe o vreme călduță 


ştiind că se îndreaptă spre un loc friguros, dar una e să 
înţelegi cuvântul şi cu totul alta să simţi pe pielea ta 
senzaţia. Arma lui Plato îi juca uşor pe piept pentru că- 


tremura din toate încheieturile. Se mişca în cercuri mici şi 
bătea din picioare. Dar era posibil ca mişcările lui să fi fost 
parțial cauzate şi de iritare. Fără doar şi poate, era 
încordat. Faţa lui tuciurie avea o expresie dură şi gura era 
strâmbată de o grimasă. 


Băieţii din Rapid City nu interpretară 
corect semnele. 


Tipul care condusese camionul cu pompa se apropie, 
desfăcu braţele şi afişă un zâmbet pe care îl considera cu 
siguranță 


plin de şiretenie. 
— lată c-am venit, spuse el. 
O afirmaţie mai mult decât evidentă. 


Plato îi aruncă o privire lipsită de expresie şi zise: 

— Și? 
— Vrem mai mulţi bani. 


Un plan, de bună seamă. Pe care era clar că-l discutase şi-l 
convenise cu partenerul său. O discuţie într-un bar. Ideea 
păruse irezistibilă, la a treia bere. Sau la a patra, îi arăţi 
fraierului prada, după care o tragi înapoi şi-i ceri mai 
mult. 


Nu se putea să dea greş. 
— Ce înseamnă „mai mulţi”? 


O engleză bună, cu un uşor accent, uşor încetinită şi 
nedesluşită din cauza feţei îngheţate şi a vuietului de avion 
din fundal. 


Soferul camionului cu pompa era obişnuit să vorbească 
peste zgomotul avionului. 


Doar lucra la un aeroport. 

— Încă o dată pe-atât, spuse el. 
— Adică, dublu? 

— Te-ai prins. 


Ochii lui Plato trecură peste trei dintre oamenii săi şi se 
opriră la al patrulea. 


Întrebă în spaniolă, frigul făcându-l să 


pronunțe cuvintele îndeajuns de lent ca Reacher să le 
înţeleagă. 


— Ştii cum să lucrezi cu echipamentul ăsta? 
— Cred că da, spuse al patrulea individ. 

— Crezi sau ştii? 

— Am mai lucrat înainte. Cu combustibilul, adică. De 
multe ori. Cu degivratorul, nu prea. N-a fost nevoie de aşa 
ceva. Dar cât de greu poate să fie? E 


doar un spray pentru aripi. 
— Da sau nu? 
— Da. 


Plato se întoarse spre băieţii din Rapid City. Îşi puse 
mâinile înmănuşate pe armă, o ridică şi-i mitralie pe 
amândoi în piept. 


Pur şi simplu. Pe foc automat. Mai întâi pe unul, apoi pe 
celălalt. Două rafale scurte, abia separate în timp. Câte 
nouă sau zece gloanţe de fiecare. Un ritm ciclic imposibil 
de rapid. Zgomot asurzitor. Un flash la gura ţevii 
dogoritor, vivace, lung de treizeci de centimetri. Un şuvoi 
neîntrerupt de carcase din alamă ejectate, care se 
împrăştiară pe jos. Cei doi indivizi se prăbuşiră într-o 
ceață de sânge ţâşnind din trupurile lor sfâşiate şi-ntr-un 
nor de fulgi din gecile lor rupte, mai întâi prima, apoi 
imediat a doua, rămânând cu nişte găuri însângerate în 
piept mari cât să bagi pumnul în ele. Căzură unul lângă 
celălalt, morți înainte să fi atins solul, cu inimile spintecate. 
Se prăbuşiră şi rămaseră 


imediat nemişcați, două movile mici de cârpe şi carne, 
aproape una de cealaltă. 

Vântul împrăştie rapid fumul de puşcă şi se stinse 
zgomotul brusc, înlocuit de vaietul motoarelor de avion, 
grav şi constant. 


La şase metri deasupra lor, pilotul se uita în jos pe uşa 
Boeingului. 


Reacher era impresionat. Rafale lungi, strâns grupate. Un 
excelent control al trăgaciului, ţintire foarte bună, iar 
ţeava nu se ridicase deloc. Şi pe deasupra cu mănuşi. Plato 
mai făcuse lucrul ăsta înainte. Nu încăpea nicio îndoială în 
privinţa asta. 


Nimeni nu spuse nimic. 


Plato îşi mişcă degetul mare, trase de piedică şi 
încărcătorul parţial golit căzu cu un clinchet pe beton. 


Apoi ţinu palma întinsă şi aşteptă. Tipul cel mai apropiat 
de el se grăbi să caute în rucsacul lui Plato şi să scoată de- 
acolo un încărcător nou. ÎL puse în palma lui Plato, care-l 
introduse în locaş, trase de el ca să verifice că fusese bine 
prins, apoi se întoarse spre Reacher. 


— Tu trebuie să fii Holland, zise el. 

— Da, spuse Reacher. 

— În sfârşit, ne întâlnim. 

— Da. 

— De ce nu e uşa deschisă şi 

echipamentul pregătit? 

Reacher nu-i răspunse. Se gândea: care echipament? 


— Fiica ta e încă sub controlul meu direct, ştii asta, spuse 
Plato. 


— Unde e? întrebă Reacher. 
— A plecat cu ceilalți. Îşi trăieşte visul. 
— E bine? 


— Deocamdată. Dar ameninţarea mea la adresa ei rămâne 
în picioare. 


— Mi s-a stricat maşina, zise Reacher. 
Echipamentul a rămas în portbagaj. 
— Unde ţi-e maşina? 

— La celălalt capăt al pistei. 


Plato nu răspunse imediat. Semnul unui şef bun. N-are 
niciun rost să te-agiţi pentru lucruri care nu pot fi 
schimbate. Se întoarse spre unul dintre oamenii săi şi-i 
spuse în spaniolă: 


— la camionul de degivrare şi adu 


echipamentul de care avem nevoie din maşina lui Holland. 


Tipul plecă spre cabina degivratorului şi Plato se întoarse 
spre Reacher. 


— Unde-i cheia de la clădire? întrebă el. 


Reacher o scoase din buzunar şi o ţinu ridicată. Plato trecu 
prin cordonul uman. 


Reacher repetă în minte două mişcări posibile. Să-i bage 
cheia în ochi lui Plato sau s-o lase să cadă şi să-i aplice un 

upercut masiv în bărbie, după care să-i frângă gâtul 
plăpând. 


Nu făcu niciuna, nici alta. Plato avea chiar în spatele lui 
cinci automate MPSK. 


Intr-o fracțiune de secundă, şaptezeci şi cinci de cartuşe de 
nouă milimetri ar fi în aer. Cele mai multe dintre ele îşi vor 
rata ţinta. Dar nu toate. 


Camionul de degivrare se urni din loc. 


Plato se apropie de Reacher. Creştetul capului îi ajungea la 
sternul lui Reacher. 


Bărbia era la acelaşi nivel cu betelia pantalonilor lui 
Reacher. Un ins mărunt. Un tip dur în miniatură. O 
jucărie. Reacher reevaluă ideea unui upercut. Proastă idee. 


Era aproape imposibil să lanseze o lovitură 


de la o înălțime atât de mică. Mai bine-i trântea vertical un 
cot în creştet. 


Sau îl împuşca. 

Plato luă cheia. 

— Acum, dă-ți haina jos, spuse el. 
— Ce? zise Reacher. 

— Dă-ţi haina jos. 

— De ce? 

— Te contrazici cu mine? 


Şase mâini pe şase pistoale automate. 


— Îţi pun o întrebare, spuse Reacher. 
— Tu şi cu mine mergem jos, zise Plato. 
— De ce eu? 

— Pentru că tu ai mai fost acolo. Niciunul dintre noi n-a 
mai fost. Eşti ghidul nostru local. 


— Pot să merg jos şi cu haina pe mine. 
— E-adevărat. Dar eşti în haine civile. 
Prin urmare, n-ai centură pentru pistol. 


Vremea e friguroasă şi haina ta se închide în faţă. Prin 
urmare, ai pistoalele în buzunarele exterioare. Sunt un tip 
deştept. 


Prin urmare, nu vreau să intru într-un mediu nefamiliar 
cu un adversar înarmat. 


— Eu sunt adversarul tău? 

— Sunt un tip deştept, spuse Plato. 

Presupunerea sigură e că toţi ceilalți îmi sunt adversari. 
— E frig, obiectă Reacher. 

— În mormântul fetei tale va fi şi mai frig, spuse Plato. 
Şase mâini pe şase pistoale automate. 

Reacher îşi desfăcu fermoarul hainei. O 


dezbrăcă şi o lăsă să cadă. Lovi solul cu un clănţănit 
înăbuşit. Pistoalele dock, Smith, cutia cu cartuşe, celularul. 
Plastic, metal şi carton. Treizeci şi patru de grade sub zero. 


Bătea vântul. Un pulover din bumbac. În câteva secunde, 
dârdâia mai rău decât oricare dintre ceilalți. 


Plato rămase nemișcat. Reacher se gândi că n-avea să 
treacă mult până când 


622 


camionul de degivrare avea să se întoarcă, iar şoferul avea 
să descrie Fordul hârbuit. 


Prin urmare, în scurt timp cineva avea să 
se uite de-a lungul şirului şi să găsească 


baraca deteriorată. In scurt timp cineva avea să caute şi în 
celelalte barăci. În scurt timp, cineva avea să înceapă să 
pună 


întrebări dificile. 

Era timpul să plece. 

— Hai să mergem, spuse el. 

Patru fără douăzeci şi şapte de minute dimineaţa. 
Încă douăzeci şi două de minute. 

Capitolul 44 


Porniră spre clădirea din piatră, şapte bărbaţi în şir 
indian, o mică procesiune ciudată. Primul era Plato, un 
metru 


cincizeci înălțime, apoi Reacher, un metru nouăzeci şi 
cinci, urmaţi de cinci dintre oamenii lui Plato, toţi cam la 
jumătatea distanţei dintre cele două extremităţi. Al şaselea 
om al lui Plato era încă la o distanţă sigură, în camionul de 
degivrare, jefuind maşină moartă a lui Holland. 


Clădirea din piatră îi aştepta tăcută şi indiferentă în 
lumina lunii. aşa cum stătuse cincizeci de ani lungi. Piatra, 
ardezia, ferestrele oarbe, hornurile, malurile şi 
ornamentele şi detaliile. 


Porticul, uşa din oţel. 
Plato vâri cheia în broască. O răsuci. 


Încuietoarea se deschise. Apoi Plato rămase nemișcat şi 
aşteptă. Reacher 


înțelese indiciul. Apăsă mânerul la un unghi de şaizeci de 
grade, precis şi fizic, ca la un seif de bancă. Trase de uşă pe 
un arc de cerc scurt. Balamalele scârţâiră. Păşi în spatele ei 
şi o deschise până la capăt, aşa cum împingi un camion. 

Stând pe loc, Plato ridică mâna cu palma în sus. Omul din 
spatele lui se apropie şi, căutând în rucsac, scoase o 
lanternă, pe care o aşeză în palma lui Plato, aşa cum o 
asistentă din sala de operaţii aşază 


instrumentele în mâna chirurgului. Plato o aprinse, o 
transferă în cealaltă mână şi pocni din degete, arătând 
spre Reacher. 


Tipul din spatele lui îşi dădu rucsacul jos de pe umăr şi, 
scoțând din el lanterna, i-o întinse lui Reacher. 


Era un Mag-lite cu patru baterii. Din Ontario, California. 
Standardul de aur de facto pentru iluminatul portabil. 


Construcţie din aliaj. De nădejde şi practic indestructibilă. 
Reacher o aprinse. Plimbă 


fasciculul prin camera de beton goală. 
Nicio schimbare. 


Locul era exact aşa cum îl lăsaseră el şi cei doi bărbaţi 
morţi cu mai bine de patru ore şi jumătate în urmă. Capul 
de scară 


circular, cele două conducte de ventilaţie neterminate ieşite 
din podea. Aerul uscat şi stătut, adierea de vânt, mirosul 
de temeri vechi, de mult uitate. 


— După dumneata, domnule Holland, 


spuse Plato. Ceea ce-l dezamăgi puţin pe Reacher. 
Rămăsese fără haină, dar îşi păstrase bocancii. Cochetase 

a-l lăsa pe Plato să coboare primul şi apoi să-i trântească 
un călcâi în cap după ce coborau vreo treizeci de metri. 


Dar, evident, aşa se gândise şi Plato. Un tip deştept. Aşa că 
Reacher cobori primul, la fel de greoi ca şi înainte. Tălpi 
de bocanc mari, paşi mici, metalul care clănţănea. 


Vaietul motoarelor cu reacţie se estompa în timp ce cobora 
şi îl auzi pe Plato emițând un şir de ordine în spaniolă: 

— Aşteaptă până se-ntoarce degivratorul şi, după ce 
instalaţi echipamentul, începeţi să alimentaţi. Deschideţi 


celelalte trei uşi ale avionului şi coborâți celelalte trei scări. 
Vezi cum funcţionează degivratorul şi află 


cât de aproape de decolare trebuie să-l folosim. Şi pune un 
om de pază la treizeci de metri spre sud. E sigura direcţie 
din care trebuie să ne facem griji. Rotiţi-vă la fiecare 
treizeci de minute. Sau mai des, dacă vreţi. Tu decizi. 
Vreau ca cel de pază 


să fie alert tot timpul, nu să moară de frig. 


Apoi Plato încetă să vorbească şi Reacher îi auzi paşii pe 
treptele de deasupra lui. 


Paşi mai mici, mai precişi. Metalul tot clănţănea, dar mai 
încet. Cele două 


fascicule de lanternă luminau în jos şi de jur-împrejur, în 
jos şi de jur-împrejur, întotdeauna în sensul acelor de 

separate pe verticală de cam şase metri şi nesincronizate. 
Reacher nu se grăbea. Era Holland acum, mai mult decât 
doar cu numele. Improviza şi spera să apară un moment 

prielnic. 


La suprafaţă, camionul de degivrare se înapoie cu 
echipamentul necesar 


îngrămădit pe locul pasagerului. Troliul, frânghia, sacii de 
gunoi. Troliul era un obiect solid din metal, cu trei picioare 
şi un braţ extensibil asemenea unui braţ de macara în 
miniatură. Era proiectat să fie fixat în partea din față a 
unei maşini, cu braţul deasupra compartimentului motor. 


Scripeţii produceau multiplicarea forţei, potrivit unor 
principii mecanice străvechi, permiţând unui singur 
operator să ridice un bloc metalic greu. 


Trei dintre oamenii lui Plato cărară troliul în buncăr şi-l 
fixară cu braţul deasupra unuia dintre puţurile de 
ventilație. Ca şi cum ar fi pescuit dintr-un butoi. Incepură 


să înfăşoare frânghia pe scripeti. Nimic nu e gratuit pe 
lumea asta. Greutate mai mare înseamnă viteză mai mică. 
Tragi un metru de frânghie şi, dacă ai un singur scripete, o 


greutate mică se va deplasa tot cu un metru, dar când se 

greutate mai mare se va mişca doar o jumătate de metru, 
iar dacă intervin trei scripeţi, o greutate şi mai mare se va 
mişca doar o treime de metru. Şi aşa mai departe. Practic, 
un troc. 


Aleseră să folosească doi scripeţi. Un echilibru între viteză 
şi capacitate. 


Tipul care condusese camionul nu zise nimic despre Ford. 


Două sute optzeci de paşi greoi. Reacher făcuse şaptezeci, 
un sfert din drumul până 


jos, şi deodată începu să accelereze. Văzu o fereastră de 
oportunitate în faţă. După 


ce instalaţi echipamentul, începeţi să 


alimentaţi, spusese Plato. Ceea ce însemna că vor fi ocupați 
un timp la suprafaţă până 


când unul dintre ei va cobori să conecteze furtunul 
camionului cu pompă la rezervorul de carburant. Cinci 
minute, poate. Posibil, zece. Iar cinci sau zece minute 
singur cu Plato jos, în subteran, puteau fi productive. 


Aşa că îşi propuse să ajungă jos cât mai repede posibil. Ca 
să se pregătească. Grăbi pasul cât putu de mult. Ceea ce nu 


însemna prea mult. 
Și nici pe departe suficient. 


Plato se menținea la aceeaşi distanţă. Ba chiar recuperă 
din ea. Pentru un om de 628 


statura lui Plato, scara elicoidală era lată, somptuoasă de-a 
dreptul. Ruptă parcă 


dintr-un film de la Hollywood. lar 


picioarele lui erau micuţe. In comparaţie cu Reacher, era 
sprinten şi agil. 


Reacher încetini din nou. Era mai bine să- 


şi conserve energia şi să evite o luxaţie de gleznă. 


Tipul care şezuse în scaunul 4A stătea cu tipul de pe locul 
4B la adăpostul 


camionului cu pompă, unde nu puteau fi văzuţi din clădire, 
nici de la geamurile de la cabina de zbor a avionului, 
invizibili şi pentru santinela aflată la treizeci de metri mai 
încolo, pe pistă. Tipul de pe locul 4A îi trimisese rusului un 
SMS: Maşina 

polițistului avariată. N-avem cum Să fugim. 

Rusul răspunsese: Vă dublez suma de 

bani. 


Tipul de pe locul 4B aruncă o privire spre camionul de 
degivrare. Insul de pe 4A îi urmări privirea. Un moto 
diesel, cam greoi, nu cine ştie ce de rapid, cu aspect 


distinctiv şi furat pe deasupra. Dar era un vehicul. 
Nu spuse nimic. 

Telefonul îi bâzâi din nou în palmă. 

Oferta rusului: Vă triplez banii. Acţionați. 

Triplarea sumei de bani însemna o avere dincolo de orice 
închipuire. Dar chiar şi asta pălea faţă de perspectiva unei 
vieţi din care Plato lipsea. 


Tipul de pe locul 4B aprobă cu o mişcare din cap. Tocmai 
adusese camionul, deci ştia că funcţionează. 


Insul de pe locul 4B scrise mesajul: OK. 
Reacher trecu prin al doilea nod al 


coloanei de oboi. Două treimi din drumul până jos. 
Sunetele individuale scoase de cele patru tălpi la atingerea 
metalului se contopeau şi fuzionau într-un cântec 
fantomatic ascuţit, care pulsa în susul şi în josul puţului şi 
oscila în aerul inert, ca o elegie pentru o tragedie pe cale să 
se întâmple. Reacher se înfioră şi continuă să 


coboare în întunecime, ţinând lanterna între degetul mare 
şi degetul arătător înmănuşate, atingând peretele cu 


celelalte degete. Deasupra lui, fasciculul lanternei lui Plato 
se sucea, ţopăia şi spinteca întunericul. Călcâiul lui 
Reacher atinse treapta cu numărul două sute. Mai avea 
încă optzeci. 


Camionul cu pompă era în esenţă un 

recentă. Pe vremuri, cisternele alimentau avioanele direct. 
In lumea modernă, 


constructorii de aeroporturi îngropau sub pământ 
rezervoarele de carburant şi 


camioane scheletice veneau pe pista de asfalt şi făceau 
legătura dintre conductele rezervoarelor subterane şi 
rezervoarele de sub aripile avioanelor. Furtunul de pe 
mosorul aflat imediat în spatele cabinei era derulat şi 
conectat la sursa din adânc, iar furtunul de pe celălalt 
mosor era derulat şi conectat la avion. Între cele două 
furtunuri era o pompă, care trăgea carburantul din 
subteran şi-l împingea în rezervoarele avionului. O 
operaţie simplă şi liniară. 


Tipii care stătuseră în avion pe locurile 4A şi 4B 
manevrară camionul cât mai 


aproape de uşa clădirii din piatră, adică 


aproximativ la jumătatea distanţei dintre rezervorul de 
sub pământ şi Boeingul însetat. Unul dintre ei luă primul 
capăt de furtun pe umăr, iar celălalt acţionă motorul 
electric care derula mosorul. Cel cu furtunul pe umăr îl 
cără în clădire şi-l introduse în al doilea put de ventilaţie, 
cel lăsat liber de băieţii cu troliul şi frânghia. 


Reacher ajunse la fund. Aceeaşi situaţie ca înainte. Se 

nici treizeci de centimetri de podeaua camerei, cu tavanul 
care-i ajungea până la mijloc, cu partea de sus a corpului 
încă în interiorul puţului, cu faţa la două degete de peretele 
curbat din beton. Plato se înghesui în spatele lui, aşa cum 
făcuse şi Holland înainte. Reacher simţi în spate ţeava 
pistolului automat. 


— Mişcă-te, spuse Plato. 


Reacher se aplecă mult în jos şi-şi vâri umerii sub tavan, 
înaintând cu greu, chinuindu-şi picioarele şi gâtul îndoit la 
nouăzeci de grade. Se lăsă în genunchi, se îndoi într-o parte 
şi se aşeză. Se târî pe un semicerc şi începu să se târască cu 
spatele înainte, într-o postură lipsită de demnitate, lent, 
greoi şi claustrofobic, sprijinit în călcâie, degete şi fund, o 
dată, şi încă o dată. 


Plato coborî de pe ultima treaptă şi păşi pur şi simplu în 
cameră. 


Făcu trei paşi încrezător şi apoi se opri, se uită în jur, cu 
spatele drept, cu un spaţiu de zece centimetri între 
creştetul capului şi tavanul din beton. 


— Unde-i marfa mea? întrebă el. 

Reacher nu-i răspunse. Era în derivă. 
Pământul îi alunecase de sub picioare. 

să fie mai bun. Mai dominant, mai puternic, mai lesne 
observat, mai avantajat. Ai credibilitate, eşti tratat cu 
respect, eşti avansat în grad mai repede, câştigi mai bine, 
eşti ales în diverse chestii. Statisticile o demonstrează. 


Câştigi lupte, ai parte de mai puţine necazuri, eşti şeful 
turmei. 


Dacă te-ai născut înalt, ai câştigat la loteria vieții. 

Dar nu şi aici. 

Aici jos să fii înalt însemna că ai tras un loz necâșştigător. 
Aici jos era o lume în care un tip 

pipernicit putea să învingă. 

— Unde-i marfa mea? repetă Plato, cu mâinile pe pistolul 
automat. 

Reacher îşi ridică mâna de pe podea şi dădu să arate într-o 
direcţie, dar deodată 


auzi două bufnituri în spate şi un plesnet, apoi altă 
bufnitură. Se răsuci şi văzu că 


cele trei pachete cu saci de gunoi fuseseră 


lăsate să cadă pe puţul de ventilaţie plus capătul colacului 
de frânghie. Obiecte pe care le văzuse înainte, în 
portbagajul maşinii lui Holland. 


— Avem de muncă, spuse Plato. Nu e 

saci, legăm sacii de frânghie şi cei de sus o ridică. 
— Câtă marfă? întrebă Reacher. 

— Avionul poate să transporte 

şaisprezece tone. 

— O să stai aici o săptămână întreagă. 

— Nu cred. Am cam zece ore la dispoziţie. 


Motociclistul o să iasă din mica lui ascunzătoare de la 
puşcărie imediat după 


ora prânzului. lar eu am aranjat cu 


directorul să-ţi ţină tot departamentul pe poziții chiar 
până atunci. Aşa că nu ne deranjează nimeni. lar o tonă şi 
jumătate pe oră ar trebui să fie posibil. Mai ales că 


ne ajuţi şi tu aici. Dar nu-ţi face griji. 

Munca mai grea e la suprafaţă. 

Reacher nu spuse nimic. 

— Mai întâi, o să luăm bijuteriile, spuse Plato. Unde sunt? 


Reacher dădu să arate din nou, dar în acel moment 
colierul de alamă montat la capătul unui furtun negru gros 
căzu chiar lângă el prin celălalt puț de ventilație. Căzu pe 
podea şi furtunul în exces se rostogoli după el, încolăcindu- 
se în jurul acestuia. 


Apoi auzi zgomot de paşi venind de 


deasupra. Clinchete şi răpăituri în puţul scării, crescând în 
intensitate, apropiindu-se. Un om cobora pe trepte. 

Alimentarea cu carburant era pe cale să 
înceapă. 

— Unde-s bijuteriile? întrebă Plato. 


Reacher nu-i răspunse. Făcea o estimare a timpului. Două 
sute optzeci de trepte. 


Undeva între două şi trei minute până la sosirea tipului cu 
alimentarea, oricât de repede s-ar fi mişcat. Şi două sau 
trei minute trebuia să fie suficient. Trecuse multă vreme de 
când Reacher purtase o luptă care să dureze mai mult de 
două sau trei minute. 


O fereastră de oportunitate. 
— Unde-s bijuteriile? întrebă din nou Plato. 
— Găseşte-le singur, răspunse Reacher. 


Zgomotul de picioare coborând treptele se auzi ceva mai 
tare. 


Plato zâmbi. Îşi trase manşeta hainei şi făcu un spectacol 
din verificarea orei la ceasul de la mână, cu mişcări încete 
şi nonşalante. Apoi se năpusti în faţă, iute şi agil, cu scopul 
de a-l lovi pe Reacher cu piciorul într-o parte. Din poziţia 
şezut, Reacher împinse piciorul lui Plato lateral şi se ridică 
în genunchi, iar Plato se îndepărtă 


poticnindu-se. Reacher pivotă în sus şi se aruncă după el. 

Dar se lovi tare cu capul de tavan, îşi zgârie nodurile 
degetelor şi se prăbuşi înapoi în genunchi. Plato se 
îndreptă după 


un pas, se apropie dansând şi trimise o lovitură de picior 
întârziată, o lovitură 


sănătoasă în partea din spate a coastelor lui Reacher. 


Apoi se îndepărtă şi zâmbi din nou. 


— Unde-s bijuteriile? spuse el. 
Reacher nu-i răspunse. Degetele îi 


sângerau şi era foarte sigur că avea pielea capului sfâşiată. 
Tavanul se prăbuşi parcă 


asupra lui. 

Plato puse ambele mâini pe automat şi spuse: 
— Ai dreptul la o singură încercare. Atât. 
Unde-s bijuteriile? 


Aşa că Reacher găsi cu ajutorul lanternei coridorul corect. 
Chiar şi de la acea distanţă, reflexiile veneau înapoi 


strălucitoare şi lugubre. Plato se apropie de ele, cu mişcări 
iuți şi săltăreţe, fără 


absolut nicio problemă, mergând chiar pe vârfuri, ca şi 
cum s-ar fi aflat afară având doar cerul deasupra capului. 


— Adu nişte saci! strigă el peste umăr. 


Reacher se târi şi luă un pachet cu saci, apoi se târî după 
Plato, şontâcăind, îngrădit în mişcări, constrâns, umilit, 

urmându-l pe omuleţ ca o maimuţă uriaşă 
înghesuită într-o cuşcă. 
Plato se afla pe coridorul cu bijuterii. 


Făcea ceea ce făcuse şi Holland. Plimba lumina lanternei 
pe lungimea raftului şi înapoi, peste aur, argint şi platină, 
peste diamante, rubine, safire şi smaralde, peste ceasuri, 
picturi, tăvi şi sfeşnice. Dar nu avea pe chip întipărită 
lăcomia sau 


uimirea. Evalua doar amploarea muncii de ambalare, atâta 
tot. 


— Poţi să începi să pui rahaturile astea în saci, spuse el. 
Dar mai întâi arată-mi prafurile. 


Reacher îl duse în cealaltă parte a 


camerei circulare, pe călcâie, degete şi fund, gârbovit şi 
respectuos, până la al treilea dintre cele trei tuneluri pline 
cu metamfetamină. Imaginea rămânea la fel de 
impresionantă. Cărămizile stivuite câte zece pe înălțime şi 
zece pe adâncime, un zid solid pe lungimea de treizeci de 
metri, nederanjat timp de cincizeci de ani, cu hârtia de 
pergament îngălbenită reflectând estompat lumina 
lanternelor. Cincisprezece mii de pachete. Peste 
treisprezece tone. 


— Asta-i tot? întrebă Plato. 

— O treime, spuse Reacher. 

Paşii de pe trepte se auzeau mai tare. 
Omul cu carburantul se grăbea. 


— O să luăm ce-i aici, zise Plato. Şi cât o mai încăpea în 
avion. 


— Am crezut că i-ai vândut-o rusnacului, zise Reacher. 
— Păi, i-am vândut-o, spuse Plato. 

— Şi cu toate astea, o iei? 

— Doar o parte. 

— E o înşelăciune. 

Plato râse. 


— Ai omorât trei oameni pentru mine şi acum te superi 
pentru că eu fur? De la un rusnac tăntălău pe care nu l-ai 
întâlnit niciodată? 


— Aş prefera să te ţii de cuvânt, atâta tot. 
— De ce? 

— Pentru că vreau ca fiica mea să fie OK. 
— A plecat de bunăvoie cu oamenii ăia. 


Și, oricum, după zece ore n-o să mai am ce face cu ea. N-o 
să mai fac niciodată afaceri aici. 


— Nici cu mine n-o să mai ai ce face, spuse Reacher. 


— O să te las să trăieşti, spuse Plato. Ai lucrat bine pentru 
mine. Cam lent, dar ai reuşit în final. 


Reacher nu spuse nimic. 

— Să ştii că-mi ţin cuvântul, spuse Plato. 
Dar nu cu ruşii. 


În spatele lor se auzi tare ultimul pas pe ultima treaptă 
metalică şi apoi primul pas mai liniştit pe podeaua din 
beton. Se întoarseră şi-l văzură sosind pe unul dintre 
oamenii lui Plato, ca toţi ceilalți înalt de un metru şaptezeci 
şi, prin urmare, adus din spate, dar nu prea mult. Avea 
automatul la piept şi o lanternă în mână. Se uita în jur, 
fără curiozitate. Doar un om care-și face treaba. Găsi 
furtunul de combustibil, îl săltă cu o mână, îl îndreptă şi-l 
scutură, trimițând unde sinuoase pe lungime ca să 


desfacă eventualele blocaje. Întrebă în spaniolă unde era 
rezervorul şi Reacher aşteptă ca Plato să traducă 
întrebarea şi abia pe urmă arătă cu lanterna spre 


coridorul relevant. Omul trase după el furtunul greu şi se 
făcu nevăzut. 


— Poţi să-ncepi să pui bijuteriile în saci, spuse Plato. 


Reacher îl lăsă să intre în comuniune cu marfa care-i era 
atât de dragă şi făcu un ocol târându-se. Nouăsprezece mii 
de litri într-un rezervor artizanal. Voia să se asigure că 
racordul se făcea în condiţii de siguranţă. Urma să rămână 
acolo jos până 


când Plato murea, ceea ce însemna un 639 


minimum de câteva minute sau un maximum de zece ore, 
aşa că prefera să 


nu-şi facă griji pentru mai multe lucruri deodată. 


ÎL găsi pe omul lui Plato tocmai când termina treaba. 
Capătul din bronz al furtunului era prins bine într-o flanşă 
din alamă sudată în peretele îndepărtat al rezervorului. 


Omul îl împinse într-o parte, apoi în cealaltă, ca să vadă 
dacă avea joc. 


Mulţumit că totul era în regulă, deschise un robinet aflat în 
partea dinspre rezervor a joncţiunii. Reacher auzi cum 
carburantul curge în furtun. Nu mult. Zece, 


cincisprezece litri. Atât. Aduşi doar de forţa gravitaţiei în 
porţiunea de furtun care stătea întinsă pe podea mai jos de 
nivelul rezervorului. Pentru restul, pompa trebuia să se 
amorseze mai întâi, apoi să soarbă 


combustibilul, să-l ridice la suprafaţă şi mai apoi să-l 
împingă în rezervoarele avionului. 


Reacher se uită atent la joncțiune. O 
singură picătură mare de kerosen se 


formase în locul în care două garnituri din textolit erau 
comprimate. Picătura se umflă şi, după o ezitare, căzu la 
podea formând o pată de umezeală. 


Atât. 

Nimic mai mult. 
Îndeajuns de sigur. 


Omul lui Plato se aplecă puţin şi se întoarse la scară ca să 
urce din nou la suprafaţă. Reacher dădu ocol camerei 
circulare şi dispăru într-un coridor care era departe de 
bijuterii şi departe de 


metamfetamină. 

Acţionaţi. Un ordin simplu şi scurt. Sau o rugăminte 
simplă şi scurtă, ori o solicitare simplă şi scurtă. Sau o 
jumătate de 


tranzacţie, simplă şi scurtă. O tranzacţie foarte 
atrăgătoare. Acţionaţi şi îmbogățiţi-vă peste măsură şi 
trăiţi fericiţi până la adânci bătrâneţi, în respectul şi 


venerația întregii voastre comunităţi. Aveau să fie bărbaţii 
care l-au lichidat pe Plato. Sfinţi. 


Eroi. Oamenii aveau să cânte imnuri şi să 
spună poveşti pe seama lor. 


Tipul de pe scaunul 4A se uită la tipul de pe scaunul 4B. 
Amândoi înghiţiră în sec. Se apropiau de momentul 
hotărâtor. Erau periculos de aproape. La treizeci de metri 
spre sud, o nouă santinelă intrase în post. 


Se uita în direcţie opusă, vigilent şi în stare de alertă. Mult 
dincolo de el, torţele continuau să ardă la capătul 
îndepărtat al pistei. La cincisprezece metri dincolo de 
coada Boeingului, a treia torţă continua să 


ardă şi ea. La cincisprezece metri de camionul de 
degivrare, în cealaltă direcţie, a patra torţă era tot un 
bulgăre de lumină 

stacojie. Luna albastră, zăpada albă, flăcările roşii. 
Ceilalți trei tipi lucrau în avion. 


Deschideau uşile, fixau scările, puneau la cale un sistem 
pentru transportarea sacilor de-a lungul unui lanţ uman şi 
apoi 


ridicarea acestora în avion şi depozitarea pe podeaua 
vechiului compartiment pentru clasa economic. 


Tipul de pe locul 4A ridică pe umăr al doilea furtun. Tipul 
de pe locul 4B acţionă 


comutatorul şi mosorul începu să se 
desfăşoare. 

Patru fără şaisprezece minute dimineaţa. 
Încă unsprezece minute. 


Reacher îl auzi pe Plato mişcându-se. Îl auzi ieşind din 
coridor în camera circulară. 


Reacher stătea pe podeaua primului tunel de legătură 
curbat. În ceea ce el numise inelul B. Ca un Pentagon în 


miniatură, dar rotund şi sub pământ. Camera centrală era 
inelul A. Apoi veneau inelul B, inelul C şi pe partea 
exterioară se afla inelul D. Toate parţial interconectate 
prin cele opt spiţe de roată drepte. Peste cinci sute de metri 
liniari de tunel. Douăzeci şi patru de joncţiuni separate. 
Douăsprezece cotituri aleatorii la dreapta şi douăsprezece 

cotituri aleatorii la stânga. Plus un total de zece băi, 
bucătării şi magazii. 

Un bârlog. 

Un labirint. 

Reacher fusese acolo înainte, iar Plato nu. 


Fără semnal de celular, oamenii lui erau ocupați la 
suprafaţă, nicio posibilitate să 


primească întăriri. 
Reacher aşteptă. 
— Holland? strigă Plato. 


Sunetul cuvântului răsună, se lovi de pereţi şi o luă pe căi 
imprevizibile, părând să vină de pretutindeni şi de nicăieri. 


Reacher aşteptă. 


— Holland? strigă Plato. Mişcă-ţi curu-ncoace. Înțelegerea 
noastră nu s-a 


încheiat. Ţine minte, o s-o schilodesc şi-o s-o mutilez şi-o s- 
o las să mai trăiască un an aşa înainte să-i fac felul. 


Reacher nu spuse nimic. 

— Holland? strigă Plato. 

Niciun răspuns de la Reacher. Cinci 
secunde. Zece. 

— Holland! 


Reacher nu spuse nimic. Marele joc la risc urma chiar 
atunci. Fix la momentul 


potrivit. Ori, ori. Trăieşti sau mori. Un ins deştept 
confruntat cu o problemă s-ar 644 


grăbi să urce scara şi să-şi trimită jos soldaţii în locul lui. 
Un ins prost ar rămâne să lupte până la capăt. 


Dar la fel ar proceda şi un individ deştept dominat de ego, 
aroganță şi sentimentul superiorității, precum şi de nevoia 
de a nu părea niciodată slab fiindcă avea doar un metru 
cincizeci în înălțime. 


Ori, ori. 

Trăieşti sau mori. 

Plato rămase pe loc. 

— Holland? Unde eşti? 

O urmă de îngrijorare în glas. 
Reacher îşi apropie gura de betonul 
curbat şi spuse: 

— Holland e mort. 


Sunetul se deplasă de-a lungul pereţilor, făcu un ocol 
complet şi ajunse din nou la el, o propoziţie rostită pe un 
ton liniştit, pretutindeni şi nicăieri, colocvială, dar plină de 
ameninţare. Reacher auzi 


picioarele lui Plato târşâindu-se pe podeaua din beton. Se 
rotea în loc, 


încercând să localizeze vocea. 

Picioarele lui Plato se opriră şi-l auzi strigând: 

— Ce-ai spus? 

Reacher se deplasă în lungul unei spiţe goale în inelul C. 
Un târâit lent şi silențios. 

Absolut niciun sunet, în afară de foşnetul materialului 
textil când turul pantalonilor atingea podeaua. Ceea ce 
oricum n-avea importanţă. Toate sunetele erau peste tot. 


Şuierau, cântau, se împrășştiau şi se deplasau. 


Reacher îşi lipi gura de perete şi spuse: 
— L-am împuşcat pe Holland în cap. Acum vin după tine. 
— Cine eşti tu? 

— Contează? 

— Spune-mi. 

— Am fost prieten cu Janet Salter. 

— Cu cine? 

— Cu martorul. Nici măcar nu ştii cum o chema? 
— Eşti polițistul militar? 

— Eşti pe cale să afli cine sunt. 

Un ins deştept ar fi fugit spre scară. 
Plato rămase. 

— Crezi că poţi să mă-nfrângi? strigă el. 
— Oare calul mănâncă ovăz? strigă 
Reacher. 

— Crezi că poţi să mă baţi aici jos? 

— Pot să te bat oriunde. 

O pauză lungă. 

— Unde eşti? strigă Plato. 

— Chiar în spatele tău, spuse Reacher. 
646 

O voce puternică, un ecou răsunător. 


Tălpi târşâindu-se grăbite pe beton. Niciun răspuns. 
Reacher se mută mai departe, pe întuneric, cu lanterna 
stinsă. II auzi pe Plato intrând pe un coridor. O spiţă 


dreaptă. Zgomotul picioarelor sale se îngustă, apoi se lărgi 
şi ţăcănitul călcâielor se auzi simultan din dreapta şi din 
stânga. 


Reacher o luă la stânga şi apoi la dreapta. 


Într-una dintre spiţele drepte. Vecină, aparent, cu cea a lui 
Plato. Zări lanterna lui Plato când trecu de gura inelului 
C. Se mişcă, se opri şi se culcă pe-o parte, îndoit într-un S, 
la gura spiţei drepte, la niciun metru de camera principală. 
Lipit de podea, ca să fie o ţintă mică. Departe de 
suprafeţele verticale, pentru că şi 


gloanţele ricoşau de pereţi, nu doar sunetele. Orice veteran 
de război ti-ar spune acelaşi lucru. Pe aleile strâmte, în 
spaţiile înghesuite, gloanţele care nu-şi ating ținta nu 
ricoşează la unghiuri fanteziste. Se mişcă tangenţial cu 


cărămizile sau piatra. Dacă te lipeşti de o suprafață dură, îi 
faci adversarului un serviciu, nu ţie. Contraintuitiv şi greu 
de rezistat unei porniri instinctive, dar adevărat. 

II auzi pe Plato oprindu-se la gura coridorului său. Văzu 
lumina de la lanterna acestuia. Stătea cu faţa spre camera 
principală. Două posibilităţi. Prima, avea să 


se întoarcă la dreapta, îndepărtându-se de tunelul în care 
aştepta Reacher. A doua, avea să se întoarcă la stânga, spre 
acel tunel. 


De-a v-aţi ascunselea. Poate cel mai vechi joc din lume. 
Tipul de pe locul 4A duse al doilea furtun în clădirea din 
piatră. Îl târî pe podea şi în jurul capului de scară şi-l trase 
în acelaşi puț de ventilaţie în care fusese deja introdus 
primul furtun. ÎL ridică din nou pe umăr şi, cu faţa înspre 
vid, îl împinse cu genunchiul până când capătul căzu în 
put. 


Apoi împinse furtunul în jos, metru după 


metru, cinci metri, zece, cincisprezece, douăzeci, ca şi cum 
s-ar fi deplasat în spate ridicându-se în mâini de-a lungul 
unei bare nesfârşite. Când aprecie că în put 


intraseră cam douăzeci de metri de furtun, se trase de sub 
el şi-l lăsă sprijinit de buză. 


ÎI îndreptă cu piciorul pe podea şi verifică 


să nu aibă bucle. 


Totul era în regulă. 

648 

În sus din rezervor, trecând prin pompă 

şi înapoi în jos, în acelaşi put. 

O operaţie simplă şi liniară. 

Acţionaţi. 

Se întoarse în frig şi-şi găsi prietenul, pe care-l întrebă: 
— Poţi să nimereşti santinela de-aici? 


Tipul de pe locul 4B se uită în jos la pistolul automat. O 
ţeavă de unsprezece centimetri. O armă excelentă, dar cu 
nimic mai precisă decât un pistol bun. Iar el dârdâia 
zdravăn. Şi nu doar de frig. 


— Nu, spuse el. 


— Atunci te apropii pe furiş de el. Dacă te vede, îi spui că 
te-ai dus să-l înlocuieşti. 

Tine-l de vorbă. Eu o să-i împuşc pe ceilalţi de îndată ce ies 
de-aici din avion. Aştepţi până mă auzi pe mine trăgând şi 
apoi îi vii de hac. 


Tipul de pe locul 4B nu spuse nimic. 


— Pentru mama ta. Şi pentru surorile tale. Şi pentru 
fiicele pe care-o să le ai întro bună zi. 


Tipul de pe locul 4B nu spuse nimic. Se întoarse şi o luă 
spre sud. Încet la început, apoi mai repede. 


Plato o luă la dreapta. Departe de locul în care aştepta 
Reacher. O dezamăgire. Sau 649 


poate că nu. Poate era doar o întârziere şi, în cele din 
urmă, un avantaj. Pentru că 


lumina lanternei scădea şi creştea, apoi iar scădea şi 
creştea în intensitate, încet, regulat şi ritmic. Ceea ce-i 
spunea lui Reacher că Plato mergea lent pe 


circumferința camerei, în sens invers acelor de ceasornic, 
luminând pe rând câte un coridor, oprindu-se, verificând 


atent, apoi mergând mai departe. Nicio pierdere netă. În 
definitiv, într-un spațiu circular, a te roti la dreapta era în 
ultimă instanţă 


acelaşi lucru cu a te roti la stânga. Iar rotirea în sens invers 
acelor de ceasornic era mai bună decât în sensul acelor de 
ceasornic. Mult mai bine. Dintr-un număr de motive, care 
erau pe cale să devină 


clare. 

Pentru Plato, mai ales. 

Reacher aşteptă. 

Fasciculul lanternei se mişcă mai 
departe. 

Deodată, de sus, Reacher auzi nişte 


sunete firave. Nişte uruituri scurte, estompate. Patru la 
număr. Îndeajuns de slabe ca să se apropie de punctul în 
care să 


nu mai poată fi auzite deloc. Poate că 

motorul de pornire al camionului cu pompă 
începuse să se rotească. Poate camionul de 650 
degivrare. Poate ceva ce avea legătură cu avionul. 
Poate nimic. 

Dar dacă Reacher ar fi fost forţat să 

ghicească cel mai rău caz, le-ar fi 

identificat drept trei rafale trase cu pistoale automate. 
Din care la suprafaţă erau şase. 

Plato le auzi şi el. Lanterna lui se opri pe loc. 
Tăcere. 

Nimic mai mult. 

O lungă aşteptare. 


Apoi fasciculul lanternei se mişcă mai departe. 


Reacher îl văzu pe Plato din spate prin a cincea spiţă 
circulară, la jumătate de metru de scară. Era la douăzeci 
de paşi distanţă. În sens opus. Raza luminoasă a lanternei 
sale era perfect orizontală în coridorul de vizavi de cel în 
care se afla Reacher. 


Acesta îşi mişcă braţul drept. ÎI îndoi la spate, pregătindu- 
se. 


Plato continuă să se mişte în acelaşi sens şi la fel de încet. 
Corpul lui era îndreptat în faţă, în timp ce parcurgea un 

circuit perfect. Îşi ţinea capul întors. Se uita la dreapta la 
un unghi de nouăzeci de grade 651 


de-a lungul fiecăreia dintre spiţele radiale. 


Ţinea lanterna în mâna stângă, fasciculul trecându-i pe 
lângă corp. Ceea ce însemna că ţinea arma în mâna 
dreaptă. Pistolul automat era prins cu cureaua în jurul 
gâtului. Ceea ce însemna că vârful ţevii era orientat spre 
stânga, ceea ce era 


fundamental greşit pentru un dreptaci care parcurgea un 
cerc în sens contrar acelor de ceasornic. Ţeava pistolului 
era orientată 


spre interior în loc să fie spre exterior. O 


greşeală gravă. Pentru corectarea ei în grabă, ar fi fost 
nevoie de o flexare incomodă a cotului şi de o manevră 


complicată cu cureaua de prindere. 

Reacher zâmbi. 

La urma urmelor, nu era un individ atât de deştept. 
Plato continua să se apropie. 

Încă un sfert de cerc. Încă două spiţe. 

O spiță. 


Deodată, se auzi o vibraţie în furtunul conectat la 
rezervorul de carburant. Pompa de la suprafață începuse 
să funcţioneze. 


Reacher auzi şuierul lichidului în timp ce pompa se 
amorsa, creând vidul necesar pentru a trage carburantul 
din rezervor. 


Apoi se auzi un fâsâit de aer din rezervorul 652 


care începea să se golească, la început slab, apoi mai 
puternic. 


Fasciculul lanternei se mişcă mai 
departe. 
Sosi. 


Se plimbă prin tunelul lung, concentrat imediat deasupra 
formei ondulate a lui Reacher. Dar lumina împrăștiată de 
lentilă 


îl găsi. Plato încremeni la niciun metru distantă. Doar o 
fracțiune de secundă. 


Reacher simţi momentul. Şi îl folosi ca să- 
şi arunce brațul în față. 

Ca o aruncare disperată din fundul 
terenului, în timp ce adversarul aleargă 


victorios spre bază. Lanterna Mag-lite avea cam patruzeci 
şi cinci de centimetri. Aliaj greu, patru baterii D. Rizuri 
încrucişate pe corp. Priză excelentă. Acceleratie feroce. 


Balans formidabil. Muşchi, furie, mânie. 
Geometrie şi fizică. 


Lanterna lui Reacher îl lovi pe Plato cu fundul direct în 
frunte. O lovitură 


zdravănă. Reacher se roti pe şold şi, folosindu-și picioarele 
pe post de seceră, îl doboriî pe Plato, care căzu lat la podea. 


Reacher se rostogoli pe spate, se roti pe cealaltă parte şi 
apoi se rostogoli deasupra lui Plato. 

Şi lumea îşi schimbă din nou orientarea. 


Acum orizontala era verticală, iar verticala era orizontală. 
Nu mai era un dezavantaj să fii înalt. De fapt, dimpotrivă. 
Pe podea, cel mai solid câştigă întotdeauna. 


Reacher începu să aplice lovituri 
puternice în faţa lui Plato, una, două, trei, 


cu forță şi răutate. Apoi puse mâna pe H&K, la fel ca 
Plato, şi cei doi începură să 


tragă cu disperare de armă. Plato era puternic. Incredibil, 
fenomenal de puternic pentru un om de statura sa. Şi 
insensibil la durere. Reacher trăgea cu stânga de armă 


şi cu dreapta continua să expedieze 
lovituri în capul lui Plato. Patru, cinci, 


şase, şapte. Plato se sucea şi se zvârcolea, când în stânga, 
când în dreapta. Reacher era deasupra lui, înăbuşindu-l, 
cu toate cele o sută cincisprezece kilograme ale sale, dar 

era în pericol să fie răsturnat. 


Plato mârâia şi muşca, îndoindu-se şi cabrându-se. 
Reacher îşi propti podul palmei sub nasul lui Plato şi 
începu să-i izbească ţeasta de beton, unu, doi, trei. 


Apoi patru. 
Niciun rezultat. 


Plato începu să-l lovească pe Reacher în vintre, 
zvârcolindu-se ca şi cum ar fi înotat pe spate. Reacher 

automat şi, dându-se într-o parte, aplică o lovitură de 
dreapta în coastele lui Plato. 

Acesta tuşi o dată, tuşi a doua oară şi pe buze îi apăru o 
spumă de sânge. Se ridică 

brusc din mijloc şi încercă să-l lovească pe Reacher cu 
capul. Reacher îşi aşeză palma gigantică peste dinţii în 
mişcare ai lui Plato şi-l izbi cu capul de podea. 


Ochii lui Plato rămaseră deschişi. 


Apoi, deodată, un şuvoi zgomotos de 


lichid, năvălind în forță, implacabil. Ca un furtun de 
pompieri. Ca zece furtunuri de pompieri. Ca o sută. Ca o 
cascadă. Violent. 


Duhoarea de kerosen. Reacher îşi ţinu mâna stângă pe 
armă şi bâjbâi cu dreapta până găsi lanterna lui Plato, 
apoi îşi propti cotul în beregata lui Plato şi îndreptă 


fasciculul în direcția sunetului. 


Lichidul se scurgea din putul de ventilaţie mai apropiat. O 
curgere torențială, ca la o inundație. Sute şi sute de litri. 
Un potop. 


Se lovea de beton, ricoşa şi se împrăştia pentru a se întinde 
apoi pe suprafaţa podelei. Ca un lac. Ca o maree. În câteva 
secunde, podeaua era îmbibată. Aerul era plin de vapori. 
Lumina lanternei dansa, tremura şi înota printre ei. 


Kerosen. 
Carburant de avion. 

Şi venea întruna. Ca de la un robinet uriaş. De neoprit. Ca 
un dig rupt de ape. 


Împroşcând, împrăştiindu-se, năvălind, udând totul. Plato 
se suci, se zvârecoli şi îşi eliberă gâtul de sub cotul lui 
Reacher şi spuse: 


— Ce mama dracului e asta? O scurgere? 
— Nu e o scurgere, spuse Reacher. 
— Atunci ce e? 


Reacher urmărea scurgerea neîncetată şi plină de forță. Şi 
pulsatorie. Era pompa de la suprafaţă, care funcţiona la 
întreaga capacitate. Două furtunuri în acelaşi put. 


Unul în sus, altul în jos. Unul golea rezervorul, celălalt, cu 
gura larg deschisă, răsturna conţinutul înapoi în subteran. 


— Ce este? întrebă Plato. 


— E o înşelăciune dublă, spuse Reacher. 


Capul îl durea deja din pricina vaporilor şi simţea 
înţepături în ochi. 


— Ce? zise Plato. 


— Rusnacul i-a cumpărat pe doi dintre oamenii tăi. Eşti 
scos din afaceri. 


— şi închipuie că pot să mă-nece? 
— Nu, spuse Reacher. Nu vor să te înece. 


Nu exista nicio posibilitate să facă aşa ceva. Aria podelei 
era prea mare. Cei aproape douăzeci de mii de litri aveau 
să 

se ridice abia la vreo cinci centimetri înălțime. 
— Au de gând să te ardă de viu, spuse el. 

— Prostii! zise Plato. 

Reacher nu spuse nimic. 

— Cum? spuse Plato. O să arunce un 

chibrit prin puţul scării? Se stinge în zbor. 


Reacher nu spuse nimic. Plato se ridică în genunchi. Din 
nasul spart curgea sânge. Şi pe gură îi ieşea sânge. Avea 
dinţii zdrobiţi. 


Un ochi era închis. Ambele sprâncene erau tăiate. 
Puse mâinile pe H&K. 

Apoi le ridică. 

Reacher aprobă cu o mişcare a capului. 


— Nici să nu te gândeşti, spuse el. Cu focul de la gura 
ţevii? Când ai vaporii ăştia în aer? Vrei să-i ajuţi să-şi facă 
treaba? 

— Şi cum au de gând s-o facă? întrebă 

Plato. 


Reacher nu spuse nimic. Se gândea. Îşi imagina scena de la 
suprafaţă, derulând opţiunile în minte. 


Vezi ce văd ei. 

Fii ca ei. 

Nu un chibrit. 

Plato avea dreptate. 

Un chibrit avea să se stingă. 

Tipul de pe locul 4B porni motorul camionului de 
degivrare, roti volanul şi o luă spre est, către colțul din 
dreapta sus al pistei. Cincizeci de metri. Patruzeci. 


Treizeci. Douăzeci. Roti din nou de volan şi coti într-un 
cerc strâns, iar tipul de pe locul 4A sări din cabină, se 
aplecă şi apucă de bază torţa de semnalizare, scoțându-i 
vârful înfipt în beton. O tinu departe de corp şi se urcă din 
nou în camion, lăsând uşa deschisă şi ţinând braţul cu 
torta întins, în curentul de aer. Flacăra se făcu mai 
puternică, pâlpâi şi fumegă, dar nu se stinse. Camionul 
gonea înapoi. Cincizeci de metri. Patruzeci. Treizeci. 


Potopul continua neabătut. Părea că nu se mai termină. 
Lichidul curgea şi se împrăştia zgomotos. Putul de 
ventilaţie era ca un robinet de cadă mărit de o sută de ori. 
Reacher stătea în genunchi. Pantalonii i se îmbibaseră. 
Stratul de kerosen era deja gros de un centimetru. Vaporii 
denşi le îngreunau respiraţia. 


— Ce facem? întrebă Plato. 

— Cât de repede poti să urci pe scări? 
Plato se ridică în picioare. 

— Mai repede ca tine, spuse el. 

Erau față în faţă, nas în nas, Reacher în genunchi, Plato în 
picioare. 


— Nu cred, zise Reacher. 
O să am timp din belşug pentru citit după 


ce-o Să se termine agitația asta. 


Reacher expedie upercutul din genunchi. 


O lovitură colosală, primitivă. primordială, pornită tocmai 
din centrul pământului, pulsând prin betonul ud, prin 
coapsă, prin şold, prin tors, prin umăr, prin braţ, prin 
încheietură, prin pumn, fiecare muşchi şi fiecare fibră 
zvâcnind o singură dată, unda propagându-se rapid într-o 
armonie şi o succesiune propulsivă perfectă. 


Impactul îi zdrobi falca lui Plato, iar capul acestuia se 
dădu brusc pe spate ca al unei păpuşi de cârpe. Rămase 
nemișcat o 


fracțiune de secundă şi apoi se prăbuşi greoi, pe verticală. 


Reacher era aproape sigur că individul murise la contactul 
cu podeaua. 


Dar numai o certitudine absolută l-ar fi mulţumit. 


Aşa că îşi lipi palmele de urechile lui Plato şi-i suci capul 
într-o parte, apoi în cealaltă parte, până simţi că vertebrele 
se desprind, dar nu încetă să-i sucească gâtul decât când 
nu mai avu nicio îndoială că şi măduva spinării se 
secţionase. 

Potopul continua să se reverse agitat şi torențial. Camera 
rotundă, cândva inertă, uscată şi străveche, era îmbibată 
de o duhoare chimică şi clocotea de vapori. grosimea 
păturii de carburant crescând subit la peste doi centimetri, 
cu valuri mici şi repezi năpustindu-se radial dinspre 
volbura înspumată formată sub gura 


conductei. 

Cu siguranţă că toată lumea se teme de 
moarte, îi spusese Janet Salter. 
Depinde ce formă ia, îi răspunsese el. 
O luă la fugă. 


Străbătu podeaua în genunchi, îşi aplecă 


umerii şi-şi vâri capul în putul scării, apoi se târî, se agăță 
de ce se nimerea şi reuşi să se ridice în picioare. Se înclină 
către stâlpul central şi urcă treptele câte trei deodată, 
galopând nebunește, mâna 


stângă alunecându-i în sus pe stâlp, dreapta bâjbâind 
frenetic pe zid, 


valorificând orice prilej de a mai câştiga o secundă. 
Zgomotul paşilor pe treptele metalice era înecat de vuietul 
cascadei de carburant de jos. Continuă să urce, câte trei, 
câte patru trepte deodată, fără să 


respire, anaerobic, sus, sus, tot mai sus, învârtindu-se iar şi 
iar, fără să mai numere, doar alergând, urcând, agitându- 
660 


se, chinuindu-se şi aruncându-se către suprafaţă. 
Camionul de degivrare opri pe loc, 


întoarse la 180 de grade, dădu înapoi şi se îndreptă. Direct 
în spatele lui, clădirea din piatră. Direct în faţa lui, pista de 
aterizare. 


Tipul de pe locul 4A cobori şi alergă adus de spate, ţinând 
întins braţul în care avea torţa. Se opri în uşă, se întoarse 
şi tinu torta în spate apoi, după o secundă, o azvârli cu 
boltă, cu o mişcare amplă a braţului. Torța se rostogoli ca 
un foc de artificii roz-strălucitor şuierând prin aer. 


Se lovi de buza neterminată a puțului de ventilaţie şi, 
rostogolindu-se încă o dată, căzu în hău, dispărând din 
vedere. 


Patru fără cinci dimineaţa. 
Șaizeci şi una de ore scurse. 

Capitolul 46 


A fost nevoie să treacă patru zile înainte ca locul să se 
răcească suficient pentru a putea fi inspectat. În acel 
moment, se formase o coadă lungă de agenţii care aşteptau 
să ia parte la vânătoare. Primii ajunşi la locul faptei au fost 


cei de la Homeland Security, apoi cei de la forţele aeriene, 
FBI, Patrula Autostrăzii şi un grup de anchetatori 
specializaţi în incendii, convocați de guvern. Incidentul 
stârnise un interes intens. Primii care-l observaseră 


fuseseră cei de la Comandamentul Nord-American al 
Apărării Aeriene. Sateliții lor văzuseră o pată de căldură 
radiantă având o temperatură uluitoare, iar computerele 
lor o interpretaseră fie ca pe o lansare, fie ca pe o lovitură 
a unei rachete. 


Echivalentele lor ruseşti văzuseră acelaşi lucru, în câteva 
secunde, Casa Albă vorbea la telefon, dând asigurări şi 
primind la rândul ei asigurări. Da, existau silozuri cu 
rachete în Dakota de Sud, dar nu în acel loc. Pe de altă 
parte, nicio rachetă 


rusească nu fusese lansată spre America. 

securizeze un perimetru larg. Prin acel perimetru s-au 
strecurat pe rând agenţiile aflate în aşteptare. Au înfiinţat 
baze operaţionale la o distanţă de opt kilometri. 


Au trimis patrule înainte, atât de aproape cât au îndrăznit. 
Apoi, din oraşul apropiat Bolton a venit vestea privind un 
nor toxic ciudat purtat de vântul ce bătea dinspre vest. 
Patrulele au fost retrase. Au fost distribuite materiale de 
protecţie. La Bolton au fost detaşaţi doctori. Simptomele 
raportate erau derutante. Era ca şi cum o doză mică de 
drog psihoactiv fusese 


administrată întregii populaţii. Se vorbea de euforie şi stări 
de excitație temporare, precum şi tulburări ale somnului şi 


creşterea apetitului sexual. Aerul a fost analizat. Nu s-a 
ajuns la nicio concluzie. 


Vântul suflase cu putere zile în şir, tocmai din Wyoming. 
Nu s-au raportat simptome similare în partea estică a 
statului. 


Patrulele s-au apropiat din nou. 


Prima descoperire a fost un vehicul 


avariat aflat la circa şase kilometri spre sud de epicentru. 
Era un camion de 


degivrare a avioanelor raportat ca fiind furat de la un 
aerodrom comercial de la est de Rapid City. Părea să fi 

vechiul drum districtual ce pornea de la acel loc. Drumul 
fusese înzăpezit şi cu suprafaţa accidentată. După toate 


aparențele, camionul derapase de pe drum şi se rostogolise 
de cel puţin două ori. Era un vehicul greoi şi instabil. 


În apropiere, au fost găsite două 


cadavre. Doi bărbaţi neidentificaţi de origine hispanică, în 
costume negre 


cumpărate aparent din Mexic, peste care aveau geci de 
iarnă nou-nouţe. Bărbaţii prezentau răni perimortem 
grave, cauzate probabil de accident, dar muriseră de frig, 
posibil după ce se târâseră de sub 


vehiculul avariat. Amândoi aveau arme de foc automate 
procurate ilegal. Cu una dintre arme se trăseseră trei 
gloanţe, iar cu cealaltă, nouă. Odată cu această veste, 
Biroul pentru Alcool, Tutun şi Arme de foc s-a înscris pe 
lista de agenţii în aşteptare. 


Patrulele se apropiaseră şi mai mult. Pe la mijlocul celei 
de-a doua zile, bazele operaţionale din avangardă se 
mutaseră la limita sudică a vechii piste de aterizare a 
forţelor aeriene. În acea nouă poziţie au descoperit o 
maşină de poliţie fără 


însemne, complet avariată. Localnicii au identificat-o fără 
dubii ca aparținând departamentului de poliție din Bolton. 

înregistrată pe numele şefului de departament Tom 
Holland. Acesta 


dispăruse în noaptea incendiului. 


Dezordinea pusese stăpânire pe 


departament, care avea de rezolvat trei omucideri recente, 
una dintre victime fiind chiar adjunctul şefului Holland, 
Andrew Peterson. 


Un pompier cu spirit de observaţie a găsit tecile a două 
torţe de semnalizare rutieră, câte una în fiecare colț al 
pistei, aparent plasate judicios. Ceea ce sugera 


posibilitatea unei aterizări neautorizate pe timp de noapte. 
Niciun plan de zbor nu fusese înregistrat la Administraţia 
Federală 


a Aviației. Dar, cu ajutorul binoclurilor, unii agenţi 
susțineau că văzuseră o epavă 


contorsionată chiar la sud de epicentru, care ar fi putut fi 
sau nu resturile unui avion de linie de mari dimensiuni. 
Odată cu această veste, Comitetul pentru Siguranţa 
Transportului Naţional s-a înscris, la rândul său, pe lista 
de aşteptare. 


La mijlocul celei de-a treia zile, sateliții Apărării Aeriene 
au arătat că perimetrul exterior se răcise la douăzeci şi 
unu de grade. Patrulele s-au apropiat. Perimetrul exterior 
părea să aibă un diametru de o sută de metri. Era clar că 

de foc explodase, arsese şi se stinsese, dar fusese de scurtă 
durată în comparație cu incendiul principal. Teoreticienii 
incendiilor începură să ruleze simulări pe laptopurile lor. 
O inspecţie atentă a zonei din 


interiorul perimetrului a găsit avarii cumplite. Era un 
schelet carbonizat şi contorsionat din aluminiu despre care 
cei de la Siguranţa Transportului Naţional susțineau că ar 
fi fost rămăşiţele unui avion de linie, posibil un Boeing, cel 
mai probabil un 737. 


Patrulele au pătruns într-o lume moartă 


de fragmente răsucite fumegânde, unele din fier, altele din 
oţel, unele provenind poate de la un vehicul, altele, mai 
mici, probabil de la nişte arme. Peste tot în jur erau resturi 
de la avion. Nu s-a făcut nicio încercare de cuantificare a 
rămăşițelor umane. Ar fi fost o sarcină fără speranţă. 


Ţărână în ţărână, cenuşă în cenuşă, 
literalmente. 
Singura structură rămasă cât de cât 


intactă era un mic buncăr din beton, construit să arate ca o 
casă din piatră. 


Forţele aeriene au revendicat proprietatea. 


Planurile originale se rătăciseră, dar se ştia la nivel 
anecdotic că fusese construită 

standardelor pentru construcţii rezistente la explozii, 
valabile la acea dată. Rezistase bine. Acoperişul era 
deteriorat. Betonul din interior era ciupit, sfărâmat pe 
alocuri şi calcifiat, dar rămăsese rezonabil de solid. 


Erau trei puțuri circulare care coborau prin podea. S-a 
presupus că pe vremuri ar fi existat nişte burlane din oţel 
pentru două 


conducte de ventilaţie şi o scară în spirală, făcută probabil 
tot din oţel, dar acestea se topiseră mai întâi şi apoi se 
vaporizaseră. 


Ceea ce demonstra, potrivit specialiştilor în incendii, că 
focul izbucnise în subteran. 


Imbrăcaţi în costume de protecţie, 


specialiştii au fost lăsaţi în jos pe o adâncime totală de 
şaizeci şi patru de metri în pământ. Au găsit o succesiune 
de tuneluri şi încăperi, beton ciupit, spart şi calcifiat, ceva 
cenuşă care se poate să fi provenit de la ceva organic şi, 
uluitor, mai bine de o mie de diamante intacte. 


Specialiştii în incendii s-au instalat la secţia de poliţie din 
Bolton şi şi-au conectat laptopurile wireless la 
calculatoarele puternice de la biroul lor principal. Au 


început să lucreze. Au trasat modele tridimensionale ale 
instalaţiei subterane. Au emis câteva presupuneri şi 667 


supoziţii. Aflaseră din evidenţele poliţiei că 


un camion cu pompă fusese furat împreună 
cu vehiculul de degivrare. Aşadar, dacă 
aluminiul provenea de la un avion şi dacă 


în subteran existase un rezervor, atunci carburantul de 
aviaţie trebuie să fi acţionat pe post de catalizator. Ceea ce 
concorda cu estimările lor privind temperatura 


incendiului, a cărei limită superioară era definită. după 
părerea lor, de 


supraviețuirea diamantelor, iar limita inferioară de faptul 
că zăpada la sol se topise pe o rază de trei kilometri în 
toate direcţiile. 


Maiorul Susan Turner vedea în fiecare seară ştirile la 
televizor şi le citea în fiecare dimineaţă în ziare, 
urmărindu-le pe timpul zilei online. Rămânea în biroul ei 
din Rock Creek, aşteptând lângă telefon. 


Dormea în fotoliile pentru vizitatori, rezemată pe unul 
dintre ele şi cu picioarele ridicate pe celălalt. Telefonul se 
încăpățână 

să nu sune. 

După o săptămână, teoreticienii 


incendiilor şi-au prezentat ideile cele mai solide. Incendiul 
fusese un accident produs la realimentarea avionului. 

de o scânteie electrostatică formată între avion şi furtun, 
mai probabil ca urmare a unei acumulări de vapori în 
subteran şi unei scântei formate la lovirea betonului cu 
călcâiul. Focul arsese în cea mai mare parte la şaizeci şi 
patru de metri adâncime, cu caracteristici termodinamice 
sporite datorate unei staze aerodinamice ciudate în care un 
curent de aer năvălise în jos prin putul scării, iar produsele 
combustiei răbufniseră în susul celor două puțuri de 
ventilaţie, în direcţii opuse, dar cu mase şi viteze perfect 
egale, rezultând ceva ce a echivalat cu o explozie controlată 
şi interminabilă într-un cilindru vertical îngust construit 
dintr-un material ignifug. 


Ca lansarea explozivă a unei rachete care s-ar îndrepta 
spre centrul pământului, nu spre cer. Se considera că 
acoperişul deteriorat demonstra această ipoteză. 


Două dopuri temporare plasate în hornurile false cu 
cincizeci de ani în urmă fuseseră 


proiectate în afară, fiind găsite la o distanţă de circa cinci 
sute cincizeci de metri. Conform estimărilor, conul îngust 
al flăcării se poate să fi ajuns la trei sute de metri deasupra 
solului, imitând astfel amprenta calorică a unei lansări de 


rachetă. 
669 


S-a considerat că faza iniţială a incendiului durase patru 
ore. Apoi, când rezerva de combustibil de jos a scăzut sub 
un anumit punct critic, staza s-a destrămat şi o minge de 
foc s-a format şi a fost proiectată în sus şi în afară, la o 


temperatură mai joasă, dar tot uriaşă. 


Mingea de foc a mai ars circa o oră înainte de a se prăbuşi 
din nou pentru a se stinge în cele din urmă. 


Norul toxic din Bolton n-a putut fi 
explicat. Forţele aeriene au recunoscut că 


depozitaseră în subteran un surplus de materiale pentru 
piloţii din cel de-al Doilea Război Mondial, căşti, cizme şi 
geci din piele tăbăcită, şi s-a avut în vedere posibilitatea ca 
reziduurile chimice ale procesului de argăsire să fi fost 


responsabile de efectele medicale adverse. 
Nici prezenţa diamantelor n-a fost 


explicată. S-a avansat teoria potrivit căreia fuseseră furate 
din Europa în ultimele zile ale războiului şi încredințate 
unui 


intendent să le introducă în ţară 


clandestin, însă se pierduseră pe drum şi fuseseră trimise 
spre o destinaţie greşită. 


După o serie de apeluri telefonice 


discrete de la Pentagon, atât cei de la FBI, cât şi agenţiile 
locale din Dakota de Sud au 670 


conchis că, în absenţa unor rămăşiţe care să poată fi 
identificate categoric drept umane, nu se putea deschide 
nicio anchetă 


criminalistică. 
Două săptămâni mai târziu, Kim Peterson s-a mutat cu 
copiii într-o mică locuinţă 


închiriată din Sioux Falls, ca să fie mai aproape de tatăl ei 
şi bunicul copiilor. Nu era chiar o metropolă plină de viață, 
dar cel puţin de la fereastra bucătăriei putea să vadă 
diverse lucruri. 


Patru săptămâni mai târziu, Susan Turner a fost detaşată 
în Afganistan. Elemente ale Unităţii 110 acționau acolo, iar 
prezenţa ei era necesară. În ultima zi petrecută în Virginia, 
a pus vechiul dosar militar al lui Jack Reacher într-un plic 
kaki, pe care a scris Retur la Comandamentul de Resurse 


Umane. L-a lăsat în partea din faţă a pupitrului avariat, pe 
mijloc. Apoi a ieşit din vechiul birou de la Rock Creek, a 
închis uşa cu geam mat, a păşit pe coridorul îngust 
acoperit cu linoleum, a coborât treptele din piatră, ieşind 
la maşina care o aştepta. 


Va urma 

